
I 
Fra  Færøerne  til  Rusland. 

Det  var  en  smuk  Junimorgen  i  1889. 
Jeg  havde  givet  Slægt  og  Venner  det  sidste  Kys  og 
sagt  dem  det  sidste  hjærtelige  Farvel ;  nu  steg  jeg  i  Baaden, 
som  skulde  føre  mig  til  Thorshavn,  hvor  jeg  skulde  om 
Bord  i  Postskibet.  Den  storslaaede  færøske  Natur  fore- 
kom mig  smukkere  end  nogen  Sinde  tidligere.  Paa  den 
kulsorte  Klippevæg,  som  hævede  sig  op  fra  den  grønne 
Flade,  hvor  mit  Hjem  laa,  mødtes  Solens  Guld  med  frem- 
piblende  Vanddraaber,  der  forøgede  Fjældets  mørke  Farve. 
Saaledes  som  Sortrævens  kostbare  Skind  funkler  og  lyser, 
naar  dets  enkelte  Haar  vibrere,  eller  ligesom  Ædelstene 
funkle  og  skinne  i  deres  Indfatning,  saaledes  lyste  og 
blinkede  det  bratte  Fjæld  over  Sverre  Konges  Hule*  hin 
Morgenstund;  og  Havet  laa  blankt,  Blomsterne  udfoldede 
deres  Kroner,  Strandskadernes  lydelige  Skrig  lød  fra  K)'st 
til  Kyst,  Lærken  slog  sine  Triller  højt  i  det  Blaa,  og  hen- 
over Havet  trak  Storfuglen  (Lomvien)  i  Flokke.  Da 
bankede  mit  18-aarige  Hjærte  saa  sælsomt,  da  spirede  i 
dets  Dyb  en  ny  ukendt  Følelse,  Længselen:  Fædrelands- 
kærlighedens Aflægger. 

*  Kong  Sverre   er  født  i  en  Hule   i  Fjældet  over   Gaarden  Kirkjubø    paa 
Strømøen. 

Men  jeg  skulde  afsted.  Og  da  »Thyra«  lettede  om 
Eftermiddagen,  stod  jeg  paa  Agterdækket,  lænende  mig 
op  til  Rælingen  og  lod  12  Lommetørklæder  sejle  hen  i 
Luften,  som  et  sidste  Farvel  til  de  mange  Baade  med 
de  kendte  Ansigter,  der  havde  fulgt  ud  til  Skibet. 

Ved  Midnatstid  tabte  de  furede  Kæmper  (Færøerne) 
sig  helt  i  Horisonten.  Der  var  400  islandske  Emigranter 
om  Bord,  stuvede  sammen  i  Lasten.  En  af  dem,  en  Kvinde, 
Sprang  i  Søen.  Motivet  var  Næringssorg.  Men  vi  fik 
lunde  efter  12  Minutters  Forløb  op  paa  Dækket  igen, 
hvor  hun  blev  oplivet.  Hun  kunde  takke  sine  svære 
Skørter  lor,  at  hun  ikke  gik  til  Bunds.  En  anden  kvindelig 
Emigrant  forøgede  Passagerantallet  med  et  Drengebarn. 
Efter  to  Dages  Rejse  kom  vi  til  Leith.  Jeg  kørte  op  til 
Edinburgh  med  en  Cab.  Under  Paaskud  af,  at  det  var 
Søndag,  forlangte  Kusken  6  Shillings  for  den  15  Minutter 
lange  Køretur.  Søndagen  er  i  Skotland  en  hellig  Hviledag, 
om  Formiddagen  ere  Folk  i  Kirke,  om  Eftermiddagen  læses 
der  eller  spadseres  i  Haver  og  Parker.  Al  Sport  hviler 
om  Søndagen,  og  hjemme,  især  hos  de  dannede  Klasser, 
er  der  en  opløftende  Højtidelighed  og  Ro  udbredt.  Forte- 
pianoet staar  sædvanlig  aflaaset,  i  det  højeste  kan  man 
spille  en  Koral  eller  Hymne,  Beværtningerne  have  ikke 
Lov  til  at  udskænke  Spiritus  uden  for  tilrejsende.  Jeg 
tilbragte  nogle  fornøjelige  Dage  i  den  maleriske,  skotske 
Bjærgstad,  der  roses  af  alle  fremmede  for  sin  Skønhed. 
Fra  Hovedgaden,  Princes-street,  har  man  til  venstre  en 
lys  og  fri  Udsigt  til  den  midt  i  Staden  liggende  Fæstning, 
hvor  en  Tid  Skotlands  ulykkelige  Dronning,  Maria  Stuart, 
holdtes  fangen.  Man  passerer  Anlæg  og  Statuer  og  har 
paa  højre  Side  den  smukke  Bygningsrække  med  de  mange 
Juvelererbutikker,  hvor  Ædelstenene  funkle  i  Vinduerne, 
og  hvor  det  præparerede  skotske  Vædderhoved  med  de 
mægtige  guld-  og   solvbeslaaede  knudrede,  krumme  Horn 


selvfølgelig  ikke  fattes.  De  mange  smukke,  brogede  høj- 
skotske Nationaldragter,  ejendommelige,  militære  Uni- 
former, baarne  af  spænstige,  muskuløse  Mænd,  gøre  et 
meget  fornøjeligt  Indtryk.  Og  den  Høflighed,  Beredvillig- 
hed og  Ligefremhed,  man  møder  hos  de  gennemdannede 
Klasser,  gør,  at  en  altid  mindes  sine  Englandsture  med 
Glæde.  Efter  8  Dages  Ophold  i  Skotland  rejste  jeg  via 
Kristianssand  med  Dampskibet  »Thorsa«  til  København, 
hvor  mit  Ophold  imidlertid  blev  meget  kort.  Københav- 
nerne generede  mig  i  høj  Grad;  saa  snart  jeg  viste  mig 
i  Gaderne  i  min  Nationaldragt,  blev  jeg  omringet  og  inter- 
viewet paa  det  ivrigste.  Der  var  ikke  andet  at  gøre  end 
tage  over  Sundet  til  Malmø.  Svenskerne  var  mindre  nys- 
gerrige. Med  Toget  kom  jeg  til  Sparreholm  Station  og 
derfra  videre  til  Valhalla,  et  Landsted  i  Sødermanland. 
Jeg  blev  indført  hos  Omegnens  Adels-,  Præste-,  Købmands- 
og  Godsejerfamilier  og  nød  i  et  Par  Maaneder  en  udmærket 
udsøgt  svensk  Gæstfrihed.  Trods  Baller  og  Selskaber 
glemte  jeg  dog  ikke  at  gøre  mig  gode  Venner  med  Om- 
egnens Skovridere  og  jagtelskende  Herremænd,  sammen 
med  hvilke  jeg  foretog  mangen  fornøjelig  Jagttur.  Hen 
paa  Sommeren  forlod  jeg  Valhalla  og  gjorde  en  Afstikker 
til  svensk  Norrland.  I  Jæmteland  tales  endnu  en  oldnorsk 
Sprogart,  som  mindede  mig  meget  om  mit  eget  Moders- 
maal. 

Det  var  morsomt  at  komme  i  Snak  med  disse  gamle 
Jæmtlændinge,  de  talte  deres  eget  Landsmaal,  jeg  Færøsk, 
og  Samtalen  gik  slet  ikke  ilde.  Jeg  skød  Elsdyr,  Harer, 
Ryper,  Tjurer  og  Ænder,  sejlede  over  Storsøen,  hvor  Mid- 
gaardsormen  (Søslangen)  holder  til,  og  kom  til  sidst  paa 
Lappebesøg  ved  Syltoppene  paa  den  norske  Grænse.  En 
frisk,  kølig  Efteraarsmorgen  tog  jeg  afsted  med  min  Værts 
Søn,  en  teologisk  Kandidat,  til  Syltoppene.  Vor  Vandring 
gik    gennem    en    tæt  Granskov   og   et  godt    Stykke   langs 


Enaaen,  indtil  vi  pludselig  stødte  paa  en  ensom  Bonde 
gaard,  hvor  vi  fik  os  en  Baad  til  Rejsens  Fortsættelse 
op  ad  Elven.  Efter  en  god  Times  Baadfart  gik  vi  i  Land 
og  fortsatte  Vejen  til  Fods  op  over  Skovpartier  og  Fjælde. 
1  Skumringen  befandt  vi  os  ude  paa  et  bredt  Plateau,  en 
st  ensk  Højtundra,  hvor  vi  opdagede  tre  Kojer  (Lappetelte), 
som  vi  stævnede  imod.  Beboerne  tog  venligt  imod  os. 
Vi  nød  en  Forfriskning  af  vor  medbragte  Ransel  til  Lappe- 
kaffen  og  tilbragte  en  god  Nat  paa  bløde,  garvede  Ren- 
skind. Om  Morgenen  serverede  Lappemor,  en  velformet, 
fyldig,  frisk  udseende  Kvinde,  Renkød  for  os,  som  jeg 
imidlertid  i  de  uvante  Omgivelser  forsmaaede  med  en 
ærbødig  Undsk}idning;  det  var  heller  ikke  uden  Betænk- 
ning, at  jeg  senere  i  Sibirien  nød  den  første  Bid  raat  Kød 
og  raa  Fisk,  som  Juraksamojederne  trakterede  med.  Lappe- 
besøget  var  meget  interessant;  de  gæstfrie  Mennesker 
viste  os  megen  Venlighed  og  vilde  paa  ingen  Maade  tage 
mod  de  Penge,  vi  ved  Afskeden  lagde  paa  Kaffebrættet. 
Vi  forlod  de  med  Grønsvær  og  Birkebark  tækkede  kegle- 
formede Kojer,  som  efter  Omstændighederne  var  hyggelig 
indrettede  indvendig.  Udenfor  hang  i  spredt  voksende 
Birketræer  en  Mængde  Stykker  Kød  af  nyslagtede  Rener. 
I  den  brede  Fjældelv,  som  strømmede  afsted  mellem  Ste- 
nene i  Flodlejet,  var  opført  et  Forraadshus  til  Opbevaring 
af  Pelsvarer  og  Fødemidler.  De  af  Sundhed  struttende, 
kønne  Lappebørn  legede  og  oplivede  Lejren  med  deres 
gladeTilraab,  da  vi  i  den  friske,  svale  Højfjældsluft  vandrede 
op  ad  mod  Sjitoppene.  Da  vi  endelig  stod  paa  en  af  de 
højeste  af  Toppene  og  skuede  vekselvis  ind  over  Norge 
og  Sverrig,  gik  Solen  ned  i  Synskresen,  og  Aftenrøden 
bredte  sin  forsonende  Fred  over  de  to  Lande,  hvis  Ind- 
byggere endnu  ikke  have  lært  at  forstaa  hinanden. 

Fra  Jæmteland  rejste  jeg  atter  til  Valhalla  og  derfra 


til  Stockholm,  hvor   jeg   i  en  Maaneds  Tid    studerede  det 
russiske  Sprog. 

I  januar  1890  gik  jeg  om  Bord  i  Dampskibet  »Eks- 
press«,  som  førte  mig  til  Hangø  i  Finland.  Rejsen  fort- 
sattes pr.  Jærnvej  fra  St.  Petersburg,  Moskva,  Samara  til 
Ufa  og  derfra  med  Slæde  over  Ural  til  Æventyrets  Land 
—  Sibirien.  I  St.  Petersburg  havde  jeg  et  forfærdeligt 
Bryderi  med  Politi  og  Toldvæsen  for  at  opnaa  Tilladelse 
til  at  faa  mine  beslaglagte  Geværer  udleverede.  Efter  i  en 
hel  Uge  med  en  lejet  Tolk  at  have  kørt  frem  og  tilbage 
mellem  Told-  og  Politikammer,  lykkedes  det  mig  til  sidst 
mod  Erlæggelse  af  en  meget  betydelig  Afgift  at  komme 
i  Genbesiddelse  af  mine  brugte  Jagtrekvisiter  og  andre 
Sager.  Da  var  det  forholdvis  lettere  at  opnaa  det  nød- 
vendige russiske  Pas  paa  det  udenlandske  Paskontor.  Da 
jeg  saa  endelig  kom  løs  fra  Peter  den  Stores  kolossale 
Stad  med  de  brede  Gader  og  pragtfulde  Paladser,  som 
havde  opholdt  mig  unødig  længe,  og  drog  mod  Moskva, 
var  jeg  baade  ærgerlig  og  glad  til  Mode.  Det  var  Hellig- 
dag, da  jeg  naaede  Klokkernes  By  (Moskva  har  efter  Si- 
gende 700  Klokker),  og  der  ringedes  og  kimedes  Koraler, 
saa  jeg  ikke  fandt  den  Ro,  som  jeg  godt  kunde  trænge 
til  efter  de  St.  Petersburgske  Strabadser.  Jeg  aflagde 
straks  efter  Ankomsten  den  danske  Konsul,  Statsraad  og 
Professor  Thor  Lange,  et  Besøg.  Den  udmærket  elsk- 
værdige og  gæstfrie  danske  Repræsentant  viste  mig  al 
mulig  Opmærksomhed.  I  de  tre  Dage,  jeg  var  Gæst  hos 
Konsulen  og  hans  lige  saa  forekommende  Frue,  fik  jeg 
den  bedste  Lejlighed  til  at  se  mig  om  i  Staden.  Moskvas 
Kreml  (Fæstning)  er  værd  at  skue.  Man  kommer  ind 
gennem  Muren  ad  tre  Portaler.  Over  en  af  disse  staar 
et  Relief  af  den  hellige  Jomfru,  for  hvilken  de  forbigaaende 
maa  blotte  Hovedet.  Den  berømte  Klokke,  som  er  falden 
ned    fra  Ivan  Velikis  Taarn,   og  som   de    besøgende    først 


og  fremmest  stævne  hen  imod,  ligger  paa  Jorden  og  har 
et  saa  stort  Omfang,  at  tre,  fire  Par  have  god  Plads  til 
at  valse  rundt  inde  i  den;  et  Stykke  af  Siden  er  ved  Ned- 
styrtningen faldet  ud,  saa  at  Folk  kunne  gaa  ind  i  Klok- 
ken som  ad  en  almindelig  Døraabning;  indvendig  er  den 
over  6  Alen  høj.  En  Mængde  forrustede  Kanoner  ligge 
inde  paa  Voldene.  Bygningerne  i  Kreml  ere,  ligesom  i 
I  '.vens  Hovedkvarterer,  pragtfulde,  opførte  af  røde  Sandsten 
med  Jærntage,  der  ere  malede  grønne  eller  blaa.  I  Solskin 
tager  Byen  fra  Ivantaarnet  sig  glimrende  ud,  da  glitre 
og  skinne  forgyldte  Kupler  og  Hustage  i  Solstraalerne  og 
sætte  Liv  i  den  travle  halvasiatiske  By  med  det  uhyre- 
brogede  Folkeliv.  I  Samara  var  jeg  Gæst  hos  en  frem- 
ragende dansk  Agronom  og  Landbrugskonsulent;  vi  spad- 
serede ud  paa  den  isbelagte  Volgaflod,  ved  hvis  Bred 
Byen  ligger.  I  Ufa  var  der  ved  min  Ankomst  Marked, 
og  som  Følge  deraf  en  broget  Virksomhed.  Jeg  komplet- 
terede mit  Udstyr  med  en  Vadskebjørns-  og  en  Faareskinds- 
pels  og  et  Par  valsede,  uldne  Støvler,  og  var  da  vel  ud- 
rustet til  den  tre  Dages  Slædefart  over  Ural  til  Jekata- 
rinburg. 


II. 
Paa  Grænsen  af  Sibirien. 

Over   Ural.    —    I    Selskab    med   Sibiriakoff.    —    Fremtidens 
Land.    —    Fastelavn. 

Det  varede  længe,  før  jeg  kunde  faa  Stationsforstan- 
deren i  Ufa  til  at  fatte,  at  jeg  gerne  ønskede  Kusk  og 
»trilosjadjej«  (trojka).  Endelig  forstod  han  mig.  Saa  blev 
der  for  en  »pavoska«  (dyb  Slæde)  spændt  tre  raske  Heste, 
saa  opsatte  paa  at  komme  afsted,  at  tre  kraftige  Bønder 
havde  ondt  ved  at  holde  dem,  indtil  alt  var  færdigt.  Jeg 
havde  siddet  i  Skriverens  Stue  og  gottet  mig  over  Samo- 
varen (Te  å  la  russe),  medens  Hestene  blev  spændte  for, 
gik  nu  ud  i  Gaarden  og  tog  Plads  mellem  Halm,  Puder 
og  Pelsklæder  i  Slæden,  Bønderne  ledte  Hestene  ud  paa 
Vejen,  Kusken  satte  sig  op,  og  saa  gik  det  afsted  i  strakt 
Karriere.  Vi  fløj  hen  ad  jævn  Vej,  ned  og  op  ad  Brin- 
ker og  Skrænter,  over  Flodernes  Is;  paa  de  stejleste  Steder 
havde  jeg  mest  Lyst  til  at  anmode  Kusken  om  at  sagtne 
noget  paa  Farten;  men  ved  Piskeslag  og  Knald,  venlige 
eller  vrede  Tilraab:  Lusatejma!  aj,  golubtschik!  (ej!  lille 
Han-Due)  gik  det  øst  paa  i  et  Køre,  indtil  vi  med  eet 
gik  i  Staa  udenfor  den  første  Station,  40  Verst  (henved 
seks  Mil)*  fra  Ufa.  Det  var  ensformigt  og  trist  at  rejse 
alene  i  de  tre  Dage  og  tre  Nætter,  som  hengik,  inden  jeg 

*  En  Verst  er  paa  det  nænneste  en  halv  Fjerdingvej. 

naaede  over  Ural  til  Jekatarinburg.  Der  kørtes  Nat  som 
standsedes  kun  for  at  skifte  Heste.  Det  kolde 
Landskab,  som  passeredes,  var  tomt  og  dødt.  Jeg  saa  et 
Pi  r  modbydeligt  skrigende  Ravne  inde  mellem  Træerne, 
men  ellers  intet  levende  Vildt.  Af  og  til  mødte  vi  nogle 
Bonder.  Naar  de  tøvede  for  længe  med  at  styre  deres 
Hest  ud  i  den  alendybe  Sne,  for  at  vi  kunde  passere  ad 
det  smalle  Spor,  gav  Kusken  dem  uden  Betænkning  et 
dygtigt  Slag  over  Ryg  eller  Ansigt  med  Knuten.  Min 
Medfølelse  med  de  forurettede  Mænd  kunde  ikke  lindre 
deres  Smerte. 

Om  Morgenen  den  tredje  Dag  efter  Afrejsen  melder 
Kusken:  Vott  Ural!  (Her  have  vi  Ural).  Det  hele  var 
nogle  ganske  lave  Høje  og  Bakker,  som  bugtede  sig  mel- 
lem hinanden,  og  som  vi  snart  var  forbi.  Længere  mod 
Nord,  vest  for  Obdorsk,  danner  Ural  ganske  anselige 
Bjærge  med  en  rig  Bestand  af  vilde  Gedearter  og  andre 
Dyreformer. 

Paa  en  af  Uralstationerne  traf  jeg  tilfældigvis  sammen 
med  den  bekendte  sibiriske  Købmand  og  Forkæmper  for 
Sejladsen  paa  Nordsibirien,  Sibiriakoff,  med  hvem  jeg  nød 
nogle  Glas  Te,  medens  Hestene  blev  skiftede.  Wienerbrødet 
havde  Købmanden  fra  Jekatarinburg,  men  Teen  havde  jeg 
bragt  med  fra  Samara.  Af  Sibiriakoff  fik  jeg  Adresser 
paa  flere  sibiriske  Mænd,  hvilke  senere  kom  mig  til  Nytte. 
Ved  Ankomsten  til  Jekatarinburg  tog  jeg  ind  paa  det  ene 
af  Byens  tre  større  Hoteller,  men  der  var  saa  fuldt  op  af 
»prussaki«  (Prøjsere),  som  Russerne  i  daglig  Tale  benævne 
Kakerlakkerne,  at  jeg  kom  til  at  befinde  mig  ganske  ilde.  — 


Endnu  i  vore  Dage  gøre  mange  Mennesker  sig  fejl- 
agtige Forestillinger  om  Sibirien;  men  i  samme  Forhold, 
som  det  har  været  berygtet,  vil   det   lidt    efter  lidt  blive 


berømt,  ja,  Sibirien  vil  ganske  sikkert  blive  et  Fremtids- 
land, ikke  alene  for  Russerne,  men  ogsaa  for  os  Skandinaver. 
Sibirien,  der  udgør  noget  over  en  Tredjedel  af  hele 
Asien,  kan  inddeles  i  tre  Bælter:  Nordsibirien  med  Tun- 
draen, Midtsibirien  med  Skovbæltet,  og  Sydsibirien,  som 
omfatter  Steppelandet.  Overfladeformen  anviser  os  en 
anden  Inddeling:  det  store  sibiriske  Lavland  vest  for 
Jenisej  og  det  sibiriske  Højland  øst  for  denne  Flod.  Det 
højeste  Bjærg  i  Østsibirien  naar  endog  11,000  Fod,  og  der 
findes  mange  Steder  herlige  Landskaber  og  de  skønneste 
Udsigter.  Den  østsibiriske  Kæmpeflod  Amur  (600  Mil) 
gennemstrømmer  et  til  begge  Sider  udstrakt  Lavland,  der 
i  Frugtbarhed  kan  sammenlignes  med  Amerikas  Prærier. 
De  sibiriske  Floder  afgive  ypperlige  Vandveje  og  findes 
overalt  i  Landet;  alene  paa  Ob  og  dens  Bifloder  ere  for 
Tiden  over  300  Dampskibe  i  Gang,  dels  til  Transport  af 
Varer,  dels  til  Persontrafik.  Med  store  Bekostninger  har 
Regeringen  ved  en  Kanal  forbundet  Ob-  og  Jenisejfloden 
i  deres  Mellemløb  med  hinanden.  Dette  Foretagende,  i 
Forbindelse  med  den  centralsibiriske  Jærnvejs  Aabning, 
har  mægtigt  bidraget  til  Trafikens  Opsving  og  Landets 
Opkomst.  I  1896  var  der  et  saadant  Stormløb  af  Emi- 
granter til  Sibirien,  at  den  ny  Jærnbane  ikke  uden  store 
Vanskeligheder  formaaede  at  befordre  Menneskemasserne. 
Men  i  Sommeren  1S96  udvandrede  ogsaa  172,000  Russere 
til  Sibirien;  det  er  især  til  den  navnkundige  Amurprovins, 
de  drage,  for  at  nedsætte  sig  som  Kolonister.  Enhver 
Emigrant  faar  af  den  russiske  Regering  et  vist  større 
Areal  anvist  gratis  til  Opdyrkning.  Hvor  der  i  Aar  har 
været  Skov  eller  Eng,  kan  der  til  næste  Aar  som  ved  et 
Trylleslag  pludselig  fremstaa  beboede  Steder  med  en 
Mængde  smaa,  ny  Blokhuse;  næste  Aar  finder  man  ved 
at  besøge  Nybygden  Jorden  r3~ddet  og  grønne  Agre  i  vid 
Omkres.     Hosten    slaar    næppe    fejl,    Sibiriakerne    høste 

mange  Fold.     Den    sibiriske  Jordbund    er   nemlig   meget 
frugtbar;   hvor  de  klimatiske  Forhold  overhovedet  tillade 
det,    d.  v.  s.  op  til  den  62.  Gr.  n.  Br.,  dyrkes   alle  Slags 
Kornsorter.     1   Sydsibirien  avles,  naar  man  tager  Hensyn 
til  Folkemængden,    forholdsvis   mere  Hvede   end  i  noget 
andet  Land,  og  det  uagtet  Jordens  Dyrkning  foregaar  paa 
en  primitiv  Maade,  og  der  saa  at  sige  aldrig  bliver  gødet. 
Sibiriakerne  opbrænde  sædvanlig  Gødningen  for  at  blive 
den  fri.     Sibirien  producerer  ca.   100  Millioner  Pud  Korn 
aarlig    (1  Pud  =  ca.  33    danske   Pund)    og   udfører  deraf 
mindst  20  Millioner  Pud.     Landet  er  rigt  paa  Raastoffer, 
som  den  moderne  Industri  kunde  have  Brug  for.    Fabrikker 
har  Sibirien  endnu  forholdsvis   faa   af,  ca.   1000  Stkr.;   de 
vigtigste  ere:  Brændevinsbrænderier,   Teglværker,  Tænd- 
stikfabrikker, Bryggerier,  Sæbefabrikker,  Glasværker,  Por- 
cellænsfabrikker  etc.  Mejeribedriften  er  endnu  ubetydelig, 
de  fleste  Sibiriaker  veed   endnu  ikke,  hvoraf    Ost   bliver 
tilvirket,   men  netop  for  denne  Gren  af  Industrien  er  der 
udmærkede  Felter,  Land  faas  næsten  gratis,  hvor  der  kan 
holdes  Masser  af  Køer.    Husdyravlen  er  irrationel,  Køerne 
gaa  for  det  meste  ude  baade  Sommer  og  Vinter,  endog  i 
mange  Graders  Kulde.    Ordentlige  Staldbygninger  kendes 
saa  at  sige  ikke,  og  Køerne  sulte  og  faa  ingen  Hudpleje. 
Hvor  ofte  har  jeg  ikke  ynkedes  over  de  i  sibiriske  Gader 
i  30 — 40  Graders  Kulde  staaende,  skælvende  og  ludende, 
af  Avner  og  Smuds  tilsølede  Køer! 

Sibirien  er  rigt  paa  Metaller;  der  findes  mange  Guld- 
vadskerier,  især  mod  Nordøst.  Udbyttet  var  i  1893:  1776 
Pud  Guld,  480  Pud  Sølv,  9800  Pud  Bly,  13,298  Pud  Kobber, 
241,720  Pud  Jærn,  185,996  Pud  Svovlkis,  437,782  Pud  Sten- 
kul, 1,753,087  Pud  Salt.  Ural-  og  Altajbjærgene  ere  rige 
paa  mange  forskellige  ædle  Stenarter  (Diamanter,  Rubiner 
etc).  Paa  sine  Steder  er  megen  Grafit,  ildfast  Porcellæn- 
jord,  Kalk,  Granit,  Marmor,  rød  Sandsten  m.  m. 

I  de  store  udstrakte  mellemsibiriske  Skove  er  meget 
spiseligt  Fugle-  og  Dyrevildt,  og  Floder,  Bugter  og  Søer 
ere  rige  paa  delikate  Fiskearter. 

Da  Sibirien  har  en  saa  stor  Udstrækning  (det  strækker 
sig  over  40  Breddegrader  og  over  140  Længdegrader), 
er  det  naturligt,  at  de  klimatiske  Forhold  ere  højst  ulige 
i  Landets  forskellige  Egne.  I  Sydsibirien  kan  Sommer- 
varmen naa  op  til  40  Gr.  R.  i  Skyggen.  Vinteren  varer 
her  ca.  5  Maaneder  og  er  meget  kold.  I  Mellemsibirien 
er  Sommervarmen  ogsaa  høj;  Befolkningen  bærer  kun  en 
tynd  broderet  Skjorte  eller  en  Skjorte  med  en  tynd  Jakke 
udenpaa  i  den  varme  Tid;  men  den  midtsibiriske  Vinter 
er  stræng  og  varer  5—6  Maaneder.  I  det  nordlige  Sibirien 
er  der  Is  og  Sne  i  8 — 8^2  Maaned,  den  3—4  Maaneder 
lange  Sommer  fører  ikke  hvert  Aar  Varme  med  sig;  dog 
har  jeg  nord  for  Polarkresen  i  Omegnen  af  Tas  et  Aar 
tre  Dage  i  Træk  observeret  over  20  Grader  i  Skyggen, 
medens  de  øvrige  Sommerdage  ikke  kunde  opvise  mere 
end  10 — 15  Gr.  Vandet  i  de  nordsibiriske  Bugter  kan 
somme  Aar  i  højst  en  til  tre  Ugers  Tid  have  10  -18  Gr.s 
Varme. 

Der  er  ikke  saa  faa  større  Byer  i  Sibirien,  saasom: 
Tomsk  og  Irkutsk:  Østens  Paris,  Sædet  for  Guldmineejerne 
i  Østsibirien;  hver  af  dem  har  ca.  40,000  Indbyggere.  Af 
Byer  paa  mellem  10 — 20,000  Indbyggere  kan  nævnes 
Tjumen,  Tobolsk,  Omsk,  Barna-ul,  Biisk,  Semipalatinsk, 
Krasnojarsk,  Jenisejsk,  Minusinsk,  Vladivostok,  Kjækta, 
Tschita,  Nisjnij  Udinsk  etc.  Jakutsk,  Kolymsk,  Surgut, 
Berosov,  Obdorsk,  Turuchansk  ere  de  nordligste  Smaa- 
byer.  Nordsibirien  er  tyndt  befolket,  de  indfødte  Folke- 
færd ere  af  Russerne  trængte  nord  paa.  De  leve  for 
Størstedelen  som  Nomadefolk ;  i  Nordsibirien  findes  nogle 
større  Folkeslag,  saasom  Burjater,  Tunguser,  Goldier, 
Giljaker    etc.,   og   i  Sydsibirien   leve  de  rige  Nomadefolk, 

kiruix.  re  og  andre,  iblandt  hvilke  der  findes  enkelte,  som 
have  Hjorder  af  Hornkvæg,  Faar  og  Heste,  paa  indtil 
'JO, (ion  [loveder.  Uhyre  Strækninger  ere  ubeboede.  Ver- 
dens største  sammenhængende  Skov  findes  i  Centralvest- 
sibirien  og  er  et  Par  Hundrede  Mil  i  Omkres. 

De  vigtigste  Næringsveje  i  Sibirien  ere  Bjærgværks- 
drift,  Agerbrug,  Handel,  Industri,  Kvægavl,  Fiskeri,  Jagt 
Opgravning  af  Mammuttænder.  Hvert  Aar  komme  Masser 
af  fossilt  Elfenben  i  Handelen  fra  de  nysibiriske  Øer  og 
Nordøstsibirien. 

I  de  sidste  Aar,  efter  at  flere  Ministre  og  Kejseren 
selv  i  egen  høje  Person  som  Tronfølger  har  berejst  Landet 
og  inspiceret  Forholdene,  er  der  gjort  meget  til  Oplys- 
ningens Fremme,  Oprettelse  af  Almueskoler  i  Byerne,  et 
Par  Landbrugsskoler,  tekniske  Skoler,  populære  Forelæs- 
ninger i  Byerne  etc.  Et  Universitet  (medicinsk  Fakultet) 
er  oprettet  i  Tomsk,  det  har  40  Professorer  og  flere  Hun- 
drede Studenter.  Fra  europæisk  Ruslands  vestligste  Egne 
komme  unge  Mænd  hertil  for  at  studere.  Opholdet  ved 
det  sibiriske  Universitet  bliver  i  alle  Henseender  langt 
billigere  end  ved  de  europæisk-russiske,  og  dertil  kommer, 
at  dets  Ledelse  skal  være  meget  dygtig.  De  ældre  Ge- 
nerationer af  den  sibirisk-russiske  Almue-  og  Borgerstand 
kunne  langt  fra  altid  læse  og  skrive,  derimod  som  Regel 
yngre  Folk  og  Børn.  En  stolt  aristokratisk  Aand  be- 
hersker de  højere  Klasser,  især  Købmands-  og  Embeds- 
standen, og  de  unge  Damer  følge  godt  med  alle  de  nyeste 
Parisermoder.  Cyklister,  især  mandlige  —  den  sibiriske 
Amazone  betragter  det  endnu  som  trivielt  at  cykle  — , 
er  det  ingenlunde  sjældent  at  træffe  i  Sibiriens  Central- 
byer. Magasinerne  ere  godt  forsynede  med  saa  vel  Nød- 
vendigheds- som  Luksusartikler,  Priserne  ere  billigere 
end  lur  hjemme.  Alle  Slags  Fødemidler,  som  produceres 
i    Landet,  ere  billige;    et  Pund   Kod    koster   t.    Eks.    kun 

3 — 7  Øre.  Prisen  paa  andre  Fødemidler  staar  i  Forhold 
hertil,  undtagen  Fisk,  der  til  sine  Tider  i  Byerne,  især  i 
Fasten,  er  dyr,  medens  den  paa  samme  Tid  mange  Steder 
i  Landet  kan  faas  næsten  gratis.  Efter  som  Samfærdslen 
øges  mellem  de  enkelte  Egne  af  Landet  og  med  Omver- 
denen, vil  Produktion  og  Eksport  blive  større,  og  dette 
indvirke  paa  Priserne.  Om  Vinteren  sælges  mange  Føde- 
varer i  frossen  Tilstand  paa  Basarerne,  endog  Mælk  og 
Æg  forhandles  frossen,  men  man  bør  helst  undlade  at 
købe  Plademælk,  da  den  jo  let  kan  være  forfalsket. 

Under  Opholdet  i  Jekatarinburg  havde  jeg  Lejlighed 
til  at  se  Russerne  fejre  »Smørugen«  (Fastelavn).  Ved 
dennes  Begyndelse  maa  de  ortodokse  Russere  give  Afkald 
paa  Kødretter,  deres  nationale  Tschschi  (Surkaal),  som 
de  saa  ikke  maa  nyde  igen  før  første  Paaskemorgen.  Æg 
og  Mælkespiser  er  det  endnu  tilladt  at  spise  indtil  Smør- 
ugens Slutning.  En  i  Fastelavnstiden  national-traditionel 
Ret  er  Bygmelspandekager,  de  fortæres,  efterhaanden  som 
de  steges  og  sættes  varme  paa  Køkkenbordet  med  en 
Skaal  varmt,  smeltet  Smør,  som  de  spisende  have  at 
dyppe  Kagerne  i.  Da  Mælk  i  Almindelighed  ikke  nydes 
i  Fasten,  lader  man  den  staa  og  blive  sur ;  for  at  frem- 
skjnide  Syrningen  sættes  de  smalle,  høje  Mælkelerkrukker 
ind  i  den  til  Kogning  og  Bagning  tjenende  Bagerovn. 
Ostestoffet  kommes  i  Tønder,  og  af  det  tilberedes  før 
Paaske  en  national  Ret,  en  Slags  Ost,  med  Krydderier 
og  Rosiner,  som  spises  i  Paaskedagene.  Den  sure  Fløde 
kærnes  i  meget  primitive  Kærner,  Smørret  smeltes,  hvor- 
ved det  ogsaa  taber  al  Aroma,  det  bruges  til  Bagning, 
aldrig  til  at  smøre  paa  Brød,  som  nydes  bart  til  Teen, 
Russernes  Nationaldrik.  Fredag,  Lørdag  og  Søndag  i 
Smørugen  ere  alle  Mennesker  ude  at  køre  i  Kane.  Hun- 
dreder og  atter  Hundreder  af  Kaner  af  alle  mulige  Kon- 
struktioner, primitive  som  elegante,  forspændte  med  smaa, 

sibiriske  [ndlandsheste,  fuld-  og  halvblods  Heste,  opfylde 
Gaderne.  For  at  Traliken  ikke  skal  gaa  i  Staa,  holdede 
i  samme  Retning  korende  paa  den  ene  Side  af  Gaderne, 
de  i  modsat  KYtning  kørende  paa  den  anden.  Glæde  og  l 
Sundhed  straaler  paa  alles  Ansigter.  Det  lyse  Smil  paa 
de  haardføre,  pelsklædte  Damers  Kinder  virker  helt  op- 
livende paa  Tilskueren.  Ofte  styre  Damerne  selv  for  deres 
Hjærtes  udkaarne,  ved  hvis  Side  de  sidde  i  Kanen.  I 
Smørugen  morer  man  sig  ogsaa  med  Rutschen  paa  kun- 
stige Isbaner  og  Skøjteløbning. 


III 
I  Vestsibirien. 

Bjærgværksdrift  og  Industri  i  og  omkring  Jekatarinburg.  — 
Paa  en  sibirisk  Herregaard.  —  Daglejere  med  50  Øre  i  Løn  paa 
egen  Kost.  —  Kvægets  Vilkaar.  —  Hvorfor  den  sibiriske  Gods= 
ejers  Køer  malkede  saa  lidt.  —  Jeg  bliver  kysset  Paaskemorgen. 
—  En  Færing  som  Plovdreng  i  Sibirien.  —  Paa  Jagt.  —  Muld= 
varpelabyrinter.  —  I  Teater  i  Tobolsk.  — 
I   Tjumen    i    Mudderet. 

I  Omegnen  af  Jekatarinburg,  paa  den  østlige  Side  af 
Ural,  er  der  for  Tiden  en  virksom  Bjærgværksdrift; 
her  findes  flere  Fabrikker,  Jærnværker,  Sølv-,  Guld-  og 
Platinvadskerier,  Kobberværker  og  Støberier,  hvor  Jærn 
og  Kobber  valses  til  Plader  eller  Stænger.  Uralbjærgene 
ere  i  Nærheden  af  Jekatarinburg  bekendte  for  deres  Rigdom 
paa  værdifulde  og  nyttige  Stenarter.  I  Byen  findes  flere 
Stensliberier,  hvor  de  skønneste  Kunstværker  blive  for- 
arbejdede. Blokke  af  Jaspis  og  Marmor  gennemskæres 
til  Bordplader  og  Kapitæler,  Vaser  og  forskellige  Byg- 
ningsforsiringer;  i  andre  Værksteder  slibes  Kameer  og 
Entaglios  efter  antikke  Forbilleder.  Et  Par  store  meka- 
niske Fabrikker  ere  anlagte  af  derboende  Englændere,  et 
mindre  Mejeri  oprettet  af  en  Tysker.  Fra  Jekatarinburg 
rejste  jeg  pr.  Bane  til  Tjumen,  hvor  jeg  havde  en  Anbe- 
faling (fra  Sibiriakoft)  til  Firmaet  Brødrene  Wardropper. 
Efter  nogle  Dages    behageligt  Ophold   i   den   driftige    By 

tog  jeg  ud  paa  en  større  Herregaard,    som  laa  nogle  Mil 

borte  og  dreves  af  en  rig  Moskva-Russer,  Hr.  Pamfilovoj, 
der  v.tr  gift  med  en  Datter  af  Hr.  "Wardropper.  Til 
Gaarden  hørte  store  Landstrækninger  med  Skov  og  lin-. 
Ejeren  var  i  Stand  til  gratis  at  tilbyde  mig  saa  meget 
Land,  som  jeg  kunde  ønske  at  opdyrke.  Tilbudet  var 
ikke  daarligt,  men  jeg  havde  nu  foreløbig  ikke  tænkt 
paa  at  slaa  mig  til  Ro  i  Landet  og  blive  Agerdyrker. 
I  Nærheden  af  Herregaarden  laa  en  ussel  Landsby  af  12 
faldefærdige,  sorte  Rønner,  i  hvilke  Godsets  Bønder  og 
Arbejdere  boede;  deres  Løn  var  kun  25  Kopek  (50  Øre) 
paa  egen  Kost  pr.  Dag.  Her  hjemme  kunde  ingen  tænke 
sig  en  saa  ringe  Dagløn,  men  den  sibiriske  Landarbejder 
er  nøjsom,  han  kan  leve  hele  Dagen  igennem  paa  Te  og 
tørt  Brød,  og  det  halve  af  denne  Tid,  om  det  skal  være, 
paa  sine  selvlavede  Papirosser  (Cigaretter). 

Til  Dyrkning  af  sine  Marker  lod  Hr.  Pamfilovoj  anvende 
nogenlunde  tidssvarende  og  moderne  Landbrugsredskaber ; 
ihvorvel  der  i  Forvaltningen  ikke  fandtes  den  nødvendige 
Indsigt,  og  Dyrkningsmetoden  ikke  var  af  nyeste  Dato, 
avledes  der  dog  mange  Fold  saa  vel  af  forskellige  Korn- 
sorter som  af  Roer,  Hør  og  Kartofler  paa  Grund  af  Jordens 
Frugtbarhed  og  den  høje  Sommervarme.  Fra  Egnene 
omkring  Tjumen  i  Vest  til  hen  imod  Byen  Tomsk  i  Øst 
strækker  sig  et  uregelret  Bælte  af  dyb,  sort  Muld.  Denne 
Jordbund  er  overalt,  hvor  den  ikke  ved  stillestaaende 
Vand  bliver  sur  og  moradsig,  særdeles  frugtbar.  Nord 
paa  afløses  denne  sorte  Muld  af  en  mere  ler-  og  sand- 
holdig  Jord,  og  Vejrliget  bliver  ugunstigere  for  Kultur. 

Fra  Herregaarden,  hvor  jeg  nød  en  ægte  russisk 
Gæstfrihed,  foretog  jeg  mindre  Ture  i  Omegnen  for  at 
gøre  mig  bekendt  med  Bøndernes  Husdyrbrug  etc.  Her 
mødte  mig  ofte  Skuffelser;  naar  jeg  spurgte  Bønderne 
om  deres  Stalde  t.  Eks.,  gaves  det  Svar,  at  der  ikke  fandtes 

saadanne  Indretninger.  Hornkvæget  gaar  i  det  fri  Vinter 
som  Sommer,  under  Snestorme  og  tindrende  Frost;  enkelte 
Steder  komme  dog  Køerne  under  Tag  om  Natten,  d.  v.  s. 
de  blive  drevne  ind  i  et  aldeles  mørkt  Rum,  hvor  de  i 
Kulden  gaa  løse  omkring,  eller  ogsaa  —  og  det  er  det 
almindelige  —  kunne  de,  om  de  finde  nogen  Trøst  i  det, 
søge  ind  under  et  Halmtag,  der  hviler  paa  fire  Pæle, 
nedrammede  paa  den  i  Almindelighed  rummelige  Gaards- 
plads,  der  er  indhegnet  om  Beboelseshuset.  Oven  paa  et 
saadant  Halmtag,  der  staar  frit  i  Gaarden  og  er  uden 
Vægge,  ligger  altid  en  Del  Foder  (Hø  og  Halm).  Til  en 
af  Gaardspladsens  Vægge  er  ogsaa  bygget  et  aflangt,  lavt 
Skur  med  fladt  Tag  af  Kviste  eller  Tremmer ;  dette  Skur, 
som  ogsaa  er  koldt  og  mørkt,  er  forbeholdt  Bondens  Heste, 
hvoraf  han  oftest  har  nogle  Stykker.  Skuret  strækker 
sig  gerne  mellem  to  af  Gaardens  Sidevægge  og  optager 
stundom  en  Tredjedel  af  Gaardspladsen.  I  de  vestsibiriske 
større  Byer  er  man  begyndt  at  opføre  nogenlunde  tids- 
svarende Staldbygninger  for  Køerne,  men  i  Landsb}ærne 
spores  endnu  ingen  Forbedring  i  Kvægets  usle  Røgt  og 
Pleje.  Medens  Bønderne  udelukkende  fodre  Køerne  med  Hø, 
ere  de  dog  noget  mere  omhyggelige  for  Hestene,  som 
stundom  fodres  med  Havre. 

Pamfilovoj  havde  omkring  60  Køer,  som  om  Vinteren 
stod  i  en  varm,  lys,  ny,  med  kunstig  Vandledning  forsynet 
Staldbygning,  den  eneste  virkelige  Kostald,  jeg  har  set 
paa  Landet  i  Sibirien.  Om  Dagen  dreves  Køerne  altid 
ud  i  det  fri,  om  det  saa  frøs  over  40  Gr.  R.  Fru  Pam- 
filovoj spurgte  mig  som  Landmandssøn,  hvoraf  det  kom, 
at  hendes  Køer  bestandig  afgav  saa  bes}mderlig  lidt  Mælk, 
da  alligevel  Racen  skulde  være  meget  god,  og  hvor  det 
kunde  være,  at  Arbejdernes  Køer,  som  dog  fik  meget  værre 
Røgt  og  Foder    og  dernæst   altid   var    udsatte    for  Kulde 

Sibirien  i  vore  Dage.  2 

og    Snestorme,  producerede  baade  bedre  og  mere  Mælk 
end  hendes. 

Det  var  mig  fra  første  Stund  af  tydeligt,  at  Besæt- 
aingeu  blev  underkastet  en  ualmindelig  haard  og  brutal 
Behandling,  [kke  en  eneste  Gang  fik  de  løsladte  Kreaturer, 
som  med  feberagtig  Hast  skyndte  sig  hen  til  Vandtrugene, 
Lov  til  at  stille  deres  Tørst;  de  stakkels  Dyr  var  ikke 
saa  snart  begyndt  at  drikke,  før  Staldkarlene  med  Stok 
og  Knut  styltede  sig  over  dem  og  jog  dem  ud  af  Gaar- 
den  under  en  Strøm  af  grove  Skældsord  og  Forbandelser. 
Ligeledes  om  Aftenerne,  naar  Køerne  skulde  bindes  ind, 
joges  de  paa  det  ilsomste  op  i  Baasene  med  Skænd,  Spark 
i  >g  Slag,  blot  de  vovede  at  kaste  Blikket  efter  det  attraaede 
Vand.  Køerne  blev  her,  ligesom  det  er  almindeligt  i 
europæisk  Rusland,  bundne  ved  Hornene.  Det  hjalp  ikke 
stort  at  give  Folkene  en  Advarsel  eller  irettesætte  dem ; 
afskedigede  man  dem  og  fæstede  ny,  viste  disse  sig  at 
være  lige  saa  raa,  umenneskelige  og  ufølsomme  overfor 
Dyrene  som  de  første.  Og  i  Reglen  har  den  russiske 
Arbejder-  og  Tjenerstand  ikke  synderlig  Lyst  til  at  respek- 
tere nogen  eller  lade  sig  noget  byde. 

Paa  Godset  var  der  Oliefabrik  (til  at  udvinde  Olie  at 
Bælgfrugter)  og  Dampmejeri.  Mejeristen,  en  Liflænder, 
lavede  Sødmælksost  og  udmærket  Taffelsmør,  som  i  Tjumen 
solgtes  for  1  Kr.  pr.  russisk  Pund  (ca.  90  Kvint).  Den 
udskilte  Mælk  brugtes  til  at  fodre  Kalve  med.  Bønderne 
solgte  deres  Mælk  til  Mejeriet;  selv  drikke  de  saa  at  sige 
aldrig  Mælk  eller  spise  Smør  eller  Ost. 

Under  mit  Ophold  paa  »Den  sorte  Kildes  Fabrik«, 
som  Godset  kaldtes,  indtraf  Russernes  Paaskefest.  Første 
Paaskedags  Morgen  fik  jeg,  idet  jeg  stod  i  Færd  med  at 
forlade  mit  Værelse,  Besøg  af  Godsets  Forvalter,  en  vel- 
bygget,  høj,  mørk  Russer,  som  til  min  ikke  ringe  Betut- 
telse tog  mig  om  Halsen  og  kyssede  mig  tre  Gange,  først 

paa  Alunden,  siden  paa  begge  Kinderne,  og  gratulerede 
mig:  »Krisstos  vosskres!«  (Kristus  er  opstanden).  Jeg 
burde  have  svaret:  »Vo  jistine  vosskres!«  (I  Sandhed 
opstanden). 

Allerede  tidlig  om  Morgenen  var  Bønderne  saa  vel 
som  Forvalteren  temmelig  berusede.  Hele  Dagen  blev 
de  saa  ved  at  bestorme  Herskabet  med  Gratulationer,  vel 
vidende,  at  man  ikke  vilde  bryde  gammel  Sædvane  og 
nægte  dem  et  halvt  Glas  Brændevin  for  hver  Hilsen. 
Paa  Herregaarden  skortede  det  selvfølgelig  ikke  paa  Mad 
eller  Vin. 

Fra  »Sortefloden«  rejste  jeg  over  Tjumen  og  Schadrinsk 
til  Jalutorovsk,  hvor  jeg  fik  Lejlighed  til  at  pløje  et  Stykke 
Mark.  Jorden  var  som  overalt  i  Vestsibirien  jævn  og 
skør  uden  mindste  Spor  til  Sten,  og  det  var  ret  en  For- 
nøjelse at  gaa  bag  den  primitive  Plov,  »Saaka«,  som 
Hestene  i  Timevis  kunde  trække  uden  at  standse.  Nogle 
Jagtudflugter  for  at  skyde  Hjærper  og  Tjurer  gjorde  jeg, 
da  Sneen  begyndte  at  svinde  i  Skovene.  Saa  snart  Isen 
brød  op,  vrimlede  det  med  Ænder  paa  Elve  og  Søer. 
Men  langs  mange  af  de  flade  Elvebakker  og  Vandløb  havde 
Muldvarpe  og  brune  Rotter  deres  utallige  Smuthuller  og 
Labyrinter,  og  Jorden  kunde  være  saa  undermineret,  at 
Jægeren  næsten  ikke  kunde  gaa  et  Skridt  uden  at  falde 
igennem. 

Den  3.  Maj  1890,  medens  Vejene  endnu  var  vanskeligt 
fremkommelige,  tog  jeg  med  Vogn  til  Tobolsk.  Det  baade 
blæste  og  regnede  stærkt  hele  Vejen.  Med  en  Hestefærge 
satte  vi  over  Tobolfloden.  Overalt  var  der  Smuds,  Snavs 
og  Søle.  Efter  5  Dages  Forløb  var  jeg  ved  Maalet,  til- 
stænket og  forsjasket.  En  Uges  behageligt  Ophold  i  To- 
bolsk bragte  mig  dog  atter  i  den  bedste  Stemning.  Blandt 
andet  var  jeg  til  et  Par  aristokratiske  Baller  og  en  Gang 
i  Teatret.     Endskønt  jeg  ikke  forstod  meget  af  Dialogen, 

morede  jeg  mig  godt.  Deklamationerne  var  meget  livlige, 
og  Mimiken  og  Handlingerne  utvungne  og  naturlige.  Atter 
gik  Rejsen  tilbage  til  Tjumen.  Der  havde  i  et  Par  Dage 
før  Afrejsen  blæst  en  frisk,  kølig,  østlig  Vind,  hvorfor 
Vejene  var  blevne  nogenlunde  tørre  og  mere  farbare. 

I  Tjumen  tog  jeg  ind  paa  mit  gamle  Hotel,  »Tscher- 
bakova«,  med  sine  lune,  lave,  hyggelige,  men  temmelig 
dyre  Værelser  (2  til  5  Kroner  pr.  Nat).  Retterne  var 
gode  og  Portionerne  store,  men  i  Forhold  til  Torvepriserne 
dyre;  en  engelsk  Bøf  kostede  t.  Eks.  60  Kop.  (120  Øre), 
en  halv  Flaske  01  25  Øre,  Vin  4—7  Kroner  pr.  Flaske. 
Gaderne  i  Tjumen  var  efter  et  stærkt  Regnfald  den  19.  og 
20.  Maj  komplet  ufarbare  af  Dynd  og  Mudder.  En  Dag,  da 
jeg  ikke  kunde  vinde  hjem  til  Hotellet,  tog  jeg  en  Droske; 
midt  ude  paa  en  af  Gaderne  gik  alt  i  Staa,  Hesten  stod  i 
Søle  op  til  Brystet;  jeg  maatte  saa  »vade  i  Land«  hen 
til  Fortovet.  Galoscherne  gik  i  Løbet,  Benklæder  og 
Jakkeskøder  var  helt  ødelagte  af  Smuds,  da  jeg  endelig 
naaede  Hotellet.  Jeg  holdt  mig  herefter  hjemme,  indtil 
Føret  blev  bedre. 


IV 

Ned  ad  Floderne  Tura,  Tobol 
og  Irtysch. 

Jeg  forlader  Tjumen.  Hurtig  Fart.  Ænder  og  oversvømmede 
Bredder.  Tatariske  Hippologer.  Russiske  og  tatariske  Lands= 
byer.  Ankomst  til  Tobolsk.  En  Pope,  der  messer  paa  en  Flod= 
pram,  raaber  til  mig,  at  jeg  maa  tage  Huen  af.  Jeg  gaar  op  i 
Byen  og  gør  Bekendtskab  med  to  unge,  sibiriske  Damer.  Af- 
rejse fra  Tobolsk.  Stille  Dage.  Forfatteren  stjæler  Ænder. 
Russiske  Landsbyhuse.  Senge,  som  ikke  bruges  til  at  sove  i. 
Hængevugger.  Russisk  Nøjsomhed.  Te  og  Sukker. 
Ankomst  til  Samarova. 

Tjumen,  (10.)  22.  Maj   1890. 

I  Nat  faldt  der  megen  Sne.  Kl.  9  var  det  hvide  Sne- 
tæppe, som  havde  lagt  sig  over  Byen,  borte;  det  blev 
smukt,  klart  Vejr  med  nogen  Vind  fra  Vest.  Jeg  forlod 
Tjumen  med  den  Firmaet  War dropper  tilhørende  Handels- 
slup  »Alargaritha«,  Kapt.  Mikkelsen,  der  blev  bugseret 
til  Tobolsk  af  Skruedamperen  »Sever«  (Nord).  »Alarga- 
ritha«, der  har  en  Drægtighed  af  100  Tons,  skal  ned  ad 
Floderne,  nord  i  Obbugten  og  derfra  ind  i  Tasbugten  for 
at  hente  Pelsvarer  og  Fisk.  Det  gaar  hurtigt  ned  ad  den 
smalle  Turaflod,  hvor  Strømmen  paa  Grund  af  Aarstiden 
er  meget  strid.     Overalt,    hvor  Bredderne   ere  oversvøm- 

roede,  ses  inde  mellem  Træer  og  Buske,  som  rage  op  al 
Vandet,  en  Mængde  forskellige  Arter  Ænder. 

I    en    smuk    tatarisk    Moské-By,     som    ligger    paa 

venstre  Strandbred,  30  Verst  fra  Tjumen,  kunne  vi  fra 
Dækket  se  Tatarer  i  spraglede  Dragter  paa  prægtige 
Fuldblodsheste  sprænge  frem  og  tilbage  over  en  vidtstrakt 
Græsplæne;  det  er  Hippologer,  som  holde  Kapstævne. 
Paa  Hade,  grønne  Strækninger  ved  Bygderne  græsse 
Hjorder  af  Hornkvæg  og  Faar ;  sjældent  ses  et  Stykke 
oppløjet  Mark,  det  meste  af  den  uopdyrkede  Jord  hen- 
ligger som  yppige  Græsgange.  Landskabet  er  idyllisk. 
Paa  de  oversvømmede  Steder  vokser  Pil,  Lind,  Asp  og 
Birk,  længere  oppe  paa  det  tørre  staa  tætte  Skove  af 
Gran,  Fyr  og  Ceder  omkring  Bygderne,  der  ligge  i  Bun- 
den af  de  grønne,  aabne  Græsmarker.  En  stor  Del  af 
Husene  ere  malede,  oftest  i  hvidt  og  grønt,  enkelte  have 
Balkoner  eller  Verandaer,  forsirede  Tagskeder  og  grønt- 
malet  Snirkelværk  omkring  Vinduerne;  de  se  ganske 
pyntelige  ud.  I  mange  af  Bygderne  rager  et  højt  Spir 
med  en  forgyldt  Kuppel  eller  en  Moskés  spidse  Taarn 
med  den  gyldne  Halvmaane  op  af  Husklyngen.  Det  gaar 
ned  ad  Floden  ofte  saa  nær  den  højre  Bred,  at  man  godt 
kan  hoppe  i  Land.  Det  sjældne  Syn  af  et  Sejlskib  lokker 
Folk  ned  til  Floden,  naar  vi  passere  beboede  Steder. 
Mod  Aiten  blæser  en  frisk,  kølig,  sydøstlig  Brise.  I 
Morges  Kl.  5  var  der  i  Tjumen  0,5  Gr. ;  Kl.  8  havde  vi 
6  Gr.,  Kl.  2:   10  Gr.  og  Kl.  9  Aften  4  Gr.  (R.) 

Om  Aftenen  den  23.  Maj  1890  naaede  vi  den  gamle, 
historiske  By  Tobolsk.  Isen  drev  endnu  i  større  og 
mindre  Flager  ned  ad  Tobolfloden  og  stødte  mod  Skibets 
Sider,  da  vi  havde  fortøjet  inde  ved  Kajen.  Undervejs 
var  vi  blevne  opholdte  i  12  Timer  for  at  indtage  Brænde 
til  Maskinen  og  medtage  en  større  Flodlægter,  som 
>Sever«    skulde    bugsere    ad    Irtyseh     til   Semipalatinsk, 

hvor  den  skulde  lades  med  Hvede,  der  skulde  fragtes  til 
Tjumen. 

»Margaritha«  blev  liggende  i  Tobolsk  i  ti  Dage.  Den 
30.  Maj  skulde  den  første  Fiskerlægter  afgaa  fra  Byen 
til  Obdorsk,  og  i  den  Anledning  læste  en  Præst  Velsig- 
nelse over  Prammen  og  dens  Besætning.  Ved  den  høj- 
tidelige Handling  var  en  stor  Mængde  Mennesker  til 
Stede.  Folk  stod  barhovedede  og  signede  sig  og  nejede 
foran  Helgenbilleder  og  Faner,  som  blev  baarne  omkring 
paa  Dækket,  hvor  Popen,  der  var  iført  en  hvid  Kjole, 
som  i  Nakken  gaar  op  i  en  Spids,  og  en  sort  Kalot, 
messede.  Jeg  iagttog  Forsamlingen  paa  Afstand.  Med 
et  standser  Popen,  og  jeg  hører  ham  raabe:  »Hej  barin, 
sjapku  snimi!«  (Hej,  min  Herre,  tag  Huen  af).  Da  jeg 
var  i  Uvished,  om  Opfordringen  var  rettet  til  mig,  tøvede 
jeg  med  at  tage  min  Tyrkerhue  af;  men  nu  gentog 
Præsten  endnu  lydeligere  sin  Advarsel.  Jeg  smøg  Hoved- 
bedækningen ned  paa  Nakken  og  gik  op  i  Byen.  Paa 
Turen  hen  over  Basaren  gjorde  jeg  mig  bemærket  af  to 
fine,  aristokratisk  udseende  unge  Damer,  som  saa  meget 
nysgerrige  ud.  Resolut  besluttede  jeg,  efter  at  have 
rettet  lidt  paa  den  skævt  siddende  Hue,  at  præsentere 
mig  og  hilse  paa  Damerne.  I  fremmede  Lande  er  man 
jo  anlagt  for  smaa  Æventyr;  da  Damerne  stod  stille  ved 
en  Bod  uden  at  gøre  Tegn  til  at  købslaa,  men  kastede 
Sideblik  til  det  Sted,  hvor  jeg  var  standset,  for  at  tage 
en  Marskandisers  Antikviteter  i  Øjesyn,  tog  jeg  min  Be- 
slutning og  gik  over  til  dem  og  hilsede  med  en  ærbødig 
Undskyldning  for,  at  jeg  tillod  mig  at  forstyrre.  Hvad 
jeg  imidlertid  havde  yentet,  at  blive  affærdiget  med  et 
vredt  Blik,  skete  ikke.  Paa  en  meget  smigrende 
Maade  lod  de  to  Frøkner,  Døtre  af  forviste  russiske  Boja- 
rer,  mig  i  det  tyske  Sprog  vide,  at  det  var  dem  en  ud- 
søgt Fornøjelse  at  hilse  paa  en  jovial  fremmed  af  saa  sjælden 


24 


Nationalitet  —  en  Færøbo.  Efter  en  Del  usikker  Stam- 
men og*  gensidig  Rødmen   endte   det   ret    karakteristiske 

Mode  med,  at  de  to  unge,  konne  Russerinder  opgav 
deres  Forældres  Bopæle  og  med  forventet  Samtykke  fra 
Forældrenes    Side    inviterede    mig   til   Aften.      Jeg    hilste 

dybt  paa  (lensyn  og  gik  overordentlig  tilfreds  om  Bord 
Igen  for  at  opsøge  Kaptajnen  og  fortælle  ham  det  mær- 
kelige Æventyr,  jeg  havde  haft.  Det  var  midt  paa  Dagen, 
Solen  smilede  og  sendte  sine  varme  Straalet  ned  over 
den  af  Foraar  venligt  aandende  Jord;  paa  den  anden 
Side  af  Floden  laa  et  større,  oversvømmet  Krat,  hvor 
sorte  og  graa  Ænder  i  utallige  Mængder  svømmede  om- 
kring; der  ovre  fra  lød  tydelig  Gøgens  Kukken.  Jeg 
lejede  en  lille  Baad  og  roede  over  Floden  for  paa  en  be- 
hagelig Maade  at  fordrive  Dagen  med  Jagt  og  Svømning 
og  siden  om  Aftenen  at  kunne  møde  i  bedste  Wleaaende 
til  de  smukke  Damers  Souper. 

Kommen  om  Bord  igen  hen  paa  Eftermiddagen  traf 
jeg  Hr.  Snamensky,  en  højere  civil  Embedsmand,  Guver- 
nørens højre  Haand  ;  under  det  første  Ophold  i  Tobolsk 
havde  jeg  hilst  paa  Hr.  Snamensky  og  desuden  korrespon- 
deret med  ham,  før  jeg  forlod  Sverrig. 

Kl.  6V2  kørte  jeg,  iført  et  elegant,  splinternyt,  færøsk 
Xationalkostume,  op  i  Byen  for  at  efterkomme  Formid- 
dagens Invitation.  De  to  nydelige  Russerinder  var  sam- 
lede med  deres  Familier  i  det  navngivne  Hus,  og  det  er 
overflødigt  at  sige,  at  Modtagelsen  blev  meget  elskværdig 
og  gæstfri.  Alt,  hvad  der  er  medfødt  et  civiliseret  Sel- 
skabsliv, fandtes  her  i  Overflod.  Sent  om  Aftenen  kom 
jeg  om  Bord  igen.  Tonerne  af  glade  Sange,  foredragne 
af  en  smuk  ung  Dame  til  Fortepianoets  Akkompagnement, 
lod  i  mine  Oren  og  lod  mig  ikke  ænse  den  ubekvemme, 
haarde  Skibskoje,  som  jeg  var  krøben  op  i. 

1    tre    Dage    var   jeg    Gæst  oppe  i  Byen,  derfor  var 

Hjærtet  ogsaa  tungt  og  bedrøvet,  da  Afskedens  Time  slog, 
og  der  skulde  bydes  det  dejlige  Tobolsk  Farvel.  Jeg 
havde,  takket  være  mit  glade  Ansigt  og  frejdige  Mod, 
skaffet  mig  mange  Venner. 

Dagen  før  Afrejsen,  efter  at  de  sidste  Varer  og  Pro- 
viant var  indtaget,  og  »Karavaner«  til  Fiskeriet  paa 
Stationerne  var  forhyrede  (Karavaner  ere  nærmest  tvety- 
dige, mindre  agtværdige  Folk),  fik  vi  Besøg  af  Ispravni- 
ken  (efter  Guvernøren  den  højeste  sibiriske  Embedsmand) 
og  en  af  Byens  Læger.  Provianten  blev  prøvet  af  dem  i 
Fællesskab,  hvorpaa  Lægen  underkastede  Besætning  og 
Karavaner  en  Visitation;  saafremt  nogen  led  af  smit- 
somme Sygdomme,  vilde  han  blive  holdt  tilbage. 

Det  var  særdeles  smukt  og  behageligt  Vejr,  da  vi 
kastede  Trosserne  los  den  3.  Juni  og  med  slapt  nedhæn- 
gende Sejl  stod  ned  ad  Strømmen.  Tæt  nord  for  Byen 
hæver  en  Lerbakke  sig  stejlt  op  fra  Floden  til  en  Højde 
af  antagelig  ca.  500  Fod;  den  falder  af  mod  Nord,  og  Flod- 
bredden er  ganske  lav  ved  en  større  Bygd  1/i  Mil  fra 
Byen.  Oppe  paa  Bakken  gik  Folk  omkring  og  drev;  fra 
Sluppens  Dæk  lød  Sang  og  Musik  op  imod  dem.  Baade 
Matroser  og  Karavaner  var  mere  eller  mindre  berusede 
og  overmaade  lystige.  Der  var  for  Kaptajnen  slet  ikke 
Tale  om  Disciplin  den  første  Dag;  Besætningen  maatte 
have  Lov  til  at  drikke  og  opføre  sig  paa  Dækket,  som 
den  selv  vilde.  Foruden  mig  og  en  ung  Knøs,  som  stod 
ved  Roret,  var  der  paa  Skibet  ingen  helt  ædru  Mand. 
Men  næste  Dag  var  det  let  at  mærke,  at  der  kun  fand- 
tes lidt  tilbage  at  drikke,  Ædrueligheden  var  kendeligt 
tiltaget,  og  de  fleste,  som  havde  noget  at  tage  Vare,  var 
allerede  i  Aktivitet ;  enkelte  af  Karavanerne  baandede 
Tønder,  hvori  Fisken  skulde  nedsaltes  paa  Fiskeristatio- 
nerne, andre  gjorde  Garn  og  Liner  i  Stand. 

For  Matroserne  var   der  mindre   at  bestille.     Vejret 


var  stille,  og  der  kunde  ingen  Brug  gøres  af  Sejlene.  — 
Dagene  vedblev  at  være  gode  og  stille;  da  Skibet  derfor 
udelukkende  dreves  frem  af  Strømmen,  saa  jeg  ofte 
Lejlighed  til  i  min  Kano  at  sætte  Era  Borde  for  at  ro  ind 

mellem  o  vers  vommet  Krat  eller  tage  i  Land  og  jage. 
Skibet  gled  imens  nordpaa,  men  efter  nogle  Timers  Forløb 
havde  jeg  altid  naaet  det  igen.  Fra  min  Jagt  forsynedes 
Besætningen  med  frisk  Fuglekød,  men  jeg  maa  tilstaa, 
at  naar  jeg  kom  over  Stokænderne,  som  kæmpede  en 
haablos  Kamp  for  Livet  i  de  af  russiske  Fuglefængere 
paa  lave,  sandige  Holme  udsatte  Snarer,  plejede  jeg  at 
gøre  Ende  paa  Fuglenes  Kvaler  og  tog  saa  i  Reglen  selv 
Byttet  i  Besiddelse. 

Vi  passerede  flere  Bygder,  som  var  omgivne  af  flade, 
grønne  og  pløjede  Marker.  Et  Par  Steder  blev  der  kastet 
Anker.  Saa  var  jeg  selvfølgelig  ogsaa  i  Land.  Husene 
ere  opførte  af  runde  Træstammer  (Blokhuse),  som  hverken 
udvendig  eller  indvendig  ere  beklædte  med  Brædder  eller 
panelede;  de  bestaa  gerne  af  eet  eller  to  Rum,  Stue  og 
Kokken.  I  Stuen  findes  i  3/4  Alens  Aistand  fra  Loftet  et 
Halvloft,  som  ofte  er  bygget  foran,  saa  at  den  indtræ- 
dende maa  bukke  sig,  indtil  han  er  kommen  over  Midten 
af  Gulvet.  Halvloftet  (»palate«)  bruges  ligesom  i  ældre 
norske  Huse,  hvor  det  stundom  træffes,  som  Sovested. 
I  et  sibirisk  Landsb3Thus  kan  man  jævnlig  høre  Replikker 
komme  fra  det  skjulte;  de  hidrøre  fra  Folk,  som  ligge 
og  tage  sig  det  mageligt  oppe  paa  Soveloftet,  hvor  Tem- 
peraturen er  adskilligt  højere  end  nede  paa  Gulvet.  Man 
kryber  op  paa  Palatet  ad  en  spinkel  Trappe,  som  kan 
gores  fast,  naar  den  ikke  bruges.  Kun  meget  faa  Huse 
ere  forsynede  med  Seng.  Russerne  foretrække  at  ligge 
paa  det  varme  Palat,  ovenpaa  Bagerovnen  eller  ogsaa 
strække  sig  paa  Gulvet,  der,  forinden  man  lægger  sig, 
som  Regel  bliver  fejet,  med  Faareskindstæppe  eller  diverse 

Beklædningsstykker  som  Underlag.  Ofte  gaa  Folk  halv 
paaklædte  til  Ro.  Findes  en  Seng  i  Huset,  staar  den 
om  Xatten  sædvanligvis  tom,  hvorimod  den  om  Dagen 
tjener  som  Opbevaringssted  for  de  Tæpper,  Skind-  og 
andre  Klæder,  man  har  sovet  i  paa  Gulvet. 

Stuen  er  ikke  stor.  Bohavet  udgøres  af  nogle  tar- 
velige Stole,  et  solidt,  umalet,  firkantet  Fyrretræsbord, 
et  Par  Kufferter  og  en  Væv.  De  smaa  Vinduer  ere 
prydede  med  smukke,  velplejede  Potteplanter.  Ligesom 
det  er  Tilfældet  i  enkelte  afsides  liggende  Bygder  paa 
Xorges  Vestland,  ere  Barnevuggerne  her  ophængte  ved 
en  lang,  bøjelig  Stang,  hvis  tykkere  Ende  er  fastgjort 
til  Loftet.  Ved  lette  Ryk  i  en  Snor,  der  er  bundet  til 
Vuggen,  kommer  denne  ved  Stangens  Bøjelighed  til  at 
bevæge  sig  op  og  ned.  Vuggen  hænger  i  et  Par  Alens 
Højde  fra  Gulvet,  og  den  duvende  Bevægelse  for  at  frem- 
kalde Barnets  Søvn  virker  vistnok  mindre  skadelig  paa 
dets  sjælelige  Evner  end  den  sædvanlige,  der  fremkaldes 
ved  de  almindelige  Gulvvugger.  —  De  flittige  Husmødre 
væve  grovt  Lærred  til  Mændenes  Yderbenklæder  og 
graabrunt  Vadmel  til  deres  »sjipuner«  (en  Slags  Over- 
frakker). Hørdyrkning,  som  her  spiller  en  stor  Rolle, 
skaffer  i  forskellig  Form  ikke  saa  lidt  Arbejde  for  Kvin- 
derne. —  Russernes  Nøjsomhed  er  noksom  bekendt.  I 
Landsbyerne  ved  Ob  ernære  Folk  sig  næsten  udeluk- 
kende ved  Te,  Brød  og  Agurker,  saltede  eller  ferske.  I 
et  af  de  Huse,  hvor  jeg  aflagde  Besøg,  afkøbte  jeg  Hus- 
moderen nogle  Hønseæg,  som  hun  kogte  til  mig  og  lod 
servere  med  tørt  Rugbrød  af  Husets  Avl;  Smør  eller 
Paalæg  i  nogen  som  helst  Form  var  ikke  til  at  opdrive. 
Ovenpaa  Æggene  fik  jeg  Te  (kogt  af  daarlig  Pladete). 
Husets  Folk  satte  sig  til  Bords  med  mig.  Der  kom 
nogle  af  Bygdens  Folk  ind,  de  hilsede:  »Sdravstvytje! 
s  tschajem,    s  sacharom!«       (Goddag!    [Vivat]    med    Teen, 

med  Sukkeret!  Der  menes:  velbekomme  Teen  og  Sukke- 
ret).  Det  er  et  almindeligt  Udtryk  blandt  Almuen; 
sjældnere  siges:  »prijatnavo  appetjit«  (behagelig  Appetit). 
Træller  man  Folk  ved  Middagsmaden,  siges  der:  »Chleb 
i  solj!«  (Brød  og  Salt)  eller  »prijatnavo  chusjanje«  (beha- 
gelig Spise.) 

Efter  omtrent  to  Ugers  Rejse  naaede  vi  uden  at 
have  faaet  Anvendelse  for  Sejlene,  da  det  saa  at  sige 
hele  Tiden  havde  været  blikstille,  Ladestedet  Samarova 
ved  Irtysch-Flodens  Sammenløb  med  Ob. 


V 

Paa  Obfloden. 

Samarova,  Vildgæssenes  og  Fedekalvenes  By.  Ned  ad  Obfloden. 
Vinduer  af  Kalvemaver.  Fiskerlægtere.  Et  Land  for  Turister. 
Lille  Ob  og  store  Ob.  Udsigt  til  Uralkædens  nordligste ^Toppe. 
Ankomst  til  Obdorsk.  Paa  Rypejagt  i  Tundraen.  Nordiske 
Fugle  og  Svaler.  Faren  ved  at  gaa  i  sibiriske  Dampbade.  Ost= 
jakernes  Afgud.  Paa  en  Fiskeristation.  En  Vadejagt.  Brushøns. 
Sorte  Ræveunger.  Sol  ved  Nat  og  Dag.  En  Rotur. 
Svanesteg. 

Samarova  har  500  Indbyggere,  en  Jægerbefolkning, 
hvis  vigtigste  Foraarsbeskæftigelse  er  at  fange  og 
skyde  Gæs.  Til  Jagten  anvendes  Lokkefugl,  og  der  ned- 
lægges pr.  Individ  5  til  10  Gæs  aarlig.  Vi  lagde  ind  til 
Jordbredden  neden  for  Byen.  Kokken  var  i  Land  for  at 
proviantere  og  kom  tilbage  med  frisk  Mælk,  nogle  vilde 
Gæs  til  30  Kopek  Stykket  og  en  Fedekalv,  som  havde 
kostet  80  Kopek  (160  Øre).  Omkring  Samarova  ophører 
al  Korndyrkning;  derimod  avles  paa  dens  Breddegrad 
baade  Kaal.  andre  Grøntsager,  Roer,  Kartofler  og  meget 
Græs.  Jordbunden  omkring  Byen  er  meget  ler-  og  sand- 
holdig.  Efter  6  Timers  Ophold  sejlede  vi  videre.  Det 
var  den  13.  Juni  1890.  Vejret  var  køligt  med  nordvest- 
lig Vind;  om  Eftermiddagen  faldt  Tøsne.  Nogle  Verst 
fra  Samarova  indhentedes   vi    af  en  fladbundet  Baad,  der 

blev  roet  af  to  Mand,  medens  en  tredje  sad  agter  og 
styrede  med  en  Aare.  Baaden  holdt  ned  mod  os  og 
lagde  til  ved  Skibets  Styrbordsside.  \Sd  af  en  Luge  i 
Fronten  af  en  hvælvet  Overbygning  paa  Baadens  Midt- 
parti kom  Hovedet  af  en  Pope  til  Syne.  Præsten  entrede 
Skibet  "Li  meddelte,  at  han  var  paa  Vej  fra  Tobolsk  til 
Obdorsk,  men  var  nu  bleven  træt  og  ked  af  Rejsen  og 
ønskede,  at  vi  skulde  tage  ham  med  om  Bord,  saa  kunde 
han  med  sit  Mandskab  forlade  Skibet,  naar  vi  kom  til 
Obdorsk.  Hr.  Mikkelsen  afslog  imidlertid  hans  Anmod- 
ning med  den  Motivering,  at  Kahytten  var  for  lille  til  at 
rumme  tre  Mand.  Saa  forlod  Præsten  med  en  bedrøvet 
Mine  Skibet.  Det  gjorde  mig  ondt  for  ham,  men  i  hvert 
Fald  kom  han  hurtigere  frem  end  vi. 

Under  Driften  (Sejlene  hang  saa  at  sige  stadig 
slappe)  kom  vi  forbi  flere  ostjakiske  Jurter  (Landsbyer), 
bestaaende  hver  af  nogle  faa  til  over  en  Snes  Hytter 
(lave,  uanselige  Blokhuse) ;  i  flere  af  dem  erstattedes 
Vinduerne  af  kun  en  eneste  lille  Glasrude  eller  af  en 
paa  en  Træramme  udspilet  Kalvemave.  De  ved  Obfloden 
fastboende  Ostjaker  ere  næsten  alle  kristnede;  i  nogle  af 
deres  Landsbyer  saa  vi  ogsaa  smaa  Kapeller. 

Den  15.  Juni  var  vi  paa  64  Gr.  n.  Bredde;  fra  nu 
af  begynde  Nætterne  at  blive  lyse.  I  Uger  ville  vi  her- 
efter komme  til  at  se  Solen  skinne  hele  Døgnet  rundt. 
Vi  passere  flere  Lægtere,  som  have  ankret  op  ved  flade 
Sandbredder,  hvorfra  Fiskeriet  drives  med  Vaad ;  den 
første  Fiskerlægter  laa  tæt  nord  for  Samarova. 

Obflodens  venstre  Bred  er  for  det  meste  lav  og  ofte 
oversvømmet,  højre  Bred  bestaar  af  høje  Lerbakker  eller 
lave,  smukke  Sandstrande,  der  fortsættes  i  flade  Græs- 
marker, som  i  Reglen  omgive  en  russisk,  vogulsk  eller 
ostjakisk  Bygd.  Indbyggerne  fiske  om  Sommeren  og  jage 
Elsdyr,  Bjørne,   Egern,   Ræve  m.  m.   paa  den  øvrige  Tid 

#f  Aaret.  1  flere  Bygder,  hvor  jeg  var  i  Land,  hang 
Elsdyrhuder  udspilede  paa  Husvæggene  til  Tørring.  Paa 
begge  Sider  af  Floden  findes  store,  ofte  selv  for  Jægere 
næsten  ufremkommelige  Skove.  Turister,  som  rejse  for 
Jagtens  og  Fiskeriets  Skyld,  maa  det  tilraades  at  gøre 
en  Tur  til  Sibirien  for  i  Bugterne  i  Landets  nordligere 
Egne  at  skyde  Sæler  og  Delfiner  og  siden  om  Høsten 
længere  Syd  paa  at  jage  Bjørne,  Elsdyr,  Høns  og  Ænder 
etc,  som  Sibiriens  tætte  Skove  og  Søer  kunne  byde  paa. 

300  Verst  Syd  for  Obdorsk  deler  Floden  sig  i  to. 
Gennem  en  naturlig  Kanal  sejlede  vi  endelig  en  Gang 
med  gunstig  Vind  fra  den  større,  bredere  Flodarm  ind  i 
den  mindre,  kaldet  lille  Ob.  Ved  Indløbet  til  den  smalle 
Kanal  laa  en  ostjakisk  Bygd,  som  bestod  af  tre  Telte. 
100  Verst  længere  mod  Nord  forener  Floden  sig  atter  og 
er  oversaaet  med  en  Mængde  større  og  mindre  Holme.  Is- 
stykker  ligge  hist  og  her  inde  paa  Bredden,  og  flere 
Snedriver  ses  i  Sænkningerne  ved  Stranden.  Vi  have  en 
herlig  Udsigt  til  de  fjærne  Uralbjærge  i  Nordvest.  Vejret 
er  klart  og  smukt,  og  de  snedækkede  Toppe  tegne  deres 
Konturer  mod  den  rene,  blaa  Himmel. 

Den  19.  Juni  befandt  vi  os  75  Verst  syd  for  Obdorsk 
og  maatte  ankre  paa  Grund  af  Taage.  Næste  Dag  var 
Vejret  atter  klart.  Vi  sejlede  videre  og  kastede  om 
Eftermiddagen  Anker  i  Læ  af  en  Holm  et  Par  Verst  fra 
Obdorsk. 

Skibet  var  ikke  synligt  fra  Land,  og  Kaptajnen  øn- 
skede slet  ikke  at  faa  de  stedlige  Autoriteter  om  Bord 
eller  have  noget  med  dem  at  bestille. 

Politi  og  Toldvæsen  ere  i  deres  Tjenesteiver  stundom 
slemme  at  have  med  at  gøre.  Kaptajnen  og  jeg  med  to 
Matroser  roede  i  Land  med  Jollen.  Den  lille,  afsideslig- 
gende By,  Obdorsk,  har  flere  smukke  Huse  og  en  Kirke 
af  Træ.     Ved  vor  Ankomst  var    man  netop  i  Færd  med 

Sibirien  i  vore  Dage.  3 

Opførelsen  af  en  stor  og  smuk  Stenkirke.  Bygmesteren 
\.n  en  tra  l.illand  indforskreven  Tysker.  Der  bor  flere 
velhavende  Købmænd  i  Obdorsk;  deres  Huse,  som  ere 
byggede  af  Tømmer,  have  smukke  udvendige  Forsiringer. 

Vi  var  inde  hos  et  Par  af  Købmændene;  de  lod  os 
beværte  paa  det  bedste.  Der  bor  flere  Indfødte :  Ostjaker, 
Voguler  og  Juraker  (Juraksamojeder)  i  Obdorsk;  deres 
]ord-  og  Grantræhytter  eller  Telte  ligge  i  Nærheden  af 
Stranden  i  Byens  Udkant.  Vi  saa  mange  af  de  Indfødte 
gaa  omkring  i  Gaderne  med  den  til  Pelstrøjen  fastsyede 
Hue  smøget  ned  ad  Nakken.  Da  vi  roede  bort  igen,  fik 
vi  en  køn  Udsigt  over  Byen,  hvor  det  højtliggende, 
smukke  Observatorium  i  Aftenglansen  ragede  op  over  de 
andre  Bygninger. 

Paa  Bredden,  hvor  der  endnu  laa  et  smalt  Bælte 
fast  Sne,  hoppede  som  Sommerbebudere  et  Par  rødbry- 
stede  Sangere.  Om  Natten  lettede  vi  Anker  og  sejlede 
videre.  60  Verst  nord  for  Obdorsk  lod  vi  det  atter  falde 
ude  paa  Floden  for  at  losse  Salt  til  en  mindre  russisk 
Fiskeristation.  Jeg  roede  med  min  Kano  i  Land  og  fore- 
tog en  Rekognoscering  op  igennem  Tundraen.  Terrænet 
var  noget  bakket,  flere  Steder  stod  smaa,  tætte  Lærke- 
trægrupper. Der  var  fuldt  op  af  kaglende,  foraarsglade 
Ryper  baade  inde  mellem  Træerne  og  ude  paa  de  aabne 
lyng-  og  mosdækkede  Flader.  Rundt  omkring  laa  ogsaa 
Levninger  af  iturevne  og  opædte  Ryper ;  det  var  antage- 
ligt Jagtfalkene  —  jeg  saa  flere  af  dem  —  og  hvide  Mikkel, 
der  var  paa  Spil. 

Af  nordiske  Fuglearter  i  Stationens  Omgivelser  var 
Flodørnen,  flere  Falkearter,  Husskaden  (et  Eksemplar), 
nogle  Smaafugle,  Strandløberen,  Ternen,  Sildemaagen, 
Lommen,  Silkedykkere,  Ænder,  Gæs  og  Svaner  repræ- 
senterede. Paa  den  øvre  Del  af  Obfloden  lige  til  et  Par 
Hundrede    Verst    syd    for    Obdorsk  havde  vi  set  utallige 

Skarer  af  Svaler;  i  de  høje  Lerbakker,  der  danne  Bredden, 
grave  de  deres  Huler,  paa  Bunden  af  hvilke  de  bygge 
Reden.  Inde  ved  Bredden,  ud  over  Vandet,  fløj  jævnlig 
lige  saa  store  Sværme  af  disse  utrættelige  Smaafugle, 
som  der  kredser  Søfugle  under  et  stort,  færøsk  Fugle- 
bjærg. 

Paa  Stationen,  hvor  vi  lossede  Salt,  fandtes  et  almin- 
deligt russisk-sibirisk  Dampbadehus.  Kaptajnen,  jeg  og 
Matroserne  benyttede  Lejligheden  til  at  tage  Bad.  Ved 
at  hælde  kogende  Vand  paa  de  gennemglødede  Stene, 
som  ere  byggede  op  omkring  Ildstedet,  blev  Dampene  i 
Rummet  overordentlig"  hede.  Jeg  maatte  kaste  mig  ned 
paa  Gulvet,  da  jeg  ikke  kunde  holde  det  ud  at  staa  op- 
rejst. Paa  samme  Tid  laa  en  af  Russerne  oppe  under 
Loftet  paa  en  Terrasse  og  piskede  sig  med  Veniken  (en 
Haandfuld  bladede  Birkekviste).  En  anden  vedblev  at 
hælde  Vand  paa  Ildstedet,  og  da  jeg  atter  rejste  mig  op, 
var  Dampene  blevne  saa  hede,  kvælende  og  trykkende,  at 
jeg  maatte  styrte  til  Døren  for  at  se  at  undslippe.  Men 
Døren  var  spærret.  Mit  Legeme  glødede,  og  det  var 
begyndt  at  sortne  for  mine  Øjne,  da  jeg  med  Opbydelse 
af  de  sidste  Kræfter  heldigvis  fik  Døren  sprængt.  Uden- 
for stod  Komplottet  med  Hr.  Kaptajnen  i  Spidsen  og  lo. 
Men  det  kunde  nær  blevet  en  gal  Spøg.  Dog  gjorde  den 
ikke  noget  Skaar  i  det  gode  Forhold,  som  herskede  mel- 
lem mig  og  Kaptajnen  og  Besætningen  i  det  hele;  de  er- 
kendte, at  de  var  gaaede  for  vidt,  og  saa  kunde  jeg  ikke 
blive  vred  paa  dem.  Hvorledes  Russerne,  som  var  i  Bad 
sammen  med  mig,  kunde  udholde  denne  skrækkelige 
Hede,  forstod  jeg  ikke  den  Gang.  Nu,  efter  at  jeg  saa 
mange  Gange  har  været  i  sibiriske  Bade,  har  Vanen  og- 
saa  gjort  mig  stærkere  og  modstandsdygtigere.  Det 
hænder  dog  ikke  saa  sjældent,  at  endog  Sibiriaker 
komme  galt    afsted  i  deres  primitive  Badeanstalter.     Paa 

3* 


36 


('.rund  af  den  alt  for  stærke  Ilede,  men  navnlig  af  Træ- 
kulgassen, som  udvikler  sig,  naar  der  bliver  for  tidligt 
lukket  for  Trækken  i  Skorstenen,  besvime  Folk  ofte 
ri  ler  paadrage  sig  en  voldsom  Migræne,  ja  Døden,  mun- 
de ikke  i  rette  Tid  blive  lorte  ud. 

Den  russiske  Fisker  havde  i  sin  Tjeneste  nogle 
Ostjaker,  hvis  Telte  stod  paa  Bredden  ved  Stationen. 
Da  jeg  om  Eftermiddagen  roede  forbi  Landet,  saa  jeg 
en  tøjomviklet  Gud  foruden  flere  andre  rare  Sager  ligge 
oppe  paa  Bredden.  Jeg  fortøjede  Jollen  og  steg  op  for 
at  lage  Genstandene  nærmere  i  Øjesyn;  der  var  tre 
smukt  forarbejdede  smaa  Sølvtallerkener  med  Inskription: 
Albert  Victoria;  paa  en  fjerde  fandtes  en  Inskrift  paa 
Svensk.  Endvidere  fandt  jeg  tre  store,  krumme  Sabler, 
en  Suppeøse  af  Sølv  og  et  almindeligt  Træfad.  De 
Klude,  hvori  Træguden  var  indsvøbt,  indeholdt  dernæst 
60  Sølvrubler,  hvilket  jeg  dog  først  fik  at  vide  senere. 
Jeg  opsøgte  et  Par  Indfødte  udenfor  et  af  Teltene  og 
bad  dem  mod  en  god  Betaling  overlade  mig  Guden  med 
Tilbehør.  Som  venteligt  var,  fulgte  et  bestemt  Afslag; 
de  Indfødte  saa  endog  meget  umedgørlige  og  fornær- 
mede ud.  Om  Aftenen  var  jeg  med  Kaptajnen  Gæst  hos 
Russeren,  som  bød  paa  Brændevin,  Rugbrød,  raat  Stør- 
kod  og  Kaviar.  Da  vi  kom  ned  til  Stranden  igen,  vilde 
jeg  vise  Hr.  Mikkelsen  Guden,  men  da  var  alting  borte. 
De  Indfødte  havde  vist  fattet  Mistanke  til  mig  og  fjærnet 
Sagerne.  Næste  Sommer  hørte  jeg,  at  Russerne  skulde 
have  stjaalet  det  hele  og  fundet  de  60  Sølvrubler.  Om 
Morgenen  den  25.  Juni  lettede  vi  Anker.  Vinden  var 
stærk,  og  der  gik  temmelig  svære  Bølger.  Flere  af 
Karavanerne  blev  søsyge.  Hen  paa  Dagen  passeredes 
den  67.  n.  Breddegrad.  Hist  og  her  paa  Bredden  staa 
Ostjakernes  Telte.  Den  26.  ankrede  vi  ved  et  Fisker- 
sted, som  bestod  af  8  Telte;  i  et  af  dem  boede  en  Russer 

fra  Obdorsk  med  sin  Familie.  Paa  Stedet  var  der  fanget 
en  Mængde  Fisk,  hvorfor  »Margaritha«  blev  lettet  for 
nogle  hundrede  Pud  Salt  (1  Pud  =  33  danske  Pund). 
Stationen  ragede  kun  lidt  op  af  Vandet;  rundt  omkring 
Teltene,  der  stod  i  en  Klynge,  var  der  store  Oversvøm- 
melser. Der  var  baade  Ænder  og  Svaner  at  skyde  paa. 
I  Teltenes  umiddelbare  Nærhed  kæmpede  Brushanerne 
hele  Dagen  igennem.  En  Del  af  dem  maatte  lade  Livet 
i  de  af  Fiskerne  udstillede  Hestehaarssnarer.  En  af 
Ostjakerne  var  i  Besiddelse  af  fire  sorte  Ræveunger,  for 
hvilke  han  forlangte  600  Kroner  (300  Rubler).  Der  blev 
ingen  Handel,  endskønt  jeg  saa  vel  som  Kaptajn  Mikkel- 
sen nok  følte  Lyst  til  at  eje  og  opføde  de  kønne,  sjældne 
Dyr.  Den  27.  forlod  vi  Stationen.  Vejret  er  meget 
behageligt,  og  Solen  skinner  baade  Nat  og  Dag.  Den 
30.  Juni  kom  vi  til  Wardroppernes  2den  Station  ved 
selve  Bugtens  Begyndelse,  ca.  250  Verst  nord  for  Ob- 
dorsk. 12  Karavaner  tog  Ophold  paa  Stedet  for  i  Som- 
merens Løb  at  fange  Hvidfisk  med  Vaad.  »Margaritha« 
blev  liggende  i  to  Dage  for  at  losse  Salt,  Fiskeredskaber 
og  Proviant.  Jeg  satte  mig  i  min  kære  Kano  og  roede 
op  ad  en  d}^b,  smal  og  stille  Flod,  som  udmundede  i 
Bugten.  Efter  en  halv  Times  Forløb  kom  jeg  til  en  lille 
Indsø,  hvor  der  var  fuldt  op  af  Ænder.  Bredderne  var 
lave,  men  tørre.  Ind  imod  Tundraen  strakte  sig  yppige 
grønne  Græsmarker.  Jeg  roede  tilbage.  Paa  den 
smukke  Strandbred  nede  ved  Bugten,  hvor  Stationen, 
der  bestod  af  et  Kompleks  af  lave  Bygninger:  Beboelses- 
hus, Ambar  (Forraadshus)  og  Skure  til  Fiskens  Nedsalt- 
ning  og  midlertidige  Opbevaring,  laa,  sad  Graagæs  i 
lange  Rækker,  medens  Flokke  af  Svaner  snadrede  efter 
Føden  i  det  tilstødende  Vand.  Overalt  var  der  udbredt 
en  betagende  Ro,  en  næsten  uimodstaaelig,  lokkende 
Indbydelse    til   fortsat   Ophold   paa   Stedet.     Jeg  nænnede 

ikke  at  gribe  forstyrrende  ind.  Først  da  vi  skulde  sejle 
næste  Dag,  løsnede  jeg  et  Skud,  som  ikke  undlod  at 
fremkalde  Skræk  og  Fortvivlelse  blandt  de  bevingede 
Skarer;  med  Skrig  og  lydelige  Vingeslag  hævede  de  sig 
i  Vejret.  To  Svaner  og  to  Gæs  laa  tilbage  paa  Sandet. 
Næste  Dag  serverede  vor  dygtige  Kok  den  ene  af  Sva- 
nerne i  stegt  Tilstand  paa  Kahytsbordet;  men  af  Russerne, 
som  ikke  spise  Svanekød,  maatte  jeg  høre,  at  jeg  var  en 
Synder. 


^Xl^ 


VI 

I  Obbugten. 

En  Grundstødning.  Midnatlig  Jagt.  Plantesamling.  Hvorledes 
man  søger  at  undgaa  de  lavvandede  Steder.  Paa  d'Hrr.  War- 
droppers  2den  Fiskeristation  i  Ob.  Myggeplagen  begynder. 
En  Ekskursion  ind  over  Tundraen.  Jeg  er  Ligrøver.  De  Ind= 
fødtes  Besøg.  Videre  mod  Nord.  Paa  en  ny  Station.  Tropisk 
Varme.  Mennesker,  Myg,  Svaner  og  Smaafugle.  Brød  af  Rug= 
mel  og  Myg.  Langvarig  Storm.  3i  Timer  uden  Mad.  Kokken 
med  Dødningehovederne.  Et  forlist  Skib.  Bjørnespor.  De 
første  Sæler  og  Delfiner.  Fata=Morgana.  Ishindringer.  En 
Mængde  Sæler.  Paa  72  Gr.  n.  Bredde.  Mod  Syd. 
Delfiner  i  stort  Antal. 

Omtrent  250  Verst  nord  for  Obdorsk  breder  Ob  sig 
til  en  Bugt,  hvor  Vandet  i  Begyndelsen  er  lavt,  kun 
10 — 15  Fod,  somme  Steder  endog  kun  7 — 8  Fod,  ja  endnu 
mindre  og  oversaaet  med  en  Mængde  mindre  og  større 
Holme.  Den  1.  Juli  forlod  vi,  efter  at  have  oplosset  det 
nødvendige  til  de  tilbageblevne  12  Mands  Fornødenheder, 
Stationen  med  en  frisk  nordøstlig  Brise.  Vi  kom  imid- 
lertid ikke  ret  langt,  før  Skibet  løb  paa  Grund  paa  en 
Dyndbanke.  Først  efter  at  Skibet  var  blevet  lettet  ved 
at  føre  et  Par  Hundrede  Melsække  ind  paa  det  nærmeste 
tørre  Land,  lykkedes  det  ved  Hjælp  af  Spil  og  Varpan- 
kere  paa  tredje  Dag  efter  Grundstødningen  at  komme 
løs.  Under  Sejladsen  staar  altid  en  Mand  foran  og 
maaler  Dybden  med  en  i  Fod  inddelt  Stang ;  han  varskor 

Rorgængeren,  og  begynder  Vandet  pludselig  at  aftage, 
sagtnes  Farten  straks,  men  det  undgaas  dog  ikke,  og 
mindst  med  et  Sejlskib,  at  Grundstødninger,  især  hvor 
Bunden  er  ujævn,  af  og  til  finde  Sted. 

Kl.  10  om  Aftenen  roede  jeg  i  Land  for  at  se  at  faa 
Skud  paa  en  And  til  næste  Dags  Middag.  Ind  over  en 
bred,  men  jævn  og  lav  Landstrækning,  der  var  gennem- 
skaaret  af  smaa,  næsten  stillestaaende  Elve,  gik  jeg, 
hyppig  opskræmmende  Ænder,  som  dog  alle  var  meget 
sky  og  umulige  at  komme  paa  Skudhold,  rimeligvis  paa 
C  rund  af  den  forhaandenværende  Rugningstid  og  det  paa- 
begyndte Fjerskifte.  Paa  en  sandet,  græsklædt ,  flad 
Holm,  som  jeg  møjsommelig  vadede  ud  til  mellem  smaa, 
tætte  Tuer,  havde  en  Mængde  Sildemaager  taget  Ophold. 
I  Toppen  af  Græstuerne  fandt  jeg  flere  Reder  med  prik- 
kede, brune  Æg.  Redernes  Ejere,  de  smaa,  fortrolige, 
nikkende  Ryler,  Maagernes  tavse  Flugt,  Ændernes  sagte 
Plasken  ligesom  bidrog  til  at  forhøje  Midnattens  Ro  og 
Fred  i  den  af  Mennesker  uberørte  Natur. 

Kl.  var  1  om  Natten,  da  jeg  kom  om  Bord.  Da 
Skibet  først  lettede  Anker  næste  Dag  hen  paa  Eftermid- 
dagen, roede  jeg  om  Morgenen  atter  i  Land  for  at  samle 
Planter.  Blomstrende  Smaabuske  udbredte  paa  mange 
Steder  ved  Bredderne  en  meget  behagelig  og  stærk  Duft, 
og  da  Moskitternes  Plagerier  endnu  var  paa  Begyndelses- 
stadiet, blev  denne  saa  vel  som  de  hidtidige  Ekskur- 
sioner for  at  berige  mine  Samlinger  saavel  fornøjelig  som 
lønnende. 

Den  7.  Juli  ankom  vi  til  den  anden  af  d'Hrr.  War- 
dropper  for  nogle  Aar  siden  anlagte  Sommerstation  paa 
Obbugtens  højre  (østlige)  Bred,  som  vi  bestandig  fulgte 
paa  nærmere  eller  fjærnere  Afstand,  alt  efter  som  Vand- 
standen tillod  det.  I  Dag  have  vi  gennemsnitlig  sejlet 
med    en    Fart    af    13  Verst   i   Timen,   stundom   over  lav- 

vandede  Steder;  langt  fra  Bredden  findes  ikke  sjældent 
en  Dybde  af  kun  2  Fod.  Vi  maa  ofte  ud  i  Jollen  for  at 
udsøge  en  tilstrækkelig  dyb  Rute.  Endskønt  vi  paa 
Kortet  over  Obbassinet  rinde  Breddegraderne  unøjagtigt 
ansatte,  synes  dog  Vandstanden  at  være  temmelig  nøj- 
agtig anført. 

Det  blæste  stærkt,  og  som  Følge  deraf  gik  Bølgerne 
temmelig  store  og  stejle  i  Bugten.  I  saadant  Vejr  er  det 
farligt  at  nærme  sig  Landet  i  grundt  Vand;  vi  saa  os 
nødte  til  at  kaste  Anker  et  godt  Stykke  uden  for  Statio- 
nen. Blæsten  varede  ved  i  hele  fire  Dage,  i  hvilken  Tid 
»Margaritha«  blev  liggende  for  Anker.  Udlosningen  af 
Mel  og  Salt  gik  kun  langsomt  for  sig.  De  ilandsatte 
Karavaner  med  en  Kommis  i  Spidsen  gav  sig  ufortøvet 
i  Færd  med  Forberedelserne  til  Fiskeriet. 

Stationen,  der  bestod  af  to  smaa  af  Drivtømmer  op- 
førte Blokhuse,  var  8  Aar  gammel  og  stammede  saaledes 
fra  det  første  Aar,  d'Hrr.  Wardropper  begyndte  at  eks- 
ploitere Nordsibirien  og  leje  Landstrækninger  ved  Bug- 
terne for  Fiskefangstens  og  Byttehandelens  Skyld  af  de 
Indfødte.  Fiskeristationernes  Kommis'er  tuske  nemlig 
under  Sæsonen  med  de  Indfødte,  og  saa  vel  paa  Bytte- 
handelen som  paa  Fiskeriet  tjenes  der  altid  særdeles 
godt.  Paa  d'Hrr.  Wardroppers  2.  Station  i  Obbugten 
fandt  vi  flere  Juraksamojeder,  som  straks  lod  sig  forhyre, 
ligesom  i  foregaaende  Aar,  til  Kommis'en.  Godtgørelsen 
for  to  Maaneders  Fiskeri  var  kun  to  Pund  Mel.  For  det 
engelske  Firma  og  Russerne,  som  drive  Fangst  paa  den 
nedre  Del  af  Floderne,  fiske  ogsaa  de  Indfødte  paa  den 
Betingelse,  at  de,  for  Laan  af  Vaad  og  Garn,  afstaa 
Tredjedelen   af  Fangsten. 

Stationen  ligger  paa  en  smuk  bred  Sandforstrand, 
der  gaar  over  i  en  med  yppigt  Græs  beklædt,  flad  Stræk- 
ning, som  fortsættes  i  en  høj  Tundra. 


44 


Nu  begynde  Myggesværmene  at  vælde  frem  overalt. 
En  uvant  har  sin  Nød  med  dem,  deres  Braad  Eormaa  de 
endog  at  føre  gennem  tykt  Tøj.  Gnider  man  Ansigt 
og  Hænder  etter  de  utallige  Myggestik,  fremkaldes  hvide 
Blærer,  saadanne,  som  fremkomme,  naar  man  har  brændt 
sig  eller  stukket  sig  paa  giftige  Planter,  og  Ansigt  og 
Hænder  svulme  op. 

Til  Trods  for  Insektplagen  foretog  jeg  et  længere 
Strejftog  op  gennem  Tundraen.  I  Nærheden  af  Stationen 
laa  flere  smaa  Indsøer  med  flade,  lave  Holme,  til  hvilke- 
man  kunde  vade  ud.  Paa  Søerne  svømmede  Ænderne, 
og  paa  Holmene  fandtes  store  Maagekolonier.  Da  Silde- 
maagen  i  Nordsibirien  for  en  væsentlig  Del  ernærer  sig 
af  Mus,  var  der  selvfølgelig  ingen  af  Russerne,  der  brød 
sig  om  Maageæg.  Blandt  andet  fandt  jeg  en  Præste- 
kraverede,  en  Lomme-  og  Gulspurverede,  alle  med 
halvtudrugede  Æg. 

Et  Stykke  oppe  paa  Tundraen  stod  smaa  Partier  af 
Lærketræer,  de  højeste  vel  omkring  30  Fod.  Lavtun- 
draen gennemstrømmedes  af  Aaer,  hvis  Bredder  var  be- 
satte med  tæt  Buskads  af  Pil,  Dværgbirk,  El  og  Ribs. 
Oppe  paa  Højtundraen  bemærkede  jeg  i  flere  Retninger 
de  Indfødtes  Ligsteder.  De  døde  henlægges  ovenpaa 
Jorden,  indviklede  i  Pelsklæder;  op  omkring  dem  bygges 
svære  Kasser  af  Drivved.  Til  Beskyttelse  mod  Rovdyr 
og  for  at  holde  Kisten  sammen  oprejses  to  Pæle  ved 
hver  af  dens  lange  Sider,  de  rage  et  Stykke  op  over 
Kisten  og  ere  foroven  forbundne  to  og  to  ved  stærke 
Tværplanker. 

Jeg  gik  hen  til  en  Ligplads  paa  fire  Kister.  Med 
meget  Besvær  lykkedes  det  mig  at  aabne  en  Planke  i  en 
af  disse,  hvorved  et  halvt  opløst  Lig  kom  til  Syne. 
Ovenpaa  de  Pelsklæder,  Liget  var  indviklet  i,  laa  nogle 
Messingknapper,   som  jeg    satte    mig    i  Besiddelse    af    til 

Erindring  om  Strejftoget.  Rundt  omkring  Kisterne  laa 
hvælvede,  til  Dels  sønderslaaede  Slæder,  Buer,  Aarer, 
Jærnspande,  Tekedler  af  Støbejærn  og  andre  Sager,  som 
havde  tilhørt  de  døde.  Efter  at  have  banket  den  løs- 
nede Planke  fast  igen  fjærnede  jeg  mig  fra  det  mindre 
hyggelige  Sted. 

Hen  over  Lyngen  lød  i  den  sene,  lydløse  Nattetime 
Rypernes  Kaglen  som  en  ejendommelig  skrattende  Latter, 
en  Raslen  af  Knogler  og  Ben.  I  andre  Omgivelser  vilde 
den  have  forekommet  mig  som  —  hvad  den  i  Virkelig- 
heden var  —  Glædesudbrud  over  et  lykkeligt  Familieliv 
og  over  Tundraens  skønne,  solrige  Sommer;  men  jeg 
havde  set  Fuglene  sidde  paa  Ligkisterne,  og  Karavaner 
havde  fortalt  mig,  at  de  søgte  at  komme  til  Ligene  og 
gerne  hakkede  i  dem,  naar  Lejlighed  gaves.  Vemodig 
forlod  jeg  derfor  Tundraen  og  gik  i  Retning  af  Stationen, 
mens  Solen  sænkede  sig. 

Moskitoerne  havde  plaget  mig  slemt.  Da  jeg  ud  paa 
Morgenstunden  atter  befandt  mig  paa  Skibet,  var  Ansigt 
og  Hænder  fulde  af  Blærer. 

Dagen  før  vi  forlod  Stationen,  kom  Ju raksamojederne 
om  Bord;  de  fik  hver  sit  Ølglas  Brændevin,  og  deres 
psykiske  Underlegenhed  i  Forbindelse  med  Uvanthed 
med  stærke  Drikke  gjorde,  at  de  snart  blev  berusede, 
nogle  af  dem  blev  sløve  og  døsige,  andre  muntre  eller 
opfarende.  Paa  forskellig  Maade  udtrykte  de  deres  Tak- 
nemmelighed, saaledes  da  de  om  Eftermiddagen  beordre- 
des i  Land,  ved  at  falde  paa  Knæ  og  tilkaste  os  Slæng- 
kys med  Hænderne.  Nogle  af  de  Indfødte  talte  Russisk. 
Det  var  Folk,  som  tidligere  havde  tjent  paa  d'Hrr.  War- 
droppers  Stationer. 

I  de  Dage,  Skibet  laa  uden  for  Stationen,  blev  der 
fanget  megen  god  og  værdifuld  Fisk,  især  Stør. 

Den  13.  Juli  lettede  vi  Anker  og  sejlede  videre.     Det 

Hev    en    særdeles    varm   Dag;   Vandet   i    Bugten  havde 
endog    en  Temperatur   af   18  Gr.  R.     Termometret  viste 
Kl.   S:   -f    17   Gr.,   Kl.    1:  +  27  Gr.  (i  Solen  32  Gr.),  Kl. 
2:  +  21  Gr.,  Kl.  9:  -f  21  Gr.  (R.)  Vi   drev  for  en   tem- 
melig svag   Strøm,   Vejret    var  blikstille;    40  Verst   nord 
for   den   anden   Station    kastedes    atter    Anker  ud    for   en 
bud   og   smuk    Sandforstrand,   hvor    en  Kommis  og  de  6 
tilbageblevne    Karavaner   skulde    anlægge  en  ny  Fiskeri- 
station.     Straks  efter  at  vi  havde  ankret,  kom  de  Indfødte 
om  Bord;  nogle  bar  Kors  paa  Brystet  ligesom  Russerne, 
de  maatte  altsaa  være  kristnede.     De   fleste   af  de  frem- 
mede medbragte  et  eller  andet  Pelsdyrskind,  som  de  ud- 
bød  til    Salg.     Opholdet  ved   den   tredje  Station  varede  i 
nogle  Dage.     Vejret    var  usædvanlig  smukt,   og  i  Luften 
herskede  fuldstændig  tropisk  Varme.     Vandets  Tempera- 
tur var   endnu   omkring   18  Gr.     Inde   paa  Bredden  vok- 
sede   i    Sandet   langstrakte    Krat,    hvis    Buske    stod   i    et 
blomstrende   hvidt   Flor   og  udbredte  en  meget  behagelig 
Vellugt  rundt  omkring.      Men  i  Land  fik  vi  ikke  Lov  til 
at  nyde  den  skønne  Natur  i  Ro;  allerede  et  godt  Stykke 
før  Bredden  var  naaet,  modtoges   vi  af  de  ubarmhjærtigt 
stikkende,  giftige  Moskitoer,  der  som  Støvskyer  begyndte 
at   omsværme    os.     Den  maleriske,   ensomme   Natur  for- 
vandledes  ved    denne    Insektplage   til    et    sandt  Helvede. 
Det  kunde  kun  lidet  nytte  at  smøge  sin  færøske  Hue  ned 
om  Ørene  eller  anlægge  Haarnæt  om  Ansigtet.     Myggene 
vidste   at    finde  Vej   og  trænge  igennem  Forhindringerne 
til   det   attraaede   Blod,   og  saa    var   det  saa  lummert  og 
kvælende   at  gaa   omkring  med  Huen  og  Nættet  trukket 
ned  over  Næse  og  Mnnd. 

Omkring  Stationen  var  en  frodig  Græs-  og  Blomster- 
vegetation, som  udsendte  en  sød  og  berusende  Duft. 
Bag  ved  to  Jurak-Telte,  tæt  ved  det  Sted  paa  Bredden, 
hvor  Karavanerne  af  medbragt  Tømmer  straks  gav  sig  i 

Lag  med  at  opføre  en  lille  Blokhytte,  laa,  omkransede  af 
høje,  hvide  Sandbakker,  to  dejlige,  blanke  Indsøer,  hvor 
flere  Svanepar  priste  deres  høje  Lykke  over  den  idylliske 
Ro  og  Skønhed,  som  de  her  kunde  nyde.  I  Buskadset 
og  inde  mellem  Lærketræerne,  som  voksede  i  Nærheden, 
hørtes  Rørsangerens  og  Gullærkens  glade  Toner  —  de 
sang  om  Nordsibiriens  skønne,  blaa  Himmel,  om  Landets 
korte,  men  rige  Sommer,  de  udtrykte  deres  Glæde 
og  Tilfredshed ,  thi  de  var  fri  for  de  giftige  Insekters 
Plagerier. 

Paa  Stationen  havde  en  foretagsom  Russer  paa  ikke 
mange  Timer  af  lokale  Materialier  opklinet  en  i  alle 
Henseender  brugbar  Bagerovn.  Men  de  Brød,  han  bagte, 
og  hvortil  Dejen  var  æltet  sammen  i  det  fri,  fik  ogsaa 
en  stor  Tilsætning  af  Myg  og  smaa  giftige  Fluer,  hvilket 
Russerne  imidlertid  ikke  tog  sig  nær;  de  mente  kun,  at 
Brødet  blev  saa  meget  desto  »federe«,  som  der  var  flere 
Myg,  der  endte  deres  syndige  Liv  i  Brødtruget.  En  vis 
Tilfredsstillelse  var  det  ogsaa  at  se  disse  Plageaander 
forsvinde  i  Rugdejen.  Paa  anden  Fiskeristation  havde 
Kaptajnen  beordret  den  der  fungerende  Kok  at  bage  et 
Parti  Brød,  som  skulde  afhentes  med  Jollen  fra  den  tredje 
Fiskeristation.  Som  før  nævnt  var  Afstanden  mellem  de 
to  Fiskesteder  40  Verst.  Den  16.  Juli  rejste  Baadsman- 
den  og  de  to  af  Matroserne  afsted  for  at  hente  Brødet  — 
jeg  fulgte  med  i  Jollen. 

Det  havde  regnet  stærkt  om  Formiddagen,  og  der 
var  Udsigt  til  Storm.  Efter  at  vi  havde  tilbagelagt  om- 
trent 8  Verst,  blev  Vinden  saa  stærk,  at  vi  maatte  tage 
Reb  i  Raasejlet.  Det  var  Modvind,  og  vi  avancerede 
derfor  kun  langsomt  under  Krydsningerne  op  mod  Strøm- 
men. Omsider  blev  det  Storm  og  høj  Sø;  vi  tog  et  nyt 
Reb  i  Sejlene,  og  jeg  havde  ønsket  at  vende  tilbage  til 
Skibet.     Men    da  Russerne   alle   stod   paa    snarest  muligt 

at  bjærge  sig  i  Land,  blev  Jollen  sejlet  lige  ind  paa 
Bredden.  Den  stødte  paa  en  Revle,  fyldtes  straks  med 
Vand  Og  kæntrede.  Halvt  svømmende,  halvt  vadende 
gennem  Brændingen  naaede  vi  ind  paa  Sandbredden. 
Medens  [olien  blev  overladt  til  sin  Skæbne,  slentrede  vi, 
drivvaade  som  vi  var,  op  i  en  Aabning  i  en  langstrakt 
Lerbakke,  som  begrænsede  Forstranden.  Her  voksede 
lidt  Polarpil  og  Dværgbirk,  og  det  lykkedes  os  efter 
meget  Besvær,  ved  Hjælp  af  Tændstikker,  som  jeg  altid 
bar  paa  mig  i  en  lufttæt  Kapsel,  at  tænde  et  Baal.  Men 
da  Veddet  var  fugtigt,  og  Regnen  blev  ved  at  falde,  var 
det  slet  ikke  hyggeligt  at  lejre  sig  omkring  Ildstedet; 
Røg  var  der  nok  af,  men  Ilden  forblev  kun  meget  svag, 
og  endnu  sent  om  Aftenen  havde  vi  ikke  faaet  vore 
Klæder  tørre.  Vi  begyndte  at  blive  sultne,  men  der  var 
ikke  Tale  om  at  komme  bort  med  det  første.  Stormen 
tiltog  i  Styrke,  og  da  den  havde  drejet  sig  om  til  Vest 
og  nu  rasede  lige  ind  mod  Bredden,  gik  Søerne  saa  højt, 
at  det  var  helt  ugørligt  at  komme  ud  til  Jollen,  hvis 
Anker  havde  haget  sig  fast  i  Revlen,  og  bjærge  den  ind 
paa  det  tørre.  I  det  fjærne  kunde  vi  øjne  Skibet,  naar  det 
hævede  sig  op  paa  Bølgerne. 

Kl.  8V2  kom  vi  til  Ro  efter  at  have  flyttet  Baalet  og 
gravet  os  en  Lejr  i  den  varme  Aske.  Men  det  blev  en 
kold  Nat,  og  Søvn  fik  vi  kun  lidt  af.  Regnen  faldt  jævnt 
hele  Tiden,  og  vore  tynde,  vaade  Klæder  kunde  ikke 
holde  os  varme.  Efterhaanden  som  nogen  af  os  vaagnede  op 
af  et  kort  Blund,  skulde  han  rive  op  i  Baalet  og  lægge 
nogle  nye  Stykker  Ved  paa. 

Næste  Formiddag  var  der  samme  Uvejr,  men  ud  paa 
Eftermiddagen  begyndte  Stormen  at  lægge  sig  noget.  Det 
lykkedes  os  at  bjærge  Jollen,  som  var  halvt  fyldt  med 
Sand  og  havde  faaet  adskillig  Brøst,  bl.  a.  var  to  af  de 
øverste    Brædder    paa    Styrdbordssiden    blevne    knuste, 


49 


Sejlet  iturevet  og  Masten  brækket.  Vejret  var  endnu  for 
slemt  til,  at  Russerne  turde  tænke  paa  at  vende  tilbage 
til  Skibet.  Imidlertid  var  vi  for  Alvor  blevne  sultne. 
Dagen  før  havde  jeg  under  Sejladsen  bemærket  et  Telt 
inde  paa  Højtundraen.  Dersom  vi  kunde  finde  hen  til 
det,  vilde  vi  sandsynligvis  faa  et  eller  andet  Fødemiddel 
af  de  Indfødte,  og  saa  blev  det  bestemt,  at  jeg  og  en  af 
Matroserne  skulde  begive  os  afsted  for   at  opsøge  Teltet. 

Vi  forlod  Lejren  Kl.  7  om  Aftenen.  Hen  over  Tun- 
draen gik  det  i  usikker,  vaklende  Marsch.  Det  var  31 
Timer  siden,  vi  havde  smagt  Mad,  og  stor  blev  ogsaa  vor 
Glæde,  da  vi  efter  et  Par  Timers  Forløb  ikke  langt  borte 
saa  en  Røgsøjle  hvirvle  i  Vejret.  Udsigten  til  at  faa  noget 
at  spise  gav  os  ny  Kraft,  og  snart  stod  vi  foran  Teltet. 
De  Indfødte  havde  nylig  slagtet  en  Renkalv;  de  overlod 
os  noget  af  dens  Kød  og  tørret  Fisk,  imod  at  vi  til  Gen- 
gæld lovede  dem  Mel  fra  Skibet.  De  Indfødte  talte  ikke 
Russisk;  men  med  Miner  og  Fagter  og  ved  at  pege  paa 
Skibet,  som  fra  Teltet  var  synligt  ude  i  Bugten,  lykkedes 
det  os  at  komme  til  Forstaaelse  med  hinanden.  Sent  paa 
Aftenen  kom  vi  tilbage  til  de  to  ventende  Russere.  De 
gav  sig  straks  i  Færd  med  den  medbragte  tørre  Fisk; 
vi  havde  spist  vor  Del  undervejs.  Kødet  blev  kastet 
paa  Ildstedet  og  derpaa  fortæret.  Natten  tilbragtes  paa 
samme  Maade  som  den  første. 

Næste  Dag  havde  Vejret  bedaget  sig  saa  meget,  at 
vi  kunde  tænke  paa  at  komme  bort  fra  det  ufrivillige, 
ugæstmilde  Opholdssted.  Skaden  paa  Jollen  blev  udbedret, 
saa  godt  det  lod  sig  gøre,  hvorpaa  Russerne  med  en  tynd 
Stang,  til  hvis  nederste  Del  der  var  bundet  et  Tov,  gav 
sig  i  Færd  med  ude  paa  Dybet,  hvor  Jollen  var  kæntret, 
at  søge  efter  en  lang  Kæde,  der  havde  tjent  som  Ballast, 
men  uden  Resultat. 

Endelig    om  Eftermiddagen   drog  vi   afsted,   og    uden 

Sibirien  i  vore  Dage.  4 

større   Genvordigheder   naaede   vi    udmattede,    vaade   og 
forkomne  Skibet  hen  ad  Aften. 

Det  var  heldigt,  at  vi  var  slupne  ud  paa  Skibet,  thi 
næste  Dag  tog  Stormen  atter  fat  med  fornyet  Styrke. 
Regnen  strømmede  ned.  Vinden,  som  om  Morgenen  havde 
været  sydlig,  gik  om  til  Sydvest  og  blev  helt  orkanagtig. 
Henimod  Midnat  begyndte  »Margarithac,  som  laa  for  to 
Anken-,  at  drive  ind  mod  Land,  til  Trods  for,  at  Anker- 
grunden  var  meget  god,  og  saa  voldsomme  var  Styrte- 
søerne, at  de  skyllede  over  hele  Dækket  og  krængede 
Skibet  helt  om  paa  Siden.  For  at  kunne  beholde  min 
Plads  i  Kojen  maatte  jeg  binde  mig  fast  ind  til  Væggen- 
Kokken  og  tre  af   de  fire  Matroser    led  meget  af  Søsyge. 

Næste  Dag,  den  21de  Juli,  begyndte  Stormen  og  Bøl- 
gerne at  lægge  sig.  Om  Aftenen  satte  hele  Skibets  Be- 
sætning fra  Borde  med  Jollen;  to  Verst  syd  for  Stationen 
landede  vi  paa  Bredden,  som  paa  en  lang  Strækning  var 
oversaaet  med  Drivtømmer.  Vi  tog  en  Sviptur  ind  over 
Tundraen,  hvorfra  en  forfriskende  Duft  af  Lyng-  og  andre 
Blomster  strømmede  os  i  Møde.  I  Mosset  og  Lyngen 
trippede  Hjejler  omkring;  deres  Fløjten  blandede  sig  med 
Præstekravernes  Piben,  hvortil  Lommerne,  der  laa  paa 
Indsøerne,  slog  Bas.  Falke  findes  overalt.  I  Lerbakken, 
hvor  jeg  og  Matroserne  havde  søgt  ufrivilligt  Ophold, 
havde  jeg  fundet  deres  Reder  med  smaa,  hvide,  dunede 
Unger  i;  de  gamle  Fugle  skreg  og  larmede  ret  ynkeligt 
og  »skød«  ned  paa  mig,  naar  jeg  nærmede  mig  deres 
smaa  i  Reden.  Inde  paa  Tundraen  lod  Kaptajnen  et  Par 
gamle  Ligkister  aabne,  hvorfra  Kranierne  i  Frenologiens 
Interesse  blev  udtagne.  Kokken  var  rystet  over  Lig- 
røveriet, men  maatte  ikke  desto  mindre  bekvemme  sig 
til  at  slæbe  paa  begge  de  grinende  Hovedskaller.  Paa 
Tilbagevejen  til  Skibet  anløb  vi  med  Jollen  den  nye,  tredje 

Station    for    at    indtage   en  Snes  Brød,    man    havde   bagt 
til  os. 

Om  Aftenen  den  23de  Juli  lettede  vi  Anker  og  sejlede 
i  smukt  Vejr  videre  mod  Nord.  Paa  68  Grader  n.  Bredde, 
nær  Tasbugtens  Munding,  opdagede  vi  inde  paa  Land 
Resterne  af  et  Skibsskrog.  Efter  hvad  jeg  senere  erfarede, 
var  det  forliste  Skib  for  10  Aar  siden  blevet  anvendt  til 
videnskabelige,  hydrografiske  og  kartografiske  Ekspedi- 
tioner paa  Ob-Bassinet  og  siden  købt  af  en  russisk  Køb- 
mand, som  udrustede  det  til  at  drive  Byttehandel.  Imid- 
lertid havde  han,  som  selv  førte  Kommandoen  paa  Skibet, 
ikke  megen  nautisk  Indsigt,  og  en  Uvejrsdag  drev  det  i 
Land  og  forliste,  hvorved  den  største  Del  af  Ladningen: 
Tøjer,  Mel,  Te,  Tobak,  Flintelaasgeværer,  Krudt  og  Bly 
etc.  gik  tabt.  Vi  kastede  Anker  og  gik  i  Land  for  at 
tage  Skibet  i  Øjesyn.  Oppe  paa  Bredden  laa  halvskjulte 
i  Sandet  Kættinger,  Ankere  og  Trosser,  selve  det  smukke, 
velbyggede  Skib  sad  paa  ret  Køl  pænt  og  trygt  nede  i 
Sandet  en  50  Favne  fra  Havstokken.  Takkelage  og  Kahyt 
var  bortførte  eller  tilintetgjorte  af  de  Indfødte.  Til  min 
Sorg  lod  Kaptajnen  hugge  to  store  Huller  i  Skibet,  som 
stod  fuldt  af  Vand;  paa  Bunden  af  Lasten  fandtes,  da 
Vandet  var  løbet  ud,  en  mindre  Kanon,  nogle  Kæder  og 
flere  store  Jærnlodder.  Længere  oppe  paa  Bredden  laa 
Dynger  af  forraadnede  Klædevarer.  Paa  Vejen  op  til  en 
Blokhytte,  som  var  bleven  opført  og  benyttet  af  de  skib- 
brudne Mænd  under  Forsøget  paa  at  bringe  Skibet  flot, 
og  indtil  de  kunde  blive  førte  af  Jurakerne  (Juraksamo- 
jederne)  til  Obdorsk,  fandt  vi  friske  Spor  af  Bjørne,  for 
hvem  de  i  Nærheden  voksende  tykke  Krat  af  Pil  og  Birk 
dannede  gode  Skjulesteder.  Efter  nogle  Timers  Ophold  i 
Land  roede  vi  med  fuldtlastet  Jolle  atter  om  Bord. 

Paa  Turen  ud   til  Skibet   saa  vi   de   første  Sælhunde. 
Om  Aftenen    blev  Ankeret   lettet,    og   for  en    svag  sydlig 

Brise  stod  »Margaritha«  atter  nordpaa.  De  [følgende  to 
Dage  havde  vi  Modvind  eller  Stille.  Den  28de  Juli  saa 
vi  den  første  Delfin,  en  sort^Art.  Den  29de  Juli  var 
Vejret  Ligesom  de  nærmest  Eoregaaende  Dage  —  meget 
smukt  og  varmt.  Ved  Middagstid  opdagede  vi  megen 
Drivis,  som  formodedes  at  komme  ud  fra  Preobratschen- 
skijbugten  syd  for  Indløbet  til  Tas  eller  fra  den  sidst- 
nævnte. Isen  hobede  sig  snart  sammen  og  afskar  os  Vejen, 
hvorfor  Ankeret  blev  sænket  ude  paa  Bugten  i  en  Dybde 
af  20  Fod.  Der  lagde  sig  efterhaanden  en  tæt  Taage  over 
Isen,  som  i  visse  Retninger  syntes  at  danne  store,  sam- 
menhængende Flader;  kun  lige  i  Zenith  var  Himlen  klar. 
.Middagssolen  belyste  de  afrundede,  lette,  hvide  Taage- 
skyer,  som  i  Horisonten  hævede  sig  op  fra  alle  Sider  for 
at  trække  sig  sammen  midt  paa  Himlen  og  skjule  Solen, 
hvad  de  dog  ikke  helt  formaaede.  Saa  blev  der  af  Him- 
mel og  Skyer,  Vand  og  Is  et  forførerisk  Fata  Morgana, 
med  Fastland,  underlige,  i  alle  Slags  Farver  lysende 
Bjærge  og  Dale  med  blanke  Indsøer.  Pludselig  forvandler 
Billedet  sig,  og  Is,  Vand,  Taage  og  Skyer  skifte  mellem 
hverandre  paa  den  mest  fortryllende  Maade.  Det  er  umu- 
ligt at  blive  klog  paa  Omgivelserne.  Kl.  10  om  Aftenen 
er  Vinden  atter  bleven  østlig.  ^Termometret  er  faldet 
ganske  betydeligt,  Kl.  8  Morgen:]  10  Gr.,  Kl.  2  Middag: 
8  Gr.,  Kl.  9  Aften:  9  Gr. 

I  to  Dage  blev  vi  liggende  for  Anker  paa  samme 
Sted.  Den  1ste  August  var  det  russisk  Helligdag,  i  hvil- 
ken Anledning  Matroserne  viste  sig  særdeles  oprømte. 
Skibet  havde  god  Forsyning  med  Brændevin,  og  desuden 
var  to  af  Matroserne  endnu  i  Besiddelse  af  mindre  Be- 
holdninger, som  maaske  dog  mest  var  beregnede  paa  de 
indfødte  Pelsjægere.  Der  blev  til  Tamburens  lystige 
Toner,    som    vor    altid   glade   og    i  sit   specielle  Fag    for 

øvrigt    særdeles    dygtige  Hotelkok   forstod    at  fremlokke, 
danset  paa  det  livligste  paa  Dækket. 

Hele  Dagen  den  1ste  August  laa  Taagen  tæt  over 
Bugten.  Næste  Morgen  var  det  klarere  Vejr,  og  det  syntes, 
som  om  Isen  for  ude  havde  sat  sig  i  Drift.  Ud  paa  Efter- 
middagen lettede  vi  Anker,  men  havde  kun  sejlet  et  Par 
Timers  Tid,  da  Isen,  som  i  en  stor  sammenhængende 
Flage  strakte  sig  saa  langt  mod  Nord,  som  vi  kunde  se, 
atter  standsede  os.  Taagen  vedblev  at  ligge  over  Isen; 
for  øvrigt  var  Vejret  meget  smukt  og  stille,  Himlen  frem- 
deles klar  i  Zenith,  og  Solen  sendte  sine  Straaler  ned 
over  Skibet.  Vi  lod  Ankeret  falde,  denne  Gang  paa  25 
Fods  Dybde,  i  omtrent  1/2  Versts  Afstand  fra  Isranden. 
Der  var  en  Masse  Sæler  rundt  omkring;  paa  Isen  laa  de 
i  store  Klynger  og  solede  sig,,  og  i  alle  Retninger  saa  vi 
deres  sorte  Hoveder  stikke  op  af  Vandet ;  de  kresede  i 
stort  Antal  omkring  Skibet,  ja  viste  sig  endog  saa  for- 
trolige at  opfange  de  Brødstykker  og  andet  Affald,  som 
vi  kastede  over  Bord  til  dem;  af  og  til  hoppede  en  og 
anden  af  dem  op  paa  Skibsankeret,  som  hang  i  Vand- 
gangen, men  da  maatte  Staklerne  som  Regel  bøde  med 
Livet  for  deres  store  Tiltro  og  Ukendskab  til  de  farlige, 
mordlystne  Mennesker.  Jeg  skød  flere  Sæler  med  Hagl, 
og  man  kan  gøre  sig  en  Forestilling  om  Afstanden,  naar 
man  hører,  at  Dyrenes  Hovedskaller  i  Reglen  blev  aldeles 
søndersplintrede.  Hen  paa  Eftermiddagen,  den  3.  August, 
lettede  vi  Anker,  da  Isen  virkelig  var  begyndt  at  drive 
bort.  Næste  Dags  Morgen,  da  Solhøjden  blev  taget,  viste 
det  sig,  at  vi  havde  naaet  op  mod  72  Grader  n.  Bredde ; 
Dybden  var  tillige  tiltaget  meget  betydeligt.  Saa  vendte 
vi  om,  efter  at  have  indhentet  Isen,  som  var  i  rask  Drift 
nordpaa.  Utallige  Delfiner,  hvide,  brogede,  blaa  og  sorte, 
tumlede    sig  i  Bugten   i   ivrig   Jagt    efter  Føden,   medens 

Størsteparten  al  Sælerne  forsvandt  nordpaa  med  den  bort- 
drivende I-,  efter  hvilken  ogsaa  fulgte  Bunker  af  Drivved. 
For  at  faa  c\i  Forklaring  paa  de  forskellige  Delfiners 
og  Smaahvalers  Tilstedeværelse  i  Obbugten,  allerede  for 
Isen  der  endnu  var  helt  borte,  maa  det  betragtes  som 
sikkert,  at  Isen  langs  Sibiriens  Kyst  mellem  Ob  og  Beh- 
rings-  eller  Jugorstrædet  allerede  var  brudt  op  og  havde 
sat  sig  i  Bevægelse,  saa  meget,  at  Delfinerne  i  hvert  Fald 
paa  deres  Tur  fra  Øst  eller  Vest  altid  kunde  finde  Aab- 
ninger  og  Render  til  at  puste  igennem.  Sælerne  have 
rimeligvis  overvintret  i  Bugten;  de  kunne  jo,  selv  under 
den  strængeste  Frost,  vedligeholde  Aandehuller  i  Isen. 


Lille-Russere. 


Voculer. 

I  Tas-Bugten. 

Sommerliv.    —    Tordenvejr.    —    Storm.    —  Vanskelighed   ved   at 
befare    Ob=    og    Tasbugten.    —    Ankomst  til    Mungo    Jurbej,   til 
Nejvesolej  (ved  Purflodens  Udløb  i  Tas).  —  Fiskedamme.  —  De 
Indfødtes  Udnyttelse.  —  De  Indfødtes  Besøg  om  Bord  paa  »Mar= 
garitha<.  —  Jeg  underhandler  om  Køb  af   en  Hustru   og   kysser 
den  unge,  indfødte  Pige.  —  Paa  Bjørnejagt.  —  Brydekampe  mel- 
lem vore  Matroser  og  de   Indfødte.  —  De  Indfødtes  Børns  Leg. 
—  Afrejse  fra  Nejvesolej.   —  Ankomst  til  Mungo  Jurbej. 
—  Jeg  skyder  den  anden  Bjørn.  — 
Jeg  forlader  Skibet. 

Klokken  5  om  Morgenen  den  4de  August  kom  vi  op 
i  Indløbet  til  Tas.  Natten  havde  været  henrivende 
smuk,  noget  af  det  yndigste,  man  kunde  tænke  sig.  Skibet 
var  ganske  langsomt  gledet  gennem  det  blanke  Vand;  nu 
blev  det  helt  stille,  og  saa  hørtes  Ankerkædens  lydelige 
Raslen.  I  Overfladen  af  Vandet  legede  Millioner  af  Smaa- 
fisk,  og  med  lydløse  Vingeslag  kastede  Skarer  af  højnor- 
diske Terner  og  Sildemaager  sig  over  dem.  Men  højt 
oppe  udspejdedes  Maagerne  af  sorte  og  hvidbrystede  Strunt- 
jægere,  som  ikke  forstod  Kunsten  at  fiske,  men  desto 
bedre  at  afjage  andre  Fugle  deres  Bytte  og  gribe  det  i 
Luften,  naar  disse  forskræmte  lod  det  falde.  Smaafugle 
hilsede  vor  Ankomst  til  Tas;  de  satte  sig  i  Takkelagen; 
Kaptajnen  fangede  en  ved  at  kaste  Huen  over  den  paa 
Dækket.     Efterhaanden  som  Solen  steg  paa  Himlen,  blev 

det  en  sand  tropisk  Varme.  Besætningen  gik  i  bar  Skjorte, 
og  i  den  var  det  varmt  nok;  for  at  afsvale  det  hede  Le- 
geme greb  flere  af  os  til  det  Middel,  at  trække  Skjorten 
af,  dyppe  den  i  Vandet  og  saa  iføre  sig  den  igen.  I  Van- 
det var  der  20  Grader  (R.)  og  paa  Dækket,  i  Skyggen, 
28  Grader. 

Matroserne  vovede  ikke  at  svømme  i  Bugten  af  Frygt 
for  at  blive  forulæmpede  af  Sæler  og  Delfiner;  saa  jeg 
blev  alene  om  den  Fornøjelse. 

Efter  at  have  døset  Dagen  hen  om  Bord,  Hk  vi  om 
Aftenen  en  lille  Brise  fra  Nord,  hvorpaa  Ankeret  straks 
blev  lettet  og  alle  Sejl  hejsede. 

Den  5te  August  var  Vejret  lummert  og  trykkende; 
i  det  fjærne  hørtes  Tordenens  Rullen.  Solen  gaar  nu 
under  Horisonten  Kl.  9^2,  men  Natten  er  endnu  lys  nok 
til,  at  vi  kunne  se  baade  at  læse  og  skrive  ved  Mid- 
natstide. 

Den  6te  August  ustadigt  Vejr  med  vekslende  Vinde. 
Vi  bryde  op  gennem  Bugten,  avancere  langsomt,  mens 
Skibet  slingrer  stærkt.  Natten  til  den  7de  Magsvejr.  Ved 
Middagstid  Storm  af  Nordvest;  Vandet  er  grundt,  og  som 
Følge  heraf  maa  vi  lade  Ankeret  falde.  Øen  Jamburg, 
som  ligger  midt  i  Bugten,  have  vi  i  Sigte.  Omkring  Øen 
er  Vandet  meget  lavt,  3 — 5  Fod.  Jollen  bliver  sat  ud  og 
bemandet  for  at  undersøge  den  ene  af  de  to  Render  paa 
7 — 9  Fod,  som  skal  findes  her. 

Efter  en  besværlig  Maaling  med  den  i  sort  og  hvidt 
inddelte  Stang  i  det  stormfulde  'Vejr  fandt  vi  til  sidst 
en  tilstrækkelig  dyb  Rende,  som  imidlertid  viste  sig  at 
trære  meget  smal.  Til  Vejledning  saavel  under  Opturen 
som  under  Tilbagerejsen  blev  Baaker  med  passende  Mel- 
lemrum satte  ud  paa  Vandet.  Hver  Baake  bestaar  af 
tre  Plankestumper,  der  ere  naglede  sammen  saaledes,  at 
de  danne    en  Triangel.     I  hvert  Hjørne    af  Trianglen   er 

et  Hul,  hvori  en  bøjelig  Pilegren  stikkes;  Grenene,  paa 
hvis  yderste  Spids  der  findes  Blade,  bøjes  ind  mod  hin- 
anden og  bindes  foroven  sammen  i  en  Top. 

Ved  Hjælp  af  Stene  og  Bastreb  fæstes  de  praktiske, 
men  primitive  Sømærker  til  Stedet. 

Om  Eftermiddagen  den  7de  aftog  Blæsten  noget  i 
Styrke,  hvorfor  »Margaritha«  med  Fokken  som  eneste 
Sejl  forsigtig  satte  Kursen  den  betegnede  Vej.  Snart  var 
vi  over  de  værste  Grunde,  og  om  Aftenen  passeredes 
Kap  Jamsalaj,  som  kun  er  40  Verst  fra  d'Hrr.  Wardrop- 
pers  nordligste  Fiskeristation  i  Tas.  Natten  til  den  8de 
var  stormfuld  og  mørk.  Dagen  brød  frem  med  Regn  og 
nordlig  Blæst;  der  blev  høj  Sø,  og  vi  turde  ikke  sejle, 
men  maatte  blive  liggende  og  slingre  for  Ankeret  hele 
Dagen.  Det  er  vanskeligt  at  sejle  i  Tas-  og  Obbugten 
paa  Grund  af  de  mange  lavvandede  Dynd-  og  Sandbanker; 
i  frisk  Medbør  kan  man  sjældent  gaa  for  fulde  Sejl.  Skulde 
Skibet  med  stor  Fart  støde  paa  en  Mudderbanke,  bliver 
det  ikke  let  at  komme  løs  igen.  Er  man  kommen  paa 
Grund  med  sydlig  Vind,  kan  der  imidlertid  gøres  Reg- 
ning paa  at  komme  flot,  naar  Vinden  bliver  nordlig,  idet 
nye  Vandmasser  da  presses  op  i  Bugterne  fra  Havet. 
Den  9de  August  var  Vejret  atter  blevet  godt.  Sejlene 
sattes  til,  og  ved  Middagstid  ankrede  vi  uden  for  »Mungo 
Jurbej«s  Station.  Der  kom  straks  flere  Baade  ud  til 
Skibet;  i  Spidsen  var  Stationens  russiske  Kommis  og  to 
russiske  Linemænd.  Vi  tilbagelagde  en  Verst  op  ad  den 
smalle  Jurbejflod,  som  snoede  sig  mellem  lave  kratbevoksede 
Bredder,  inden  vi  naaede  Stationen.  I  en  meget  tarvelig 
Hytte  blev  der  holdt  et  Drikkegilde,  hvortil  selvfølgelig 
alle  og  enhver  havde  Adgang.  Næste  Dag  roede  Jollen 
os  om  Bord  igen,  og  »Margaritha«  lettede  for  at  sejle  op 
til  Hovedstationen  Nejvesolej  ved  Purflodens  Udløb  i  Tas. 
Efter  to  Dages  Forløb  var  vi  ved   Maalet.     »Margaritha« 

blev  bugseret  et  lille  Stykke  op  ad  Pur  og  fortøjet  tæt 
inde  ved  Bredden  lige  neden  for  Nejvesolcjs  Sommerstation. 
Baade  her  og  ved  Mungo  Jurbej  var  der  fanget  og  ned- 
saltet  store  Mængder  Stør  og  anden  Fisk. 

Ved  Tasbugten  paa  67  Gr.  15  Min.  nordlig  Bredde 
stod  Aar  1870  en  lille  russisk  Blokhytte  og  ca.  40  Verst 
nordligere  en  anden,  opført  i  Aaret  1860,  indtil  for  faa 
Aar  siden  de  eneste  af  Russere  beboede  Huse  i  Hundreder 
af  Miles  Omkres.  Den  sydligere  Hytte  husede  en  Familie 
fra  Turuehansk,  den  nordligere  en  Familie  fra  Obdorsk; 
de  var  begge  dragne  den  lange  Vej  for  at  søge  Lykken 
i  de  afsides  Egne  som  Fiskere  og  Byttehandlere.  De 
tilbyttede  Pelsvarer  og  de  fornemste  Fiskeriprodukter: 
Størkaviar  og  Husblas  blev  saa  hver  Høst,  naar  Frost 
og  Sne  havde  gjort  Vande  og  sumpige  Tundrastrækninger 
farbare,  transporterede  paa  Slæder,  forspændte  med  Rener, 
til  henholdsvis  Turuehansk  og  Obdorsk.  Om  Foraaret, 
før  Sneen  smæltede,  drog  man  atter  nordpaa  med  en  ny 
Forsyning  Varer:  Mel,  Tobak,  Te,  Fiskegarn,  Jærnspande 
etc.  og  forskelligt  Dingel-Dangel  til  Byttehandelen.  Paa 
Varerne  tjentes  ofte  flere  hundrede,  ja  op  imod  tusende 
Procent.  Vægtlodder  kendtes  ikke.  For  et  Hvidræve- 
skind betaltes  t.  Eks.  et  Par  Haandfulde  Mel,  nogle  Blade 
Tobak  eller  nogle  Messingknapper,  som  de  Indfødte  bruge 
til  at  besætte  deres  brede  Læderbælter  med,  og  den  bedste 
Fisk  og  Kaviar  blev  overladt  Russerne  næsten  gratis. 
De  Indfødte,  som  før  havde  været  helt  ukendte  med  Mel, 
Tobak  og  Te,  blev  snart  fortrolige  med  Brugen  af  de  ny 
Kulturprodukter  og  var  glade  ved,  hvad  man  fandt  for 
godt  at  betale  dem  deraf  for  deres  Pelsskind. 

En  smuk  Dag  i  1880  kommer  saa  et  lille  Sejlskib 
op  i  Tasbugten.  Skibets  Ejer,  der  A'ar  med  som  Fører, 
var  en  Tysker,  Funk.  Han  grundlagde  samme  Aar  to 
Stationer,  den  ene  paa  Øen  Jamburg,  den   anden  paa  det 

Sted,  hvor  d'Hrr.  Wardroppers  nuværende  Vinterstalion 
ligger.  Det  første  Aar  gjorde  Funk  glimrende  Forret- 
ninger; der  blev  fisket  godt,  og  Byttehandelen  dreves  med 
megen  Fordel.  Men  da  Skibet  næste  Aar  paa  Vejen  op 
i  Bugten  fra  Tobolsk  forliste,  hvorved  Varerne  gik  tabt, 
og  to  af  Besætningen  druknede,  og  det  viste  sig,  at  Tas- 
bugten  var  besværlig  at  besejle,  udbød  Funk  hele  sit 
Negotium  til  Salg.  En  Køber  fandtes  snart  i  den  ener- 
giske Englænder  Jacob  Wardropper  i  Tjumen.  Aar  1890 
var  det  9de,  Firmaet  Wardropper  drev  Forretninger  i  Tas. 
Der  havde  i  nævnte  Tidsrum  desuden  paa  fire  andre 
Steder  ved  Bugten  etableret  sig  Stationer,  hvis  Forstan- 
dere alle  var  udgaaede  fra  Nejvesolej,  hvor  de  havde  tjent 
det  engelske  Firma;  de  var  endnu  til  Dels  afhængige  af 
dette  og  leverede  om  Høsten  den  største  Part  af  deres 
Fisk  og  Pelsvarer  paa  Nejvesolejs  Vinterstation. 

I  1888  oprettedes  af  en  Købmand  fra  Surgut  en  ny 
Station  paa  Jidinghøve,  40  Verst  syd  for  Nejvesolej.  Den 
bestyres  af  en  Kommis,  som  om  Høsten  med  Rensdyr- 
slæder transporterer  de  indvundne  Produkter  til  Surgut. 
—  En  stor  Del  af  den  paa  Stationerne  og  af  de  Indfødte, 
som  fiske  for  egen  Regning,  i  Sommerens  Løb  fangede 
Stør  slippes  ud  i  smaa  Indsøer,  hvor  Fiskene  forblive 
indtil  Høsten ;  naar  Kulden  indtræder,  trækkes  de  op  med 
Vaad.  De  fryse  snart  og  kunne  da  transporteres  og  op- 
bevares hele  Vinteren  igennem.  Frossen  Stør  har  langt 
større  Værdi  end  saltet.  De  Fisk,  som  dø  under  Fangen- 
skabet i  de  naturlige  Damme,  tages  op  og  spises  af 
Fiskerne. 

Paa  Nejvesolejs  Sommerstation,  der  bestaar  af  et 
mindre  Blokhus  og  nogle  Telte  og  ligger  en  Mil  fra  Vin- 
terstationen, var  Fiskeriet  ved  vor  Ankomst  allerede  sin 
Afslutning  nær.  I  Blokhytten  boede  de  russiske  Fiskere 
og  Saltemænd,  og  i  Teltene  Ostjaker  og  Juraker.  Stationens 

Forstander  opholdt  Sig  derimod  med  sin  Hustru  i  en  lille 
afrigget  Slup,  som  for  flere  Aar  siden  var  kommen  fra 
Tjumen.  —  Russerne  forstaa   at   eksploitere   de  Indfødte; 

de  binde  dem  til  deres  Etablissement  ved  stadig  at  holde 
dem  i  Gæld.  Paa  Nejvesolej  var  de  Indfødte  ikke  direkte 
faste  Arbejdere;  men  al  den  Fisk,  de  fangede,  gik  til 
Stationen  for  gammel  Gæld  eller  Leje  af  Vaadene,  som 
det  blev  sørget  for,  at  de  ikke  fik  købte.  Men  de  10 — 80 
Rubler,  et  Vaad  kunde  være  værd,  forrentede  sig  alene 
ved  en  Tredjedel  af  Fangsten  til  flere  Tusende  Kroner  i 
Løbet  af  Sommeren. 

Medens  vi  laa  ved  Pur,  havde  vi  daglig  Besøg  af  de 
Indfødte,  der  kom  med  deres  Kanoer  fra  forskellige  Kanter 
og  falbød  Fisk,  Pelsværk  og  Multebær.  Disse  sidste  fik 
vi  dog  oftest  som  Foræring,  men  til  Gengæld  ventedes 
Vederlag  i  Form  af  Kiks  eller  lignende.  Af  de  mange 
Indfødte,  som  kom  om  Bord  paa  Skibet,  fæstede  jeg  mig 
især  ved  to  unge  Piger,  der  begge  bar  rød  Klædeskjole 
i  Modsætning  til  de  øvrige  Kvinder,  som  var  klædte  i 
Skind.  De  var  desuden  renvaskede  i  Ansigtet,  havde 
Egernkraver  om  Halsen  og  Kjolerne  for  øvrigt  rigt  bro- 
derede med  kulørte  Glasperler  og  garnerede  med  krid- 
hvidt, loddent  Hundeskind.  Under  hver  Overarm  havde 
den  ene  af  dem  en  Bjælde,  som  kimede,  saa  snart  hun 
rørte  sig.  Jeg  fik  at  vide,  at  Pigen  med  Klokkerne  var 
i  Færd  med  at  indgaa  Ægteskab;  men  Veninden  var 
endnu  fri.  Med  Bistand  af  en  Ostjak,  der  talte  Russisk, 
forsøgte  jeg  for  Spøg  at  indlede  en  Handel  med  den  unge 
Piges  mindre  intelligente  Moder  om  hendes  Datter  (i  Nord- 
sibirien køber  man  sin  Hustru);  men  den  gamle  Kone 
syntes  ikke  at  være  rigtig  villig  til  at  underhandle,  hvis 
da  Tolken  ikke  forvanskede  mine  eller  hendes  Ord.  For 
imidlertid  at  erfare,  hvorledes  en  uanet  Tilnærmelse  vilde 
virke  paa  den    unge   Pige,   gik   jeg   en  Morgen,  da   hun  i 


63 


Følge  med  andre  Indfødte  kom  om  Bord,  hen  og  trykkede 
et  Kys  paa  hendes  venstre  Kind.  Det  skulde  jeg  maaske 
ikke  have  gjort  —  efter  senere  Erfaringer  synes  det  kun 
at  være  Taknemmelighedsfølelser,  de  Indfødte  udtrykke 
ved  Kys  —  de  omstaaende  saa  paa  hinanden,  og  Pigen, 
hvis  Ansigt  blussede  op,  trak  sig  undselig  tilbage.  Jeg 
maa  have  krænket  hendes  Blufærdighed,  thi  hun  viste  sig 
først  igen  den  Dag,  vi  forlod  Stationen.  Mellem  en  Klynge 
Indfødte,  der  stod  inde  paa  Bredden,  øjnede  jeg  da  hendes 
kønne  Skikkelse. 

Under  Skibets  Henliggen  ved  Stationen  var  jeg  flere 
Gange  paa  Jagt  alene  eller  med  lejede  Indfødte.  Den 
paa  Jidinghøve  boende  Fisker-Kommis  havde  sendt  Bud 
efter  mig  med  Bøn  om,  at  jeg  vilde  komme  og  befri  ham 
for  Bjørnene,  som  hver  Nat  øvede  Jagt  paa  de  i  Fiske- 
dammene udsatte  Stør.  Efter  to  Nætters  Vagthold  ned- 
lagde jeg  en  af  Størrøverne.  Men  efter  flere  Omstændig- 
heder at  dømme  huserede  der  mange  Bjørne  i  Omegnen. 
Jeg  skulde  imidlertid  ogsaa  udføre  mine  Jagter  paa  de 
netop  flyvefærdige  Gæs  og  Ænder  —  de  første  fandtes  i 
store  Flokke  paa  flade  Holme,  ved  Elve  og  Søer,  Ænderne 
var  en  Smule  mere  sparsomme  —  og  Bjørnejagten,  der 
paa  Grund  af  det  50  Verst  borte  liggende  Sted,  hvor  den 
var  foregaaet,  havde  medtaget  fire  Dage,  blev  indtil  videre 
indstillet. 

Paa  Nejvesolej  var  man  travlt  beskæftiget  med  at 
losse  og  lade.  Efter  endt  Arbejde  om  Aftenen  plejede 
Matroserne  at  brydes  nede  paa  Sandet  med  de  Indfødte. 
Blandt  de  sidste,  der  som  Regel  ikke  ere  meget  kraftige, 
fandtes  en  høj,  tynd,  ung  Mand,  en  Juraksamojed,  som 
bestandig  besejrede  den  stærkeste  af  vore  Matroser,  der 
dog  besad  anselige  Kræfter.  De  indfødte  Fiskeres  Børn 
legede  omkring  Teltene  med  Bold  og  Bue.  Som  Bue- 
skytter var  Drengene  ualmindelig  flinke;  de  kunde  skyde 

en  i  Luften  flyvende  Pil  tværs  over.  En  sender  sin  Pil 
til  Vejrs,  en  anden  rammer  den,  medens  den  endnu  er 
højt  oppe.  Men  Drengene  var  ogsaa  slemme  til  at  udove 
deres  Kunst  paa  næppe  flyvefærdige  Smaafugleunger, 
hvoraf  der  fandtes  mange  paa  Stationen.  Jeg  var  bleven 
meget  fortrolig  med  de  kønne,  solbrune  Rollinger  og  deltog, 
naar  Lejlighed  gaves,  i  deres  Skydeøvelser;  det  lykkedes 
mig  dog  ikke  at  blive  nogen  fremragende  Bueskytte.  Paa 
Fingrene  kunde  Børnene  med  en  Bugt  af  en  Traad  udføre 
forskellige  Kunststykker;  deres  »hundje-ho«  (Rypefod) 
svarede  fuldstændig  til  det  færøske  »knigefotur«  (Krage- 
fod). Stationens  lille  Børneflok  bestod  væsentligst  af 
Drenge;  under  deres  Leg  viste  de  megen  Overbærenhed 
mod  hinanden,  og  jeg  saa  dem  ikke  en  eneste  Gang  i 
Trætte. 

Den  20de  August  ankom  fra  Fiskepladsene  i  Syd-Tas 
flere  større  Baadladninger  saltet  Stør  og  Pelsvarer,  som 
straks  blev  lossede  over  i  Skibet.  Paa  Nejvesolej  var 
der  foruden  tørret  og  saltet  Fisk  blevet  indtaget  1000 
Egernskind,  4000  Polarræveskind,  nogle  Jærve-  og  Herme- 
linskind, nogle  Tusende  Renskind,  ca.  20,000  Hareskind, 
samt  Kaviar,  Husblas,  Størtran,  Fjer  og  Dun. 

Endelig  den  21de  August  var  vi  færdige  til  at  afgaa, 
og  i  blikstille  Vejr  blev  »Margaritha«  af  fire  Baade  med 
Indfødte  og  Russere  bugseret  gennem  en  smal  Flodarm 
ud  i  Bugten.  Ud  paa  Dagen  fik  vi  Bør,  og  Baadene  forlod 
os  efterhaanden  for  at  begive  sig  tilbage  til  Syd-Tas  eller 
Nejvesolej.  De  fleste  af  d'Hrr.  Wardroppers  russiske 
Fiskere  skulde  rejse  tilbage  med  Skibet;  med  en  vis  Be- 
klagelse bød  de  Par  tilbageblivende  og  de  fire  Russere 
fra  Syd-Tas  Farvel.  Med  Skibet  forlod  Civilisationen 
dem,  og  spredt  som  de  boede,  vilde  de  i  den  tilstundende 
8 — 9  Maaneder  lange  Vinter  sikkert  komme  til  at  savne 
civiliseret    Omgang.      Om    Morgenen    den    22de    August 

naaedes  den  anden  Fiskeristation;  efter  at  Fangsten  her 
var  indtagen,  sattes  Kursen  mod  Mungo  Jurbej.  Her  fik 
jeg  at  høre,  at  en  Bjørn  atter  var  paa  Færde,  ikke  for 
at  røve  Fisk,  men  for  at  hjemsøge  de  Indfødtes  Ligsteder. 
Da  Skibet  vilde  blive  liggende  et  Par  Dage  for  at  tage 
imod  Ladningen,  gjorde  jeg  i  største  Hast  Forberedelser 
til  en  lille  Ekspedition  ind  i  Tundraen,  hvor  Bjørnen 
sagdes  at  øve  sit  Hærværk.  I  en  Slæde,  forspændt  med 
o  Renokser,  kørte  jeg  med  en  indfødt  Jurak  bort  fra  Sta- 
tionen. Det  blev  en  møjsommelig  Tur,  stundom  kørte  vi 
fast  i  bundløse  Moradser,  stundom  i  Krat  og  Vidjer;  de 
stakkels  Rener  var  dødtrætte,  da  vi  langt  om  længe 
naaede  en  Plads,  hvor  der  stod  5  Ligkister  i  to  Rækker. 
Det  var  Aften.  Renerne  blev  tøjrede  i  Læ  af  et  Krat, 
hvorpaa  vi  selv  lejrede  os  40  Alen  fra  en  ituslaaet  Kiste 
i  et  i  største  Hast  af  Kviste  opbygget  Skjul.  Stolende 
paa  min  Kammerats  Aarvaagenhed  og  skarpe  Sanser  lod 
jeg  mig  falde  i  Søvn.  Først  i  Dagningen  vaagnede  jeg 
ved,  at  Juraken  aandede  mig  i  Øret.  Efter  hans  Miner 
at  dømme  var  det  tydeligt,  at  der  maatte  være  noget 
usædvanligt  paa  Færde.  Jeg  kiggede  gennem  Skjulet  og 
opdagede  de  utydelige  Omrids  af  en  Bjørn  inde  imellem 
to  af  Kisterne.  Snart  efter  lød  et  Skud.  Da  Krudtrøgen 
havde  fortrukket  sig,  saa  vi  Rovdyret  ligge  og  vælte  sig 
paa  Jorden.  Vi  løb  ud,  og  med  endnu  et  Par  velrettede 
Skud  gjorde  vi  Ende  paa  Bjørnens  Liv.  Det  hele  var 
gaaet  meget  hurtigt  for  sig,  men  det  varede  længe,  før 
de  uforstaaelige  Lovprisninger,  som  jeg  fra  Jurakens  Side 
blev  Genstand  for,  vilde  forstumme;  han  klappede  mig 
paa  Skulderen  og  raabte  blandt  andet:  »sovvo,  sovvo ! 
sovvo  juro!«  (godt  gjort!  god  Ven!).  Saa  fiaaede  vi  i 
Forening  Pelsen  af  vort  Bytte,  en  stor,  fed  Hunbjorn. 
Det  var  en  storartet  Modtagelse,  man  gav  os,  da  vi  om 
Aftenen  med  Ligæderens  glinsende,    brune   Hud   kom  til  - 

Sibirien  i  vore  Dage.  3 

bage  til  Stationen.  Men  denne  Jagttur  fik  en  større  Be- 
tydning, idet  thn  blev  en  væsentlig  Aarsag  til,  at  jeg 
gennemførte  den  Tanke,  jeg  siden  min  Ankomst  til  Tas 
bavde  næret:  at  forblive  oppe  i  Nordsibirien  og  slaa  mig 
til  Ro  hos  de  Indfødte.  I  >ey  var  ved  Mungo  Jurbej  en 
Jurak,  som  talte  taalelig  godt  Russisk.  Han  spurgte  mig, 
maaske  nærmest  i  Spøg,  om  jeg  ikke  vilde  blive  tilbage 
deroppe  og  jage,  saa  skulde  han  fore  mig  omkring  i  Egne, 
hvor  jeg  vilde  laa  Lejlighed  til  baade  Jagt  og  Fiskeri. 
Jeg  talte  med  Kaptajn  Mikkelsen,  der  med  nogle  af  Ma- 
troserne var  kommen  i  Land  for  at  føre  den  sidste  Baad- 
ladning  Dun  og  Pelsvarer  om  Bord,  men  han  vilde  be- 
stemt fraraade  mig  at  udsætte  mig  for  de  Strabadser, 
der  utvivlsomt  vilde  være  forbundne  med  et  uciviliseret 
Liv  hos  de  Indfødte.  Hvorledes  skulde  jeg  udholde  Kulden? 
Jeg  vilde  komme  til  at  lide  baade  Hunger  og  Frost.  Ju- 
raken udtalte  nu,  at  det  kun  var  for  Spøg,  han  havde 
spurgt  mig,  om  jeg  vilde  dele  Livet  sammen  med  ham; 
han  troede  iøvrigt  ikke,  jeg  vilde  kunne  taale  den  haarde 
Vinter,  og  i  Fald  jeg  blev  syg,  vilde  det  hverken  blive 
morsomt  for  mig  eller  ham  selv.  Matroserne,  som  havde 
faaet  at  vide,  hvorom  Talen  drejede  sig,  mente,  at  de  for 
intet  i  Verden  vilde  tilbringe  en  Vinter  oppe  i  Nord- 
sibirien, og  det  sammen  med  de  Indfødte  i  deres  Telte. 
Men  jo  flere  Betænkeligheder  der  blev  fremsatte,  des  fastere 
voksede  mit  Forsæt;  jeg  vilde  blive  tilbage  og  taale  alle 
de  Ubehageligheder  og  Genvordigheder,  som  skulde  møde 
mig.  »Jeg  bliver  oppe  i  Nordsibirien  hos  de  Indfødte,« 
Siger  jeg  til  Kaptajnen.  »Ja,  gør,  som  De  vil,  jeg  venter 
ikke  at  se  Dem  atter  i  levende  Live.«  Men  min  Beslut- 
ning var  tagen.  Afskeden  med  de  tilbagevendende  Rus- 
sere,  Matroserne  og  især  den  elskværdige  Kaptajn,  hvis 
retsindige  Tænkemaade  og  glade  Optræden  jeg  under  hele 
den    lange   Rejse   og   Samværet    med   ham    havde   lært   at 

skatte,  var  baade  hjærtelig  og  rørende;  men  det  forekom 
mig,  som  om  alle  de  om  Bord  værende  pludselig  havde 
faaet  en  besynderlig  Mening  om  mig;  mildest  talt  tiltroede 
de  mig  en  grumme  stor  Letsindighed. 

Jeg  var  fulgt  med  om  Bord,  havde  i  Hast  skrevet 
mine  Breve  til  Færøerne  og  forlod  saa  med  en  af  de  Ind- 
fødtes Baade,  hvori  mine  Sager  var  blevne  anbragte, 
Skibet,  som  vilde  benytte  en  god  Medvind  og  straks  let- 
tede Anker. 

Unægtelig  følte  jeg  mig  afsondret  og  ensom,  da  jeg- 
stod  inde  paa  den  forladte  Station  ved  Mungo  Jurbej  mel- 
lem en  Klynge  Indfødte,  hvis  Sprog  jeg  ikke  forstod,  og 
saa  Skibet  fjærne  sig  og  til  sidst  helt  forsvinde  for  mit 
Blik.  Jeg  gav  mine  Følelser  Luft  og  gik  grædende  op 
i  Tundraen,  hvor  jeg  læskede  mig  med  saftige,  modne 
Multebær. 


5* 


VIII 

Et  længere  Ophold  paa  en  ubeboet 
0  i  Tasbugten. 

Nachodkas  Udseende.  —  Eneboerlivet.  —  Fund  af  døde  Mennesker. 
Besøg  af  fremmede.  —  Bort  igen  fra  øen. 

Foreløbig  vilde  jeg  ikke  dele  de  Indfødtes  Liv;  jeg 
havde  udset  den  i  Tasbugten  ubeboede  0  Nachodka 
til  mit  midlertidige  Opholdssted.  Blandt  de  indfødte  Jurak- 
samojeder  var  der  altsaa  en,  for  hvem  jeg  kunde  gøre 
mig  forstaaelig  paa  radbrækket  Russisk.  Efter  en  god 
Del  Parlamenteren  fik  jeg  seks  Mand  i  en  større  flad- 
bundet Baad  til  at  ro  mig  over  til  nævnte  0,  som  ligger 
omtrent  midt  i  Bugten  og  henved  30  Verst  fra  Stationen 
Mungo  Jurbej. 

Det  var  en  Eftermiddag  i  Midten  af  August.  De  Ind- 
fødte satte  mig  i  Land  paa  den  4  Kv.-Mil  store  0,  som  i 
et  Par  Maaneder  skulde  blive  mit  Opholdssted.  Det  blev 
en  frivillig  Forvisning.  Da  Jurakerne  havde  bragt  mine 
Sager  op  paa  den  Hade  Sandbred  paa  Øens  Sydvestskk, 
hvor  vi  landede,  vendte  de  hjem  igen  efter  at  have  faaet 
den  akkorderede  Godtgørelse  udbetalt  i  russiske  Papir- 
rubler, og  hilsede  mig  med  Ordene:  Lokumboj,  lokumboj, 
savujete!  (Farvel,  far  godt  og  vel). 

Min  første  Tanke  var  nu  at  bygge  mig  en  Hytte  at 
Drivtommer,  hvoraf  her  fandtes  store  Dynger;  (det  kommer 

ned  ad  Floder  og  Bugter  med  Vaartøbruddet  og  driver 
hist  og  her  i  Land  paa  Bredderne). 

Til  min  store  Glæde  fandt  jeg  imidlertid  ikke  langt 
fra  Landingsstedet  en  gammel,  halv  faldefærdig  Rønne, 
som,  efter  hvad  jeg  senere  erfarede,  var  bleven  opført  af  to 
af  Tyskeren  Funks  Russere,  som  her  havde  drevet  Fiskefangst 
i  Løbet  af  en  Sommer.  Jeg  bar  mine  Ting  op  i  Hytten, 
og  da  det  var  blevet  halvmørkt,  lænede  jeg  mig  op  til 
Væggen  og  slumrede  ind.  Snart  vaagnede  jeg  op  igen, 
fik  fat  i  en  Tændstikpakke  og  tændte  Lys;  udenfor  styr- 
tede Regnen  ned  i  den  bælgmørke  Nat.  Imidlertid  var 
mit  Herberge  ikke  misundelsesværdigt,  Regnen  dryppede 
ned  fra  Taget,  og  den  kolde  Vind  blæste  ind  igennem 
Døraabningen.  Hele  Hytten,  som  bestod  af  eet  Rum,  var 
kun  5^2  Fod  høj  og  8  Fod  bred  og  lige  saa  lang.  Natten 
forløb  omsider.  Da  det  var  lyst,  og  Vejret  blev  smukt, 
gav  jeg  mig  straks  i  Færd  med  at  bøde  paa  Hytten, 
skovle  Sand  op  omkring  Væggene,  lave  en  Dør  m.  m.  — 
»Nachodka«s  (betyder:  Fundet)  Vest-  og  Nordvestside  be- 
staar  af  en  bred,  flad,  sandet  Forstrand,  der  paa  enkelte 
Steder  er  beklædt  med  en  meget  yppig  Græsvækst.  Hvor 
Forstranden  ender,  hæver  sig  en  regelmæssig,  gennembrudt, 
ca.  150  Fod  høj  Lerbakke.  I  Sænkningerne  og  paa  Skræn- 
terne vokse  Pil,  Elm,  Dværgbirk  og  Ribskrat.  Øens  Indre 
er  et  Højdedrag,  hist  og  her  kuperet  af  Tuer  og  lave 
Høje  eller  brudt  af  lave  Sænkninger,  et  Par  smaa  Bække 
og  nogle  Moser.  Mod  Øst  falder  Øen  jævnt  af  og  fort- 
sættes i  et  Vidjekrat  ud  i  Bugtens  Vand.  Oppe  under 
Bakkestrøget  laa  nogle  Hundrede  Skridt  nord  for  min 
Hytte  tre  smaa  Indsøer. 

Den  anden  Dag  efter  min  Ankomst^til  Øen  stod  jeg 
tidlig  op,  barberede  mig  og  gjorde  omhyggeligt  Toilette 
nede  ved  Bugten,  hvor  jeg  tog  mig  et  forfriskende  Bad. 
Efter   Frokost    tømrede  jeg   af   Træstammer  en  Flage  og 

roede  et  Stykke  ud  i  Bugtea  for  at  sætte  Garn.  Vejret 
var  blevet  henrivende  smukt;  Taagen  var  i  Færd  med  at 
sprede  sig  for  Solens  Straaler.  Bugten  var  blank  som  et 
Spejl.  Efter  en  Times  Forløb  undersøgte  jeg  Garnene  og 
havde  den  Glæde  at  fange  flere  Fisk  (Stør  og  to  andre 
Sorter)  i  dem.  Saa  sænkede  jeg  atter  Garnene  i  Vandet, 
roede  Flagen  ind  til  Bredden,  bar  Fiskene  op  til  Hytten 
og  rensede  dem,  indtog  et  tarveligt  Maaltid,  slængte  et 
af  Geværerne  over  Skulderen  og  gik  af  Gaarde  for  at 
foretage  en  Rekognosceringstur  ind  over  Øen.  Tæt  nord 
for  Hytten  laa  de  nævnte  Indsøer,  hvor  der  svømmede  Æn- 
der og  Lommer.  Jeg  skød  to  sorte  Ænder  og  gemte 
dem  i  Vidjekrattet,  som  voksede  ved  Søens  Rand,  indtil 
jeg  kom  hjem.  Ved  at  følge  Bakkestrøget  i  nordlig  Ret- 
ning bemærkede  jeg  flere  Harer  inde  mellem  Buskene; 
de  efterstræbtes  haardt  af  Jagtfalkene,  som  idelig  kresede 
i  Luften,  spejdende  ud  over  Krattet  for  at  se  deres  Snit 
og  styrte  ned  paa  dem. 

En  Hare  springer,  idet  jeg  gaar  forbi,  hen  over  en 
bar  Plet  i  Krattet,  og  Falken  styrter  ned  paa  den  lige 
for  mine  Øjne.  Jeg  skød  og  dræbte  Røveren ;  men  Haren 
rørte  sig  ikke  af  Stedet.  Jeg  tog  den  op  og  kælede  for 
den,  og  det  viste  sig,  at  den  ikke  var  saaret,  men  lam- 
met af  Skræk.  Da  jeg  satte  den  ned  igen,  løb  den  et 
Stykke,  slikkede  sig  om  Labberne,  vendte  sig  om  og  saa 
paa  mig.  Jeg  tror,  den  var  taknemlig  for  Undsætningen. 
I  det  hele  taget  var  Harerne  saa  spage  paa  Øen,  at  jeg 
kunde  staa  og  se  paa  dem,  mens  de  afgnavede  Bark  og 
Planter,  uden  at  de  lod  sig  forstyrre.  Jeg  styrede  nu 
min  Gang  op  ad  Bakkestrøget  og  stod  efter  en  Stund 
oven  paa  Øen  ved  Siden  af  »Gudetræet«.  Paa  Nachodka 
fandtes  kun  eet  virkeligt  Træ,  en  temmelig  anselig  Lærk 
(ca.  60  Fod  høj),  og  den  var  af  de  Indfødte,  som  sand- 
synligvis af  og  til  gæstede  Øen,  aabenbart  indviet  til  en 

Gud;  i  Træets  Grene  hang  nemlig  Renhovedskaller,  Strim- 
ler   af  Pelsværk,   Ringe   af  Messing,  Fiskeskind  og  nogle 
russiske    Sølvmønter.      Fra    den    udstafferede ,    ensomme 
Lærk  satte  jeg  Kursen  ind  over  Øen.     Jeg  stødte  paa  en 
Ligplads    med    to   Ligkister.     Efter  en  besværlig  Marche 
gennem    det    indre    af  Øen  naaede   jeg  hen  paa  Eftermid- 
dagen Østkysten  og  satte  mig  ned  for  at  hvile.     Idet  jeg 
lader  Blikket  glide  hen   over   Bugten  og  et  Par  Smaaøer 
i  Øst,  ser  jeg  paa  en  Gang  en  teltlignende  Genstand  rage 
op  paa  et  Sted,  hvor  Krattet  er  oversvømmet.     Jeg  vader 
ud    til  Stedet.      Jo,    der  staar  paa  en  Forhøjning  et  Telt, 
men  laset  og  raaddent.  I  det  jeg  river  Beklædningen  bort 
og    træder   ind,   møder    der  mig  et  uhyggeligt  Syn.     Paa 
Gulvet    ligge    tre    halvopløste    Mennesker:    en    Mand,   en 
Kone  og  et  Barn;  Skelettet  af  en  Hund  ligger  ved  Siden 
af  dem.     Efter  alt  at  dømme  havde  de  Indfødte  lidt  Hun- 
gersdøden.     Jeg  vadede  i  Land  igen.     Ved  Hjælp  af  min 
Jagtkniv  lavede  jeg  af  et  Stykke  Drivved  en  primitiv  Spade, 
hvormed  det  lykkedes  mig  at  uddybe  en  Grav  i  den  bløde 
Jord.     Efter   to  Timers  meget  anstrængende  Arbejde  an- 
saa  jeg  Graven  stor  nok  til  at  kunne  rumme  de  tre  Lig. 
Men    at    slæbe   Ligene    ind    paa   det    tørre  og  faa  dem  i 
Jorden    var  ikke   noget  let  Arbejde.     Da  Graven  var  til- 
kastet, ridsede  jeg  med  russiske  Bogstaver:   »Tre  Indfødte 
hvile  her«  paa  Spaden  og  stak  Skaftet  ned  i  Jorden.  Det 
var   blevet  næsten  mørkt,   da  jeg   begav  mig  paa  Hjem- 
vejen, og  før  jeg  var  kommen  halvvejs,   var  Mørket  helt 
indtraadt;  jeg  lagde  mig  derfor  ned  paa  den  fugtige  Jord 
for  at  afvente  Daggryet.     Da  jeg  i  Nattens  Løb  vaagnede, 
kold  i  alle  Lemmer,  besluttede  jeg  at  gaa  igen  og  forsøge 
at  finde  Vej  hjem  til  min  Hytte.     Det  lykkedes   omsider. 
Jeg  kastede  mig  paaklædt  paa  det  haarde  Leje.    Musenes 
Hvinen  under  Gulvet  blandede  sig  med  den  natlige  Brises 
Klagelyd  i  min  ikke  meget  lufttætte  Rønne. 

Det  var  en  uhyggelig  Nat. 

Ved  min  Opvaagnen  frøs  jeg,   og  da  Morgenen  var 

ret  kølig,  gav  jeg  mig  i  Færd  med  at  tilberede  mig  nogen 
Te  i  en  Krudtblikdaase;  til  min  store  Ærgrelse  var  en 
lille  Gryde,  som  skulde  tjene  mig  paaØen,  bleven  glemt  ved 
Mungo  Jurbej  Fiskestation.  Af  Fødevarer  havde  jeg  med- 
bragt nogle  faa  Pund  Kringler,  noget  Mel,  Te  og  lidt 
Sukker.  Men  da  der  paa  Øen  viste  sig  at  være  rigeligt 
med  Vildt,  og  jeg  havde  et  Forraad  af  Ammunition  paa 
næsten  2000  Patroner  og  to  Geværer,  og  der  desuden 
var  Fisk  at  fange  i  Bugten,  kunde  jeg  trøstig  se  Tiden  i 
Møde.  Paa  Trægløder  udenfor  Hytten  stegte  jeg  til  Fro- 
kost en  yderst  lækker  Stør  og  fo'r  saa  ud  paa  Bugten 
for  at  se  til  Garnene.  Jeg  vendte  tilbage  fra  Fiskeriet 
med  en  særdeles  stor  Fangst;  der  var  tre  ualmindelig 
delikate  Fiskearter.  Samme  Aften  skød  jeg  5  Gæs.  — 
Men  mit  Leje  var  ikke  blødt  under  Eneboerlivet  paa 
Nachodka,  og  jeg  led  i  Slutningen  af  Opholdet  meget  af 
Kulde  om  Nætterne.  Paa  den  haarde  Briks,  der  var 
bleven  opført  af  Drivved,  inde  i  Hytten,  var  intet  Under- 
lag, og  mod  Nattefrosten,  som  til  sidst  gik  ned  til  -+-  12 
Gr.  R.,  havde  jeg  kun  mine  Pelsfrakker  at  dække  mig  med. 
Men  Vejret  holdt  sig  længe  godt  og  smukt;  jeg  var  da 
ogsaa  bestandig  i  Virksomhed,  enten  ude  for  at  botani- 
sere  (jeg  samlede  paa  Nachodka  omtrent  100  forskellige 
Planter),  jage  Harer,  Ræve  og  især  Ryper,  hvoraf  der 
fandtes  mange,  Svaner,  Gæs,  Ænder,  eller  fiskede  i  Bug- 
ten. Til  sidst  var  mine  Forraadskældre  blevne  fulde  af 
Vildt.  Men  jeg  havde  ikke  nogen,  som  jeg  kunde  dele 
min  Rigdom  med.  Og  naar  jeg  følte  Savnet  af  Mennesker 
og  blev  melankolsk  stemt  ved  at  spille  nogle  hjemlige 
Melodier  paa  den  medbragte  Violin,  begav  jeg  mig  ind 
over  Øen  for  at  samle  Multe-  og  jordbær  eller  ind  over 
Bakkestrøget  for  at  plukke  Ribs,  som  til  min  Overraskelse 

og  Glæde  modnedes  her  paa  70  Gr.  n.  Bredde.  Ensom- 
heden under  den  aabne  Himmel  har  gavnlig  Indflydelse 
paa  det  individuelle  Sjæleliv ;  der  er  noget  godt,  under- 
dejligt, der  fylder  Barmen;  en  dragende  Længsel  bærer 
mod  det  høje  blaa,  mod  det  ufattelige,  ukendte;  man 
gøres  from  i  Sind    og  priser  hengiven  alle  Tings  Skaber. 


Dog,  Mennesket  er  et  selskabeligt  Væsen,  og  da  jeg 
havde  været  paa  Øen  i  henved  to  Maaneder,  og  Snestor- 
mene med  Oktober  holdt  deres  Indtog,  og  der  ikke  var 
noget  at  gøre  udenfor,  kunde  det  blive  trist  inden  Døre 
i  den  kolde  Hytte,  og  jeg  beg}mdte  at  ønske,  at  Bugten 
maatte  lægge  til,  saa  jeg  kunde  komme  i  Forbindelse 
med  de  Indfødte;  thi  »Pitseri«  —  den  russisktalende  Ind- 
fødte —  havde  lovet  at  komme  og  hente  mig  i  Slæde, 
naar  Isen  i  Bugten  kunde  bære.  Det  var  en  tidlig  Morgen- 
stund; jeg  stod  op  fra  mit  Leje;  gennem  et  Hul  i  Fiske- 
skindsruden  saa  jeg  Snespurve  og  Lærker  med  et  Par 
Korsnæb  flokkes  om  Frøet,  som  endnu  sad  paa  Græsset, 
der  sparsomt  voksede  mellem  Sandet,  som  laa  op  til 
Hytten;  fiere  af  Fuglene  var  allerede  komne  fast  i  mine 
Snarer,  og  jeg  skulde  ud  for  at  bemægtige  mig  Byttet, 
da  der  pludselig  høres  nogen  skrabe  paa  Døren.  Jeg 
lukker  forsigtig  op  og  modtages  af  tre  fremmede  Menne- 
sker. Ved  Fagter  og  Miner  gjorde  de  Indfødte  mig  for- 
staaelig,  at  de  ønskede  at  faa  mig  til  at  købe  nogle 
Stykker  Husblas  og  Fuglehal  se,  og  at  de  var  sultne.  Det 
var  mig  naturligvis  en  stor  Glæde  at  skænke  dem,  hvad 
jeg  kunde  undvære  af  mit  Forraad :  Fugle  og  Fisk,  lidt 
Mel,  Te  og  Tobak.  De  drak  Tevand  af  min  Krudtdaase 
og  fik  hver  et  Par  Kringler  til,  hvorover  de  viste  sig 
saa  taknemmelige,  at  de  faldt  paa  Knæ,  bukkede  sig  dybt 

og  vilde  kysse  mine  Hænder.  En  lille  Snaps  Kognak  til 
luer  satte  iKm  i  en  livlig  Stemning.  Da  de  saa  om  Af- 
tenen drog  deres  Vej,  fulgte  jeg  dem  med  et  sørgmodigt 
Blik;  til  Trods  for,  at  jeg  ikke  kunde  lorstaa  deres  Tale, 
var  jeg  overbevist  om,  at  de  var  meget  fattige,  hvad 
deres  lasede,  hullede  Skindklæder  og  magre  Træk  syntes 
at  vidne  om.  Maaske  gik  de  Hungersdøden  i  Møde  lige- 
som deres  Landsmænd  paa  Nachodkas  Østside.  Efter  den 
Kurs,  de  Indfødte  holdt  med  deres  Kano,  antog  jeg,  at 
de  A-ar  fra  en  af  de  smaa,  flade  Øer,  nordøst  for  Nachodka.  — 
Det  begyndte  at  blive  koldt  for  Alvor.  Lidt  efter  lidt 
dannede  der  sig  Is  ude  i  Bugten.  Hvidræve  og  Spidsmus 
saas  vandre  ud  over  det  tynde  Islag;  under  Jagten  fæl- 
dede jeg  af  og  til  flere  af  de  førstnævnte;  og  da  Isen 
blev  saa  stærk,  at  den  kunde  bære  mig  et  Stykke  ud  fra 
Bredden,  strejfede  jeg  hele  Dagen  derude  med  min  Bøsse 
for,  naar  Lejlighed  tilbød  sig,  at  sende  hvide  Mikkel, 
som  gik  paa  Musejagt,  en  Kugle.  Hvad  Musene  egentlig 
vilde  ude  paa  Isen,  blev  jeg  ikke  helt  klar  over.  Falkene, 
Sildemaagerne,  Gæs  og  Svaner  og  Ænder  var  allerede 
borte,  men  som  det  bedst  kunde  være,  saas  en  melan- 
kolsk skrigende  Lom  højt  oppe  i  Luften  sejle  over 
Vintertæppet  i  sydvestlig  Retning.  Ryperne  optraadte  i 
store  Flokke,  mens  Kødmejserne  og  Snespurvene  flokke- 
des sammen  i  Nærheden  af  Hytten;  Mejserne  for  at  gøre 
sig  til  gode  med  Affaldet  fra  min  Husholdning.  Stor- 
mene kunde  komme  pludselig  med  Fygesne,  som  hvirv- 
ledes omkring  og  tilføg  mit  Tilflugtssted ;  da  hvinede  det 
oppe  i  Fjældaabningerne,  og  naar  Vejret  var  saa  slemt, 
at  Sne  og  Sand  stod  i  en  Røgsky,  som  om  Øen  var  i 
Brand,  da  sad  jeg  inde  i  Rønnen  og  frøs  bitterlig.  Det 
blev  smukt  Vejr  efter  Snestormen ,  og  Kulden  steg. 
Som   jeg   sidder    udenfor    Hytten    en  smuk,  frisk  Vinter- 

morgen  i  Færd  med  at  stege  Fisk  og  Harekød  paa  Spidj 
ser  jeg  to  mørke  Punkter  i  det  fjærne  ude  over  Bugten. 
Efter  et  Par  Timers  Forløb  kører  Pitseri  med  to  Slæder 
op  for  min  Hytte,  og  efter  at  have  udvekslet  hj ærtelige 
Hilsener  tage  vi  fat  paa  at  læsse  mine  Sager  paa  den 
ene  Slæde.  Godt  to  Timer  senere  holde  vi  udenfor  Pit- 
seris  Vintertelt  paa  Tasbugtens  venstre  Bred.  Farvel, 
Naehodka,  Opholdet  paa  dig  glemmer  jeg  ingen  Sinde. 


IX 

Fra  Nachodka  til  Nejvesolej. 

Pitseri  og  hans  Hustru.  —  Garnfiskeri  under  Isen.  —  Maaden 
at  spise  raa  Fisk  paa.  —  Vinterstationen  Nejvesolej.  —  Knagende 
Frost.  —  Hver  Dag  raa  Fisk  til  Aftensmad.  —  Paa  Jagt  med 
Ski  og  Bøsse.  —  Fjender  i  Naturen.  —  Kunder  og  Handel.  — 
Intelligente  Indfødte.  —  Stationsforstanderindens  Navnedag.  — 
Jeg  forlader  Nejvesolej. 

Pitseri  levede  alene  med  sin  Kone  i  Teltet,  og  de  var 
et  interessant  Par:  hun  gemytlig,  rask  og  rørig  til 
Trods  for  sin  Alder  —  jeg  antog  Madam  Pitseri  for  at 
være  omkring  de  60  Aar,  selv  véd  de  Indfødte  ikke,  hvor 
gamle  de  ere  — ,  han  en  driftig  og  energisk  Jæger  og 
Fangstmand  (Pitseri  kunde  i  Løbet  af  en  Sommer  ned- 
lægge flere  Delfiner  med  sin  Riffel).  Da  nu  Isen  paa 
Tasbugten  var  stærk,  drog  vi  med  Slæde  daglig  ud  paa 
den  for  at  fange  Fisk  med  Garn.  I  den  Anledning  hugges 
med  halvanden  Favns  Mellemrum  i  en  ret  Linie  Huller 
i  Isen.  Ved  Hjælp  af  en  to  Favne  lang  Stang,  som  ved 
en  Snøre  er  fæstet  til  Garnet,  anbringes  dette  i  Vandet; 
med  en  gaffelformet  Gren  skydes  Stangen  forbi  Hullerne, 
den  tages  op  gennem  det  sidste  Hul,  og  Garnet  trækkes 
ind  under  Isen. 

Vinden  fejer  hen  over  den  krystalklare,  blanke  Flade, 
og  et  koldt  Arbejde  er  det  at  tilse  Garnene.  Man  maa 
være  hurtig  med  Hænderne,  naar  Garnet  trækkes  op,  og 

det  maa  snarest  muligt  sænkes  i  Vandet  igen,  ellers  dan- 
ner der  sig  fingertykke  Isskorper  paa  Maskerne,  og  saa 
bliver  det  vanskeligt  at  faa  det  ned  igen  gennem  det  for- 
holdsvis trange  Hul.  Men  begynde  Hænderne  at  blive 
ufølsomme  og  valne,  slaa  vi  dem  mod  Kroppen,  indtil 
Blodet  atter  strømmer  til  dem. 

Tilses  Garnene  et  Par  Gange  paa  samme  Tur,  for- 
drives Ventetiden  med  at  holde  sig  varm:  Madam  Pitseri 
hopper  omkring  paa  ét  Ben,  ler  og  siger  træffende  Vitser, 
som  jeg  snart  lærer  at  forstaa  og  finder  gode,  Pitseri 
øver  sig  i  at  kaste  med  Lasso  eller  snitter  paa  et  med- 
bragt Økseskaft,  siddende  paa  Slæden,  hvortil  vore  Rener 
staa  bundne,  og  jeg  forsøger  mig  paa  mine  Skøjter,  som 
de  Indfødte  synes  er  nogle  udmærkede  Befordringsmidler. 
Fisk  fange  vi  i  rigelig  Mængde ;  det  huer  de  Indfødte,  og 
saa  ere  de  fornøjede  og  veltilpas.  Nu  skulle  de  til  at 
nyde  deres  »hallø«  (raa  Fisk)  ude  paa  Isen,  før  de  køre 
til  Land  igen,  og  dygtige  er  baade  Mand  og  Kone  til  at 
flaa  Skindet  af  den  fede,  lækre  Fisk;  de  flænse  store 
Strimler  af  den  og  putte  dem  i  Munden,  føre  saa  Kniven 
fra  neden  opefter  og  skære  en  Bid  af  og  sluge  den.  Jeg 
nærede  Angest  for  deres  Næsetip,  at  de  skulde  strejfe 
den,  men  min  Frygt  var  ugrundet,  deres  Teknik  var  i  det 
hele  taget  fortræffelig,  og  længe  varede  det  heller  ikke, 
før  ogsaa  jeg  var  Mester  i  deres  Spisemetode.  Mere  Tid 
tog  det,  før  jeg  rigtig  fik  vænnet  mig  til  uden  Salt  eller 
nogen  Slags  Tilsætning  at  fortære  den  raa,  frosne  Fisk, 
som  jeg  dog  omsider  kom  til  at  foretrække  for  alt  andet; 
hvad  kan  ikke  Vanen  gøre!  De  Indfødte  mene,  at  den 
raa  Mad  ikke  just  er  kraftøgende,  den  er  i  alt  Fald  en 
sund  Føde. 

Vi  forblev  ved  Tasbredden  indtil  henimod  Midten  af 
November,  da  Pitseri  med  Telt,  Hustru  og  Rener  drog 
syd  paa,  og  jeg  for  nogen  Tid  tog  Ophold  paa  den  af  de 

i  Tjumen  boende  Englændere  oprettede  Station,  Nejvesolej 
ved  Purflodens  Udlob  i  Tasbugten. 

D'Hrr.  Wardroppers  Vinteretablissement  —  tæt  nord 
for  Polarcirklen  —  bestaar  af  et  stort,  smukt  Bjælkehus, 
der  tjener  som  Bolig  for  de  overvintrende  Fiskere  og 
Forstanderen,  to  Oplagshuse  og  et  Dampbadehus.  Til 
den  ene  Gavl  af  Beboelseshuset  er  Butik  og  Lager  fast- 
bygget.  Det  rummelige  Loft  tjener  som  Opbevaringssted 
for  Fiskeredskaber  (Liner,  Garn)  og  Pelsvarer.  I  den 
store,  rummelige  Stue  —  Boligen  bestaar  af  Stue,  Kam- 
mer og  Køkken,  og  der  er  højt  til  Loftet  — ,  der  opvar- 
mes af  en  svær,  gammel  Ovn,  bænkes  daglig  et  større 
Antal  indfødte  Kunder  om  et  Langbord,  hvorpaa  der  frem- 
sættes Te  og  tørt  med  Avner  blandet  Rugbrød,  som  bages 
i  det  til  Stuen  stødende  Køkken  af  den  gamle  ostjakiske 
Kok,  Agrafjena.  Kammeret,  der  tjener  som  Soveværelse, 
støder  op  til  Butikken.  Det  er  helst  i  Køkkenet,  vi  Lut- 
se'er  (Russere),  som  vi  kaldes  af  de  Indfødte,  samles  til 
Passiar,  naar  Forretningen  om  Aftenen  er  standset,  og  de 
Indfødte  dragne  bort,  thi  her  har  den  store  Bagerovn  og 
Komfuret  Magt  til  at  vedligeholde  en  passende  om  end 
noget  ujævn  Varme.  Udenfor  fryser  det  imidlertid  stærkt, 
med  korte  Mellemrum  brager  det  i  Væggene  saa  kraftigt, 
at  den  med  Forholdene  ukendte  farer  op  med  Ryk  i  den 
Tro,  at  alt  sprænges  i  Stykker.  I  Begyndelsen  af  De- 
cember frøs  det  enkelte  Dage  51  å  52,5  °  R.  (ca.  66°  C.), 
det  højeste  jeg  iøvrigt  kunde  maale  med  mine  Termometre. 
Det  var  jo  heldigt,  vi  havde  noget  at  fyre  med.  Ned  ad 
den  temmelig  anselige  Purfiod  var  der  til  Nejvesolej  i 
Sommerens  Løb  blevet  fiøtet  flere  Tømmerfiaader.  De  to 
overvintrende  russiske  Fiskeres  Hverv  var  nærmest  at 
save  Brænde,  ellers  sørgede  de  for  Husets  Vandforsyning, 
Ijærnede  hver  Morgen  Isen,  som  om  Nætterne  lagde  sig 

paa  Vandhullerne  etc.  Indtil  1ste  December  drev  vi  fra 
Stationen  ogsaa  Garnfiskeri  under  Flodisen. 

Den  Kost,  vi  fik  paa  Nejvesolej,  var  lige  saa  sund  og 
nærende  som  tarvelig.  Til  Frokost,  Kl.  8—9,  serveredes 
Pirosjgi  (stegte,  med  hakket,  saftigt  Kød  fyldte,  ovalfor- 
mede Hvedeboller)  i  Smør  eller  Størolie;  til  Middag  (Kl. 
I2V2 — 1)  Fiskepirog  (store  Hvedekager,  fyldte  med  hel 
eller  flækket,  fed  Fisk),  velsmagende  Renkødssuppe  med 
smaatskaarne  Kødstykker  i  eller  Fiskesuppe  og  stegt  eller 
kogt  Fisk;  som  en  Kuriositet  stod  altid  en  velforsynet 
Plat-de-Menage  paa  Middagsbordet.  Mellem  Kl.  3 — 5  blev 
der  drukket  Te  med  Hvedebrød,  og  Kl.  9  kom  Aftens- 
maden, som  i  hele  den  Maaned,  jeg  tilbragte  paa  Stationen, 
udelukkende  bestod  af  raa,  frossen  Fisk  med  Salt,  Eddike 
og  Rugbrød,  paa  Bordet.  Dagens  sidste  Maaltid  var  imid- 
lertid det,  som  alle  holdt  mest  af.  Vi  var  iøvrigt  ikke 
mange  Folk  paa  Stationen:  to  Linemænd,  en  Kommis  og 
Forstanderen  med  sin  Hustru  foruden  mig  og  den  trive- 
lige, gamle  Kok,  Agrafjena. 

En  halv  Time  før  Aftensmad  blev  Fisken  altid  hentet 
op  fra  den  lille,  afmastede  Slup,  som  Forstanderen  havde 
beboet  om  Sommeren,  og  som  nu  laa  indefrossen  paa 
Floden  nedenfor  Huset.  Den  anbragtes  paa  nogle  Træ- 
stykker oven  paa  Komfuret  i  Køkkenet  eller  Ovnen  i 
Stuen,  og  først  naar  den  havde  ligget  der  en  halv  Times 
Tid,  kunde  Kniven  bide  paa  den.  Efter  det  raa  Maaltid 
stod  det  enhver  frit  at  rekvirere  Samovaren,  men  det  var 
sjælden,  nogen  gjorde  det;  den  varme  Te  havde  Maven 
ikke  godt  af  oven  paa  den  frosne,  raa  Fisk.  Paa  Søn- 
og  Helligdage  fik  vi  gerne  Hvedebrød  og  frisk  Kaviar 
samt  —  for  hvem  der  ønskede  det  —  en  Snaps  Brændevin. 
Andre  end  de  her  nævnte  Fødemidler  raadede  Stationen 
ikke  over.  Paa  Nejvesolej  tilbragte  jeg  de  korte  Dage 
med    at   jage    Hermeliner,    R}-per    og   hvide    Ræve.     Om 

Morgenerne,  naar  det  var  halvlyst,  fandt  jeg  ofte  Ryperne 
i  store  Flokke  nede  paa  Floden  eller  kaglende  paa  Ud- 
husenes Mønninger,  nu  og  da  endog  Uge  udenfor  Døren. 
Skulde'  man  lidt  ud  over  det  til  dagligdags  gennemstrejfede 
Omraade,  var  det  heldigt  at  have  Ski  paa,  allerede  medens 
Stjærnerne  endnu  blinkede  klart,  den  to — tre  Timers  Dag 
vilde  ellers  ikke  kunne  slaa  til,  og  det  er  helst  i  Maane- 
skinnet  om  Morgenen,  man  træffer  hvide  Mikkel  luskende 
omkring  paa  Flodisen  eller  inde  mellem  de  op  af  Sneen 
ragende  Vidjer  for  at  opsnuse  Harer  eller  Ryper.  Ofte 
kommer  Ræven  under  sine  natlige  Vandringer  i  Slagsmaal 
med  Sneuglen;  det  er  haarde  Kampe,  som  af  og  til  ende 
med  Døden,  Ræven  bliver  i  Reglen  Sejrherre,  og  den 
spiser  sin  dræbte  Fjende  med  Hud  og  Skind,  levner  kun 
Hoved  og  Kløer  som  Sejrstegn. 

Efter  en  frostkold  Nat  er  det  godt  at  komme  i  Hus, 
skifte  Klæder  og  tage  sig  et  Bad,  da  smager  det  simple, 
nærende  Maaltid,  og  Talen  lyder  sorgløs  over  Borde. 

En  opfriskende  Afveksling  i  Stationslivet  bringe  de 
Indfødte,  som  komme  for  at  handle.  I  lange  Rækker  staa 
om  Dagene  deres  med  Rener  forspændte  lette  Slæder 
uden  for,  medens  de  selv  fylde  den  store  Dagligstue  til 
sidste  Plads.  Størst  Omsætning  havde  der  været  tidligt 
paa  Vinteren.  Handelen  er  mest  Byttehandel,  men  ogsaa 
kontante  Penge  ere  i  Omløb.  Den  mindste  Mønt,  den 
Indfødte  kender,  er  en  Rubel,  Sølv-  og  Kobberpenge  bruges 
ikke  som  Betalingsmiddel.  Endskønt  En-,  Tre-  og  Fem- 
Rublen  er  forskellige  af  Form  og  Farve,  have  mange  Ind- 
fødte vanskeligt  ved  at  skelne  dem  fra  hinanden.  Snedig 
og  forsigtig  er  den  Indfødte,  naar  han  skal  gøre  Handel. 
Pelsskindene  bæres  inde  paa  Brystet  under  Maltsen  (den 
indre  Pelstrøje),  som  er  vid  ovenfor  Hofterne  og  omspændt 
med  et  Bælte.  Naar  Skindene  skulle  forhandles,  trækker 
den  Indfødte  Haanden    af  Ærmet   og   ind  paa  Brystet  og 

stikker  den  ud  igen  med  det  omfattede  Skind.  Altid  er 
det  de  simpleste  og  billigste  Skind,  som  først  komme 
for  Dagens  Lys,  Køberen  vil  have  alle  ud  paa  een  Gang, 
og  det  tror  han  undertiden  at  have  faaet  Sælgeren  til, 
føler  paa  Pelstrøjen  for  at  overtyde  sig,  men  det  viser 
sig  oftest  til  sidst,  at  den  Indfødte  har  forstaaet  at  holde 
et  Par  af  de  bedste  Skind  tilbage  inde  paa  Brystet  for  at 
sælge  dem  særskilt,  og  han  véd,  at  han  paa  den  Maade 
opnaar  at  faa  mest  for  dem.  De  vigtigste  Skind  er  Ræve- 
og  Renskind,  af  hvilke  sidste  der  skelnes  mellem  tre 
Sorter :  Naplyj,  i  Reglen  mørkebrunt,  af  ét  Aars  gammelt 
Dyr,  heraf  laves  de  fineste  og  blødeste  Pelstrøjer,  Prisen 
pr.  Skind  var  paa  Nejvesolej  fra  5  til  6  Kroner  —  Pjeska 
kaldes  det  dejlige,  bløde  Skind  af  ganske  unge  Renkalve, 
de  mørkeste  ere  de  bedste  og  koste  i  Nordsibirien  2 — 4 
Kroner,  men  ogsaa  de  snehvide,  der  ere  meget  sjældne, 
ere  efterspurgte.  Voksne  Reners  Skind  betales  med  fra 
60  Kopek  (1  Kopek  =  Vioo  Del  Rubel  =  2  Øre)  til  2  Rubler 
efter  Godheden.  Prisen  paa  Pesets  (den  fuldt  udviklede 
Ræv)  Skind  er,  alt  efter  som  Efterspørgslen  har  været 
paa  Markedet  i  London  og  St.  Petersburg  det  foregaaende 
Aar,  fra  et  Par  til  seksten  Kroner.  Af  andre  Skind,  som 
de  Indfødte  bringe  til  Nejvesolej,  kan  nævnes  Hare-, 
Egern-,  Jærve-  og  Hermelinskind.  En  Sortræv  blev  op- 
købt under  mit  Ophold  paa  Stationen,  den  betaltes  med 
75  Rubler  kontant.  De  fleste  af  de  Indfødte,  som  komme 
til  Handels,  møde  i  ny  og  fine  Pelsdragter,  der  give  dem 
et  stateligt  Udseende. 

Naar  Slæden  standser  og  den  Indfødte  smider  Gusen 
(den  ydre  Pelstrøje)  for  at  gaa  ind  paa  Stationen,  viser 
han  sig,  i  den  blaa,  grønne,  side  Kjole,  der  er  trukket 
over  Maltsen  og  slutter  tæt  til  denne,  dog  saaledes,  at 
den  hvide  Hundeskindsgarnering  kommer  til  Syne  for- 
neden, som  en  statelig  imponerende  Skikkelse. 

Under  mit  Ophold  paa  Stationen  fejrede  Forstande- 
rens Hustru  sin  Navnedag  (Imeninik).  Fru  Dimitris<  h 
skænkede  selv  »Vinen«  (Brændevin  med  Balsam)  for  os 
og  trakterede  med  Kager  og  Multebærsyltetøj.  Til  Mid- 
dagen gaves  stegt  Stør,  Pirog,  Pjelemeny  eller  Pjeremeny 
(hakket,  krydret  Kød,  indæltet  i  Hvededej  og  kogt  i  Vand; 
en  Pjelemen  er  saa  stor,  at  den  passende  kan  tages  hel 
i  Munden). 

Livet  paa  Nejvesolej  blev  i  Længden  ensformigt,  og 
den  20de  December  rejste  jeg  med  Russeren  Klebikoff, 
der  var  kommen  til  Nejvesolej  for  at  gøre  Indkøb,  tilbage 
til  hans  Hjem  i  Sydtas. 

En  lille  Fiskerhytte  i  Nordsibirien. 

Snestorm.  —  Ankomst  til  Klebikoffs  Vinterhus.  —  Paa  Jagt  med 
Saks  og  Bøsse.  —  Paa  Ulvejagt  i  isnende  Frostvejr.  —  Fra  det 
daglige  Liv  i  Hytten.  —  Indfødte  Mordere.  —  To  Mænd  af  en 
lille  Stamme.  —  Rygter  om  et  Overfald  fra  Tunguserne.  —  De 
fremmede  Ambater.  —  Jeg  beslutter 
at  rejse  til  Novaja  Semlja. 

11860  oprettede  en  Familie  fra  Turuchansk  en  Station 
og  bosatte  sig  ved  Tasbugten  paa  c.  67°  n.  Bredde. 
Hr.  Klebikoff,  der  tidligere  havde  været  Kommis  paa 
Nejvesolej,  var  bleven  gift  med  en  Datter  af  den  afdøde 
Grundlægger  af  denne  Handels-  og  Fiskeplads,  hvilken 
han  nu  beboede  sammen  med  sin  Hustru,  Svigermoder 
og  to  Børn. 

Fra  Nejvesolej  til  Klebikoffs  Hytte  var  der  en  Afstand 
paa  ca.  150  Verst.  Vi  forlod  med  to  jurakiske  Førere 
Stationen  i  forrygende  Snestorm.  Møjsommelig  arbejdede 
Karavanen  sig  frem  gennem  den  bløde,  dybe  Sne,  og 
Natten  faldt  paa,  før  vi  var  komne  Halvvejen.  Vejret 
blev  bestandig  mere  uhyggeligt,  det  røg  og  føg  omkring 
os,  og  til  sidst  saa  det  ud  til,  at  Renerne  vilde  gaa  helt 
i  Staa.  Førerne  erklærede  da  ogsaa,  at  de  ikke  kunde 
køre  videre  uden  at  udsætte  os  for  at  fare  vild.  Renerne 
blev   da  spændte  fra  og   tøjrede   til  Slæderne,  medens  vi 

uik  i  Færd  med  at  lave  Fordybninger  mellem  de  store 
Driver  for  at  skaffe  os  et  Leje  og  Ly  for  det  voldsomme 
Vejr.  Jeg  havde  ligget  et  Par  Timers  Tid  og  frosset, 
næsten  helt  oversneet,  da  jeg  rejser  mig  op  og  ser,  at 
de  Indfødte  begynde  at  spænde  for  igen.  Det  føg  endnu 
slemt  omkring  os,  men  fra  oven  kom  ikke  mere  Sne,  og 
paa  Midten  af  Himlen  lyste  Stjærnerne.  Vi  tog  saa  atter 
afsted.  Hen  paa  Natten  naaede  vi  den  i  1870  af  Russeren 
Mameoff  oprettede  og  endnu  beboede  Vinterstation 
»Mameova  Simovjaa«,  hvor  man  gav  os  en  hjærtelig 
Modtagelse,  og  ud  paa  Formiddagen  holdt  Karavanen 
udenfor  Klebikoffs  Hytte. 

Det  slette  Vejr  vedblev  at  rase  i  endnu  et  Par  Dage. 
Den  første  Dag,  jeg  tog  ud  paa  Jagt,  var  3dje  Januar 
1891,  Vejret  var  solklart  og  forholdsvis  varmt  (-f-  20°  R.). 
Udbyttet  blev  kun  nogle  Ryper  og  det  første  Kendskab 
til  de  stedlige  Overfladeforhold.  Klebikoffs  Blokhus  ligger 
paa  en  Forhøjning,  der  mod  Nord  og  Øst  fortsættes  i  en 
Højtundra,  men  som  paa  to  Sider  sænker  sig  henholdsvis 
ned  mod  en  lille  Indsø  og  en  Flod,  ved  hvis  Bredder 
der  vokser  anselige  Fyrretræer,  Birk,  Æl,  Pil,  Lærk  og 
Asp.  Bag  et  forholdsvis  smalt  Skovbælte  hinsides  Floden 
breder  sig  en  jævn,  vid  Tundra,  hvor  der  paa  enkelte 
Steder  staar  smaa  Klynger  af  Lærketræer. 

Næste  Dag  var  jeg  atter  paa  Jagt  med  Klebikoffs 
indfødte  Arbejder,  Ampa.  Vi  stillede  nogle  af  mine  Sakse 
ud  for  Ræve  og  Harer  og  tilsaa  Ampas  Fælder,  Udbyttet 
blev  en  Hare  og  en  hvid  Ræv.  Harer  findes  her  mange 
af,  af  Ræve  baade  hvide,  røde  og  sorte,  de  sidste  dog  kun 
yderst  sjælden.  Nede  paa  Floden  bemærkede  vi  et  frisk 
Ulvespor,  og  ved  at  følge  det  kom  vi  ud  paa  den  aabne 
Tundra,  hvor  Graaben  var  standset  under  en  enkeltstaa- 
ende  Lærk;  da  den  opdagede  os,  luskede  den  af  i  lang- 
somt Trav. 

Den  6.  Januar  1891  (25.  December  1890)  er  Russernes 
første  Juledag;  ogsaa  hos  Klebikoffs  fejredes  Højtiden. 
Tidlig  om  Morgenen  Juleaften  var  Helgenbillederne  blevne 
tagne  ned  fra  Væggene  i  de  forreste  Hjørner  af  Stuen  og 
afstøvede.  Nu  hang  de  blanke  paa  deres  Plads  med  de 
brændende  Olielamper  ud  for  sig  og  Vokslys  paa  Siderne. 
Russerne,  som  før  de  store  Højtider  faste  i  en  hel  Maaned, 
sidde  oppe  Juleaften  og  vente  paa,  at  Klokken  skal  blive 
tolv,  da  de  kunne  nyde  »skromnoje«  (Ikke-Fastespiser),  som 
de  saa  længe  have  forsaget.  Saaledes  sad  vi  i  den  en- 
somme Blokhytte  foran  de  belyste  Ikoner  og  ønskede,  at 
Tiden  vilde  rinde,  saa  at  vi  kunde  tage  for  os  af  det 
stegte,  smaatskaarne  Renkød  og  Pirosjgi'er,  der  ventede 
paa  os  inde  i  Bagerovnen. 

Julemorgen  bar  Værten  Røgelsekarret  omkring  i 
Stue,  Køkken  og  Forstue,  hvorefter  hele  Husstanden,  som 
foruden  den  Klebikoffske  Familie  bestod  af  en  Mand  og 
en  Kone,  der  var  komne  fra  Surgut  for  at  drive  Fiskeri 
i  Tas,  tog  Plads  foran  Helgenbillederne;  paa  Præstevis 
messede  Hr.  Klebikoff  Evangeliet,  medens  de  andre  nejede 
og  korsede  sig.  Da  Messen  var  forbi,  ønskede  man  hin- 
anden: »Ss  prasnikom«  (med  Helligdagen!  d.  v.  s.  til 
Lykke  med  Helligdagen),  og  gik  til  Bords.  Frokosten 
bestod  af  Renkødspirog,  Franskbrød  (Melet  var  særligt 
blevet  opbevaret  for  Højtiden),  Te  og  Sukker.  Til  Middag 
fik  vi  Suppe,  Renkød  med  Sennep  samt  Rugmels-Kødpirog. 
Nordsibirisk  Renkød  er  i  Modsætning  til  det,  man  faar  i 
europæiske  Byer,  yderst  lækkert,  saftigt  og  mørt.  Om 
Eftermiddagen  blev  der  drukket  Familiete  (Bladte,  i  Mod- 
sætning til  den  sædvanlige,  uægte  pressede  Teglstenste, 
»kirpitschnyj  tsehaj«). 

Første  Juledags  Aften  fik  vi  uventet  Besøg  af  Klebi- 
koffs  Rensdyrhjord,    som    vogtedes    af   en  Juraksamojed- 

familie  ude  paa  Tundraen,  og  en  af  de  tillobende  Renkøer 
viste  sig  at  være  skambidt  af  Ulve. 

Noget  senere  kom  Vogteren  korende  op  til  Huset,  og 
af  ham  fik  vi  at  vide,  at  Livene  havde  dræbt  to  Rener 
og  saaret  flere.  Det  lykkedes  mig  at  overtale  Ampa  til 
at  ledsage  mig  til  det  Sted,  hvor  Overfaldet  paa  Hjorden 
var  gaaet  for  sig.  Det  er  midt  om  Natten,  og  paa  Himlen 
funkle  de  gyldne  Julestjærner.  Efter  to  Mils  Marche  ere 
vi  ved  Vogterens  Telt,  hvor  en  gammel  Hedning  straks 
tilbyder  sig  at  ledsage  os  did,  hvor  Ulvene  have  forovet 
deres  Voldsgerninger. 

Vi  staa  snart  ved  Siden  af  det  ene  dræbte,  sønder- 
flængede  Dyr;  Hedningen  gaar  hjem,  medens  vi  lejre 
os  i  Sneen  i  passende  Afstand  fra  Offeret.  Hvor  dog 
Kulden  er  følelig;  medens  Tænderne  alt  lydeligere  og 
lydeligere  klapre  i  Munden  paa  mig,  og  Kroppen  ryster 
og  skælver,  snige  Timerne  sig  langsomt  hen. 

En  svag  Lysning  paa  den  sydlige  Himmel  bebuder 
omsider  den  gryende  Dag,  og  med  ét  strømmer  en  dejlig 
Varme  gennem  Legemet,  idet  vi  i  det  fjærne  høre  Ulvenes 
Tuden.  Noget  efter  se  vi  to  af  Bæsterne  komme  luskende 
hen  mod  deres  Offer.  Uden  at  ane  vor  Nærværelse  ere 
de  komne  os  indenfor  Skudhold,  og  nu  dundrer  der  et 
Skud  fra  min  dobbeltløbede  Riffel.  Den  ene  af  Ulvene 
blev  paa  Pletten,  men  Kammeraten  tog  skyndsomst  Flug- 
ten. Vi  gik  hen  til  det  skudte  Dyr,  som  laa  og  væltede 
sig  i  Sneen.  Kuglen  havde  truffet  det  venstre  Skulder- 
blad, og  Ulven  kunde  ikke  komme  paa  Benene.  Dens 
dampende  Blod  blev  ved  at  rinde  fra  Skudsaaret  og  far- 
vede den  hvide  Sne;  hvor  den  i  afmægtigt  Raseri  skar 
Tænder,  da  vi  stod  over  for  den,  hvilken  frygtelig  ond- 
skabsfuld Ild  glødede  ikke  i  dens  Øjne,  hvilke  hjærte- 
skærende  Hyl  udstødte  den  ikke  af  Smerte  og  Forfær- 
delse    over     ikke     at    kunne    undvige    sine    dødssvorne 

Fjender!  Jeg  kan  ikke  glemme  de  Blik  —  de  var  fulde 
af  Bøn,  Rædsel  og  Had  —  som  denne  Ulv  sendte  Ampa, 
da  han  med  sin  Pjesne  (et  svært,  spidst  Stykke  Jærn, 
der  sidder  paa  et  Skaft  og  bruges  til  at  hugge  Hul  i  Isen 
med)  vilde  gøre  Ende  paa  dens  Liv.  Femten  Minutter 
efter  Ulvens  Drab  var  vi  med  Huden  paa  Vej  ad  Hjem- 
met til. 

Ved  Klebikoffs  Vinterstation  gik  Tiden  fornøjeligere 
end  paa  Nejvesolej.  Paa  min  Violin  havde  jeg  lært  at 
»file«  nogle  russiske,  nationale  Danse-  og  Sangmelodier, 
Klebikoff  og  den  anden  Russer  med  Kone  havde  fortrin- 
lige Sangstemmer,  og  vi  kunde  derfor  have  Fornøjelsen 
af  at  høre  vor  egen  firstemmige  Sang,  naar  Mørket  havde 
lagt  sig  over  Tundraen  og  alle  sad  bænkede  eller  stod 
inde  i  den  passende  store  Stue. 

Paa  den  gamle  Madam  Bajkoloff  kunde  en  Danse- 
melodi virke  foryngende,  hun  bevægede  sig  sirlig  og  let 
hen  over  Brædderne,  medens  Ansigtet  straalede.  Hvilken 
Magt  ligger  der  ikke  i  en  Strængs  Vibreren! 

Der  hengaar  ikke  mange  Dage,  uden  at  vi  have 
Besøg  af  de  Indfødte;  jeg  plejer  at  spille  for  dem,  og  paa 
vor  Opfordring  forsøge  de,  som  selv  ingen  Danse  have,  at 
efterabe  vore,  den  Indfødte  snurrer  rundt  om  sig  selv 
som  en  Top,  farer  afsted  i  en  stor  Kres,  svinger  rundt  i 
Luften  med  Armene  og  gestikulerer  alt  imens  lige  saa 
ivrigt  som  en  Schaman,  der  rigtig  er  kommen  i  Ekstase, 
dertil  ser  han  saa  fornøjet  ud,  og  øjensynlig  har  han 
som  Danser  de  bedste  Tanker  om  sig  selv.  —  Naar 
Termometret  om  Dagen  viste  20 — 30°  Frost,  var  jeg  ude 
paa  Jagt,  men  var  det  koldere,  kunde  der  intet  udrettes. 
En  Dag  fik  vi  Besøg  af  en  Jurak,  som  efter  Madam 
Bajkoloffs  Udsagn  skulde  have  myrdet  en  hel  Familie  af 
sin  Stamme.  Han  og  en  anden  Indfødt  var  kommen  op 
at  skændes    om   nogle   Rensdyr,   Skænderiet  udartede  til 

Slagsmaal,  hvorpaa  den  ene  greb  en  Økse  og  slog  Mod- 
parten  ihjel.  Morderen  løb  ind  i  den  dræbtes  Telt  og 
gjorde  det  af  med  Kone  og  Børn,  som  sad  der  inde.  For 
denne  Daad  tik  Morderen  18   Maaneders  Fængsel.     I  det 

hele  taget  dommes  Drabsmænd  i  Sibirien  kun  alt  for  lem- 
fældigt   I  Nærheden  af  Klebikoffs  Blokhus  opholdt  der  sig 

ta,  efter  hvad  man  fortalte  mig,  en  anden  Jurak,  som 
havde  dræbt  en  af  sine  Frænder. 

Disse  Drabshistorier  kedede  mig,  saa  meget  desto 
mere  som  jeg  just  havde  tænkt  paa  for  Alvor  at  slaa 
mig  ned  blandt  de  Indfødte  og  døje  ondt  og  godt  sammen 
med  dem.  —  En  smuk  Januardag  holdt  et  Par  sjældne 
fremmede  uden  for  Stationen:  to  Ostjaker  af  en  Stamme, 
der  kun  tæller  omkring  to  Hundrede  Individer  og  bor  i 
Egnene  af  Sydtas.  De  havde  et  vildt  Udseende  og  listige, 
mistænksomme  Øjne.  Rigtig  ærlige  Folk  var  de  ikke; 
den  ene,  som  talte  noget  Russisk,  trak  mig  til  Side  og 
falbød  mig  en  Bunke  Egernskind,  som  han  imidlertid 
skyldte  Hr.  Klebikoff  for  gammel  Gæld.  Den  russisk- 
talende Ostjak  var  en  Blanding  af  Soeialist  og  Anarkist, 
han  omtalte  Russerne  paa  en  alt  andet  end  venligsindet 
Maade ;  rige  Folk,  mente  han,  burde  uden  Skaansel  plyndres, 
naar  de  ikke  vilde  give  noget  af  deres  til  de  ubemidlede. 
Ostjakerne  udbredte  sig  med  megen  Lov  om  de  rige  Jagt- 
felter, de  beboede ;  for  en  moderat  Godtgørelse  tilbød  de 
sig  at  tage  mig  med  til  den  underjordiske  Hytte,  som  de 
levede  i,  for  saa  efter  mit  Ønske  med  deres  Vintertelt  at 
føre  mig  omkring  i  Jagtdistrikterne.  Tilbudet  var  jo 
meget  fristende,  men  sandt  at  sige,  efter  hvad  jeg  havde 
hørt,  vovede  jeg  ikke  rigtig  at  modtage  det.  Hr.  Klebi- 
koff fraraadede  mig  paa  det  alvorligste  at  tage  med  Ost- 
jakerne, han  mente  endog,  at  de  ikke  vilde  betænke  sig 
paa  at  plyndre  mig  og  lade  mig  i  Stikken  i  Sneørkenen 
for  at   omkomme   af  Hunger  og   Kulde.     Det    kan  være, 

at  ikke  alle  de  nordsibiriske  Indfødte  ere  saa  gode  at 
komme  ud  af  det  med,  imidlertid  har  jeg  aldrig  mødt 
andet  end  Velvilje  og  Gæstfrihed  hos  dem,  jeg  er  kommen 
i  Berøring  med,  undtagen  naar  jeg  har  villet  sætte  mig  i  Be- 
siddelse af  Afguder  og  er  bleven  opdaget  i  mit  Forehavende. 

De  to  Ostjaker  bar  en  fra  den  almindelige  nordvest- 
sibiriske afvigende  Dragt.  Deres  Pelstrøje  var  dobbelt, 
laadden  baade  ud-  og  indvendig,  sammensyet  ligesom  de 
jurakiske  Kvinders  Jagusjka'er  (kvindelige  Pelsfrakker, 
der  ere  aabne  foran  og  bindes  sammen  med  Læderfiige). 
Dobbelttrøjen  stod  høit  op  i  Nakken  og  sluttede  tæt  til 
Kroppen.  Benklæderne  var  ligeledes  laadne  baade  ind- 
og  udvendig  og  ved  Bæltet  taget  sammen  om  Pelstrøjen, 
der  altsaa  stak  ned  i  disse.  Pelsstøvlerne  var  ikke  saa 
smukke  og  kunstneriske  som  Jurakernes.  En  Dag  indløb 
der  til  den  lille  Vinterstation  Beretning  om,  at  en  tungu- 
sisk  Stamme  skulde  have  sat  sig  i  Bevægelse  for  at 
drage  mod  Nordvest  og  overfalde  de  faa  ved  Tas  boende 
Russere  og  Juraker.  Meddelelsen  fremkaldte  megen  Be- 
styrtelse, Sandsynligheden  af  et  Overfald  blev  livligt  dis- 
kuteret, og  Jurakerne  var  ikke  saa  lidt  eksalterede.  Hvor 
vidt  der  havde  ligget  noget  til  Grund  for  Rygtet,  fik  jeg 
ikke  at  vide,  til  os  kom  i  hvert  Fald  ingen  fjendtligsindede 
Tunguser,  men  Hr.  Klebikoff  fortalte,  at  for  nogle  Aar 
tilbage  havde  Tunguserne  virkelig  udvist  Fjendtligheder 
mod  Juraksamojederne  og  Tasegnens  Russere. 

Det  var  en  stormfuld,  mørk  Vinteraften,  Sneen  hobe- 
des op  omkring  Huset,  indtil  Driverne  helt  tildækkede 
Vinduerne  i  Stuen.  Vi  sad  omkring  det  firkantede  Bord, 
hvorpaa  Klebikoffs  unge,  smukke,  men  ikke  helt  dydige 
Hustru  —  hendes  ene  Datter  var  efter  Sigende  halvblods 
Jurak  —  var  i  Færd  med  at  anrette  Aftensmaden,  som 
bestod  af  delikat  Renkød  med  Rugbrød  og  Suppe,  da  de 
to   Piger,    der  var  forblevne  ude  i  Forstuen,  som  opvar- 

medes  af  en  lille  Ovn,  komme  styrtende  ind  med  den 
Besked,  at  der  er  nogen  uden  for,  som  staar  og  snakker. 
Pigerne  talte,  mærkeligt  nok,  da  de  kun  sjælden  kom 
sammen  med  indfødte  Børn,  lige  (lydende  Jurakisk  som 
Russisk.  —  Vi  stod  op  og  gik  ud  i  den  smalle  Gang, 
som  adskiller  Beboelseshuset  fra  Ambarret  (Oplagskam- 
mer),  og  fandt  der  to  tilsneede  Mænd,  der  hilsede  os  i 
det  ambatiske  (ambatsamojediske)  Sprog,  som  kun  Madam 
Bajkoloff  kunde  noget  af.  Ambaterne  (de  egentlige  »Sa- 
mojeder«) leve  ellers  i  Egnene  øst  for  Jenisejfloden  fra 
c.  69°  n.  Bredde  og  et  godt  Stykke  op  i  Tajmurhalvøen. 
Disse  to  var  komne  fra  Egnene  omkring  Gydebugten, 
hvor  de  i  Aarevis  havde  levet  for  at  jage  Rensdyr  og 
Ræve ;  hvert  andet  Aar  drog  de  i  Reglen  syd  paa  til  Ob- 
dorsk  for  at  afsætte  deres  Skind  og  Huder.  Denne  Gang 
havde  de  tænkt  paa  at  drage  til  Turuchansk  med  deres 
Pelsvarer,  men  da  de  undervejs  var  blevne  bekendt  med 
Tilværelsen  al  Klebikoffs  Station,  havde  de  standset  for 
at  se,  om  de  kunde  faa  noget  for  deres  Varer  hos  os.  — 
Den  ene  kaldte  sig  Sjarmød  (Tobakstageren),  den  anden, 
hans  Arbejder,  Toko.  Efter  et  Par  Timers  Forløb  kørte 
de  to  atter  ud  i  den  mørke,  forrygende  Nat.  —  Næste 
Morgen,  da  Vejret  var  blevet  bedre,  kom  Sjarmød  kø- 
rende op  til  Stationen  fulgt  af  sin  pyntede  Hustru,  som 
selv  styrede  sin  Slæde.  De  medbragte  mange  Skind,  for 
hvilke  de  af  Klebikoff  fik  Mel,  Te  og  Tobak  foruden  kon- 
tante Penge.  Sjarmød  var  en  kraftig  bygget,  undersætsig, 
bredskuldret  Mand  med  et  godmodigt  Ansigt  —  jeg  blev 
snart  venlig  stemt  mod  ham.  Hustruen  havde  under  et 
Ophold  i  Obdorsk  i  sine  unge  Dage  tilegnet  sig  en  Del  af 
det  russiske  Sprog.  —  Med  disse  fremmede  kom  jeg  over- 
ens om    at   foretage   en  Rejse  lige  til  Novaja  Semlja. 

En  farlig  Færd. 

Forberedelser  og  Afrejse.     Op  igennem  Tas=  og  Obbugten.    Paa 

Ishavskysten.     Til   Beliostroff.     Ud   over  Ishavet.    Store   Dags= 

marcher.    Omvæltning  i  Isen.     Tilbagetog  til  Fastlandet.     Regn 

og  Slud.    520  (R.)  Frost.    Jeg  vender  tilbage  til  Tas. 

Modtagelsen  hos  Klebikoff. 

Der  blev  Travlhed  i  Klebikoffs  Vinterhus  den  12.  Ja- 
nuar. Ammunition,  Proviant  og  Instrumenter  skulde 
pakkes  ind,  Brød  og  Rugkiks  bages  til  den  lange  Rejse. 
Da  Sjarmød  med  sin  som  Tolk  fungerende  Hustru  næste 
Dag  kom  for  at  hente  mig,  var  alt  færdigt.  Saa  tog  jeg 
Afsked  med  Civilisationens  stedlige  Repræsentanter,  Hr. 
Klebikoff  fulgte  mig  et  Stykke  paa  Vej ;  skulde  jeg  vende 
tilbage  til  Sydtas,  vilde  jeg  altid  være  velkommen  hos 
ham.  Saa  skiltes  vi  med  gensidige  Forsikringer  om 
Taknemmelighed  og  Forbindtlighed  for  den  Tid,  vi  havde 
været  sammen.  En  Time  efter  sad  jeg  i  de  Indfødtes 
Telt,  de  modtog  mig  venligt  og  bød  mig  spise  med  dem 
af  nogle  Rentunger,  som  de  i  Anledning  af  min  Ankomst 
havde  ladet  koge.  Vi  blev  tilsammen  kun  fire  Mennesker, 
Sjarmød,  hans  Hustru,  Toko  og  jeg.  Samme  Aften  tog  vi 
Teltet  ned  for  at  begynde  Færden.  For  seks  Slæder  var 
spændt   tolv   Renokser.     To  af  Slæderne  optages  af  Telt- 

stængerne  og  Teltbetrækkene,  i  den  tredje  er  Forraad  af 
Mel,  Te  og  Brød,  Jurok  (vindtørret  Fisk)  og  Posjom  (fede 
Fisk,  der  ere  preserverede  i  Teltets  Røg  over  Ildstedet) 
samt  Tobak  og  Pelsklæder.  Teltets  Værtinde  kører  i 
den  fjerde  Slæde,  over  hvilken  der  af  Pelsværk  og  rødt 
Klæde  er  lavet  et  Halvruf,  ved  hendes  Side  har  et  Par 
smaa  spidssnudede,  buskhalede,  hvide  Hunde,  der  meget 
ligne  de  ungarske,  Plads.  Til  Konens  Slæde  er  desuden 
to  andre  Hunde  bundne,  de  spare  ikke  deres  Kræfter  og 
trække,  alt  hvad  de  kunne. 

Paa  den  5te  Slæde  kører  Toko  og  jeg,  og  paa  den 
6te,  der  rummer  en  Sæk  frossen  Sild  til  Renernes  Behov, 
Teltets  Ejermand,  Sjarmød.  De  to  første  Dage  kom  vi 
hurtig  afsted,  men  paa  den  tredje  blev  vi  opholdte  af  en 
voldsom  Snestorm,  der  ikke  tillod  os  at  forlade  Teltet, 
som  om  Aftenen  var  blevet  rejst  paa  Nachodkas  nordøst- 
lige Side.  Næste  Dag  blev  Vejret  godt,  og  vi  var  der- 
for tidlig  paa  Færde.  Om  Aftenen  naaede  vi  fast  Land 
paa  Østsiden  af  Tas.  Op  igennem  Bugten  gik  det  saa  i 
to  Dage. 

Teltet  blev,  til  vi  kom  til  Beliostroff  (den  hvide  0), 
altid  oprejst  paa  Bredderne,  hvor  Renerne  kunde  finde 
noget  Mos.  Den  6te  Dags  Aften  naaedes  »Pavarotnyjmys« 
(Vendekap),  det  nordligste  Punkt  af  Tas's  venstre  Bred. 
Strækningen  fra  Udgangspunktet  til  Beliostroff,  c.  400  eng. 
Mil,  haabede  vi  at  kunne  tilbagelægge  i  en  halvMaaned. 
I  kolde,  klare  Dage  og  sildige  Aftentimer  foregaar  Rejsen 
langs  Obs  østre  Kyst,  stundom  inde  paa  Fastlandet,  men 
ude  paa  Isen,  naar  den  er  jævn  og  ikke  ru  og  opskruet 
fra  tilfældigt  Tøbrud  om  Høsten,  tværs  over  Bugten, 
hvor  Isen  er  meget  god,  og  siden  langs  Obs  venstre  Kyst, 
indtil  vi  paa  den  13de  Dag  efter  Afrejsen  naa  Nordky- 
sten af  Jalmal.  Den  26.  Januar  skød  vi  to  Vildrener. 
Med   stor  Appetit    blev    der    af  Ambaterne    om    Aftenen 

spist  raat  Kød  og  drukket  Blod  af  de  skudte  Dyr.  Og 
det  gjorde  godt  at  faa  strakt  sine  forfrosne  Lemmer 
paa  Renhuderne,  mens  Pindeilden  luede  lystigt  paa  Jærn- 
pladen  midt  i  Teltet.  Vi  havde  under  Rejsen  maattet 
spare  paa  Brændselet,  og  nu  brændte  vor  sidste  Behold- 
ning; men  Sjarmød  trøstede  mig  med,  at  vi  vilde  finde 
Ved  nok  næste  Morgen  nede  paa  Havkysten.  Jeg  havde 
gjort  Ambaten  det  Forslag  at  rejse  til  Jugorstrædet  og 
saa  over  Wejgatsch  og  Karaporten  til  Xovaja  Semlja. 
Men  denne  Vej  vilde  blive  meget  længere,  og  desuden 
paastod  Sjarmød,  at  det  var  umuligt  at  komme  gennem 
Karaporten,  da  Isen  dér  var  i  stadig  Drift.  I  Matoschin 
Scharr  mellem  de  to  Øer  af  Novaja  Semlja  er  Isen  an- 
tagelig i  Bevægelse  hele  Aaret  eller  til  ubestemte  Tider 
saavel  om  Vinteren  som  om  Sommeren,  og  det  blev,  for 
hurtigst  at  naa  de  russiske,  af  Videnskabsmanden  Nosiloff 
oprettede  Nybygder,  besluttet  at  sætte  Kurs  mod  den 
nordligste  Del  af  den  sydligere  0.  —  Det  var  sent,  da 
vi  kom  til  Ro.  Pindeilden  var  omsider  gaaet  ud,  og  det 
blev  alvorlig  koldt  i  det  mørke  Telt;  ved  Hjælp  af  en 
Tændstik  overbevistes  jeg  om,  at  Termometret  Kl.  9  var 
sunket  til  -f-  48  °  (R.).  Næste  Morgen  stod  vi  op  med 
Dagslyset,  d.  v.  s.  henad  Ti-Tiden.  Paa  73  °  n.  B.  er 
Solen  borte  i  Horisonten  i  40  Dage  af  Aaret,  de  korteste 
Dage  kunne  højt  oppe  i  Nordsibirien  sammenlignes  med 
et  Tusmørke,  men  som  varer  i  to-tre  Timer;  de  lange 
Nætter  ere,  naar  det  ikke  sner  og  stormer,  oplyste  af 
Maanen,  Stjærner  eller  Nordlys.  Saa  snart  Sjarmød  havde 
spændt  for,  kørte  jeg  med  ham  nord  paa,  mens  Toko  og 
Konen  gav  sig  i  Færd  med  at  rive  Mos  frem  af  Sneen  til 
Føde  for  vor  lille  Hjord  under  Rejsen  udover  Ishavet. 
Efter  to  Timers  Kørsel  naaede  vi  Kysten.  Fra  den  sne- 
beklædte  Bakke,  som  begrænser  Forstranden,  pegede  Føre- 
ren mod  Nord   og  udbrød:   Sørja,   Sørja!   (Den  hvide  0). 


Kun  utydeligt  skimtedes  Omridsene  af  Oen  med  de  hvide 
Omgivelser.  Nedenfor  det  Sted,  hvor  \  i  stod,  ragede  Driv- 
tømmer op  af  Sneen.  Vi  tog  et  Stykke  med  os,  da  vi 
korte  tilbage  til  Teltet  op  ad  en  lille  Flod,  som  Sjarmod 
benævnte  Tade-udda  (Renkofloden).  I  tidligere  Aar  fandtes 
megen  Fisk  i  denne  Flod,  fortalte  Føreren.  Af  Driv  vedet 
blev  der  gjort  Ild;  det  var  allerede  mørkt,  da  vi  nød  vort 
første  Maaltid  paa  den  Dag.  Mens  Gryden  (en  Spand  af 
Jærnblik  hænger  over  Ilden  og  udsender  en  lillig  Duft 
rundt  i  Teltet,  ligge  vi  paa  Lejet  ventende  paa,  at  Kodet 
skal  blive  kogt,  gottende  os  over  Varmen,  som  strømmer 
imod  os.  Naar  der  brænder  Ild,  er  det  varmt  nok  i  Teltet, 
d.  v.  s.  man  bliver  varm  foran,  men  fryser  paa  Ryggen, 
hvis  denne  ikke  er  godt  tildækket  med  Pelsklæder.  I 
Baalets  umiddelbare  Nærhed  er  mange  Graders  Varme, 
men  inde  ved  Teltets  Periferi  fryser  det  paa  samme  Tid 
næsten  lige  saa  haardt  som  udenfor.  Naar  Maden  om 
Aftenen  koges  ved  et  godt  Baal,  sidde  Mændene  i  Reg- 
len med  halv-blottet  Overkrop.  Kvinderne  maa  altid  være 
fuldt  paaklædte  i  Teltet. 

Den  28.  Januar  havde  vi  klart  og  stille,  men  bitterlig 
koldt  Vejr.  Sjarmød  var  paa  Benene  Kl.  5  og  vækkede 
os  andre.  Paa  den  lyse  Himmel  funklede  Stjærnerne. 
Mosset,  som  Dagen  forud  var  blevet  gravet  frem  af  Sneen, 
stuvedes  paa  Slæderne,  hvor  som  helst  der  fandtes  Plads. 
Kl.  7  satte  Karavanen  sig  i  Bevægelse.  Yi  havde  i  alt  28 
Rener,  hvoraf  nogle  kun  var  halvvoksne.  Yi  havde  spændt 
tre  Rener  for  hver  Slæde  for  at  komme  hurtigere    afsted. 

Inde  ved  Land  havde  Isranden  løftet  sig  noget  op, 
men  vi  kom  dog  uden  stor  Vanskelighed  ud  paa  den,  hist 
og  her  fandtes  der  Revner,  men  Sprækkerne  var  dog  saa 
smalle,  at  vi  ikke  kunde  se  det  aabne  Vand  imellem  dem 
og  uden  Fare  køre  over;  Isens  Tykkelse  viste  sig  ved 
Maaling  at  være  omkring  5  Alen.     Paa  Vejen  ud  til  Hvid- 

øen,  hvor  vi  vidste,  at  der  fandtes  Renmos,  var  Isen 
jævn  og  god,  kun  paa  enkelte  Steder  havde  Sneen  hobet 
sig  sammen  i  Dynger.  Efter  nogle  Timers  hurtig  Korsel 
landede  vi  paa  Sydvestkysten  af  Øen  og  opslog  i  Mørk- 
ningen vort  Telt.  Renerne  blev  spændte  fra  —  de,  som 
ikke  var  i  Selen,  fulgte  bestandig  trofast  i  Hælene  eller 
ved  Siden  af  Karavanen  —  og  et  Maaltid  Mad  blev  tilbe- 
redt, saa  snart  Teltet  var  kommet  op.  For  at  krydre 
Kødsuppen  lod  Husmoderen*)  røre  Mel,  Blod  og  Talg- 
klumper ud  i  den.  Suppen  smagte  godt  for  min  i  den 
sidste  Tid  ikke  forvænte  Gane.  Vi  gik  tidlig  til  Ro  og 
kom  tidlig  paa  Benene  igen  næste  Dag,  den  29.  Januar, 
der  oprandt  lige  saa  kold  og  klar  som  den  foregaaende. 
Til  Novaja  Semlja  var  der  endnu  en  Strækning  af  om- 
trent 450  Verst,  som  vi,  i  Fald  Isen  blev  god,  tænkte  at 
kunne  tilbagelægge  i  6 — 7  Døgn.  —  Inde  paa  Øen 
havde  min  Forer  om  Morgenen,  da  han  var  taget 
bort  for  at  hjemkalde  Renerne,  opdaget  Spor  af  Polar- 
ræve og  hvide  Bjørne.  Kl.  6  forlod  vi  Beliostroff.  Isen 
er  ligesom  i  Gaar  jævn  og  god  at  køre  paa,  det  gaar  i 
lystigt  Trav  ud  over  Havet,  og  snart  er  Øen  ude  af  Syne. 
I  Dagningen  passeredes  nogle  Sprækker  og  mindre  Sne- 
driver, som  vi  heldig  kom  over.  —  Da  vi  for  Alvor  stand- 
sede, var  Kl.  12  om  Natten;  Marchen  havde  saaledes 
varet  i  18  Timer,  og  vi  maatte  have  tilbagelagt  omkring 
150  Verst.  Nogle  af  de  fraspændte  Rener  blev  bundne 
til  Slæderne,  de  tammeste  lodes  løse.  Af  den  med- 
bragte Fisk  og  Mos  fik  hvert  af  Dyrene  en  lille  Por- 
tion. Selv  spiste  vi  raat  og  kogt  Kød  samt  Brød  og  Te 
til  Aften.  —  Næste  Morgen  tidlig  fortsattes  Rejsen.  Ud 
paa  Eftermiddagen  komme  vi  imidlertid  ind  mellem  gammel, 

*)  Hun  havde  intet  egentligt  Navn;  Kvinderne  i  Nordsibirien  benævnes  med 
Tillægsord:  sort,  hvid  o.  s.  v.  eller  med  Stedordet:  hun,  Ordet  ?Jade«  (Renko)  og 
lignende,  Børnene   faa   ellers  Navne,   efterhaanden  som   de   vokse  op  og  vise  et 
eller  andet  Karakterpræg,  en  speciel  Forkærlighed  eller  Hang  til  en  vis  Ting. 
Sibirien  i  vore  Dage.  7 

opskruet  Is  og  Sprækker,    hyorai   flere  ere  saa  brede,  at 
\i  tnaa  gøre  (  toveje  Eor  at  passere  dem.     Sent  paa  Aftenen 
støde  vi  paa  endnu  vanskeligere  [sforhold,  og  da  Renerne 
ere  udasede,  afsluttes  Dagsmarchen.  Trækdyrene  spænd«  s 
ha,  Teltet  rejses,  og  Foderet  tages  frem.     I   Dagens   Løb 
maa  vi  have  tilbagelagt  omkring   100  Verst.   Sjarmød   ud- 
talte   Betænkeligheder    om,    at    Isforholdene    vilde    blive 
mindre  gode  herefter.     Rigtigheden  af  hans  Formodninger 
skulde   des    værre   næste  Dag  bekræfte  sig.   —   Mørk   og 
taaget  oprinder  Dagen,  den  1.  Februar,  Termometret  viser 
kun    18°    Kulde,    medens   det   hidtil   jævnlig  under  Turen 
har  været  30—40°  koldt.     Ambaten,  der  var  gaaet  ud  Eor 
at  fodre  Renerne,  kom  tilbage   med   den   Besked,   at  flere 
af  disse  ikke  var  til  at  finde.     Da  det  var  lyst,  gik  vi  alle 
ud  for  at  søge,  men  i  det  disige  Vejr  kunde  man  ikke  se 
langt  fra  sig.     Renerne  blev  imidlertid   alle  fundne   i  god 
Behold,  hvor  de  havde  lejret  sig  i  Læ  af  opskruet  Is-    og 
Snedynger.     Det    viste    sig    snart,    at   Isens   Beskaffenhed 
ikke  var  den  bedste;  vi  var  komne  ind  paa  gammel,  sam- 
menfrosset  Drivis,    hist    og  her  laa  store   Isstykker  oven- 
paa    hinanden.     Ujævnhederne    i    de    opskruede   Ismasser 
var  tilføgede   med  Sne   og  lignede  store  Høje.  —   Ikke  i 
bedste  Humør  begyndte  vi  Dagsmarchen,  og  trods  de  kom- 
binerede Is-  og    Snehøje    avancerede    vi    dog    ikke   lang- 
somt;   men    Hindringerne    viste    sig    bestandig    større    og 
større;    om   Aftenen    blev   det  saa  taaget  og  mørkt,  at  vi 
maatte  gøre  Holdt;  gik  alt  heldigt,  kunde   Novaja  Semlja 
dog  naas  i  Løbet  af  et  Par  Dage.     Til  Hr.  Nosiloff  havde 
jeg  en  fin  Anbefaling  fra  den  brave,  danske  Konsul  Thor 
Lange  i  Moskva,   og  Hr.   Nosiloff  skulde  forbavses    over 
Maaden,  paa   hvilken    vi  var   komne  til   Øen  og  beundre 
vort  Mod.     Men  de  selvgode  Betragtninger  faa  en  pludse- 
lig Afbrydelse!     Med  ét  høre  vi  en  dyb,  hul  Drønen,  der 
ligesom  steg  op  fra  Dybet,  Brag  og  Larm.     Hvad  er  det, 

begynder  Isen  at  bryde  op!  Det  lyder,  som  om  den  er 
ved  at  sprænges  i  Teltets  umiddelbare  Nærhed.  Man  kan 
tænke  sig  vor  Forskrækkelse  midt  i  den  mørke  Nat.  Vi 
styrtede  ud  af  Teltet,  men  kunde  intet  se  i  det  tætte 
Mørke,  desto  uhyggeligere  lød  de  stærke  Drøn  og  Brag. 
Hvad  om  Isen  i  Nattens  Løb  skulde  gaa  i  Drift  og  umulig- 
gøre baade  videre  Fremtrængen  og  Tilbagetoget  til  Fast- 
landet !  Paa  Grund  af  Mørket  kunde  vi  intet  foretage  os, 
men  maatte  afvente  Dagens  Frembrud.  —  Langsomt  gaa 
Timerne  under  en  uhyggelig  Støj  fra  Isen,  der  holder  os 
vaagne  hele  Natten  igennem.  Da  Morgenen  endelig  bryder 
frem,  se  vi,  at  den  overalt  er  i  Færd  med  at  sætte  sig  i 
Bevægelse,  Flagerne  skrue  sig  med  Bragen  og  Knagen 
op  mod  hinanden.  Renerne  havde  forskræmte  samlet  sig 
uden  for  Teltet.  Til  vort  Held  var  der  endnu  aaben  Vej 
mod  Syd ;  havde  vi  om  Aftenen  teltet  en  halv  Verst  længere 
mod  Nord,  vilde  vi  være  komne  i  Drift.  Efter  saa  hurtig 
som  muligt  at  have  taget  Teltet  ned,  spændt  Renerne  for 
og  anbragt  alt  paa  Slæderne,  begav  vi  os  skyndsomst  paa 
Tilbagevejen.  Selve  Lejrpladsen  er  just  i  Færd  med  at 
splintres;  hvor  Teltet  nys  har  staaet,  danner  der  sig  aabne, 
vide  Render.  Et  Stykke  fra  Nattelejren  stødte  vi  paa  en 
bred  Sprække,  som  det  først  efter  meget  Besvær  og  lang 
Omvej  lykkedes  os  at  komme  over.  I  Revnen  saa  vi  flere 
Sælhunde,  men  her  var  hverken  Tid  eller  Lyst  til  Jagt. 
Flere  Timer  varede  det,  inden  vi  atter  kom  ind  paa  fast 
Is.  Vejret  var  diset,  og  en  stærk  Blæst  piskede  os  Regn 
og  Slud  i  Ryggen.  Hen  paa  Aftenen  klarede  Luften  op, 
og  Termometret,  som  havde  været  oppe  til  -f  3°,  be- 
gyndte at  falde.  Snart  kom  Stjærnerne  frem  paa  Himmelen, 
og  Nordlyset  spredte  sig  luende  i  alle  Farveafskygninger 
ud  over  hele  Hvælvingen;  vi  holdt  det  gaaende  til  langt 
ud  paa  Natten,  da  vi  gjorde  Holdt  for  at  lade  vore  ud- 
asede Dyr  faa  Hvile.     Af  Renfodret  var  der  kun  lidt   til- 

bage,  saa  det  gjaldt  om  at  komme  hurtig  afsted,  hvis  den 
medtagne  Hjord  ikke  skulde  omkomme.   —  Den   3dje  Fe- 
bruar var   Kulden  meget  stræng,  -f-  52°  R.,   (det  laveste, 
jeg  kunde  maale  med  mine  Termometre).     Til   vort  Held 
var  det  blevet  helt  stille  Vejr,  ellers  vilde  vi  ikke   kunne 
have  taget  afsted  om  Morgenen.     Næste  Dag  fik   vi  Beli- 
ostroff  i    Sigte    efter   at    have    kørt   uafbrudt   hele   Natten 
igennem;    hen    paa    Eftermiddagen   rejste    vi    Teltet    paa 
samme   Sted  paa  Øen,  hvor   vi  havde  været   for  6  Dage 
siden.     Den  5te  Februar  foregik  Rejsen  over  Isen  til   Tal- 
mål.    Om  paa  ny   at  forsøge  paa  at   passere   Ishavet  og 
komme  over  til  Novaja  Semlja  kunde  der  ikke  være  Tale, 
og   saa   besluttede   jeg    at   vende   tilbage   til   Tas,  hvortil 
Sjarmod  gerne  var  villig  at  føre  mig.     Paa  Turen  sydpaa 
hændte  der  os  ikke  noget  nævneværdigt,  og  jeg  skal  ikke 
opholde  mig  med  at  skildre  den.     Efter   12  Dages  Forløb 
naaede  vi  Mungo  Jurbej,    den   16de  Februar.    Her  skiltes 
jeg  fra  Toko,    Sjarmod   og  hans  Kone,   der  havde  været 
mig  en  god  Tolk  under  den  mislykkede  Færd,  og  betalte 
dem  for  det  Bryderi,  de  havde  haft.     Sjarmod  var  meget 
moderat  og  beklagede,  at  vi  ikke  havde  kunnet  gennem- 
føre   Overrejsen    til    Novaja   Semlja.     Ved   Mungo    Jurbej 
lejede  jeg  en  Juraksamojed,  hvis  Telt  vi  stødte  paa,  til  at 
føre  mig  til  Klebikoffs  Vinterhus,  som  naaedes  Natten  til 
den  19de  Februar.    I  alt  havde  Turen  medtaget  35  Dage. 
Endskønt  den  løb  uheldig  af,  var   den   for  mig  ikke   helt 
betydningsløs,    den    havde    træneret    mig    til    at    udholde 
Strabadser,    vænnet    mig  til    Teltlivet    og   forskaffet    mig 
nogen  Kundskab  om  Vinterforholdene  nordpaa.  —  Klebikoff 
modtog  mig  meget  hj ærtelig  og  arrangerede  samme  Dag 
en  lille  Festlighed  med   »Middag«  og  om  Aftenen  Koncert 
og  Musik  med  Dans  å  la  Tas. 

Omflakkende  Liv  med  Afgudsdyrkere 
paa  ensomme  Steder. 

Jeg  forlader  den  russiske  Hytte  og  drager  med  en  jurakisk  Fa= 
milie  til  Egnene  omkring  Gydebugten.  —  Rævefangst.  —  Kna- 
gende Frost.  —  Snestorm.  —  Jeg  og  Vysiko  fryse.  —  Sparsomt 
med  Vildt.  —  ^Tunelatte«.  —  Ud  at  forrette  Dyreofringer.  — 
Ved  Cedertræflodens  Bredder.  —  Rensdyrjagten.  —  Mod  øst. 
—  I  Malafejs  underjordiske  Hule.  —  Jeg  søger  efter  Ostjaker= 
indens  øreflige.  —  Paa  Tasbugtens  østlige  Bred.  —  Mod  Jenisej  = 
floden.  —  Inde  i  Tajmurhalvøen.  —  Ved  Chetaflodens  skovom- 
kransede  Bredder.  —  Hedensk  Kultus.  —  Første  Paaskedag.  — 
Jeg  kommer  i  Seng.  —  Afskeden  med  Vojtsche  og  hans  Familie. 
—  Tilbage  til  Tas  med  Tungusere. 

Jeg  blev  kun  nogle  faa  Dage  hos  Klebikoffs.  —  Fra 
Jenisejegnene  var  der  til  Tas  indtruffet  en  ivrig  hedensk 
Jægerfamilie,  med  hvem  jeg  sluttede  Aftale  om  en  Tur  til 
Egnene  omkring  Gydebugten.  Familien  bestod  af  Manden 
Vojtsche,  hans  to  Hustruer,  to  Døtre,  en  lille  Dreng  og 
Arbejderen  Vysiko  (den  gamle  Mand).  Af  Klebikoff  fik 
jeg  lidt  Brød,  Te  og  Mel,  hvorpaa  Vysiko,  som  kunde 
noget  Russisk,  en  Eftermiddag  kørte  mig  til  Teltet,  der 
laa  en  Mil  fra  Huset.  Her  fik  jeg  en  hjærtelig  Modtagelse 
af  de  Indfødte,  som  straks  indbød  mig  til  at  deltage  i 
deres  Maaltid :  raa,  frossen  Stør.  Allerede  næste  Dag 
begyndte  Nomadelivet.  —  Vi  kørte  flere  Dage  i  Træk 
nordpaa,  passerede  Tasbugten,    fortsatte   op    langs    dens 

højre  Bred,  bøjede  af  mod  Øst  og  standsede  saa  paa  70  ° 
n.  Br.  og  80  °  østl.  L.  for  at  begynde  Jagten  paa  hvide 
Ræve. 

Kulden  havde  under  Færden  været  meget  følelig, 
mellem  18  og  45°  R.  (22—56°  C).  Der  blev  udstillet 
10  Sakse.  De  to  første  Dage  fangede  vi  5  Ræve,  men 
saa  blev  det  saa  skrækkelig  koldt,  at  vi  intet  kunde  ud- 
rette. Termometret  viste  -f-  52  °  R.  Da  det  blæste  friskt 
paa  de  aabne  Strækninger,  kunde  vi  ikke  gaa  ud  af  Teltet 
uden  straks  at  faa  Ansigterne  svedne.  Den  skrækkelige 
Frost  afløstes  af  en  forrygende  Snestorm,  der  varede  i  to 
Døgn,  saa  det  var  med  Fare  for  at  kvæles  i  Snefoget,  at 
vi  blot  for  et  Øjeblik  vovede  os  ud  af  vort  Tilflugtssted. 
Inde  i  Teltet  havde  vi  det  heller  ikke  saa  hyggeligt,  Sneen 
dryssede  ned  gennem  Røgaabningen  foroven,  og  Tempe- 
raturen var  h-  30  °,  der  var  vanskeligt  Raad  til  at  holde 
en  Ild  vedlige  af  det  ubetydelige  Brændsel,  vi  havde 
kunnet  føre  med  os.  I  vid  Udstrækning  findes  kun  den 
bare,  snedækkede  Tundra.  —  Den  gamle  Vysiko  maa 
flere  Gange  i  Løbet  af  Nætterne  staa  op  og  tænde  en  lille 
Pindeild  for  at  varme  sig  ved,  han  er  ikke  saa  modstands- 
dygtig som  de  andre,  hans  Pelsklæder  kunde  ogsaa  have 
været  bedre;  Kulden  har  især  faret  ilde  med  hans  Fødder. 
Endskønt  jeg  har  to  Par  varme  Renpelsstrømper  paa, 
undgaar  jeg  heller  ikke  at  fryse  om  Benene.  Og  Næse- 
tippen er  om  Nætterne  oftest  kold  som  en  Isklump.  Da 
Snestormen  var  forbi,  maatte  vi  grave  os  ud  af  Teltet. 
Vojtsche  gik  paa  Ski  op  i  Tundraen  med  Hundene  for  at 
samle  Rensdyrhjorden.  Der  blev  saa  spændt  fire  Okser 
for  en  Slæde  og  kørt  ud  for  at  søge  efter  Rævesaksene; 
af  de  ti  Stykker  fandt  vi  de  syv  igen,  i  to  af  dem  var 
der  Fangst. 

Efter  Snestormen  saa  vi  kun  lidt  til  Rævene.  Saa 
blev  det  vedtaget  at  drage   tilbage   mod  Syd   for   at  jage 

Rensdyr,  endskønt  den  rigtige  Renjagt-Sæson  endnu  ikke 
var  indtraadt.     Naar  Sneen  i  Maj  og  Juni  bliver  blød  og 
begynder   at    smelte,    lykkes    Renjagterne    bedst,    da    ere 
Dyrene  spage,  og  den  knagende  Lyd  af  Sneen,  som  ellers 
skræmmer   dem  paa  Afstand,   høres   ikke  længere   under 
Jægerens  Trin.     En  nordsibirisk  Indfødt  kan  om  Foraaret 
ofte   skyde    to   Rensdyr    om   Dagen.     Vildrenkødet   er    til 
alle  Tider  af  Aaret  som  Regel  meget  fedt  og  velsmagende. 
Indtil   Udgangen   af  Maj   er  Skindet   smukt  og  godt,   det 
taber  sig  ud  paa  Sommeren,  Haarene  blive  løse  og  skøre 
og  falde   eller   brækkes   let   af,   og  Huden  er  ofte  fuld  af 
Huller,  som  Bremselarverne,  der  have  udviklet  sig  under 
den,  foraarsage.  —  I  ni  Dage  blev  vi  ved  at   køre  mod 
Syd.      Om   Morgenen    den    sidste    Dag   var    det    taaleligt 
Vejr,  men  Termometret,  der  steg  temmelig  hurtigt,  varslede 
Sne,  det  stod,  da  vi  brød  op,  paa  kun  18  °  R.     Alligevel 
blev  det  ingen  varm  Dag.     Om  Middagen  rasede  allerede 
en  voldsom  Buran  (Snestorm),  den  piskede  Sneen  højt  op 
i  Luften  og  hvirvlede   den   rundt   omkring   os;  jeg  kunde 
med  Nød   holde  Øjnene   aabne,  naar  jeg  vendte  Ryggen 
mod  Blæsten ;  det  var  besværligt  at   drage  Aande,  mere 
kvælende  end  under  en  svær  Maske,  som  man  har  danset 
med  i  Timevis,  ret  som  om  Ansigtet  var  tilsløret  med  et 
meget  tæt  Næt  en  lummerhed  Sommerdag.     Renerne  gik 
med  ludende  Hoveder.    Vojtsche  kørte  i  Spidsen  for  Toget. 
Jeg  bad  ham  standse,   men  han    ønskede  at   lade   staa  til 
i  Haab   om  at   finde  et  Ly  for  Teltet.     Det    begyndte  at 
blive  mørkt,  og  endnu  saas  intet  uden  den  aabne,  jævne 
Sneflade,  hvorfra  Sneen  piskedes  op.     Det  var  blevet  helt 
mørkt,   da  vi   endelig   naaede  et   noget  kuperet  Terrain. 
Med  største  Besvær  fik  vi  Teltet  op;  mærkeligt  nok  mod- 
stod det    de    stærke  Vindstød.     Det  var   ret    ubehageligt 
at  tildække    sit   bare  Legeme   med   de  tilsneede,   af  Telt- 
ilden vædede,  men  ikke  tørrede  Pelsklæder,  som  anvendes 

til  Nattebedækning  i  Stedet  for  Soveposen,  ih-r  ikke  brudes 
vest  for  Jenisejfloden.  Næste  Dag  brod  vi  atter  op  og 
blev  ved  at  køre,  indtil  vi  om  Middagen  naaede  en  Flod, 
paa  hvis  Bredder  der  voksede  nogen  Skov.  Dagen  efter 
var  det  godt  Vejr.  Jeg  gik  med  Vysiko  ud  paa  Ski  for 
at  søge  efter  Egern.  Vi  fulgte  Flodbredden  et  langt  Stykke 
sydpaa;  med  sin  Økse  dunkede  den  gamle,  tjenstvillige 
Jurak  paa  de  mistænkelige,  høje,  slanke  Fyrrestammer, 
men  det  var  til  ingen  Nytte,  ikke  et  eneste  Egern  lod  sig 
til  Syne.  Hare-  og  Rypespor  var  der  fuldt  op  af  i  Sneen. 
Men  vi  havde  ønsket  at  skyde  Egern,  og  da  vi  ingen 
kunde  finde,  begav  vi  os  uden  at  forsøge  anden  Jagt  til- 
bage til  Teltet.  Næste  Dag  kørte  Vojtsche  ud  og  var  saa 
heldig  at  skyde  en  Renokse.  Nu  blev  jeg  utaalmodig, 
men  jeg  ejede  ingen  »tunelatte«  (»Bøssetavle«),  og  uden 
den  mente  de  Indfødte  ikke,  at  det  kunde  nytte  noget  at 
gaa  paa  Renjagt.  Tidlig  om  Morgenen  den  paafølgende 
Dag,  medens  Stjærnerne  endnu  lyste  klart  paa  Himmelen, 
begav  jeg  mig  ud  i  Skoven  med  Vysiko  for  at  fælde  et 
af  de  tykkeste  Træer,  vi  stødte  paa,  og  deraf  frahugge  et 
Stykke  ved  Roden,  hvoraf  Tunelatte,  som  skal  være  IV4 
Tomme  tyk  og  ca.  1  Favn  lang,  bredest  paa  Midten  og 
smallere  ude  ved  Enderne,  skal  tilhugges.  Tavlen  bruges 
til  Rensdyrjagterne.  Naar  Jægeren  har  opdaget  en  Vildren 
ude  paa  den  aabne  Tundra,  stiller  han  den  paa  et  Par 
smaa  Haand-Ski,  der  er  betrukne  med  hvidt  Skind,  og 
smører  Sne  paa  dens  Forside,  som  er  udskaaret  i  hele 
sin  Længde,  lægger  sig  fladt  paa  Jorden  og  ager  med 
Tavlen  foran  sig  henimod  Byttet,  der  intet  ondt  aner 
og  ofte  ikke  lægger  Mærke  til  den  hvide  Genstand,  der 
nærmer  sig,  førend  Jægeren  er  paa  Skudhold.  Over 
Midtpunktet  af  Tavlen  findes  et  Skydehul,  selv  er  den  saa 
høj,  at  den   netop   kan   skjule  den  paa  Jorden  henstrakte 

Jæger,  men  for  ydermere  Sikkerheds  Skyld  tager  man 
under  Jagten  en  hvid  Pels  paa. 

Om  Aftenen  var  Bøssetavlen  fiks  og  færdig.  Men 
næste  Dag  var  det  51  °  R.  Frost,  klart  Vejr  og  Sol  og 
derfor  alt  for  koldt  til  at  tage  ud  paa  Jagt.  Men  saa 
foreslog  Vojtsche,  at  vi  skulde  køre  et  Stykke  ud  paa 
Tundraen  og  forrette  Dyreofringer  til  Aanderne. 

Den  (12te)  24de  Marts  var  Vejret  endnu  saa  koldt, 
at  vi  ikke  kunde  tage  ud  paa  Jagt.  Den  25de  drog  Vojtsche 
afsted  alene.  Vysiko  og  jeg  begav  os  derimod  med  fire 
Renokser  for  vor  Slæde  sydpaa  til  Tiddy-udda  (Cedertræ- 
floden), hvor  vi  havde  haabet  at  træffe  paa  Egern,  men 
blev  atter  skuffede.  Nede  paa  Cederfloden  saa  vi  til  en 
Afveksling  en  mørkebrun  Jærv,  som  det  lykkedes  mig  at 
skyde.  I  Sneen  mellem  Smaabuskene,  der  her  og  der 
afløste  de  yderste  Poster  af  de  smukke,  store  Cedertræ- 
skove, som  voksede  ved  Flodens  Forgreninger,  var  der 
fuldt  op  af  Hare-  og  Rypespor.  Nogle  ganske  faa  brede, 
forkrøblede  Grantræer  saas  inde  imellem  de  slanke,  høje 
Cedere.  Om  Sommeren  maatte  Stedet  med  Skovene,  Flo- 
dens Bugtninger,  de  høje  Brinker,  Aaser  og  afrundede 
Kløfter  være  særdeles  tiltalende.  Hvis  der  ikke  var  noget, 
som  hed  Insektplage,  vilde  jeg  meget  gerne  kunne  have 
ønsket  at  tilbringe  mine  Hvedebrødsdage  heroppe  en  Høst 
i  en  pæn,  lille  Jagthytte  med  en  smuk,  jagtelskende  Hustru. 
—  Da  det  blev  mørkt,  var  vi  trætte  af  at  vandre  om  paa 
vore  Skier,  hvorpaa  Vysiko  og  jeg  for  Natten  gravede 
os  ned  i  Sneen  ved  det  Sted,  hvor  Renerne  stod  tøjrede. 
Det  var  forholdsvis  varmt  i  »Rypehuset«,  men  da  mine 
Fødder  var  blevne  fugtige,  kunde  jeg  ikke  undgaa  at 
fryse  paa  dem.  Paa  Hjemturen  til  Teltet  næste  Dag  for- 
frøs jeg  Ansigtet  temmelig  slemt,  forresten  var  det  ligesom 
hos  mange  af  de  Indfødte  allerede  næsten  helt  bedækket 
af  en  rød  Skorpe,   som   hidrørte  fra  Frostens  Svidninger. 

Det  begyndte  at  sne  om  Aftenen,  men  min  Frygt  for,  at 
Vysiko  skulde  fare  vild,  var  ugrundet.  I  Mørkningen 
holdt  han  med  Slæden  uden  for  Teltet.  Paa  Tilbageturen 
havde  vi  set  friske  Vildrenspor.  Ved  Tiddyudda  bemær- 
kedes af  Fugle  foruden  Ryper  to  Mejsearter,  Spætter  og 
en  Ravn. 

Den  (18de)  30te  Marts.  Uden  at  have  faaet  nogen 
som  helst  Mad  eller  Drikke  —  de  Indfødte  tage  næsten 
altid  hjemme  fra  om  Morgenen  paa  »fastende  Hjærte<  — 
køre  vi,  Vojtsche  paa  en  Slæde,  Vysiko  og  jeg  paa  en 
anden ,  ud  paa  Renjagt.  Termometret  viser  -r-  33  °  R. 
Vi  styre  frem  i  forskellige  Retninger  ude  paa  den  øde, 
aabne  Tundra  og  inde  imellem  Lærketræpartierne.  Hvor 
Tundraen  danner  lave,  afrundede  Høje,  holde  vi  af  og  til 
et  Øjeblik  for  at  udspejde  de  nærmeste  Omgivelser,  eller 
vi  klatre  op  i  en  ensom  Lærk,  hvorfra  de  tilgrænsende 
Flader  bedre  kunne  overskues.  Det  er  blevet  over  Mid- 
dag, da  Vojtsche  standser  sin  Slæde,  vender  sig  om  mod 
os  og  hvisker:  Iliptsehe!  (Vildren).  Vi  stige  alle  af; 
ude  paa  Tundraen  ser  jeg,  i  den  Retning  Vojtsche  peger, 
Takkerne  af  en  Ren,  som  hviler  sig  paa  Sneen.  Vi  køre 
hen  i  Skjul  af  en  nærliggende  Forhøjning.  Efter  at  Bøsse- 
tavlen er  oversmurt  med  Sne  og  opstillet,  ager  Voitsche 
afsted  hen  imod  Renen.  Han  kunde  vel  være  kommen 
den  paa  omtrent  500  Skridt  nær,  da  den  først  lagde  Mærke 
til  Tavlens  Bevægelser.  Nogle  Øjeblikke  stirrede  den 
paa  den  hvide  Genstand  for  saa  at  dreje  Hovedet  sorg- 
løst ad  en  anden  Side.  Juraken  passede  paa  at  ligge  stille 
under  Dyrets  Betragtninger  og  age  frem,  da  det  vendte 
Øjnene  bort  fra  Tavlen.  Jægeren  var  kommen  meget  nær, 
da  Renen,  ligesom  for  en  Sikkerheds  Skyld,  fandt  det 
raadeligt  at  rejse  sig  og  spadsere  bort.  Den  kom  paa 
Benene,  strakte  velbehageligt  sin  slanke  Krop  i  Vejret 
og   havde   lige    gjort    to— tre    gravitetiske   Skridt,    da  et 

Skud  knalder.  Men  Kuglen  ramte  ikke;  ved  en  Fejl  ved 
Mekanismen  i  Laasen  var  Skuddet  gaaet  uforvarende  af. 
Renen  travede  rank  og  stolt  hen  mod  det  Sted,  hvor 
Vojtsche  laa  skjult,  den  fik  Øje  paa  ham,  inden  han  fik 
Tid  til  at  lade  sin  Flintelaasbøsse  paa  ny,  studsede  og 
drejede  saa  af  ned  mod  Vysiko  og  mig,  der  stod  ved  Siden 
af  Slæderne.  Saa  bemærkede  den  endelig  ogsaa  os  og  ga- 
lopperede gratiøs  bort  over  Tundraen.  Men  den  undslap 
ikke;  et  velrettet  Skud  fra  min  Dublet  strakte  den  til 
Jorden;  den  blev  i  en  Hast  flaaet,  og  i  dens  varme,  dam- 
pende Kød  og  Blod  stillede  de  Indfødte  med  megen  Appetit 
deres  Hunger.  Paa  den  omkrængede  Mavesæk  fyldte  de 
med  et  Stykke  af  Dyrets  Side  Blodet,  som  havde  samlet 
sig  i  dets  Brysthule.  Saa  kørte  vi  langsomt  ad  »Hjem- 
met« til.  Men  i  Skumringen  faa  vi  Øje  paa  en  Flok  paa 
syv  Rener,  der  komme  løbende  ned  ad  en  Skraaning, 
som  begrænser  et  Dalføre.  Vi  gjorde  Holdt,  Vojtsche  og 
jeg  sprang,  saa  hurtig  vi  kunde,  hen  til  et  Lærketræ  paa 
Dalskrænten,  for  at  kunne  tage  imod  Flokken,  naar  den 
kom  op  paa  den  Side,  hvor  vi  befandt  os.  Og  vi  havde 
endnu  ikke  helt  naaet  Træet,  da  en  Renko  viste  sig  paa 
Højden,  et  godt  Stykke  borte  til  Siden;  den  opdagede 
straks  Vysiko  med  de  tamme  Rener  og  forsvandt  i  et  Nu 
ned  ad  Skraaningen.  Vojtsche  havde  opfordret  mig  til 
at  skyde,  men  da  Afstanden  var  alt  for  stor,  havde  der 
ikke  været  nogen  Sandsynlighed  for  at  kunne  ramme  den, 
i  hvert  Fald  med  nogen  Virkning.  Med  et  viser  Renen 
sig  atter  —  for  at  tilfredsstille  sin  Nysgærrighed  —  paa 
samme  Sted  som  før.  Efter  dens  Manerer  at  dømme,  er 
den  allerede  skræmt  og  vil  forsvinde  paa  ny,  omtrent  lige 
saa  hurtig  den  er  kommen.  Saa  følger  jeg  Jurakens  Op- 
fordring, hæver  Bøssen  til  Kinden  og  skyder.  I  rasende 
Fart  styrter  Renen  bort ;  vi  se  den  med  de  øvrige  af 
Kammeraterne  løbe  op  ad  den   anden  Dalside,   og   skam- 

hild  vil  jeg  gaa  tilbage,  da  Vojtsche  griber  mig  i  Armen 
og  udbryder:  Se,  Renen  falder.  Vi  foer  af  sted  ned  i  Dalen 
og  op  ad  den  anden  Side,  dér  løb  et  ungt  Dyr  uroligt 
omkring  en  doende  Moder.  Vojtsche  vilde  skyde  den,  og 
jeg  laante  ham  min  Bøsse.  Et  Øjeblik  efter  laa  Kalven 
død  ved  Moderens  Side.  Et  Par  Rævesakse  stilledes  op 
i  den  blodige  Sne,  hvor  Dyrene  blev  parterede,  saa  kørte 
vi  i  Mørket  hjemad  med  tungt  læssede  Slæder. 

Den  (19de)  31te  Marts  varmede  Solen  lidt,  i  Skyggen 
var  der  dog  30  °  Kulde.  De  følgende  Dage  fik  vi  Buran  (Sne- 
storm), hvorved  Jagtturene  maatte  indstilles.  Det  var 
ikke  altid  morsomt  at  sidde  hjemme  i  Teltet  en  hel  og 
nu  allerede  lang  Dag  igennem  og  sulte  og  fryse.  Ild 
brændte  kun  om  Morgenen,  saafremt  der  blev  kogt  Te, 
og  om  Aftenen,  naar  Kødet  skulde  koges.  Vi  havde  i  alt 
faaet  9  Rener  og  fanget  nogle  Ræve,  da  vi  brød  op  og 
flyttede  mod  Nordøst. 

Efter  en  lang  og  møjsommelig  Parlamenteren,  hvor- 
under Sproget  lagde  mange  Vanskeligheder  i  Vejen,  lovede 
Vojtsche  at  føre  mig  Øst  paa  til  Egnene  omkring  Jenisej- 
bugten,  hans  egentlige  Hjemstavn,  og  saa  videre  ind  i 
Tajmurhalvøen,  om  muligt  til  Floden  Pjasina,  hvor  der 
skulde  bo  en  russisk  Fisker. 

Atter  kom  Snestorme  og  stræng  Kulde  og  forsinkede 
os  Rejsen.  Saa  besluttede  Vojtsche  at  anraabe  Aanderne 
om  Hjælp  og  forrette  Dyreofringer  til  deres  Ære.  Men 
det  varede  dog  et  Par  Dage,  før  Guderne  fandt  det  pas- 
sende at  efterkomme  deres  Ønsker.  Efter  at  have  kørt  i 
tre  Dage  kom  vi  ude  paa  Tasbredden  forbi  en  halvt 
underjordisk  Hytte,  som  laa  inde  i  en  lille  Skov  af  for- 
trinsvis Lærketræer.  EJet  var  endelig  atter  blevet  godt 
Vejr,  og  Maanens  Glans  laa  spredt  over  Landskabet, 
hvorfor  vi   ikke  slog  Lejr  før   ved   Midnatstide.     Medens 

Kvinderne  og  Vysiko  rejste  Teltet,  kørte  Vojtsche  tilbage 
med  mig  til  den  underjordiske  Hytte. 

Gennem  en  skraatliggende  Lem  i  Taget,  der  bestod 
af  Tremmer  og  Grene,  ovenpaa  hvilke  var  lagt  et  Lag  af 
Muld,  var  det  ret  velgørende  at  komme  ned  i  den  firkan- 
tede Bolig,  hvor  Temperaturen  var  meget  høj  —  ganske 
anderledes  end  i  vort  Telt  —  og  som  opvarmedes  af  en 
Ild  i  et  Hjørne,  hvorover  var  bygget  en  Skorsten,  som 
meget  radikalt  besørgede  Røgen  ud  i  Luften.  Den  høje 
Stue,  der  fik  Lys  fra  to  Isruder  oppe  under  Taget,  med 
det  fire  Kvadratfavn e  store  Lergulv,  var  ganske  fri  for 
Røg.  Vi  havde  ventet  at  finde  Huleboerne  i  Søvn. 
En  Del  af  dem  sov  ogsaa  paa  Gulvet  paa  et  Underlag 
af  Renskind  eller  paa  Langbænke  langs  de  to  af  Væggene, 
men  andre  sad  paa  Taburetter  af  afhuggede  Træstammer 
og  bestilte  intet.  Der  boede  11  Mennesker  i  det  under- 
jordiske Rum.  Stole  og  Borde  fandtes  der  ingen  af,  de 
erstattedes  af  Gulv  og  Brikser.  Ved  vor  Tilsynekomst 
rejste  de  sovende  sig  op  fra  deres  Leje.  Paa  min  An- 
modning om  at  lade  os  faa  noget  at  drikke  —  jeg  kunde 
allerede  gøre  mig  forstaaelig  paa  Jurakisk,  og  Vojtsche, 
der  kunde  en  god  Del  Tassovsk-Ostjakisk  (de  Indfødte 
hørte  til  Ostjakracen),  oversatte  —  svarede  Boligens  Over- 
hoved, der  kaldte  sig  Malafej,  at  de  hverken  havde  Mad 
eller  Drikke.  At  de  Indfødte  skulde  have  sultet  blot  i 
nogle  Dage,  kunde  ikke  tænkes  efter  deres  Friskhed  og 
Ansigtsfylde  at  dømme,  de  saa  meget  mere  ud,  som  om 
de  havde  levet  i  Overdaadighed  paa  det  sidste.  Maaske 
havde  de  nys  faaet  Slut  paa  deres  Forraad.  Var  der 
intet  at  bide,  var  der  dog  noget  at  brænde,  og  ret  lystigt 
knitrede  Pindeilden  paa  Arnestedet ;  flere  af  den  mand- 
lige Del  af  Beboerne  havde  blottet  hele  Overkroppen, 
medens  Kvinderne  kun  maatte  vise  deres  bare  Arme. 

Foruden  Malafejs  to  Hustruer  var  der  to  andre  unge 

Kvinder.  Ved  første  Øjekast  blev  jeg  opmærksom  paa 
den  enes  ualmindelig  skønne,  symmetriske  Ansigtstræk; 
løvrigt  havde  hun  chokoladebrune  Øjne,  mørke  Bryn  og 
Vipper  og  en  Mund  og  Næse,  der  stod  i  den  fineste  Pro- 
portion til  det  øvi*ige  Ansigt,  endog  Ørefligene  havde 
en  sjælden  smuk  og  regelmæssig  Form ;  efter  mange 
Overtalelser  fik  jeg  Lov  til  at  søge  dem  op,  hvor  de  sad 
skjulte  i  en  Bunke  af  gnistrende,  kulsort  Haar.  Den  høje, 
ranke  Figur,  der  blot  var  en  Smule  for  fyldig,  harmone- 
rede godt  med  det  vakre  Hoved. 

Med  sine  to  Hustruer  havde  Malafej  en  Hob  Børn. 
Ostjakerne  hørte  til  den  tidligere  omtalte  Stamme  paa 
knapt  200  Individer,  de  bo  om  Sommeren  i  Birkebark- 
telte, som  rejses  paa  Flodbredderne,  hvor  de  fiske.  Naar 
Sneen  om  Foraaret  i  Maj  og  Juni  smelter  bort,  bryde  de 
op  fra  deres  underjordiske  Boliger,  og  om  Høsten,  naar 
Sneen  begynder,  trække  de  sig  tilbage  til  det  underjor- 
diske Liv,  som  varer  i  8  Maaneder.  Stammen  holder  af 
gode  Grunde  kun  faa  Rener,  enkelte  have  ingen.  Deri- 
mod have  i  Tasegnene  Ostjaker  af  andre  Stammer,  som 
bestandig  nomadisere,  ofte  store  Rensdyrhjorder.  —  Om 
Vinteren  fange  de  fastboende  Ostjaker  Harer  og  Ryper 
til  Livets  Ophold.  En  Del  af  Sommerens  Fiskeriproduk- 
ter føre  de  i  Reglen  pr.  Baad  til  de  nærmeste  russiske 
Stationer,  men  til  dem  er  der  ofte  meget  langt.  Med 
den  faste  Beslutning  atter  en  Gang  paa  Tilbageturen  fra 
Tajmur  at  gæste  Malafej  drog  jeg  med  Vojtsche  tilbage 
til  Teltet.  Tidlig  næste  Morgen  brød  vi  op.  Efter  at 
have  passeret  Tasbugten  kom  vi  paa  den  anden  Bred  til 
en  lille  Hytte,  som  beboedes  af  en  Russer,  der  tidligere 
havde  tjent  paa  Nejvesolej.  Han  havde  taget  en  ung  ind- 
født Kvinde  til  sig,  med  hvem  han  havde  et  lille  Barn, 
med  seks  Fingre  paa  hver  Haand.  Russere  havde  han 
ikke  set  siden  Sommeren,  og  det  var  meget  sjældent,  at 

Indfødte  lagde  Vejen  forbi  Hytten.  Da  mit  Forraad  af 
Mel  og  Brød  allerede  var  paa  Hældingen,  anmodede  jeg 
ham  om  en  ny  Forsyning;  hans  Forraad  var  imidlertid 
helt  sluppet  op,  og  han  stod  netop  i  Færd  med  at  drage 
til  Nejvesolej  med  en  indfødt  Familie  efter  en  Trans- 
port Mel. 

For  at  kunne  indhente  Vysiko  og  vore  Kvinder,  der 
var  kørt  videre  med  Karavanen,  før  det  blev  Nat,  drog 
vi  afsted  efter  en  Times  Ophold  i  Blokhytten,  og  snart 
befandt  vi  os  ude  paa  den  aabne  Tundra,  hvor  vi  om  Af- 
tenen teltede.  I  endnu  en  Uges  Tid  blev  vi  ved  at  køre, 
førend  vi  naaede  Tenisej  og  Fiskerstedet  Chantaisk,  der 
ligger  ved  denne  Flod.  Over  sporløse  Strækninger  var 
Turen  gaaet,  ofte  i  frygtelig  Kulde,  stundom  i  Snestorme, 
under  hvilke  de  Indfødte  og  især  Føreren  Vojtsche  lagde 
en  beundringsværdig  Ihærdighed  og  Snille  for  Dagen. 
Paa  Strækningen  mellem  Tas  og  Tenisej  traf  vi  kun  paa 
ét  Telt.  I  den  russiske  Fiskers  Hytte  ved  Chantaisk 
blev  jeg  hjærtelig  modtagen ;  men  Karavanen  kunde  ikke 
holde  længe  uden  for,  og  snart  var  jeg  atter  paa  Slæden. 
Den  12.  April  stødte  vi  100  Verst  Øst  for  Jenisej  paa  to 
af  Dolganer  beboede  Telte.  Disse  Indfødte  have  i  alt 
væsentligt  megen  Lighed  med  Jurakerne.  I  Følge  deres 
Beretning  var  der  store  Flokke  af  Rensdyr  et  Par  Dags- 
rejser længere  mod  Øst.  Den  14.  April  slog  vi  Lejr  ved 
Chetaflodens  skovbevoksede  Bredder,  hvorfra  Jagtudflug- 
terne paa  Rensdyr  skulde  foretages.  Af  vor  egen  Hjord, 
som  kun  bestod  af  50  Dyr,  unge  og  gamle,  havde  vi  ikke 
Raad  til  at  slagte  nogen,  og  da  vi  trængte  til  Kød  og 
Blod,  eftersom  mit  Mel-  og  Brødforraad  var  helt  sluppet 
op,  maatte  vi  med  Energi  atter  tage  fat  paa  Jagten. 
Vore  Husfruer  havde  med  økonomisk  Beregning  i  den 
sidste  Tid  hver  Aften  rørt  en  Haandfuld  Mel  ud  paa  Blod, 
som  saa  blev  kogt  sammen  med  Fedtklumper  til  en  styr- 

Sibirien  i  vore  Dage.  8 

kende  og    behagelig  Suppe.    Da  Melet  bortfaldt,  blev  det 
jo   et   Savn   for  os  alle,  særlig  for    mig,    men   Suppen  af 
Blod   <»u   Talg   var   ved    Siden  af  delikat  Kød,   som   vore 
eneste  egentlige  Retter,  dog  altid  meget  kærkommen.   — 
Det  var  vedblivende  ret  koldt.     For  om  muligt  at  afværge 
Frosten   og  forsone   sig   med  Aanderne  lod  Vojtsche  ud- 
stille en  Del  Smaaguder  (Dukker),  som  Kvinderne  i  ledige 
Timer  havde  pyntet  med  Pelsstrimler  og  kulørte  Klude, 
paa  en  Slæde,   som  beskinnedes  af  den  matte,  blege  Sol. 
Foran  en  anden  Slæde,  over  hvilken  er  bygget  en  Kasse, 
som  gemmer  Smaaguder   og  deres  Tilbehør,  er  fæstet  et 
hvidt  præpareret  Renhoved,  der  holdes  i  naturlig  Stilling, 
naar   vi   køre,    medens    det    ellers    lades   sænket.     Dette 
Hoved,    som   ogsaa  forestiller  en  Gud,  blev  nu    »fodret« 
med  raa  Kødstumper  af  en  ung  Ren,  der  blev  kvalt  som 
Offer.     Ceremonierne  fik  dog  ikke  den  ønskede  Virkning. 
Arkanum   (den  store   Aand)   sendte  os  den  følgende  Dag 
en  forrygende  Snestorm,  men  vel  med  mildere  Temperatur. 
Den  næste  Dag  igen  var  det  klart  Solskin  og  bitterlig 
koldt.    Alligevel  kørte  vi  ud  paa  Jagt.    Vi  stødte  paa  en 
Flok  paa   7  Rener,   som  vi  forfulgte  hele  Dagen  uden  at 
kunne  komme  dem  paa  Skudhold,  da  Lyden  fra  Slæderne  i 
den  stille,    klare   Luft  bares  langt  ud  over  Vidderne,  og 
Renerne    vistnok    iøvrigt    havde    været    efterstræbte   og 
skræmte.      Saa  kom   der  nogle   gode  Dage   med  mildere 
Luft,  i  hvilke  vi  paa  Jagterne  skød  nogle  Dyr.     Jeg  var 
flere  Gange  ledsaget  af  Vojtsches  ældste,   antagelig  16 — 
18  Aar  gamle  Datter,  og  fuldt  saa  kyndigt  var  den  høje, 
slanke   Piges  Førerskab,   som  den  gamle,  noget  affældige 
Arbejder  Vysikos.  -  -  Den  23.  April  kom  vi  til  et  Sted  i 
Tajmur,  der  kaldtes  Avamskoje  og  beboedes  af  en  russisk 
Handlende,  der  var  udgaaet  fra  Dudinsk  ved  Jenisejfioden. 
Det  kan  nok  være,  at  Russeren  blev  glad  ved  mig.   Han 
havde  kun  faa  Handelsvarer,  da  Rejsen  mellem  Stationen 

og  Dudinsk  jo  var  baade  omstændelig  og  lang.  Imidler- 
tid gjorde  han  god  Forretning  med  Dolganer,  Tunguser, 
Ambater  og  lakuter.  Ambaterne  ere  en  lidet  talrig  Race, 
de  egentlige  Samojeder,  som  man  hyppigst  træffer  mellem 
Chatangafloden  og  Jenisejbugten.  Ligesom  Ostjakerne 
omkring  Narym  ved  Ob  have  de  ikke  megen  Renligheds- 
sans  og  ere  som  de  en  uskøn  Type,  hvis  bedste  Særkende 
er  et  fladt  Ansigt  med  temmelig  fladtrykt  Næse,  noget 
fremstaaende  Kindben  og  lav  Pande.  Vi  stødte  ogsaa  i 
Nærheden  af  Stationen  paa  nogle  jakutiske  og  dolganske 
Familier,  der  boede  i  lignende  underjordiske  Boliger  som 
Malafejs  i  Tas.  Da  det  var  blevet  sent  paa  Vinteren,  og 
jeg  ønskede  at  tilbringe  Sommeren  paa  Fiskeristationerne 
i  Tas,  blev  det  nødvendigt  for  at  naa  frem  i  rette  Tid  at 
afslutte  Rejsen  mod  Øst.  Vi  vendte  saa  om  igen.  Den 
lste  Maj  (21.  April),  Russernes  første  Paaskedag,  slog  vi 
Teltet  op  i  Nærheden  af  Chantaisk,  hvorpaa  jeg  og  Vy- 
siko  kørte  afsted  til  Stationen.  Man  modtog  os  med 
ublandet  Glæde  og  Gæstfrihed.  Russerne  beklagede,  at 
de  paa  den  store  Højtid  ikke  kunde  byde  mig  et  Glas 
Brændevin,  men  jeg  mente,  at  det  var  af  underordnet 
Betydning,  da  de  dog  havde  saa  kostelige  og  sjældne 
Retter  som  Franskbrød,  kondenseret  og  frossen  Fløde, 
Familiete  og  Sukker  at  sætte  paa  Bordet.  Med  udsøgt 
Velbehag  tilbragte  jeg  hele  første  Paaskedag  og  Natten 
til  anden  i  den  varme ,  gæstfrie  Hytte.  Jeg  krym- 
pede mig  en  Smule,  da  jeg  skulde  rejse  mig  af  den  bløde 
Seng  næste  Morgen,  og  det  var  med  blandede  Følelser, 
jeg  tog  Pelsene  paa  og  kørte  bort  fra  den  indbydende 
Hytte  —  bort  over  Snevidderne  i  over  30°  Kulde. 

Vojtsche  havde  forbeholdt  sig  at  forlade  mig  ved 
Jenisej,  saafremt  han  skulde  ønske  det  og  kunde  skaffe 
mig  en  anden  indfødt  Fører,  som  var  villig  til  at  føre 
mig  tilbage  til   Tas.     Den  tredje  Maj  traf  vi  paa  et  Telt 

med  Tungusere.  Der  blev  gjort  Holdt  og  indledet  en 
Samtak-  med  to  unge  Mænd,  som  begge  talte  forlmkl>\  i- 
godt  Russisk.  Da  de  ikke  var  ubillige  med  Hensyn  til 
Godtgørelsen  for  Rejsen,  havde  jeg  intet  imod  at  modtage 
deres  Førerskab,  især  da  de  begge  syntes  at  være  Beget 
joviale  og  intelligente.  Men  jeg  havde  ogsaa  faaet 
Vojtsche  og  hvert  enkelt  Medlem  af  hans  Familie  kær, 
og  det  var  ligeledes  med  Beklagelse,  de  alle  bød  mig 
Farvel:  Manni  juro  lokkumboj!  Putter  tjukano  ani  han- 
dan,  sovvo  juro!  (Vor  Ven,  Farvel!  Vi  ser  dig  vel  igen 
en  Gang,  gode  Ven!) 

Den  4de  Maj  brød  jeg  op  med  mine  nye  Kamme- 
rater, og  efter  en  9  Dages  Rejse  i  forholdsvis  godt  Vejr 
var  vi  fremme  ved  Tasbugtens  vestlige  Bred  paa  et  Sted. 
der  laa  c.   100  Verst  Syd  for  Klebikoffs  Blokhus. 

Den  11.  Maj  havde  vi  slaaet  Telt  i  Nærheden  af 
Malafejs  underjordiske  Hytte,  og  om  Aftenen  førte  den 
ene  Tunguser  mig  derhen ;  jeg  havde  Fornøjelsen  af  at 
forny  Bekendtskabet  med  Sneørkenens  Dronning,  den 
fagre  Ostjakerinde.  Den  12.  Maj  forlod  jeg  Tungusernes 
Telt,  og  den  13de  holdt  jeg  med  min  Slæde  velbeholden 
udenfor  Klebikoffs  Vinterhus. 

XIII 

Smaa  Ekskursioner. 

Brændevinen  kommer.  Kosakken  med  nye  Forordninger  og  Kur= 
tisane.  En  sjælden  Varietet  af  en  Ræv.  Til  Jidingohove  og 
Nejvesolej.  Breve  fra  Hjemmet.  Tilbage  til  Klebikoffs  Simovjaa 
(Vinterstation).  I  Besøg  hos  en  Tundra = Aristokrat.  Uden 
Førerskab.  En  drøj  Tur.  Jeg  maa  dræbe  mine  Rensdyr.  Jeg 
bliver  blind.  Til  Nejvesolej.  Den  første  Regn.  Trækfuglenes 
Ankomst.  Foraar.  De  første  Gaase=  og  Andejagter.  Aarets 
første  Fisk.     Isbrud.     En  Baadtur. 

Hos  Klebikoff  fandt  jeg  ved  min  Ankomst  en  hel  For- 
samling Russere,  Folk  fra  Mameoffs  Simovjaa,  fra 
Nejvesolej,  en  fra  Surgut  nylig  ankommen  Fisker  og  en 
Kosak  fra  Turuchansk.  Denne  foregav  at  skulle  paa 
Embeds  Vegne  ordne  Forpagtningsforholdene  mellem  de 
Indfødte  og  Russerne,  opkræve  Regeringstribut  og  udsøge 
en  Plads  for  Anlæg  af  et  Kornmagasin.  De  russiske 
Forpagtere  af  Stationerne  og  Sandbankerne,  hvorfra  Fi- 
skeriet foregaar,  skulde  herefter  erlægge  Afgiften  i  rede 
Penge  til  Kosakken,  som  saa  skulde  udbetale  Værdien  i 
Varer,  især  Mel,  til  de  indfødte  Landejere.  Endskønt  de 
vidtstrakte  Landomraader  egentlig  ere  fælles  Eje  for  Stam- 
merne, er  der  dog  nogle  Indfødte,  som  tilkende  sig  Retten 
til  visse  Strækninger  ved  Vandløbene. 

Der    var   stor    Lystighed  i   Klebikoffs    Blokhytte,   og 

min  uventede  Ankomst  forhøjede  kendelig  Stemningen. 
Brændevinsdunkene  var  just  ankomne,  og  Lystigheden 
steg,  da  jeg  fik  min  Violin  frem  af  sit  Gemme.  Kosak- 
ken spillede  nemlig  slet  ikke  saa  galt.  Og  saa  begyndte 
Dansen,  midt  paa  Dagen  som  det  var.  Damer  havde  vi: 
To  unge,  gifte  russiske  Kvinder  fra  Mameoffs  Simovjaa, 
Klebikoffs  Hustru,  og  saa  havde  vor  Kosak  medbragt  en 
ung  Brunette  fra  Turuchansk,  hvor  han  havde  efterladt 
sin  Hustru  og  sine  Børn.  Lystigheden  varede  til  langt 
ud  paa  Natten,  da  enhver,  saa  godt  det  lod  sig  gøre,  lej- 
rede sig  paa  Gulvene  i  Stue  eller  Køkken,  paa  Bagerovnen 
eller  paa  Halvloftet  (Palatet). 

Næste  Dag  kørte  de  fremmede  Gæster  afsted  til 
deres  fjærne  Bosteder,  og  med  Klebikoff  drog  jeg  ogsaa 
over  Jidingohove  til  Nejvesolej  ad  en  jævn,  bred  Vej, 
som  var  frembragt  af  de  Indfødtes  Slæder,  der  i  den 
sidste  Tid  under  snefrit  Vejr  havde  passeret  Tundraen. 
Et  Stykke  nord  for  Huset  opskræmte  vi  en  Varietet  af 
den  hvide  eller  rettere  sorte  Ræv,  som  jeg  var  saa  heldig 
at  skyde.  Den  var  kridhvid  over  hele  Kroppen,  men 
havde  kulsorte  Øren  og  Ben.  Om  Natten  viste  der  sig 
et  glimrende,  med  elektrisk  Kraft  og  Klarhed  i  forskellige 
Nuancer  skinnende  Nordlys  over  hele  Himmelen.  —  Til 
Jidingohove  var  ogsaa  Brændevinen  naaet  med  For- 
aarets  øvrige  Varetransport,  og  til  d'Hrr.  Wardroppers 
Etablissement  var  der  kommen  en  ny  Fuldmægtig,  som 
til  min  store  Glæde  medbragte  en  anselig  Brevpost  fra 
Europa.  Der  var  hengaaet  over  et  Aar,  siden  jeg  hørte 
fra  Hjemmet,  og  det  var  med  en  Blanding  af  glade  og 
nervøse  Følelser,  jeg  skred  til  at  aabne  saa  vel  rekom- 
menderede  som  almindelige  og  Pengebreve. 

Den  17.  Maj  rejste  jeg  med  Klebikoff  tilbage  til  hans 
Hjem;  derfra  vilde  jeg  foretage  nogle  Smaature  i  Om- 
egnen, inden  Tøbruddet  indtraadte. 

Den   18.   Maj    fik   vi  Besøg   af   en  meget  velhavende 
Ostjak,  der  kaldte  sig  Vaasena  og  fornylig  var  ankommen 
fra   sin  aarlige  Tur  til  Obdorsk;    han  rejste  rundt  for  at 
afkræve  sine   fattige   Landsmænd  de  Rensdyr,  han   havde 
overladt   dem  til  Brug,   da   han  drog   syd  paa.     Vaasena 
optraadte  med  en  vis  Fornemhed,  som  en,  der  er  sig  sin 
Formaaenhed  bevidst,  og  inviterede  mig  til  sig  om  Aftenen, 
han  skulde  sende  en  Kane  for  at  hente  mig.    Jeg  spurgte, 
om  Klebikoff  ikke  maatte  følge  med  som  Tolk,   men  det 
vilde  han  ikke  høre  noget   om.     Vi   vilde  nok   klare   os 
med  det  jurakiske  Sprog,  mente  han.     Om  Eftermiddagen 
holdt  to   Kaner  uden  for  Huset.     Paa  Tjenernes  Anmod- 
ning   satte   jeg    mig    op  i  den   ene,    og    afsted   gik  det  i 
strakt  Galop   ud    over  Elven,   gennem  Skoven  og  ud  paa 
Tundraen.     Efter    l1^  Times  Forløb   var  vi  ved  Rigman- 
dens   to  Telte.     I  det  ene  boede  Vaasena  selv  med  sin 
Familie,    i    det   andet  hans    Arbejdsfolk,   der  førte  Tilsyn 
med  den  store  Rensdyrhjord,  Vaasenas  egentlige  Rigdom, 
paa  5000  Rener,  hvoraf  dog  omtrent  Halvdelen  var  bleven 
overladt  en  gift  Søn,  som  nomadiserede  for  sig  selv  med 
eget  Telt;  men  Vaasena  skulde  ikke  eje  saa  faa  russiske 
Hundredrubel -Sedler.     Vaasena   nedlod  sig   til  personlig 
at  komme  ud   og  tage  imod    mig.     Vi  gik  ind   i  Teltet, 
hvor   der    blev    anvist    mig  Hæderspladsen,    den    øverste 
Plads    til  højre  for    Indgangen.     Der   blev  serveret   raat 
Renhoved    og   frossen,    raa   Fisk    med    flydende  Blod  til. 
Vil  man  bevare  Blodet  fra  at  fryse,   anbringes  det  i  en 
Gryde  (i  Reglen  en  Spand  af  Jærnblik)  under   den  Jærn- 
plade   midt  i  Teltet,    hvorpaa   Ilden   luer.     Efter  det  raa 
Maaltid  bød  man  mig   fedt,   kogt,   overordentlig   lækkert 
og    saftigt  Kød    og  Tunger,    men    uden  Salt,   derefter  Te 
med   Sukker,    og    Hvedebrødskringler    med    fast,    smeltet 
Smør,    medbragt    fra    Obdorsk.      Vaasena    viste    mig    et 
Dokument,   et  Diplom,    som    han    af  Regeringen    gennem 

de  Stedlige  \l\  muligheder  i  Obdorsk  havde  modtaget  fol- 
den Resoluthed  og  Ihærdighed,  hvormed  han  for  mange 
Aar  siden  havde  forfulgt  og  til  sidst  fanget  en  Bande 
l\Yn>d\  itd\ viv,  der  huserede  omkring  Obdorsk.  Af  en 
Pakke  Visitkort,  som  den  interessante  Indfodte  var  i  Be- 
siddelse af,  bar  et  Par  Stykker  Xavnene  paa  bekendte 
Søkaptajner,  som  han  havde  truffet  oppe  ved  Ishavets 
Kyster.  -  •  Jeg  blev  Natten  over  i  Teltet.  Om  Morgenen 
lik  jeg  Te  og  to  kogte  Renkalvetunger.  Saa  gik  vi  ud 
for  at  se  paa  Hjorden.  Paa  Vaasenas  Fløjten  kom  de 
nærmeste  af  Flokken  løbende,  og  da  den  derved  splittedes 
noget,  blev  der  i  alle  Retninger  rundt  om  Teltene  en 
uoverskuelig  Mængde  Dyr.  Man  kunde  forestille  sig  at 
være  indesluttet  af  et  levende  Krat,  for  omtrent  saaledes 
tog  de  talløse  smukke  Dyrs  Takker  sig  ud.  Med  Fas- 
soen blev  fire  Okser  indfangede  og  spændte  for.  Jeg 
bød  høflig  Farvel,  og  straks  efter  sprængte  en  fin,  let 
Kane  gennem  den  til  Side  vigende  Hjord.  En  Time  senere 
var  jeg  i  Klebikoffs  Hytte. 

I  en  let  Kane  forspændt  med  tre  Renokser  tog  jeg 
den  20.  Maj  af  Sted  fra  Klebikoffs  Syd  paa  for  om  muligt 
at  træffe  paa  Rensdyrjægere,  som  jeg  vilde  foretage  Ud- 
flugter sammen  med.  Jeg  var  uden  Fører  og  vilde  vænne 
mig  til  at  finde  Vej  over  Snevidderne  alene.  Efter  to 
og  en  halv  Dags  rask  Kørsel  —  om  Nætterne  havde  jeg 
lejret  mig  i  Sneen,  medens  Renerne  med  lange  Reb  blev 
tøjrede  til  Slæden  —  ankom  jeg  heldig  til  Russeren 
Usjakoffs  Hytte,  som  jeg  med  Vojtsehe  havde  gæstet  tid- 
ligere paa  Vinteren  paa  Vejen  til  Jenisej.  Her  traf  jeg 
en  Russer,  der  nylig  var  kommen  fra  Surgut  med  et 
større  Kvantum  Brændevin,  som  han  rejste  om  med  og 
bortbyttede  mod  Polarræve-  og  andre  Skind.  Russerne 
have  ikke  Tilladelse  til  at  sælge  Brændevin  til  de  Ind- 
fødte, men  saa   vidt  jeg  forstod,   kunde  derimod  de  Ind- 

fødte  sjakre  med  Brændevin  indbyrdes,  og  hvis  dette  vir- 
kelig ikke  var  lovstridigt,  kunde  det  heller  ikke  være 
vanskeligt  for  Russere  at  omgaa  Loven.  Vedkommende 
Russer,  som  var  gift  med  en  jurakisk  Kvinde  og  havde 
bosat  sig  i  Tas,  var  udgaaet  fra  Nejvesolej.  — 

Det  begyndte  at  blive  mildt  Vejr,  og  Sneen  smeltede 
synligt  midt  paa  Dagen.  Den  23.  Maj  skinnede  Solen 
meget  varmt,  og  jeg  hørte  Traneskrig  og  saa  et  Par 
Graagaasfiokke  trække  fra  Syd.  —  Til  Usjakoff  var  der 
kommen  to  Tungusere  for  at  bede  om  Bly;  da  han  ikke 
kunde  være  dem  til  Tjeneste,  lod  jeg  dem  faa  noget  af 
min  Beholdning.  To  Dagsrejser  længere  Syd  paa,  hvor 
de  havde  deres  Telt,  var  der  fuldt  op  af  vilde  Rener,  for- 
talte de,  og  jeg  besluttede  derfor  at  følge  med  dem  til- 
bage. Vi  var  kun  nogle  Timer  i  Russerens  Hytte,  da 
Renerne,  som  trængte  til  Føde,  ingen  Mos  kunde  faa  i 
Nærheden.  Tunguserne  havde  to  Rener  for  hver  Slæde; 
men  de  tungusiske  Rensdyr  ere  meget  større  og  kraftigere 
end  de  jurakiske,  der  ligeledes  ere  lidt  mindre  end  de 
ostjakiske.  Juraken  sælger  sine  bedste  Okser  for  7  Rub- 
ler, medens  Tungusernes  Dyr  ofte  betales  med  20  Rubler. 
Det  er  noksom  bekendt,  at  Tunguserne  i  de  sydligere 
Egne  af  Nordsibirien  bruge  deres  Rener  som  Ridedyr, 
men  en  jurakisk  Ren  vilde  ikke  kunne  bære  sin  Mand 
noget  langt  Stykke  paa  vejløse  Steder. 

Da  jeg  tog  afsted  med  Tunguserne,  var  Vejret  meget 
varmt,  og  paa  Elvebakker  saas  flere  Steder  bare  Jord- 
pletter; men  Sneen  var  i  Vejen  meget  dyb  og  saa  blød, 
at  Renerne  sank  i  til  Brystet.  Mit  Forspand  var  blevet 
daarlig  fodret  under  den  lange  Tur,  og  nu  syntes  de  ikke 
at  kunne  arbejde  sig  frem,  da  Sneen  bestandig  blev  dy- 
bere og  vaadere.  Jeg  maatte  endog  beslutte  mig  til  at 
vende  om  igen.  Jo  længere  man  kom  Syd  paa,  og  jo 
længere  Tiden  led,   des  varmere  vilde  det  blive,  og  desto 

vanskeligere  vilde  det  være  at  komme  Nord  paa  igen, 
før  Foraarets  Tovejr  fuldstændig  umuliggjorde  en  længere 
Slædetrafik.  Jeg  betroede  Tunguserne  mine  Levnedsmid- 
ler og  min  Ammunition;  de  lovede  at  betale  alt  til  Høsten 
med  Huder  og  Skind.  I  November  kom  Tunguserne  imid- 
lertid atter  til  Usjakoff,  hvor  Betalingen  skulde  erlægges, 
men  ikke  et  Ord  skulle  de  have  mælet  om  den.  Jeg 
rejste  Syd  paa  næste  Vinter  uden  at  have  hørt  mere  fra 
dem.  Tunguserne  var  begge  kristnede  og  talte  lidt  Rus- 
sisk ;  de  fortalte,  at  det  aldrig  kunde  falde  dem  ind,  ja, 
at  de  ikke  forstod  at  narre  Folk.  Maaske  er  Jagten 
slaaet  fejl  for  dem,  saa  at  de  ikke  have  kunnet  yde  de 
lovede  Skind.  For  øvrigt  fortalte  de,  at  de  om  Vaaren 
jævnlig  skød  en  å  to  Rener  daglig. 

Saa  skiltes  jeg  fra  Tunguserne  med  et  hjærteligt 
Haandtryk  —  Det  blev  en  i  Sandhed  brydsom  Tur  til- 
bage til  Klebikoff.  Vejen  førte  gennem  pløret  Is  paa  for- 
grenede Elve  og  Bakker;  stundom  maatte  jeg  hæve  mig 
op  ad  høje  Flodskrænter,  og  ingensteds  viste  der  sig 
noget  Mos  til  Rensdyrene.  Jeg  havde  des  værre  været 
saa  ubetænksom  at  overlade  Tunguserne  saa  godt  som 
alt  mit  Rugbrød,  som  jeg  ellers  vilde  have  kunnet  fodre 
Renerne  med.  Da  jeg  den  anden  Dags  Aften  møjsomme- 
lig arbejdede  mig  op  i  Tundraen,  faldt  to  af  Renerne  fra, 
og  der  var  ikke  andet  at  gøre  end  at  give  dem  Naade- 
stødet  med  Kniven;  den  tredje,  som  paa  Udturen  havde 
været  i  meget  god  Stand,  udholdt  standhaftig  og  tappert 
alle  Strabadserne.  Men  for  at  spare  den  saa  meget  som 
muligt,  tog  jeg  nu  og  da  med  kortere  Mellemrum  mine 
Ski  paa  og  gik  ved  Siden  af  Slæden.  To  Gange  havde 
jeg  gjort  længere  Rast  og  lagt  mig  til  at  sove  paa  Slæ- 
den eller  i  Sneen.  Da  jeg  endelig  naaede  frem  til  Klebi- 
kofifs  Vinterhus,  var  jeg  i  en  forkommen  Tilstand.  Veks- 
lende  Vejr  med  Solskin,   Sne,   Blæst,  diset  Luft  og  Slud, 

saa  jeg  blev  helt  gennemblødt,  da  jeg  laa  paa  Slæden  og 
sov ;  Mangel  paa  Søvn ,  Vaarsolen  i  Forbindelse  med 
Sneens  blændende  Indflydelse,  havde  tilsammen  gjort  mig 
helt  utilpas.  Dagen  efter  Indtrædelsen  i  Klebikoffs  varme 
Stue  var  jeg  bleven  ganske  blind,  jeg  havde  store  Smer- 
ter i  Øjnene  og  Vanskelighed  ved  at  aabne  dem,  og  først 
efter  flere  Dages  Forløb  fortog  Blindheden  sig.  —  Den 
27.  Maj  førte  Klebikoff  mig  til  Nejvesolej.  —  Den  28. 
Maj  fik  vi  den  første  ordentlige  Regn.  Den  25.  Maj  havde 
man  set  de  første  Ænder,  store  Flokke  af  Gæs  og  en 
Bjørn,  der  ved  Jidingohove  havde  forladt  sit  Vinterhi. 
Den  29.  Maj  rasede  en  svær  Snestorm,  som  hobede  store 
Driver  op  omkring  Vinduerne  paa  Nejvesolej.  Flere 
Gange  i  Løbet  af  Dagen  maatte  Sneen  kastes  til  Side, 
for  at  det  ikke  skulde  blive  helt  mørkt  inde.  —  Endelig 
blev  det  mere  foraarsagtigt  Vejr.  Lidt  efter  lidt  opstod 
Damme  paa  Flodisen  og  Smaasøer,  og  Trækfuglene 
indfandt  sig  regelmæssigt.  Vildgæssene  kom  i  store 
Flokke.  De  trak  over  visse  Steder  og  fløj  især  ved  Mid- 
natstide,  og,  naar  det  tillige  var  noget  taaget  og  trist 
Vejr,  saa  nær  Jorden,  at  jeg  paa  kort  Tid  kunde  nedlægge 
over  en  Snes  Stykker.  Ænderne  nedlade  sig  overalt, 
hvor  der  findes  Vand,  og  alt  efter  som  Dammene  vokse, 
kunne  vi  sætte  ud  i  Baad  for  at  skyde  Skeænder,  Sort- 
ænder, langhalede  Ænder,  men  især  Isænder  og  Havlitter. 
De  første  Dage  af  Juni  kunde  de  Indfødte  sænke  deres 
Garn  ned  mellem  Bredderne  af  Floden  og  Iskanten,  hvor 
Vandet  dannede  et  smalt  Baand ;  deres  Fangst  bestod 
især  af  Gedder,  som  vi  paa  Stationen  lod  smage  os  godt, 
men  som  ingen  her  Nord  paa  om  Sommeren  gider  se  for 
sine  Øjne,  i  al  den  Overflod  af  delikate  Fiskearter,  som 
man  da  har.  Ved  Midten  af  Juni  var  Sneen  bortsmeltet 
næsten  overalt ;  saa  løsnedes  omsider  Floderne  helt  den 
23.    Juni   (11.    Juni).     (I  1889  brød  Isen  i  Tas  op  den  29. 

Juni  og  i  \H(H)  den  24.  Juni).  Isbruddet  er paa  de  Floder, 
hvor  Strømmen  rinder  Stærk,  interessant  at  skue.  I  !,i 
gerne  Slaa  Revner  og  Spra-kker,  tumle  sig  i  vild  Dans, 
stode  sammes  med  lydeligt  Brag,  vælte  rundt,  taarnc  sig 
hojt  op  Og  lægge  sig  oven  paa  hinanden,  i  det  de  skrues 
og  presses  fra  alle  Kanter.  Saaledes  staar  det  paa  i 
aogle  Dage,  men  det  varer  gerne  en  Uges  Tid,  før  Floden 
bliver  helt  ren.  Medens  Isbruddet  endnu  var  i  fuld  Gang, 
og  Vandet  hurtig  voksede  og  oversvømmede  store,  lave 
Strækninger,  rejste  jeg  i  en  stor  Garnbaad,  som  jeg  lejede 
paa  Nejvesolej,  med  seks  Indfødte  Syd  i  Tasbugten  for  at 
undersøge  nogle  der  liggende  Holme,  hvor  der  hvert  A.ir 
rugede  store  Mængder  af  Svaner,  Ænder  og  Gæs.  Turen, 
der  i  de  første  Dage  blev  noget  forsinket  paa  Grund  af 
Drivisen,  som  kom  ned  ad  Bugten,  begunstigedes  ellers 
af  meget  smukt  Vejr.  Den  svarede  godt  til  Forventnin- 
gerne, endskønt  vi  ikke  fandt  fuldt  saa  mange  Æg,  som 
vi  havde  ventet,  da  vi  var  komne  nogle  Dage  for  tidligt 
paa  Holmene. 

Fra  Syd-Tas  roede  de  Indfødte  mig  til  Mungo  Jurbejs 
Sommerstation,  hvortil  vi  ankom  samtidigt  med  Fiskerne 
tra  Nejvesolej  og  i  øvrigt  saa  tidligt,  som  Isen  tillod  det. 


XIV 

Fiskeri  i  Nordsibirien. 

Paa  Nejvesolejs  Vinterstation  havde  der  i  de  sidste  Dage 
hersket  megen  Travlhed ;  de  om  Foraaret  med  Kara- 
vanen fra  Surgut  ankomne  Russere  forberedte  sig  til  den 
begyndende  Sæson.  Nu  var  netop  Fiskerne,  der  skulde 
assisteres  af  Indfødte,  blevne  fordelte  omkring  paa  de  faa 
oprettede  Stationer. 

Der  findes  paa  hver  Station  højst  tre — fire  Linemænd, 
som  betjene  hver  sin  Baad  og  60  ca.  60  Fv.  lange  Liner. 
Linemanden  har  en  Indfødt  til  at  ro  sit  lette,  fladbundede 
Fartøj,  selv  sidder  han  bag  og  styrer  med  en  Aare. 
Linerne  hedde  Selvfangere,  »samalovy«,  og  bestaa  af  60 
hageløse,  men  meget  skarpe  og  spidse  Kroge,  som  ved  en 
alenlang  Tømme  med  en  Favns  Mellemrum  ere  bundne 
til  Grundlinen.  I  Stedet  for  Agn  er  der  til  Krogen  ved 
en  fire  Tommer  lang  Hestehaarstømme  fæstet  et  lille 
valseformet  Stykke  Kork.  Naar  Linen  —  oftest  bindes 
10  til  20  saadanne  sammen  —  er  sænket  i  Vandet  paa 
tværs  af  Strømmen,  komme  Krogene  til  at  indtage  en 
skraa  Stilling  i  Vandet.  Støren  —  det  er  den  sædvanlige 
Fisk,  som  fanges  med  Line  — ,  som  ikke  gerne  bider  paa 
Krog  med  Agn,  kommer  altsaa  her  paa  sin  Tur  op  eller 
ned   ad    Strømmen    tilfældigvis   fast.      Der   fanges    ogsaa 

anden  Fisk  (Hvidfisk)  med  Garn  og  Vaad.  Paa  hver 
Fiskestation  er  en  »Saltemand«,  enten  Russer  eller  Indfødt, 
som  assisteres  af  en  indfødt  Flækker.  Stationen  har  en 
Kommis  og  i  Almindelighed  en  indfødt  Kvinde  eller 
Mand  som  Kok.  Der  leves  jo  meget  tarveligt,  Spiserne 
ere  ensformige,  bestaa  navnlig  af  Fisk  og  Brød,  men  den 
ferske,  raa,  stegte  eller  kogte  Stør  er  en  Ret,  som  selv 
en  Konge  vilde  kunne  misunde  os.  Fersk  Størkaviar  og 
især  Størkød  smager  ypperligt.  Derimod  er  den  varme 
Drik,  Teen,  som  nydes  paa  Stationerne  og  i  det  hele 
taget  i  Nordsibirien,  ikke  rosværdig;  den  er  formet  i  fir- 
kantede Plader  paa  et  Par  Pund  og  fornemmelig  sammen- 
sat af  malet,  tidligere  kogt  Te,  Muld  og  andre  Ingredienser. 

Sommertiden  paa  de  meget  faa  spredte  Fiskeristatio- 
ner ved  de  nordsibiriske  Flodbugter  er  meget  indbringende 
for  Principalerne,  da  der  altid  gøres  en  rig  Fangst.  Fi- 
skerne selv  faa  kun  en  ubetydelig  Godtgørelse  for  deres 
Arbejde,  gerne  60  Kr.  for  hele  Sommeren  foruden  2  Øre 
for  hvert  Pud  (ca.  33  Pund)  Fisk,  de  fange,  fri  Kost  og 
Rejse;  Te  og  Sukker  maa  de  holde  sig  selv  med.  Om 
Høsten  kommer  der  i  Almindelighed  store  Masser  af  Sild 
op  i  Flodbugterne  fra  Ishavet,  men  da  Sæsonen  allerede 
slutter  paa  de  egentlige  Stationer,  naar  Størfiskeriet  paa 
denne  Tid  er  forbi,  bliver  Silden  ikke  Genstand  for  Fangst. 
Naar  Isen  lægger  til,  begynde  de  Indfødte  Garnfiskeriet; 
i  de  allersidste  Aar  fanges  navnlig  Stør  under  Isen  ved 
Samalov. 

I  Slutningen  af  August  kom  Skibet  »Margaritha«,  som 
havde  fort  mig  Nord  paa  det  foregaaende  Aar,  tilbage  fra 
Tjumen;  det  hilstes  med  Jubel  som  den  sjældne  Civili- 
sationens Budbringer,  det  var.  Skibet  anløb  Stationerne 
i  Tas,  indtog  de  i  Vinterens  Løb  tilbyttede  Pelsvarer, 
Dun  og  Fjer  m.  m.,  oplossede  sine  Varer:  Te,  Mel,  Tobak 
eta,  indladede  Fangsten,  medtog  de  fleste  russiske  Fiskere 

og  vendte  dybtladet  tilbage  med  den  kostbare  Ladning. 
Paa  Obfloden  kom  de  driftige  Englænderes  Dampskibe 
for  at  afhente  de  derværende  Stationers  Fangst  og  bringe 
den  Syd  paa. 

De  to  — tre  Russere,  som  blev  tilbage,  beordredes  til 
Vinterstationen  Nejvesolej,  hvortil  de  rejste  i  Baad,  før 
Bugten  lagde  til.  Fiskeriet  ved  de  forskellige  nordsibiri- 
ske Flodbugter  drives  omtrent  ens  overalt;  paa  Jenisej 
bruges  dog  hyppigere  almindelig  Langline  med  Orme  til 
Agn  end  Selvfangerlinen.  Paa  Ob  anvendes  ogsaa  Ruser 
til  Fangsten.  Det  er  ganske  interessant,  at  Jenisej  har 
samme  Fiskearter  som  Ob  og  dernæst  nogle  lokale,  og 
at  atter  Lena  har  Jenisejbugtens  Fisk  og  endvidere  sine 
stedlige  Arter,  som  ikke  findes  i  Jenisej. 


Sibirien  i  vore  Dage 

Religionsopfattelse.  —  Æsthetik.  —  I  Bad   med  Benklæder   paa. 

—  Jomfruelig  Blufærdighed.  —  Sange.  —  Selskabelighed.  — 
Gæsteri.  —  Snakkelyst.  —  Den  lærde  Indfødte  foretrækker  det 
ubundne  Liv  i  Sibiriens  Ødemarker  for  Opholdet  i  St.  Petersburg. 

—  Aarsmarkeder. 

Efteraaret  1891  tilbragte  jeg  nogle  Mil  Nord  for  Muhl: <> 
Jurbej  ved  Harrælang  hos  en  indfødt  Familie.  Her 
er  meget  Fuglevildt,  især  Ryper  og  Ænder,  og  desuden 
fuldt  op  af  Sild  inde  ved  Bredden  af  Bugten,  saa  fornøjelig 
og  sund  Beskæftigelse  ude  i  Naturen  i  de  smukke  Sep- 
temberdage blev  der  ingen  Mangel  paa.  Et  Spørgsmaal 
var  det  imidlertid,  om  det  var  ret  for  Fornøjelsens  Skyld 
at  aflive  flere  Fugle  og  Fisk,  end  vi  kunde  finde  Am  en- 
delse for.  —  Saa  snart  Tasbugten  var  tillagt,  beordrede 
jeg  min  Vært  til  at  køre  mig  over  til  Øen  Jamburg,  hvor 
der  efter  Sigende   skulde  være    rigeligt  med  hvide  Ræve. 


131 

Her  tilbragte  jeg  et  endnu  mere  æventyrligt  Liv  end  paa 
Nachodka,  men  Opholdet  strakte  sig  kun  over  to  Uger. 
Min  Bolig  var  en  Hule,  som  jeg  den  første  Dag  efter  An- 
komsten gravede  ind  i  en  Bakke  nede  ved  Stranden.  Herfra 
gjorde  jeg  daglig  med  min  fine,  lille,  hvide  Hund,  som  de 
Indfødte  havde  solgt  mig,  Udflugter  ind  over  Øen,  der  i 
Størrelse  og  Form  mindede  ikke  saa  lidt  om  Nachodka. 
Hunden  var  mig  til  stor  Nytte  under  Jagterne,  enkelte 
Dage  bragte  vi  indtil  7  Ræve  med  hjem  til  Hulen.  Mit 
Mel  slap  op  for  mig  efter  en  Uges  Forløb,  men  da  det 
var  mig  bekendt,  at  der  paa  Mungo  Jurbejs  Sommerstation 
var  blevet  efterladt  nogle  faa  Pud  Mel,  som  først  senere 
ATilde  blive  hentede  til  Nejvesolej,  besluttede  jeg  en  tidlig 
Morgenstund  at  spadsere  over  Bugten  med  min  Brødpose 
og  se  at  nappe  mig  lidt  Mel,  dejligt  Rugmel  til  Husbehov 
—  siden  skulde  Forstanderen  paa  Nejvesolej  nok  faa  at 
vide,  at  jeg  havde  taget  mig  den  Frihed  at  ransage  det 
lille  Depot.  Som  tænkt,  saa  gjort;  jeg  drog  over  Bugten, 
var  saa  heldig  at  finde  Melforraadet,  to  Sække  fulde,  fyldte 
min  Pose  og  spadserede  saa  de  6  Mil  (40  Verst)  med  den 
paa  Nakken  hjem  over  Isen. 

Fra  Øen  Jamburg  kom  jeg  med  en  jurakisk  Familie, 
som  i  Slutningen  af  Oktober  passerede  min  Hule  paa 
Rejsen  over  Bugten,  til  at  foretage  en  længere  Færd  over 
Tashalvøen,  Obbugten  og  ind  i  Jalmallandet  til  Bajdarats- 
bugten.  Tilbageturen  til  Tas  tiltraadtes  i  Følge  med  en 
ostjakisk  Familie,  der  ellers  havde  hjemme  i  Egnene  om- 
kring Nadymfioden,  som  løber  ud  i  Obbugten.  Dette  blev 
den  sidste  større  Færd,  jeg  kom  til  at  foretage  sammen 
med  de  nordsibiriske  Indfødte,  før  jeg  begav  mig  paa  Vej 
mod  Syd  til  civiliserede  Egne;  jeg  vil  derfor  her  skænke 
disse  Naturmennesker  en  nærmere  Omtale. 

I  det  egentlige  Sibirien  leve  5^2  MUL  Mennesker,  deraf 
1^2  MUL  Indfødte.    Jeg  antager,  at  der  er  henved  Hundrede 

forskellige  Folkefærd  i  Sibirien,  men  et  langt  større  Antal 
Stammer,  da  de  forskellige  Folk  altid  dele  sitx  i  flere  saa- 
danne,  <  tetjakerne  saaledes  i  10  eller  12.  Som  nogle  al 
de  vigtigste  sibiriske  Folkeslag  kunne  nævnes:  Juraker 
eller  Juraksamojeder,  Ostjaker,  Voguler,  Tunguser,  Bur- 
jater,  Kirgisere,  Tatarer,  Goldier,  Giljaker,  Teleuter,  Ja- 
kuter,  kajvalyer,  Dolganer,  Ambater,  Sojoter,  Tschschukser, 
Ajinser  (paa  Sachalin),  Kamtschadaler  m.  m.  11.  Mange 
at  de  Indfødtes  Sprog  ere  overordentlig  velklingende,  især 
flere  af  de  ostjakiske  Stammers,  som,  skont  vidt  forskellige 
indbyrdes,  dog  næsten  alle  udmærke  siu  ved  en  højst  for- 
bavsende Vellyd;  i  de  allerfleste  Ord  findes  L'er  i  For- 
bindelse med  Diftonger  og  Vokaler,  for  Størstedelen  Ø'er, 
hvilket  gør  Talen  malmklingende  og  samtidig  saa  komisk, 
at  den,  som  hører  to,  til  Eksempel  sosvenske  (en  af  de 
ti  Stammer)  Ostjaker  >amtale  indbyrdes,  oplever  en  meget 
fornøjelig  og  i  højeste  Grad  interessant  Stund. 

De  i  Mellemsibirien  levende  indfødte  Folkefærd  have 
i  Almindelighed  faste  Boliger,  ere  nok  saa  meget  russifi- 
cerede, bo  fortrinsvis  i  Blokhuse  ligesom  Russerne,  holde 
Kvæg  og  dyrke  til  Dels  Jorden;  derimod  ere  de  i  de  nord- 
ligere Dele  af  Landet  og  for  en  stor  Del  de  i  Sydsibirien 
levende  Indfødte  Omvankere  (Nomader). 

Jakuterne  og  Jurakerne  ere  de  talrigste  og  mest  ud- 
bredte Folkefærd  i  Nordsibirien. 

Om  Sommeren  leve  de  i  Birkebarktelte,  om  Vinteren 
i  Pelsværktelte  —  enkelte  jakutiske  Familier  opholde  >iu 
en  kort  Tid  af  Aaret  i  smaa  halvt  underjordiske  Boliger. 
Vinterteltet  bestaar  for  øvrigt  af  tyve  seks  Alen  lange, 
tynde  Stænger,  To  af  disse  ere  fæstede  sammen  en  Fod 
fra  den  øverste  Ende,  de  rejses  først  op  og  saaledes,  at 
de  forneden  omspænde  en  passende  stor  Grundflade;  den 
kortbenede  Vinkel  foroven  bliver  saa  Støttepunktet  for  de 
næste  Stænger.    Skelettet   tildækkes  med  dobbelt  Pelsbe- 

klædning,  som  ved  Hjælp  af  to  andre  Stænger  skydes 
op  paa  dette,  og  saaledes,  at  den  ene  laadne  Side  vender 
ud,  den  anden  ind.  Beklædningen  surres  fast  med  en 
Snor.  Ved  at  kaste  en  Flig  tilbage  gaar  man  ind  i  Teltet. 
Til  begge  Sider  for  Indgangen  lægges  to  brede  Brædder, 
bag  disse  er  Lejet,  som  bestaar  af  flettede  Kviste,  der 
hvile  paa  Sneen,  Stargræsmaatter  og  oven  paa  disse  gar- 
vede Rensdyrskind;  Hovedlejet  ved  Teltets  Omkres  bestaar 
af  Pelsværk  og  Fjer-  eller  Dunposer. 

Midt  paa  Gulvet  findes  Ildstedet,  ovenpaa  hvilket  der 
i  passende  Højde  er  anbragt  to  Tværstænger,  paa  hvilke 
Gryden,  som  kan  hæves  og  sænkes  og  skydes  frem  og 
tilbage  efter  Behag,  hænger.  Samværet  med  de  nord- 
sibiriske Indfødte  var  i  Begyndelsen  haardt  for  mig,  det 
værste  var  ikke :  at  skulle  vænne  sig  til  det  Liv,  de  førte, 
deres  Diæt  —  Nydelsen  af  raa  Fisk  og  raat  Kød  — ,  men 
det  var:  at  modstaa  den  bitre  Frost  om  Vinteren.  I 
Maaneder  at  leve  under  aaben  Himmel  eller  i  et  Telt, 
hvor  der  næsten  altid  er  lige  saa  koldt  som  ude,  under 
den  nordsibiriske  Vinter,  er  ikke  just  altid  behageligt. 
Selvfølgelig  maatte  jeg  anskaffe  mig  en  nordsibirisk 
Vinterdragt:  dobbelte  Pelstrøjer,  der  naa  til  Benene,  (den 
første  bæres  med  Haarene  ind  til  Kroppen,  paa  den  ydre 
vender  det  laadne  ud,)  og  hvortil  Pelsvanterne  ere  syede 
fast  til  Ærmerne  og  Pelshuerne  til  Halslinningen,  Pels- 
strømper, som  tages  paa  med  Haarene  ind  til  Benet,  og 
kunstigt  forarbejdede  Pelsstøvler,  der  naa  op  paa  Laaret. 

Med  de  Indfødtes  Levevis  blev  jeg  snart  fortrolig, 
jeg  fiskede  med  dem,  var  behjælpelig  med  at  vogte  deres 
Rensdyrhjorder,  uddannede  mig  til  en  lige  saa  dygtig 
Rensdyrkusk  som  nogen  af  dem,  var  med  til  deres  Aande- 
besværgelser  og  Offerfester,  deres  Bryllupper  og  Udkørsel 
af  Ligene  paa  den  øde  Tundra  m.  m.     Jeg  har  overværet 


134 

mange  Offerfester,  den  første  under  Samlivet  med  den 
ivrige  hedenske  Familie,  hvis  Overhoved  Vojtsche  var. 

Det  er  en  bitterlig  kold  Vinterdag.  Højt  hvælver 
Himlen  sig  over  Højtundraen,  som  umærkelig  fortoner 
sig  mod  Horisonten  i  det  fjærne.  Solen  stiger  op  og  ud- 
breder en  prægtig  Glans  over  det  store  Vinterlandskab; 
det  glitrer  og  funkler  paa  den  haarde,  hvide  Sne. 

Jeg  staar  udenfor  Teltet  med  min  Fører.  Ensom- 
heden i  den  stille,  døde  Natur  afbrydes,  naar  vi  bevæge 
os,  thi  da  brager  og  knitrer  det  i  Sneen  under  Fødderne. 
Vore  Stemmer  bæres  langt  bort  i  den  kolde,  fortyndede 
Luft.  Ude  paa  den  hvide  Flade  søger  vor  tamme  Rens- 
dyrhjord den  nødtørftige  Føde  ved  møjsommelig  at  skrabe 
Sneen  til  Side  med  sine  brede  Hove. 

»Det  er  alt  for  koldt  til  at  tage  ud  paa  Vildrenjagt,« 
siger  Vojtsche,  »men  da  det  er  længe  siden,  vi  have  ofret 
til  >Arkanum«  (den  store  Aand,  egentlig:  det  store  Vejr), 
ville  vi  køre  ud  paa  Tundraen  og  kvæle  Fedekalven  til 
hans  Ære.  Maaske  vil  da  Guddommen  blive  os  mere 
gunstig  og  give  os  mildere  Vejr  og  heldigere  Jagt  end 
den,  vi  have  haft  i  den  senere  Tid.< 

Juraken  slaar  Teltforhænget  til  Side,  kalder  paa  Vysiko 
(den  gamle  Mand)  og  sine  to  halvvoksne  Døtre  og  beder 
dem  gøre  sig  færdige  til  med  Gudeslæden  at  køre  ud  til 
Offerstedet.  Med  sin  trofaste,  hvide,  buskhalede,  spids- 
ørede  Hund  begiver  han  sig  bort  paa  Ski  for  at  sammen- 
kalde og  hente  Rensdyrhjorden  hjem  til  Teltet. 

Slangegudeslæden  og  to  lette  Kaner  sættes  til  rette, 
hvorpaa  den  gamle  Arbejder  med  Lassoen  i  Haand  begiver 
sig  afsted  for  at  modtage  den  hjemløbende  Hjord  og  ind- 
fange de  nødvendige  Dyr,  som  Pigerne  saa  modtage 
og  spænde  for,  efterhaanden  som  de  fanges:  to  foran 
Gudeslæden  og  tre  for  hver  af  de  to  andre  Kaner.  En 
ung  Ren,  ca.   1  Aar  gammel,  fanges,  bindes  og  anbringes 

paa  den  af  Kanerne,  som  Teltets  Ejer  og  Døtrene  tage  i 
Brug.  Gamlingen  og  jeg  tager  Sæde  paa  den  anden 
Kane,  til  hvilken  Renerne,  som  trække  den  lette  Gude- 
slæde, ere  fastgjorte  ved  et  Reb. 

Nogle  Betænkeligheder  havde  jeg  ved  at  ledsage  de 
Indfødte,  Kulden  var  frygtelig:  51,5  Gr.  R.  (ca.  65  Gr. 
C),  og  Ofringsceremonierne  vilde  selvfølgelig  blive  uhyg- 
gelige, men  da  det  jo  var  min  Pligt  at  benytte  alle  Lej- 
ligheder til  at  studere  de  Indfødtes  Sædvaner  og  Skikke, 
tog  jeg  dog  med,  til  Trods  for  Kulde  og  alt. 

Vi  kørte  i  rask  Trav  hen  over  en  jævn  Tundra.  En 
Fjerdingvej  fra  Teltet  blev  der  gjort  Holdt  i  Nærheden  af 
en  Flodskrænt.  Vi  stod  af,  Renerne  blev  bundne  til  den 
venstre  Side  af  Kanerne,  til  hvilke  de  var  forspændte,  og 
Offerdyret  lagt  paa  Sneen.  Vojtsche  tog  en  Flintlaas- 
bøsse,  en  Bue,  en  Rævesaks  og  Hovedet  af  en  Vildren, 
hvilke  Ting  han  havde  bragt  med  paa  Kanen,  og  førte 
dem  hver  især  tre  Gange  omkring  Renkalvens  Hals, 
samtidig  fremstammende  nogle  Formularer.  Saa  blev 
Kalvens  ene  Bagben  løsnet  fra  de  tre  andre  Ben,  et  Reb 
blev  bundet  til  dette,  og  den  ene  af  Pigerne  fik  Ordre  til 
at  hale  i  det,  samtidig  lagde  Gamlingen  om  Offerdyrets 
Hals  et  Reb,  som  de  to  Mænd  begyndte  at  trække  i. 
Med  en  lille  Økse  gav  Juraken  Ofret  et  ubetydeligt  Slag 
i  Nakken,  hvorpaa  han  vendte  Ansigtet  mod  Himlen  og 
raabte  meget  højt  paa  Arkanum.  Der  fløj  tilfældigvis  et 
Par  hæst  skrigende,  sorte  Ravne  forbi  over  vore  Hove- 
der. Det  hele  gjorde  et  meget  uhyggeligt  Indtryk  paa 
mig.  Efter  10  Minutters  Forløb  opgav  Ofret  Aanden,  og 
den  ene  af  Mændene  gjorde  straks  et  Snit  i  Siden  af 
Dyret,  flaaede  Skindet  ned,  hvorpaa  alle  fire  Hedninge 
satte  sig  paa  Hug  om  det  dampende  Kød,  flængede 
Strimler  af  det,  dyppede  dem  i  Blodet,  der  havde  samlet  sig 
i  Brysthulen,  og  aad  med  synligt  Velbehag.     Efter  at  de 

havde  spist  sig  mætte  i  raat  Kød  og  Blod,  blev  Hjærte, 
Lever,  Tunge  og  Bryststykke  lagt  i  en  medbragt  Spand 
med  Sne,  som  hængtes  over  noget  antændt,  opstablet 
Pindebrænde.  Da  Kodet  var  kogt,  blev  det  fordelt  imel- 
lem os,  Høvdingen  rakte  mig  den  halve  Tunge,  som  jeg 
selvfølgelig  ikke  undlod  at  yde  fuld  Retfærdighed.'  Af 
hvert  af  de  lækre,  kogte  Stykker  blev  der  skaaret  en  Bid, 
som  lagdes  foran  den  med  kulørte  Skjorter  og  Pelsklude 
udstaflerede  Slangegud.  Slangeguden  er  af  Træ  og  formet 
som  en  Snog,  den  er  anbragt  vandret  paa  langs  af  Gude- 
slædens Kasse,  hvori  gemmes  Trofæer,  Tøjstrimler,  Ringe 
og  anden  Pynt  til  Guderne.  Foran  Slangegudens  Hoved 
blev  Kødsuppen  hældt.  I  Toppen  af  den  5  Alen  lange, 
tynde  Kørestang,  der  benyttes  under  Kørslen,  dels  som 
Pisk,  dels  for  at  styre  med  —  da  der  kun  bruges  én 
Tømme  —  og  som  var  sat  op  ved  Siden  af  Gudeslæden, 
vajede  kulørte  Tøjstrimler.  Ofrets  afpillede  Kranie  blev 
som  Afslutning  paa  Festen  ogsaa  fæstet  i  Stangens  Top. 
Den  raa,  barbariske  Kvælningsproces  og  de  uhyggelige 
Ceremonier  maatte  des  værre  bevirke,  at  der  opstod  hos 
mig  nogen  Uvilje  mod  de  ellers  brave  og  ærlige  Menne- 
sker. Det  unge  Offer  viste  sig  at  have  været  drægtigt. 
Den  gamle  Arbejder  fik  fat  i  Fostret,  som  han  parterede 
og  gav  sig  i  Færd  med  at  spise  oven  paa  det  allerede 
indtagne  raa  og  kogte  Maaltid ;  det  var  nu  ogsaa  en 
Dessert.  Først  spiste  han  alt  i  Fostrets  Omgivelser,  saa 
dets  Indmad  og  endelig  en  Del  af  Kroppen.  Hvad  han 
ikke  kunde  fortære,  tog  han  med  sig  hjem.  Ofrets  til- 
oversblevne Kød  samt  Mavesækken,  der  var  bleven  kræn- 
get og  fyldt  med  Blod,  blev  lagt  paa  den  ene  af  Kanerne. 
Saa  kørte  vi  hjem,  efterladende  den  blodige  Hovedskal 
og  Slangeguden  i  de  blodplettede,  hvide  Omgivelser  til 
at  gruble  over,  hvad  Belønning  der  skulde  vederfares  os 
efter  den  bragte  Hæder.     Det  havde  været  en  kold  Fest- 

dag.  Men  hjemme  i  Teltet,  hvor  ingen  Ild  luer  paa 
Arnestedet,  sidder  i  Skumringen:  Vojtsche,  hans  to 
Hustruer,  Moder  og  to  Døtre  samt  den  gamle  Arbejder 
med  en  aldrig  svigtende  Appetit  over  Resterne  af  Slagt- 
ofret. Næste  Dag  kørte  Vojtsche  bort  for  at  hente  Gude- 
slæden hjem. 

De  sibiriske  Indfødte  ere  Polygamister,  men  det 
beror  paa  Formuesomstændighederne,  om  en  Mand  har 
flere  Hustruer.  En  Rigmands  Kone  koster  stundom  500 
Rensdyr,  50  Hvidræveskind  foruden  et  Par  Hundrede 
Rubler  i  Kontanter.  En  fattig  Mands  Hustru  er  langt 
billigere  og  betales  med  kun  5 — 10  Rener.  Det  er  almin- 
deligt, at  mindre  formuende,  stundom  ældre  Mænd  under- 
handle med  en  4 — 5-aarig  Piges  Fader  om  at  faa  hans 
Datter  paa  Afbetaling,  d.  v.  s.:  Frieren  forpligter  sig  til 
aarlig  i  en  vis  Aarrække  at  svare  et  bestemt  Antal 
Rensdyr  til  Faderen,  forinden  han  fører  Pigen  hjem  som 
Brud.  Men  er  han  ikke  i  Stand  til  punktlig  at  indbetale 
Rensdyrene,  saa  fortaber  han  sin  Ret  til  Pigebarnet  og 
faar  ej  heller  de  allerede  ydede  Dyr  tilbage.  De  Indfød- 
tes Familieliv  er  moralsk  og  lykkeligt,  selv  hvor  der  er 
flere  Hustruer.  Den  først  gifte  beholder  gerne  nogle 
Fortrinsrettigheder  fremfor  de  andre.  Den  højere  Kultur, 
som  følger  med  Kristendomsforkyndelsen  og  i  det  hele 
taget  ved  Berøringen  med  Russerne,  udøver  beklageligt 
nok  en  skadelig  Indflydelse  paa  Sædernes  Renhed.  Føds- 
ler udenfor  det  hjemlede  Samliv  ske  yderst  sjældent  og 
vistnok  slet  ikke  hos  de  Stammer,  som  endnu  kun  lidet 
ere  berørte  af  Russerne,  derimod  lykkes  det  ofte  disse 
at  forlede  de  Indfødtes  Hustruer  til  at  forlade  deres  Mænd 
for  at  indtage  en  ny  Plads  ved  deres  egen  Side.  Barn- 
løshed betragtes  af  de  Indfødte  saa  vel  for  Mandens  som 
for  Hustruens  Vedkommende  som  en  Skam.  Diebørn 
indsvøbes  i  Birkebarkæsker,    som    ere    forede   med    Pels- 

værk.  Børnene  behandles  med  Kærligbed  og  Ømhed,  de 
ere  Forældrenes  Stolthed  og  Glæde.  Og  Børnenes  stør- 
ste Dyd  er  ogsaa  Ærefrygt  for  deres  Forældre.  De  sibi- 
riske [ndfødte  ere  ikke  blottede  for  Renligheds-  og  Skøn- 
hedssans; der  er  dog  Stammer,  der  efter  almindeligt 
Begreb  maa  kaldes  skidenfærdige,  men  ligesom  i  den 
civiliserede  Verden  er  som  Regel  ogsaa  her  Urenligheden 
mundet  i  Fattigdom;  blandt  de  allerfattigste  Individer 
lindes  ogsaa  de  smudsigste.  Til  de  fattigste  Folk  maa 
henregnes  de  sydligst  levende,  kristnede  Ostjakstammer, 
som  ogsaa  ere  de,  der  i  stærkest  Grad  ere  blevne  udsu- 
gede og  eksploiterede  af  Russerne.  De  velhavende  Ind- 
fødte  bære  ofte  ret  kostbare  af  diverse  Pelsdyrskind  smukt 
og  kunstigt  forfærdigede  Dragter.  Unge  Mænd  og  Kvinder 
eje  to  eller  tre  Par  Dragter,  den  tarveligste  og  mest  slidte 
bæres  om  Sommeren,  de  to  andre,  hvoraf  den  ene  altid 
er  stilfuldt  kantet  eller  sammensat  af  forskellige  Skind, 
passer  bedre  for  Vintertiden,  Slædefarterne  og  det  stem- 
ningsfulde, ophøjede  Liv,  som  i  det  høje  Norden  affødes 
med  denne  Aarstid.  Og  ret  intelligente  og  statelige  ere 
ogsaa  mange  Mænd  og  Kvinder  blandt  de  sibiriske  Ind- 
fødte. Især  blandt  Jurakerne  i  Nord-,  Tunguserne  i 
Mellem-  og  Kirgiserne  i  Sydsibirien  har  jeg  ofte  stødt 
paa  ret  velskabte  Figurer  med  kønne  Ansigter,  som  jeg, 
helst  naar  de  have  tilhørt  unge  Kvinder,  har  følt  mig  til- 
trukken  af. 

Naar  jeg  i  længere  Tid  opholdt  mig  i  et  Telt,  hvor 
der  fandtes  en  smuk,  ung  Datter,  var  det  jo  naturligt,  at 
vi  droges  mod  hinanden  og,  efterhaanden  som  vi  fik  Til- 
tro til  hinanden,  blev  rigtige  Venner.  Ofte  har  jeg  i 
Mangel  af  mandlig  Fører  og  med  Forældrenes  Billigelse 
kørt  ud  paa  Vildrenjagter  med  en  saadan  naturlig  og 
naiv,  tilbageholdende,  men  siden  aaben  og  vindende 
Skønmø,  hvis  hele  Adfærd  og  Tale  har  baaret  Vidne  om 

Energi,  en  smuk  Moral  og  nøje  Kendskab  til  alt,  hvad 
der  hænger  sammen  med  hendes  Stammes  Liv.  Under 
Rasterne  paa  Jagterne  kunde  der  ikke  bringes  smaa  ud- 
vortes Tegn  i  Form  af  Blomsterbuketter  paa  Venskabets 
Alter ;  men  paa  den  lidet  idylliske,  stivfrosne  Tundra  var 
en  ung,  ædel  Kvindes  røde,  friske  Kinder  for  mig  lig  en 
varmende  Solstraale.  Hæder  være  den  sibiriske  Tundras 
kække,  venlige  Datter! 

Naar  de  Indfødte  staa  op  af  Pelsklæderne  om  Mor- 
genen, vadske  de  sig  som  Regel.  Tvætningsprocessen 
er  meget  simpel  og  bestaar  i,  at  man  tager  en  Slurk 
Snevand,  om  Sommeren  almindeligt  Vand,  i  Munden  og 
lader  det  løbe  ned  i  de  sammenstillede  Hænder,  der 
føres  op  til  Ansigtet,  som  gnides  et  Par  Gange.  Efter 
Maaltiderne  —  har  man  spist  raat  Kød,  drypper  baade 
Underansigt  og  Hænder  af  Blod  —  tørrer  man  sig  med 
»Orau«,  en  Visk  fine  Trævler,  skrabede  af  Birketræstyk- 
ker. Det  kan  ikke  let  undgaas,  at  de  Indfødte  plages  af 
Utøj.  Nu  og  da  foranstalte  de  ogsaa  Jagt  paa  Snylte- 
gæsterne. Kvinderne  lægge  Hovederne,  hvis  Haarbund 
nøje  undersøges  med  et  spidst  Værktøj  og  Fingrene  i 
Forening  - —  Øjnene  maa  man  ogsaa  have  med  sig  —  i 
hinandens  Skød;  det  fangne  Vildt  tages  mellem  Tænderne 
og  besørges  da  gerne  med  det  samme  ned  i  Fordøjelses- 
kanalen. Russisk-sibiriske  Borger-  og  Bondekvinder  an- 
gribe deres  »smaa«  paa  samme  Maade. 

De  indfødte  sibiriske  Kvinder  ere  meget  haardføre 
og  flinke;  de  kunne  i  op  til  50°  Kulde  sidde  inde  i  det 
kolde,  halvmørke  Telt  med  blottede  Hænder  og  sy  Pels- 
klæder og  Idoldragter.  Som  Garvere  ere  Kvinderne  for- 
trinlige Mestere  i  at  tilberede  de  hvideste,  fineste  og  blø- 
deste Skind.  Mændene  beskæftige  sig,  naar  de  ikke  ere 
paa  Jagt,  uden  for  Teltet  med  at  reparere  gamle  Slæder 
og    Kaner    (»harrungo«    og    »hurremu«)    —   de  sidste  ere 

lettere  og  elegantere  end  de  første  —  eller  forfærdige  ny, 
Gængerne  forstaa  de  ved  Hjælp  af  et  Reb  og  et  Baal  at 
give  en  smuk  krum  Bøjning,  eller  de  snitte  Husgeraad: 
Truge  og  Fade.  Endog  naar  man  »kasulatjsa'er«  (flytter), 
forsømmer  »Husbonden«  sjælden  at  skaffe  sig  Lejlighed 
til  at  forrette  et  eller  andet  Arbejde.  Den,  som  kører  i 
Forvejen  og  sætter  Spor  i  Sneen  med  sin  lette  Kane, 
gør  ofte  et  godt  Forspring,  standser  og  tager  sit  Økse- 
skaft, et  Par  ny  Skier  og  snitter  paa  i  Ro  og  Mag,  trods 
Kulden,  indtil  Karavanen,  som  følger  i  Sporet,  har  naaet 
ham.  Saa  kører  han  atter  afsted  og  fortsætter  paa 
samme  Vis. 

Ligesom  Russerne  ere  de  sibiriske  Indfødte  meget 
overtroiske.  Da  jeg  kom  fra  Naehodka  til  Nejvesolej  — 
Russerne  havde  givet  Nachodka  Tilnavnet  »Fandens  0«  — 
fortalte  jeg,  at  Fanden  i  mørke  Nætter  havde  viist  sig 
for  mig  i  den  symbolske  Skikkelse:  Bukkehorn,  Hove  og 
Hale.  Følgen  blev,  at  ingen  vovede  sig  ud  af  Vinter- 
stationen, efter  at  Mørket  var  indtraadt.  Det  hjalp  ikke, 
at  jeg  siden  erklærede  det  hele  for  Spøg,  man  vedblev 
at  nære  den  største  Frygt  for  i  Mørket  at  træffe  den 
Sorte. 

Under  Opholdet  paa  Klebikoffs  Simovjaa  var  jeg  paa 
en  af  mine  Jagtture  kommen  hen  til  et  Telt,  hvor  der 
boede  en  fattig  Jurak  med  sine  to  unge  Sønner.  Manden 
havde  forresten  tjent  paa  Nejvesolej  om  Sommeren  og 
sikkert  fanget  for  fiere  Hundrede  Kroner  Fisk,  ja 
fiere  Aar  i  Rad  havde  han  fisket  paa  det  engelske  Eta- 
blissement, men  var  ikke  desto  mindre  saa  forarmet,  at 
han  ikke  engang  havde  et  ordentligt  Vintertelt  eller 
ejede  et  Par  Rener,  hvormed  han  kunde  flytte  fra  Sted 
til  andet  under  sine  Bestræbelser  for  at  holde  Livet  oppe 
i  den  lange,  trange  Vinter.  Det  gøs  i  mig,  da  jeg  var 
kommen  Teltet  saa  nær,  at  jeg  opdagede,  at  det  kun  be- 

stod  af  en  enkelt  Beklædning,  der  var  laset  og  hullet  og 
sammensat  vekselvis  af  Birkebark  og  Skind,  hvoraf 
Haarene  for  længe  siden  var  saa  godt  som  helt  afslidte. 
At  Mennesker  skulde  være  henviste  til  at  tilbringe  en 
bitterlig  kold  Vinter  i  en  saadan  ussel  Bolig ! 

Uden  for  Jurakens  Telt  stod  en  Hund,  der  luskede 
af,  da  den  fik  Øje  paa  mig.  Jeg  slog  det  pjaltede  Forhæng 
til  Side  og  traadte  ind;  men  der  var  ingen  hjemme.  Paa 
Gulvet  stod  en  Mængde  smaa  Dukker,  som  forestillede 
Guder,  og  i  en  Krog  laa  en  Bunke  frosne  Ryper.  Sand- 
synligvis var  Teltets  Beboere  ude  paa  Rypefangst.   — 

Som  ung  er  man  ofte  oplagt  til  at  spille  smaa  uskyl- 
dige Puds;  jeg  tog  nogle  af  Guderne  og  stillede  dem  paa 
Hovedet  henholdsvis  i  Madspanden  og  en  Støbejærns- 
tepotte,  stak  et  Par  Stykker  til  mig  for  ae  indlemme  dem 
i  min  ethnografiske  Samling  og  gled  bort. 

To  Dage  senere  kom  Juraken  i  Besøg  til  Klebikoff, 
han  havde  flere  Gange  været  der  før  i  Løbet  af  Vinteren 
for  at  faa;lidt  Te  og  Mel  at  leve  af.  Han  vidste,  at  jeg 
bl.  a.  samlede  paa  Smaaguder,  og  spurgte,  om  jeg  ikke 
havde  været  i  hans  Telt.  Da  jeg  svarede  jo,  lod  han 
mig  vide,  at  det  var  en  uforsvarlig  Handling,  jeg  ved  at 
hjemsøge  hans  Guder  havde  tilladt  mig.  Deres  Vrede 
vilde  komme  over  ham,  saa  han  maatte  lide  Døden  for 
min  Skyld.  Jeg  paastod,  at  Dukkerne  ikke  var  bedre 
værd  end  at  bruges  som  Brændsel  til  at  koge  hans  Te 
med,  men  den  Indfødte  pegede  paa  de  russiske  Helgen- 
billeder i  Stuen  og  udbrød:  »Russerne  kaste  da  ikke 
deres  Guder  paa  Ilden  til  at  brænde,  ere  ikke  mine 
Guder  lige  saa  gode  som  deres?«  —  Klebikoff  forsøgte 
at  forsvare  sine  Ikoner  og  sagde,  at  det  var  Guds  Moders, 
Kristi  og  Hellig  Nikolajs  Lignelser,  hvad  selvfølgelig  den 
Indfødte  ikke  havde  noget  Begreb  om.  »Min  Arkanum 
skulde   da   nok    være    lige    saa   god    som    eders  Guder,* 

mente   Juraken.     Da    han    uik    hjem    Igen    til    sin  fattige 
Hytte,  fik  han  20  Pund  Mel  for  de  forsvundne  Dukker. 

Da  jeg  en  Gang  under  Samlivet  med  Vojtsche  og 
hans  Familie  efter  Hjemkomsten  fra  Jagten  havde  lagt 
Grimen  paa  en  af  Kvindeslæderne,  kommer  Vysiko  hen 
til  mig,  rjærner  med  et  rask  Ryk  Grimen  og  gør  mig 
opmærksom  paa,  at  jeg  har  forøvet  en  stor  Ubesindighed, 
som  kan  l'aa  slemme  Følger  for  os  alle.  De  Sager,  som 
Mændene  benytte,  eller  i  alt  Fald  visse  Ting,  maa  ikke 
komme  i  Berøring  med  det,  som  hører  Kvinderne  til. 
For  at  bøde  paa  min  Forseelse  lod  Vysiko  sammen  med 
den  ældre  Hustru  bringe  Gløder  paa  en  Jærnplade  ud  af 
Teltet  og  sætte  under  den  proskriberede  Slæde  og  drys- 
sede smaa  Talgklumper  paa  Gløderne.  Da  det  havde 
røget  i  nogen  Tid,  blev  Pladen  fjærnet  og  baaret  ind  i 
Teltet  og  af  Vojtsche  holdt  op  for  Ansigtet  af  enhver 
af  os  voksne. 

Medens  Mændene  som  oftest  hugge  Veden  til  Pinde, 
bære  Kvinderne  den  ind  og  henlægge  den  paa  venstre 
Side  for  Indgangen,  hvor  Husbonden  og  Teltets  mandlige, 
især  yngre  Beboere  sove  og  have  deres  Plads,  naar  de 
ere  hjemme  om  Dagen. 

Det  var  en  Morgen  tidlig,  før  vi  skulde  ud  paa  Jagt, 
jeg  vilde  gerne  have  en  Drik  Te  og  en  Bid  Rugbrød, 
før  vi  tog  afsted,  for  Vejret  var  skrækkelig  koldt.  Jeg 
tog  da  et  Par  Træpinde  ud  af  Bunken  og  lagde  oven  paa 
Tværstængerne  over  Ildstedet,  paa  hvilke  jeg  saa  anbragte 
et  Stykke  Brød,  for  at  det  kunde  tø  op.  Da  de  Indfødte 
saa',  hvad  jeg  havde  for,  anmodede  de  mig  indtrængende 
om  at  tage  Træpindene  bort  igen.  Saa  blev  der  i  en  Fart 
atter  røget  ud  under  det  Sted,  hvor  disse  havde  ligget. 
Vysiko  gik  derpaa  ud  og  huggede  et  Par  nye  Pinde,  som 
jeg  fik  Opfordring  til  at  benytte  i  Stedet  for  de  andre, 
som    Kvinderne    havde    berørt.      Saaledes    kom  jeg  flere 

Gange  til  at  forse  mig,  og  det  tog  Tid,  før  jeg  blev  for- 
trolig med,  hvad  der  var  tilladt  og  ikke  tilladt,  hvad  man 
maatte  og  ikke  maatte.  —  Livet  hjemme  i  Teltene  er 
langt  fra  indholdsløst;  ældre  Mænd  eller  Kvinder  under- 
holde om  Aftenerne,  naar  Teltet  oplyses  svagt  fra  Ild- 
stedet, Familiens  yngre  Medlemmer  med  at  fortælle  — 
ofte  meget  naive  —  Historier,  byggede  over  Tildragelser 
og  Hændelser  i  det  daglige  Liv,  oplevede  af  Fortælleren 
selv  eller  overleverede  gennem  Slægtled.  Min  gamle  Tolk 
og  Ledsager  paa  Jagtture,  Vysiko,  var  en  alsidig  Mand, 
som  baade  forstod  at  fortælle  Historier  for  Vojtsches 
unge  Døtre  og  lille  Dreng  og  lave  Snurrebasser  og  for- 
skelligt andet  Legetøj,  saasom  Rensdyr  og  Hunde.  For 
bedre  at  ihukomme  Historierne  maa  Børnene  repetere 
hver  Sætning,  efterhaanden  som  den  bliver  fortalt. 

Overfor  mig  var  de  Indfødte  bestandig  yderst  ærlige ; 
af  mine  ikke  tillukkede  Kufferter  med  Proviant,  Ammuni- 
tion osv.  blev  der  aldrig  stjaalet.  Under  Søvnen  om 
Nætterne  faldt  der  ofte  løse  Pengestykker  ud  af  mine 
Benklædelommer,  (alle  andre  europæiske  Klædningsstyk- 
ker, endog  Skjorte,  havde  jeg  aflagt  under  Teltlivet),  men 
bestandig  bragte  Kvinderne,  som  skulde  rede  Lejet  om 
Morgenen,  mig  Skillingerne  tilbage  med  Ordene:  »Juro 
putter«  ?  (Ven,  er  det  ikke  din)? 

Man  behandlede  mig  meget  venlig  og  tiltalte  mig  i 
Reglen  med  de  oprigtig  følte  Ord:  »Manne  Juro«  (min  Ven). 

De  nordsibiriske  kristnede  Indfødte  forstaa  sig  ikke 
meget  paa  russisk  ortodoks  Kristendom.  Hos  den  rige 
Ostjak  Vaasena,  som  havde  fem  Sønner  (Toko,  Jeruso, 
Mjatso,  Satoko,  Sørroko),  hvoraf  de  to,  efter  de  russiske 
Kors,  de  bar  om  Halsen,  at  dømme,  var  kristnede,  stod 
ved  mit  Besøg  i  Teltet  et  almindeligt  russisk  Helgenbil- 
lede i  Ramme  paa  et  Stativ,  ved  Siden  deraf  et  af  Fami- 
liens   egne    Gudebilleder.      Pegende    paa    Hellig  Nikolajs 

Sibirien  i  vore  Dage.  10 

Billede,  spurgte  jeg  den  ene  af  Vaasenas  Hustruer:  »Hvad 
er  det  for  en  Ting?«  Svaret  var:  »Ikona«.  »Men,«  siger 
jeg,  pegende  paa  det  andet  Billede,  »hvad  er  da  det  dér? 
»Tsehuko  obtsehiko,«  lød  Svaret.  (Det  samme  som  hint 
—  altsaa  ogsaa  Ikona).  Vaasena  havde  i  øvrigt  en  stor 
M;engde  Guder,  saaledes  forestillede  Træer  omvundne  med 
Pelsværksstrimler  og  m.  a.  Ting  Guddomme. 

Jeg  var  nogle  Gange  med  unge  Mænd  af  forskellige 
Stammer  i  Bad  paa  Nejvesolej.  Af  Blufærdighedshensyn 
var  de  ikke  at  formaa  til  at  blotte  mere  af  deres  Legemer 
end  Overkroppen.  Saa  sad  de  med  Skindbenklæderne 
paa  paa  Badets  Terrasser  halvt  undselige  over  min  for- 
mentlige Mangel  paa  Anstændighedsfølelse. 

Musikalske  ere  Nordsibiriens  Indfødte  ikke.  Da  jeg 
først  hørte  deres  Sange,  troede  jeg,  det  var  Graad.  Et 
europæisk  Menneskes  Hulken  og  en  nordsibirisk  Indfødts 
Sang  lyder  akkurat  ens. 

En  jurakisk  Yndlingssang  er  følgende: 

Manni  piriptsche  harvon,  manni  sovvo  omgari  dara. 
Sjarka  i  sjar  sovvo  omgari,  ma  mjægana  mjæ  dara. 

(Jeg  elsker  Pigen  (piriptsehe),  jeg  lider  gode  Sager. 
Brændevin  og  Tobak  ere  gode  Sager,  jeg  holder  af  (be- 
høver) at  gæste  et  Telt). 

De  Indfødtes  største  Fornøjelse  i  ledige  Stunder  er 
at  drage  paa  Gæsteri  fra  et  Telt  til  et  andet.  Saa  løs- 
nes Tungebaandet  under  de  raa  Kød-  eller  Fiskeretter, 
og  glade  og  lykkelige  er  baade  Vært  og  Gæster.  De 
kunne  prate  om  alt  løst  og  fast  mellem  Himmel  og  Jord, 
som  ligger  inden  for  deres  Horisont.  —  Under  de  Baad- 
ture,  jeg  gjorde  sammen  med  dem,  ærgrede  de  mig  ofte 
med  deres  evindelige  Snak  og  Fjas.  De  ro  ligesom  Eski- 
moere:  meget  raskt,  for  saa  at  hvile  paa  Aarerne  og 
snakke  og  le  og  fjase,    indtil  Baaden  har  mistet  al  Fart. 

Saa  gaar  det  løs  igen.    Eggje,  eggje,  agalor,  taræm,  taræm 
gorataræm ! 

Efter  Genkomsten  fra  Jalmalhalvøen  tog  jeg  for  en 
kort  Tid  Ophold  paa  Nejvesolej  for  at  træffe  Forbere- 
delser til  Tilbagerejsen  mod  Syd.  En  af  disse  Dage  kom 
der  en  interessant  Jurak,  en  Fyrste,  til  Nejvesolej.  Han 
havde  gaaet  i  Skole  i  St.  Petersburg  og  kunde  baade 
læse  og  skrive  Russisk  ligesom  tale  lidt  Tysk,  Fransk 
og  Svensk.  Man  havde  villet  anbringe  ham  i  en  eller 
anden  Lære  i  Hovedstaden.  Men  det  kunde  han  ikke 
udstaa,  tilbage  maatte  han  til  sit  Folk,  til  Teltets  Røg 
og  Kulde,  til  det  ubundne  Liv  paa  de  øde,  vidtstrakte 
Snevidder. 

Om  Efteraaret  besøge  mange  af  de  nordsibiriske  Ind- 
fødte, som  eje  Rensdyr,  de  nordligste  russiske  Smaabyer, 
hvor  der  i  December  og  Januar  holdes  Markeder,  hvori- 
mod de  fattige  Indfødte,  som  om  Sommeren  leve  af 
Fiskeri,  om  Vinteren  af  Jagt,  blive  tilbage  oppe  i  Norden. 
Slaar  Rype-  og  Harefangsten  fejl,  lide  de  ofte  Sult 
og  Nød. 

Til  Markederne  strømme  langvejs  fra  russiske  Køb- 
mænd, der  anstille  Jagt  paa  Sælgerne,  medens  Præsterne 
ved  Brændevin,  Tobak  og  Te  lokke  Folk  til  at  tage  mod 
Daaben.  Her  træffes  Overenskomster  og  Aftaler,  sluttes 
Ægteskaber ,  betales  og  stiftes  Gæld.  I  lange  Rækker 
komme  fra  alle  Kanter  de  med  Rensdyr  eller  Hunde  for- 
spændte Slæder  med  de  sælgelige  Produkter.  Karava- 
nerne standse  i  Byens  Nærhed,  hvor  saa  Teltene  slaas 
op.  Hver  Morgen  begive  nu  de  Indfødte  sig  med  deres 
Yndlingshustruer  og  i  fuldt  Puds  til  Markedspladsen,  hvor 
der  købslaas,  sælges  og  snydes.  Brændevin,  hvis  Ud- 
skænkning og  Salg  rigtignok  af  Regeringen  er  strængt 
forbudt,  kan  faas  overalt,  næsten  i  hvert  Hus,  det  spiller 
en    meget  stor  Rolle  og  hører  med  som  en  absolut  nød- 

vendig  Betingelse  for  Afslutning  af  en  Handel.  Alle 
drikke:  Mænd,  Kvinder  og  Børn;  Brændevinen  omtaa^er 
de  godmodige  Indfødte  og  gør  dem  ofte  helt  balstyrige. 
For  Brændevin  bortgiver  den  Indfødte  de  møjsommeligt 
erhvervede  Skatte,  for  Brændevin  sælger  han  sig  som 
Slave  til  de  russiske  Købmænd,  for  Brændevin  sælger 
han  sin  Sjæl  og  fornægter  sine  Fædres  Tro.  Ved  Brænde- 
vinens Hjælp  kan  en  uredelig  Købmand  faa  fat  i  alle  de 
Indfødtes  Huder  og  Skind  og  udplyndre  ham  totalt. 

Det  er  derfor  ikke  altid  med  et  let  og  lyst  Sind,  alle 
de  Indfødte  begive  sig  paa  Tilbagerejsen  fra  Markedernes 
sorgløse,  lystige  Liv  og  Udskejelser,  blottede  for  Pels- 
skindene og  uden  Erstatning  i  de  lækre,  for  dem  mer  eller 
mindre  nødvendige  Sager:  Mel,  Te,  Kringler  og  Tobak. 
For  en  Snes  Aar  tilbage  kendte  de  nordsibiriske  Indfødte 
hverken  Mel,  Te  eller  Tobak,  men  nu  de  først  have  faaet 
Smag  paa  disse  Ting,  er  det  for  de  fleste  af  dem  et  ikke 
saa  ringe  Savn  at  skulle  undvære  dem. 


XVI 

Schamanisme. 

Sibiriske  Hedninger  og  russiske  Præster.  —  Præsternes  Ikoner 

og  Hedningernes  Idoler.  —  Trolddomskunster. 

Naar  de  døde  vaagne. 

De  sibiriske  Indfødte  bekende  sig,  naar  undtages  Ta- 
tarer, Kirgisere,  Kalmukker,  en  Del  af  Burjaterne  og 
nogle  andre,  der  enten  ere  Muhamedanere  eller  Buddhi- 
ster, til  Schamanismen.  Jeg  antager,  at  af  alle  Schama- 
nister  er  en  Tredjedel  bleven  døbt  af  russiske  Præster; 
men  i  de  fleste  Tilfælde  vender  den  døbte  Schamanist  til- 
bage til  sine  Fædres  Tro,  om  man  ellers  derved,  at  han 
lod  sig  døbe,  kunde  sige,  at  han  afstod  fra  den,  og  ved- 
bliver at  ofre  til  de  gamle  Afgudsbilleder.  De  russiske 
Poper,  hvis  Pligt  det  er  at  forkynde  Evangeliet  for  de 
nordsibiriske  Hedninger,  ere  uskikkede  til  en  saa  værdig 
Stilling  som  den,  en  aandelig  Raadgivers  skulde  være. 
Hvad  der  bedst  karakteriserer  den  russisk-sibiriske  Præst, 
er  hans  Hang  til  Vodka  (russ.  Whisky)  og  andre  stærke 
Drikke,  og  sjældent  er  det  i  Sibirien  at  træffe  en  Præst, 
som  ikke  er  mere  eller  mindre  forfalden  til  Drik.  Jeg 
har  ofte  været  Gæst  hos  russiske  Poper;  de  ere  elskvær- 
dige og  skænke  almindeligt  Vodkaen  af  store  Tekander 
ud  i  Ølglas,  drikke  selv  og  byde  Gæsten,  saa  det  forslaar. 

Kan  Popen  gøre  sig  forstaaelig  for  den  Indfødte,  som 
han  har  »kristnet«,  paalægger  han  ham  at  faste  strængt 
i  de  respektive  Fastetider;  men  netop  paa  Grund  af  dette 
Paabud  lade  de  af  de  Indfødte,  som  have  Rensdyr,  og 
hvis  Kød  de  saa  godt  som  udelukkende  ere  henviste  til 
at  leve  af,  sig  ikke  døbe. 

Det  lykkes  bedst  med  de  fattige;  de  sælge  sig  ofte 
for  et  Pund  Tobak  eller  et  Par  Ølglas  Vodka.  Efter 
Daabsakten  modtager  den  Indfødte  et  Helgenbillede,  men 
han  kan  ikke  —  eftersom  han  ingen  Undervisning  har 
faaet  i  Kristendom  —  gøre  Forskel  paa  det  ny  Billede 
af  Hellig-Nikolaj,  Kristus  eller  Guds-Moder  og  sine  egne 
Gudedukker  (Afguder),  saa  bringer  han  Billedet  hjem  i 
sit  Telt  og  tilbeder  det  eller  ofrer  til  det  under  eet  med 
Idolerne.  Den  nuværende  religiøse  Tilstand  blandt  de 
døbte  Schamanister  er  saaledes:  Kristendom  blandet  med 
de  Indfødtes  Gudetro.  Saa  længe  Evangeliets  Forkyndere 
ikke  ere  bedre  kvalificerede,  saa  længe  deres  Arbejde  fore- 
gaar  samvittighedsløst,  blindt  og  uden  en  Tanke  for  de 
Indfødtes  sande  aandelige  Vel,  kunne  Begreberne  paa  det 
religiøse  Omraade  kun  blive  forvirrede. 

Præstemangelen  er  i  Nordsibirien  meget  stor. 

Enkelte  nordsibiriske  Indfødte  have  til  Tider  Lejlig- 
hed til  at  besøge  russiske  Kapeller,  hvoraf  flere  ere  an- 
lagte langs  større  Flodbredder,  og  som  gæstes  en  Gang 
om  Aaret  af  en  Præst,  men  de  Indfødte  faa  saa  vist  ingen 
Nytte  af  det,  Popen  ramser  op  i  det  ældgamle  slaviske 
Sprog,  som  de  ikke  forstaa  et  Ord  af. 

Hjemkomne  fra  Gudstjenesten  sammen  med  Ikonerne 
pleje  de  Trædukkerne  og  putte  Kødstumper  eller  Fisk  i 
Munden  paa  dem. 

Den  russiske  Synode  skulde  inspicere  Forholdene  og 
vække  Præsterne  til  Duelighed,  Nidkærhed  og  Tro,  forøge 
deres  Antal,  forbedre  deres  ofte  smaalige  Kaar  —  da,  naar 

Nordsibiriens  godmodige,  opvakte  Indfødte  kom  i  Berø- 
ring med  en  sund  og  sand  Kristendomsforkyndelse,  vilde 
det  ikke  vare  længe,  før  de  var  vundne  for  Kristen- 
dommen. 

Schamanismen  er  saa  udbredt  i  Nordsibirien,  at  endog 
Russere,  som  leve  der,  især  i  Guvernementet  Jakutsk, 
bekende  sig  til  den,  i  alt  Fald  til  en  vis  Grad.  I  Mangel 
af  Præster  og  Læger  sende  de  i  Sygdomstilfælde  Bud 
til  de  indfødte  Schamaner  for  at  faa  deres  Raad  og  blive 
schamanerede  (spaaede)  af  dem. 

I  Vinteren  1890 — 1891,  da  jeg  foretog  min  første  ud- 
strakte Færd  med  de  Indfødte,  havde  jeg  ofte  Lejlighed 
til  at  overvære  deres  Hekseceremonier.  Hver  Stamme 
har  sine  Schamaner  (Heksemestre,  »ljekar«),  helst  ældre 
Mænd;  kvindelige  Schamaner  har  jeg  kun  truffet  blandt 
Ambaterne  i  Tajmurhalvoens  sydligere  Del.  Naar  nogen 
i  Nordsibirien  vil  have  Fremtiden  afsløret,  sender  han 
Bud  efter  den  nærmeste  Schaman,  som  altid  er  rede  til 
Tjeneste,  især  naar  han  veed,  at  der  vanker  mange  kost- 
bare Skind  som  Godtgørelse  for  Umagen. 

Det  var  en  kold,  snefuld  Februarkvæld,  da  jeg  med 
min  indfødte  Fører,  Vysiko,  kørte  hjem  fra  Rensdyrjagten 
paa  den  vejløse,  snedækkede  Tundra.  Da  vi  kom  i  Tel- 
tets Nærhed,  saa  vi  dettes  Ejer,  Vojtsche,  i  Færd  med 
at  fange  nogle  Renokser  og  spænde  dem  for  en  Slæde. 
Paa  mit  Spørgsmaal  om,  hvorhen  Vojtsche  agtede  sig 
saa  sent  paa  Dagen,  meddelte  Føreren,  at  han  (Vojtsche) 
antagelig  vilde  køre  bort  for  at  hente  Schamanen,  der 
skulde  komme  og  se  til  hans  ældre  Hustru,  som  var  syg. 
Vojtsche  kørte  bort  og  kom  tilbage  næste  Dag  ud  paa 
Aftenen,  fulgt  af  to  fremmede,  som  sad  paa  en  anden 
Slæde.  Udenfor  Teltet  blev  Renerne  spændte  fra,  og 
ivrigt  samtalende  satte  Vojtsche  sig  med  de  fremmede 
Mænd  ned  i  Sneen.     Efter   en  Stunds  Forløb   gik  de  ind 

i  Teltet.  Den  ene  af  de  fremmede  bar  lignende  Pels- 
klæder som  dem,  vi  brugte,  men  den  anden,  Schamanen, 
havde  uden  paa  Skindklæderne  en  med  Tøj-  og  Pelsværks- 
strimler  samt  Messingringe  fantastisk  behængt  rød ,  sid 
Skjorte.  Schamanen  fik  anvist  Hæderspladsen  i  Teltet, 
den  øverste  Plads  til  højre  for  Indgangen,  og  et  nygarvet 
Renskind,  som  endnu  aldrig  havde  været  brugt,  at  sidde 
paa.  Ved  Siden  af  Schamanen  tog  hans  Hjælper,  den 
anden  fremmede,  Plads. 

Yojtsches  yngre  Hustru  gik  nu  ud  og  hen  i  en  af 
de  op  til  Teltet  staaende  Forraadsslæder,  hvorfra  hun 
fremtog  et  raat  Renhoved,  som  hun  bar  ind  og  satte  paa 
det  lave,  fire  Tommer  høje  Bord  foran  de  paa  Hug  sid- 
dende Gæster.  Man  lod  Renhovedet  vederfares  fuld  Ret- 
færdighed. Da  det  var  blevet  afpillet,  serveredes  kogte 
Rentunger.  Det  solide  Maaltid  var  langt  om  længe  forbi, 
og  Schamaneringen  begyndte.  For  at  schamanere  maa 
Troldmanden  være  i  Besiddelse  af  en  Tromme,  en  bred 
Trægjord,  hvis  ene  Bund  er  overtrukket  med  et  raget 
Renskind.  Naar  Trommen  skal  bruges,  føres  den  over 
Ilden,  hvorved  Skindet  tørres  og  strammes.  Til  den 
anden  Bund  er  paa  to  korslagte  Remme  fæstet  Messing- 
eller Jærnstykker,  der  en  miniature  forestille  Lommefugle 
og  Rensdyr;  paa  disse  Figurer  farer  i  vanskelige  Tilfælde 
Schamanens  Aand  afsted  i  Rummet  for  at  møde  Luftens 
Aander. 

Schamanen  tager  Trommen  i  Haanden  og  rykker  tæt 
hen  til  Ildstedet,  Beboerne  sætte  sig  andagtsfulde  i  en 
Kres  om  dette,  og  Ceremonierne  begynde:  Schamanen 
synger  for,  og  de  andre  istemme:  Hej,  hej,  hej!  Hoj, 
hoj,  hoj!  Hej,  hej,  hej!  Hoj!  etc.  i  Takt  til  Trommens 
afmaalte  dumpe  Slag.  Efter  henved  fem  Minutters  Forløb 
indtræder  en  Pavse.  Indledningsordene  ere  bestemte  til 
at  hidkalde    Aanderne.      Nu  tager    Schamanen    atter    fat, 

fører  Trommen  over  Ilden,  til  Skindet  er  rigtig  haardt 
og  stramt,  og  begynder  med  tiltagende  Kraft  at  slaa  paa 
den,  idet  han  samtidig  i  en  syngende  Tone  retter  Spørgs- 
maal  til  Aanderne. 

Hjælperens  Pligt  er  at  gentage  alt,  hvad  Troldmanden 
siger.  Schamaneringen  varer  i  Reglen  hele  Natten  igen- 
nem. Henvendelserne  til  Aandeverdenen  gaa  omsider 
over  i  Hyl  og  Brøl,  som  sammen  med  Stortrommens 
kraftige  Dundren  høres  vidt  omkring  i  den  tavse,  klare 
Nat.  Det  er  rigtig  uhyggeligt  at  overvære  en  saadan 
Prøve  paa  Heksekunst;  det  bestandig  skiftende  Udtryk  i 
den  listige  Troldmands  Ansigt,  der  dog  for  det  meste 
under  Ceremonierne  skjules  af  Trommen,  besjæler  en  just 
ikke  med  de  bedste  Stemninger  for  ham.  Troldmanden, 
som  gør  Krav  paa  en  Præsts  Værdighed,  er  i  Virkelig- 
heden kun  en  Bedrager,  der  anstrænger  sig  til  det  yder- 
ste for  at  narre  sine  overtroiske  Brødre;  under  Schama- 
neringen staa  til  sidst  alle  hans  Aarer  spændte,  medens 
Sveden  driver  ham  ned  ad  Ansigtet.  Stundom  farer  han 
op  paa  Benene,  og  Bihjælperen  følger  hans  Eksempel, 
saa  springe  de  i  Vejret,  trampe  og  hoppe  paa  Stedet, 
hyle,  gebærde  sig  og  gestikulere,  alt  i  Takt  til  de  nu 
hurtigere  drønende  Trommeslag.  Schamanen  hæver  og 
sænker  Trommen  og  slaar  paa  den  af  alle  Kræfter;  man 
skulde  tro,  at  de  to  Mænd  pludselig  var  blevne  fuldstæn- 
dig vanvittige,  de  kaste  sig  næsegrus  til  Jorden,  fare  op 
igen  og  hyle  i  vilden  Sky.  Ud  paa  Morgenstunden  falder 
Troldmanden  ofte  helt  sammen;  han  er  i  den  Grad  bleven 
udmattet  af  det  afsindige  Spektakel,  ja,  det  ender  ikke 
sjældent  med  Konvulsioner  og  Fraade  og  Skum  ud  af  Næse 
og  Mund. 

Den  uhyggelige,  søvnløse  Nat  begyndte  endelig  at 
svinde.  Da  vor  Schaman  om  Morgenen  var  kommen  sig 
af  den  bevidstløse   Tilstand,    hvori  han  i  Dagningen  var 

henfalden,  fortalte  han,  hvilke  Svar  Aanderne  havde  givet 
ham  paa  hans   Spørgsmaal,   og  hvad  de  for  øvrigt  havde 

betroet  ham.  De  Indfødte  tro  alt,  hvad  Sehamanen  siger, 
og  skænke  ham  store  Gaver,  som  i  Reglen  bestaa  i  Pels- 
værk. Om  den  syge  Kone,  der  laa  indviklet  i  Pelsklæder 
paa  Lejet  til  venstre  for  Indgangen,  udtalte  Sehamanen, 
at  hun  nok  vilde  komme  sig  i  Løbet  af  kort  Tid.  Hvis 
Sehamanens  Spaadom  slaar  fejl,  og  den  Indfødte  klager, 
er  Schmanen  altid  Mand  for  at  klare  Situationen,  han 
undskylder  sig  med,  at  Aanderne  have  fundet  for  Ret  at 
forandre  Bestemmelse,  eller  at  vedkommende  Indfødte 
ikke  har  efterlevet  Schamanens  Forskrifter,  hvilket  var 
nødvendigt,  for  at  Spaadommen  kunde  virkeliggøres.  Og 
Sehamanens  myndige  Tale  er  den  Indfødte  nok.  Seha- 
manen tilkaldes  til  Forudsigelse  af  Dødelighed  blandt 
Mennesker  og  Rensdyrhjorder,  Fiskeri-  og  Jagtlykke  etc. 
De  sibiriske  »Hedningestammer«  tro  paa  gode  og  onde 
Aander,  Arkanum  er  den  mægtigste  af  dem  alle,  ham 
bringes  ofte  Dyreofre.  Hedningernes  Træ-,  Sten-,  Sne- 
og  Tøjguder  ere  nærmest  en  Slags  Legemliggørelse  af 
Aanderne,  paa  lignende  Maade  som  Helgenbillederne  ere 
det  for  Katolikerne. 

Flere  af  de  indfødte  sibiriske  Stammer  tro  paa  et 
Liv  efter  Døden,  andre  mene,  at  med  Døden  er  alt  forbi. 
Hovedgrundtrækket  i  de  nordsibiriske  Indfødtes  Tro  er 
vistnok  det,  at  de  døde  gaa  omkring  paa  Jorden  og  som 
usynlige  Skygger  genieve  deres  gamle  Jordeliv;  i  hvert 
Fald  er  det  en  temmelig  almindelig  Mening,  at  de  døde 
faa  Brug  for  de  Redskaber  og  Vaaben,  de  ejede  i  levende 
Live;  disse  stilles  derfor  altid,  men  i  omvendt,  d.  v.  s. 
hvælvet  Stilling,  ved  Siden  af  Kasserne,  der  bygges  over 
Ligene,  som  henlægges  paa  Sneen  eller  Jorden.  De 
dødes  Skygger  have  Magt  til  at  volde  de  efterlevende 
ondt  eller  godt. 

^»a^«^ 


XVII 

2000  Verst  i  Slæde  over  en 
snedækket  Tundra. 

Snestorme    og    Frost.    —    Rejseselskab.  —  Lystig   Slædefart.  — 

Kakkelovn,    Divan,    Te    og    Romanlæsning.    —    Gudekorset.    — 

Cedertræflodens   Hovedskaller.  —  Stuevarme.  — 

Sibirisk  Gæstfrihed. 

Det  er  behageligere  at  køre  i  en  opvarmet  Jærnbane- 
kupé  end  i  aaben  Slæde  i  en  nordsibirisk  Tundra 
midt  i  Vinterens  Hjærte.  Fra  den  Egn  af  Tas,  hvorfra 
jeg  brød  op  for  at  rejse  Syd  paa  til  Byen  Surgut,  var  der 
en  Vejlængde  af  2000  Verst. 

Den  27.  November  forlod  jeg  Vinterstationen  Xejvesolej, 
hvor  jeg  havde  gjort  Forberedelser  til  den  ikke  just  meget 
indbydende  Rejse.  Samme  Aften  kom  jeg  til  min  Førers 
Telt.  Den  næste  Dag  var  det  Snestorm,  men  Renerne 
blev  alligevel  sammenkaldte,  de  nødvendige  indfangede 
og  spændte  for  Slæderne ,  Teltet  taget  ned ,  og  Rejsen 
begyndte. 

Sneen  føg  os  i  Ansigtet  og  vædede  dette;  stak  man 
Ansigtet  ned  i  Pelskraven,  aandedes  denne  vaad;  rettede 
man  atter  Hovedet  i  naturlig  Stilling,  forfrøs  man  Ansig- 
tet, især  Næsen,  endnu  værre  end  før,  medens  Istapper 
og   Krystaller    voksede    frem    af    Kraven.      Da  vi  endelig 

slog  Lejr,  skyndte  jeg  mig  ogsaa  ind  i  Teltet,  saa  snart 
det  var  rejst,  tur  at  varme  mig  ved  Pindeilden. 

Næste  Dag  var  Snestormen  taget  til  i  Styrke,og  saadan 
Fygesne  og  Blæst  var  det,  at  vi  næppe  kun  for  et  Øje- 
blik vovede  os  ud  af  Teltet.  Man  stod  formelig  i  Fare 
for  at  kvæles  i  Snefoget.  Vi  kørte  ikke  den  Dag.  De 
paafølgende  seks  Dage  var  Vejret  taaleligt,  skønt  koldt 
og  diset.  Det  er  ingen  let  Sag  at  holde  sig  varm  om 
Fødderne,  siddende  hele  Dagen  igennem  paa  Skeden; 
undertiden  steg  jeg  ogsaa  af  for  at  gaa  ved  Siden  af, 
Blodet  kommer  da  snart  i  Omløb  igen,  og  i  de  tykke 
Pelse  bliver  man  da  atter  varm;  men  jo  varmere  man 
sætter  sig  op  at  køre,  des  hurtigere  kommer  man  atter  til 
at  fryse.  De  nordvestsibiriske  Indfødte,  der  selv  ere 
meget  ha  ardføre,  anvende  ikke,  saaledes  som  til  Eksempel 
Jakuterne  i  Østsibirien,  Fodposer  under  Kørslen. 

De  første  Dage  efter  Afrejsen  passerede  vi  flere  Floder, 
paa  hvis  Bredder  Pil  og  Lærk  og  hist  og  her  en  enkelt 
Birk  stak  frem  af  Sneen.  Saa  førte  Vejen  atter  i  flere 
Dage  hen  over  jævne  Tundraer,  der  paa  enkelte  Steder 
flankeredes  af  smaa  Lærketræpartier.  —  Det  farer  som 
en  kold  Gysen  igennem  mig,  naar  jeg  tænker  paa  Rejsen 
hen  over  de  aabne  Tundraer.  —  Vejret  er  blevet  klart, 
og  Frosten  er  taget  til,  der  blæser  en  frisk,  isnende  kold 
Nordøstvind.  Oven  over  os  er  Himlen  lys  og  klar,  men 
til  højre  hindres  Udsigten  fuldstændig  af  Sneskyerne,  der 
hvirvles  op  fra  Renernes  Hove  og  Slædernes  Gænger  og 
blander  sig  med  Dyrenes  varme,  blaalige  Aande ;  ikke  en 
Tue  eller  Busk  paa  vor  Vej,  og  Frosten  svider  Pande, 
Næse  og  Kinder,  saa  Ansigtet  bliver  en  eneste  forbrændt 
Skorpe,  som  hos  de  Indfødte  først  ved  Vinterens  Forløb 
svinder  helt  bort  og  erstattes  af  nyt  Kød  og  Hud. 

En  Morgenstund,  da  vi  i  Dagningen  gik  ud  paa  Ski 
for    at    sammenkalde    Rensdyrhjorden,    stødte    vi    paa    to 

Telte,  vore  Rener  havde  blandet  sig  sammen  med  disses, 
men  ved  Ejernes  Hjælp  blev  de  snart  udskilte.  Den  ene 
af  de  to  Teltes  Ejermænd  var  en  gammel  bekendt  af  mig, 
og  for  at  bevidne  mig  sin  Erkendtlighed  for  nogle  Smaa- 
tjenester,  jeg  tidligere  havde  vist  ham,  bød  han  mig  inden- 
for i  sit  Telt  som  Gæst.  Den  unge  Indfødte,  en  virkelig 
smuk  og  velskabt  Mand,  var  for  kort  siden  bleven  gift, 
og  baade  han  og  hans  Hustru  havde  ladet  sig  døbe.  I 
deres  Telt  stod  oprejst  paa  et  Træstativ  et  Helgenbillede, 
som  de  syntes  at  nære  stor  Ærbødighed  for.  Ved  Siden 
af  Helgenbilledet  fandtes  ikke  saaledes  som  hos  de  krist- 
nede Indfødte  i  Almindelighed  noget  Afgudsbillede. 

Jeg  blev  beværtet  med  delikat,  kogt  Rentunge  og 
raa  frossen  Stør  og  fik  ved  Afskeden  som  Foræring  et 
Eksemplar  af  det  sjældne,  kostbare  Sortræveskind.  Min 
unge  Ven  kørte  mig  tilbage  til  min  Førers  Telt,  hvor 
man  allerede  var  i  Færd  med  at  begynde  Dagsmarchen. 
De  to  fremmede  fragtede  Fisk  og  Pelsvarer  til  Surgut  for 
et  Par  russiske  Fiskere  fra  Tas-Egnen  —  en  omstændelig 
og  møjsommelig  Transport.  —  Efter  at  have  tilbagelagt 
omtrent  den  halve  Strækning  til  Surgut  indhentede  vi 
atter  to  Familier,  som  drog  mod  Syd,  og  som  ogsaa  frag- 
tede Fisk  fra  Tas.  Hver  Transportslæde  er  forspændt 
med  to  Renokser  og  belæsset  med  Varer  til  en  Vægt  af 
10  Pud  (335  danske  Pund);  der  betales  i  Fragt  10  Rubler 
pr.  Slæde -Ladning  fra  Tas  til  Surgut,  men  omvendt  kun 
6 — 7  Rubler;  da  skulle  de  Indfødte  jo  alligevel  Nord  paa. 
Vi  slog  os  sammen  med  de  to  Teltes  Beboere  og  kørte  i 
Selskab  med  dem  i  flere  Dage.  Det  kom  jeg  ikke  til  at 
angre,  de  ny  bekendte  var  nogle  interessante,  livsglade 
og  muntre  Mennesker,  især  udmærkede  »Arka-Vysikotsche« 
(den  store,  gamle  Kone)  i  det  ene  af  Teltene  sig  ved  be- 
standig at  være  tilfreds  og  glad,  med  et  hjærtevindende 
Smil  om   Munden.     Ja,  Arka-Vysikotsche  var  saare  elsk- 

Færdig.  Hver  Alten,  efter  at  Teltene  var  satte  op,  blev 
nu  tilbragt  med  gensidigt  Gæsteri.  Dagsarbejdet  havde 
jo  ikke  v;eret  saa  let  hverken  for  Kvinderne  eller  Mæn- 
dene, de  første  paahviler  det  især  at  tage  Teltet  ned, 
lægge  dets  enkelte  Dele  samt  Inventariet  paa  Slæderne, 
sætte  Teltet  op  igen  om  Aftenen,  anbringe  alt  paa  sin 
Plads  igen,  spænde  Renerne  for  og  fra,  ihvorvel  Mændene 
ogsaa  hjælpe  til  med  disse  Arbejder,  naar  det  gøres  nødigt. 
Under  Kørslen  styrer  hver,  Kvinde  som  Mand,  sin  Slæde, 
i  hvis  Spor  der  følger  fire — fem  andre,  hvis  Forspand  ved 
en  Grime  er  bundet  til  Slæden  foran,  saaledes  at  der 
dannes  Smaakaravaner  paa  5—6  Slæder,  som  alle  følge 
samme  Spor.  Naar  vi  saa  alle  efter  endt  Arbejde  sidde 
sammen  omkring  det  lystigt  knitrende  Baal  i  et  af  Tel- 
tene, gaar  Samtalen  rask  og  utvungen. 

Ogsaa  jeg  maa  holde  for  og  fortælle  om,  hvorledes 
Menneskene  leve  der  langt  borte  i  de  »varme  Lande«;  til 
Skildringer  af  Livet  i  Storbyerne  lyttes  med  megen  Op- 
mærksomhed. I  det  Telt,  hvor  Arka-Vysikotsche  funge- 
rede som  Madmoder,  krydredes  hyppigt  de  raa  eller  kogte 
Aftensmaaltider  med  frossent  Rugbrød,  som  jeg  havde 
medbragt  fra  Nejvesolej  og  foræret  den  glade,  venlige, 
gamle  Kone;  jeg  fortrød  ikke  min  Gavmildhed,  de  Ind- 
fødte viste  sig  overordentlig  erkendtlige  og  opmærksomme 
mod  mig. 

Men  mine  Rejsefæller  var  alle  meget  ivrige  Afguds- 
dyrkere eller  rettere  Aandedyrkere.  Under  Rejsen  fore- 
tog de  flere  Gange  Dyre-Ofringer  til  Arkanums  Ære. 
Ved  Ofringerne  saa  vel  som  ellers  ved  Slagtninger  kvæles 
altid  Dyret.  Blodet  smøres  sædvanlig  paa  Træstammer, 
naar  saadanne  findes  i  Nærheden,  eller  paa  Ryggen  af 
unge  Rensdyr,  som  fanges  for  Øjemedet  og  atter  slippes  løse. 

Hen  ved  1000  Verst  fra  Surgut  passerede  vi  »Tiddy- 
udda«    (Cedertræ-Floden),   vi    kom   her   forbi  nogle  meget 

omfangsrige  Stammer,  hvori  der  var  indridset  flere  rus- 
siske Navne,  der  sandsynligvis  stammede  fra  russiske 
Fiskere,  i  hvis  Lod  det  var  faldet  at  tilbagelægge  Stræk- 
ningen mellem  Surgut  og  Tas.  Jeg  anvendte  godt  og  vel 
en  Times  Tid  for  med  Økse  og  Kniv  at  gøre  mulige 
læsekyndige  forbidragende  opmærksomme  paa,  at  en 
Færing  havde  passeret  Stedet.  200  Verst  længere  mod 
Syd  løber  Birketræfloden  (Berosovskaja-retschka) ,  ved 
hvis  Bredder  nogle  Ostjaker  bo  i  halvt  underjordiske 
Hytter. 

I  Nærheden  af  Birketræfloden  kom  vi  forbi  et  ost- 
jakisk  Telt,  hvis  Beboere  havde  forskaffet  sig  et  større 
Kvantum  meget  fortyndet  Sprit  fra  Surgut  og  nu  solgte 
denne  Brændevin  til  de  forbidragende  Karavaner.  Da 
mine  Ledsagere  var  Afholdsmænd  —  det  er  ikke  alle 
Indfødte,  som  »drikke«  — ,  glædede  vi  ikke  Ostjaken  med 
nogen  Søgning. 

Om  Aftenen  den  21.  December  fik  vi  Besøg  af  en 
ung  Jurak,  som  tilbød  sig  at  føre  mig  til  Surgut  paa  fire 
Dage,  og  jeg  tog  selvfølgelig  med  Glæde  imod  hans  Tilbud. 
Efter  at  have  aftalt  det  nødvendige  med  min  hidtidige 
Fører  med  Hensyn  til  Godtgørelse  for  Rejsen  og  Frem- 
sending  af  mine  Sager,  begav  jeg  mig  afsted  med  min  ny 
Kammerat.  Hver  af  os  havde  sin  Slæde  forspændt  med 
fire  stærke  Renokser. 

I  Løbet  af  Dagen  passerede  vi  paa  det  tilsneede  Spor 
efter  forudkørende  Karavaner  en  Mængde  mindre  Tuer 
og  Høje,  som  hævede  sig  ved  Siden  af  hinanden,  og  hvis 
skarpe  Fald  dannede  trange  Pas,  gennem  hvilke  vi  kørte 
frem,  følgende  Snoningen.  Underlaget  var  her  haardt, 
Renerne  galopperede,  og  i  den  jagende  Fart  og  den  trange 
Passage  laa  Slæderne  bestandig  under  en  stor  Hældnings- 
vinkel, i  de  skarpeste  Omdrejninger  svingede  de  frem- 
over uden  næsten  at  berøre  Jorden,   og  for  at  undgaa  at 

vælte,  skulde  der  en  vis  Oveise  til  for  at  kaste  Over- 
kroppen til  højre  eller  venstre,  alt  efter  som  den  ene  eller 

anden  Side  af  Slæden  hævede  eller  sænkede  sig,  og  saa 
hjalp  det  ogsaa  at  spænde  imod  med  Foden. 

Det  var  en  lystig  Fart.  Slæderne  krængede  og  pløjede 
det  tynde  bløde  Snelag  ovenpaa  den  haarde  Skorpe  lige- 
som et  Skib,  der  skummer  afsted  paa  gyngende  Vover. 
Denne  Kanetur  forekom  mig  kæk,  og  uvilkaarlig  trallede 
jeg  nogle  Toner  til  den.  Melodien  har  sat  sig  fast  i  Hu- 
kommelsen, jeg  har  senere  foredraget  den  for  Russere; 
de  synes,  den  var  en  lystig  Marche. 

Undervejs  indhentede  vi  Kommis'en  fra  Jidingohove, 
der  ledede  en  Transport  frossen  Stør  og  Kaviar.  Russe- 
ren tog  sig  det  mageligt.  I  en  lukket,  rummelig  Slæde, 
der  indvendig  var  foret  med  Pelsværk  og  opvarmet  af 
en  Kakkelovn,  foretog  han  Rejsen  sammen  med  sin  Hu- 
stru, hvilende  sig  i  Skjorteærmer  paa  en  Divan,  læsende 
Romaner,  eller  siddende  omkring  et  lille  rundt  Bord 
med  Samovaren,  drikkende  sin  Te  med  den  skønneste 
Følelse  af  Lykke  og  Tilfredshed.  Da  vi  kom  paa  Siden 
af  den  lukkede  Slæde,  som  trukken  af  tre  Rener  befandt 
sig  midt  i  Karavanen,  blev  vi  observerede  fra  en  lille 
Rude  og  prajede.  Karavanen  blev  standset,  medens  vi 
steg  af  og  gik  ind  i  det  praktiske  Befordringsmiddel  for 
at  varme  os  ved  mange  Glas  Te.  Det  varede  ikke  længe, 
før  jeg  og  min  Fører  begyndte  at  svede  i  de  tykke  Pels- 
klæder. Jeg  kunde  godt  haft  Lyst  til  at  bytte  med  Rus- 
seren og  trække  Pelstrøjerne  af!  Efter  at  have  takket 
for  Gæstfrihed  og  Opmærksomhed  tog  vi  Afsked  og  for- 
lod Slæden  med  de  30  Gr.s  Varme  og  steg  ud  i  40  Gr.s 
Kulde.  Straks  efter  susede  to  Slæder  forud  for  Karava- 
nen, som  vi  efter  faa  Minutters  Forløb  tabte  helt  af  Syne. 

En  Aften  indhentede  vi  en  Juraksamojed  paa  let 
Kane;  vi  fulgtes  ad  et  Stykke,   indtil    vi  kom  til  et  stort 

Trækors,  paa  hvilket  der  stod  fem  kunstløst  forfærdigede 
Træguder.  De  Indfødte  ofrede  nogle  Stykker  Kød  til 
dem,  et  Par  af  Idolerne  stod  med  aabent  Gab,  hvori  der 
blev  presset  noget  Fedt,  saa  nejede  de  for  dem  og  op- 
fordrede mig  til  at  gøre  ligesaa;  det  følte  jeg  ingen 
Trang  eller  Lyst  til,  derimod  berøvede  jeg  under  den 
fremmede  Juraks  Protest  Guderne  et  Par  Offergaver,  be- 
staaende  af  Messingstykker;  min  Handlemaade  var  efter 
de  Indfødtes  Mening  meget  »dristig  og  uforsvarlig«,  og 
den  vilde  sikkert  ikke  hengaa  ustraffet.  Efter  at  have 
indridset  Navn  og  Dato  i  Korset  fortsatte  vi  Rejsen.  Kort 
efter  drejede  den  fremmede  om  ad  et  Sidespor,  og  vi 
blev  alene.  I  Skumringen  stødte  vi  paa  nogle  i  Sneen 
plantede  Kviste,  og  ved  at  følge  dem  naaede  vi,  dog 
først  efter  at  det  var  blevet  helt  mørkt,  og  ved  Hjælp  af 
en  Hunds  Gøen  —  et  Gensvar  langt  borte  paa  min 
Førers  Raab  —  et  Telt,  hvor  vi  fandt  gæstfri  Mod- 
tagelse. 

Her  fik  vi  ved  de  Indfødtes  Velvilje  friske  Rener, 
hvormed  vi  fortsatte  Rejsen  og  kørte  til  langt  ud  paa 
Natten.  I  Aftenbelysningen  kom  vi  til  en  stor  Flod,  der 
var  omkranset  af  mægtige  Cedertræer,  som  hævede  deres 
smukke,  tætte  Kroner  lig  mørke  Skikkelser  højt  op  mod 
den  stjærnebesaaede  Himmel.  Træernes  Skygger  nede 
paa  Flodens  blanke,  glitrende  Is  tog  sig  saa  spøgelseag- 
tige ud,  alt  omkring  os  var  tyst  og  stille  som  Graven, 
en  uvilkaarlig  ængstelig  Følelse  greb  mig,  da  vi  kørte 
ned  ad  den  høje  Flodbred  og  endelig  holdt  stille  nede 
paa  Isen,  omgivne  til  begge  Sider  af  de  høje,  mørke 
Træer,  i  hvis  Grene  der  utydelig  skimtedes  en  uhyre 
Mængde  afblegede  Renhovedskaller  med  enkelte  faa  imel- 
lem, hvorpaa  blodige  Kødrester  endnu  sad.  Medens 
Renerne  blev  tilbage  paa  Isen,  gik  jeg  med  Føreren  paa 
hans  Anmodning  over  til  den  modsatte  Bred.     Ved  Siden 

af  Stammerne  ragede  flere  store  Dynger  Hovedskaller  op 
af  Sneen.  Min  Fører  bidrog  ikke  med  noget  Kranie  til 
Dyngernes  Forøgelse,  lige  saa  lidt  som  han  anbragte 
noget  saadant  paa  (.renene;  derimod  "frede  han  paa  et 
med  Hovedskaller,  Tøjstrimler  og  forskelligt  Dingel-Dan- 
gel  behængt  Træ  en  stor  Klump  »Varka«,  en  jurakisk, 
højtskattet  Ret  af  fede  Fiskesider,  der  ere  kogte  sammen. 
Varka  bruges  som  Sul  til  tørret  Fisk  (Jurok). 

Efter  at  Juraken  havde  bukket  og  nejet  for  Træerne, 
gik  vi  tilbage  til  Kanerne.  Vi  kørte  et  Stykke  frem  paa 
Isen  og  hævede  os  op  ad  Flodbredden  mellem  retstam- 
mede, tykke  Træer.  Snart  var  vi  ude  paa  aaben  Tundra 
igen.  Det  var  en  herlig  Vinternat,  Nordlyset  bredte  sig 
blafrende  ud  over  hele  Himlen  og  sendte  sit  forskellig- 
farvede  Lys  ned  over  den  glitrende  og  blinkende  Sne. 
De  tusindtals  glødende  Stjærner  og  Maanens  blege,  klare 
Sølvglans  forstærkede  Lysningen;  af  Tuer,  Højder,  en- 
somme Buske  og  os  selv  tegnedes  de  skarpeste  Silhuetter. 

Det  var  blevet  meget  sent,  og  da  vi  intet  Tegn  eller 
Spor  kunde  se,  som  berettigede  os  til  at  antage,  at  vi 
var  komne  i  Nærheden  af  noget  Telt,  besluttede  vi  at 
standse  og  lejre  os  i  Sneen  for  Natten.  De  trofaste,  ud- 
holdende Rensdyr,  som  saa  at  sige  fra  den  tidlige  Morgen 
havde  været  i  stærk  Bevægelse,  blev  spændte  fra  og  ved 
lange  Reb  tøjrede  til  Slæderne.  De  gav  sig  ufortrødent 
i  Færd  med  at  skovle  Sneen  bort  og  spise  den  derved 
blottede,  hvide  Mos.  Men  min  Fører  og  jeg  gravede  os 
en  Fordybning  i  Sneen,  hvori  vi  paa  Rype-Vis  i  halvlig- 
gende Stiling  lejrede  os  for  Resten  af  Natten. 

Ved  Daggry  næste  Morgen  var  vi  atter  paa  Vej,  og 
ud  paa  Eftermiddagen  fik  vi  til  stor  Glæde  for  os  begge 
det  første  Glimt  af  Surgut  at  se ;  det  var  Byens  ene 
Kirkespir.  Ved  Synet  deraf  holdt  Føreren  Slæden  stille 
og  korsede  sig  tre  Gange  for  sit  Bryst.     I  Virkeligheden 

var  Juraken  kristnet,   han    havde  sikkert  god  Vilje  til  at 
tjene  baade  Russernes  og  sine  egne  Guder. 

I  den  store  Skov,  som  omgiver  Surgut,  mødte  vi 
flere  russiske  Bonder  og  Brændehuggere,  som  korte  Ved. 
Ved  Synet  af  disse  russiske  Typer  og  ved  Tanken  om 
snart  at  skulle  være  midt  i  en  forholdsvis  stor  og  civili- 
seret By  glædede  jeg  mig  meget.  Endelig  var  vi  ved 
Maalet.  Og  mit  Haab  og  mine  Længsler  blev  ikke  skuf- 
fede. Hvor  uendelig  velgørende  var  ikke  Indtrædelsen  i 
en  varm  Stue  i  Byen  efter  det  lange  Hundeliv  i  Teltenes 
Røg  og  Kulde,  og  hvor  lykkelig  og  tilfreds  var  jeg  ikke, 
da  jeg  optøet  og  varm  en  Stund  efter  sad  ved  et  festligt 
smykket  og  herligt  anrettet  Bord  sammen  med  Byens 
Honoratiores.  Det  var  ikke  alene  Overgangen  fra  Kulden 
til  Varmen,  fra  slidsomme,  strabadsiøse  Ture  —  de  havde 
jo  ogsaa  haft  deres  Tillokkelser  —  til  Selskabelighed  og 
glade  Fester,  men  den  prægtige  nordsibiriske  Bys  ual- 
mindelige Gæstfrihed,  som  fik  mig  til  at  skatte  Tilværel- 
sen saa  højt  —  ja,  højere  end  nogen  Sinde  for. 

Ophold  i  Byen  Surgut  og  Lands- 
byen Tundrena. 

Præstens  og  Købmandens  Besøg.  —  Præsten  drikker  for 
megen  Vodka.  —  Navnedage.  —  Fornemme  Besøg.  —  Julen.  — 
Smaa  paatrængende  Gratulanter.  —  Fine  Masker.  —  Kanekørsel 
med  Rensdyrforspand  i  Byens  Gader.  —  Anden  Juledag  i  Kirke. 
—  Til  Landsbyen  Tundrena.  —  Jagtudflugter.  —  Imperatricens 
Landsmand.  —  Russernes  Nytaar.  —  Ostjaker.  —  Erhvervs= 
kilder.  —  En  af  Rovdyr  hjemsøgt  Bygd.  —  Vetschorka'er. 
Tilbage  til  Surgut.  —  Jeg  hædres  af  Sibiriakerne.  —  Hos  den 
fattige,  renlige  Enke.  —  Jurakens  Daab.  —  Kaptajn  Mikkelsens 
Forlovelsesgilde. 

Under  mit  Ophold  i  den  gæstfrie,  nordsibiriske  By 
Surgut  boede  jeg  hos  en  privat  Mand,  som  levede 
meget  anstændigt  af,  hvad  hans  Køer  og  Heste  kunde 
yde  ham.  Jeg  kom  ellers  til  at  bo  sammen  med  en  fra 
Nordsibirien  ankommen  Fisker  og  større  Tuskhandler  og 
dennes  indfødte  Hustru.  Samme  Dag  jeg  kom  til  Byen, 
stiftede  jeg  Bekendtskab  med  en  af  dens  største  Køb- 
mænd og  en  Præst,  der  var  i  Besøg  hos  Fiskeren.  Vi 
blev  bænkede  omkring  et  rundt  Bord  med  en  kridhvid 
Dug,  dejlige  Sakuska'er  (Postejer,  Kaviar,  raat  Størkød 
eta),  Brød  og  Vin  og  opvartedes  af  Husets  to,  unge 
Døtre.      Man    tog    godt    til    sig    af  Vinen,    især    af    den 

sibiriske  Taffelbrændevin,  og  da  Gæsterne  skulde  hjem, 
maatte  hans  Velærværdighed  løftes  op  fra  Stolen  og 
støttes  ud  til  Kanen. 

Næste  Dag  gengældte  jeg,  sammen  med  Handels- 
manden, Købmanden  og  Præsten,  Visiten.  Vi  spadserede 
i  vore  nordsibiriske  Dragter  og  elegante  Pelsstøvler  først 
til  Købmandens  vel  renommerede  Magasin  for  at  bestille 
civiliserede  Klæder  og  andet,  som  vi  havde  kunnet  og 
maattet  undvære  der  Nord  paa,  men  nu  trængte  højlig 
til,  da  jeg  allerede  havde  modtaget  Invitationer  fra  næsten 
den  halve  By. 

Saa  snart  vi  var  færdige  med  vore  Bestillinger,  trak 
man  os  op  i  Privatlejligheden,  hvor  vi,  i  Anledning  af  en 
Navnedag  i  Familien,  forefandt  flere  fremmede.  Først 
forestilledes  jeg  for  Husets  Frue,  siden  maatte  »Impera- 
tricens  Landsmand«  lade  sig  præsentere  for  alle  de  frem- 
mede Embeds-  og  Købmandsfamilier ,  som  var  tilstede. 
Sent  om  Aftenen  kom  jeg  hjem  fra  en  meget  fornøjelig 
Fest.  Næste  Dag  (Nytaar  hjemme  i  Europa)  var  klar 
og  stille,  men  bidende  kold  (-■—  44°  R.).  Vi  modtog- 
Besøg  af  Byens  ene  Læge,  der  var  Jøde  og  selvfølgelig 
talte  Tysk.  Den  (21.  Dec.)  2.  Januar  var  jeg  atter  til 
Gilde  hos  Købmanden  i  Anledning  af  (en  yngre  Slægt- 
nings) Navnedag.  I  Sibirien  fejrer  man  ligesom  i  Sverrig 
Navnedage,  men  ikke  Fødselsdage.  Kl.  11  Formiddag 
modtager  Navnedagsbarnet  Gratulanterne.  Kl.  2  blev 
der  serveret  Middag,  som  bestod  af  en  Mængde  særdeles 
velsmagende  Fiskeretter  (paa  Grund  af  Fasten  var  Kød- 
retter udelukkede).  Om  Eftermiddagen  serveredes  Te, 
lidt  senere  blev  en  Sal  ryddet,  et  Par  Damer  satte  sig 
hen  til  Fortepianoet,  og  snart  var  Dansen  i  fuld  Gang. 
Man  forklarede  mig,  at  det  var  første  Gang,  man  brød 
med  Sædvanen,  Banlysning  af  Dans  i  Fasten,  og  at  jeg 
alene  var  Anledningen  dertil.     Kl.  1  var  de  sidste  Gæster 

borte,  kun  Byens  Kommandant,  Handelsmanden  og  jeg 
blev  endnu  længe  siddende  sammen  med  Værterne  ved 
Vinbordet  og  de  delikate  Sakuska'er,  hvor  den  bedste 
Lejlighed  til  Indøvelse  i  smukke  russiske,  nationale 
Sange  tilbod  sig.  Ud  paa  Natten  kom  jeg  hjem,  i  min 
Lommebog  laa  da  18  Visitkort  og  Indbydelser. 

Næste  Dag  var  det  stille,  klart  Solskin  og  lidt  var- 
mere Vejr.  Vi  havde  Besøg  af  Byens  Diakon,  —  som 
ikke  drak  Brændevin  —  Ispravnikens  Fuldmægtig  og 
Overpostmesteren.  Invitationerne  voksede,  og  saa  vidt 
muligt  søgte  jeg  at  efterkomme  dem  alle.  Overalt  blev 
jeg  Genstand  for  en  usædvanlig  Opmærksomhed  og  Gæst- 
frihed. —  Saa  kom  Julen.  Første  Juledag  staar  man  op 
Kl.  to  om  Natten,  og  Kl.  tre  gaar  man  i  Kirke  for  at 
overvære  Morgenandagten.  Efter  Hjemkomsten  fra  Mes- 
sen drikkes  Te  eller  Snaps  med  Sakuska.  I  hvert  Hus 
staar  hele  Højtiden  igennem  Bordet  dækket  med  Vine, 
Likorer  og  Postejer.  Om  Formiddagen  farer  man  rundt 
i  Byen  og  gratulerer :  Ss  prasnikom !  Da  enkelte  Gratu- 
lanter stikke  et  eller  flere  Glas  ud,  i  hvert  Hus  de  komme, 
og  de  have  mange  Steder  at  gaa  eller  køre  til,  hænder 
det  ofte,  at  en  og  anden  til  sidst  bliver  saa  beruset,  at 
han  ikke  kan  gratulere  ordentligt. 

I  Selskab  med  Hr.  Kuznetsoff,  Ispravnikens  Fuld- 
mægtig, aflagde  jeg  Jule-Visiterne.  —  Tidlig  om  Mor- 
genen fik  min  Vært  Besøg  af  en  Del  Drenge,  som  gaa 
rundt  i  alle  jævne  og  bedrestillede  Huse  for  at  deklamere 
en  traditionel  eller  ogsaa  selvlavet  Juleramse  om  Kristus- 
barnet,  der  altid  slutter  med:  >  Sdravstvvjtje  chasjajin  so 
chasjajkoju!  Ss  prasnikom!«  (God  Dag,  Vært  og  Værtinde! 
Med  Helligdagen!).  Drengene  komme  i  Hold  paa  to, 
seks  og  flere;  de  stille  sig  op  foran  Helgenbillederne  og 
fremsige  Ramsen  i  Munden  paa  hinanden,  og  i  Reglen 
saa   hurtigt   som   muligt,  for  snarest   at  komme  i  Besid- 

delse  af  de  forventede  Penge,  slippe  afsted  igen  og  op- 
træde i  et  andet  Hus.  Disse  Tiggergratulanter  tjene 
første  Juledag  gennemsnitligt  20  Kroner,  for  enkeltes 
Vedkommende  kan  Summen  løbe  op  til  100  Kroner. 
Gutterne,  som  besøgte  os  i  stor  Mængde,  glemte  ofte,  i 
deres  Iver  for  at  faa  Pengene,  at  takke  for  Gaverne. 
Da  det  jo  nærmest  er  fattige  Folks  Børn,  som  saadan 
løbe  omkring,  og  der  slet  ikke  er  noget  vanærende  ved 
Tingen,  maa  man  alligevel  kalde  Skikken  priselig,  især 
da  Pengene  altid  anvendes  paa  en  fornuftig  Maade.  Om 
Aftenen  efter  at  jeg  var  kommen  hjem  fra  Yisiterne,  ind- 
fandt der  sig  en  hel  Flok  fine  Masker;  det  rygtedes  snart, 
at  det  var  Byens  Noblesse  og  Aristokrati,  der  var  skjult 
under  de  stilfulde  tyrkiske,  spanske,  græske  o.  s.  v.  Na- 
tional-Højtidsdragter. 

Da  Maskerne  var  meget  oprømte  og  ikke  ytrede  Lyst 
til  at  gaa  saa  snart,  foreslog  jeg,  at  der  blev  sendt  Bud 
efter  Byens  to  Musici,  en  Violinist  og  en  Guitarvirtuos, 
hvilket  blev  modtaget  med  synlig  Glæde.  Snart  efter  var 
der  Dans  over  hele  »Salen«,  og  først  efter  et  Par  Timers 
Forløb  blev  vi  fri  for  de  ellers  velkomne  Gæster.  — 
Anden  Juledag  var  jeg  med  min  Medlogerende,  Tusk- 
handleren Starkoff,  til  Morgenandagt.  Der  var  en  yderst 
talrig  Forsamling.  —  Om  Eftermiddagen  fik  vi  fornemme 
Besøg,  og  der  blev  saa  foreslaaet  at  foranstalte  en  almin- 
delig Kanefart  med  Rensdyrforspand  i  Byens  Gader. 
Renerne  trak  godt,  og  Turen  blev  meget  fornøjelig.  Jeg 
kørte  sammen  med  en  ung,  yderst  smuk  Frøken  og  Hr. 
Kuznetsoff,  med  hvem  jeg  skiftedes  om  at  føre  Tøjlen  og 
den  tre  Fv.  lange,  elegante  Kørestang.  Om  Aftenen 
havde  vi  atter  Maskebesøg.  —  Tredje  Juledag  rejste  jeg 
med  Postheste  til  Landsbyen  Tundrena,  der  ligger  nogle 
Mil  Syd  for  Surgut  og  ligesom  denne  ved  Obfloden.  Om- 
kring   Majora   er    der   store  Naaletræskove    og   en  meget 

rig  Vildtbestand.  Jeg  foretog  omkring  Landsbyen  nogle 
vellykkede  Jagtudflugter  sammen  med  to  energiske,  dyg- 
tige Jægere,  hvoraf  den  ene  i  den  forløbne  Tid  af  Vin- 
teren allerede  havde  fanget  18  røde  Ræve.  —  løvrigt  var 
jeg  i  Tundrena  eller  Majora,  som  Landsbyen  ogsaa  kaldtes, 
Genstand  tor  Bøndernes  store  Gæstfrihed  og  Opmærksom- 
hed. »Det  lille  Danmarks  Søn  skulde  kunne  meddele 
sine  Landsmænd,  at  ogsaa  her  Nord  paa  vidste  man  Besked 
om,  til  hvilken  stor  Velsignelse  den  ejegode  Imperatrice 
(MariaFjodorovna)varfordet  russiske Zarstvo (Kejserrige).* 
Den  (30.  Dec.)  11.  Januar  var  den  varmeste  Dag,  jeg 
i  lang  Tid  havde  oplevet.  Termometret  viste  kun  -r-  7° 
(R.),  Solen  afgav  i  Læ  endog  en  Smule  Varme.  —  Rus- 
sernes Nytaarsdag  oprandt  klar  og  stille.  Vi  havde  siddet 
oppe,  som  Skik  er,  og  ventet,  til  Kl.  blev  12,  for  at  sige 
det  gamle  Aar  Farvel,  byde  det  nye  velkommen  og  ønske 
hverandre  »nyt  Held,  ny  Lykke«.  —  En  stor  Mængde 
Ostjaker  og  Juraker  havde  gæstet  Landsbyen  i  Juledagene, 
Kroen  var  til  Stadighed  belejret;  flere  Gange  maatte  der 
rekvireres  nye  Beholdninger  af  Brændevin  fra  Surgut. 
Men  Russerne  drak  selvfølgelig  ogsaa  store  Mængder.  — 
I  Omegnen  af  Surgut  bor  ca.  4000  Ostjaker,  der  udgøre 
tre  Sogne  (Kommuner)  og  deles  i  tre  Stammer:  Pimskyje 
—  Salymskyje  —  og  Balymskyje-Ostjaker,  hver  med  sit 
Tungemaal.  —  Medens  Ostjakerne  ernære  sig  af  Jagt  og 
Fiskeri,  leve  Russerne  i  Landsbyerne  omkring  Surgut 
tillige  af  Kvægavl ,  Roe-  og  Kartoffeldyrkning.  —  De 
smaa  laadne  Heste  af  narymsk  Race,  (Narym  ligger  ved 
Ob  Syd  for  Surgut)  hvoraf  Bønderne  holde  flere  Stykker, 
ere  noget  klodset  byggede  og  tykmavede,  men  udholdende 
og  haardføre,  Ligesom  Køerne  ere  de  i  meget  godt  Huld, 
men  de  have  ogsaa  især  om  Vinteren  meget  lidt  at  be- 
stille, af  Faar  holdes  kun  faa  og  nærmest  kun  for  at 
skaffe   Uld    til    Husbehov,    de    ligne  Blackfaceracen,  men 

ere  noget  mindre.  Her  som  andensteds  paa  Landet  i 
Sibirien  nyde  Kreaturerne  kun  en  ussel  Røgt  og  Pleje. 
Ikke  desto  mindre  er  det  lille  Kvantum  Mælk,  Køerne 
yde,  meget  fedtholdigt.  Mælken  opbevares  i  sorte,  ikke 
altid  glacerede,  smaa  Lerkrukker,  og  Smørret  smeltes, 
saltes  ikke,  for  at  opbevares. 

I  Landsbyen  Majora  hjemsøgtes  man  af  baade  Bjørne 
og  Ulve.  Den  forløbne  Sommer  havde  Bjørnene  dræbt 
50  Køer  og  Heste,  og  Ulvene  flere  Faar.  Her  var  noget 
at  gøre  for  Bjørnejægere.  Skovene  stod  meget  tæt  op 
til  Bygden.  —  Som  Firmaet  Wardroppers  Agent  kom 
Kaptajn  Mikkelsen  til  Majora  den  (4.)  16.  Januar.  Vort 
Møde  var  hjærteligt.  For  Ungdommen  i  den  store  Bygd 
lod  han  foranstalte  en  Vetschorka  (Aftensammenkomst 
med  Leg  og  Dans),  som  forløb  meget  fornøjelig.  Der  blev 
baade  sunget  og  danset  af  al  Kraft  og  drukket  Vodka,  og 
i  intet  stod  Kvinderne  tilbage  for  Mændene,  mange  af 
dem  var  ellevilde,  overkaade,  andre  overfulde.  Med 
Kaptajn  Mikkelsen  fulgtes  jeg  ad  til  Surgut,  hvor  endnu 
nogle  Dage  skulde  tilbringes.  Jeg  havde  nemlig  maattet 
afgive  Løfte  om  at  komme  tilbage,  før  jeg  drog  længere 
Syd  paa.  Først  Dagen  før  den  egentlige  Afrejse  var  be- 
stemt, fik  jeg  at  vide,  hvad  man  egentlig  havde  villet.  — 
Til  Ære  for  mig,  i  Anledning  af  min  lykkelige  Tilbage- 
komst fra  den  nordsibiriske  Langfærd  til  Civilisationen, 
blev  der  om  Aftenen  af  Byens  Købmandsstand  arrangeret 
en  Fest,  hvortil  alle  Notabiliteter  gav  Møde.  Ved  Ind- 
gangen til  Festsalen  var  en  blomsteromvundet  Portal,  og 
da  jeg  passerede  den  fulgt  af  Byens  Autoriteter,  lød  fra 
Hundreder  af  Munde :  Leve  Danmarks  Repræsentant  i 
Surgut,  Nordfareren,  Færingen  S.  P.  Jeg  var  lidt  under- 
lig berørt  ved  disse  nye  Beviser  for  det  surgutske  Høj- 
sind og  Gæstevenlighed.  Og  som  Svar  paa  de  under 
Festmaaltidet  holdte  smigrende  Taler  var  det  en  vanske- 

lig  Pligt  i  det  russiske  Sprog  virkelig  at  maatte  repræ- 
sentere I  tanmark,  som  jeg  kendte  saa  lidt.  Festen  endte 
und  en  Dans,  der  varede  til  ud  paa  Morgenen,  Næste 
I  )ag  fik  jeg  sagt  Farvel.  Da  Vejen  mellem  Byen  og 
Tundrena  var  tilkørt,  lod  man  mig  have  min  Vilje  at 
køre  alene  og  overlod  mig  beredvilligt  Heste.  Da  Mørket 
faldt  paa,  kom  jeg  til  en  lille  Bygd,  der  kun  bestod  af  tre 
smaa  Isbyjska'er  (Blokfrytter),  og  overnattede  i  et  af  Husene. 
Der  var  kun  ét  Rum,  der  tjente  baade  som  Soveværelse, 
Stue  og  Køkken,  men  Hygge  var  der  udbredt  over  det 
fattige  Hjem.  Gulv  og  Bænke  var  skinnende  hvide, 
skurede  med  baade  Kniv  og  Sand.  Hytten  opvarmedes 
af  en  lille  firkantet  Ovn  af  tyndt,  valset  Jærn.  Før  jeg 
kom  til  Ro  paa  Gulvet,  bød  Husets  Ejerinde,  en  enlig 
Enke,  mig  Brød  og  Te,  ja  endog  Æg  og  usaltet  Smør.  — 
Ved  min  Ankomst  til  Tundrena  skulde  netop  en  Jurak- 
samojed  døbes  af  den  ene  Præst  fra  Surgut,  som  i  den 
Anledning  var  bleven  tilkaldt.  En  ung  Russer  Aleksej 
Nikonorovitsch,  en  Brodersøn  af  Mameoff  fra  Mameoffs 
Simovjaa  i  Tas,  var  Fadder. 

Paa  Stuens  Gulv,  i  det  private  Hus,  hvor  Daaben 
fandt  Sted,  stod  et  Kar  med  Vand,  omkring  hvilket  Præ- 
sten, en  Diakon,  Fadderen  og  den  Indfødte,  som  var  ble- 
ven iført  en  lang  Kaftan  af  grovt,  graat  Vadmel,  stillede 
sig.  Præsten  havde  et  meget  ubetydeligt,  intetsigende 
Udtr3Tk,  det  røde,  for  øvrigt  magre  Ansigt  lod  formode 
en  svag  Karakter,  det  uredte  Haar  faldt  forpjusket  ned 
ad  Skuldrene.  Den  tarvelige  en  Gang  mørke  Kjole  var 
graabrun  af  Ælde  og  Slid.  Popen  tændte  to  smaa  Voks- 
lys og  gav  det  ene  til  Fadderen,  det  andet  til  Juraken.  Ad 
en  Dør  rakte  en  Kvinde  et  Krus  Vand,  som  Popen  greb  og 
hældte  i  Karret,  hvori  han  umiddelbart  derpaa  tvættede 
sine  Hænder.  Saa  greb  han  en  Flaske  med  Olie  for  at 
salve   den  Indfødte.     Flasken   blev  vendt   op   og  ned,   og 

med  Proppen,  hvorpaa  lidt  Olie  var  bleven  spildt,  bestrøg 
han  Jurakens  Pande  og  Kinder,  idet  han  udtalte  nogle  For- 
mularer. Saa  anmodede  Præsten  gennem  Fadderen,  der 
ogsaa  fungerede  som  Tolk,  den  Indfødte  om  at  afføre  sig 
Kaftanen  og  stige  op  i  Karret,  hvorpaa  den  egentlige 
Daab  foregik  ved,  at  Popen  med  sin  hule  Haand  øste 
Vand  over  hans  Hoved.  Da  Juraken  dryppende  og  skæl- 
vende —  det  var  vist  første  Gang,  han  havde  faaet  sig 
et  Bad  —  steg  op  af  Karret,  hængte  Popen  et  Kors  om 
hans  Hals.  Dernæst  tog  han  en  mørk  Klud,  dyppede  den 
i  Karret  og  trykkede  Vand  fra  den  paa  den  Nydøbtes 
Fødder,  Hænder  og  Pande,  hvorpaa  alle,  Præsten,  Diako- 
nen, Fadderen  og  den  Indfødte  foretog  en  Kredsgang  om 
Karret,  og  de  tre  første  raabte:  Herre,  forbarm  dig,  Herre, 
forbarm  dig!  De  standsede,  og  Præsten  læste  et  Stykke 
op  af  en  Bog,  rakte  saa  et  Krucifiks  til  Fadderen  og  den 
Nydøbte,  som  de  kyssede.  Saa  fik  den  sidste  en  hvid 
Skjorte  paa,  og  medens  han  klippede  fire  Lokker  af  Jura- 
kens Haar,  en  i  Panden,  to  ved  Ørene  og  en  i  Nakken,  gav 
Popen  ham  hans  kristne  Navn,  og  Daabsakten  var  tilende- 
bragt. Ingen  forudgaaende  Undervisning  i  Kristendom, 
intet  uden  den  blotte  Handling.  Juraken  forstod  intet  af 
det  hele,  men  han  fik  noget  Tobak  og  en  ny  Skjorte, 
(som  dog  aldrig  vilde  blive  vasket  og  snart  kastet  bort 
eller  maaske  anvendt  til  at  pynte  Idoler  med)  som  Fad- 
dergave. 

Om  Vinteren  bestilles  der  ikke  meget  i  Landbyerne 
her  Nord  paa.  Folk  sidde  gerne  hjemme  hele  Dagen  og 
udrette  ingen  Ting  uden  at  ligge  og  tage  sig  det  mage- 
ligt paa  Bagerovnen  eller  Palatet.  Naar  det  er  nødven- 
digt, kører  Konen  ud  i  Marken  efter  Hø  eller  til  Skovs 
efter  Brænde.  Enkelte  fange  Fisk  under  Isen  eller  be- 
fatte sig  med  Rævefangst  og  anden  Jagt. 

Kaptajn  Mikkelsen,   der  var  kommen  tilbage  til  Tun- 

drena,  lod  før  sin  Afrejse  foranstalte  endnu  et  Par  Vet- 
schorka'er.  Blandt  de  unge  Kvinder  udvalgte  han  sig 
den  sidste  Aften  en  Fæstemø.  Da  han  saa  med  hende 
skulde  drage  Syd  paa,  blev  hele  Bygden  indbudt  til  For- 
lovelsesgilde.  En  Mængde  Koner  kom  til  Stede,  som 
først  drak  sig  fulde  og  derpaa  sang  Brudesange  uartiku- 
leret og  snøvlende;  Indholdet  var  af  en  saadan  Beskaf- 
fenhed, at  de,  ved  Tanken  derom,  endog  før  Deklama- 
tionen begyndte,  fældede  modige  Taarer;  ogsaa  Lege  ble v 
opførte.  Efter  Forlovelsesgildets  Slutning  forlod  jeg  Lands- 
byen for  at  rejse  til  Tobolsk  og  Tjumen. 

XIX 

Fra  Landsbyen  Tundrena  til  Tjumen. 

Paa  den  første  Station.  —  Ostjakens  Spil  og  Sang.  —  Kørevejen.  — 
Rejseselskab.  —  Slæden  vælter.  —  En  dampende  Vaage.  —  Sta= 
tionsforstandersken  skelner  mellem  Passagerer.  —  Ærbødig  Re- 
spekt for  »Njemets«.  —  Deres  Pas.  —  I  Guvernørbygningens 
Ventesal  i  Tobolsk.  —  Byen  Tobolsk.  —  Til  Tjumen.  —  Hungers- 
nød og  Mangel  paa  Postheste.  —  En  forvist  Embedsmand  — 
Gennem  den  tatariske  Metschet=By  (Moskéby). 

Da  jeg  ingen  Postheste  kunde  faa,  kørte  jeg  med  Bonde- 
heste til  den  nærmeste  Station.  Hr.  Mikkelsen,  der 
i  Forretnings-Anliggender  skulde  aflægge  et  Besøg  paa  et 
paa  Obfloden  indefrosset  Dampskib,  fulgte  med  i  en  an- 
den Pavoske  (Slæde)  med  sin  vordende  Hustru.  Medens 
der  blev  skiftet  Heste,  tog  vi  ind  hos  en  Bonde.  Ophol- 
det blev  imidlertid  forlænget  derved,  at  Bygdens  Kvinder, 
som  kendte  den  unge  Pige,  Hr.  Mikkelsen  havde  forlovet 
sig  med,  vilde  hilse  paa  hende  og  sige  hende  Farvel. 
Brændevin  blev  bragt  til  Stede,  og  saa  gav  Kvinderne 
saa  vel  muntre  som  sørgelige  Viser  til  bedste.  Ved  hver 
Vises  Afslutning  bar  en  af  Damerne  en  Teskaal  rundt 
til  de  mandlige  tilstedeværende,  men  det  var  især  Kap- 
tejnen og  mig,  som  maatte  ud  med  Rublerne.  En  Rigmand, 
der  havde  tjent  sine  Penge  ved  at  levere  Brænde  til  de 
Hundreder  af  Dampskibe,  som  om  Sommeren  færdes  paa 
Fjorden,  gjorde  Ende  paa  de  næsvise  Indsamlinger  ved 
at  gribe  Skaalen  og  smide  den  mod  Gulvet,  saa  den  gik 
i  hundrede  Stykker. 

Sibirien  i  vore  Dage.  12 

Den  tredje  Station  fra  Tundrena  var  en  Bygd,  som 
udelukkende  beboedes  af  Ostjaker.    Stationsforstanderen, 

der  var  en  velhavende  Mand,  havde  endelig  Postheste  til 
Disposition,  han  sang  og  spillede  paa  et  nationalt  Strange- 
instrument,  en  saa  kaldet  ljebed«  (Svane),  nogle  ostjaki- 
ske  Sange  for  os,  Udførelsen  var  ikke  virtuosmæssig,  men 
de  ensformige  Melodier  lød  smukt.  Her  skiltes  jeg  fra 
Hr.   Mikkelsen. 

Vejen  var  overalt  udkørt,  med  Ujævnheder,  store 
Fordybninger  og  Forhøjninger;  det  var  ligesom  at  fare 
over  et  uroligt  Hav.  Stundom  gik  det  ud  over  ujævn  og 
revnet  Flodis  eller  langs  stejle,  glatte  Flodbredder.  Da 
Sporet  i  Reglen  var  meget  smalt,  blev  Hestene  paa  de 
fleste  Steder  spændte  for  i  en  lige  Linie,  den  ene  foran 
den  anden.  Paa  godt  Halvvejen  til  Tobolsk  optog  jeg  i 
Landsbyen  Sjaboje  en  russisk  Agent  paa  min  Slæde,  da 
han  lovede  at  dele  Rejseudgifterne  med  mig.  Nikonor 
Ivanovitsch  var  —  dog  ikke  helt  uden  Grund  —  en  æng- 
stelig Mand.  Et  Par  Gange  hændte  ogsaa  det,  han  for- 
udsaa.  Første  Gang  væltede  Slæden,  medens  den  var  i 
rask  Fart,  og  stakkels  Nikonor  Ivanovitsch  blev  slynget 
med  Kraft  langt  ud  paa  Isen,  hvor  han  blev  liggende  uden 
at  røre  et  Lem.  Manden  havde  ingen  Skade  taget,  men 
forskrækket  var  han  bleven,  og  det  i  den  Grad,  at  jeg 
først  efter  en  halv  Times  Forløb  formaaede  ham  til  at 
stige  op  i  Slæden  igen.  Næste  Gang  kæntrede  vi  noget 
lemfældigere  ved  et  Sted,  hvor  en  Postslæde  nogle  Dage 
i  Forvejen  var  væltet,  og  hvorunder  Brevvogteren  og 
Kusken  begge  sloges  ihjel. 

Ved  en  tatarisk,  velhavende  Bygd,  den  næstsidste 
Station  før  Tobolsk,  begyndte  Vejen  at  blive  bredere  og 
bedre,  saa  Hestene  godt  kunde  spændes  for  ved  Siden  af 
hinanden;  det  var  tydeligt,  at  vi  ikke  befandt  os  ret  langt 
fra   en    større    By.     Vi  kom  forbi   en   Biflod  til  Ob,   hvor 

Vandet  mærkværdigt  nok  paa  en  Strækning  af  ca.  1  Verst 
ikke  var  tilfrosset.  Op  af  det  steg  en  tæt  Damp,  der  var 
saa  meget  synligere,  som  Isen  rundt  om  laa  tyk,  og  Fro- 
sten ikke  var  ringe.  Paa  den  sidste  Station  før  Tobolsk 
kom  vi  ind  i  et  hyggeligt,  vel  møbleret  Hus.  Det  var 
mørk  Aften,  Husfruen  viste  os  ind  i  sin  fineste  Stue  og 
gik  bort  for  at  hente  Lys;  men  da  hun  ved  Skinnet  deraf 
opdagede  mine  vældige,  laadne  Renpelse  fra  Nordsibirien, 
mønstrede  hun  mig  med  et  meget  betænkeligt  Blik  og 
sagde,  det  var  nok  bedst,  vi  kom  ud  i  en  anden  Stue,  som 
imidlertid  viste  sig  at  være  Folkestuen.  Paa  Anmodning 
om  at  faa  noget  at  spise  svarede  hun,  at  hun  intet  havde 
at  sætte  frem.  »Hvad  spiser  De  da  selv,  eller  er  De  ikke, 
som  Forstanderske  for  Stationen,  pligtig  til  i  det  mindste 
at  servere  Samovaren  for  os?«  siger  jeg.  Saa  gik  Konen 
ud  i  Gaarden,  hvor  vi  saa  hende  tale  med  Kusken.  Da 
hun  siden  kom  ind  igen,  var  hendes  Væsen  forandret; 
utvivlsomt  havde  hun  faaet  at  vide,  at  jeg  var  »Njemets« 
(Udlænding,  egentlig  Tysker;  men  alle  Udlændinge  gaa  i 
Sibirien  under  Fællesnavnet  Njemets).  Saa  blev  der  inde 
i  den  fine  Stue  dækket  rigeligt  op  med  Madvarer. 

Jeg  kom  til  Tobolsk  (den  26.  Januar)  7.  Februar  og 
indlogerede  mig  hos  en  privat  Familie.  Medens  man  i 
Surgut  slet  ikke  havde  spurgt  om  mit  Pas,  havde  jeg  endnu 
ikke  faaet  Tid  til  at  skifte  Klæder,  før  en  Politifunktionær 
var  mig  paa  Halsen  med  sit:  »Pasport  isvoltje«  (Tillader 
De!  Deres  Pas?)  Ved  Afrejsen  fra  Færøerne  havde  jeg  i 
Kongens  Navn  af  Landfogden  faaet  to  Pas  udleverede, 
som  var  gældende  for  længere  Tid  og  signerede  af  den 
russiske  Konsul  i  Stockholm.  Paa  det  udenlandske  Pas- 
kontor i  St.  Petersburg  havde  man  udstedt  mig  et  Bilag 
til  det  oprindelige  Pas  og  strøget  dettes  »Gældende  for 
længere  Tid.«  I  Følge  dette  nye  russiske  Pas  blev  jeg 
forpligtet    til    hvert   halve    Aar    at    lade  Passene   syne  af 

Autoriteterne  paa  de  Steder,  hvor  jeg  opholdt  mig  ved 
Terminens  Slutning. 

Af  gode  Grunde  var  mine  Pas,  der  tillige  var  stemp- 
lede af  den  danske  Konsul  i  Moskva,  ikke  blevne  for- 
nyede i  over  to  Aar;  da  ingen  havde  spurgt  efter  dem  i 
Surgut,  undlod  jeg  at  fremvise  dem  dér.  Da  jeg  imidler- 
tid var  bange  for  at  skulle  blive  nødt  til  at  betale  den 
for  Forsømmelse  af  Fornyelsen  fastsatte  Bøde,  som  for  de 
to  Aar,  saa  vidt  jeg  erindrer,  beløb  sig  til  eventuelt  300 
Kroner,  rakte  jeg  Politibetjenten  et  nyt  underhaanden  fra 
Færøerne  modtaget  Pas  (»gældende  for  længere  Tid«)  og 
en  af  Konsul  Thor  Lange  udfærdiget  Anbefalingsskrivelse, 
hvormed  han  saa  fjærnede  sig. 

Næste  Dag  fik  jeg  Anmodning  om  at  indfinde  mig 
paa  Distriktets  Politistation  hos  Pristafen  (Overbetjenten). 
Der  blev  det  meddelt  mig,  at  jeg  maatte  henvende  mig  til 
Ispravniken  for  at  faa  mine  Dokumenter  tilbage.  Om  Ef- 
termiddagen kom  jeg  op  til  Ispravniken;  han  bad  mig 
følge  med  sig  til  Guvernøren,  hvem  Papirerne  maatte  fore- 
lægges. Den  fine  Embedsmand  steg  ind  i  en  Equipage, 
og  en  bereden  Politibetjent  med  lang  Sabel  ved  Siden 
fulgte  ham  i  Hælene  hen  til  Guvernørboligen.  Jeg  kom 
imidlertid  ind  i  en  stor  Ventesal,  hvor  der  sad  eller  stod 
Bønder,  et  Par  Officerer  og  flere,  øjensynligt  fattige,  Folk 
af  begge  Køn.  Efter  kort  Tids  Forløb  viste  Guvernøren 
sig  med  Ispravniken  ved  sin  Side,  de  kom  ned  imod  mås;. 
»Sdravstvyjtje« !  siger  hans  Ekcellence,  »De  skal,  hvor- 
hen?« Til  Tjumen.  »Ja«,  siger  saa  Guvernøren  meget 
nedladende,  »gør  os  bare  den  Fornøjelse;  vi  behøve  slet 
ikke  Deres  Pas«.  Jeg  bukkede,  hvorpaa  han  rakte  mig 
Dokumenterne  og  trykkede  forbindtligst  min  højre  Haand. 
Der  var  kommet  et  Par  Bønder  ind  i  Mellemtiden,  de 
saa  sig  forvirrede  omkring  i  det  store  Rum,  indtil  de  tik 
Øje  paa    Helgenbillederne  i  et   Hjørne,   for   hvem   de  saa 

signede  sig  og  bukkede  meget  ivrigt.  —  I  Sibirien  kom- 
mer man  iøvrigt  ikke  langt,  naar  man  ikke  har  sit  Pas  i 
Orden.  Russerne,  der  høre  hjemme  i  europæisk  Rusland, 
maa  sende  deres  Pas  hjem  til  at  fornyes;  gaa  de  tabte 
undervejs,  eller  udeblive  de  ved  Sløseri,  staar  man  i  stor 
Forlegenhed  og  kan  i  Reglen  ingen  Vegne  komme.  Imid- 
lertid opnaas  hyppigst,  dog  ikke  uden  Vanskelighed,  ved 
Henvendelse  hos  Stedets  Øvrighed  et  Bevis  for,  at  Passet 
er  hjemsendt;  med  Beviset  kan  man  eksistere  en  kort  Tid, 
men  næppe  rejse,  i  hvor  nødvendigt  det  end  skulde  være 
for  vedkommende  at  forandre  Opholdssted.  Passene  maa 
fornyes,  for  de  allerflestes  Vedkommende  hvert  halve 
Aar,  og  Fornyelsen  koster  1  Rubel  og  20  Kopek  (2,40  Øre), 
desuden  skal  Passet,  for  hver  Gang  dets  Ejer  skifter  Bo- 
pæl, forevises  i  den  respektive  Jurisdiktion  og  paategnes 
mod  en  Erlæggelse  af  10  Kopek.  Passystemet  skaffer 
Staten  en  Indtægt  af  100  Mill.  Rubler  aarligt. 

Tobolsk  er  en  køn  By  med  20,000  Indb.  og  mange 
smukke  Kirker.  Den  halve  By  ligger  paa  en  jævn  Flade 
under  et  Bjærg,  hvorpaa  den  anden  Halvdel  er  bygget, 
og  hvortil  der  fører  romantiske,  stejle,  bløde  Veje  op.  I 
en  Udvidelse  af  en  af  de  største  Gader  under  Bjærget 
ligge  flere  store  Kanoner,  og  flere  historiske  Minder,  fra 
den  Tid  Kosakkerne  erobrede  Sibirien,  knytte  sig  til  Byen. 
I  de  sidste  Aar  er  den  i  materiel  Henseende  gaaet  noget 
tilbage;  men  naar  den  bliver  forbunden  med  den  central- 
sibiriske Jærnvejslinie,  som  ligger  et  godt  Stykke  længere 
mod  Syd,  svinger  den  sig  vel  op  igen.  I  Byen  er  en 
større  hermetisk  Fabrik,  der  i  sin  Tid  blev  anlagt  af  en 
Dansker,  men  nu  indehaves  af  Russere,  som  gøre  gode 
Forretninger  og  t.  Eks.  udføre  kondenseret  Kaviar  over 
hele  Verden.  —  Den  12.  Februar  forlod  jeg  Byen  for  at 
tilbagelægge  de  240  Verst  til  Tjumen.  Jeg  kørte  for  det 
meste   med  Postheste,   men  paa  flere  Stationer  var  disse 

dog  saa  udmagrede,  at  de  ikke  kunde  bruges,  hvorfor  jeg 
maatte  ty  til  private  Folk.  Flere  Gange  kneb  det  over- 
hovedet haardt  med  Befordring.  Aaret  havde  nemlig  væ- 
ret  et   Hungers-  og  Misvækstsaar,  og  ikke  alene  Husdyr, 

men  ogsaa  Befolkningen  led  Mangel.  Den  næstsidste  Sta- 
tion bestyredes  af  en  deporteret  Finlænder,  en  meget  dan- 
net Mand.  Jeg  spurgte  ham,  hvad  han  syntes  om  Sibi- 
rien. Han  kunde  ikke  lide  Landet,  her  tænkte  Folk  bart 
paa  at  røve  og  stjæle.  Hvori  hans  Forseelse  bestod,  vilde 
jeg  ikke  spørge  om,  men  efter  hvad  han  selv  lod  sig  for- 
lyde med,  havde  han  en  Gang  beklædt  en  meget  betroet 
militær  Post.  For  en  dannet,  fin  Verdensmand  maatte 
det  være  saare  trist  at  henleve  sit  Liv  i  en  ensom,  uvi- 
dende, sibirisk  Landsby,  hvor  der  ikke  var  et  Menneske, 
han  kunde  pleje  Omgang  med. 

Der  er  10  Poststationer  mellem  Tjumen  og  Tobolsk. 
Vejen  fører  igennem  den  tidligere  nævnte  tatariske  Landsby, 
der  har  et  stadsmæssigt,  fint  Udseende,  en  smuk  Metschet 
(Stenmoské)  med  forgyldt  Spir  og  Halvmaane,  pyntelige 
solide  Træhuse  og  regelrette  Gader.  Dens  Tilblivelse 
skyldes  for  største  Delen  en  meget  rig  Tatar.  I  Byen 
maa  ingen  Russer  leve.  Paa  den  sidste  Station  fik  jeg 
til  min  Befordring  to  ynkelige  Øg.  Et  Par  reisende,  som 
indfandt  sig,  kort  før  jeg  forlod  Stationen,  blev  under- 
rettede om,  at  de  ingen  Heste  kunde  faa,  da  de  ikke  var 
til  at  opdrive  i  Bygden;  de  var  nedslagtede,  solgte  eller 
ogsaa  i  en  ynkelig  Forfatning  paa  Grund  af  Hungersno- 
den  og  Fodermangelen. 

Hvorledes  de  to  rejsende  var  til  Mode,  kan  man  tanke 
sig.  Skulde  det  ikke  lykkes  dem  at  opdrive  Heste,  før 
mine  to  Skeletter  kom  tilbage  og  havde  hvilet  sig,  fik  de 
vel  slaa  sig  til  Ro  et  halvt  Døgn  eller  saa  omtrent. 

Længere  Ophold  i  og  ved  Byen  Tjumen. 

Hr.  Markussen,  en  dansk  Urmager.  —  En  Torvedag  paa  Tjumens 
Bazar.  —  En  Karavane.  —  Foraarstegn  i  Februar.  —  Millioner 
af  hellige  Duer.  —  Før  dø  end  spise  Duesteg.  —  Fastelavn,  rene 
Mandag,  Fasten.  —  Vognkørsel  i  Marts.  —  Hullede  Fortove.  — 
Dynger  af  Hestegødning.  —  Ingen  Avis.  —  Politivedtægt:  ikke 
spadsere  med  en  Kvinde  efter  Kl.  10  Aften.  —  Andre  Lovbud: 
ikke  bære  Kniv,  ikke  røge  paa  Gaden.  —  Det  er  godt  at  have 
et  Spyd  skjult  i  sin  Spadserestok.  —  Paasken.  . —  Ildebrand, 
med  Ikoner  paa  Tagene.  —  Vægtere.  —  Hvorfor  der  ikke  var 
Gudstjeneste  i  vor  Kirke  fjerde  Paaskedag.  —  Is  og  Sne  bliver 
til  Vand.  —  Et  Ligtog.  —  Sjælemesse.  —  Tatarernes  Højtid.  — 
I  en  tatarisk  Jurte.  —  Et  natligt  Møde  med  to  nationalklædte 
robuste  Tscherkessere.  —  Tjumens  Teater,  Kaptajn  Grants  Børn. 

—  Tedrikning  i  et  sibirisk  Lysthus.  —  Sommer  i  Anmarche.  — 
Paa  Andejagt.  —  Der  er  ikke  til  at  sove  hos  Tatarmadammen 
og  hendes  nøgne  Rollinger.  —  Tatarernes  Begravelsesplads.  — 
En  ny  Erfaring:  Stokænder  bygge  Reder  i  Træernes  Grene.  — 
Tatarkvindens  Bøn.  —  Aarfuglenes  Leg.  —  Kristi  Himmelfarts= 
dag.  —  Pinse.  —  En  ny  Jagtudflugt.  —   Et  Kapløb  med  Myg  og 

giftige  Fluer.  —  En  svømmende  Giftslange.  —  Paa  Søen  Karman. 

—  Stort  Jagtudbytte.  —  Insekter  og  trykkende  Hede.  —  Et 
Fiskerleje.  —  Hvorledes  de  sibiriske  Russere  svømme.  —  En 
Folkefest.  —  Oprettelsen  af  det  tjumenske  „Jahrmarked".  — 
Hvad  Juli  Maaned  giver.  —  En  skrækkelig  Epidemi,  den  bort= 
river  4000  Mennesker  i  Tjumen.  —  Jeg  er  ubesindig  som  mange, 
og  Koleraen  vil  dræbe  mig.  —  Et  Besøg  paa  Kirkegaarden.  — 
Paa  den  tjumenske  Emigrantfælled.  —  Religiøse  Optog.  —  En 
frugtbar  Sommer.  —  Jeg  sover  paa  Taget.    —   En   kedelig  Jøde. 

—  Besøg  i  Bulgar-  og  Serberlejren.  —  Serber  k  vin  de  ns  Spaa- 
dom,  den  koster  mig  mine  Silketørklæder  m.  m.  —  Høst  og 
Vinter.  —  Bedende  Jøder.  Jødeforfølgelse.    -      Krigersk  Ung- 

dom, interessante  Skærmysler.   —    Gudstjeneste   ude  paa  Tura- 
flodens  Is.  —  Til  Irbit,   en    tragikomisk  Episode   med  en  Jæmt- 
schik.     -  Det  irbitske  „Jahrmarked". 

ITjumen  lejede  jeg  mig  ind  hos  Urmager  Markussen, 
en  Dansker  og  en  sjælden  hjælpsom  og  elskværdig 
Mand.  Han  var  gift  med  en  smuk  og  stolt  Datter  af  en 
Kollega,  hvis  Forretning  han  havde  overtaget,  og  hvis 
store  toetages  Tømmerbygning  han  beboede.  Med  sin 
Hustru  havde  Hr.  Markussen  —  han  var  den  anden  Dan- 
sker, jeg  under  mine  mangeaarige  Rejser  i  Sibirien  traf 
paa  —  to  Børn,  som  i  Følge  den  russiske  Lovgivning 
skulde  opdrages  i  den  katolske  Tro,  selv  var  Hr.  Markus- 
sen Lutheraner,  født  i  Rusland,  havde  været  et  Par  Gange 
i  Danmark,  men  oftere  i  Sverige. 

Jeg  blev  boende  i  eller  omkring  Tjumen  i  omtrent 
P/2  Aar.  En  af  de  første  Dage  efter  Ankomsten  til  Byen 
gik  jeg  ud  paa  Markedet  —  det  var  Torvedag  —  for  at 
se  mig  om.  Der  findes  to  Markedspladse  i  Tjumen,  en 
mindre,  der  næsten  udelukkende  bestaar  af  smaa  Træ- 
boder, og  en  stor,  aaben  med  Boder  og  vide  Tomter  i 
den  modsatte  Ende  af  Byen.  Paa  de  egentlige  Torvedage 
to  Gange  om  Ugen  er  der  en  saa  overvældende  Trafik 
paa  det  større  Marked,  især  om  Morgenen,  at  det  næsten 
er  umuligt  at  bane  sig  Vej  der  ude.  Vejene,  som  føre  til 
Bazaren,  under  hvilket  Navn  alle  Markedets  Afdelinger 
indbefattes,  ere  opfyldte  af  Køretøjer  og  Trækvogne,  og 
paa  alle  Kanter  vrimler  det  af  Fodgængere.  Med  Møje 
bane  vi  os  frem  og  dreje  af  til  højre,  for  at  komme  et 
Stykke  bort  fra  Vejen,  hvor  Trængselen  er  mindre ;  her 
ligge  to  permanente  Rader  Kød-  og  Vildt-Boder,  i  deres 
Fortsættelse   kommer  en   Mængde   klodsede   Træborde,    i 

Reglen  uden  Tag,  som  staa  tomme  paa  almindelige  Dage, 
men  nu  benyttes  af  Bønderne,  der  forhandle  Kødet  af 
deres  egne  hjemmeslagtede  Kreaturer.  Til  Siderne  ligge 
smaa  Frugt-  og  Kolonialvareboder  og  et  Grøntmarked, 
hvor  der  om  Vinteren  er  lidt  dødt,  men  om  Foraaret  til 
Gengæld  saa  meget  desto  livligere.  Vi  gaa  samme  Vej 
tilbage  og  over  Vejen.  Der  til  venstre  ligge  flere  Rækker 
Boder  med  Galanteri-,  Blikkenslager-  og  Manufakturvarer, 
og  inde  imellem  dem  findes  Bazarens  Kærne  —  den  store 
Tolkutschka  (af  tolkavatj  =  snakke,  prutte).  Et  Stykke 
fra  Træboderne  og  paa  begge  Sider  af  de  brede  Stier, 
der  strække  sig  midt  imellem  disse,  have  Sælgere  paa 
den  bare  Jord  eller  paa  et  Sejldugsunderlag  udfoldet  deres 
mangeartede  Sager:  Møbler,  Køkkenudstyr,  Sølvsager  og 
Antikviteter,  Poreellæn,  Fajance,  rustne  Laase,  Søm,  Fla- 
sker, Potteskaar,  mage  og  umage,  lappede  og  hele  Uld- 
støvler, Galoscher,  hele  og  forslidte  Klædningsstykker, 
kort  sagt  de  forskelligste  Ting.  Inde  mellem  Strømmen 
af  den  Mængde  Mennesker,  som  bevæge  sig  mellem  de 
lange  Rader  af  alle  disse  Sager,  trænge  Baraeholtschiker, 
der  sjakre  med  deres  Varer  paa  Armen,  sig  frem.  Her 
pruttes  —  der  forlanges  gerne  det  tredobbelte  af  den  til- 
tænkte Pris  —  snydes  og  stjæles;  i  Bander  gaa  Tyvene 
omkring  og  luske  for  at  nappe  sig  noget  til;  medens  to 
eller  fiere  paa  Skrømt  underhandle  om  denne  eller  hin 
Genstand,  ser  en  tredje  og  fjerde  sit  Snit  til  at  stjæle  og 
forsvinde  med  Rovet.  Med  Besvær  trænge  vi  os  frem  til 
den  anden  Ende  af  Tolkutschkaen ;  der  fører  ogsaa  en 
Kørevej  til  og  fra  Byen.  Her  staa  i  tykke  Faareskinds- 
pelse  velnærede  Madammer  og  sælge  saltet  og  frossen 
Fisk,  lige  op  til  Vejen  ligge  aabne  Lærredstelte,  hvor 
Sukkergodt  og  store  Kasser  Smaakager  lokke  den  tarve- 
ligere Landbefolkning  til  at  gøre  Indgreb  —  man  skal  da 
ogsaa    bringe    »tinganæst«    hjem    med  sig   fra    Markedet. 

Vi  komme  over  paa  hin  Side  af  Vejen.  Her  lindes  Kartschof- 
ka'erne:  primitive,  lukkede  eller  halvlukkede  Skut  og  aabne 

Borde  med  Tag  over,  hvor  der  serveres  nationale  Retter: 
Tschschi  (Surkaal  med  Oksekød)  og  Fiskesuppe  med 
Franskbrød  for  5  og  7  Kopek  pr.  Kuvert,  her  drikkes  I  e 
med  Pirosjgi  og  Hvedebrød  i  lange  lianer.  Bag  Kartsehol- 
ka'erne  tindes  saa  Mel-  og  Grynmarkedet  og  længere  borte 
Høved-  og  Kvægmarkederne. 

Efter  at  have  set  mig  mæt  og  træt  paa  det  brogede  Lix- 
begav  jeg  mig  hjemad.  I  en  af  Gaderne  kom  en  stor 
Karavane  trækkende.  For  de  med  Melsække  og  Huder 
belæssede  Slæder  var  spændt  Kameler.  Dyrene  havde 
ingen  Grimer,  men  i  Næsebrusken  sad  Ringe,  hvori  de 
kirgisiske  Førere  havde  knyttet  tynde  Baand,  som  var 
fæstede  til  Slæderne  foran.  Dyrene  var  øjensynligt  tør- 
stige, thi  under  deres  vuggende  Gang  bøjede  de  ofte  Ho- 
vedet for  at  sluge  af  den  Sne,  der  laa  i  Vejen.  Karava- 
nen kom  fra  Semipalatinsk  i  Sydsibirien  og  skulde  efter  at 
have  afleveret  Melet  i  Tjumen  videre  til  det  irbitske 
» Jahrmarked«,  hvortil  Huderne  var  bestemte.  Melet  var 
meget  velkomment,  thi  saa  vel  i  Tjumen  som  mange 
andre  Steder  i  Centralsibirien  sporedes  i  ikke  ringe  Grad 
Virkningen  af  den  endnu  rasende  store  Hungersnød  i 
Lillerusland.  Sibirien  havde  til  de  nødlidende,  russiske 
Hungerprovinser  afstaaet  saa  meget  Korn,  at  det  selv  var 
kommet  i  Forlegenhed.  —  Vi  ere  i  Slutningen  af  Fe- 
bruar, og  det  begynder  allerede  at  vaares.  Sneen,  der 
hidtil  har  været  tør  og  let,  antager  om  Middagen  en 
blød  Karakter,  Drengene  begynde  at  lave  Snemænd,  i 
Vinterens  Løb  have  de  fanget  Stillidser,  Fuglekonger  og 
Dompapper  med  Lokkefugl  og  solgt  dem  paa  Markederne 
til  10  og  40  Øre  Stykket.  Allikerne  komme  allerede 
trækkende  Syd  fra,  de  samles  i  Klokketaarnene  paa  Kir- 
kerne,   og    alt    efter    som  Vaaren    kommer    nærmere    og 

nærmere,  opføre  de  larmende  og  støjende  Koncerter.  Om 
Aftenen  foretage  de  i  store  Flokke  Udflugter  højt  op  over 
Kirkernes  Spir,  og  saa  skrige  de,  saa  det  høres  ud  over 
hele  Byen.  Der  er  nok  af  Fuglevildt  i  de  sibiriske  Byer, 
ogsaa  om  Vinteren.  I  Millionvis  samles  Duer,  tamme  og 
halvvilde,  paa  Torvepladsene  og  andre  Steder,  hvor  der 
falder  noget  af  til  Føden,  og  Duerne  er  der  ingen,  der 
rører,  før  dø  af  Hunger;  de  ere  hellige  Fugle,  som  det 
er  S}md  at  dræbe.  Men  om  Vinteren,  naar  Vinaanden  i 
Termometret  staar  meget  lavt,  og  Kviksølvet  er  frosset 
til  Is,  kan  man  paa  aabne  Pladse  eller  under  Tagmøn- 
ninger finde  kolde  og  stive  Duer  og  Spurve  ved  hin- 
andens Side. 

Saa  kom  Fastelavn  med  Kanekørsel  og  Slæderutsch- 
ning  og  Blinni -Spisning  (Bygmelspandekage)  og  derpaa 
»Tschistoj-ponedjelnik«  (Den  rene  Mandag),  da  alle  Folk 
indvie  Fasten  med  et  Dampbad.  Indtil  Paaske  lever  saa 
den  nøjsomme  ortodokse  Almue  og  en  stor  Del  af  den  lige 
saa  religiøse  Borgerstand  af  Agurker,  Grøntsager,  Kar- 
tofler, stegte  i  Fasteolie  (Olie  og  Bælgfrugter),  Te  og  tørt 
Brød  og  en  sjælden  Gang  Fisk.  I  Følge  Overleveringen 
skal  ogsaa  Fisk  forsages  de  fire  Dage  i  Ugen. 

Hen  i  Slutningen  af  Marts  begyndte  Tjumenerne  at 
køre  i  Vogne,  da  de  ubrolagte  Gader  havde  forvandlet  sig 
til  en  blød  Grød  af  Sne  og  Mudder.  Vognene  ere  just 
ikke  af  den  mageligste  Slags,  de  have  ingen  Fjedre  og 
bestaa  iøvrigt  af  en  aflang,  flettet  Kurv,  der  hviler  paa 
et  Underlag  af  Rafter,  hvis  Endepunkter  ere  fæstede  til 
to  Plankestumper  lige  over  Hjulakslerne.  Kusken  sidder 
foran  i  Kurven,  de  rejsende  bag.  De  første  Dage  af 
April  faldt  ind  med  Sne,  men  den  5te  toges  Vognene 
atter  i  Brug.  I  lang  Tid  blev  imidlertid  Trafiken  vanske- 
liggjort af  Dynd  og  Mudder  og    Dynger  af  Hestegødning, 

som  vel  blev  hobet  sammen  i  Bunker,  men  ikke  bortkort 
for  det  første. 

I  Følge  de  tjumenske  Politivedtægter  skulde  man  helst 
ikke  færdes  ude  efter  Kl.  10  om  Aftenen  og  allermindst 
i  Selskab  med  en  Kvinde.  Et  saadant  Forbud  kunde 
selvfølgelig  ikke  forbedre  de  tøjlesløse  Usædeligheds-For- 
hold, som  Byerne  i  Landet  kunne  rose  sig  af.  Men  om  Af- 
tenerne sent  bør  man  dog  ikke  gaa  ude  alene,  hvis  man 
da  ikke  er  bevæbnet;  egentlig  er  det  forbudt  at  bære 
Vaaben,  endog  Kniv  skal  man  ikke  have  paa  sig,  men 
her  snød  jeg  atter  Autoriteterne,  thi  jeg  ihukom  det  færø- 
ske Valgsprog:  »Du  skal  altid  være  forsynet  med  Kniv, 
da  det  ellers  kan  gælde  dit  Liv«  —  en  Gang  gik  en  Baad 
bort  paa  Færøerne  alene  af  den  Grund,  at  ingen  af  Mand- 
skabet var  forsynet  med  Kniv.  —  Paa  offentlige  Gader 
og  Steder  i  Sibirien  maa  man  ikke  røge  Tobak,  og  det 
er  jo  et  priseligt  Lovbud,  som  ogsaa  næsten  alle  holde 
sig  efterretteligt.  En  Aften  i  Maj  Maaned  passerede  jeg 
paa  Vejen  hjem  fil  min  Bopæl  fra  Pristan'en  (Kajen),  hvor 
jeg  havde  besøgt  en  af  Dampskibskaptajnerne,  to  lurvede 
Personer  og  opfangede  af  deres  Samtale  følgende:  »Hvor 
kunde  du  være  saa  dum  ikke  at  bruge  Kniven,  ha,  ræd 
for  at  bruge  Kniv!«  Men  et  Par  Dage  senere  var  jeg 
nær  kommen  galt  afsted.  Det  var  ogsaa  en  sen,  mørk 
Aften,  da  jeg  vilde  inspicere  Byen  ved  Nat.  I  de  af  matte 
søvnige  Petroleumslygter  oplyste  Hovedgader  var  der 
stille  og  mennesketomt.  Paa  een  Gang  ser  jeg  mig  om- 
ringet af  tre  mørke  Skikkelser;  de  kom  nærmere  ind  paa 
mig,  og  med  et  blinkede  en  blank  Kniv  i  Luften,  idet  de 
brutale  Ord:  »Pengene  eller  Livet«  truende  blev  frem- 
satte. Men  et  Tryk  paa  Fjedren  i  min  Spadserestoks 
Haandtag  —  og  et  skarpt  treægget  Spyd  pegede  med  sin 
Spids  mod  den  truende  Bandit.  Det  lykkedes  mig  at 
vige  til  Side  og   komme    ud  af  Kredsen,    saa  jeg    kunde 

svinge  Vaabnet  frit,  og  snart  var  Gavtyvene  borte  i  Mørket. 
Kort  efter  laa  jeg  velbeholden  i  min  Seng. 

Den  (5)  17.  April,  Russernes  Paaskeaften,  var  en  klar, 
smuk  Dag  med  4  °  Varme.  Da  Klokken  slog  12  om  Nat- . 
ten,  begav  man  sig  til  Kirkerne,  købte  Vokslys  i  deres 
Vestibuler,  hvor  Klangen  og  Raslen  af  Penge  blandede 
sig  med  Præsternes  Messen,  og  forsamlede  sig  i  de  store 
Kirkerum,  hvor  Trængselen  til  sidst  voksede  til  det  mest 
mulige. 

Efter  en  3%  Times  lang  Messe  gik  Folk  hjem,  og  med 
en  Hr.  Maksejef,  en  Slægtning  af  Markussens  Hustru, 
for  øvrigt  af  fornem,  russisk-tatarisk  Herkomst,  forlod 
ogsaa  jeg  Kirken. 

Vi  var  lige  komne  hjem  og  havde  begyndt  at  tage 
for  os  af  de  mange  Vine  og  Sakuska'er,  som  ventede  paa 
os,  da  en  voldsom  Klemten  af  Kirkeklokkerne  lod  for- 
mode, at  der  var  Ildebrand.  Vi  foer  afsted  og  kom  ud 
til  Markedspladsen;  der  stod  et  stort,  nyopført  Værtshus 
i  lys  Lue.  Da  Vinden  blæste  over  mod  den  aabne  Plads, 
var  der  ingen  Fare  for  Ildens  videre  Udbredelse,  men 
paa  de  tilstødende  Huse  stod  Kvinder  og  Mænd,  oplyste 
af  de  mægtige  Flammer,  med  Ikoner  i  Favn,  vendte  mod 
den  stjærneklare  Himmel,  og  bad  om  at  blive  skaanede 
for  Branden.  Værtshuset  brændte  ned  til  Grunden,  og 
dermed   var  Ilden  begrænset. 

Første  og  anden  Paaskedag  saas  en  Del  skraalende, 
berusede  Folk,  men  intet  Politi,  i  Gaderne.  Undertiden 
kan  man  vel  træfie  en  Politibetjent,  men  kun  ved  høj  lys 
Dag.  Enkelte  Kvarterer  ere  dog  ikke  helt  ubevogtede 
om  Nætterne;  der  patruilleres  af  civile,  af  Borgerne  selv 
ansatte  og  lønnede  Vægtere,  der  med  Kæp  og  Skralde 
skræmme  de  ildesindede,  hvis  de  da  ikke  ligge  og  sove 
i  en  Døraabning.  I  Følge  Kirkeanordningen  skal  der  holdes 
Messe    i    8    Dage    efter  Paaske    og   ellers   kimes  Koraler 

tidligt  og  silde.  Men  der  var  ingen  Kirkegang  fjerde 
Paaskedag.  Folk  sagde,  det  var,  fordi  Poperne  de  fore- 
gaaende  Dage  havde  drukket  for  meget  af  den  be- 
rusende Vodka. 

Den  10.  April  flød  der  Vand  paa  Isen  af  en  lille  Aa, 
der  fører  forbi  Byen  ned  i  Turafloden.  Første  Paaskedag 
ankom  Stæren,  og  da  jeg  den  20.  April  kastede  Bøssen 
over  Skulderen  og  gik  ud  i  Skov  og  Eng,  kunde  jeg,  paa 
Steder,  hvor  den  smeltende  Sne  havde  dannet  Damme, 
skyde  de  første  Stokænder.  Nede  paa  Turafloden  laa  talrige 
Dampskibe  og  Flodlægtere  indefrosne.  Den  (16)  28.  April 
kunde  Sommerens  Virksomhed  begynde. 

I  Paaskeugen  var  jeg  Vidne  til,  at  et  Menneske  blev 
stedet  til  den  sidste  Hvile.  Det  store  Ligfølge  bevægede 
sig  højtideligt  og  stille  gennem  Gaderne,  alle  Mændene 
gik  med  blottet  Hoved,  og  de  forbipasserende  hilste  ær- 
bødig den  hensovede  ved  at  tage  deres  Hovedbedækning 
i  Haanden,  medens  Toget  drog  forbi,  eller  de  havde  fjær- 
net  sig  paa  Afstand.  Foran  Kisten  bæres  Laaget,  som 
først  nagles  til  ved  Graven,  Ikoner  og  Krucifiks,  hvoral 
det  sidste  bliver  lagt  paa  den  dødes  Bryst,  før  Kisten 
sænkes  i  Jorden. 

Den  26.  April  var  der  almindelig  Sjælemesse  i  Byens 
Kapeller  og  Kirker.  Paa  Kirkegaardene  dvælede  talrige 
Grupper  af  Mennesker  ved  deres  afdødes  Hvilesteder.  — 
Kort  efter  Russernes  Paaske  indtræffer  Tatarernes  Faste- 
tid, hvorpaa  følger  deres  største  Højtid. 

I  Følge  Koranen  maa  Tatarerne  i  Fastemaaneden 
ikke  tage  Føde  til  sig  mellem  Solopgang  og  Solnedgang, 
og  de  allerfleste  af  dem  holde  sig  Loven  efterrettelig. 

—  En  Dag,  da  jeg  roede  ned  ad  Tura  for  at  skyde 
Ænder  og  siden  gik  op  i  en  tæt  Skov  af  Pil  og  Birk,  hvor 
store  Raagekolonier  gjorde  et  øredøvende  Spektakel,  stødte 
jeg  i  Skovens  Udkant  paa  en  ensom,  lille  tatarisk  Landsby, 

bestaacnde  af  fire  Jurter  med  flade  jord-  og  lerdækkede 
Tage  (uden  Rejsning). 

Jeg  gik  ind  i  en  af  Jurterne  og  fik  paa  Forlangende 
Mælk  at  drikke,  men  Tatarmadammen  glemte  ikke,  før 
hun  rakte  mig  Drikken,  at  meddele  mig,  hvad  den  kostede, 
løvrigt  kunde  lige  saa  lidt  hun  som  hendes  mange  Børn, 
der  var  forsamlede  i  Hytten,  synderlig  stort  Russisk.  I 
et  tatarisk  Hus  findes  i  Reglen  hverken  Borde  eller  Stole. 
Man  spiser  siddende  paa  Hug,  hviler  sig  og  sover  paa 
den  1/2  Alen  høje  Tribune,  som  optager  Gulvets  forreste 
halve  Grundflade.  Mere  velhavende  Tatarer,  der  eje  store 
Huse  med  flere  Værelser,  have,  mest  for  russiske  be- 
søgendes Skyld,  indrettet  1  å  2  Værelser  efter  russisk 
Mønster  med  Stole  og  Borde  ete. 

Paa  Hjemvejen  mødte  jeg  i  Skumringen  et  Stykke 
fra  Tjumen  to  Mænd,  som  standsede  mig  og  spurgte  paa 
radbrækket  Russisk  om  Vejen  til  den  lille  Tatarbygd. 
Mændene,  som  viste  sig  at  være  Tscherkessere,  saa  ro- 
buste og  mindre  godmodige  ud.  Men  havde  de  ondt  i 
Sinde,  var  jeg  parat  til  at  afbøde  et  eventuelt  Stød  eller 
Hug.  Efter  at  have  faaet  den  forlangte  Oplysning,  bød 
de  Godnat  og  fortsatte  deres  Vej,  men  jeg  kunde  ikke 
lade  være  at  vende  mig  om  efter  dem.  De  havde  deres 
Races  Særkende:  brunlig  Ansigtsfarve,  skarpe,  fine,  regel- 
rette Ansigtstræk,  mørkt  Haar  og  Skæg,  sorte  Øjenbryn 
og  iøvrigt  en  statelig  Figur.  Den  tscherkessiske  National- 
dragt bestaar  af  en  sid,  folderig,  mørkeblaa  Kaftan  med 
blanke  Sølvhylstre  paa  Brystet  og  Dolk  i  Bæltet  om  Livet, 
Benklæder,  der  stikke  ned  i  langskaftede,  lakerede,  ved 
Anklerne  rynkede  Støvler,  som  ere  endnu  videre  end 
Russernes,  og  paa  Hovedet  den  klædelige  Merlusjka  (Pels- 
hue af  Thibetlammets  kulsorte,  krøllede  Skind.)  —  Den 
første  Maj  fik  Tjumen  Besøg  af  et  omrejsende  russisk 
Skuespillerselskab  —  nogen  fast  Stok  af  Aktører  har  Byen 

endnu  ikke,  men  vel  et  Teater  —  en  stor,  rod  Stenbyg- 
ning —  i  hvis  Kælderetage  Tjumens  største  Mel-Grosserer 

har  Udsalg  af  Høkervarer.  Selskabet  forblev  i  Byen  i 
nogen  Tid  og  opførte  bl.  a.  »Kaptajn  Grants  Børn-;  Pu- 
blikum var  vel  fornøjet  med  dets  Præstationer  og  ænsede 
sagtens  derfor  ikke  saa  meget  Sild-  og  Petroleumslugten 
m.  m.,  som  strømmede  op  ad  Trapperne,  ind  paa  Sidde- 
pladser, i  Loger  og  Parket. 

Den  19.  Maj  spiste  vi  for  første  Gang  i  det  fri,  i  Hr. 
Markussens  store,  pæne  Have.  Inde  mellem  cirkelrunde 
Stikkelsbær-  og  Ribsbuske,  i  et  af  Vedbend  omslynget 
Lysthus  dækkedes  herefter  daglig  Bord  med  hvid  Dug, 
dampende  Samovar  og  slebne  Krystalglas  i  forgyldte 
Sølvpokaler. 

Varm  er  den  tjumenske  Sommer;  ikke  sjælden  viser 
Termometret  20  °  i  Skyggen.  Den  18.  Maj  tog  jeg  min 
første  Svømmetur  i  en  Indsø  uden  for  Byen,  dér  var 
Vandet  13°,  men  Turafloden  holdt  sig  endnu  en  Del 
koldere. 

Den  20.  Maj  foretog  jeg  i  Følge  med  en  Russer  en  Jagt- 
udflugt til  Vogns  til  Andrejefskoje-osjero  (Andreas-Søen). 
Undervejs  mødte  vi  en  Flok  Heste,  som  dreves  frem  af 
beredne  Kirgisere  fra  de  sydsibiriske  Stepper;  et  Steds 
ved  Vejen  laa  omtrent  20  Emigranter  i  Lejr,  de  var  paa 
Rejse  fra  Lillerusland  mod  Sydøst.  Om  Aftenen  naaede 
vi  Søen,  gjorde  et  Par  Skud,  før  det  var  helt  mørkt,  tøj- 
rede Hestene  ved  Vognen,  satte  Lokænderne  ud  paa  Kærene 
og  krøb  ind  i  en  af  de  mange  af  Jægere  opførte  Hytter 
for  at  oppebie  Morgenrøden.  Snart  var  Tusmørket  forbi, 
Lysningen  fra  Nord  bredte  sig  ud  over  Himlen,  og  Æn- 
derne kom  trækkende  og  nedlod  sig  snadrende  hos  de  til 
en  kort  Snor  hæftede  Træænder,  hvem  den  svale  Morgen- 
luftning og  Snorens  Stramning  fik  til  at  gøre  de  natur- 
ligste Bevægelser  paa  Vandet.     Pif,  Paf,  lød  det,  Ænderne 


193 

fløj  op,  de  anskudte  blev  paa  Pletten,  nye  kom  trækkende, 
og  Kl.  fire  om  Morgenen  havde  jeg  fem  Stykker,  en  Hvin- 
and, to  Krikænder  og  to  Stokænder.  Paa  den  anden  Side 
af  den  omfangsrige  Sø  lød  Skud  i  Skud.  Den  21.  Maj 
var  det  russisk  Helligdag,  og  en  Masse  Jægere  var  paa 
Farten.  De  sibiriske  Jægere  ere  ligesom  mange  andre 
Landes:  Søndagsjægere.  Om  Eftermiddagen  kom  jeg  med 
en  Kano  uden  Aarer  —  jeg  padlede  dels  med  Hænderne, 
dels  med  en  afbrækket  Gren,  som  jeg  havde  løsnet  nede 
ved  Søbredden,  i  hvis  Nærhed  der  laa  en  tatarisk  Bygd, 
—  til  en  Holm  midt  i  Søen;  der  var  flere  Arter  Terner 
derude,  men  ingen  Ænder.  Om  Aftenen  indstillede  jeg 
Jagten,  bandt  Kanoen  fast  igen,  hvor  jeg  havde  taget  den, 
■og  spadserede  op  til  Tatarb}Tgden,  hvor  min  russiske 
Fører,  der  ikke  var  synderlig  Jæger,  men  derimod  en  dygtig 
Fisker,  ventede  mig.  Det  blev  vedtaget,  at  vi  skulde  hvile 
ud  i  Tatarbyen,  for  at  jeg  næste  Dag  kunde  fortsætte 
Jagten.  Vi  slog  os  til  Ro,  eller  ønskede  imidlertid  at 
gøre  det,  i  et  af  Husene,  men  fik  ingen  Hvile  paa  Grund 
ai  Sengetægernes  graadige  Anfald.  Min  Vogn,  paa  Bun- 
den af  hvilken  der  laa  Hø,  var  om  Aftenen  bleven  op- 
stillet i  Gaarden.  Med  to  fremmede  Jægere,  der  bad  om 
Lov  til  at  følge  mig,  steg  jeg  op  i  denne,  da  vi  ikke 
kunde  holde  det  ud  inde.  Men  just  som  vi  ere  komne  til 
Ro,  styrter  en  voldsom  Regn  ned  fra  Himlen,  i  et  Øje- 
blik ere  vi  gennemblødte  og  maa  søge  ind  i  Hytten  igen. 
Paa  Søvn  var  der  dog  ikke  til  at  tænke. 

Ved  Daggry  vandrede  jeg  alene  afsted  langs  Bredden 
af  den  store  Sø  med  min  Bøsse  under  Armen.  Efter  en 
halv  Times  Forløb  naaede  jeg  en  stor  græsgroet,  hvælvet 
Pynt,  som  strakte  sig  ud  i  Vandet.  Her  laa  Tatarernes 
uindgærdede  Gravplads;  der  fandtes  ingen  Kors  eller  Monu- 
menter, og  alt  gjorde  Indtryk  at  Vanrøgt  og  Forsømmelse. 
•Over  de  fleste  af  Gravene  var  der  bygget  Stendysser  eller 

rejst  svære  Tr;ekasser,  hvorved  Stnkl  lik  Stor  Lighed 
med  en  nordMbirisk  Ligplads.  Jeg  drejede  af  til  venstre 
og  kom  ind  i  en  lav,  tæt  Skov  al  IM1  Og  Ask.  Til  min 
store  Forundring  kom  der  flere  Ænder  flagrende  ud  fra 
Træerne,  og  \  ed  at  se  efter  imellem  Grenene  fandt  jeg 
deres  Reder  med  Æg  i.  Saa  bøjede  jeg  atter  al  til  højre 
for  at  fortsætte  langs  med  Søen,  men  blev  snart  standset 
at  en  bred  Aa  med  lave  Bredder,  et  af  Søens  Tillob,  Paa 
Aaen  svummede  Yandhøns  og  Silkedykkere.  Det  hele 
Udbytte  var:  13  Ænder,  en  Høg,  tre  Terner  af  forskellige 
Arter,  en  Tangspove,  en  Strandskade,  en  Blishøne  og  en 
Fiskeørn.  Før  jeg  kørte  hjem  med  min  Russer,  gjorde 
jeg  mig  et  lille  Ærende  op  i  et  af  de  mere  velhavende 
tatariske  Huse.  Da  jeg  traadte  ind,  laa  en  Kvinde  paa 
Platformen  og  bad.  Hun  var  meget  optaget  af  Bønnen 
og  syntes  ikke  at  lægge  Mærke  til  mig,  i  Haanden  havde 
hun  en  Perlekrans,  stundom  trykkede  hun  Pegefingrene 
mod  hinanden  og  bøjede  Hovedet,  indtil  det  berørte  Lejet, 
flere  Gange  rejste  hun  sig  op  for  saa  at  knæle  ned  igen. 
Bønnen  syntes  aldrig  at  skulle  faa  Ende.  Saa  løb  jeg 
ind  et  andet  Sted,  hvor  jeg  modtoges  af  en  ældre  alvor- 
lig Mand,  af  hvem  jeg  lik  den  trykte  Koran  at  se ;  der 
var  to  Kvinder  inde,  de  bar  grelle  Sarafaner,  Solvarm- 
baand  og  Ringe  og  en  Mængde  Sølvmønter  i  Haarflet- 
ningerne. 

Paa  Hjemvejen  til  Tjumen  genlød  de  tætte  Løv-  og 
Naaletræskove,  som  passeredes,  af  Aarfiiglenes  skog- 
rende Leg. 

Kristi  Himmelfartsdag  helligholdtes  med  Gudstjeneste 
i  Kirkerne,  men  Butikkerne  var  aabne  hele  Dagen,  og 
Folk  arbejdede  ellers  som  paa  en  Hverdag.  Den  (13.) 
25.  Maj  var  det  Pinse.  Allerede  anden  Pinsedag  ere  Bu- 
tikkerne aabne,  og  efter  Middagstid  arbejdedes  ogsaa  over- 
alt som  paa  en  Søgnedag. 

Af  historiske  Seværdigheder  har  Tjumen  ingen,  der- 
imod en  stor,  smuk  Banegaard,  der  staar  i  Forbindelse 
med  en  Kaj,  hvor  en  Mængde  Dampskibe  i  Sommerens 
Løb  lægge  til.  Tjumen  har  dog  sin  Historie,  idet  den 
nemlig  skal  ligge  paa  det  samme  Sted,  hvor  Landets  sidste 
uafhængige  Hersker,  Tatarhøvdingen  Kutschum,  havde  an- 
lagt sin  rige,  befæstede  Residens,  Sibir.  Udenfor  Tjumen 
findes  en  stor  indhegnet,  romantisk  Skov  med  tætte, 
dunkle  Træer  og  skyggefulde  Smaastier,  som  Bybefolk- 
ningen i  Mangel  af  Parker  eller  Haver  et  Par  Gange  om 
Aaret  benytter  til  Folkefester.  En  saadan  holdtes  der 
ude  den  27.  Maj  med  Musik  og  Dilettantforestillinger. 
Megen  Lykke  gjorde  et  blandet  Kor  af  jævne  Borgere, 
som  foredrog  nationale  Sange.  Aftenen  endte  med  Fyr- 
værkeri og  Dans  i  en  større,  lukket  Pavillon,  hvortil 
kun  Byens  højere  Klasser  lod  til  at  have  Adgang. 

Endskønt  jeg  foreløbig  har  fast  Bopæl  i  Tjumen, 
foretager  jeg  dog  hyppig  i  Selskab  eller  alene  Udflugter 
til  Fods,  pr.  Velocipede,  i  Sadel  eller  paa  Vogn;  til  Jagt 
og  Fiskeri  er  der  fortrinlig  Lejlighed,  saa  meget  mere, 
som  man  kan  jage  og  fiske  hvor  som  helst  og  naar  som 
helst,  man  selv  lyster.  Til  en  Andejagt  med  min  fast- 
lønnede  Fører,  den  samme  Russer,  som  tidligere  var  med 
mig,  spænde  vi  tre  Heste  for  Tjælæga'en  og  køre  bort 
ad  en  smal,  knudret,  lidet  befærdet  Vej  en  Dag  i  Midten 
af  Juni.  Det  er  lummert  i  Vejret,  og  Solen  bager  vore 
Legemer.  Paa  en  lang  Strækning  (Vejen  fører  fortrinsvis 
langs  med  en  langsomt  flydende,  lille  Aa)  have  vi  til 
højre  for  os  bølgende  Rugmarker  og  fyldige  Havreagre, 
der  strække  sig  milevidt  omkring  og  sagte  og  lydløst 
vugges  af  den  lummerhede,  svage  Solbrise. 

Til  sidst  komme  vi  ind  i  tætte  Sværme  af  Myg  og 
giftige  Fluer.  Saa  faa  Hestene  Tøjlerne,  i  fuldt  Firspring 
fare   de  af  sted.    Vognen  svinger  frem  ad  Vejens  Bugtnin- 

ger,  Luften  suser  os  <»m  Ørene,  og  indtil  videre  maa 
Djævleinsekterne  trække  det  korteste  Straa.  Men  sagt- 
nes Farten,  bliver  det  atter  galt  paa  Færde.  75  Verst 
Ira  Tjumen  standse  vi  endelig  Og  tøjre  Hestene  ved  en 
stor  Mosestrækning  Eor  selv  at  begive  os  til  Fods  over 
denne  til  den  store  Indsø,  Karman,  paa  hvilken  Jagten 
skal  Eoregaa.  Støvlerne  trækkes  af,  og  marsch!  ud  over 
det  gyngende,  bløde  Jordsmon!  En  halv  Times  brydsom 
(.lang,  og  vi  sætte  <>s  tratte  ned  paa  en  lille,  tør  Tue 
ved  Søens  jævne,  lave  Bred.  Med  ét  opskræmmes  vi  af 
en  stor  Giftslange,  som  hvislende  farer  os  mellem  Benene 
og  styrter  sig  ud  i  det  blanke  Vand.  Slangen  var  en 
god  Svømmer,  den  holdt  sin  Snude  i  Vandfladen,  medens 
den  pilede  ud  paa  Dybet.  Nu  kunde  det  nok  hænde,  at 
vi  i  en  Fart  fik  vore  Strømper  og  Støvler  paa.  Vi  gik 
videre  langs  Søen,  indtil  vi  naaede  et  af  tre  smaa  Røn- 
ner bestaaende  Sommer-Fiskerleje,  hvor  en  af  Fiskerne 
stiller  sig  og  sin  Kano  til  min  Raadighed.  Saa  skynder 
jeg  mig  i  Baaden,  i  den  fortryllende,  smukke,  lyse  Nat, 
medens  den  gamle  Fører  gaar  ind  i  en  af  Hytterne  for 
at  gotte  sig  med  Te.  Der  er  en  Mængde  sorte  Ænder 
paa  Vandet,  spage,  men  temmelig  skudhaarde.  Kl.  LO 
om  Formiddagen,  da  Kanoen  snart  ikke  kan  bære  nier, 
ro  vi  i  Land  paa  en  skovbevoxet  Holm  midt  ude  i  Soen, 
en  Mils  Vej  fra  Hytterne.  Jeg  strakte  mig  hen  i  Skyg- 
gen af  en  høj  Cembrafyr  og  vaagner  badet  i  Sved;  det 
forekom  mig,  at  jeg  hørte  en  Puslen  i  de  nærmeste 
Buske.  Jeg  rejser  mig  over  Ende  og  ser  en  rød  Ræv 
tage  en  Hjerpe  i  Gabet  og  luske  af.  Heldigvis  laa  et  af 
mine  Geværer  ved  Siden  af  mig,  i  et  Nu  ere  Lobene  ret- 
tede mod  Mikkel,  som  heller  ikke  slap  helskindet  derfra. 
Fiskerfamilierne  lange  ved  Hjælp  af  Garn  og  Ruser 
en  Masse  Karusser,  som  de  slippe  ud  i  Indelukker  paa 
to— tre  Favnes  Dybde,  indtil    de    se  Lejlighed    til  at  tore 

dem  til  Markedet  i  Tjumen.  Om  Aftenen  gik  alle  Lejets 
Kvinder  ud  at  bade  sig,  uden  i  mindste  Maade  at  lade 
sig  genere  af  vor  Nærværelse;  de  svømmede  alle  godt; 
i  modsat  Fald  havde  det  heller  ikke  været  tilraadeligt 
at  gaa  i  Vandet,  da  det  allerede  et  Par  Skridt  fra  Bred- 
den er  tre  Alen  dybt,  og  Bunden  iøvrigt  er  blødt  Dynd. 
Overhovedet  ere  de  russisk-sibiriske  Damer  meget  dyg- 
tige Svømmersker.  I  Sibirien  svømme  Folk  paa  deres 
egen  Vis.  De  strakte  Arme  løftes  vekselvis  op  af  Van- 
det, kastes  ned  foran  Ansigtet  og  føres  ud  til  Siderne, 
medens  den  ene  Haand  drives  tilbage  gennem  Vandet, 
farer  den  anden  frem  gennem  Luften.  Og  fremad  gaar 
det  med  stor  Fart.  Det  er  sjældent,  at  nogen  svømmer 
paa  Frø-Vis,  derimod  hyppigere  å  la  Pattedyr,  d.  v.  s. 
med  Hensyn  til  Forlemmerne.  Paa  Sælhundevis,  d:  paa 
Ryggen,  tilbagelægge  dygtige  Svømmere  større  Stræk- 
ninger. Jeg  blev  et  Par  Døgn  ved  Søen,  og  da  Ruge- 
tiden  var  vidt  fremskreden,  rettede  jeg  særlig  min  Skyde- 
trang  mod  større  Andeflokke,  om  hvem  det  kunde  for- 
modes, at  de  ikke  vilde  stifte  Familie  før  end  ad  Aare. 
Men  i  og  omkring  Fiskerlejet  var  det  dog  ikke  saa  godt 
at  være,  deri  var  de  giftige  Myg  og  andre  Insekter  til- 
lige med  Varmen  Skyld.  Fiskernes  Termometer  stod  i 
Middagssolen  paa  48°  (R),  og  Kl.  12  om  Natten  var  der 
18  °  Varme,  altsaa  lidt  lunere  end  strængt  nødvendigt. 
Paa  Hjemvejen  plagedes  vi  ubarmhjertigt  af  de  smaa 
stikkende  Fluer  (»motsehki«),  og  desuden  var  det  en  saa 
trykkende  Hede,  at  man  end  ikke  paa  Vognen  kunde 
nyde  den  Søvn,  man  saa  højlig  trængte  til. 

Den  (7)  19.  Juni  holdes  aarlig  en  stor  Folkefesc  i 
Tjumen  paa  en  stor,  flad  Mark  tæt  ved  Byen.  Her  skal 
i  gamle  Dage  have  været  en  Kilde  med  lægende  Kraft, 
til  hvilken  Folk  i  Mængde  søgte  hen  for  at  blive  hel- 
bredede.    Ude  paa  den  grønne  Fælled,  der  til  dagligdags 

ligger  ganske  tom,  vrimlede  det  al  Mennesker,  der  be- 
vægede sig  mellem  Telte,  Skydebaner  og  Gøglerboder. 
Det  hele  gjorde  Indtryk  af  et  fornøjeligt  »Jabrmatked  , 
eller  maaske  snarere  en  dansk  Dyrebavsbakke. 

Den  (12.)  24.  Juni  fejredes  Indvielsen  af  et  virkeligt 
Jahr marked  i  Tjumen  i  Ligbed  med  f.  Ex.  det,  der  aarlig 

afholdes  i  Irbit.  Markedet,  som  aarlig  skal  vare  en  .Maa 
ned,  blev  efter  Sigende  allerede  det  første  Aar  en  stor 
Succes  for  Handelsstanden.  Det  bød  paa  alle  Slags  Va- 
rer, importerede  og  af  Landets  egne  Frembringelser,  blandt 
de  første  bemærkedes  (hvad  der  var  nyt)  en  stor  Sam- 
ling gode  Landbrugsredskaber  og  Maskiner. 

I  de  første  Dage  af  Juli  vrimlede  det  paa  Torvene 
af  modne  Bær:  Jordbær,  Stikkelsbær,  vilde  Solbær  og 
Ribs,  Kaal,  Bønner,  Agurker  og  Meloner.  Omkring  den 
første  Juli  begyndte  man  at  slaa  Græsset;  den  14.  saas 
mange  Høstakke  paa  de  vidtstrakte  Enge  i  Byens 
Omegn. 

I  Dagene  omkring  den  20.  Juli  fik  Tjumen  Besøg  af 
en  meget  uvelkommen  Gæst,  og  der  blev  des  værre  ikke 
gjort,  hvad  der  kunde  og  burde  gøres  for  at  holde  ham 
borte.  Gæsten  hed  Kolera  og  fordrev  mangen  Borger 
fra  hans  lune,  hyggelige  Hjem  ud  til  fjærntliggende  Byg- 
der, indtil  Byens  Autoriteter  ved  Forbud  standsede  denne 
frivillige  Flugt  for  Døden.  Paa  Gadehjørner  opsloges 
trykte  Plakater  med  Anvisninger  om,  hvorledes  man 
skulde  indrette  sin  Diæt  for  at  undgaa  Gæstens  skarpe 
Kløer. 

Men  Tjumen  havde  Oplagssteder,  hvorfra  Koleraen 
kunde  hente  Næring  og  Kræfter  til  at  dræbe  saa  mange 
af  dens  Indbyggere,  som  den  lystede;  det  var  de  store 
Affaldsdynger  saavel  inde  i  selve  Byen  som  uden  for 
den,  og  mærkeligt  nok  ofrede  ingen,  hverken  Kommune 
eller  andre,  denne  Omstændighed  nogen  Tanke.    En  grue- 

lig"  Stank  fra  en  Fordybning  i  Jordsmonnet  mellem  den 
egentlige  Bydel  og  Forstaden,  »Goroditsche«  (Bjærget), 
hvorhen  næsten  daglig  alskens  ildelugtende  Affald  kørtes, 
som  Fyld,  spredtes  over  Byen  og  nærede  i  Forbindelse 
med  den  stærke  Sommervarme  den  skrækkelige  Epidemi. 
I  Tusindvis  bortrev  den  Byens  Indbyggere ;  først  da  Kølig- 
heden ved  Høstens  Indtrædelse  afløste  Sommervarmen, 
var  dens  dræbende  Kraft  forbi,  og  de  efterlevende  kunde 
drage  et  Lettelsens  Suk.  Byen  var  paa  en  Maade  af- 
spærret, og  saa  fik  man  gøre  sig  fortrolig  med  Dødstan- 
ken. Men  Gud  ske  Lov,  Dødens  Engel  gik  Hr.  Markus- 
sens Dør  forbi,  og  den  havde  dog  næsten  været  alle 
Steder  og  i  mange  Huse  taget  to  Ofre.  Det  var  meget 
farligt  at  nyde  Grøntsager  og  ukogt  Vand  eller  Kvas  (en 
syrlig,  russisk  Nationaldrik),  de  maatte  ikke  engang  ud- 
bydes til  Salg  paa  Torvene,  efter  at  Epidemien  havde 
holdt  sit  Indtog. 

En  Dag  kom  el  ungt,  smukt  Menneske  i  Besøg  hos 
Hr.  Markussen.  »Jeg  er  ikke  bange  for  Kaljera'en,« 
sagde  han,  »jeg  spiser  dog  ikke  Agurker,  men  en  lille 
Bid  kan  ikke  skade  noget.«  Næste  Dag  spiste  han  saa 
i  sit  Hjem  et  Stykke  af  den  forbudte  Frugt,  og  en  halv 
Time  efter  laa  han  Lig.  I  Hr.  Markussens  Have  voksede 
blandt  andet  mange  dejlige,  saftige  Agurker.  Hr.  Makse- 
jeff,  den  unge  halv-russiske ,  halv-tatariske  Adelsmand, 
som  boede  hos  Hr.  Markussen,  og  jeg  gik  og  saa  paa 
Agurkerne,  hvorledes  de  Dag  for  Dag  voksede  sig  større 
og  større;  vi  var  en  lille  bitte  Smule  Gourmander,  tog 
derfor  en  skønne  Dag  en  af  de  middelstore  og  spiste  lidt 
af  den;  det  er  mig  ellers  lidt  gaadefuldt,  hvorledes  vi 
kunde  være  saa  ubetænksomme  at  lade  os  friste,  men 
det  var  vel  det  ydmygende  i  ikke  at  vove  at  smage  paa 
den  grønne  Frugt,  der  æggede  os  til  en  Slags  Trods. 
Jeg  følte,  hvorledes  den  tyggede  Bid  som  Vand  gled  ned 

i  Fordøjelseskanalen,  men  gjort  Gerning  stod  ikke  til 
at  ændre,  og  hvad  nyttede  det  nu,  at  beklage  sin  svage 
Vilje  over  for  Fristelsen]  Jeg  grebes  straks  af  Koleraen, 
som  ytrede  sig  vred  voldsomme  Mavesmerter,  Kvalme, 
Hovedpine  og  Diarrhoe.  Det  var  for  saa  vidt  heldigt, 
at  der  ikke  var  langt  til  vort  Nødtørftshus,  jeg  naaede 
tids  nok  derhen  og  tilbragte  et  Par  Timers  Tid  dér  svæ- 
vende mellem  Liv  og  Død.  Saa  blev  det  bedre  med  mig, 
og  Gud  ske  Lov,  at  Døden  ikke  tog  mig.  Næste  Dag 
var  jeg  fuldstændig  genoplivet,  men  det  var  ogsaa  kun 
et  lille  Stykke,  jeg  havde  spist.  Med  min  Kammerat  var 
det  gaaet  til  omtrent  paa  samme  Vis,  han  blev  greben  . 
men  slap  ogsaa  fri.  For  Resten  af  Sommeren  var  vi 
meget  forsigtige  med,  hvad  vi  spiste,  og  det  gjorde  vi 
nok  klogt  i. 

En  Dag  kom  en  fin,  ældre  Dame  i  Besøg  til  os. 
Hun  mente,  det  var  ikke  saa  farligt  med  Pesten,  naar 
man  bare  hyppigt  tog  sin  Tilflugt  til  Kognaksflasken. 
Men  det  var  et  Fejlsyn,  hun  havde  dannet  sig,  for  næste 
Dag  erfarede  vi,  at  Koleraen  havde  slaaet  hende  ihjel. 
Rundt  om  i  Kvarteret  døde  Folk  som  Fluer;  i  to  Huse, 
der  tilhørte  Hr.  Markussen  og  stødte  op  til  os,  døde  tre 
Mennesker,  og  vi  betragtede  det  som  en  Selvfølge,  at 
mindst  en  af  os  var  udset  som  Offer. 

Da  jeg  en  Dag  gik  en  Runde  gennem  Byen,  saa  jeg 
en  Mand  ligge  i  Rendestenen  udenfor  en  Kabak  (Brænde- 
vinskro),  nogle  Drenge  stod  omkring  ham  og  sagde,  at 
han  var  død,  men  Manden  var  nok  kun  døddrukken ;  to 
Brandmænd  kom  til  Stede,  kastede  ham  paa  en  Vogn, 
A'iklede  ham  ind  i  et  Par  Maatter  og  kørte  bort  med 
ham.  En  anden,  som  kørtes  ud  til  Begravelsespladsen, 
begyndte  pludselig  at  røre  paa  sig  og  bede  om  Skaansel, 
»da  han  jo  ikke  var  død,  'men  kun  ikke  orkede  at  staa 
op.«       Jo  vist  er  du  død,«  siger  Kusken,  »Doktoren  maa 

da  vide  det  bedre  end  du;  lig  nu  bare  stille,  saa  skal 
du  snart  komme  ned  i  Hullet.«  Der  gik  for  øvrigt  saa 
vel  i  Tjumen  som  i  andre  af  de  af  Pesten  hjemsøgte 
Byer  de  uhyggeligste  Rygter  om  Folk,  som  blev  levende 
begravne.  Megen  Vilkaarlighed  anvendtes  i  hvert  Fald 
ofte  over  for  syge  og  saarede.  Endskønt  Pesten  i  sig 
selv  ikke  ansaas  for  smitsom,  nærede  man  dog  stor  Frygt 
for  en  angreben,  og  det  blev  nærmest  Brandmændene, 
som  havde  paataget  sig  Udkørslen  af  Ligene,  eller  i 
sjældnere  Tilfælde  en  Læge  eller  Feltskær,  som  de  døende 
i  deres  sidste  Øjeblikke  kom  i  Berøring  med.  Naar  et 
Menneske  var  blevet  »kørt  bort«  uden  Ceremonier  eller 
Følge,  ofte  uden  Kiste,  kom  der  Folk  til  det  hjemsøgte 
Hus  med  Karbolsyre,  som  blev  stænket  og  sprøjtet  ud 
over  Gulve,  Vægge,  Møbler  og  Senge,  saa  alting  blev 
odelagt.  I  Slutningen  af  Juli,  medens  Koleraen  rasede 
værst,  gik  jeg  ud  til  den  ene  af  Byens  Begravelses-Pladse. 
Inde  paa  den  store  Kirkegaard  stod  Mænd  i  flere  Grupper 
og  opkastede  brede  og  dybe  Fællesgrave,  og  hvor  Øjet 
saa  hen,  laa  nye  tilkastede  Jordhøje.  I  Lighuset  ved  en 
af  Indgangene  til  Kirkegaarden  fandtes  18  Ligkister, 
nøgne,  malede  Fyrrekister,  og  imellem  dem  laa  de  i 
Maatter  eller  Presenninger  indhyllede  Lig.  Paa  Hjem- 
vejen kom  to  Baarer  mig  i  Møde,  den  første  bares  af 
fire  Mand  og  fulgtes  af  en  enlig  Kvinde,  den  anden  var 
et  i  en  Kiste  nedlagt  Barnelig,  som  en  bedrøvet  Fader 
bar  over  Skulderen.  Manden  kom  fra  den  nærliggende 
Emigrantfælled  og  spurgte  mig,  hvor  han  skulde  hen  med 
Liget.  Jeg  gik  tilbage  med  ham  til  Lighuset  og  viste 
ham  derind  ;  der  var  ingen  Graver  at  se,  saa  satte  han 
den  lille  Kiste  ned  imellem  de  andre  og  fjærnede  sig 
over  mod  den  store  Emigrantfælled.  Paa  den  aabne 
Mark  i  Læ  af  Sejldugstelte  eller  opstillede  Vogne,  i 
mægtige  toetages    Træbarakker    eller    i   de  af  Emigrant- 

komiteerne    opførte    Sygehytter    findes    her   Tusinder    af 
Mænd,  Kvinder  <>u  Børn,  som  have  sagt  deres  Barndoms 

hjem    i    Lillerusland  Farvel    for    at    søge    sig   et    nyt    paa 
denne   Side   CJral,    helst    i  det  lovpriste   Amurland.    Her 

paa  den  store  Fælled,  hvor  der  nu  hver  Sommer  rorer 
sig  et  broget  Liv,  var  der  dødt  og  tomt  for  ikke  ret 
mange  Aar  tilbage.  Emigranterne  komme  med  jærn 
banetogene,  som  sætte  dem  af  paa  en  Perron,  der  støder 
umiddelbart  op  til  Fælleden,  men  nogle  foretrække  at 
tilbagelægge  den  hele  lange  Strækning  fra  Hjemmet  til 
Bestemmelsesstedet  med  egne  Heste  i  tungtlæssede  Vogne. 
Daglig  ankomme  ny  Transporter  i  Hundredvis,  og  daglig 
bryde  lige  saa  mange  op  fra  Fælleden  for  at  drage  mod 
Syd  eller  Øst  henholdsvis  med  Dampskibe  eller  paa  emu 
Vogne.  De  fleste  blive  ikke  skuffede  i  det  ny  Land, 
men  enkelte  vende  dog  tilbage  uden  at  harve  faaet  deres 
Drømme  opfyldte.  Der  er  ikke  saa  faa,  som  gøre  sig 
alt  for  store  Illusioner  om  det  sibiriske  Eldorado.  Guld 
og  Korn  hænger  nu  ikke  paa  Træerne,  man  kan  ikke 
pludselig  blive  rig,  især  om  man  er  daarlig  udrustet  til 
at  tage  fat  under  de  ny  Forhold.  —  Det  er  dog  ikke 
som  Guldgravere,  men  som  Kolonister,  Russerne  drage 
til  Sibirien,  og  Staten,  der  ønsker  Landet  befolket,  op- 
muntrer og  støtter  Udvandringen  ved  rentefrie  Laan,  ved 
at  yde  gratis  Jord  og  paa  mange  andre  Maader,  saa  at 
de  faa  uheldige,  som  vende  hjem  igen  med  Beklagelser 
over  deres  Skuffelser,  ikke  i  nogen  Maade  virke  skræm- 
mende paa  de  emigrantlystne;  desuden  indløber  der  saa 
mange  Lovord  fra  Udvandrere,  som  have  arbejdet  si- 
op  til  Velstand,  til  dem,  der  endnu  have  tøvet  hjemme, 
om  det  dejlige  Østen  med  Skov  og  Enge,  Fisk  og  Vildt 
og  herligt  Klima,  at  Emigreringen  aarlig  øges,  og  det  i 
saa  enorm  Grad,  at  den  nye  eentralsibiriske  jærnbane, 
ad  hvilken    den    overvejende  Del  af  Emigranterne    befor- 

dres,  har  vist  sig  at  være  et  utilstrækkeligt  Transport- 
middel. 

Med  Emigranterne  føres  der  i  Tjumen  en  livlig 
Hestehandel.  I  store  Flokke  drives  Heste  fra  Sydsibiriens 
Stepper  til  Markedet  i  Tjumen,  hvor  tillige  en  Mængde 
stjaalne  Heste  finde  Afsætning.  Falske  Købebeviser,  løn- 
lige Overenskomster,  raa  Talemaader,  højrøstet  Tale, 
Prutten  og  Slaaen-paa-Haanden  sætter  Kulør  paa  et  sibi- 
risk Hestemarked.  Hestehandlerne  tjene  godt,  Emigran- 
ten, som  kun  kender  de  hjemlige,  høje  Priser  og  mindre 
til  Prutten,  slaar  snart  til,  naar  det  er  et  rask  Spand 
(Hest  og  Vogn  sælges  gerne  sammen),  som  han  synes 
om.  Ligeledes  faa  Smaakræmmerne,  som  have  rejst 
deres  Træskur  ude  paa  Fælleden,  stor  Fortjeneste  af 
deres  emigrerende  Kunder. 

Dér  sidder  en  Familie  og  nyder  et  Maaltid  medbragt 
fra  Hjemmet,  overordentlig  fedt  og  tykt  Flæsk  med  Rug- 
brød til,  her  ligger  under  et  Lærredstelt  en  Kolerapatient 
i  sine  sidste  Trækninger  og  forladt  af  sine  nærmeste; 
nogle  Børn,  barbenede  eller  med  flettede  Straasko  og  i 
lillerussiske  Nationaldragter,  lege  i  Nærheden,  en  anden, 
tredje  og  fjerde  Familie  ligger  ved  Siden  af,  nogle  ere 
glade  og  fornøjede,  andre  alvorlige  eller  bedrøvede, 
Hundreder  af  Heste  græsse  inde  mellem  de  talløse  Men- 
neskegrupper paa  den  vidtstrakte  Fælled.  Helhedsind- 
trykket af  dette  store,  brogede  Liv  bliver  en  underlig 
Blanding  af  dybtfølt  Uhygge  og  romantisk  Stemning. 
Stikke  vi  Hovedet  ind  ad  en  af  Dørene  paa  de  mægtige 
Barakker,  møder  os  den  samme  Disharmoni,  de  samme 
skærende  Modsætninger:  hist  ligger  en  syg  og  jamrer 
sig  paa  en  Sovebænk,  og  lige  ved  staar  et  ungt,  strut- 
tende sundt  Par  i  fortrolig  Samtale,  lidt  længere  borte 
foredrager  en  ung  Knøs  gribende,  hjemlige  Sange  paa 
sin    toradede    Harmonika,    saa  Taarerne  trænge  sig  frem 

i  Øjenkrogene  paa  lyttende  Kvinder.  I  et  Hjørne  lyder 
Spil  og  Sang  og  munter  Dans  over  Brædderne,  hi>t  sid- 
de Familier  om  Tekedlerne  og  gotte  sig  ved  den  varme 
I  >rik,  dér  staa  andre  og  bede  foran  Ikonerne,  som  de 
sidst  af  alt  vilde-  have  skilt  sig  ved,  og  som  skulle  pryde 
de  forreste  Hjørner  i  de  nye  Hjem,  som  snart  -kulle 
dannes.  I  Sygehusene  gaa  det  rode  Kors's  Søstre  om- 
kring og  udrette  deres  Kærlighedsgerninger,  og  i  det  op 
til  disse  liggende  Træhus,  hvor  der  gives  fattige  Emi- 
granter gratis  Surkaal  eller  Te,  sidde  gamle  og  unge  om 
de  lange  Træborde. 

Endskønt  der  ogsaa  i  selve  Sibirien  gøres  meget  for 
Udvandrerne,  ere  disse  dog  ikke  vel  sete  af  de  indfødte 
Sibiriaker,  især  i  Byerne;  de  fattige  Emigranter  over- 
hænge Borgerne  med  Tiggeri,  og  den  umaadelige  store 
Tilstrømning  bevirker  ganske  naturlig  Prisforhøjelse  paa 
alle  Levnedsmidler.  Jeg  var  ikke  sjælden  ude  og  aflagde 
Emigranterne  paa  Fælleden  Besøg.  Familier,  som  op- 
holdt sig  der  i  en  Uges  Tid  eller  mere,  blev  jeg  gode 
Venner  med;  med  største  Beredvillighed  gav  de  Oplys- 
ninger om  deres  tidligere  Forhold  og  omtalte  deres  Haab 
og  Fremtidsplaner  for  mig.  En  Kone  undrede  sig  meget 
over,  hvor  alt  det  meget  Vildt,  som  hun  havde  læst  om, 
at  Sibirien  var  saa  rigt  paa,  var  blevet  af,  hun  havde 
mærkeligt  nok  hverken  set  Ræve  eller  Harer  endnu.  En 
køn,  opvakt  12  Aars  Dreng,  som  rejste  ganske  alene, 
var  henrykt  over  snart  at  skulle  træffe  sammen  med  sin 
Fader,  der  havde  fundet  et  godt  Hjem  et  Steds  Syd  for 
Omsk,  og  et  Par  ældre  Folk  udtalte  deres  Glæde  over 
snart  at  skulle  samles  med  deres  Sønner,  som  havde 
slaaet  sig  ned  i  Amurlandet  og  sendt  dem  Penge  til 
Rejsen. 

Under  Koleraepidemien  kunde  man  ofte  blive  Vidne 
til  store  Processioner,  der  bevægede  sig  gennem  Gaderne 

eller  ud  til  de  nærmest  liggende,  større  Landsbyer  og 
tilbage  igen.  Enkelte  Dage  passere  flere  Optog  Gaderne 
paa  samme  Tid.  Sidegaderne  blive  afspærrede,  og  al 
anden  Trafik  i  Reglen  standset.  I  Spidsen  for  en  Proces- 
sion gaa  Præster,  Diakoner  og  deres  Medhjælpere  med 
Faner  og  Ikoner,  der  ofte  ere  saa  tunge,  at  de  maa  bæ- 
res af  fire  Mand.  Fra  en  Kirke  eller  et  Kloster  til  et 
andet  gaar  Følget,  og  de,  som  ikke  faa  Rum  inde,  blive 
staaende  udenfor,  indtil  Messen  er  forbi ;  stundom  messe 
Præsterne  ogsaa  under  Fremrykningen  i  Gaderne.  Alle, 
som  paa  Frastand  faa  Øje  paa  Processionerne,  tage  ær- 
bødig Hovedbedækningen  af  og  korse  sig  ivrigt  med 
Ansigtet  vendt  mod  Ikonerne.  Ved  August  Maaneds  Be- 
gyndelse aftog  Epidemien  kendeligt,  og  efter  Midten  af 
Maaneden  havde  den  saa  at  sige  helt  udraset.  Medreg- 
net Emigranter  døde  der  4000  Mennesker  af  Pesten  i 
Tjumen. 

I  Begyndelsen  af  August  indtraf  Kejserindens  Navne- 
dag,  som  bl.  a.,  til  Trods  for  den  endnu  ikke  ophørte 
Sygdom,  fejredes  med  en  større  Folkefest. 

Sommeren  1892  blev  meget  varm,  dertil  kom  temme- 
lig hyppige  Regnskyl  og  Torden,  og  Frugterne  var  derfor 
rundt  omkring  ualmindelig  gode  og  rigelige.  Med  Korn- 
høsten var  man  færdig  allerede  den  1.  August,  og  baade 
Land-  og  Bybefolkning  glædede  sig  og  takkede  Skaberen 
for  den  rige  Afgrøde.  Der  havde  hele  Sommeren  været 
stor  Mangel  paa  Korn,  og  i  længere  Tid  havde  Byens 
saa  at  sige  eneste  større  Melgrosserer,  en  vældig  Krøsus, 
som  skulde  have  lagt  Grunden  til  sin  Kapital  ved  nede 
paa  Stepperne  i  Sydsibirien  at  betale  Kirgiserne  deres 
Varer  med  falske  Sølvpenge,  kun  villet  afstaa  et  meget 
begrænset  Kvantum  Mel  og  i  smaa  Portioner,  men  til  en 
hidtil  ukendt  høj  Pris.  Men  da  ved  Sommerens  Slutning 
Dampskibene  havde  bragt  tilstrækkeligt  Korn  fra  det  rige 

Sydsibirien,  kunde  alle  og  enhver  blive  mættet,  Ligesom 
Landmændene  <>u  I'. onderne,  som,  forudseende  den  ind- 
trædende Manuel,  om  Ilosten  havde  solgt  deres  I  <>rraad 
til  høje  Priser,  tik  Lov  til  at  skaffe  sig  Brød-  og  Saakorn 
i  Byen.  En  Dag  i  Juli  rygtedes  det,  at  nogle  af  den 
store  Kapitalists  Magasiner  stod  i  Brand.  Rygtet  talte 
sandt.  Der  brændte  store  Oplag  af  Korn  og  Mel,  og  en 
Mængde  af  Mandens  Heste  og  Køer  omkom  i  Luerne. 
»Det  er  Guds  Straf,  fordi  han  ikke  vilde  sælge  os  Mel  i 
Vaar,  da  vi  sad  og  led  Hunger!«  raabtes  der  højlydt. 
Alt,  hvad  flden  fik  fat  i,  brændte  til  Aske. 

Under  den  varme  Sommer,  som  herskede  i  Tjumen, 
havde  jeg  faaet  overladt  et  dejligt,  rummeligt  Kvistvæ- 
relse oppe  under  Husets  Skifertag.  Det  blev  alligevel 
i  Længden  for  varmt  at  sove  inde,  til  Trods  for  at  baade 
Tag-  og  Sidevindue  stod  aabne  om  Nætterne,  og_  jeg 
hvilede  i  Adamskostume  oven  paa  Sengetæppet.  Saa 
krøb  jeg  op  paa  Taget  og  strakte  mig  hen  i  Sænkningen 
mellem  den  ene  Tagside  og  den  pyramidalske  Kvist  med 
Tagrenden  som  Støttepunkt  for  Benene.  Mange  Dage 
viste  Termometret  40  °  R  i  Solen  og  i  Skyggen  endog 
fra  25  til  31,5°,  og  i  den  korte  Tid  Solen  var  borte  om 
Nætterne,  kunde  Luften  ikke  afkøles  under  16—18°. 
Oppe  paa  Taget  afsvaledes  Legemet  gerne  snart,  saa 
man  kunde  svøbe  sig  ind  i  sit  Tæppe  og  falde  i  Søvn. 
Men  det  var  ofte  over  Midnat,  før  jeg  kom  til  Ro  eller 
overhovedet  kunde  sove  for  Varmen,  og  saa  vækkedes 
jeg  i  Reglen  af  Jøden,  som  boede  lige  overfor  paa  den 
anden  Side  af  Gaden,  naar  han  begyndte  sin  højrøstede 
Morgenbøn.  Der  var  noget  larisæiskt  ved  Jødens  Maade 
at  bede  paa.  Baade  Morgen  og  Aften  lukkede  han  Yin- 
duerne op  for  saa  at  skraale  sine  Bønner  ud  over 
Kvarteret. 

Det    er    ganske    almindeligt,    at   Russerne  i  Sibirien, 

især  yngre  Folk,  i  den  varme  Tid  tilbringe  Nætterne 
under  aaben  Himmel  i  en  Vogn  med  Hø  eller  Halm,  en 
Pavoska,  eller  i  et  eller  andet  Skur  paa  Gaardspladsen, 
desuden  sove  mange  for  aabentstaaende  Vindue.  Det  er 
en  Fordel  at  sove  ude,  man  undgaar  den  daarlige,  tryk- 
kende Luft  inde,  og  i  Reglen  Sengetægers,  om  ikke  altid 
Loppernes  ubehagelige  Nærgaaenheder. 

I  Sommerens  Lob  kom  der  flere  Serbere,  Bulgarer 
og  Zigeunere  gennem  Tjumen.  De  var  paa  Hjemrejse 
fra  Irkutsk,  hvor  de  forgæves  havde  henvendt  sig  paa 
Guldmineejernes  Kontorer  for  at  faa  Arbejde  ved  Guld- 
gravningen i  Amurlandet. 

De  fremmede  Folk  gjorde  længere  og  kortere  Op- 
hold i  Tjumens  Nærhed,  hvor  de  lejrede  sig  i  deres  Telte 
paa  aabne  Pladse,  der  laa  indeklemte  i  de  op  til  Byen 
stødende  Smaaskove.  Jeg  besøgte  dem  flere  Gange.  En 
serbisk  Kvinde  talte  godt  Fransk  og  Tysk,  og  et  Par  af 
Mændene  kunde  noget  Russisk.  En  af  Bulgarerne  var 
i  øvrigt  berejst,  for  saa  vidt  som  han  havde  været  i 
Tromsø,  Archangelsk  og  ved  Petschoraflodens  Udløb  i 
Ishavet.  Det  var  kønne,  velbyggede  Mænd,  disse  Serbere 
og  Bulgarer;  i  deres  mørkeblaa,  strikkede,  tætsluttende 
Trøjer  eller  solide,  mørke  Klædesveste  med  ægte  Sølv- 
knapper af  Størrelse  og  Form  som  Hønseæg  og  bare 
Skjorteærmer,  med  det  kastaniebrune  eller  mørke  Haar, 
mørke  Bryn  og  brune  Ansigtsfarve  tog  de  sig  mandige 
og  kække  ud.  Nogle  af  de  ældre  Mænd  bar  flettet  Haar, 
der  var  rullet  op  i  Nakken.  Kvinderne  var  klædte  i 
blaa  Satinet  og  bar  lange  med  Sølvrubler  behængte  Flet- 
ninger ned  ad  Ryggen.  De  var  ofte  inde  i  Byen,  Folk 
gav  dem  forskellige  Sager  til  Lodning  og  Reparation. 
De  ledige  Timer  fordrev  de  med  Dans  og  Harmonika- 
spil. Jo  hyppigere  jeg  kom  ud  til  deres  Sejldugstelte, 
des    mere    fortrolig  blev  jeg    med   dem;    snart  havde  jeg 

lært    flere    al  deres  Danse   og  Sange,    og   da   deres  unge 

Damer  —  der  var  en  Gang  omtrent  50  Serbere  og  l'.ui 
garer  i  Lejren,  Taterne  havde  deres  Lejr  anden  Steds  — 
var  rigtig  smukke,  var  det  en  Fornøjelse  at  se  ind  i 
dere>  ildfulde,  sorte  Øjne  Og  danse-  med  dem.  Men  jeg 
tog  mig  vel  i  Agt  for  at  blive  fanget  i  deres  Garn.  Den 
fransktalende  Dame  behandlede  daglig  min  llaand,  hun 
lik  min  Silkehalsklud,  mit  ditto  Lommetørklæde,  der  for 
øvrigt  var  en  kær  Foræring  fra  Sødermanland,  og  hvori 
hun  indviklede  Johannesbrod,  Salt  og  Sukker,  som  jeg, 
foruden  nogle  Rubler,  havde  maattet  bringe  hende.  Men 
forst  Dagen  før  Folkene  brod  op  med  deres  Telte,  da  jeg 
aflagde  dem  det  sidste  Besøg,  vilde  Serberinden  tolke 
mig  sin  Spaadom:  De  vil  blive  hadet  for  Deres  over- 
fladiske, flagrende  og  letsindige  Xatur;  lange,  trange 
Tider  skulle  hengaa  over  Deres  Hoved,  inden  De  viser, 
at  Misundelsen  mod  Dem  var  begrundet.  De  vil  bedaare 
unge  Kvinder  en  Tid,  men  ikke  længer  være  i  Ungdom- 
mens Vaar,  da  De  blandt  dem  finder  en  umistelig  Ven, 
som  bliver  Deres  Styrke.  Endelig  vil  Misundelsen  vende 
sig  til  Smiger,  men  De  vil  ogsaa  da  finde  oprigtige  Ven- 
ner. Deres  Navn  skal  blive  vidt  bekendt.«  Mere  kunde 
jeg  des  værre  ikke  faa  at  vide. 

Ved  Midten  af  September  kom  der  til  Tjumens  frugt- 
handlende Tatarer  en  ny  Forsyning  Citroner  og  Æbler 
fra  Kaukasus  og  Krim,  og  et  Par  Uger  derpaa  havde  vi 
Høstvejr  med  Slud  og  kølig  Luft  (2 — 8°).  Gaderne  blive 
alt  mere  og  mere  ufremkommelige  for  Mudder,  og  Sam 
kvemmet  med  Landet  afbrydes  næsten  ganske,  Sludvejret 
varer  en  halv  Maaneds  Tid  indtil  Midten  af  Oktober,  da 
Gader,  Veje,  Elve  og  Floder  atter  blive  farbare,  og 
\ 'interen  lægger  sit  hvide  Tæppe  over  det  hele.  Saa 
er  Samfærdslen  mellem  de  nærmeste  Distrikter  og  de 
fjærneste  Egne  af  Landet  genoprettet.     Med  Vinteren  be- 

gynder  oyt  Liv,  ny  Travlhed.  Til  Byen  strømme  Bøn- 
derne med  deres  Produkter,  Karavaner  med  Huder,  Te 
og  europæiske  Varer  komme  og  gaa,  Torve  og  Basarer 
skifte  Præg,  Sommertøjet  forsvinder  for  uldne,  valsede 
Støvler  og  Galoscher  af  samme  Stof,  tykke  Pelse  og 
laadne  Bæverskindshuer ;  hvor  i  Sommerens  Løb  den  sindige, 
velnærede  Kødsælger  betjente  sine  Kunder,  ses  nu  en 
endnu  tykkere,  pelsindhyllet  Skikkelse  med  den  skarpe 
Økse  spalte  det  stenhaarde,  frosne  Kød;  Smør,  Fedt, 
Mælk  og  Fisk  maa  ligeledes  hugges  fra  hinanden.  Paa 
Tolkutsehka'en  vandrer  den  frostbidte  Barakoltschik  om- 
kring med  Pels  og  Vinterstøvler  paa  Armen  i  Stedet 
for  Sommerens  lettere  Beklædningsstykker ;  Duernes  og 
Graaspur venes  Kurren  og  Pip  paa  Torvene  varierer  alt 
efter  Termometrets  Synken  og  Stigen  og  ender  til  sidst, 
etter  som  Dagene  blive  koldere  og  koldere,  i  de  trøstes- 
løseste  og  3*nkeligste  Smaaklynk. 

Den  (10.)  22.  September  var  det  Jødernes  Nytaar. 
De  bad  i  tre  Dage.  Opbyggende  er  et  jødisk  Bønnemøde 
just  ikke.  Jeg  trængte  mig  ind  til  dem  2den  Nytaars- 
dag,  da  de  var  forsamlede  i  Rabbiens  Hus.  Med  Huen 
paa  Nakken  styrtede  de  frem  og  tilbage  paa  Gulvet  med 
en  Strøm  af  Bønner  ud  af  Halsen;  nogle  læste  op  af  en 
Bog,  andre  ramsede  op  efter  Hukommelsen.  Det  var  en 
skrækkelig"  Forstyrrelse,  og  hvad  der  var  det  værste, 
den  syntes  aldrig  at  skulle  faa  Ende.  En  hel  Time  havde 
jeg  Taalmodighed  til  at  høre  paa  dem,  saa  løb  jeg.  Un- 
der Opholdet  i  Tjumen  indkvarterede  jeg  mig  for  en  Uge 
hos  en  Jødefamilie  og  en  Uge  hos  en  Tatarfamilie  for  at 
berige  mine  Erfaringer.  Min  jødiske  Vært  (han  var  for 
Resten  Basarkræmmer)  var  altid  tidlig  paa  Benene  om 
Morgenen  for,  inden  havde  tvættet  Ansigt  eller  Hænder, 
at  forrette  sine  time-lange  Bønner  gaaende,  staaende  eller 
siddende,  nu  og  da  tog  han  ogsaa  et  eller  andet  Arbejde 

Sibirien  i  vore  Dage.  14 

mellem  Hænderne.  Før  Joden  begyndte  sin  Andagt  , 
satte  han  en  Kalot  paa  Hovedet,  kastede  et  tærnet  Be 
træk  over  Skulderen,  bandt  ved  Hjælp  af  en  Snor  et 
sekskantet  Stykke  sort  Træ  til  Panden,  kyssede  forinden 
Træstykket,  smøgede  Ærmerne  op  til  Skulderen  og  om- 
viklede venstre  Arm  med  en  tynd,  lang  Rem.  Enkelte 
Dage  tog  han  en  Rem  med  Dusk  paa  om  Livet,  Dusken 
undgik  da  ikke  at  faa  ømme,  hjærtelige  Kys.  Paa  Sab- 
baten  maa  Jøderne  t.  Eks.  ikke  køre,  ikke  tænde  Ild, 
ikke  modtage  Penge.  Naar  de  paa  denne  Dag  alligevel 
ønske  en  varm  Drik  Te,  formaa  de  en  eller  anden  vel- 
villig Russer  til  at  »stille  Samovaren  op«  for  dem,  og 
ville  de  have  varm  Mad  paa  Sabbaten,  sørge  de  for  at 
tillave  den  om  Fredagen  og  have  den  staaende  inde  i 
Bagerovnen,  der  holder  sig  varm  Natten  over.  Pengefor- 
budet er  det  vanskeligere  at  holde  sig  efterretteligt.  Den 
største  og  vigtigste  Basardag  er  netop  Lørdagen,  og  Rus- 
sernes Søndag  vilde  det  ikke  være  til  nogen  Nytte  for 
Jøderne  at  lukke  deres  Butikker  op,  om  end  det  maatte 
være  dem  tilladt.  De  handle  derfor  alle  paa  Sabbaten, 
men  enkelte  lade  Kunden  føre  Pengene  ned  i  Sælgerens 
Lomme,  saa  man  i  hvert  Fald  slipper  for  at  berøre  dem 
straks.  De  døbte  Jøder  ere  ikke  velsete  af  deres  gamle 
Trosfæller.  Vil  en  Jødinde  gifte  sig  med  en  Russer,  kan 
det  ikke  ske,  uden  at  hun  lader  sig  døbe.  Imidlertid  er 
det  sjældent,  at  Jødinder  ægte  Russere  og  omvendt  Jøder 
Russerinder.  Ligesom  Tatarerne  undgaar  den  mosaiske 
Befolkning  saa  vidt  muligt  at  blande  sig  med  Russerne, 
og  de  have  derfor  ligesom  disse  egne  Kvarterer  i  Byerne. 
Men,  som  bekendt,  ere  Jøderne  alt  andet  end  velsete  af 
Russerne,  allermindst  af  den  russiske  Regering  og  Au- 
toriteterne. I  1893  var  der  Masse-Udvisning  af  Jøder  fra 
Sibirien  og  som  Følge  deraf  stor  Misstemning  og  Elen- 
dighed   iblandt    dem.     De    samlede   Underskrifter   i  Hun- 

dredvis  paa  Ansøgninger  til  Hoffet  i  St.  Petersburg  om 
Forlængelse  af  Fristen  for  Udvisningsordrerne  og  om 
under  visse  Forudsætninger  at  faa  Lov  til  at  forblive, 
hvor  de  var.  Store  Resultater  kunde  de  ikke  opnaa  — 
kun  Haandværksmestre  blev  skaanede  —  og  mangen 
Gang  var  det  paagældende  Politi  saa  strængt  imod  dem, 
at  de  kun  fik  en  Frist  paa  24  Timer  eller  Tilhold  om  at 
være  borte,  inden  de  endnu  kunde  faa  ordnet  sig  med 
Hensyn  til  Afstaaelse  og  Salg  af  rørlige  og  urørlige 
Ejendele.  Jøderne  skulde  herefter  ikke  have  Lov  til  at 
skifte  Opholdssted  eller  rejse  omkring,  men  forblive  i 
deres  Hjemstavn,  hvor  de  var  indskrevne. 

I  Tjumen  ligger  en  smuk  Synagoge,  som  Jøderne 
ikke  have  faaet  Lov  til  at  fuldføre  eller  tage  i  Brug. 

En  ret  karakteristisk  Høst-Leg  er  det  sibiriske  »Boj« 
(Brydning).  Den  voksne  og  halvvoksne  Ungdom  begiver 
sig  ud  paa  flade  Marker,  stiller  sig  op  i  to  Partier  og 
rykker  ind  paa  hinanden.  Sammenstødene  ere  ofte  vold- 
somme og  udarte  til  blodige  Slagsmaal  og  raske  Tag 
Mand  og  Mand  imellem.  Den  ene  Part  finder  i  Reglen 
for  godt  at  retirere  baglængs.  Men  paa  en  Gang  gør 
den  Holdt,  gaar  paa  og  driver  Modparten  tilbage.  Saa- 
dan  kunne  Hærene  bevæge  sig  i  lang  Tid,  indtil  endelig 
ingen  af  Parterne  vil  vige,  og  Slaget  er  uundgaaeligt. 
Mangen  Gang  har  jeg  været  med  til  at  kæmpe  en  for- 
tvivlet Strid  i  disse  Rækker,  ofte  er  jeg  kommen  hjem 
med  et  blaat  Øje  og  blodigt  Ansigt,  men  er  dog  aldrig 
bleven  ked  af  at  være  med  til  Opførelsen  af  disse  Skue- 
spil, som  lokke  Tilskuere,  ikke  mindst  unge  Kvinder,  i 
Hundredvis,  altid  begymder  som  en  Leg  og  altid  ender  i 
vildt  Slagsmaal.  Der  kæmper  ofte  langt  over  Hundrede 
Personer  paa  hver  Side,  og  de  unge  Pigers  hoverende, 
livlige  Tilraab,  naar  de  ere  Vidner  til  deres  Tilbederes 
Tapperhed,    bidrager    ikke    ti]    at    gøre    Kampen    mindre 

haaixl.  Den  5.  November  kunde  vi  køre  over  [ses  paa 
Turafioden,  men  først  hen  imod  Midien  .1!  December  be- 
gyndte for  Alvor  den  strænge,  sibiriske  Vinter  med  es 
Temperatur  al  <>\er  40°  (R.)  under  Frysepunktet.  Og  i 
saadan  bidende  Kulde  staa  Folk  hele  Dagen  igennem 
under  aaben  Himmel  og  sælge  deres  Varer  paa  Torvene, 
kun  en  sjælden  Gang  ladende  alt  i  Stikken  for  at  springe 
hen  i  den  nærmeste  Kartschofka  og  faa  en  Kop  varm 
Te  i  Livet. 

Da  Julen  stundede  til,  rejste  jeg  til  »Den  sorte  Flods 
Fabrik«  for  at  tilbringe  Helligdagene  hos  den  gæstfrie 
Godsejerfamilie.  I  Ugen  mellem  Jul  og  Nytaar  var  jeg 
atter  i  Tjumen  og  deltog  i  Baller  og  Maskerader  hos 
Byens  Aristokrati. 

Medens  Smaabutikkerne  holdtes  aabne  Nytaarsdag, 
der  indtraf  paa  en  Hverdag,  blev  Hellig-Trekongersdau 
fejret  som  en  stor  Festdag,  Kretsehenije  (Kristi  Fremstil- 
ling i  Templet).  Ude  paa  Turaflodens  Is  var  der  af 
svære  Isblokke  bygget  en  Prædikestol,  hvorpaa  der 
brændte  en  hellig  Ild  og  vajede  Vimpler  og  Faner.  Med 
sit  Følge,  som  bar  talrige  Helgenbilleder,  betraadte  en 
Pope  i  Ornat  den  ophøjede  Plads,  medens  Tusinder  af  Menne- 
sker tog  Stade  rundt  omkring.  Efter  Messen  læste  Popen 
Velsignelse  over  flere  Læs  Hø,  som  var  blevne  spredte 
ud  over  Isen  og  tillige  over  Flodens  Vand,  hvorpaa  en- 
hver, som  havde  Lyst,  fik  Lov  til  at  tage  med  sig  hjem 
en  Tot  Hø  til  sin  Hest  eller  Ko  eller  fyldte  af  det  vel- 
signede Vand  paa  sin  medbragte  Flaske  eller  Kar  Eor 
ved  Lejlighed  at  komme  nogle  Draaber  i  Teen  deraf  og 
drikke  til  Held  og  Velsignelse  og  Karskhed  for  sig  selv. 
Der  sørges  for,  at  Vandet  strækker  til  indtil  næste 
Kretsehenije. 

Ved  Midten  af  Februar  rejste  jeg  til  Irbit,  for  at 
tilbringe  nogle  Dage  paa  det  berømte  store  »Jabrmarked   . 

som  varer  fra  (l.)  13.  Februar  til  (28.  Februar)  12.  Marts. 
Med  Jærnbanen  rejser  man  til  Stationen  Paklevskaja, 
Resten  al  Vejen,  90  Verst,  tilbagelægges  pr.  Slæde.  Ved 
min  Ankomst  til  Paklevskaja  blev  jeg  snart  enig  med 
en  af  de  mange  paa  Passagerer  ventende  Jæmtschiker 
om  Turen  til  nærmeste  Skydsstation.  Næste  Øjeblik 
sad  jeg  i  Slæden,  og  afsted  gik  det  gennem  den  mørke 
Nat.  Vi  var  vel  komne  et  Par  Verst  fra  Stationen,  da 
Slæden  pludselig  standser,  og  Kusken  vender  sig  om  imod 
mig,  idet  han  med  en  af  Angst  dirrende  Stemme  udbry- 
der: »Ja  semljevajus  barin«  (Min  Herre,  jeg  tvivler). 
Det  gav  et  ordentligt  Sæt  i  mig,  og  uvilkaarlig  greb  jeg 
Revolveren,  der  hang  i  en  Kæde  over  Brystet.  Jeg  er- 
indrede mig  mange  Fortællinger  om  Vejens  Berygtethed, 
om  Overfald  og  Drab  paa  Strækningen  Paklevskaja-Irbit, 
og  nu  havde  jeg  været  saa  ubetænksom  midt  om  Natten 
at  give  mig  den  første  den  bedste  Kusk  i  Vold  og  køre 
afsted  uden  Ledsager.  I  Uvished,  om  det  er  Kusken, 
som  har  ondt  i  Sinde  eller  maaske  har  gjort  Aftale  med 
nogle  Banditter,  eller  han  mærker  Uraad  og  virkelig  selv 
er  greben  af  Angst,  holder  jeg  Vaabenet  parat,  idet  jeg 
spørger  ham,  hvorfor  han  holder  stille.  Der  kom  kun 
det  samme  ængstelige,  forblommede:  »Ja  semljevajus, 
semljevajus«.  Jeg  rettede  Revolveren  imod  ham,  men 
det  var  til  ingen  Nytte,  for  saa  vidt  jeg  derved  vilde 
bevæge  ham  til  at  køre,  thi  det  var  saa  mørkt,  at  han 
ikke  kunde  se  den  i  den  to— tre  Alens  Afstand,  der  var 
imellem  os,  og  bød  ham  ufortøvet  køre  videre.  Hestene 
rykkede  i  Slæden,  men  Manden  vilde  ikke  af  Pletten  ;  i 
ængstelig  Spænding  over,  hvad  der  vilde  ske,  truede  og 
bønfaldt  jeg  ham  om  at  køre.  Det  hjalp  intet ;  maaske 
var  Manden  pludselig  bleven  forrykt?  Nogle  udfrittende 
Spørgsmaal,    han  havde  gjort  mig,    da    vi  kørte    fra  Sta- 

tionen,  bestyrkede  mig  dog  mere  i  min  Formodning  om, 
at   lian   sad   i   onde    Tanker. 

Men  der  maatte  en  Ende  paa  dette  her  —  Kusken 
var  Stadig  bleven  siddende  paa  samme  Plads  paa  Bukken 
—  jeg  hævede  mig  <>p  i  Slæden  og  udstødte  en  alvorlig 
Trusel  om  umiddelbart  at  køre  enten  frem  eller  tilbage 
eller  overlade  mig  Tøjlerne.  Førend  jeg  havde  udtalt, 
gav  det  et  Sæt  i  mig,  jeg  dumpede  ned  i  Halmen,  én,  to 
tre  gøre  Hestene  helt  venstre  om  og  jage  i  Firspring 
tilbage  hen  ad  Vejen,  hvorfra  vi  ere  komne.  Først  da 
vi  næsten  havde  naaet  Stationen,  standsede  det  vilde 
Løb.  Her  mødte  vi  de  andre  Passagerer,  som  langsomt 
kørte  os  i  Møde. 

Nu  slog  Kusken  Følge  med  de  andre  og  meddelte 
med  det  samme,  at  der  var  paakommet  ham  en  skræk- 
kelig Frygt  for,  at  jeg  vilde  dræbe  ham  og  bemægtige 
mig  hans  Heste.  For  ikke  mere  end  to  Dage  siden  havde 
to  rejsende  myrdet  deres  Kusk,  sat  sig  i  Besiddelse  af 
Heste  og  Slæde  og  kørt  bort  ad  en  Sidevej.  Da  vi 
havde  naaet  det  Sted,  hvor  Overfaldet  var  sket,  var  det, 
at  han  blev  greben  af  den  rædsomme  Frygt  for  at  dele 
samme  Skæbne. 

Omsider  kom  vi  da  til  den  første  Skydsstation,  om 
end  ikke  saa  hurtigt,  som  vi  kunde  have  gjort,  om  min 
Jæmtsehik  ikke  havde  >  tvivlet«.  Uden  videre  Hændelser 
naaedes  næste  Nat  Irbit.  Hotellerne  i  Byen  viste  sig  at 
være  overfyldte  med  tilrejsende.  Jeg  kom  efter  mere 
end  en  Times  Omflakken  ind  hos  private  Folk,  som  for- 
langte 100  Rubler  (203  Kroner)  pr.  Maaned  for  Værelse 
uden  Kost.  Imidlertid  skulde  jeg  kun  opholde  mig  højst 
en  Uge  i  Byen,  saa  Prisen  blev  beregnet  pr.  Dag:  3 
Rubler  50  Kopek  +   1  Rubel  for  Mad. 

Til  det  irbitske  Jahrmarked,  som  det  hedder  paa 
Sibirisk,    komme  Varer    baade    fra    Asien   og  Europa,  og 

-der  møder  Købmænd  baade  fra  Ud-  og  Indland.  Omsæt- 
ningen beløber  sig  til  omkring  150  Millioner  Kroner. 
Fra  Østsibirien  indfinde  Købmænd  sig  for  at  bestille 
europæisk-russiske  Varer,  der,  saa  snart  Sejladsen  paa 
Floderne  begynder,  transporteres  Øst  paa  med  Damp- 
skibene til  Tomsk  eller  en  anden  By  og  saa  videre  pr. 
Karavane.  Den  nye  Jærnbane  vil  naturligvis  med  Hen- 
syn til  det  irbitske  Jahrmarked  som  paa  mange  andre 
Omraader  foraarsage  Omvæltning  i  den  bestaaende  Tin- 
genes Tilstand.  Paa  Jahrmarkedet  kunde  man  gøre  over- 
ordentlig fordelagtige  Indkøb,  ikke  mindst  af  solide  og  i 
alle  Henseender  fortrinlige  Lædervarer.  De  vigtigste 
sibiriske  Produkter,  man  fæster  sig  ved,  ere  de  store 
Masser  Huder  og  Pelsdyrsskind,  saltet  og  frossen  Fisk, 
Kaviar,  frosne  Bær,  Cedernødder,  Hør,  Hamp,  Tobak, 
Olje,  Tæpper  osv.  Noget  af  den  tidligere  store  Betyd- 
ning har  det  irbitske  Marked  allerede  tabt,  ved  at  mange 
af  de  østsibiriske  Købmænd  have  foretrukket  at  tage 
Varerne  fra  selve  Moskva  eller  Nisjnij-Novgorod  eller 
direkte  fra  de  store  europæisk-russiske  Fabrikker.  — 
Efter  7  Dages  Forløb  vendte  jeg  den  lille,  travle  By  med 
sine  nette  Stenhuse  Ryggen  for  at  drage  tilbage  til  Tju- 
men.  Irbit  er  ellers  uden  for  Markedstiden  efter  Sigende 
■et  stille,  øde  Sted. 

Spredte  Meddelelser  fra  et  to  Aars 
Ophold  i  og  omkring  Tomsk. 

Fra  Tjumen  til  Tomsk.  —  Byen  Tomsk.  —  Klostre.  —  Jeg  ind- 
lægges dødssyg  paa  Hospitalet  i  Tomsk.  —  Paa  en  gnieragtig 
Families  Gods.  —  I  Tschulyms  vildtrige  Skove.  —  Undersøgelse 
af  Bjørnehi.  —  25  Rubler  for  et  Bjørnehi.  —  En  Ulvejagt.  — 
Faldgruber.  —  Fyrst  Dolgorukoff.  —  Hvad  Saisonen  i  Tomsk 
kan  byde  paa.  —  Gudstjeneste  ude  paa  Tomflodens  Is.  —  Da 
Armenieren  skulde  købe  Byggegrund.  —  En  af  Tyve  hjemsøgt 
Villa.  —  Den  falske  „Abjesnoj'v  —  Udflugter.  —  En  hidsig  Tyve= 
jagt  til  Hest  paa  en  Adelsmand,  som  stjæler  mine  Dagbøger  og 
Penge.  —  Landliggerliv.  —  Paa  det  idylliske  Basandajka.  —  En 
Dansker.  —  I  en  rigtig  Røverrede.  —  Jeg  er  paa  et  hængende 
Haar  nær  bleven  kvalt.  —  Min  legemlige  og  sjælelige  Tilstand, 
umiddelbart  før  Døden  skulde  indtræde. 

Den  20.  Juni  indskibede  jeg  mig  i  Tjumen  paa  Damp- 
skibet »Kormiletz«  for  at  rejse  til  Tomsk.  Skibet 
var  overfyldt  med  Mennesker;  foruden  de  ordinære  I,  II 
og  III  Klasses  Passagerer  havde  det  300  Emigranter  om 
Bord.  Den  21.  Juni  ankom  vi  til  Tobolsk,  hvor  Skibet 
blev  liggende  i  to  Timer,  og  den  23.  til  Samann  a.  Saa 
fortsattes  Rejsen  op  mod  Strømmen  ad  Obfloden  til 
Landsbyen  Tundrena,    hvor  Brændsel    blev    indtaget    for 

Maskinens  Behov,  og  hvor  jeg  blev  genkendt  fra  mit  tid- 
ligere Ophold  og  hilst  velkommen.  Senere  passeredes 
Surgut,  hvorefter  Floden  udvidedes  betydeligt,  og  Flod- 
bredderne blev  særdeles  lave.  Medens  vi  Vest  for  Sur- 
gut havde  set  mange  store  Bygder,  kom  vi  nu  paa  en 
Strækning  af  over  500  Verst  forbi  øde  og  næsten  ube- 
boede Steder.  Mellem  Byen  Surgut  og  Narym  findes 
Jordens  største  sammenhængende  Skov,  der  strækker 
sig  ned  imod  Vandet.  Vi  tilbagelagde  stundom  30  —  50 
Verst  uden  at  se  mere  end  et  Par  ensomme  Hytter  paa 
den  skovomkransede  Bred.  200  Verst  Øst  for  Surgut  be- 
mærkede vi  de  første  ostjakske  og  vogulske  Jurter  og 
Telte.  De  mere  end  halvt  russificerede  Indfødte  gik  og 
trak  Vaad  inde  paa  de  tørre,  smalle,  men  lange  Sand- 
banker. 400  Verst  fra  Surgut  lagde  vi  ind  til  Serakoffs 
Pristan  efter  Brænde.  Her  stod  russiske  og  indfødte 
Brændehuggeres  Hytter.  Længere  oppe,  skjult  for  Pas- 
sagererne paa  Dampskibets  Dæk,  laa  en  Bygd,  og  ikke 
saa  snart  havde  vi  fortøjet  ved  et  primitivt  Bolværk,  før 
en  Mængde  Kvinder  og  Børn  kom  til  Syne  og  stillede 
sig  op  paa  Bredden  med  Mælk  i  sorte,  for  det  meste 
uglacerede  Lerkrukker  eller  Tujas  (cylinderformede  Kar 
af  Birkebark),  sur  og  sød  Fløde,  Æg,  smeltet  og  usaltet, 
fersk  Smør,  Rugbrød,  kogte  og  stegte  Ænder,  kogte  Gæs, 
vilde  Bær,  Fisk  og  andre  nationale  Retter.  Det  var 
Meningen,  at  Passagererne  skulde  købe,  og  de  gjorde  og- 
saa  et  drabeligt  Indhug,  i  alt  Fald  var  der  mange  af 
Kvinderne,  som  straks  fik  udsolgt.  Ikke  alene  Emigran- 
terne og  tredje  Klasses  Passagerer,  som  have  Raadighed 
over  en  Kabys  til  Madlavning,  men  ogsaa  flere  II  og  I 
Kl. s  Passagerer  gøre  rigelige  Indkøb.  Ved  Henvendelse 
i  Passagerkøkkenet  eller  til  Hovmesteren  kan  Passageren 
mod  Godtgørelse  opnaa  at  faa  sin  delikate  nykøbte  ferske 
Fisk   tilberedt.     Hinsides  Narym   blev  Landsbyerne  atter 

tættere.  Om  Altenen  dw  28.  naaede  vi  Bifloden  Tom, 
fra  hvis  Udløb  i  Obbugten  Byen  Tomsk  kun  er  fjærnet 
60  Verst.  Før  vi  dampede  op  ad  den  lille  Flod,  roede 
Kaptejnen  i  Land  og  gik  op  til  et  lille  Hus,  der  stod  paa 
Bredden,  for  pr.  Telefon  at  forhøre  sig  om  Vandstanden 
ved  Byen.  Straks  efter  Sejladsens  Begyndelse  kunne 
Skibene  ankre  tæt  op  til  Tomsk,  men  naar  det  lider 
noget  ud  paa  Sommeren,  er  Vandstanden  allerede  saa 
ringe  i  Floden,  at  de  lavtgaaende  Dampere  ikke  naa 
længere  end  til  Tscheremotschnaja-Pristan  (Hægetræ- 
kajen  i  5  Verst  fra  Byen.  Da  vi  lagde  til  ved  denne  Kaj, 
modtoges  vi  af  en  Embedsmand,  som  forlangte  at  vide 
vore  Navne,  og  i  hvad  Øjemed  vi  rejste.  Jeg  kom  op  i 
en  Droske  og  kunde  en  halv  Time  senere  hvile  ud  i  det 
største  og  mest  komfortable  af  Byens  tre  Hoteller,  Flotel 
»Europa«. 

Hele  Rejsen  fra  Tjumen  til  Tomsk  havde  været  be- 
gunstiget af  meget  smukt  Vejr  med  en  Temperatur  af 
jævnlig  over  20°  (i  Skyggen).  Vi  passerede  daglig  fiere 
Slæbedampere,  der  larmende  hastede  fremad  med  1—4 
tungtlastede  Lægtere  i  Kølvandet;  nu  og  da  prajede 
eller  indhentede  vor  letsejlende  >Kormiletz<  et  Fange- 
skib, hvor  Staklerne  maatte  finde  sig  i  at  tilbringe  Rej- 
sen til  Tomsk  sammenstuvede  i  et  tilgitret  Jærnbur,  der 
optog  en  stor  Del  af  Dækket,  i  Lighed  med  Rovdyr. 
For  os  gik  Tiden  særdeles  fornøjelig  med  Sang  og  Leg 
og  Spil.  Der  var  saa  vel  blandt  I  Kl. s  som  III  Klasses 
Passagerer  Spillere,  som  i  Nætter  og  Dage  ikke  forlod 
Kortbordene,  i  hvor  megen  Tillokkelse  end  det  glimrende 
Vejr,  de  smukke  Prospekter  og  de  forbisejlende  Skibe 
kunde  )'de. 

Tomsk,  der  er  anlagt  i  det  17.  Aarhundrede  og  f<>r 
25  Aar  siden  kun  var  en  ussel  Landsby  uden  et  eneste 
Stenhus,    har    nu    mange    dekorative   Bygninger    og  over 

40,000  Indbyggere.  Den  er  Midtpunktet  for  Videnskaben 
i  Landet  og  kappes  ellers  i  Rang  og  Størrelse  med  Ir- 
kutsk, der  af  nogle  regnes  for  Landets  Hovedstad.  Blandt 
de  mest  fremtrædende  offentlige  Bygninger  i  Tomsk  maa 
nævnes  det  ny,  store,  prægtige  Teater,  der  ved  en  Rig- 
mands Luner  og  lidt  iøjnefaldende  er  blevet  opført  lige 
over  for  den  glimrende,  nye  Domkirke  med  sine  runde, 
hvælvede  Taarne,  Spir  og  gyldne  Kupler.  Over  for  Tea- 
tret hæver  sig  den  meget  omfangsrige,  smukke  Klinik 
med  sit  anatomiske  Teater  m.  m.  Bag  Kliniken,  i  en  til 
Dels  som  Park  omdannet  Skov,  ligger  saa  Byens  unge, 
berømte  Universitet  i  fornem  Tilbagetrukkenhed.  Nær 
ved  Kliniken  knejser  en  stor,  rød  Bygning,  Byens  Raad- 
hus,  og  tæt  op  hertil  ligger  den  i  gotisk  Stil  opførte 
pæne,  lille,  lutheranske  Kirke,  i  hvilken  der  om  Søn- 
dagen holdes  vekselvis  tysk,  finsk  og  lettisk  Gudstjeneste 
for  en  ikke  helt  lille  Menighed.  Tomsk  ligger  amfitea- 
tralsk, og  alle  de  nævnte  Bygninger  findes  i  dens  nord- 
lige, finere  Del.  Op  mod  den  lutherske  Kirke  og  Raad- 
huset,  adskilt  fra  dem  ved  en  Vej,  strækker  sig  Byens 
eneste,  men  store  og  vel  vedligeholdte,  offentlige  Anlæg 
med  Pavillon  og  Musiktribune;  her  træffer  man  i  den 
grønne  Aarstid  talrige  spadserende  af  alle  Samfundslag, 
men  ingen  Lurvethed  eller  Uorden.  Det  vil  forbavse 
fremmede  paa  Højtidsdage  at  se  hvide  Skjorteflige  stikke 
frem  under  Jakken  hos  enkelte  spadserende  ;  det  ser  ud, 
som  om  alt  ikke  er  helt  rigtig  fat ;  men  er  man  kendt 
med  Forholdene,  veed  man,  at  det  er  den  side,  nationale, 
broderede,  sibiriske  Yderskjorte,  som  efter  Skik  og  Brug 
ikke  skal  stikke  for  kort  ned.  Tæt  uden  for  Tomsk 
ligger  i  et  delvis  bakket  Terrain  en  dejlig,  skyggefuld 
Have  med  Varieteer  og  sommerlige  Forlystelser  af  for- 
skellig Slags.  —  Midt  igennem  Tomsk  løber  en  Aa,  over 
hvilken    der    fører  to  tidsmæssige  Broer  af  Sten.     I  1894 

fik  r.wn   Telefønei   og   elektrisk  Belysning.    Tonisk    har 

foruden  russisk  og  lutheransk  Kirke  et  polsk  Kapel,  en 
talarisk  Moské  Og  en  Synagoge,  et  Bibliotek,  Kloster-  og 
andre  højere  Skoler,  men  intet  særskilt  Museum.  I'aa 
Universitetet  lindes  dog  forskellige,  smukke  Samlinger. 
Den  har  to  godt  redigerede  Dagblade:  »Sibirskij  Vest- 
nik«  og  »Tomskoj  Listik«. 

Tomsk's  to  Klostre,  et  mandligt  og  et  kvindeligt,  er, 
ligesom  Landets  mange  andre,  ualmindelig  rige,  de  eje 
store  Landstrækninger  og  Masser  af  Penge,  og  hvad  der 
er  det  værste  ved  dem  er,  at  de  altid  ere  godt  fyldte 
med  Munke  og  Nonner.  Man  kan  ikke  gaa  en  Dag  i  en 
sibirisk  By  uden  at  møde  én  eller  flere  Tiggermunke, 
som  sværme  om  med  deres  Børs  paa  Brystet  for  at 
samle  ind  til  de  i  Forvejen  hovedrige  Stiftelser.  Rus- 
serne ere  altid  gavmilde  mod  de  sletklædte  Munke.  — 
I  Tjumen  havde  jeg  jævnlig  baade  Sommer  og  Yinter 
set  et  Par  Munke  traske  barbenede  omkring;  det  var 
interessant  at  se  disse  barkede,  haardføre,  trænerede 
Mænd  i  deres  simple,  graa  Kutter  og  med  nøgne  Ben 
færdes  ude  i  40°  Kulde,  et  Eksempel  paa,  at  et  Menneske 
kan  overvinde  sig  selv,  naar  det  lægger  al  sin  Vilje  og 
Styrke  i  Kampen.  Inden  for  Klostrenes  Mure  leves  der 
med  Undtagelser,  —  men  vistnok  yderst  faa  —  et  lige  saa 
verdsligt  og  letfærdigt  Liv,  som  ellers  ude  i  Verden. 
De  talrige,  store,  russiske  Klostre  med  deres  Magt  og 
Rigdomme  og  døde  Skatte  skulde  tænkende  Russere  jo 
før  jo  hellere  erklære  Krig,  thi  de  ere  en  Kræftskade 
for  Landet. 

Nogle  Uger  efter  mit  Komme  til  Tomsk  gjorde  jeg 
en  ung  Grækers  Bekendtskab,  med  hvem  jeg  snart  kom 
til  at  staa  paa  en  fortrolig  Fod.  Vi  foretog  i  hinandens 
Selskab  længere  Køreture,  delvis  ogsaa  Fodture  i  Om- 
egnen.    En  Gang  var  vi  blevne  ude  i  Skoven  i  tre  Dage. 

og  da  vi  alle  tre  Nætter  under  vor  Søvn  under  aaben 
Himmel  var  blevne  gennemblødte  af  Regn,  havde  jeg  til 
min  ikke  ringe  Ærgrelse  ved  Tilbagekomsten  til  Tomsk 
paadraget  mig  en  alvorlig  Sygdom.  Den  ænsedes  ikke 
i  Begyndelsen,  jeg  følte  mig  vel  saare  utilpas,  men  ved- 
blev at  være  oppe  og  gaa  ude,  indtil  den  til  sidst  brød 
ud  som  en  ondartet  Tyfus.  Efter  at  have  ligget  nogle 
Dage  hjemme  blev  jeg  kørt  til  Byens  Sygehus,  for  at 
indlægges  der.  I  tyve  Dage  svævede  jeg  mellem  Liv 
og  Død,  saa  indtraadte  Bedring,  og  efter  et  Par  Maane- 
ders  Forløb  lod  jeg  mig  udskrive,  uden  dog  langt  fra  at 
være  kommen  helt  til  Kræfter  igen. 

Forholdene  ved  de  sibiriske  Hospitaler  ere  meget 
gammeldags.  Jeg  kom  til  at  ligge  paa  en  Fællesstue, 
der  var  uden  Ventilation,  men  derimod  med  en  farlig  og 
højst  generende  Gennemtræk  fra  aabentstaaende  Vinduer 
og  Døre.  Moderne  Hygiejne  var  der  ikke  Spor  af.  I 
Forbindelse  med  Hovedbygningen,  der  laa  inde  i  en 
ellers  ret  stor  og  rummelig  Have,  stod  et  Par  Træba- 
rakker, som  var  overfyldte  med  syge,  hvis  Tilværelse 
var  langt  mindre  misundelsesværdig  end  vor.  Ikke  ret 
mange  af  de  indlagte  Patienter  kom  levende  ud  fra 
Barakkerne. 

Vi  fik  daglig  Besøg  af  Lægen,  som  vist  var  en  flink 
Mand,  men  hans  Anordninger  blev  ikke  altid  fulgte;  spurgte 
han  saa  om  Grunden  til,  at  den  og  den  Medicin,  som 
han  havde  anordnet,  ikke  var  bleven  købt,  fik  han  i  Reg- 
len det  Svar,  at  man  ikke  havde  troet,  det  var  saa  paa- 
trængende nødvendigt,  da  Patienten  »var  bleven  bedre«. 
Af  de  barmhjærtige  Søstre,  ganske  unge,  smukke  Damer, 
blev  vi  som  Regel  blidt  og  deltagende  behandlede,  men 
alt  Tilsyn  med  os  skete  efter  en  forud  lagt  Plan  og  til 
visse,  bestemte  Tider  om  Dagen.  Om  Natten  var  der 
ikke  en  Moders  Sjæl,    som  vaagede  over  os,    og  mangen 

Gang    [ød    der    Jammer   og    Klager    og    Raab    om  Hjælp 
midt    paa  Dagen,    uden    at    nogen   af  Personalet  kom  til 

Syne.  Af  in  ung  Pige,  som  var  sat  til  at  rede  Senge 
og  hjælpe  Patienterne  paa  forskellig  Maade,  blev  vi  ofte 
brutalt  behandlede,  Klager  til  hendes  foresatte  kunde 
ikke  nytte.  <  Iptagelsespengene  var  meget  billige  og  ud- 
gjorde for  hver  Patient  kun  15  Kroner  (7lj2  Rubel)  pr. 
Maaned.  Men  Maden,  Rekonvalescenterne  maatte  nøjes 
med,  varogsaa  mere  end  tarvelig.  Om  Morgenen  gaves 
»Te«  af  den  sletteste  Sort,  forfalsket  Teglstenste  med  et 
Stykki  gammelt,  tørt  3dje  Sorts  Hvedebrød  til.  Sukket- 
eller  Fløde  gaves  ikke.  Kl.  10  fik  vi  et  Krus  Mælk,  og 
det  var  vi  som  oftest  meget  glade  ved.  Efter  al  Sand- 
synlighed skulde  Mælken  serveres  kogt  eller  i  alt  Fald 
pasteuriseret  og  varm,  men  desværre  bragtes  den  os 
mangen  Gang  baade  lunken,  sur  og  raa,  og  vovede  vi 
da  —  en  Rekonvalescent,  der  har  været  syg  ret  til 
(iavns,  er  gerne  rask  til  at  spise  —  i  vor  Hunger  at 
fortære  den,  kunde  den  bekomme  os  svært  ilde.  Til 
Middag  tik  vi  paa  Tintallerkener  et  lille,  tørt  Stykke  Kød, 
hvorpaa  den  Suppe,  vi  bag  efter  skulde  drikke,  var  kogt; 
imidlertid  serveredes  Kødstykket  i  Reglen  flydende  i 
Bouillonen,  saa  kunde  vi  selv  have  Fornøjelsen  af  at 
fiske  det  op  med  Fingrene  og  saa  forsøge  at  slide  det  i 
os  med  Tænderne.  Gaffel,  Kniv  eller  Ske  saa  vi  aldrig 
noget  til.  Mange  uhyggelige  Scener  kan  man  komme  til 
at  opleve  paa  et  Sygehus.  Der  var  10  Patienter  i  Stue 
sammen  med  mig.  En  lidt  ældre  Mand,  der  var  befængt 
med  en  uhelbredelig  Sygdom,  blev  hyppig  Genstand  for 
Operationer  og  led  svære  Smerter;  han  gav  ofte  sine 
Kvaler  Udbrud  i  saadanne  Ord:  Herre,  Herre,  hvorfor 
piner  du  mig  saaledes,  hvorfor  kvæler  du  mig,  nu  vil 
jeg  kvæle  mig  selv.«  Herpaa  fulgte  en  Strom  af  de 
allerraaeste,   gemeneste   russiske  Skældsord    og    usømme- 

lige  Talemaader.  En  af  de  døende  havde  forlangt  at 
blive  berettet ;  da  Popen  var  gaaet  igen  efter  at  have 
givet  ham  Brodet,  Vinen  siges  de  russiske  Præster  at 
drikke  selv,  begyndte  Kommunikanten  at  bande  og  for- 
dybe sig  i  de  sædvanlige  raa  og  skidne  russiske  Ukvems- 
ord. For  hurtigere  at  komme  helt  til  Kræfter  igen  efter 
det  haarde  Sygeleje  paa  Hospitalet  i  Tonisk  tog  jeg  Op- 
hold ude  paa  Landet  paa  en  Sajimka,  30  Verst  fra  Byen. 
Sajimkaen  var  et  rigtig  stort  Gods  med  flotte  to-Etages 
Bygninger  og  udstrakte  Enge  og  Skove,  i  sin  Tid  var 
den  opført  af  en  rig  Guldmineejer,  men  for  nogle  Aar 
siden  solgt  for  Spotpris  til  en  tidligere  Rektor  ved  Real- 
skolen i  Tomsk.  Den  nye  Ejer  var  en  ualmindelig  nærig 
Person.  Han  havde  i  den  Grad  forsømt  Vedligeholdelsen, 
at  alting  var  forfaldent.  Og  ligesom  han  selv  saaledes 
var  hans  Hustru  og  tre  unge  Døtre;  —  i  Hovedbygningens 
øverste  Stokværk  levede  iøvrigt  Familiens  eneste  Søn,  der 
var  truet  med  at  blive  gjort  arveløs,  med  en  ung  Tje- 
nestepige og  deres  to  Børn  — ,  Familien  nænnede  ikke 
engang  at  købe  Glas  til  Lamperne,  og  de  fleste  Værelser 
var  derfor  ogsaa  gennemtrukne  og  sorte  af  Røg.  —  Hr. 
N.  N.  havde  opsøgt  mig  i  Tomsk,  i  hvis  ene  Blad  jeg 
havde  indrykket  en  Annonce  saalydende:  »Et  ungt  Men- 
neske, fagert  og  velopdragent,  der  er  udgaaet  fra  et  godt 
og  stort  Hjem  paa  nogle  ensomme  Øer  ude  i  Atlanter- 
havet, ønsker  et  to  Maaneders  Rekreationsophold  paa  en 
Herregaard  paa  Landet,  hvor  unge  Menneskers  Selskab^ 
særlig  smukke,  ærbare,  unge  Damers,  god  Lejlighed  til 
Jagt  og  Fiskeri  og  megen  god  og  sund  Mad,  først  og 
fremmest  Mælk  og  Honning,  ikke  mangler.  Ærede  Re- 
flekterende bedes  inden  6  Dage  sende  Billet  mrk.  »Guds- 
frygt, Elskov,  Verdens  Lyst:  Livets  Lyst«  til  Bladets 
Kontor«.  Fra  fem  store  Herregaarde  blev  der  reflekteret 
paa    min  Annonce,    men    da    nævnte  Godsejer    personlig 

indfandt  sig,  og  jeg  erfarede,  at  han  foruden  de  store 
Landstrækninger  ejede  mange  Penge  i  russiske  som  sibi- 
riske Banker,  havde  tre  unge  Døtre  og  megen  Jagt  eg 
Fiskeri,  troede  jeg  ogsaa,  at  det  fulgte  al  sigselv,  atrier 
af  Mælk  og  Honning  og  om  ønskeligt  Harresuppe  og 
anden  sund  Mad  vilde  kunne  faas  mere  end  nok  hos 
ham. 

Paa  Herregaarden  blev  et  Par  store  Værelser  stillede 
til  min   Raadighed,  jeg  indrettede  mig,  saa  godt  jeg  kunde, 
efter    de    for    Haanden    værende    Forhold.     Husets    Frue 
var    en    elskværdig  Dame,    og    det    var  for  øvrigt  Gods- 
ejeren og  hans   tre  Døtre  ogsaa,   men  deres  uforlignelige 
Smaalighed    og    Sparsommelighed    kvalte   al   sund  Glade 
og  Hygge,      leg  kom  snart  til  at  staa  paa  en  ganske  for- 
trolig Fod  med    de  to  Gamle,   og  havde  der  været  noget 
tiltalende  ved  den  ældste  Datters  Væsen  og  Ydre,    vilde 
jeg  have  foretrukket    hendes  Selskab  og  fulgt  min  Værts 
velmente  Raad    om  at  adsprede  hende  og  for  øvrigt  gen- 
nem hende  at   lade  Huset  vide  mine  Ønsker.     Men  denne 
Datter  (hun  var  omkring  20  Aar,  altsaa  knapt  et  Par  Aar 
yngre  end    jeg)    var    meget    tilknappet   og   mut,    desuden 
nærsynet   og    med  et  temmelig  udtryksløst  om  end  langt 
fra  uskønt  Ansigt,  saa  jeg,    til  Trods  for  hendes  symme- 
triske, høje  Figur,   umuligt  kunde  faa  Sympati  for  hende 
—  i  Tankesæt  var  vi  jo  saare  forskellige.     Jeg  tror  eller-, 
den  stakkels  Dame   tog  sig  sin  Nærsynethed  meget  nær. 
De    to    andre  Døtre,    henholdsvis    12   og    14    Aar,    havde 
den  ægte  Bondetype:    svulmende,    buttede   og  runde  An- 
sigter   og  Figur   i  Forhold   dertil.     De    var  stræbsomme, 
men  blev  ogsaa  satte  til  alt  forefaldende  Arbejde,  maatte 
passe    3G    Køer    og    halvt    saa    mange  Heste,    kore    ud    i 
.Marken    efter  Hø,   slaa  Græs,  bjærge  Hø,    køre  til  Sknv- 
efter  Brænde  etc.     Godsejeren  havde  hæsten  ingen  Folk 
til   at  hjælpe    sig  med  Hostarbejdet,    ikke    engang  stadige 

Daglejere.  Af  faste  Folk  fandtes  kun  en  halvvoksen 
Dreng  og  en  Pige ;  men  det  var  sjældent,  at  nogen  tjente 
der  længere  end  et  Par  Uger,  for  Maden  var  tarvelig  og  knap, 
og  en  Del  af  Lønnen  blev  som  Regel  under  et  eller  an- 
det Paaskud  holdt  tilbage.  En  Dag,  som  jeg  kommer 
hjem  fra  Jagten,  modtages  jeg  ude  ved  det  store  Udkigs- 
taarn  midt  paa  Gaardspladsen  af  Herremanden;  Taarnet 
var  nu  forsømt,  og  der  var  ingen  til  at  holde  Udkig, 
skønt  Omegnens  Bønder  og  Hestetyve  hyppig  entrede 
ind  over  den  svære,  høje  Plankeindhegning  og  bortførte 
Heste,  Dunke  med  Smør  m.  m.  Godsejeren  trykker  mig 
i  Haanden  med  de  Ord:  »Lad  os  to  være  gode  Venner, 
ingen  af  os,  haaber  jeg,  vil  angre  det;  jeg  har  jaget  min 
Søn  bort  med  sin  Tøjte,  som  han  endog  ønsker  at  lade 
sig  lovlig  vie  til,  og  nu  have  de  ved  Afrejsen  bestjaalet 
mig  for  flere  Dunke  Smør  foruden  meget  andet:  kan 
De  ikke  ride  til  den  nærmeste  Bygd,  hvor  der  er  en 
Landbetjent  (Sotskij),  og  bede  ham  komme  hid  straks, 
før  de  drage  bort?«  For  at  føje  Særlingen,  der  selv- 
følgelig var  meget  ked  over  Sønnens  Forhold,  men  mere 
for  at  prøve  en  ung,  smuk,  kulsort  Fuldblodshingst,  som 
jeg  endnu  ikke  havde  redet,  udførte  jeg  hans  Ærinde. 
Der  udspandt  sig  et  Par  Timer  efter  uden  for  Godsets 
Hovedbygning  en  mindre  opbyggelig  Scene,  der  for  saa 
vidt  endte  fredelig,  som  Sønnens  Bagage  blev  efterset, 
og  han  til  sidst  fik  Lov  til  at  beholde  alle  de  mange 
»stjaalne«  betydelige  og  ubetydelige  Sager.  Sønnen  drog 
med  sin  Kæreste  til  Tomsk ;  der  traf  jeg  dem,  kort  efter 
at  jeg  var  kommen  tilbage  til  Byen;  de  havde  det  da 
temmelig  smaat,  men  haabede  at  faa  Lov  til  at  vende 
tilbage  en  Gang;  det  samme  haabede  Moderen:  »For 
hvem  skal  dog  ellers  have  alt  dette  her?«  Hvis  jeg- 
kunde  have  faaet  det  —  men  ikke  paa  andres  Bekost- 
ning og   uden   nogen  af  Døtrene,   —  vilde  jeg  have   sagt 

mange  Tak.  —  Godsejerens  Særhed  riste  sig  blandt  an- 
det i,  at  han  end  ikke  nænnede  at  tage  sig  selv  et 
eneste  Læs  Ved  mere,  end  han  selv  brugte  til  sin  Hus- 
holdning, skønt  der  i  hans  udstrakte  Skove  opdyngedes 
omstyrtede  og  udgaaede  Træer,  som  laa  og  hensmuldrede, 
og  der  i  Tomsk  i  de  sidste  Vintre  havde  været  en  usæd- 
vanlig høj  Pris  paa  Brænde,  saa  uforholdsmæssig  høj,  at 
den  moskvaske  Kommune  havde  fundet  Anledning  til 
pr.  Post  at  sende  sit  Kollegium  i  Tomsk  —  selvfølgelig 
ikke  uden  en  ironiserende  Bemærkning  —  »en  Kasse 
Birkeved  som  Foræring.« 

Den  Kost,  man  serverede  mig  paa  Godset,  svarede 
ikke  rigtig  til  mit  Forlangende;  Mælk  fik  jeg  nok  af, 
men  kun  lidt  Honning,  og  Føden  var  i  det  hele  taget 
meget  tarvelig.  Den  sædvanlige  Middag  bestod  at 
Tschschi  (Surkaalsuppe  med  lidt  smaatskaaret  Oksekød) 
og  Vandgrød.  Maden  blev  sat  paa  Bordet  i  de  Lerkruk- 
ker, den  var  kogt  i.  Men  jeg  kunde  selvfølgelig  jage, 
ride  og  fiske,  saa  meget  jeg  vilde,  og  det  var  ikke  helt 
uinteressante  Rideture,  jeg  et  Par  Timer  om  Søndagene 
foretog  med  Husets  to  yngste  Døtre  —  den  ældste  var 
næsten  altid  hjemme  — ,  de  var  ikke  meget  meddelsomme, 
men  til  Gengæld  flinke  Ryttersker.  Under  Opholdet  paa 
Sajimka'en  var  jeg  nogle  Gange  i  Byen  i  Selskab  med 
Godsejeren  eller  hans  Døtre;  de  bar  bestandig  ladte  Re- 
volvere, og  det  var  ikke  uklogt,  da  den  omboende  Be- 
folkning tydelig  havde  viist  et  fjendsk  Sindelag  overfor 
Godsherren,  der  ikke  alene  ofte  var  bleven  hjemsøgt  af 
Tyve,  men  ogsaa  af  Røvere.  Paa  Sajimka'en  lærte  Eje- 
ren, der  for  Resten  var  Jesuit  af  Trosbekendelse  og  lod 
temmelig  haant  om  Protestantismen,  sine  Døtre  og  mig 
at  danse  til  Musiken  af  et  stort  italiensk  automatisk  Or- 
gel. Min  Vært  sang  derhos  ligesom  hans  Hustru  ganske 
smukt  —  »Nattergalen«  var  deres  Yndlingssang. 

Da  jeg  sagde  Farvel,  var  der  almindelig  Sorg,  man 
havde  faaet  mig  kær  og  vilde  gerne  have  beholdt  mig 
længere.  —  Fra  Tomsk  lykkedes  det  mig  —  jeg  var  nu 
bleven  helt  stærk  igen  —  at  formaa  en  dygtig  Jæger  til 
at  foretage  en  Tur  med  mig  til  Tsehulymflodens  Bredder, 
hvor  nogle  af  Landets  vildtrigeste  Skove  rindes.  Jeg 
blev  ikke  skuffet  paa  denne  Tur.  Under  et  Par  Ugers 
Ophold  i  en  lille  Skovbygd  havde  jeg  med  min  Kamme- 
rat nedlagt  300  Hjerper  og  lige  saa  mange  Egern,  saa 
at  de  temmelig  store  Udgifter,  som  Jagterne  paadrog 
mig,  nogenlunde  kunde  dækkes  af  Udbyttet.  Dagen  før 
jeg  skulde  bryde  op  og  drage  tilbage  til  Tomsk,  kom  to 
Egernjægere  og  meddelte  mig,  at  de  havde  fundet  et 
Hi  og  antog  for  sikkert,  at  en  Bjørn  havde  indkvarteret 
sig  der  for  Vinteren. 

Samme  Nat  drog  jeg  med  6  Mand  og  lige  saa  mange 
Hunde  til  Skovs.  Det  var  mildt  Frostvejr  og  jævnt  godt 
Føre,  og  da  vi  havde  Tiden  for  os,  blev  der  intet  ner- 
vøst ved  vort  Tog.  En  væsentlig  Betingelse  for  et  hel- 
digt Resultat  af  Turen  var  at  komme  uden  for  Lands- 
byens Enemærker,  før  Beboerne  var  staaede  op;  at  være 
blevne  sete  af  en  ældre  Kvinde  eller  endnu  værre  at 
have  mødt  hende  paa  Udrejsen  vilde  have  været  et  meget 
daarligt  Varsel.  Vejen  var  iøvrigt  lang,  Russerne  smø- 
gede paa  deres  Papirosser  (Cigaretter)  og  drøftede  Ud- 
sigterne, indtil  Lederen  endelig  holdt  og  i  det  gryende 
Skær  viste  os  nogle  Indhug  i  en  meget  tæt  Underskov 
af  Pile-  og  Asketræer.  Et  Par  Træer  blev  fældede,  be- 
friede for  deres  Grene  og  tagne  paa  Skulderen  af  to  af 
Jægerne.  Ved  Hjælp  af  de  Mærker  i  Stammerne,  som 
Hiets  Findere  havde  hugget,  kom  vi  efter  endnu  en  Fjer- 
dingvejs Kryben  og  Duven  gennem  den  tætte  Smaaskov 
i  Hiets  Nærhed.  Samtalen  førtes  nu  hviskende,  og  snart 
drog  Lederen    os    til  Side   og  pegede  paa  et  mørkt,    lille 

Hul  under  en  omfalden,  mosgroet,  svær  Trærod.  For- 
sigtig listede  de  to  af  Jægerne  sig  med  deres  Træstam- 
mer, hvis  nederste  og  tykkere  Ender  var  blevne  tilspid- 
sede, bag  ved  Hiet,  vi  andre  lire  nærmede  os  langsomt 
gaaende  ved  hinandens  Side  med  Bøssepiberne  rettede 
mod  den  lille  mørke  Aabning,  der  var  saa  meget  desto 
bedre  synlig,  som  der  laa  et  tyndt  Snelagen  paa  Jorden. 
Vi  ere  allerede  kun  faa  Favne  fra  Hiet,  da  de  to  Kam- 
merater have  nærmet  sig  bagfra  og  samtidig  med  stor 
Styrke  stikke  Stammerne  paa  Kors  foran  dette,  for  at 
forhindre  Bjørnen  i  at  slippe  ud.  Længe  staa  de  og 
sætte  al  deres  Kraft  til,  medens  vi  lire  ere  rede  til  ved 
første  Glimt  af  Bjørnens  Snude  at  kaste  Geværerne  til 
Kinden,  som  de  næsten  berøre,  og  trykke  løs.  I  største 
Spænding  hengaar  det  første  Minut  —  ingen  Bjørn,  2det 
Minut  gaar,  3dje  og  4de,  og  min  aandeløse  Spænding  be- 
gynder at  afløses  af  en  ærgerlig  Skuffelse,  men  ved  at 
kaste  Blikket  paa  Kammeraterne,  der  langt  fra  endnu 
have  opgivet  Haabet,  indfinder  den  raffinerede,  behagelige 
Jægerglæde  sig  atter,  om  end  ikke  i  noget  større  Maal. 
Men  alt  som  Minutterne  svinde,  begynde  ogsaa  deres  An- 
sigter synligt  at  skifte  Udtryk,  Armene  slappes  endeliu 
helt,  Bøsserne  sænkes,  og  de  to  henne  ved  Hiet  rykke 
mismodige  Stængerne  op  af  Jorden.  Saa  bryder  Skuffel- 
sen ud  i  Ord,  der  bære  Stænk  af  Sarkasme  og  til  en 
Begyndelse  rettes  mod  de  to  Ledere,  som  have  fundet 
Hiet  og  lokket  os  andre  afsted.  Det  hele  ender  med  en 
godmodig  Latter,  og  slukørede  tiltræde  vi  Hjemfærden. 
At  vi  ville  komme  til  at  døje  megen  Spot  i  Landsbyen, 
ere  vi  forvissede  om.  Hiet  syntes  ved  nærmere  Under- 
søgelse at  stamme  fra  det  afvigte  Aar,  men  gamle  Hier 
var  der  mange  af  i  Skovene. 

Dagen  efter  skulde  jeg  saa  forlade  mine  Kammerater 
i  Landsbyen;  men  just  som  min  Jagtfælle  fra  Tomsk  er 

i  Færd  med  at  spænde  Hestene  for  Vognen  (en  Del  af 
Jagtudbyttet  er  allerede  trukket  ud  i  Gaarden),  kommer 
en  ældre  Mand  ind  paa  Gaardspladsen  for  at  spørge  efter 
»Njemets«,  som  det  er  ham  magtpaaliggende  straks  at 
faa  i  Tale.  Jeg  forstod ,  hvad  Mandens  Ærinde  var : 
Melding  om  Fundet  af  et  Bjørnehi.  Bønderne  havde  syn- 
tes meget  godt  om  det  Løfte  paa  25  Rubler,  som  jeg 
havde  givet,  for  et  Hi,  der  var  besat.  Hver  Dag  en  hel 
Uge  igennem  har  den  gamle  Mand  gennemstrejfet  store, 
vilde  og  u^ddede  Skovstrækninger  for  om  muligt  at 
vinde  den  udlovede  Præmie,  og  nu  i  Dag  paa  den  sidste 
Tur  til  Tajgaen  for  at  søge  efter  Bjørnehier  har  han  fun- 
det et  saadant. 

Jeg  udbetalte  ham  den  lovede  Findeløn  med  det 
samme  og  gav  ham  videre  Haab  om  endnu  tre  Rubler, 
hvis  Bjørnens  Hud  samme  Dag  kom  til  at  ligge  for  mine 
Fødder.  Foruden  den  gamle  tog  jeg  kun  min  Jæger 
med  mig,  endskønt  mere  end  en  halv  Snes  Mand  tilbød 
deres  Tjeneste,  ja  blev  endog  ikke  lidt  misfornøjede  over, 
at  jeg  vilde  begive  mig  afsted  med  kun  to  Ledsagere. 
Fire  Timer  efter  at  det  kære  Budskab  var  blevet  bragt 
mig,  stod  vi  i  en  af  de  vildeste  og  ufremkommeligste 
Skovtykninger,  og  her  viste  der  sig  ganske  rigtig  at 
være  et  nyt  Hi  og  en  nys  til  Hvile  gaaet  Bjørn.  Saa 
løst  laa  Bjørnen  imidlertid,  at  den  paa  20  Skridts  Af- 
stand anede  vor  Nærværelse.  Da  den  mærkede  den  sig 
nærmende  Fare,  greb  den  Flugten  og  vilde  forsvinde. 
Men  det  var  for  sent,  jeg  fik  endog  taget  fint  Korn,  og 
samtidig  med  mig  løsnede  min  unge,  lige  saa  dygtige 
som  smukke  Kammerat  et  Skud,  der  blev  Bamsens  Bane. 
Begge  Kuglerne  var  gaaede  ind  gennem  venstre  Tinding 
og  ud  gennem  Nakken.  Byttet  blev  fiaaet,  Huden  bragt 
hjem,  den  gamle  modtog  med  Tak  de  tre  Rubler,  og  un- 
der   rungende    Hurraer     fra     de    elskværdige    Landboere 

kørte  jeg  ved  Nattetide  med  min  Trojka  i  Retning  al 
Tomsk.  Da  Hestene  skulde  hvile  ud  undervejs,  naaede 
vi  ikke  Byen  før  næste  Dags  Morgen.  Mm  Kusk,  der 
ikke  havde  haft  andet  at  gøre  under  Jagtopholdet  i  Lands 
byen  end  at  æde  og  sove,  lik  nu  travlt  med  at  afsætte 
de  skudte  Hjerper  og  Egernskind.  Markedsprisen  paa 
Egernskind  var  i  Tomsk  12  Kop.  Stk.,  for  Bjørneskind 
betaltes  fra  5—100  Rubler,  Odder  fra  7—15  Rubl.,  Maar 
49  —  75  Kop.  og  Hermelinskind  50  Kop.  Stk.  (I  1893  var 
Prisen  paa  Hermelinskind   \xj2—'d  Kop.  pr.  Stk.) 

Ved  Midten  af  December  Maaned,  da  jeg  saa  godt 
som  helt  havde  indstillet  de  forskellige  Metoder  for  Hønse- 
fuglejagten —  naar  Sneen  ligger  dyb,  skydes  de  i  Træerne- 
siddende  Aarhøns  fra  Slæde,  der  forspændt  med  dresse- 
rede Heste  langsomt  kører  Fuglene  paa  Skudhold,  mens 
Jægeren  dækker  sig  bag  et  i  Slæden  bygget  Skjul  af 
Grene  —  gik  der  Fortællinger  i  Jægerverdenen  om,  at 
flere  Ulve  huserede  ved  et  Par  henholdsvis  40  og  50  Verst 
bortliggende  Bygder.  Da  jeg  endnu  kun  havde  haft  For- 
nøjelsen af  at  nedlægge  een  Ulv,  og  ikke  godt  syntes  at 
kunne  være  bekendt  at  tiltræde  Tilbagerejsen  til  Europa 
uden  at  have  oplevet  mere  end  een  sibirisk  Ulvejagt, 
foretoges  straks  ved  Rygtet  om  Ulvenes  Optræden  de  nød- 
vendige Forberedelser  til  en  Jagt  beregnet  paa  at  vare 
en  Uges  Tid.  Jeg  havde  købt  baade  Heste  og  Slæde,  og 
to  ældre  modige  og  fornuftige  Jægere  sluttede  sig  gerne 
til  mig. 

En  stille,  kold  Morgenstund  var  alt  færdigt,  og  vi 
kørte  til  den  nærmeste  »Ulve-Bygd«,  som  vi  naaede,  efter 
at  Aftenen  var  faldet  paa.  Da  det  blev  rigtig  klart  og 
dejligt  Maaneskin  med  skingrende  Frost,  og  Ulvene  des- 
uden begge  de  foregaaende  Dage  var  blevne  sete  og  kunde 
forventes  at  luske  om  i  Nærheden,  besluttede  vi  efter  et 
kort  Hvil  samme  Nat  at  drage  i  Marken.    En  een  Maaned 

gammel  Gris  blev  bragt  til  Veje,  puttet  i  en  Sæk  og  slængt 
•op  i  Høet  i  den  dybe  Slæde,  hvorpaa  vi  tre  Jægere  tog 
Plads  omkring  den,  medens  en  af  Bygdens  Bønder  satte 
sig  op  som  Kusk  og  kørte  afsted  ud  paa  den  maane- 
beskinnede,  blændende  hvide  Sneflade.  Det  gik  først  henad 
Bygdevejen  under  Grise-Grynt  i  rask,  gungrende  Trav, 
saa  drejede  vi  af  og  kørte  noget  langsommere  ud  over 
en  aaben  Slette,  hvor  Sneen  var  mindre  haard.  I  Udkan- 
ten af  en  tynd  Skov  af  Birketræer  opdagede  vi  i  Sneen 
de  første  Spor  af  Ulve,  og  til  vor  Glæde  viste  de  sig  at 
være  ret  friske  og  ikke  talrige;  der  fandtes,  saa  vidt  vi 
kunde  dømme,  tre — fire  forskellige.  Et  lille  Bundt  Hø 
blev  nu  bundet  til  en  50  Alen  lang,  tynd  Line,  som  He- 
stene, der  atter  sattes  i  Bevægelse,  straks  løb  ud,  og  Gri- 
sen i  Sækken,  der  havde  ligget  stille,  medens  vi  under- 
søgte Ulvesporene,  blev  knebet  i  Ørene  og  puffet,  hvad 
den  nok  slet  ikke  havde  forudset,  hvorved  den  satte  i  at 
skrige  saa  ynkværdigt,  som  kun  en  Gris  kan  gøre  det. 
Jeg  kunde  ikke  bare  mig  for  at  le  ad  det  komiske  i  denne 
Jagt,  men  mine  Ledsagere  sad  tilknappede  og  spændte 
paa,  hvad  de  vistnok  baade  haabede  og  frygtede  snart 
vilde  ske.  Kusken  driver  paa  Hestene,  som  pruste  og 
slide  i  det  af  alle  Kræfter,  medens  de  med  Hovene  kaste 
løs  og  fast  Sne  i  Ansigterne  paa  os,  saa  vi  sidde  som  i 
en  Regn  af  Fygesne,  og  alt  imens  hopper  Høbundtet  i 
»Kølvandet«.  Med  eet  giver  det  et  Sæt  i  os,  Hestene 
fnyse  og  fraade,  deres  Øjne  gnistre,  thi  nu  høres  kraftige 
Ulvehyl  inde  fra  Skoven.  Kusken  drejer  af,  og  i  rasende 
Fart  gaar  det  ud  over  Sneen  mod  den  tilkørte  Landevej, 
Grisen  faar  et  Øjeblik  Lov  at  tie,  men  da  vi  skimte  Ul- 
venes mørke  Skikkelser  og  ere  lige  ved  Vejen,  bliver  den 
atter  puffet  og  sætter  i  at  skrige.  I  Galop  jage  vi  frem 
ad  Landevejen;  det  er  over  Midnat,  og  Maanen  ligesom 
samler  al  sin  blege  Glans  for  at  lyse  op  saa  meget  som 

muligt.  Ulvene  hale  ind  paa  os,  de  have  allerede  naait 
Vejen,  vi  kunne  tydelig  se  dem,  fire  i  Tallet,  idet  de  med 
Graadighed  kaste  sig  over  Høbundtet,  der  virkelig  har 
iaaet  megen  Lighed  med,  hvad  det  skal  forestille:  en  for- 
fulgt, stakkels  skrigende  Gris.  Med  eet  standser  Kusken 
paa  givet  Vink  Trojkaen,  og  alle  Bøsser  rettes  i  samme 
Xu  mod  Forfølgerne,  der  netop  synes  at  fatte,  at  det  vel 
nærmest  maa  være  i  selve  Slæden,  de  skulle  finde  deres 
Tilfredsstillelse,  de  ere  lige  ved  at  løbe  Høbundtet  forbi. 
Da  lyder  der  tre,  fire,  fem  Skud,  og  to  af  de  forreste  Ulve 
styrte  i  Farten  og  rives  omkuld.  De  andre  to,  hvoraf 
den  ene  synes  at  være  bleven  saaret,  ere  feje  nok  til  at 
forsvinde  ud  over  Snesletten. 

Da  vi  kom  hen  til  de  to  skudte  Dyr,  laa  de  ube- 
vægelige med  Tungen  ud  af  Munden;  de  anbragtes  bag 
paa  Slæden,  og  under  Jubel  og  Grisegrynt  travede  Hestene 
tilbage  til  Landsbyen.  Næste  Dag  blev  den  ene  af  de  to 
undløbne  Ulve  funden  død  af  en  Egernjæger;  den  havde 
slæbt  sig  hen  under  et  Træ  og  var  der  bukket  under  for 
sine  Saar.  I  Centralsibirien  paa  de  Steder,  hvor  Ulve 
endnu  forekomme,  fanges  de  undertiden  i  Fald-  og  Lokke- 
gruber.  I  Lokkegruben,  der  er  firkantet  og  meget  dyb, 
men  kun  halvt  tildækket  med  Kviste  og  Blade,  anbringes 
et  Faar  eller  en  Gris.  Ulven  er  uforsigtig  nok  til  at 
vove  sig  ud  paa  det  svage  Dække,  styrter  ned  og  er  ikke 
i  Stand  til  at  komme  op  igen.  I  sin  Befippelse  og  Angst 
lader  den  Lokkedyret  uskadt;  det  er  et  Spørgsmaal,  hvem 
af  de  to  der  føler  sig  mest  beklemt.  Fangstmændene 
finde  dem  sædvanlig  i  hver  sit  Hjørne  af  Gruben. 

En  Del  af  Vinteren  1893 — 94  blev  jeg  boende  i  Tomsk, 
og  det  var  for  øvrigt  en  behagelig  og  fornøjelig  Tid.  Jeg 
forstod  at  komme  ud  af  det  med  Folk  af  forskellige  Sam- 
fundslag, ikke  alene  med  Omstrejfere  og  almindelige  Bor- 
gere,  men  ogsaa   med  højtstaaende   Embedsmænd.     I   en 


forvist  Fyrstes  Hus  var  jeg  en  velkommen  Gæst.  Den 
mægtige  Dolgorukoffske  Slægt  havde  fra  gammel  Tid 
været  nær  knyttet  til  Hoffet  i  St.  Petersburg,  men  som 
mange  andre  højtstaaende  Mænd  havde  ogsaa  Dolgoru- 
koff er  maattet  —  og  det  ikke  helt  uforskyldt  —  vandre 
i  sibirisk  Forvisning.  Dolgorukoff  levede  i  Tomsk  af  For- 
fatterskab og  som  Prokurator,  han  udgav  i  1895  en  in- 
struktiv Rejsehaandbog  over  Centralsibirien. 

I  Tomsk  behøvede  man  heller  ikke  at  kede  sig;  der 
fandtes  baade  Skøjte-  og  Rutschbaner,  Cirkus,  Teater  og 
Koncerter,  Klubber,  offentlige  Forelæsninger  o.  s.  v. 

Da  det  i  Længden  viste  sig  for  dyrt  at  bo  paa  Ho- 
tellerne, lejede  jeg  mig  et  Par  Værelser  hos  en  jævn, 
borgerlig  Familie.  Nogle  Dage  efter,  at  jeg  var  kommen 
der  i  Huset,  blev  et  ældre  Medlem  af  Familien,  en  Kone, 
syg  og  døde.  Da  hun  mærkede,  at  hun  ikke  havde  mange 
Dage  igen,  lod  hun  sende  Bud  efter  to  Præster,  som  skulde 
berede  hende  til  Døden  og  give  hende  den  sidste  Olie. 
I  Overværelse  af  hele  Husstanden,  der  stod  med  tændte 
Vokslys  og  blottede  Hoveder,  foretog  Præsterne  den  hel- 
lige Handling,  efter  hvilken  den  paagældende  Patient,  i 
Fald  han  mod  al  Forventning  skulde  komme  sig  igen,  i 
hele  sit  Liv  var  banlyst  fra  Kødretter  af  hvilken  som 
helst  Art  eller  Form.  For  deres  Tjeneste  fik  Præsterne 
12  Kroner.  Nat  og  Dag  læses  der  over  Liget,  ved  hvis 
Leje  der  brænder  Lys,  indtil  det  skal  begraves.  I  Lig- 
følget gaa  Mændene  endog  i  40°  Kulde  med  blottede  Hove- 
der, men  for  ikke  at  fryse  Ørene  fordærvet,  pleje  de  min- 
dre haardføre  at  binde  et  hvidt  Tørklæde  op  om  dem. 
Den  18.  Januar  var  der  en  ualmindelig  stor  Folkemængde 
nede  paa  Tomfloden,  hvor  der  forrettedes  Gudstjeneste  i 
Lighed  med  den  paa  Turafioden  tidligere  omtalte. 

En  smuk  Januarmorgen,  bedst  som  jeg  sidder  hjemme 
og  præparerer  Fugleskind,  faar  jeg  Besøg  af  en  ung,  vel- 

klædt  Herre,  der  præsenterer  siu  som  N.  N.  fra  Arme- 
nien og  anmoder  om  Vejledning  til  Præparering  al  to 
sjældne  Fugle,  som  han  tilfældigvis  var  kommen  i  Besid- 
delse af.  Jeg  har  imidlertid  ikke  Fuglene  ved  Haanden, 
men  vilde  gerne  bede  om  Tilladelse  til  at  vise  Dem  dem  , 
siger  den  fremmede.  Da  han  gjorde  Mine  til  at  tage  Plads, 
nikkede  jeg  bejaende.  Efter  at  have  betragtet  mine  Sam- 
linger, udtalt  sin  Beundring  over  nogle  smukke  Zobel- 
skind, meddelt  mig  sit  Syn  paa  Sibirien  og  dens  Befolk- 
ning, oplyste  han  mig  uopfordret  om  nogle  Tildragelser 
af  sit  eget  Levnedsløb.  »Min  Moder«,  begyndte  han, 
»havde  sendt  mig  i  Byen  med  tre  Tusend  Rubler,  som 
jeg  skulde  indsætte  i  Banken  —  jeg  var  da  netop  konfir- 
meret. Paa  Vejen  til  Banken  traf  jeg  en  god  Kammerat, 
og  vi  besluttede  at  tage  Pengene  og  forsvinde.  Efter  et 
Aars  Omflakken  paa  Kaukasus,  i  Persien  og  Tyrkiet  slap 
Pengene  op,  og  vi  blev  nødte  til  at  skrive  hjem.  Vi  kom 
da  ogsaa  tilbage  og  fik  en  uventet  mild  Modtagelse.  Efter 
nogle  Aars  Ophold  i  Hjemmet  bad  jeg  Fader  om  Tilla- 
delse til  at  rejse  til  Sibirien.  »Dræb  en  Mand«,  svarede 
han,  »saa  kommer  du  snart  did«.  Imidlertid  kom  jeg  af- 
sted,  og  nu  er  jeg  i  Sibirien  og  har  været  her  i  flere  Aar, 
men  jeg  synes  ikke  hverken  om  Land  eller  Folk,  det  er 
noget  Rak  det  hele  til  Hobe;  600  Rubler  har  man  stjaa- 
let  for  nylig  fra  mig«.  —  Da  Armenieren  forlod  mig,  bad 
han  om  Tilladelse  til  at  komme  igen  næste  Dag.  Det  var 
blevet  mørkt,  og  jeg  stod  netop  i  Begreb  med  at  forlade 
mit  Hjem  for  at  gaa  min  sædvanlige  Aftentur,  da  den 
fremmede  fra  om  Formiddagen  lod  sig  melde. 

Han  fik  Lov  at  komme  ind.  »De  skal  ud,  naa,  jeg 
kommer  maaske  til  Ulejlighed,  men  hvis  De  ikke  anser 
mig  for  paatrængende,  vilde  jeg  gerne  udbede  mig  For- 
nøjelsen af  Deres  Nærværelse  ved  en  Handel,  som  jeg 
er  i  Færd  med  at   indgaa.     Det  drejer  sig  om  en  større 

Grund  med  et  Par  Huse,  som  skulle  nedrives  lor  at  give 
Plads  for  en  ny,  tidssvarende  Bygning.« 

Jeg  fulgte  med  Armenieren.  Efter  et  Øjebliks  For- 
løb stod  vi  uden  for  en  stor  af  Plankeværk  indhegnet 
Plads  og  to  gamle  forfaldne  Træbygninger.  »Dette  her«, 
siger  Manden,  »er  Stedet,  jeg  vil  købe,  og  da  det  ligger 
i  en  af  Hovedgaderne,  og  Prisen  ikke  er  høj,  mener  jeg, 
at  jeg  nok  kan  faa  Udbytte  af  Handelen.«  Ud  til  Gaden, 
i  et  Hjørne  af  den  store  Plads  laa  det  ene  af  Husene,  som 
var  lejet  ud  til  en  Kvassælger.  Da  Armenieren  stod  paa, 
at  han  maatte  have  Lov  til  at  byde  mig  et  Glas  Kvas, 
forinden  han  tog  fat  paa  Forretningerne,  gik  vi  derind. 
Kvashandleren  var  virkelig  tjenstivrig  og  haabede  af  den 
vordende  Ejer  at  faa  Lov  til  foreløbig  at  bo  i  Huset  og 
svare  sin  Leje.  »Jo,  jo,  De  skal  faa  Lov  at  være  her 
saa  længe,  indtil  alt  bliver  nedrevet.  Aa,  en  halv  Flaske 
Bordvin  skulde  vel  ikke  findes  i  Forretningen  og  saa  lidt 
Laks  eller  et  eller  andet  at  bide  i?«  Det  blev  alt  bragt 
til  Veje,  men  Brændevinsflasken  tilbørlig  stukken  til  Side, 
hver  Gang  Glassene  var  fyldt  paany.  »Naa,  hvad  skylder 
vi  Dem  saa?«  siger  Armenieren.  »En  Rubel  og  halvtreds 
Kopek«.  »Vel,  lad  os  sige  lige  to  Rubler«.  Saa  gik  vi  — 
uden  at  betale. 

Nogle  Minutter  senere  bankede  vi  paa  i  det  andet 
Hus  hos  Ejerinden  til  Stedet.  Vi  blev  lukkede  ind  af  en 
ærværdig  Kone  og  hendes  Svigerdatter.  Salget  blev  straks 
bragt  paa  Tale,  Armenieren  havde  nemlig  Dagen  i  For- 
vejen aflagt  Folkene  Besøg  og  beset  Pladsen  saavel  som 
Bygningerne.  Ja,  siger  Konen,  nu  var  det  bedst,  den 
ærede  Lysthavende  tog  Plads  med  sin  Ven  i  Dagligstuen, 
medens  Svigerdatteren  satte  Samovaren  frem.  Vi  blev 
viste  ind  i  en  svagt  oplyst  Stue  og  overladte  til  os  selv. 
»Det  er  vist  hyggelige  Folk,  De  faar  med  at  gøre«,  siger 
jeg.     »Aa  jo«,  mener  »Vennen«,   »vi  komme  nok  overens 

med  Kvinderne.«  Paa  en  at  Stuens  Vægge  hang  et  Sæl 
nye  Klæder.  Førend  jeg  rigtig  kan  komme  mig  af  min 
Forbavselse,  har  Armenieren  faaet  Henklæderne  ned  og 
forsvinder  ud  ad  Døren  med  dem.  En  dejlig  Redelighed! 
Nogen  Mistanke  om  den  ejendommelige  tremmedes  Soli- 
ditet og  Sandfærdighed  fik  jeg  straks  om  Morgenen,  da 
han  sad  inde  hos  mig,  men  at  befinde  mig  i  Selskab  med 
en  udspekuleret  Gavtyv  blev  mig  dog  en  Overraskelse. 
Men  der  have  vi  jo  Manden  igen!  Han  kommer  ind  ad 
Døren  gennem  Køkkenet,  hvor  Kvinderne  opholde  sig, 
tager  noget  frem  under  Pelsen  og  holder  det  op  foran 
mig.  »Se  dog,  hvilke  dejlige  Benklæder  jeg  har  købt  i 
Dag«,  siger  han.  »Jo,  de  ere  nydelige«,  svarer  jeg. 
»Ja,  ere  de  ikke,  men  vent  lidt,  om  et  Øjeblik  er  jeg  her 
igen.«  Før  jeg  havde  faaet  tænkt  mig  om,  var  han  atter 
borte.  Saa  kom  den  unge  Kvinde  ind  og  meddelte,  at 
Teen  var  serveret,  om  jeg  vilde  komme  ud  og  tage  til 
Takke  i  Køkkenet.  Jeg  gik  ud  i  Køkkenet,  men  lod  Kvin- 
derne vide,  at  jeg  ikke  ønskede  at  drikke  Te,  da  jeg  snart 
skulde  hjem  og  spise  til  Aften.  »Deres  »Ven«  gik  jo  ud, 
»han  kommer  vel  snart  igen?«  »Ja,  det  haaber  jeg  da.« 
Men  Tiden  gaar,  og  ingen  Armenier  viser  sig.  Hvorfor 
skal  han  ogsaa  gøre  det  —  komme  igen?  Skal  jeg  gaa 
eller  forsøge  at  forklare,  hvad  jeg  har  sét?  Der  var  Ri- 
siko baade  ved  at  tale  og  ved  at  tie  stille.  Medens  jeg 
staar  og  tænker  over  min  ret  ejendommelige  og  ingen- 
lunde udelt  morsomme  Situation,  viser  Armenieren  sig  til 
min  ikke  ringe  Forbavselse  og  Glæde  i  Køkkendøren. 
»Naa,  her  er  De,  vær  saa  artig,  sid  nu  ned  og  drik  lidt 
Te  med  os,  saa  kunne  vi  tales  ved  om  Forretningerne, 
vær  saa  god,  sæt  Dem  øverst  oppe,«  siger  Konen.  »Nej 
dér  tilkommer  det  ikke  mig  fattige  at  sidde,«  siger  Ar- 
menieren, »men  derimod  min  udenlandske  Ven.«  Imid- 
lertid maatte  Armenieren  op  i  Højsædet,  og  jeg  satte  mig 

ved  Bordenden  nærmest  Døren.  Saa  skænkede  den  unge 
Frue  Teen.  »Ja,  hvad  skal  De  nu  have  for  Pladsen  med 
Bygningerne?«  tager  saa  »Spekulanten«  til  Orde.  »Aa, 
4,000  Rubler  er  da  det  hele  nok  værd,  og  det  ønske  vi 
ogsaa  at  sælge  det  for,«  siger  den  gamle.  »Nej,  det  er 
for  meget,  jeg  vil  give  Dem  det  halve;  hvor  er  ellers 
Deres  Sønner,  De  har  jo  Sønner,  kan  De  ikke  sende  Bud 
efter  en  af  dem?«  Jo,  det  lod  sig  gøre.  Og  saa  løb  Ko- 
nen selv  for  at  hente  ham.  Et  Øjeblik  efter  kom  en  høj, 
gentil,  finklædt,  yngre  Mand  ind  ad  Døren  og  præsente- 
rede sig  som  Enkens  Søn.  Hustruen  bad  ham  drikke  et 
Glas  Te  med  os.  Prisen  var  endelig  bleven  nedsat  til 
3,500  Rubler,  men  Armenieren  stod  paa  sit,  at  han  ikke 
vilde  højere  end  de  to  Tusend.  »Sælg  mig  nu  bare  det 
hele,  De  skal  se,  hvad  jeg  skal  faa  ud  af  det,  hvilken  flot 
Bygning  her  om  kort  Tid  skal  blive  rejst,  da  vil  De  komme 
til  at  sige:  »Aa,  on  suchen  syn  Armjanin  (aa,  han  Tæve- 
Søn,  (plat-russ.  Talemaade)  Armenieren),  hvad  har  han 
ikke  udrettet«,  siger  Armenieren  til  Sønnen.  »Nej,  jeg 
tror  ikke,  jeg  vilde  finde  mig  beføjet  dertil,«  mente  Søn- 
nen, »men  jeg  har  travlt,  nu  kan  De  se,  om  De  kan 
komme  overens  med  min  Moder,  jeg  maa  tilbage  i  For- 
retningen, jeg  kommer  fra.«  Sønnen  gik  og  kaldte  Mo- 
deren ud  i  Gangen.  Kort  efter  kom  hun  ind  igen.  Han- 
delen blev  atter  bragt  paa  Bane,  og  det  saa  ud,  som  om 
Konen  yderligere  vilde  nedsætte  Prisen,  naar  hun  blot 
kunde  faa  Køberen  til  at  lægge  noget  paa.  »Jeg  giver 
2,000  Rubler,  mer  har  jeg  ikke,  saa  maa  De  bestemme 
Dem  eller  ikke,«  siger  Armenieren,  »men  vi  kunne  jo 
komme  igen  en  anden  Dag,  maaske  vil  jeg  da  være  til 
Sinds  at  give  noget  mere.«  »Ja  kom  De  kun  tilbage,  vi 
komme  maaske  overens  med  Dem.«  Den  unge  Frue  del- 
tog ikke  videre  i  Samtalen,  men  var  flittig  til  at  skænke 
Teen  og  byde  os  Honning  og  Kager;  jeg  havde  ladet  mig 

node  til  at  drikke  et  Par  Glas  med.  »Ja,  saa  er  det  bedst, 
vi  gaa,  og  saa  ses  vi  mulig  igen,  paa  Gensyn  da!«  siger 
Armenieren.  »Farvel!«  sige  de  andre.  Men  jeg  stiller 
mig  op  for  Døren  og  spørger  den  unge  Kvinde,  om  hun 
dog  ikke  skulde  have  Lyst  til  at  gaa  ind  i  Stuen  og  se, 
om  hun  finder  alt  i  sin  Orden  der  inde.  Kvinderne  ble\ 
bestyrtede,  men  den  unge  tog  efter  at  have  mønstret  os 
med  et  forundret  Blik  paa  min  gentagne  Opfordring  et 
Lys  i  Haanden  og  gik  efterfulgt  af  den  gamle  ind  i  Stuen. 
Armenieren  rørte  sig  ikke  af  Pletten,  men  stirrede  bare 
paa  mig  med  et  Blik,  hvori  der  stod  adskilligt  at  læse. 
Det  varede  en  god  Stund,  før  Kvinderne  kom  tilbage.  Ja, 
de  kunde  nu  ikke  se  bedre  end,  at  der  var  blevet  et  Par 
Benklæder  borte  der  inde.  »Rigtigt,«  genmæler  jeg,  idet 
jeg  peger  paa  Armenieren,  »det  forekom  mig,  som  om 
den  Herre  der  tog  dem  ned  af  Væggen,  da  De  havde 
viist  os  ind  i  Stuen.«  Af  Forbavselse  var  Damerne  nær 
faldne  bagover.  »Men  hvad  er  dog  det,  er  det  ikke  ær- 
lige Folk,  vi  have  haft  med  at  gøre?  Hvor  er  min  Mands 
Benklæder?«  siger  den  unge  Kvinde,  idet  hun  gaar  hen 
til  Armenieren  og  tager  ham  skarpt  i  Øjesyn.  Manden 
paatog  sig  en  forundret  Mine  og  sagde:  »Jeg  kan  da  ikke 
vide  det;  nej,  nu  maa  vi  hellere  gaa,«  hvorpaa  han  tog 
et  Par  Skridt  hen  mod  Døren.  »Det  er  bedst,  vi  vente, « 
mente  jeg,  som  stadig  stod  og  spærrede  Udgangen,  »ind- 
til dette  Tilfælde  bliver  opklaret.«  »Nej,  nu  slipper  du 
ikke,  min  Ven,«  siger  den  unge  Kvinde,  »du  vil  give  to 
Tusend  for  et  Hus,  to  Tusend  har  du  paa  Halsen,  saa 
sig  nu,  hvor  min  Mands  nye  Benklæder  ere  at  finde! 
Armenieren:  »Jeg  har  ingen  Benklæder!«  »Kom  nu  bare 
med  dem.  Lad  mig  se,  er  det  ikke  dem,  du  har  paa, 
sandt  for  Dyden  er  det  dem,  din  Tseholdon  (Museh,  Bonde- 
lømmel), jo  det  er  dem;  jeg  skulde  da  kende  min  Mands 
Benklæder.«      »Nej,«    indvendte  Armenieren,  der  i  øvrigt 

holdt  sig  meget  rolig,  »det  er  mine,  som  jeg  selv  har 
købt  og  betalt.  -  Jødinden  (den  unge  Hustru  var  jødisk) 
bøjer  sig  ned  og  folder  Benklæderne  op  ved  Støvlen,  Ar- 
menieren staar  stille  som  et  Lam.  >Du  har  jo  to  Par 
Benklæder  paa,  din  Skurk,  træk  de  yderste  af  i  en  Fart.« 
»Nej,  nej!  lad  dem  bare  blive  paa.  —  Moder!  (Sviger- 
moder) kan  ikke  De  gaa  og  hente  en  Abjesnoj«  (bereden 
civilklædt  Russer,  som  i  større  sibiriske  Byer  patrouillerer 
i  Gaderne,  fra  Mørket  falder  paa,  til  det  atter  bliver  Dag). 
Den  gamle  gik  og  kom  snart  igen  med  en  ung  Mand,  som 
med  Bistand  af  de  to  Kvinder  straks  gav  sig  i  Færd  med 
at  bagbinde  Armenieren,  der  ikke  gjorde  nogen  som  helst 
Modstand.  Han  blev  ført  til  Politistationen,  medens  jeg 
gik  hjem,  maadelig  tilfreds  med  mig  selv  over  at  have 
maattet  anklage  et  Medmenneske.  Armenieren  saa  jeg 
ikke  senere  og  ønskede  naturligvis  heller  ikke  at  gøre  det. 
I  Begyndelsen  af  Aaret  1894  kom  jeg  oftere  i  Berø- 
ring med  en  jødisk  Pelsværkshandler-Familie,  der  var  ble- 
ven forvist  for  nogle  Aar  siden.  Pelsværkshandleren  havde 
købt  en  Villa  i  en  af  Byens  Udkanter  og  boede  der  hele 
Aaret  rundt,  medens  hans  rappe,  kloge  fhv.  Cirkusheste 
førte  ham,  hans  Hustru  eller  to  Døtre  fra  og  til  Maga- 
sinet, som  laa  i  Byens  Centrum.  For  en  moderat  Beta- 
ling blev  jeg  optaget  i  deres  Hus.  Men  den  afsideslig- 
gende Villa  var  meget  udsat  for  Indbrud  og  Tyveri.  Da 
der  imidlertid  for  det  meste  blev  holdt  Vagt  om  Nætterne, 
blev  den  Skade,  Tyvene  kunde  volde,  ikke  af  større  Be- 
tydning; en  Gang  havde  de  dog  set  deres  Snit  til  at  løbe 
med  den  ene  af  Hestene,  men  Dagen  efter  blev  den  fun- 
den i  en  Kløft  ude  i  en  nærliggende  Skov;  Tyvene  havde 
ikke  kunnet  udrette  noget  med  den,  da  den  over  for  frem- 
mede pludselig  kunde  lægge  en  ualmindelig  Stædighed 
for  Dagen.  Jeg  hjalp  stundom  med  til  at  holde  Vagt  paa 
Gaardspladsen.    Det  var  en  stor  Adspredelse  at  sidde  der 

med  ni  Kammerat  og  ladte  Revolvere  og  passiare  i  de 
tætte,  tykke  Pelse.  Naar  vi  ønskede  at  blive  alioste,  uik 
vi  hen  og  kaldte  paa  Vægteren,  som  vi  havde  hjulpet  til 
en  god,  lille  Lur.  En  Gang,  da  Vægteren  laa  syg,  blev 
vi  foruroligede  af  Tyve;  jeg  kunde  tydelig  høre  dem  for- 
søge at  dirke  Laasen  op.  I  et  Nu  var  jeg  paa  Benene, 
greb  en  Revolver  og  sprang  i  bar  Skjorte  af  sted,  men  i 
min  Hast  foer  jeg  lige  ind  i  en  stor  Dørrude,  som  jeg 
rent  havde  glemt.  Glassplinterne  skar  i  mine  Kinder,  lige 
ved  det  ene  Øje  viste  der  sig  senere  en  dyb  Rift,  Blodet 
rislede  ned  ad  hele  Ansigtet,  men  jeg  ænsede  det  ikke, 
skød  Døren  til  Side  og  kom  ud  i  Gaarden.  Tyvene  havde 
imidlertid  hørt  Glasskaarenes  Klirren  og  var  forsvundne, 
men  ude  paa  Gaardspladsen  stod  den  ene  af  Hestene  for- 
spændt. Nogle  af  Husets  Folk  og  Kusken  var  ogsaa  komne 
paa  Benene;  Hesten  blev  bundet  ind  igen,  en  ny  Laas  sat 
for  Porten,  nogle  Skud  løsnede,  hvorpaa  vi  atter  gik  til 
Ro.  Om  Morgenen  var  der  friske  Spor  i  Sneen  paa  Vin- 
duesskodderne i  nederste  Etage,  rimeligvis  havde  Tyvene, 
ligesom  fiere  Gange  tidligere,  søgt  at  klatre  op  til  et  at 
Vinduerne  i  øverste  Etage  for  derigennem  at  komme  ind 
i  Huset.  —  En  Aften  i  Februar  xnr  jeg  paa  Vej  ud  til 
Villaen  fra  en  af  de  offentlige  Badeanstalter.  Pludselig 
dukker  der,  paa  den  ved  Dag  kun  lidt  befærdede  Vej,  som 
fører  lige  til  Villaen,  en  Rytter  op  foran  mig.  Skønt  der 
endnu  ikke  var  lagt  nogen  Belysning  i  denne  Udkant  af 
Byen,  kunde  jeg  ved  Sneens  og  den  stjærneklare  Himmels 
Hjælp  meget  godt  finde  frem,  ja  endog  skelne  en  Gen- 
stand i  nogen  Afstand.  Rytteren  var  rimeligvis  kommen 
ud  fra  en  Sidevej  og  havde  maaske  ventet  paa  mig.  Han 
holdt  sin  Hest  lige  foran  mig,  spærrede  derved  Vejen  og 
opfordrede  mig  til  at  standse.  »De  har  jo  ikke  Lov  til  at 
færdes  ude  saa  sent!«  Af  Rytteren  stod  der  en  stærk 
Brændevinslugt,  jeg   antog   ham  for   Kvartalets  Abjesnoj, 

som  havde  drukket  sig  en  Taar  over  Tørsten.  Men  det 
viste  sig  snart,  at  den  fremmede  simpelt  hen  var  en  Sju- 
lik  (Bølle,  Skurk) ;  han  steg  af  Hesten  og  spurgte,  hvad 
Klokken  var,  rimeligvis  i  den  Hensigt  at  snappe  mit  Ur, 
saa  snart  jeg  tog  det  frem  for  at  se  paa  det.  »De  er  jo 
ikke  Abjesnoj,«  siger  jeg,  »hvor  er  Deres  Nummer?«  (Ab- 
jesnojerne  skulle  bære  et  Stykke  Blik  med  Nummer,  det 
eneste  Tegn  paa  deres  Bestilling,  foran  i  Huen.)  Svaret 
lød:  »Det  afleverede  jeg  paa  Stationen  i  Aftes,  behøver 
jeg  da  bestandig  at  bære  det?  Følg  med  paa  Stationen! 
Du  er  jo  fuld,  hvor  bor  du,  og  hvad  hedder  du?«  Paa 
denne  Maade  blev  han  ved  at  chikanere  uden  dog  at  vove 
at  lægge  Haand  paa  mig,  indtil  vi  naaede  Gaardsporten. 
Da  jeg  ved  gentagen  Banken  havde  faaet  Pigen  til  at  staa 
op  og  lukke  mig  ind,  vilde  den  fremmede  ogsaa  trænge 
sig  ind  paa  Gaardspladsen,  men  da  fik  jeg  pludselig  en 
Idé,  greb  ham  om  Livet  og  kastede  ham  til  Jorden;  da 
hans  Kræfter  ikke  stod  i  Forhold  til  mine,  lykkedes  det 
ved  Pigens  Hjælp  at  faa  ham  bundet  og  kastet  ned  i  en 
Kælder,  hvor  han  fik  Lov  at  ærgre  sig  til  næste  Morgen. 
Hesten  blev  taget  ind  paa  Gaarden.  Det  viste  sig,  at  den 
fangede  Bølle  var  en  dristig  Hestetyv,  der  samme  Aften, 
han  forfulgte  mig,  havde  stjaalet  Dyret.  Naturligvis  kom 
han  i  Arrest,  men  om  min  resolute  Handling  og  Dygtig- 
hed i  at  fange  Gavtyve  gik  der  længe  Lovord  i  Tomsk. 
Vaaren  og  Sommeren  1894  oplevede  jeg  mange  smaa 
Æventyr.  Da  Skoven  var  bleven  grøn  og  Varmen  havde 
holdt  sit  Indtog,  kørte  jeg  med  en  polsk,  forvist  Adels- 
mand atter  ud  til  Landsbyerne  omkring  Tschulymfioden. 
Her  var  vi  en  skønne  Dag  nær  blevne  skudte.  Vi  befandt 
os  i  Egne,  hvor  der  kun  var  faa  beboede  Steder,  næsten 
ingen  Veje  uden  smalle,  ujævne  Skovstier,  og  selvfølgelig 
yderst  ringe  Færdsel.  I  Skumringen  naaede  vi  en  stor 
Sajimka,  op  til  hvilken  Træerne  voksede  saa  nær,  at  der 

kun  blev  Plads  til  smafl  Engstykker,  hvor  Græsset  stod 
mandshøjt.  Paa  Sajimkaen  holdtes  Køer  og  Heste,  men 
især  blev  Biavl  drevet  efter  en  stor  Maalestok.     Vi  blev 

venligt  modtagne,  men  dog  ikke  gratis  beværtede.  Da  vi 
vilde  tage  videre  om  Aftenen  —  Vejret  var  ypperligt,  og 
om  Natten  var  det  ulige  behageligere  at  færdes  end  om 
Dagen,  da  Solvarmen  og  Myggesværmene  i  de  fugtige, 
udyrkede  Skovegne  næsten  ikke  var  til  at  udholde  — ,  til 
hviskede  man  os,  at  der  var  visse  ensomt  liggende  Huse, 
som  vi  vilde  støde  paa,  men  ikke  skulde  køre  for  nær  i  »g 
under  ingen  Omstændigheder  tage  ind  i.  Vi  slog  ind  paa 
et  smalt,  dybt,  græsgroet  Spor,  som  førte  ind  gennem. 
Skoven.  Efter  et  Par  Timers  Forløb  begyndte  Træerne 
at  vige  lidt  til  Side,  og  vi  kunde  se  en  »Pasik  (Sajimka. 
Selvejendom,  Gaard)  ligge  foran  os.  Den  kørte  vi  forbi 
og  kom  snart  atter  ind  mellem  tætte  Træer.  Vejen  var 
yderst  slet  og  saa  snæver  og  bugtet,  at  det  ofte  var  van- 
skeligt nok  for  den  ene  Hest  at  knibe  sig  frem.  Det  var 
endnu  ikke  begyndt  at  gry,  da  vi  atter  naaede  et  beboet 
Sted,  to  tluse,  omgivne  af  en  stor,  indhegnet  Græsmark. 
Sporet  førte  op  til  en  Port  i  den  store  Indhegning,  og  vi 
antog  derfor,  at  man  for  at  komme  videre  maatte  passere 
gennem  denne.  Da  vi  aabnede  Porten  og  var  i  Færd 
med  at  køre  igennem,  modtoges  vi  af  en  Flok  Heste,  som 
nysgerrige  stimlede  sammen  om  Vognen,  et  Par  af  dem 
viste  sig  at  være  fine,  kulsorte  Hingste  med  prægtig 
Holdning.  Vi  lukkede  Porten  og  fortsatte  langsomt  hen 
ad  den  utydelige  Vej,  over  en  forfalden  Bro,  som  førte 
over  en  Bæk,  ind  imellem  de  to  Huse,  —  alt  var  tyst  — 
forbi  dem  og  ud  i  en  dyb  Græsmark;  her  gik  Sporet  helt 
tabt  for  os.  Saa  maatte  vi  standse.  Medens  Polakken 
passede  paa  Vognen,  steg  jeg  af  for  at  lede  efter  en  Ud- 
vej. Men  Sporet  var  og  blev  borte,  det  hjalp  ikke,  at  jeg 
gik  et  Stykke  tilbage  for  at  forfølge  det  paa  ny.    Gennem- 

vædet  til  helt  op  paa  Brystet  ved  at  vade  i  det  høje,  dug- 
vaade  Græs  maatte  jeg  opgive  Ævret. 

Saa  vendte  vi  om  for  at  køre  tilbage  og  søge  at  faa 
Oplysninger  om,  i  hvilken  Retning  vi  skulde  holde,  for  at 
komme  ud  paa  en  farbar  Vej,  som  kunde  føre  os  til  en 
Landsby.  Vi  var  komne  tæt  op  til  det  ene  af  Husene, 
da  Hundene  begyndte  at  gø,  og  en  Stemme  raabte:  »Hvem 
der?«  Umiddelbart  paafulgte  et  kraftigt  Røsseskud.  »For 
Himlens  Skyld,  er  I  gale,  Mennesker,  lad  være  med  at 
sk}rde,  vi  er  to  vildfarne  rejsende;  kom  hellere  ud  og  giv 
os  en  Anvisning  om  Vejen  til  nærmeste  Bygd,«  raaber 
Polakken.  »Ja,  vent  I  bare,«  svares  der  fra  et  lille  firkan- 
tet Hul  i  Blokhusets  Væg,  »naar  Mændene  komme  hjem, 
faa  I  det  nok  at  føle.«  Derpaa  knalder  atter  et  Skud. 
Det  susede  for  mine  Øren,  og  uvilkaarligt  greb  jeg  til 
mit  Hoved,  men  Kuglen  havde  ikke  ramt  mig,  var  der- 
imod gaaet  midt  igennem  Polakkens  Hat  en  lille  Tomme 
over  Issen.  Da  Larmen  var  døet  hen,  hørtes  en  sagte 
Hvisken  inden  for  Skydehullet,  og  saa  hurtig  som  muligt 
søgte  vi  at  komme  afsted  og  ud  af  Skudvidde.  Uden  for 
Indhegningen  standsede  Vognen,  Porten  blev  staaende 
aaben,  og  vi  kunde  se  flere  af  Hestene  løbe  ud  gennem 
den.  Tilfældigvis  opdagede  vi  et  nogenlunde  jævnt  Spor, 
der  løb  forbi  Indhegningen  i  den  attraaede  Retning.  For 
alle  Eventualiteters  Skyld  tøvede  vi  ikke  med  at  slaa  ind 
paa  det,  og  i  strygende  Fart  rumlede  vi  afsted  paa  den 
fjederløse  Bondekærre,  indtil  vi  begyndte  at  føle  os  sikre 
for  Forfølgelse.  Først  ud  paa  Morgenstunden  naaecle  vi 
endelig  en  Landsby,  og  vi  tog  ind  hos  en  Choehol  (sibi- 
risk Øgenavn  for  Udvandrerne  fra  Lillerusland),  medens 
Hesten  paa  frodige,  grønne  Enge  kunde  faa  den  Hvile  og 
Føde,  som  den  saa  højlig  trængte  til.  Nybyggeren  for- 
talte, at  han  forrige  Dags  Morgen  havde  fanget  en  berygtet 
Rømningsmand,  der   havde   været   oppe   at  slaas  med   en 

fattig  Kammerat  uden  for  Landbyens  Kro;  Stymperen  \  ar 
først  undsluppen  den  anden,  men  var  bleven  indhentet  -»u 
skudt  i  det  ene  Ben  for  saa  at  blive  klynget  <>p  i  et  Træ 
og  hængt.  Morderen  var  bleven  overgivet  til  en  Bygd 
ved  Hovedlandevejen  med  »Volostnoj  Pravlenije  og  Sud 
(Justits).     Nogle  Dage  senere  var  vi  tilbage  i  Tomsk. 

Jeg  foretog  ogsaa  ofte  alene  til  Hest  eller  til  Fods 
Ture  ude  omkring  paa  de  store  Landeveje  saa  vel  som 
til  afsidesliggende  af  fremmede  vel  aldrig  betraadte  Kr 
og  Smuthuller  for  alskens  Røverpak.  En  fjorten  Dages 
Tid  senere  kom  jeg  en  Aften  hjem  fra  en  saadan  Ridetur 
og  nærmede  mig  Tomsk.  Ved  Dage  og  Nætter  i  Rad  at 
have  siddet  i  Sadlen  var  jeg  bleven  en  Smule  øm  og  steg 
derfor  af  Hesten  for  at  gaa  ved  Siden  af  den  og  føre  den 
ved  Tøjlerne.  Tværs  over  Sadlen  hang  en  dobbelt  Ride- 
taske med  Optegnelser,  Kort,  nogle  Bøger  og  en  lille  Pose 
Sølvpenge.  Jeg  havde  naaet  de  første  Huse  i  Byens  Ud- 
kant og  var  ikke  fjærnt  fra  min  Bopæl,  da  en  Mand  strej- 
fer forbi  og  med  et  rask  Ryk  river  Saddeltasken  af  Hesten. 
P'ør  jeg  kunde  forhindre  det,  var  Tyven  sprunget  til  Side, 
over  Vejgrøften  og  ud  paa  en  aaben  Græsmark.  Paa  mit 
Raab  dukkede  heldigvis  en  Abjesnoj  op  i  Nærheden,  og 
før  jeg  selv  rigtig  var  kommen  i  Sadlen,  holdt  han  sin 
Hest  tæt  ved.  Vi  satte,  alt  hvad  Tøjler  cg  Remme  kunde 
holde,  over  Grøften  og  ud  over  Marken  efter  Flygtningen, 
der  havde  faaet  et  godt  Forspring.  En  høj,  lang  Planke- 
væg, der  afgrænsede  Marken,  hindrede  ham  i  at  komme 
ind  mellem  Husene  i  Byen;  han  maatte  derfor  holde  sig 
ude  paa  den  aabne  Flade,  men  da  han  mærkede,  at  han 
blev  meget  haardt  forfulgt,  kastede  han  sit  Rov  og  drejede 
af  for  at  søge  at  undslippe  ad  Kørevejen.  Dette  forhin- 
drede vi.  Tyven  sprang  nu  tværs  over  Vejen,  da  begge 
Hestene  paa  een  Gang  gøre  voldsomme  Spring  og  snuble 
paa  Forbenene;  i  Mørket  havde  vi  ikke  ænset  en  dyb  og 

bred  Grøft,  som  vi  ved  Dagslys  maaske  vilde  have  be- 
tænkt os  paa  at  sætte  over;  vi  faldt  frem  over,  men  da 
de  raske,  hidsige  Dyr,  jeg  tror  næsten,  de  havde  en  Anelse 
om,  hvad  det  gjaldt,  straks  kom  paa  Benene  igen,  var  vi 
atter  i  Sadlerne.  Det  lille  Forspring,  Gavtyven  havde 
faaet  ved  Hestenes  Fald,  blev  ham  dog  ikke  til  nogen  For- 
del; til  sidst,  et  lille  Kvarter  efter  Jagtens  Begyndelse,  var 
vi  helt  paa  Siden  af  ham,  og  da  var  han  saa  forpustet,  at 
han  næppe  kunde  holde  sig  oprejst.  Det  var  ganske  over- 
flødigt at  paalægge  ham  ikke  at  forsøge  at  undvige,  thi 
han  var  foreløbig  dødtræt.  Vi  naaede  snart  Kørevejen, 
og  da  Gavtyven  havde  faaet  sit  Mæle  igen,  forklarede  han 
os  paa  vort  Spørgsmaal  om,  hvor  han  havde  slængt  Ta- 
sken, at  han  ingen  Taske  havde  set  eller  taget.  Dette 
skulde  han  ikke  have  gjort,  thi  nu  fik  han  Prygl  af  Pisken, 
fordi  han  løj.  Først  efter  lang  Tids  Søgen  fandtes  Tasken 
i  en  lille  Grav.  Hvorledes  man  inde  i  Byen  havde  faaet 
Nys  om  Tyvejagten,  ved  jeg  ikke,  men  bedst  som  vi  sidde 
i  Græsset  paa  Marken  og  for  en  Sikkerheds  Skyld  bag- 
binde Tyven,  viser  det  temmelig  sjældne  Syn  af  to  Politi- 
betjente ved  Nattetide  sig  for  os.  Tyven  kom  i  foreløbigt 
Forhør,  men  da  han  var  saa  fræk  at  ville  lyve  sig  fra  al 
Skyld,  fik  han  nogle  ordentlige  Prygl  af  de  tre,  og  fej  var 
han  til  i  vilden  Sky  at  skrige:  Kara-ul,  Kara-ul!  (Vagt! 
Vagt!  Hjælp!)  Dersom  jeg  ikke  havde  lagt  mig  imellem, 
vilde  de  have  pint  ham  ilde.  Saa  gik  det  afsted  til  Sta- 
tionen. Jeg  kom  et  Par  Gange  i  Løbet  af  Ugen  for  at 
aflægge  Beretning  om  Tildragelsen,  saa  blev  Tyven  dømt. 
Paa  Dommerens  Spørgsmaal,  om  han  var  Bonde  eller 
Borger,  hævede  han  sig  i  sin  fulde  Højde  og  svarede  pa- 
tetisk: »Nej,  jeg  er  Adelsmand.«  »Ja,«  siger  Dommeren, 
»da  er  det  mindre  pænt  af  en  Adelsmand  at  opføre  sig 
saaledes,  som  De  har  gjort.«  Adelsmanden,  en  ung  Fyr, 
var  i  øvrigt  et  i  høj  Grad  lurvet  og  forkomment  Subjekt, 

muligvis  en  eller  anden  Eorvist  politisk  eller  kriminel 
Stakkel.  Men  jeg  var  meget  glad  ved  at  laa  mine  Dag- 
bøger og  Penge  igen. 

Sommeren    var   paa    Hældningen,   men    Landliggerne 

var  endnu  ikke  vendte  tilbage  til  Byen,  og  sidste  Søndag 
tog  en  Masse  Mennesker  ud  til  Basandajka,  en  lille  Flod- 
dal, der  aabner  sig  med  høje,  skovbevoksede  Brinker  ud 
mod  Tomlioden  og  er  opkaldt  efter  Floden  af  samme 
Navn,  som  med  smaa  Fald  og  over  Klippebund  glider 
ultramaringrøn  eller  fosser  lystig  ud  mod  Tomlioden  s 
mørke,  grumsede  Vand.  Den  udøver  med  sin  svale,  af 
Græs  og  vilde  Urter  duftende,  myggetomme  Luft,  ved  Løv- 
og  Naaletræernes  helsebringende  Aande,  der  strømmer 
ned  fra  Skrænterne,  en  begrundet  Tiltrækningskraft  paa 
unge  og  gamle. 

Det  var,  som  sagt,  en  rolig,  varm  Søndag  i  August. 
Luften  var  velgørende  frisk  efter  en  stærk  Regnbyge  i 
den  tidlige  Morgenstund.  Det  kunde  endnu  blive  tropisk 
varmt  i  Centralsibirien,  og  for  at  blive  Byens  snart  atter 
fremvældende  Støv  og  dræbende  Kedsommelighed  kvit,  tog 
jeg  med  I 'eiskøbmanden,  i  hvis  Hus  jeg  boede,  og  et  Par 
andre   af  Byens   Grosserere  med  Tospand  til  Basandajka. 

Vi  hægtede  den  ene  af  vore  Heste  og  lod  den  gaa 
og  æde  af  det  lækre  Græs  i  Dalbunden,  sammen  med 
Hundreder  af  dens  Frænder,  der  ogsaa  hægtede  paa  For- 
benene fik  Lov  at  bevæge  sig  omkring  mellem  Folke- 
grupper og  Ekvipager.  Den  ene  Hest  blev  efter  Ejerens 
Ønske  sluppen  helt  løs.  Dagen  forløb  meget  gemytligt 
med  Svømning  i  Tom,  Fiskeri  i  Basandajka,  Ture  op  over 
Brinkerne  ad  de  lønlige  Stier,  eller  omkring  Samovaren, 
Punschebollen  og  Sakuskaerne  paa  den  hvide  Dug  i  Græs- 
tæppet. Selvfølgelig  traf  vi  tiere  bekendte  blandt  Basan- 
dajkafolkene.  Meget  forbavset  blev  jeg  dog,  da  en  bekendt, 
polsk  Topograf  førte  et  lille  Selskab  hen  til  os  og  præsen- 

terede  en  dansk  Mand  med  sin  tyske  Hustru  for  mig. 
Danskeren  hed  Hr.  Engelsen,  var  for  øvrigt  født  i  Rusland, 
men  talte  rigtig  godt  sit  Modersmaal ;  han  haabede  at  faa 
Ansættelse  ved  en  i  Nærheden  af  Atschinsk  under  Opfø- 
relse værende  Jærnbanestation.  Hr.  Engelsen  var  den 
anden  Dansker,  jeg  traf  i  Sibirien,  og  der  er  vist  ikke 
flere  Nordmænd  i  Landet  end  Danskere,  derimod  nogle  flere 
Svenskere,  især  fra  Finland,  der  ere  blevne  forviste  som 
russiske  Undersaatter. 

Efter  en  munter  Dag  begav  Folk  sig  lidt  efter  lidt 
paa  Hjemvejen.  Da  Skumringen  begyndte  at  falde  paa, 
var  der  kun  et  Par  Vogne  tilbage,  og  vi  kom  endelig 
-ogsaa  i  Tanke  om,  at  nu  maatte  vi  hjem.  Men  da  vi 
skulde  til  at  spænde  for,  var  den  uhægtede  Hest  ikke  til 
at  finde,  den  var  spadseret  bort.  Vi  kørte  saa  afsted  med 
den,  vi  havde  igen.  Nær  Basandajka  ligger  foruden  Vil- 
laer og  Datschaer  ogsaa  to  Landsbyer;  mod  den  nærmeste 
af  dem  satte  vi  Kurs  for  at  melde,  at  vor  ene  Hest  var 
bleven  borte,  og  paalægge  Bønderne  at  føre  den  til  Byen, 
om  de  skulde  blive  den  vaer.  Straks  efter  se  vi  en  Ryt- 
ter komme  anstigende  ned  mod  os  fra  Bygden.  Det  er 
vor  Hest,  han  rider  paa,  og  han  faar  derfor  Opfordring  til 
at  overlade  os  den.  »Vel,«  siger  Manden,  »er  det  eders 
Hest,  saa  skal  I  faa  den,  men  da  det  ikke  er  mig,  der  har 
fanget  den,  men  derimod  en  anden  Bonde  oppe  i  Lands- 
byen, er  det  bedst,  I  køre  med  derop  og  klare  Sagen  med 
ham;  thi  jeg  veed  ikke,  hvad  han  forlanger  som  Godtgø- 
relse for  sin  Umage.«  Da  det  ikke  var  muligt  at  tale 
Manden  til  Rette,  stod  Pelshandleren  paa,  at  vi  kørte  op 
til  Byen ;  det  var  knap  en  halv  Fjerdingvej,  men  de  to 
andre  Grosserere  vilde  med  den  ene  Hest  tilbage  til  Byen, 
det  var  jo  blevet  saa  sent,  mente  de.  Enden  blev,  at  vi 
fulgte  med  Rytteren  op  til  Landsbyen.  Han  viste  os  til 
en    tarvelig   Rønne,  der   laa  inde  paa  et  lille  Gaardsrum. 

Vognen  kørte  ind  ad  Porten,  og  den  løse  Hest  blev  bun- 
den til  den.  Imidlertid  gik  vi  ind  i  Hytten.  Her  er  den 
Mand,  som  har  fanget  Hesten, <  siger  vor  frivillige  Fører, 
der,  i  Parentes  bemærket,  var  selve  Bygdens  Desjatskij 
(Ordens-Betjent),     »nu    kan    I    afgøre    Sagen    med    ham. 

Hvad  skal  De  have  for  Hesten?«  siger  dens  Ejer,  hen- 
vendt til  Bonden.       Det  er  det  samme,«  genmæler  denne, 

give  I  mig  noget,  skal  I  have  Tak,  og  give  1  intet,  er 
det  ogsaa  godt.«  Saa  kaldte  Pelskøbmanden  en  lille  Dreng 
—  en  af  Mandens  Sønner  —  hen  til  sig  og  gav  ham  tre 
Rubler,  for  hvilke  Bonden  blev  meget  taknemmelig.  Xu 
skulde  vi  have  kørt  hjem  med  det  samme,  men  Ulykken 
var,  at  Pelshandleren  ikke  var  ganske  ædru,  og  at  han, 
naar  han  fik  lidt  i  Hovedet,  kunde  finde  paa  de  mærk- 
værdigste Ting,  men  til  Tider  ogsaa  vise  Spor  af  Delirium 
tremens  eller  blive  egensindig.  Hvor  meget  end  de  to 
andre  opfordrede  ham  til  at  køre,  tog  han  ingen  Notits 
deraf.  »Vent  bare  et  Øjeblik,  lad  os  faa  en  Taar  Brænde- 
vin, saa  køre  vi  straks.«  Desjatskij  tilbød  sig  straks  for 
Penge  at  hente  en  hel  Flaske  i  Kroen.  Brændevinen  kom 
paa  Bordet,  og  Konen  og  Manden  i  Huset  samt  Desjatskij 
fik  hver  sin  store  Tekop  af  den  læskende  Drik.  Men 
Købmanden  syntes  ikke  at  have  Hastværk  med  at  komme- 
bort,  og  saa  blev  de  to  andre  misfornøjede,  lejede  Kusk 
og  Vogn  og  kørte  til  Byen.  Mod  min  Vilje  blev  jeg  til- 
bage, jeg  boede  jo  hos  Pelshandleren  og  kunde  ikke  saa- 
dan  forlade  ham.  Endelig  lovede  han  at  køre  og  gik  ud 
i  Gaarden,  jeg  havde  sørget  for  at  faa  den  anden  Hest 
spændt  for  og  allerede  taget  Plads  paa  Vognen.  Men 
hvorledes  det  nu  havde  sig  eller  ikke,  Købmanden  blev 
overfaldet  af  en  Lænkehund,  som  flængede  store  Stykker 
af  hans  Benklæder  og  bed  ham,  saa  Blodet  piblede  frem. 
Man  kunde  ikke  fortænke  Købmanden  i,  at  han  blev  ær- 
gerlig paa  Hunden  for  slig  Medfart,  men  da  han  selv  end 

yderligere  nærmede  sig  Hundehuset  for  at  tugte  Hunden, 
blev  han  kun  ydermere  ilde  tilredt.  Der  havde  samlet 
sig  en  Del  Folk  paa  Gaardspladsen,  men  ingen  gjorde 
Mine  til  at  irettesætte  Hunden.  Købmanden  trak  sig  til- 
bage og  bad  Desjatskij  om  at  give  Hunden  en  Overhaling, 
men  i  Stedet  for  kastede  han  sig  over  Købmanden,  som 
imidlertid  undløb  og  flygtede  ind  i  et  Skur,  der  stod  paa 
Pladsen,  og  i  hvis  ene  Væg  der  var  en  Rude,  som  han 
uforvarende  kom  til  at  støde  ud,  saa  den  faldt  ned  og  gik 
i  Stykker.  Dette  gav  Stødet  til  et  almindeligt  Postyr, 
flere  Bønder  med  Betjenten  i  Spidsen  sprang  efter  Køb- 
manden, fik  Tag  i  ham,  trak  ham  ud  i  Gaarden,  overman- 
dede ham  og  kastede  ham  til  Jorden.  Til  Trods  for  Mør- 
ket kunde  jeg  tydelig  se  Betjenten  liste  Tegnebogen  ud 
af  Købmandens  Inderlomme,  men  den  var  tom,  da  jeg 
baade  havde  Købmandens  Ur  med  Kæde  og  Penge  i  For- 
varing. Jeg  sprang  naturligvis  til,  for  at  gøre,  hvad  jeg 
kunde,  for  at  befri  Købmanden,  men  et  Vink  af  Betjenten, 
og  fem — seks  af  de  nærmeststaaende  Bønder  var  over  mig 
med  det  samme.  Uventet  kom  en  yngre  Mand  mig  til 
Undsætning,  men  da  han  havde  revet  et  Par  Stykker  af 
Røverne  af  mig  og  faaet  dem  til  at  slippe  Taget,  og  jeg 
ved  min  Smidighed  og  ved  Anspændelsen  af  Fortvivlel- 
sens Kraft  kom  løs  og  løb  hen  til  Hestene  for  i  en  Fart 
at  løse  dem  og  undfly,  følte  jeg  mig  greben  bagfra  af 
flere  kraftige  Hænder,  medens  min  Forsvarer  blev  kastet 
til  Jorden  og  holdt  nede  af  Røverne.  Købmanden  var  ikke 
kommen  paa  Benene  igen,  men  maatte  tværtimod  finde 
sig  i  at  blive  ransaget  og  afklædt  under  Hug  og  Spark, 
og  det  adskillige  drøje.  Heldigvis  var  han  i  Stand  til  at 
raabe  om  Hjælp,  jeg  for  min  Del  kunde  ikke  yde  ham 
nogen.  En  af  Gavtyvene  omfattede  min  Hals  med  begge 
Hænder  og  borede  sine  Negle  ind  i  den.  Det  kan  nok 
være,  at  det  gjorde  lidt  ondt,  disse  russiske  Gavtyve  ere 

haandfaste    Karle  —  men  det  allerværste  var,  at  jeg  aæ 
sien  havde  mistet  Evnen  til  at  trække  Vejret;  ikke  desto 
mindre  værgede   jeg  mig  og  slog  fra  mig  med  den  knyt 
tede  venstre  Haand,  medens  min  højre  omsluttede  Haand - 
Leddet  paa  en  af   Roverne,  som  jeg  troede  var  Betjenten. 
[eg  blev  drevet  et  Stykke  hen  ad  Landsbyen,  og  jeg  troede 
ganske  bestemt,  at  mine  sidste  Øjeblikke  var  umiddelbart 
forestaaende.    Banditterne  havde  endog  været  saa  forsyn- 
lige at  kaste  et  Tørklæde  om  min  Hals  og  snøre  det  til 
bagfra.     Hvilke   ejendommelige  Trækninger   gik  der  ikke 
gennem  mit  Legeme,  hvilken  sælsom  Blanding  af  behage- 
lige og  utaalelige  Fornemmelser  ledsagede  ikke  disse  Ry- 
stelser, og  hvor  skrækkelig  slemt  var  det  ikke  at  trække 
Vejret,  det  var,  som  om  mit  Hoved  skulde  sprænges,  og 
Ansigtet  maatte  allerede  være  blevet  blaat  —  da,  i  aller- 
sidste Øjeblik,  kom  Hjælpen.     Paa   Købmandens  Nødraab 
var  to  ærlige  Kvindesjæle  fra  den  anden  Ende  af  Lands- 
byen komne  løbende,  de  erfarede  Situationen,  skyndte  sig, 
saa  hurtig  de  kunde,  tilbage  for  at  kalde  paa  to  Jærnbane- 
Ingeniører,  som  for  nogle  Dage  havde  taget  Ophold  i  deres 
Hus.     Disse    var    det,   som    reddede    os.     Ikke   saa    snart 
hørte  de,    hvad   der  var  paa  Færde,   før   de   ilede  os   til 
Undsætning.     Ved   at  se  de  to  uniformerede  med  Revol- 
vere bevæbnede  Mænd  dukke  op  foran  os  i  Halvmørket, 
blev   Røverne    ængstelige   og    slap  mig.     Købmanden   laa 
endnu  overmandet   paa  Jorden,  men  nu   kom  ogsaa  han 
løs,  hvorpaa  vi   i   Følge   med  vore  Befriere  kørte  til  den 
anden  Udkant  af  Landsbyen.    Vognen  var  bleven  plyndret 
for  Puder  og   andet  løst,  som  fandtes  i  den,  men  de  for- 
skellige Værdisager,  som  jeg  havde  paa  mig  under  Over- 
faldet,  var    alle    i    Behold.     Ingeniørerne    fortalte    os    om 
Landsbyens  og  især  dens  Desjatskijs  Berygtethed;  vi  maatte 
takke  Gud,  fordi  vi  var  slupne  med  Livet,  da  Voldsmæn- 
dene utvivlsomt  ikke  alene  havde  haft  i  Sinde  at  udplyndre 


251 


os,  men  ogsaa  at  skaffe  os  helt  af  Vejen.  Vore  Red- 
ningsmænd tilbød  at  beholde  os  Natten  over,  men  saavel 
Købmanden  som  jeg  ønskede  nu  at  køre  hjem.  I  strakt 
Galop  jog  vi  ud  ad  Landsbyens  ene  Gade  og  mindskede 
ikke  Farten,  før  vi  havde  tilbagelagt  over  Halvvejen  til 
Byen.  Røverne  havde  sikkert  lagt  sig  i  Baghold,  thi  ved 
Siden  af  Vejen  saa  vi  to  mørke  Skikkelser  bevæge  sig, 
og  straks  efter  denne  Opdagelse  dundrede  to  Bøsseskud 
gennem  Nattens  Stilhed.  Henad  Morgenstunden  var  vi 
hjemme.  Det  havde  været  en  interessant  Dag,  men  ikke 
udelt  behagelig.  —  Jeg  havde  tænkt  at  ville  underrette 
Øvrigheden  i  Tomsk  om  vore  Hændelser,  men  da  jeg 
snart  skulde  flytte  ucl  paa  Landet,  og  Købmanden  for  sin 
Del  ikke  brød  sig  om  at  forfølge  Sagen,  lod  vi  det  hele 
bero.  Muligvis  vilde  de  to  Ingeniører  sørge  for,  at  »Or- 
dens-Haandhæveren«  i  Røverlandsbyen  i  hvert  Fald  blev 
sat  fra  Bestillingen. 

Saa  vel  Sommeren  1893  som  94  var  i  Tomsk  meget 
varm.  I  Juni  og  Juli  var  det  ret  almindeligt,  at  Termo- 
metret (R.)  viste  langt  over  tyve  Grader  i  Skyggen  endog 
tidligt  paa  Formiddagen.  Da  Luften  i  Slutningen  af  Au- 
gust blev  køligere,  forlod  jeg  Tomsk  for  i  nogle  Maane- 
der  at  hengive  mig  til  Jægerlivet  i  de  omliggende  Lands- 
byer. 


^X!^ 


XXII 


Bjørnejagt. 


Jagtfællerne  ere  Soldater.  —  Russisk  Militærtjeneste.  —  Ager= 
hønsejagt  med  Lokkefugl.  —  Hjerpen.  —  Teen  hældes  paa  Baa= 
let.  —  Svampeplukkere.  —  Komisk  Maade  at  hilse  paa.—  Egern= 
steg.  —   Nu    komme   Bjørnene.  —  Hjem    med    Huden.  —  Gildet  i 

Landsbyen. 

Landsbyen  Setschena,  der  ligger  40  Verst  t'ra  Tomsk 
og  grænser  op  til  en  vidtstrakt,  ensom  Tajga  (en 
tæt  og  tyk  Skov),  tjente  mig  en  stor  Del  af  Høsten  1894 
som  Udgangspunkt  for  omfattende  Jagter.  Til  Jagtfæller 
havde  jeg  to  af  Bygdens  Bonder,  begge  ivrige  Jægere. 
For  øvrigt  havde  de  aftjent  deres  Værnepligt  paa  Øen 
Sachalin  og  var  ingenlunde  ubehøvlede.  Den  russiske 
Militærpligt  til  Lands  kræver,  at  Soldaten  skal  tjene  — 
ofte  meget  fjærnt  fra  Hjemmet  —  i  5  Aar,  til  Søs  i  sam- 
fulde 7  Aar,  og  i  hele  denne  lange  Aarrække  faar  han 
som  Regel  hverken  Lejlighed  eller  Lov  til  blot  en  eneste 
Gang  at  rejse  hjem  og  se  Fader,  Moder,  Hustru  eller 
Børn.  Læseren  kan  danne  sig  en  Forestilling  om,  hvad 
sligt  har  at  sige. 

Efteraarsvinden  suser  i  de  lyse  Birketræer,  som  vokse 
i  smaa  Klynger  hist  og  her  paa  den  vidtstrakte  Mark, 
der  strækker  sig  vest  for  Bygden.  De  bleggule  Blade 
hvirvle  ned  paa  Jorden. 

leg  sidder  i  Skjul  i  en  kegleformet  Hytte,  som  det 
har  kostet  en  halv  Times  Tid  at  opføre  under  et  Træ,  i 
hvis  Top  Lokkeaarhanen  maner  Aarhønsene,  som  mine 
to  Fæller,  siddende  paa  hver  sin  villige  og  taalmodige 
Hest,  drive  op  fra  de  afmejede  Havremarker.  Naar  et 
Kuld  har  nedladt  sig  hos  Lokkefuglen  eller  i  de  nærme- 
ste Træer,  knalde  Skuddene,  eet,  to,  ja  mangen  Gang  tre, 
før  de  tiloversblevne  af  Flokken  flyve  bort  igen.  Efter  et 
Øjebliks  Forløb  ere  de  dog  igen  tilbage.  Rytterne  sprænge 
afsted  efter  dem,  saa  snart  de  nedlade  sig  et  andet  Sted, 
og  de  taabelige  Høns  betænke  ikke,  hvad  de  vedblivende 
udsætte  sig  for  ved  at  søge  hen  til  den  kunstige  Hane. 
Paa  en  Morgen  eller  Aften  kunde  jeg  nedlægge  hen  imod 
50  Fugle. 

Inde  i  Tykningen  af  Tajgaen,  hvor  Sølvgranens  flade 
Naale  udsende  deres  fine,  friske  Duft,  har  den  yndefulde 
og  fineste  af  alle  Hønsefugle,  den  lille  Hjerpe,  sit  Opholds- 
sted. Paa  de  yderst  interessante  Jagter  paa  denne  mærke- 
lige Fugl  kræves  et  ægte  Jægerblik,  den  skarpeste  Høre- 
sans samt  godt  Kendskab  til  dens  Liv  og  Tilbøjeligheder. 

Paa  Hjerpejagterne  bemærkede  vi  ofte  Spor  af  Bjørne. 
Ja,  en  Dag  fandt  vi  paa  en  Græsmark,  som  laa  tæt  op 
til  Skoven,  Levninger  af  en  af  Bjørnene  sønderfiænget  og 
opædt  Hest.  Bjørnesæsonen  var  for  Haanden.  Efter  en 
flere  Dages  vellykket  Fuglejagt  kørte  vi  med  Vildtet  til 
Tomsk  og  besluttede  der  ved  et  animeret  Jægergilde  at 
udruste  os  til  en  Tur  ind  i  Urmanen  (den  tætteste  og 
tykkeste  Del  af  Tajgaen)  og  opsøge  Misjka  (russisk  Kæle- 
navn for  Bjørnen). 

En  Eftermiddag  i  Slutningen  af  September  tog  vi  af- 
sted fra  Tomsk.  Vi  havde  lejet  Hest  og  Vogn  og  kørte 
omtrent  25  Verst  frem  ad  en  smal  Skovsti,  hvorpaa  vi 
sendte  Kusken  hjem  og  slog  Lejr  ved  en  lille  Indsø,  hvor 
Vejen  slap  op.     I   Mørket   lykkedes  det  den  ene  af  Kam- 

meraterne  at  skyde  en  And,  som  laa  og  snadrede  inde 
ved  Søbredden.  Der  blev  tændt  Baal  og  af  Anden  lavet 
Andesuppe  med  Ris,  Rosiner  og  Sukker.  Men  ovenpaa 
Suppen  skulde  nu  Russerne  ogsaa  have  deres  Te.  De  er 
saa  begærlige  efter  denne  Drik  som  Tysken  efter  01  og 
Skandinaven  efter  Kaffe.  Gryden  blev  skyllet,  fyldt  paa 
ny  med  friskt  Vand  og  ophængt  over  Baalet.  Den  ene 
af  Russerne  havde  netop  kommet  Teen  i,  da  en  Rytter 
kommer  anstigende  frem  af  Mørket.  Han  holder  tæt  ved 
og  anmoder  os  om  at  slukke  Baalet,  hvis  vi  ville  undgaa 
videre  Følger.  Til  min  ikke  ringe  Ærgrelse  tog  Russerne 
sig  Skovmandens  Raad  ad  notam,  hældte  Grydens  Ind- 
hold paa  Baalet  og  overøste  det  med  Vand  fra  Indsøen 
saa  længe,  til  det  holdt  op  med  at  ulme.  Selv  brød  jeg 
mig  ikke  om  Te  ovenpaa  Andesuppen,  men  det  ærgrede 
mig,  at  vi  ikke  havde  fuld  Frihed  til  at  handle  efter  eget 
Tykke  i  en  sibirisk  Tajga.  Men  det  var  dog  altid  meget, 
at  Staten  tillod  hvem  som  helst  at  drive  Jagt  i  sine  Skove. 

Nætterne  var  begyndte  at  blive  kolde.  Jeg  laa  og  frøs 
paa  Grønsværet,  fik  imellem  et  kort  Blund,  men  vaag- 
nede  saa  straks  igen.  Tæt  ved  hørte  jeg  et  Plask  i  Van- 
det, vor  ene  Hund  begynder  at  gø,  og  i  det  samme  kry- 
ber en  Skikkelse  op  af  Søen;  det  var  den  ene  af  Kam- 
meraterne, som  ufrivillig  havde  faaet  sig  et  natligt  Bad. 
Naturligvis  baade  lystede  og  skjalv  han  over  det  hele 
Resten  af  Natten  og  turde  ikke  tænde  Ild  paa  en  Bunke 
Kviste,  hvor  gerne  han  end  vilde.  Jeg  betydede  ham,  at 
han  af  de  hundredtusend  omstyrtede  og  henraadnende  Træer 
i  Skoven  kun  behøvede  nogle  faa  Grene;  men  han  lod  sig 
ikke  forføre.  En  25  Rublers  Bøde  er  —  ret  betragtet  — 
ikke  saa  lidt  for  en  Jægersmand. 

Tidlig  næste  Morgen  fortsatte  vi  til  Fods  med  de  tunge 
Jagtsække  paa  Ryggen.  Vi  var  jo  udrustede  for  fiere 
Dage.     Da  vi  havde  gaaet  et  kort  Stykke,  mødte  vi  flere 

Selskaber,  som  til  Vogns  var  tagne  herud  fra  Tomsk  for 
at  samle  spiselige  Svampe,  hvoraf  der  voksede  store  Mæng- 
der inde  mellem  Træerne. 

To  røde  i  Egern  laa  paa  Jorden.  Ubesindige  Søn- 
dagsjægere  havde  skudt  dem  for  Fornøjelsens  Skyld.  Saa 
længe  Egernets  ^Haarfarve  er  rødbrun,  duer  dets  Skind 
ikke.  Egernjagten  kan  i  Midtsibirien  først  tage  sin  Be- 
gyndelse ved  Midten  af  Oktober. 

Snart  kom  vi  uden  for  al  Civilisation. 

Tættere  og  tættere  blev  Løvtræerne.  Omsider  be- 
gyndte de  mere  >og  mere  at  vige  Pladsen  for  Gran,  Fyr 
og  Ceder,  hvoraf  Tajgaen  har  sit  Særpræg.  Hen  paa 
Eftermiddagen  erklærede  mine  Kammerater,  at  vi  havde 
naaet  selve  Urmanen.  Inde  imellem  Kæmpecedere,  tætte 
Ædelgran-Underskove,  ranke  og  høje  Fyrretræer  med  deres 
lyse  Stammer  og  mørke  Graner  trængte  vi  os  frem,  nu 
og  da  opskræmmende  en  surrende  Hjerpe,  en  skrigende 
Skovskade  og  hakkende  Spætte.  I  regelmæssige  Aaser 
og  Lavninger  bugter  sig  den  tørre,  med  Grannaale  over- 
saaede  Skov,  i  hvis  dybe  Jordsmon  hundredaarige  Kæmpe- 
træer have  trodset  Tidernes  Storme.  Men  ogsaa  jævne, 
sumpige  Strækninger,  bevoksede  med  Løvtræer,  Bærbuske 
og  mandshøje  Skærmplanter,  og  bløde,  vidtstrakte  Moser, 
hvor  store,  velsmagende,  mørkerøde  Bær  gro  i  Græsset, 
indesluttes  af  Storskoven.  Og  der  er  Steder,  hvor  om- 
styrtede, hensmuldrende  eller  endnu  friske  Træer  i  Tusend- 
tal  spærre  os  Vejen.  Her  maa  man  klatre  over,  dér  krybe 
under  og  et  tredje  Sted  gøre  en  stor  Omvej  for  at  komme 
forbi  Forhindringerne.  Alle  mulige  Stillinger  indtager  den 
døde  og  døende  Plantevækst.  Men  lykkelig  og  glad  føler 
den  energiske  Jæger  sig  under  Vandringen  i  Skoven,  hvor 
intet  Spor  til  menneskelig  Indgriben  øjnes  paa  noget  Punkt. 

Da  det  blev  mørkt,  lejrede  vi  os  ved  et  lille  Kilde- 
væld mellem  to  Aaser.     Et  mægtigt  Baal  blev  tændt  — 

Sibirien  i  vore  Dage.  17 

her  \ ilde  ingen  komme  med  Indsigelser  — ,  og  Aftensmad: 
Hjerper  med  Kartofler  og  Suppe,  blev  tillavet,  Henstrakte 
paa  det  bløde  Mostæppe  laa  vi  efter  Maaltidet  og  nippede 
til  en  varm  Romtoddy,  indaandende  Naaletræernes  velgø- 
rende Duft.  Skiftevis  gaves  Skildringer  al  Jagthistorier 
til  bedste,  og  om  de  forviste  Forbryderes  Liv  paa  Øen 
Sachalin  i  det  stille  Hav  fortalte  den  ene  af  Russerne 
mange  interessante  Træk.  Naar  to  Ajinser  (de  oprindelige 
Beboere  af  Sachalin)  hilse  paa  hinanden,  kaste  de  allerede 
i  Afstand  Hovedbeklædningen  og  nærme  sig  i  foroverbøjet 
Stilling,  gnidende  det  flade  af  Hænderne  mod  hinanden, 
raabende:  orangeraty,  orangeraty!  (Leve),  indtil  de  støde 
med  Næserne  mod  hinanden. 

Herlig  var  Aftenen  i  den   vilde,  fri  Natur. 

Da  det  begyndte  at  gry  ad  Dag,  indtog  vi  en  tarve- 
lig Frokost.  Medens  Russerne  røg  deres  selvlavede  Pa- 
pirosser  (Cigaretter),  vilde  jeg  delikatere  mig  med  et  stegt, 
Dagen  i  Forvejen  skudt,  Egern.  Men  den  første  Bid  af  Egern- 
stegen var  mig  nok;  den  havde  en  egen  modbydelig  Smag. 
Vore  Hunde  vilde  ikke  engang  prøve  den,  men  lod  den 
urørt.  Der  siges  dog  at  være  Jægere,  som  spise  Egern- 
kød. —  Det  var  endnu  ikke  helt  lyst,  da  vi  fortsatte  Van- 
dringen gennem  Tykningen.  Hen  paa  Dagen  passerede 
vi  liere  Steder,  hvor  saftige,  tykstilkede,  spiselige  Skærm- 
planter voksede  i  tætte  Masser.  Her  fandtes  umiskende- 
lige Spor  af  Bjørne,  der  af  Mangel  paa  Bær  var  henviste 
til  at  leve  af  Skærmplanterne.  Bærrene,  som  om  Høsten 
jævnlig  forekomme  i  umaadelige  Mængder  i  nærværende 
Tajga,  var  denne  Høst  udeblevne. 

Vore  Hunde  var  vist  ikke  udprægede  Racedyr.  1 
hvert  Fald  fik  de  ikke  Færten  af  nogen  Bjørn. 

Atter  blev  det  Aften,  uden  at  vi  havde  fundet,  hvad 
vi  søgte.  Det  var  fuldstændigt  mørkt,  da  der  blev  slaaet 
Lejr.    Medens  jeg  tændte  Ild  og  ved  at  kaste  Grene,  gamle, 

tørre  Rødder  og  svære,  afstumpede  Stammer  paa  den 
fremtvang  et  glimrende  Baal,  som  lyste  ind  mellem  de 
mørke  Træer,  begav  mine  to  Kammerater  sig  med  den 
lille  Gryde  afsted  for,  om  muligt,  at  skaffe  noget  Vand  til 
Aftensmaden  og  Teen.  Hundene  fulgte  med  dem;  men 
alle  Geværerne  opstilledes  ved  en  Træstamme  i  Baalets 
Nærhed. 

Nu  skulde  jeg  faa  Bjørnebesøg,  hvad  jeg  jo  slet  ikke 
havde  ventet  paa  denne  Tid  af  Døgnet!  Henne  i  den 
mørke  Tykning  lyder  paa  een  Gang  et  kraftigt,  gennem- 
trængende Skrig;  det  forstummer,  men  gentages  snart  fra 
nærmere  Hold  —  efter  Lyden  at  dømme.  Altsaa,  mine 
Kammerater  vilde  forsøge  paa  at  gøre  mig  bange !  Jeg 
troede,  at  det  var  dem,  som  skreg,  men  overbevistes  om 
min  taabelige  Fejltagelse,  idet  to  sorgløse  Bjørneunger 
kom  løbende  hen  imod  det  vældige  Baal.  Hurtig  fik 
jeg  fat  i  min  dobbeltløbede  Riffel,  lagde  an  og  var  lige  paa 
Nippet  til  at  sende  en  Kugle  efter  den  forreste  af  de  to 
nydelige,  smaa  Unger,  da  to  vældige,  gamle  Bjørne  komme 
til  Syne  i  en  smal  Lysning,  som  Flammerne  sende  ind 
mellem  Træerne.  Uden  at  give  mig  Tid  til  at  overveje, 
hvorledes  jeg  bør  forholde  mig,  drejer  jeg  instinktmæssig 
Løbet  mod  den  ene  af  dem  og  trykker  løs,  idet  de  staa  i 
Færd  med  at  trække  sig  tilbage.  Da  Skuddet  faldt,  hør- 
tes skraldende  Brøl  og  Skrig,  Bjørnene  var  borte  i  et 
Nu,  og  jeg  saa  ikke  mere  til  dem.  Endelig  kom  mine 
Kammerater  tilbage  med  Gryden,  halvfyldt  med  grumset 
Vand  fra  en  Mose.  De  havde  hørt  Bjørneungernes  Skrig 
og  skyndte  sig  at  finde  Vej  igen  til  Baalet.  Vi  gik  et 
Stykke  bort  for  at  undersøge  Pladsen,  hvortil  Bjørnene 
var  naaede  frem,  men  vendte  om  uden  at  have  faaet  no- 
gen Vished  for,  at  Skuddet  havde  ramt.  Da  vi  lagde  os 
til  at  sove,  glemte  ingen  af  os  at  have  Haandøkse,  Pistol 

og  Riffel  under  Hovedet  eller  ved  Siden  af  sig.    Men  Misjka 
kom  ikke  og  forstyrrede  vor  Nattero. 

Saa  snart  det  var  blevet  lyst  næste  Morgen,  brød  vi 
op  for  at  slaa  ind  i  den  Retning,  Bjørnene  havde  taget 
om  Aftenen. 

Men  der  fandtes  ingen  Spor,  ingen  Blodpletter.  Saa 
kommer  Tilfældet  som  saa  ofte  under  lignende  Omstæn- 
digheder os  til  Hjælp.  Uden  at  vide  det  staa  vi  efter 
godt  en  Times  besværlig  Gang  gennem  Tykningen  foran 
et  Hi  under  et  omstyrtet  Kæmpetræ,  og  til  vor  Betuttet- 
hed  og  Forbavselse  kommer  en  vældig  Bamse  ravende  ud 
deraf.  Hævnens  Vrede  fo'r  som  Lynet  gennem  den,  da 
den  saa  os.  Brølende,  kastende  løst  og  fast  i  sin  Vej  til 
Side,  styrter  den  lige  hen  imod  mig.  Det  var,  som  om 
den  havde  kendt  mig  igen  og  var  besluttet  paa  at  tage 
en  gruelig  Hævn  for  de  ulidelige  Smerter,  jeg  havde  til- 
føjet den  — ,  det  kunde  straks  ses,  at  Dyret  var  alvorligt 
saaret  — ,  og  jeg  vilde  ganske  sikkert  have  følt  dens  kraf- 
tige Labber,  hvis  ikke  mine  Kammerater,  der  stod  noget 
til  Side,  havde  faaet  Tid  til  at  løsne  deres  Skud,  da  Bjør- 
nen var  mig  to  Skridt  fra  Livet.  Kuglerne  var  ikke  dræ- 
bende straks;  men  idet  Bjørnen  vakler  og  skal  samle  sine 
Kræfter  til  et  Spring,  faar  jeg  Tid  til  at  give  den  den 
sidste  dræbende  Kugle,  j 

Af  vore  to  Hunde  havde  vi  ikke  haft  megen  Nytte. 
Da  de  blev  Bjørnen  vaer,  flygtede  de  ind  mellem  vore 
Ben,  lagde  sig  paa  Jorden  foran  Fødderne  af  os,  hvorved 
de  ikke  blev  os  til  lidet  Hinder.  Det  var  en  Bamse,  vi  havde 
dræbt,  en  af  de  allerstørste.  Dens  Skind  maalte,  da  det 
var  udspilet  og  tørt,  22  Spand  fra  Halespids  til  Snude. 
Da  Dyret  var  flaaet  —  Kødet  blev  ladt  i  Stikken,  da 
Russerne  ikke  spise  det  — ,  tog  vi  Kurs  mod  Setschena, 
som  vi  den  foregaaende  Dag  skulde  have  nærmet  os. 

Skiftevis   bar  vi  den  svære   Hud;  men  Byrden  føltes 

ikke  saa  meget,  da  Glæden  og  til  Dels  Stoltheden  over 
at  have  dræbt  det  store  Dyr  mere  end  opvejede  Anstræn- 
gelserne. 

Om  Aftenen,  den  fjerde  Dag  efter  Afrejsen  fra  Tomsk, 
naaede  vi  Setschena,  som  bestaar  af  40  Huse.  Mellem 
Husene  og  Skovbrynet  laa  en  halvryddet  Mark,  hvor  der 
voksede  højt  og  frodigt  Græs.  Vi  gik  over  Marken  ad 
en  lille,  smal  Sti,  hen  over  hvilken  mange  giftige  Slanger 
snoede  sig.  Russerne  slog  flere  af  dem  ihjel  og  var  be- 
standig saa  betænksomme  at  tildække  Kadaverne  med  et 
Muldlag. 

I  Bygden,  hvor  mine  Jagtfæller  hørte  hjemme,  fik  vi 
en  storartet  Modtagelse.  Til  Ære  for  »Jægerne«  blev  der 
i  Kroen  arrangeret  et  meget  livligt  Gilde.  Til  Guitarens 
overmaade  lystige  Toner  dansedes  med  virkelig  Beleven- 
hed de  kække,  stilfulde,  liv-  og  lystvækkende  National- 
danse, og  Vodka  blev  der  drukket  meget  af. 

Henad  Midnat  holdt  Hest  og  Tjælæga  udenfor  Kroen, 
hvorpaa  jeg  og  den  ene  Kammerat  i  oprømt  Stemning 
kom  op  at  køre.  Efterhaanden  gik  det  glade  Sind  tabt 
for  os,  og  usædvanlig  søvnige  var  vi,  da  Vognhjulene 
stødte  mod  en  Træstub  ude  paa  en  Græsmark,  og  Vog- 
nen gik  i  Staa.  Efter  nogen  sendrægtig  Søgen  kom  vi 
atter  ud  paa  Kørevejen. 

Ud  paa  Morgenstunden  vendte  Stemningen  lidt  tilbage. 
Det  var  den  opgaaende  Sol,  som  vækkede  os  af  Dvalen. 
Russeren  havde  ogsaa  sørget  for,  at  der  fandtes  en  Læske- 
drik til  Opstramning  i  Vognen. 

Efter  10  Timers  Kørsel  var  vi  i  Tomsk. 


XXIII 

Et  sibirisk  Bondebryllup. 

Jeg  har  været  til  mange  Bryllupper  i  Nordasien. 
Under   et  Jagtophold   i   en  Landsby,  hvor  en  Kam- 
merat  skulde  giftes  med  en  af  Byens  Piger,  blev  jeg  in- 
viteret  til  Bryllup.     Indbydelsen  modtog  jeg   selvfølgelig 
med  Glæde. 

En  Høstmorgen  tidlig  breder  Solen  sit  Skær  over  det 
sydøstlige  Landskab,  medens  Rimfrosten  blinker  paa  Mar- 
ker og  Træer.  Henad  Landsbyvejen,  som  endnu  ikke  er 
bleven  helt  tør  og  fast,  kører  en  Tjælæga  med  tre  Heste 
for.  Paa  to  Fjæle,  som  ligge  paa  tværs  af  Vognen,  sid- 
der den  vordende  Brud  med  sin  nærmeste  Familie  og  en 
af  Forloverne.  Over  den  friske,  unge  Bruds  røde  Kinder 
og  i  hendes  dybe  blaa  Øjne  laa  der  ved  Opstigningen  i 
Vognen  et  lyst  Smil,  Haab  og  Længsel,  og  det  ligger  der 
vel  vedblivende  under  Kørslen  henad  Vejen  til  Nabobyg- 
dens lille  Kirke. 

I  de  sidste  Dage  har  Bruden  haft  Besøg  af  sine  Ven- 
inder. De  have  talt  med  hende  om  Minder  fra  glade  Vet- 
sehorka'er  (Aftensammenkomster),  hvor  man  saa  ofte  mo- 
rede sig  i  Fællesskab  med  Byens  øvrige  Ungdom,  og  saa 
skal  hun  sige  Veninderne  og  Jomfrustanden  et  ærligt  Far- 
vel.    Under   Graaværks-Kaaben   bærer    Bruden    en   skin- 

nende  hvid,  stivet  Kjole  med  Slæb.  Om  Panden  har  hun 
en  Krysantemumskrans  og  Slør  ned  ad  Ryggen.  Bag  efter 
den  første  Vogn  følge  fire  andre.  I  den  forreste  af  dem 
sidder  smidig  som  Sivet,  rank  og  velformet,  en  ung  Rus- 
ser i  Nationaldragt.  Det  er  Brudgommen.  Hans  Dragt 
bestaar  ellers  af  vide  Fløjlsbenklæder,  som  stikke  ned  i 
de  blanke,  langskaftede  Støvler,  broderet  Skjorte  med  Bælte 
om  Livet  og  sid,  mørkeblaa  Klædeskaftan,  der  er  rynket 
og  foldet  over  Hofterne  og  naar  midt  ned  paa  Benet.  Den 
kostbare  Bæverskindshue  med  den  mørke  Fløjlspuld  hol- 
der Brudgommen  i  Haanden. 

Straks  efter  at  vi  ere  naaede  frem  til  Bygden,  begive 
vi  os  til  Kirken,  hvor  Vielsen  foregaar.  Præsten  forretter 
de  almindelige  Ceremonier  og  svinger  Røgelsekarret, 
Landsbykoret  synger  sit  »Gospodji  pamilyj«  (Herre,  for- 
barm dig),  mens  Diakonerne  betjene  Krucifiks  og  Ikoner, 
som  man  knæler  for  og  kysser. 

Efter  Hjemkomsten  fra  Kirken  blev  der  overrakt  Brud 
og  Brudgom  Brød  og  Salt  og  Husguden  (det  Slægt  efter 
Slægt  i  Arv  gaaende  Helgenbillede),  som  kysses  med  Ære- 
frygt og  Ærbødighed. 

Da  Lykønskningerne  derpaa  var  udvekslede,  tog  Brud 
og  Brudgom  Plads  sammen  med  Gæsterne,  hvoraf  fiere 
havde  indfundet  sig  Dagen  før  og  nu  var  i  den  bedste 
Stemning.  Der  blev  serveret  Te  med  forskellige  velsma- 
gende, hjemmebagte  Smaakager  og  rent  nationale,  for  en 
forvænt  Gane  maaske  vel  borgerlige  »Sjangi  «(flade,  bløde 
Melkager,  bagte  i  Smør  eller  Fedt,  i  Midten  fyldte  med  surt 
Ostestof),  sibiriske  Vafler,  bagte  i  Størolie  og  de  særdeles 
velsmagende  »Pirosjgi«.  Ved  Siden  af  det  aflange  Tebord 
stod  andre  Borde,  som  bugnede  under  Vægten  af  Brænde- 
vin og  Vine  samt  forskellige  Slags  Postejer:  raa,  saltet 
Fisk,  Kaviar,  Kød,  kogt  og  marineret  Fisk,  Gelé,  tør  Fisk, 
Æg,  Pølser,  Agurker,  Rødbeder  og  Flæsk.    Russerne,  som 

drikke  Brændevin  af  store  Ølglas,  maa  altid  have    prikuske 

(noget  at  nyde)  til  den. 

Gæsterne  tage  efter  Forgodtbefindende  til  sig  ai  Ret- 
terne ligesom  ved  det  svenske  Smørgaasbord. 

Straks  efter  Teen  spille  de  to  lejede  Landsbymusikan- 
ter op  til  Dans.  I  ualmindelig  hurtigt  Tempo  bølge  de 
særdeles  lystige  Toner  fra  Guitaren  eller  Ballalajkaei]  (med 
tre  Strænge),  akkompagneret  af  Violinen.  Brud  og  Brud- 
gom indlede  Dansen,  stille  sig  op  vis  a  vis  paa  det  sku- 
rede, snehvide  Dansegulv,  og  idet  Musikanterne  slaa  over 
i  den  over  hele  det  russiske  Rige  kendte  og  enestaaende 
lystige  Melodi:  »Kamarinskaja«,  som  sætter  Liv  i  selv  den 
mest  forhærdede  Surmuler,  danse  de  frem  mod  hinanden, 
Bruden  viftende  med  Lommetørklædet  og  Brudgommen 
gørende  en  Mængde  fra  hinanden  afvigende  og  ret  stil- 
fulde Bevægelser  med  Benene,  i  nøjagtig  Takt  til  Musik- 
ken. Russisk  »plasjka«  (Nationaldans),  som  den  danses  af 
de  unge,  sibiriske  Bønder,  er  prægtig. 

Gæsterne  følge  snart  Brudeparrets  Eksempel.  Naar 
et  Par  har  danset  ud,  begynder  et  andet.  Ogsaa  Mænd 
danse  vis  å  vis.  De  dygtigste  Dansere,  de,  som  gøre  de 
sirligste,  mest  afrundede  og  smidigste  Bevægelser,  faa 
velmente  Komplimenter  og  ere  hele  Festen  igennem  Gen- 
stand for  megen  Opmærksomhed. 

Ved  Siden  af  Dansesalen  er  en  anden  Stue,  hvor 
Gæster  af  mere  sat  Alder  have  taget  Plads  omkring  Borde 
tor  at  spille  Kort  og  drikke  dejligt,  hjemmebrygget,  hon- 
ningbiandet, stærkt  og  berusende  01.  Her  samles  ogsaa 
unge  Folk  til  Pante-  og  andre  Lege.  En  Gruppe  foredra- 
ger en  national  festlig  Vise;  der  passiares  og  drikkes,  sæd- 
vanlig stærkest  af  Kvinderne,  og  disses  Optræden  er  saa 
over  alle  Grænser  overmodig  og  kaad:  de  snakke  i  Mun- 
den paa  hverandre,  fare  pludselig  op  for  at  danse,  ere 
straks    efter   ved    Bordet   igen  for    at    tage   en    Slurk  og 

stemme  i  med  de  andre  af  Selskabet,  som  have  begyndt 
at  synge  en  Nationalsang.  Men  Landsbykvinderne  ere  — 
allermest  de  ældre  —  udannede  Sangersker,  og  naar  de 
ellers  smukke  Melodier  trevne  og  snøvlende  presses  frem 
som  Næselyde,  virke  de  langt  fra  opbyggende  paa  Til- 
hørerne. 

Da  de  ældre  Damer  drikke  uden  Maade,  er  det  natur- 
ligt, at  de,  efter  som  Tiden  gaar,  blive  alt  mere  og  mere 
ude  af  Stand  til  at  holde  sig  paa  Benene,  de  slæbe  sig 
hen  paa  en  Seng,  i  en  Krog  i  et  Værelse  ved  Siden  af 
eller  hen  til  et  eller  andet  mindre  befærdet  Sted,  som  an- 
tages belejligt  for  Situationen.  Det  varer  dog  ikke  mange 
Timer,  før  Rusen  løber  af  dem,  og  Hjærnens  Funktion  er 
nogenlunde  genoprettet.  De  kunne  da  ikke  udholde  at 
være  længere  borte  fra  deres  glade,  støjende  Søstre.  - 
Kl.  5  kommer  en  af  Forloverne  med  en  rød  Sløjfe  paa 
Brystet  og  bebuder,  at  Middagen  er  serveret,  hvorpaa 
Gæsterne  parvis  gaa  til  Bords.  De  mest  ansete  og  de, 
som  give  eller  antages  at  ville  give  de  største  Brudegaver, 
hvilke  bestaa  i  Penge,  ere  Genstand  for  særlig  Opmærk- 
somhed, der  for  unge  Mænds  Vedkommende  blandt  andet 
bestaar  i,  at  de  faa  overladt  de  smukkeste  Piger  til  gen- 
sidig Underholdning,  saa  længe  Festen  varer. 

Russernes  Tarvelighed  og  Nøjsomhed  fornægtede  sig 
ikke  ved  selve  Bryllupsbordet.  Middagen  bestod  af  kogt 
og  stegt  Fisk,  kogte  og  stegte  Kartofler,  Suppe,  Kager, 
Konfekt,  Te  og  Brændevin,  men  ingen  Kødretter,  til  Trods 
for  at  det  ikke  var  Faste. 

Min  smukke  Borddame,  en  mørkøjet  Bondedatter,  havde 
travlt  med  at  udspørge  mig  om  Bryllupsskikke  paa  »Faare- 
øerne«  (Ovetschij-Ostravah),  som  hun  havde  læst  om  i 
Geografien.  Sandt  at  sige  lære  sibiriske  Børn  et  Par  Ord 
mere  om  mit  Hjemland  end  de  færøske  Børn  selv;  det 
har  dog  ikke  saa  meget  at  sige,  da  hele  Kundskaben  drejer 


■JM> 


sig  om  saa  meget,  som  der  kan  rummes  paa  to  Linier. 
Den  unge  Kvinde  lagde  i  det  hele  taget  en  paaskønnelses- 
rærdig  Kundskabstrang  for  Dagen. 

Efter  Middagsmaden  begav  de  fleste  af  de  andre  unge- 
sig  over  i  den  temmelig  trange,  lave  Dansestue,  li  vor 
Petroleumslamper  og  Talglys  nu  flimrede  mat.  Jeg  gik 
ned  ad  Landsbyens  Veje  med  min  Dame.  Bag  Husene 
paa  hin  Side  Aaen,  som  deler  Landsbyen  i  to  Dele.  teg- 
ner Cembrafyrren  majestætisk  sin  stolte  Krone  mod  den 
lyse  Himmel.  Vi  gaa  over  Broen,  hen  mod  den  mørke 
Skov.  Paa  Skellet,  som  dens  Skygge  danner  med  den  al 
Maanen  belyste  Mark,  vende  vi  om.  Dansen  lokker  os 
tilbage. 

Ud  paa  Natten  forlod  Gæsterne  Bryllupshuset.  Men 
næste  Morgen  forsamledes  man  igen,  og  Festlighederne 
fortsattes.  Inde  i  Skænkestuen  sidder  Bruden  i  fuld  Pynt 
og  modtager  Offer  fra  dem,  som  endnu  ikke  have  ydet 
det.  Brylluppets  anden  Dag  forløb  ellers  paa  lignende 
Maade  som  den  første,  kun  var  de  indbudne  endnu  kaa 
dere  og  opfindsommere  i  deres  Løjer  end  Dagen  før. 
Tredje  Dags  Morgen  tog  de  langvejs  fra  ankomne  hjem  — 
forsvirede  og  fortumlede.  Paa  de  rummelige  Vogne  rul- 
lede Folk  i  smaa  Grupper  under  Skæmt  og  Latter  afsted 
til  deres  respektive  Hjem.  Og  flere  Dage  efter  Brylluppet 
gik  Mænd  og  Kvinder  omkring  i  halvsovende  Tilstand, 
stadig  hørende  Musik  og  Dans  for  deres  Øren  —  Bryl- 
luppet havde  været  alt  andet  end  kedeligt. 

Ofte  maa  den  russiske  Pige  mod  sin  Vilje  lade  sig 
vie  til  den  første  den  bedste  Frier.  Forældrene  have  Hævd 
over  deres  Døtre,  som  de  sædvanligvis  bortgive  i  16—18 
Aars  Alderen.  For  den  unge  Mand  frier  gerne  en  gam- 
mel Jomfru  af  Familien,  en  Morbroder  eller  anden  Slægt- 
ning. Forældrene  paa  begge  Sider  arrangere  det  fornødne, 
bestemme  Bryllupsdagen,   ofte  før  de  unge    »Børn«    have 

set  hinanden.  Stundom  faar  Manden  forinden  Anledning 
til  at  se  sin  tilkommende  Hustru;  men  til  hans  Vilje  tages 
der  ikke  altid  Hensyn,  naar  den  skulde  gaa  i  en  anden 
Retning  end  de  omsorgsfulde  Forældres.  Derfor  gives 
der  saa  overordentlig  mange  ulykkelige  Ægteskaber  i  Rus- 
land, fordi  de  ere  indgaaede  af  Tvang,  i  Ubetænksomhed 
og  uden  gensidig  Sympati. 


XXIV 

Fra  Tomsk  til  Barna-ul  og  Biisk. 

Skydstakster.  —  Min  værste  sibiriske  Slædetur.  —  I  Barnaul.  — 
Paa  Skovorodoffs  Sajimka.  —  Sibiriske  Skibskaptejner.  —  Sa.iim- 
kaer  og  Datschaer.  —  Kefir  og  Kurrums.  —  Kirgisere  og  deres 
Auler.  -  Velhavende  Fiskere.  —  Kejserlige  Ejendomme  (Kabi= 
netsjord).  —  Trækfuglenes  Ankomst.  —  Affaldsdynger.  —  Sølede 
Gader.  —  Kronens  Guldsmelteri  i  Barnaul.  —  Paaskefest.  —  For= 
aar.  —  Sejladsen  aabnes.  —  Biavl.  —  Udflugter.  —  Mindedagen 
for  de  afdøde.  —  Paa  Kirkegaarden  i  Barnaul.  —  I  Biisk.  —  Kap= 
løbet  paa  Kirgisersteppen.  —  Jeg  vinder  Præmien,  en  ung,  mørk= 
øjet  Kirgiserinde.  —  Med  Dampskib  til  Tomsk. 

Den  (21.  Marts)  1.  April  1895  brød  jeg  op  fra  Tomsk 
for  at  tage  til  Barnaul.  Som  et  Forbud  paa  en  nær 
forestaaende  Omvæltning  havde  Gaderne  i  Tomsk  allerede 
for  fire  Dage  siden  begyndt  at  opløse  sig  i  Mudder  og 
Pløre;  den  første  Vogn  lagde  jeg  Mærke  til  den  (5.)  17. 
Marts.  .Middagssolen  havde  allerede  i  nogen  Tid  gjort  sin 
indflydelse  over  for  Sneen  gældende,  ellers  varierede  Tem- 
peraturen i  Skyggen  mellem  ■—  3  og  -r-  30°.  Det  var 
graat,  køligt  Vejr  den  1.  April  og  -r-  14°.  I  en  aaben 
Pavoska  og  med  en  Bonde  som  Kusk  ankom  jeg  til  den 
første  Station.  Ved  at  akkordere  med  Bønderne  kan  man 
opnaa  billigere  Skyds,  end  om  man  rejser  med  ordinære 
Postheste.     I  Vestsibirien  er  Taksten  for  Posthestene  l1/ 2 

Kopek  pr.  Hest  med  et  Tillæg  (i  saavel  Øst-  som  Vest- 
sibirien) af  10  Kop.  for  hver  Station.  I  Østsibirien  betales 
3  Kop.  pr.  Hest.  Paa  Vejen  fra  Tonisk  til  Barnaul  kom- 
mer man  for  det  meste  gennem  skovløse  Egne,  og  kun 
sjælden  dukker  der  tynde  Skove  op  til  Hvilepunkt  for 
Øjet,  som  har  set  sig  træt  paa  de  endeløse  snedækkede 
Flader. 

Det  blev  et  daarligt  Rejsevejr.  Ved  Ankomsten  til 
en  Station  paa  den  anden  Dags  Aften  efter  Afrejsen  var 
der  stærk  Blæst  og  Snefog.  Jeg  lod  dog  køre  videre. 
Natten  var  mørk,  og  Hestene  havde  ondt  ved  at  arbejde 
sig  op  mod  Stormen  gennem  den  dybe,  vaade  Sne.  Det 
blev  Slud  og  Regn,  Kusk  og  Passager  gennemvædedes 
lige  ind  til  Skindet.  Der  var  endnu  langt  til  Stationen, 
da  jeg  mærkede,  at  mine  gennemblødte  Pelse  begyndte 
at  fryse.  Hestene  gik  ofte  i  Staa  og  var  næsten  ikke  til 
at  drive  frem.  Først  ud  paa  Morgenstunden  naaede  vi 
menneskelige  Boliger,  en  lille  Landsby,  hvor  vi  kunde  faa 
Ly.  Saavel  Kusken  som  jeg  var  i  en  ynkelig  Forfatning, 
Klæderne  udgjorde  en  eneste  Isskorpe  og  var  til  Dels 
frosne  fast  til  Kroppen.  Ved  velvillige  Menneskers  Hjælp 
blev  de  revne  af  og  erstattede  med  tørre.  Det  var  vel- 
gørende at  komme  til  at  varme  sig  foran  en  knitrende 
Ild  fra  en  lille  Jærnpladeovn  i  Bondens  Hus.  En  værre 
Slædetur  har  jeg  ikke  haft  i  Sibirien. 

Da  jeg  med  ny  Kusk  og  friske  Heste  om  Eftermid- 
dagen, efter  at  Vejret  var  blevet  bedre,  kørte  videre,  saas 
flere  Mænd  søge  langs  Vejen  efter  savnede  Folk,  som  var 
blevne  Ofre  for  Uvejret.  —  Næste  Dag  rasede  atter  en 
Snestorm.  Termometret  viste  -=-  12°.  Om  Eftermiddagen 
naaede  jeg  Barnaul.  Det  rygtedes  her,  at  mange  Menne- 
sker havde  sat  Livet  til  under  de  forløbne  Dages  Sne- 
storme med  den  meget  afvekslende  Temperatur. 

I  Barnaul  tog  jeg  ind  til  en  af  Byens  største  Forret- 

niogsraænd,  som  jeg  kendte  fra  Besøget  paa  Jahrmarkedet 

i   Irhit. 

Efter  nogle  Dages  Ophold  i  Barnaul  rejste  jeg  ud  paa 
Landet  til  en  Sajimka  (Gaard),  der  laa  B  Verst  Syd  for 
Byen  ved  Bredden  af  Obtioden.  Her  boede  jeg  en  Maa- 
neds  Tid  under  Hr.  Skovorodoffs  gæstfrie  Tag. 

De  tre  første  Dage  begynde  med  mørkt,  kedeligt  Byge- 
vejr og  Blæst.  Lidt  efter  lidt  bedager  Vejret  sig,  og  det 
bliver  lyst  og  klart.  Temperaturen  fra  den  10de  til  den 
15de  April  har  varieret  mellem  -f  2  og  h-  11°  (R.).  I 
Nærheden  af  Gaarden  ligger  paa  Floden  to  indefrosne 
Dampere;  vi  faa  ofte  Besøg  af  den  ene  af  Kaptejnerne  og 
to  Maskinister,  den  ene  en  Slesvigholstener,  som  dog  ikke 
kan  tale  Dansk.  Paa  de  sibiriske  Flodskibe  har  Kaptej- 
nerne 1,200 — 2000  Rubler  aarlig,  medens  første  Maskinist 
kun  faar  50  Rubler  pr.  Maaned  og  blot  er  engageret,  saa- 
længe  den  aarlige  Sejlads  varer.  Det  har  ikke  været 
vanskeligt  at  opnaa  Kaptejnsplads  i  Sibirien.  Kommis'er, 
som  ikke  have  kendt  det  mindste  til  Sømandskunsten,  ja 
endog  aldrig  have  set  et  Kompas,  ere  blevne  engagerede 
som  Kaptejner  paa  Floddamperne,  naar  de  blot  have  haft 
elementær  Kundskab  i  Regning.  Herefter  vil  der  dog 
blive  stillet  lidt  større  Fordringer  til  de  sibiriske  Flod- 
dampskibsførere. 

Hr.  Skovorodoff,  hvis  første  Bekendtskab  jeg  havde 
gjort  i  Tomsk,  havde  ligesom  sine  to  opvakte  Sønner,  der 
besøgte  en  teknisk  Læreanstalt  og  Gymnasiet  i  Barnaul, 
megen  Sans  for  Musik.  Paa  Gaarden  lærte  jeg  mange 
russisk-sibiriske,  nationale  Melodier;  her  fandtes  baade 
Fløjte,  Pistonklarinet,  Trompet,  Horn,  Cymbel,  Violin, 
Gitar,  Zither  og  Harmonika.  Naar  Husets  Sønner  kom 
hjem  om  Lørdagen,  havde  vi  altid  lidt  Koncert  og  fik  os 
stundom  ogsaa  en  Svingom.  Der  laa  nemlig  flere  Sajim- 
ka'er  og  Datscha'er  langs  Obbredden,  hvorfra  Skovorodoffs 

af  og  til  modtog  Besøg.  Ved  »Sajimka'er«  forstaas  Gaarde 
med  tilhørende  Jordbrug,  Biavl,  Agerdyrkning,  Hesteavl, 
Kvæg-  og  Faarehold,  Møller,  Tjære-  og  Terpentinbrænde- 
rier m.  m.  Paa  Sajimka'en  bor  Ejeren  eller  Forpagteren 
hele  Aaret  rundt  med  sin  Familie.  Datscha'en  er  et  Land- 
sted eller  en  Villa,  hvor  velhavende  Folk  tilbringe  Som- 
meren for  deres  Fornøjelses  Skyld.  Saa  vel  de  sibiriske 
Sajimka'er  som  Datscha'er  ere  i  Reglen  smukke,  indby- 
dende toetages  Træbygninger  med  Balkoner  og  Verandaer 
og  udvendige  Forsiringer. 

Hr.  Skovorodoff  havde  temmelig  stor  Biavl,  og  paa 
Initiativ  af  mig  lod  han  under  mit  Ophold  paa  Sajimka'en 
paabegynde  Indretningen  af  et  Mejeri.  Fremgangsmaaden 
ved  Tilberedning  af  forskellig  Ost  saa  jeg  mig  i  Stand  til 
at  kunne  vise  ham.  Senere  hørte  jeg,  at  Mejeriproduk- 
terne fra  Skovorodoffs  Sajimka  blev  solgte  i  Barnaul  og 
havde  vundet  Forbrugernes  Ros.  Hos  Skovorodoffs  fik 
jeg  for  første  Gang  at  smage  Kefir,  en  behagelig,  syrlig, 
lidt  alkoholholdig  Drik,  som  tilberedes  af  Mælk,  der  gen- 
nemgaar  en  Gæringsproces  ved,  at  der  tilsættes  Kefirfrø. 
En  anden  ganske  pikant,  styrkende  Drik  var  Kummys, 
som  især  anbefales  blegsottige  og  brystsyge  Mennesker. 
I  Kummys'ens  Land,  Kaukasien,  og  paa  Kirgiserstepperne 
i  Sydsibirien  laves  Drikken  af  Hoppemælk;  den  kan  ogsaa 
tilberedes  af  Komælk,  men  bliver  da  ikke  saa  god. 

Om  Foraaret,  naar  Hopperne  have  faaet  Føl,  opslaa 
mange  af  Sydsibiriens  Nomader,  fornemmeligst  Kirgisere, 
deres  cirkelrunde  Boliger  (Auler)  i  de  russiske  Byers  Nær- 
hed for  derfra  at  levere  Kummys  til  brystsvage  Russere 
og  andre  Yndere  af  Drikken.  En  Flaske  (3  Pgl.)  god  Kum- 
mys koster  efter  Omstændighederne  fra  25—60  Kopek. 
Men  Nomadefolkenes  Tilberedning  af  Drikken  er  ikke 
altid  udsøgt  appetitlig.  Gæringsprocessen  foregaar  i  Træ- 
bøtter, som  rystes   omhyggelig  et  Par  Gange  i  Løbet  af 

Døgnet;  Bøtterne  skulle  helst  ikke  være  afskyllede  mel- 
lem hvert  Brug.  Efter  nogle  Dages  eller  Ugers  Forløb 
er  Drikken  færdig.  Med  Kummysbøtten  anbragt  over  en 
Kløvsaddel  rider  saa  Kirgiseren  og  Kalmukken  til  By  paa 
sin  Hest  eller  Kamel  for  siddende  i  Sadlen  at  falbyde 
sin  Drik,  som  maales  ud  paa  mindre  Trækar  eller  Flasker. 
Kefir  (Kjafir)  er  ligesom  Kummys'en  en  gammel  central- 
asiatisk Drik,  der  i  Kaukasien  skal  være  kendt  fra  de 
ældste  Tider.  Da  baade  Kummys  og  Kiafir  ere  sunde, 
velsmagende  Drikke  og  kun  lidt  alkoholholdige,  burde  de 
maaske  anbefales  indførte  hos  os,  de  kunde  muligvis 
komme  til  at  erstatte  nogle  af  vore  mere  skadelige  Drikke- 
varer. 

Paa  den  flade  Strækning  langs  Floden,  hvorpaa  Sko- 
vorodoffs  Sajimka  ligger,  hæver  sig  en  høj  Lerbakke,  op 
ad  hvilken  fører  en  Vej  i  Zigzag.  En  halv  Verst  Syd  for 
Sajimka'en  falder  Bakken  brat  af  og  danner  stejle  Brinker 
med  en  ganske  frodig  Græsvækst  for  atter  at  vige  Pladsen 
for  jævne  Flader.  Under  Skrænten  ovenfor  Sajimka'en 
findes  en  lille  Skov,  og  mod  Nord  ligge  langs  Flodbredden 
lave  Strækninger,  som  delvis  oversvømmes  i  Foraarstiden, 
og  hvorpaa  Datscha'er  og  Sajimka'er  ere  anlagte.  I  Nær- 
heden af  os  boede  i  et  toetages  Hus  en  ganske  velhavende 
Fisker;  mange  Fiskere  ved  Øvre-Ob  sidde  gennemgaaende 
i  gode  Kaar.  Størfangsten  er  her  af  stor  Vigtighed  og 
slaar  hvert  Aar  godt  til.  Vi  aflagde  Fiskerfamilien  Besøg, 
som  ofte  blev  gengældte.  Fiskeren  var  ligesom  hans 
Hustru  og  to  halvvoksne  Sønner  elskværdige  og  joviale 
Mennesker,  som  det  var  en  Fornøjelse  at  tale  sammen 
med.     De  havde  foruden  Heste  ogsaa  flere  Køer. 

Ude  i  Obfloden,  der  ved  Sajimkaen  er  en  Fjerdingvej 
bred,  ligger  en  stor,  flad  Holm,  hvortil  der  om  Sommeren 
fra  Barnaul  kommer  saa  mange  Søndagsjægere  og  Lyst- 
fiskere, at  Skovorodoff,  som  vedligeholder  den  fire  Favne 

brede  Overfart  har  en  aarlig  Nettofortjeneste  af  500  Kr. 
for  Færgningen  —  der  pro  persona  koster  2  Kop.  Tur  & 
Retur.  —  Al  Jord  i  tre  (Distrikter)  Okruger,  der  udgør 
et  Areal  mindst  fire  Gange  saa  stort  som  Danmark,  er 
Kabinetsjord,  d.  v.  s.  Kronens  private  Ejendom,  i  sin  Tid 
skænket  den  af  en  af  Sibiriens  Undertvingere.  Kejseren 
bortforpagter  jorderne  paa  1  — 10  Aar.  Der  ytrer  sig  in- 
gen Trang  til  at  indføre  betydningsfulde  Forbedringer  i 
Gaardenes  Drift,  da  Brugerne  eller  Lejerne  ingen  Garanti 
have  for,  at  deres  Efterkommere  ville  kunne  overtage  For- 
pagtningen eller  de  selv  efter  Terminens  Udlob  ville  kunne 
forny  Fæstet. 

Ved  Midten  af  April  indtraadte  Tovejr  om  Dagen, 
medens  Nattefrosten  jævnlig  varede  til  Begyndelsen  af 
Maj.  Den  20de  April  var  største  Delen  af  Sneen  smeltet, 
og  de  første  Trækfugle  begyndte  at  indfinde  sig.  Stæren 
kom  allerede  den  10.  April.  Den  25.  saas  Gæs,  Ænder, 
Maager,  Terner,  Storke,  Traner,  Spove  o.  fi.  andre  Træk- 
fugle. Medens  Isen  paa  Floden  i  1894  brød  op  den  (24. 
Marts)  6.  April,  blev  den  i  1895  liggende  til  (19.  April, 
jul.  Kai.)  1.  Maj.  Dampskibene  mellem  Biisk  og  Barnaul 
var  i  1894  i  fuld   Fart  allerede  den  (28.  Marts)  10.  April. 

Paaskeaften  (16.)  28.  April  foretog  jeg  med  Hr.  Sko- 
vorodoff  en  Tur  til  Barnaul.  Vejen  fører  i  Zigzag  opad 
Lerbakken  og  videre  hen  over  en  temmelig  gold,  jævn 
Steppe.  Langs  Vejen  løbe  smaa  Steppedyr  af  to  forskel- 
lige Arter,  den  ene  paa  Størrelse  som  en  Kanin,  brungraa 
med  mørke  Pletter  og  Striber,  den  anden  som  en  brun 
Rotte,  med  kun  en  ganske  kort  Halestump.  I  Nærheden 
af  Barnaul  strømmer  en  mefitisk  Lugt  os  i  Møde  fra  Af- 
faldsdynger, der  ligge  og  gære  tæt  uden  for  Byen.  Bar- 
naul frembyder,  da  Gaderne  ikke  ere  brolagte,  ligesom 
andre  sibiriske  Byer  et  forskrækkeligt  Pløre  om  Vaaren; 
kun  et   Par  af  de  større  Gader  have  Fortove  af  Planker. 

18* 

I   Byens  ene  Udkant  Ligger  et  massivt   Bygningskompleks, 

der   indtil    for   nylig   har   tjent   som  Smelterier    med   Kon 
torer  og   Magasiner  for   Kronens  Guld.     Alt  Guldet,  som 
udvindes  i  Landet,  forbeholder  Regeringen  sig.    togen  maa 

lindes  i  Besiddelse  af  umøntet  og  ustemplet  Guld.  Guld- 
mineejerne faa  Vederlag  for  Guldet  i  Statspapirer.  For 
nogle  Aar  siden  ere  Kronens  Guld-Smelterier  imidlertid 
blevne  henlagte  til  Tomsk.  I  Barnaul  ere  de  Heste  Byg- 
ninger af  Træ,  men  der  findes  ogsaa  en  Del  Stenhuse. 
Byen  har  af  Læreanstalter  bl.  a.  Gymnasium,  Realskole 
og  teknisk  Skole.  —  Paaskeaften  Kl.  12  Midnat  gik  vi  i 
Kirke  for  at  høre  Messen.  Trængselen  var  utaalelig. 
Gennem  den  store  Forsamling  gik  der  en  Mumlen  og  Sur- 
ren som  af  Bisværme,  saalænge  Gudstjenesten  varede;  af 
denne,  der  messedes  eller  læstes  op  meget  hurtigt  og  i  det 
gamle,  slaviske  Sprog,  forstod  vel  de  færreste  noget;  det 
hele  forrettedes  af  Pope  og  Diakoner  paa  en  underlig 
komisk  og  unaturlig  Maade.  Men  Menigheden  staar  med 
tændte  Vokslys  i  Hænderne  og  korser  og  nejer  sig  for 
Helgenbillederne  i  Koret,  for  hver  Gang  Popen  gentager 
sit :  Gospodji  pamilyj  (Herre,  forbarm  dig).  Fra  de  Tu- 
sender  af  Lys  dryppe  Voksdraaberne  ned  paa  Mængden, 
der  staar  saa  tæt  som  Sild  i  en  Tønde,  og  ødelægge  Høj- 
tidsklæderne.  Atmosfæren  bliver  trykkende  og  tung,  men 
er  man  kommen  ind,  er  det  ingen  let  Sag  at  slippe  ud 
igen.  Det  er  mærkeligt,  at  Popen  med  sine  Medhjælpere 
messende  er  i  Stand  til  at  trænge  sig  gennem  Mængden 
fra  Koret  til  Vestibulen  og  ind  igen,  men  enhver  søger 
at  gøre  sig  smal  og  trykke  sig  op  ad  hinanden,  saa  den 
lille  Procession  kan  klemme  sig  ud  og  ind.  I  Vestibulen 
er  en  Mængde  forskellige  Paaskeretter,  navnlig  Æg  og 
Paaskeost,  hensatte,  som  Præsten  skal  lyse  Velsignelse 
over;  Retterne  bæres  ved  Messens  Slutning  hjem  igen  for 
at  sættes  frem   paa    Paaskebordet;   meget  af  den   »velsig 

nede«  Mad  bliver  ogsaa  skænket  til  de  fattige.  Efter 
Hjemkomsten  gratulerer  man  hverandre  med:  «Krisstoss 
voskres!«  »Vo  jistinje  voskres!«  (Kristus  er  opstanden! 
Sandelig  opstanden!)  i  det  man  giver  hinanden  Broder- 
kysset paa  Pande  eller  Mund  og  begge  Kinder.  Saa  tager 
man  Plads  ved  det  med  »skromnoje«  (Ikke-Faste-Retter) 
rigt  dækkede  Bord.  Det  er  med  megen  Pietet,  Russerne, 
høje  og  lave,  unge  og  gamle,  overvære  Højtidsgudstjene- 
sten  og  siden  ønske  hinanden  glædelig  Fest.  Under  den 
megen  Brændevinsdrikning  i  Paaskehelligdagene  kommer 
Broderfølelsen  ofte  ret  til  Udfoldelse;  at  Brændevinen  og- 
saa hos  nogle  afstedkommer  Brutalitet  og  Raahed,  er 
vist  nok. 

Efter  at  have  drukket  og  spist  hos  Købmand  Sudiloff 
kørte  vi  hjem  til  Sajimka'en.  Baade  1ste  og  2den  Paaske- 
dag fik  vi  Besøg  saa  vel  fra  Landet  som  fra  Barnaul. 

Tredje  Paaskedag  red  jeg  i  det  allerfineste  Foraars - 
vejr  til  Byen.  Ude  paa  Steppen  havde  nogle  kirgisiske 
Familier  lejret  sig.  Jeg  gjorde  en  Afstikker  til  deres 
Auler  (cirkelrunde  Telte,  hvis  Vægge  ere  omtr.  3  Alen 
høje  og  betrukne  med  svære  Filtstykker  (kaasjeva)  og 
kuppelformet,  hvælvet  Tag  af  samme  Stof,  stundom  lades 
Halvdelen  af  Taget  aabent).  Saavel  Aulernes  Indre  som 
de  ydre  Omgivelser  tydede  paa  Ejerens  Velhavenhed.  I 
Boligerne  var  der  opstablet  en  Mængde  Kofferter  og  Ki- 
ster fyldte  med  forskellige  værdifulde  Ting  saasom  kost- 
bare Beklædningsgenstande  og  Smykker;  paa  malede,  ud- 
skaarne  Senge  laa  Dyner,  Puder  og  fine  Tæpper,  Stole 
og  Borde  benyttes  ikke  i  Aulen.  Udenfor  græssede  Køer, 
Heste  og  Faar  i  store  Flokke.  Kirgiserne,  der  ere  Muha- 
medanere ligesom  Tatarerne,  bære  Dragter,  der  noget 
ligne  disses.  Kvindernes  grelt  farvede  Sarafaner  ere  be- 
hængte med  Smykker  og  Mønter  af  Sølv.  Paa  Haandled- 
dene   have    de   tykke,    massive    Sølvarmbaand.      Ligesom 


278 


Mændenes  bestaar  Kvindernes  Hovedbeklædning  af  en  Slags 
Hætter,  der  naa  ned  paa  Skulderen  og  i  Facon  ligne  de 
nordsibiriske    Ju  rakkvinders   Hætter.     Jeg    Spurgte    Kir- i 
serne,  om  de  var  kristnede.    De  svarede:     Hvad  siger  du, 

Gud  være  med  dig!  Kristnede!  Muhamedanere    ere  vi! 

Tredje  Paaskedag  gav  det  bekendte  omrejsende  Cir- 
kusselskab Bankratoft Forestilling  i  Barnaul.  Paa  en  aaben 
Plads  i  Byen  var  indrettet  Karusseller  og  Gynger,  hvor 
Ungdommen  morede  sig  tilsyneladende  meget  godt.  Et 
Soldaterkorps  besørgede  Musikken. 

Paa  Tilbagevejen  til  Sajimka'en  gæstede  jeg  atter 
Kirgiserne,  men  kunde  ingen  Kummys  faa  af  dem,  da  de 
i  Øjeblikket  ingen  havde;  Kummyssæsonen  var  endnu  ikke 
begyndt  hos  dem. 

Den  3dje  Maj  var  Aarets  første  rigtige  Regndag. 
Hen  ad  Middag  holdt  det  op  at  skylle  ned,  og  det  blev 
et  straalende  smukt  Vejr  med  13°(R.).  Tredje  Paaskedag 
saas  de  første  Dampskibe  passere  paa  Floden.  De  vig- 
tigste Retter  og  Drikkevarer,  der  bødes  paa  i  Paaske- 
dagene, var:  Stegt  Kød,  Bouillon  med  Makaroni,  Lapsji 
(Labskovs),  Flæskesteg,  røget,  kogt  Skinke  (alm.  russ. 
Paaskeret),  Smør,  Ost,  Æg  (malede  i  alle  Farver),  røget 
Fisk,  Marosjennoje  (Iskreme),  Kager,  Brændevin  og  Likø- 
rer samt  udmærket  hjemmebrygget,  honningbiandet  01. 
I  den  varme  Aarstid  nydes,  dog  fornemmeligst  af  ganske 
unge  Mennesker,  ikke  ubetydeligt  Marosjennoje  i  de  sibi- 
riske Byer.  Markskrigerne  gaa  omkring  og  falbyde  den 
i  Gaderne,  selvfølgelig  ikke  altid  i  den  mest  appetitlige 
Form.  Den  femte  Maj  blev  Skovorodoffs  Bistader  satte 
ud  i  Skoven,  Bierne  havde  overvintret  i  en  Kælder;  n<>ule 
Gange  om  Ugen  var  de  blevne  fodrede  med  Honning  og 
ristet  Brød.  Biavl  spiller  mange  Steder  i  Sibirien  en 
ganske  betydelig  Rolle,  idet  den  er  flere  Bønders  aller- 
vigtigste  Indtægtskilde.  For  et  Pund  (russ.)  Honning  Eaas 
35  Øre,  for  Vokset  opnaas  høje  Priser. 

Sammen  med  Hr.  Skovorodoff  besøgte  jeg  blandt  andet 
en  stor  interessant  Sø,  som  laa  7 — 8  Mil  Syd  for  Sajim- 
ka'en.  Den  var  umaadelig  rig  paa  Fisk.  Egnene  omkring 
Søen  var  henrivende  skønne,  men  ubeboede  i  vid  Udstræk- 
ning. Paa  Turene  traf  vi  hist  og  her  paa  Kirgisernes 
Auler  og  store  Kvæghjorder.  —  Den  7.  Maj  forlod  jeg  det 
gæstfrie,  sibiriske  Landsted  og  rejste  til  Barnaul  for  der- 
fra pr.  Dampskib  at  gøre  en  lille  Afstikker  til  Biisk.  I 
Barnaul  blev  jeg  vist  omkring  af  Hr.  Skovorodoffs  Sønner, 
blandt  andet  ud  paa  Byens  Kirkegaard,  da  det  netop  var 
den  aarlige  Minde-  og  Bededag  for  de  hensovede!  Det 
var  et  betagende  Syn  at  se  Folk  i  oprigtig  Bøn  bøjede 
over  deres  kære  afdødes  Hvilesteder.  Dagen  var  ikke 
alene  en  Bededag,  men  ogsaa  en  Humanitets-  og  Kærlig- 
hedens Dag.  Inde  paa  Gravene  efterlod  de  besøgende 
Pakker  med  Madvarer,  stundom  ogsaa  med  Klædnings- 
stykker eller  løse  Mønter,  og  Godgørenheden  syntes  ikke 
at  blive  misbrugt,  thi  det  var  fattige  Børn  og  Kvinder, 
som  opsamlede,  hvad  de  sørgende,  villige  Givere  havde 
efterladt  paa  deres  Slægtninges  eller  Venners  Grave. 

I  Kirkerne,  i  hvis  Forhaller  der  ogsaa  var  hensat 
Madvarer  til  de  trængende,  holdtes  Sjælemesser.  I  Sko- 
lerne kappedes  Disciplene  om  at  uddele  Mad,  væsentligst 
Æg,  til  de  fattige  af  Kammeraterne.  Disse  smukke  Træk 
af  det  sibiriske  Samfundsliv  maa  man  haabe  ville  holde 
sig;  de  ere  et  Middel  til  at  knytte  et  Hengivenhedsbaand 
mellem  Samfundets  højere  og  mindre  bemidlede  Klasser. 
—  Den  9.  Maj  var  jeg  i  Biisk.  Fra  Byen  haves  en  vid 
Udsigt,  især  mod  Syd  til  Altajbjergene,  hvis  Toppe  i  klart 
Vejr  ses  fortone  sig  mod  Himmelen.  Biisk  er  ligesom 
andre  sydsibiriske  Byer  bekendt  som  et  meget  billigt  Op- 
holdssted. Priserne  paa  alle  Slags  Fødemidler,  ikke  mindst 
Kød  og  Korn,  ere  forsvindende  smaa. 

Dagen  efter  min  Ankomst  til  Biisk  fik  jeg  at  vide,  at 

tiere  Kirgisere  bavde  stevaet  til  Kapløb  nogle  Mil  Era 
Byen  paa  en  vidtstrakt,  noget  kuperet  Steppe,  og  at  Sejr 
herrens  Pris  vilde  blive  en  ung,  smuk  Kirgiserinde.  Denne- 
Nyhed  interesserede  mig  meget,  og  øjeblikkelig  lod  jeg 
gaa  Bud  til  Skydsstationen  efter  Vogn  og  tre  raske  Heste. 
Jeg  vilde  dog  prøve  paa  at  komme  tids  nok  til  at  over 
være  Væddeløbet.  Kl.  11  om  Formiddagen  sprængte  en 
Trojka  ud  af  Byen,  og  fem  Timer  senere  befandt  jeg  mig 
blandt  talrige  festklædte  Kirgisere  og  smykkede  Heste. 
Kapløbet  skulde  lige  til  at  tage  sin  Begyndelse.  Min 
pludselige  Tilsynekomst  med  de  af  Sved  dryppende  og 
skinnende  Heste  vakte  Opmærksomhed,  en  ældre,  hvid- 
skægget, fornem  Mand  fulgt  af  nogle  andre  nærmede  sig 
Vognen  og  hilste  mig  med  Værdighed.  Jeg  oplyste 
Kirgiserne  om,  at  det  vilde  fornøje  mig  at  se  paa  Vædde- 
løbet og  ytrede  dernæst  beskedent  Ønske/ om  at  faa  Lov 
til  at  deltage  i  Sporten.  »Ja,«  siger  den  ærværdige  Kir- 
eiser, der,  efter  hvad  man  kunde  skønne,  skulde  fungere 
som  en  af  Dommerne,  »naar  De  er  en  ægte  Udlænding, 
skal  De  faa  Lov  til  at  ride  omkap  med  vore  unge  Mænd. 
Men  har  De  nogen  Hest?«  Jeg  lod  Kusken  spænde  en 
af  de  tre  russiske  Heste,  som  jeg  syntes  bedst  om,  fra; 
den  var  stor  og  velskabt.  Uden  at  kende  dens  Egenska- 
ber svang  jeg  mig  i  et  Nu  paa  Ryggen  af  den.  Den 
knejsede  med  Hovedet,  stampede  utaalmodig  med  For- 
benene og  havde  vist  mest  Lyst  til  at  gaa  hen  til  et  Vand- 
bækken, hvor  der  stod  nogle  opsadlede  Heste  og  aad 
Havre.  Den  hvidhaarede  Kirgiser  giver  mig,  idet  han 
rækker  mig  sin  lille  Ridepisk,  et  Vink  om  at  følge  med 
til  Udgangspunktet.  Dér  sidde  syv  unge,  kønne  og  kraf- 
tige Mænd  i  Sadlerne  paa  nogle  rigtig  prægtige  Ridedyr. 
De  mønstrede  mig  alle  med  nysgerrige  ikke  uvenlige,  men 
tydeligt  ironiske  Blikke,  som  vilde  de  sige:  Jo,  det  glæder 
os  at  have  faaet  endnu  en  Rival,  men  vi  tro  nu  ikke,  at 

du  længe  vil  balancere  paa  din  glatte  Ganger,  den  ser 
jo  smuk  ud,  men  vi  ønske  dog  ikke  at  bytte.«  Der  var 
mange  Kirgisere  forsamlede  rundt  om,  men  kun  faa  Kvin- 
der; alle  uden  Undtagelse  var  i  fuld  Pynt.  Med  eet,  uden 
forudgaaende  Varsel,  gives  Tegn  til  Startning.  I  fuldt 
Firspring  fare  de  otte  Heste  i  lige  Linie  hen  over  Step- 
pen. Jeg  var  lidt  tilbage  i  Begyndelsen,  men  Hesten,  som 
endnu  var  varm  fra  Dagens  raske  Kørsel,  var  ligesom 
ægget  til  Anspændelse  af  sine  yderste  Kræfter.  Den  mær- 
kede øjensynligt,  at  den  halede,  om  end  kun  langsomt, 
ind  paa  de  andre,  hvorved  dens  Ilterhed  bestandig  øgedes. 
Da  det  voldsomme  Ridt  havde  varet  i  20  Minutter,  skete 
det  uventede,  at  min  Hest  var  kommen  endog  et  Par 
Favne  foran  den  første  af  Kirgisernes  og  dermed  ogsaa 
til  Maalet  —  en  smal,  n}Tgravet  Fure  i  Jordsmonnet.  Her 
skulde  Hestene  vende  om  og  fortsætte  Løbet  tilbage  til 
Udgangsstedet,  men  først  efter  10  Minutters  Hvile.  Paa 
givet  Vink  af  to  beredne  Mænd  af  Dommerkomiteen,  som 
vi  forefandt  ved  Maalet,  satte  vi  atter  afsted  —  de  syv 
Kirgisere  var  komne  ind  straks  efter  mig.  —  Løbet  endte 
med,  at  jeg  kom  ind  som  Nr.  1,  dog  kun  med  et  ganske 
lille  Forspring;  Kirgiserhestene  havde  vist  sig  hinanden 
jævnbyrdige,  idet  de  alle  indtraf  næsten  samtidig.  Jeg- 
modtoges  med  ivrige  og  vedholdende  Bravoraab,  og  Pri- 
sen, den  unge  mørkøjede  Kirgiserinde,  blev,  fulgt  af  et 
smukt  Optog,  siddende  paa  en  skinnende  hvid  Hest,  ført 
mig  i  Møde.  Hun  tilhørte  nu  mig  med  Rette;  uden  Er- 
læggelse af  de  sædvanlige  Brudepenge  havde  jeg  fuld 
Raadighed  over  hende.  I  alles  Paasyn  maatte  jeg  trykke 
et  Velkomstkys  paa  hendes  Pande.  Men  Sejren  kunde 
jeg  ikke  udnytte  til  Trods  for,  at  den  virkelig  i  alle  Hen- 
seender velskabte  unge  Mø  ganske  naivt  betroede  mig, 
at  hun  vilde  være  stolt  af  at  følge  mig,  naar  jeg 
havde  vundet  hende  paa  en  saa  ærefuld  Maade.    Det  var 

ikke  saa  let  at  overbevise  hende  eller  hendes  paarørende 
om,  at  jeg  kun  havde  deltaget  i  Kapløbet  for  at  tilfreds- 
stille min  Passion  og  vise,  at  der  ogsaa  er  andre  end 
Kirgisere,  som  kunne  sidde  paa  en  Hesteryg.  Den  unge 
Pige  maatte  have  mig  undskyldt.  Efter  at  have  ladet  mig 
traktere  med  Kummys  og  Følkød,  lykkedes  det  mig  at 
komme  løs  fra  den  overhængende  og  stadig  meget  inter- 
esserede Mængde.  Jeg  hilste  mine  Rivaler,  de  sendte  mig 
beundrende  og,  ligesom  da  jeg  uventet  ankom,  venlige 
Blikke,  trykkede  med  Tak  den  gamle  Dommers  Haand 
og  underholdt  mig  tilsidst  med  min  Pige,  som  efter  mit 
Ønske  skulde  have  Lov  til  at  udvælge  sig  den  af  hendes 
7  konkurrerende  Landsmænd,  som  hun  syntes  bedst  om, 
satte  mig  under  stormende  Hurraer  fra  den  forsamlede 
Mængde  op  i  Vognen  og  lod  køre  langsomt  ad  Biisk  til. 
Da  det  rygtedes  i  Byen,  at  en  af  de  tre  Heste  i  mit  For- 
spand havde  deltaget  i  det  kirgisiske  Kapløb,  overhæng- 
tes Ejermanden  straks  af  Folk,  som  gjorde  Bud  paa  den. 

Fra  Biisk  tog  jeg  med  Passagerdamperen  »Grasjdanjin 
via  Barnaul  tilbage  til  Tomsk,  hvor  jeg  indtraf  den  16.  Maj. 


XXV 

Fra  Tomsk  til  Irkutsk. 

En  Afstikker  fra  Landsbyen  Chaldejeva.  —  En  Tysker,  som  græ= 
der  for  Myggestikkene.  —  Landsbyen  Sjirova.  —  Gæstfri  Modta= 
gelse.  —  Sibiriske  Færger.  —  En  Forretning  med  Billeder  og  Smaa= 
skrifter.  —  „Nje  gramatnoj"!  —  Marinsk.  —  En  Barbers  Snakke= 
salighed  belønnes  med  en  Rubel.  —  Den  ny  Jærnbane.  —  Paa 
Grænsen  af  Vest=  og  østsibirien.  —  Et  kortvarigt  Rejseselskab. 

—  Pølsemagere.  —  Jeg  forhaster  mig  ikke  paa  Rejsen.  —  Over= 
faldet  i  Bondehytten.     Jeg  skyder  Benet  over  paa  en  af  Røverne. 

—  Den  hjælpsomme  Polak.  —  En  smuk  Yngling  kommer  mig  til 
Hjælp.  —  Han  fører  mig  i  Dampbad.  —  En  søvnløs  Nat  —  Hvor= 
ledes   Bønder  holde   Vagt  for  Hestetyvene.  —  En  Mordhistorie. 

—  Fangetransporter,  Emigranttog.  —  Karavaner.  —  Karavan= 
tyverier.   —    Portvogterne    ved    Landevejene.  —   Vagabondernes 

Værter  —  de  Stakler! 

I  Juni  Maaned  1895  forlod  jeg  i  Selskab  med  en  forvist 
Tysker  fra  Lifland  Tomsk  for  at  rejse  Øst  paa. 
Ved  Landsbyen  Chaldejeva,  i  hvis  Volostnoje  Prav- 
lenije's  (Jurisdiktion's)  tarvelige  Bygning  Kejser  Nikolaj  II 
overnattede  paa  sin  Rejse  gennem  Sibirien,  overgav  vi 
Vogn  og  Heste  til  en  Bondemand,  medens  vi  til  Fods 
gjorde  en  Afstikker  ad  en  Sidevej  for  at  aflægge  Besøg  i 
et  Par  af  Bygderne  uden  for  Hovedlandevejen.  Vi  tog 
af  sted  hen  paa  Eftermiddagen,  og  da  der  var  15  Verst  til 
den  nærmeste  By,  blev  det  Aften,  før  vi  naaede  derhen. 
Tyskeren  var   bange  for  at    møde  Vagabonder,  men  hans 

Opmærksomhed  blev  snart  henledet  paa  andre  Ting.  Alt 
efter  som  vi  kom  længere  og  længere  bort  fra  Hoved- 
landevejen, de  opdyrkede  Marker  og  Agre  og  nærmede  os 
Skovene  og  udyrkede  Strækninger,  faldt  Myg  og  andre 
giftige  Insekter  iTusendvis  over  os.  Vi  rev  Stilkene  paa 
de  ved  Fodstien  voksende  Skærmplanter  over  og  piskede 
os  i  Ansigterne  med  deres  Blade  for  at  dæmpe  Kløen, 
fægtede  i  Luften  med  dem  for  at  bortjage  Plageaanderne 
og  satte  i  Løb,  alt  hvad  vi  formaaede.  Tyskeren  bandte 
og  græd,  jeg  var  paa  Nippet  mellem  Graad  og  Latter, 
men  intet  hjalp;  —  des  værre  havde  jeg  glemt  at  forsyne 
mig  med  et  eller  andet  Middel  til  Beskærmelse  mod  In- 
sekterne. For  Tyskeren  var  Plagen  saa  meget  mere  ulide- 
lig, som  han  var  helt  uvant  med  den.  Da  vi  om  Aftenen 
endelig  naaede  Paskaatjina,  aftog  Myggesværmene  kende- 
ligt. 

Langs  den  smalle  Vej,  som  førte  over  Paskaatjina, 
voksede  Græsset  højt  og  frodigt.  Endelig  naaede  vi  selve 
Bygden,  Sjirova,  der  bestod  af  en  Snes  for  omkring  300 
Aar  siden  i  en  ejendommelig  Stil  opførte  Huse.  Da  Hun- 
dene ved  vor  Ankomst  begyndte  at  gøre  voldsom  Støj, 
saa  vi  en  Mand  stikke  Hovedet  ud  ad  Døren  paa  det  nær- 
meste Hus.  Jeg  foreslog,  at  vi  skulde  henvende  os  til 
ham  og  bede  ham  om  Nattely,  hvad  den  ikke  overdrevent 
dristige  Tysker  fandt  lidt  voveligt.  Paa  vort  »God  Aften!« 
hilsede  han  igen  og  sagde:  »Nje  bajitjes,  vajdjite  ko  mjene 
ffisbusjke,  tut  bajitsa  nitschevo«  (Værer  ikke  bange,  kom 
ind  til  mig  i  Hytten,  her  er  intet  at  ængstes  for).  Lidt 
nølende  fulgte  vi  ham  ind  i  en  lav  Stue;  ved  et  langt 
Fyrrebord  sad  en  yngre  Kvinde  og  nød  et  tarveligt  Maal- 
tid.  Da  Manden  var  bleven  afbrudt  i  at  spise,  satte  han 
sig  til  Bords  med  Opfordring  til  os  om  at  nyde  noget  af 
Maden  med  dem.  Det  var  Gæstfrihed,  vi  her  mødte,  og 
vi  lod  os  heller  ikke  bede  to  Gange.    Medens  Folk  i  Byg- 

derne  ved  de  sibiriske  Hovedlandeveje  ere  grumme  mis- 
tænksomme og  ikke  særlig  velvillige  over  for  fremmede, 
er  det  ofte  anderledes  i  afsidesliggende  Egne;  vel  bliver 
man  mønstret,  men  dog  i  Reglen  modtaget  med  Gæstfri- 
hed. Efter  Aftensmaden  blev  der  saa  redt  et  Leje  til  os 
paa  Gulvet.  Næste  Morgen  serverede  Konen  for  os,  alt 
hvad  Huset  formaaede:  Æg,  Tykmælk,  Sjangi  med  Fløde, 
Smør,  Honning,  Te  og  Brød.  Kød  spises  sjælden  paa 
Landet,  og  ofte  har  jeg  uden  for  den  reglementerede  Faste- 
tid gaaet  fra  Hus  til  Hus  i  større  Bygder  ved  Landevejene 
uden  at  kunne  opdrive  et  Stykke  Kød. 

Op  ad  Dagen  bød  vi  Vært  og  Værtinde  Farvel  (for 
Opholdet  vilde  de  ikke  have  nogen  Betaling)  og  satte  med 
Hestefærge  over  Floden  Jaje  til  en  Bygd  paa  den  mod- 
satte Bred.  De  sibiriske  Færger  sættes  i  Bevægelse  ved 
Heste,  der  dreje  et  Gangspil,  som  staar  i  Forbindelse  med 
en  Aksel,  paa  hvis  Ende  der  sidder  Hjul,  som  stikke  ned 
i  Vandet  paa  Færgens  Sider;  men  der  er  ogsaa  Færger, 
som  alene  drives  frem  ved  Hjælp  af  Ror  og  Strøm.  I 
sidste  Tilfælde  er  Færgen  ved  en  stærk  Trosse  fastgjort 
til  flere  længere  oppe  paa  Floden  med  ca.  tyve  Favnes 
Mellemrum  fortøjede  baadlignende  Bojer. 

1  den  store  Bygd  var  vi  inde  i  flere  af  Husene  og 
vendte  saa  tilbage  til  Sjirova  for  at  leje  en  Bonde  med 
Hest  og  Vogn  og  køre  til  Chaldejeva,  som  naaedes  ud 
paa  Natten.  Dagen  efter  brød  vi  tidlig  op  for  at  fortsætte 
Rejsen  mod  Øst  ad  Hovedlandevejen.  Om  Aftenen  kom 
vi  til  Byen  Marinsk.  Her  skulde  jeg  skilles  fra  Tyskeren, 
hvis  Hensigt  det  var  at  forhandle  religiøse  Smaaskrifter, 
Skillingsbilleder,  væsentlig  med  religiøst  Motiv,  forestil- 
lende Hellig  Nikolaj,  Atjets  Ivan  Kronstadtskij,  Gudsmoder 
o.  s.  v.  I  de  to  Dage  mit  Ophold  i  Marinsk  varede,  gjorde 
Tyskeren  god  Forretning  med  Billederne,  men  det  gik  ikke 
saa  let  med   at  blive  af  med  Hæfterne,  da  de  fleste,  han 

henvendte  sig  til,  erklærede,  at  de  ikke  var  »gramatnyje« 
(ikke  kunde  læse). 

Den  »gramatnyje  Borger-  og  Almuesmand  i  Sibirien 
læser  for  øvrigt  ikke  meget;  de  eneste  Bøger,  man  træf- 
fer paa  i  Husene,  ere  et  Par  smaa  Messe-  eller  Bønnebøger, 
dei-  sædvanligvis  have  deres  Plads  over  Ikonerne  i  Stuens 
forreste  Hjørne  og  vistnok  sjælden  tages  frem.  Af  Bibe- 
len har  jeg  under  mine  mange  Strejftog  omkring  iblandt 
Landbefolkningen  aldrig  set  et  eneste  Eksemplar,  <>u  det 
Ny  Testament  maa  man  lede  længe  om.  Hermed  er  dog 
ikke  sagt,  at  Sibiriakerne  ikke  ere  religiøse,  tværtimod, 
de  ere  det  endog  i  høj  Grad,  om  end  mange  af  dem,  som 
Tyskeren  plejede  at  sige  til  dem,  tjene  Gud  med  Bugen 
mere  end  med  Hjærtet.  Hvad  det  især  kommer  an  paa 
for  den  ortodokse  Russer  er  tilbørlig  nøjagtigt  at  over- 
holde Fasterne. 

1  Marinsk  fik  jeg  Lyst  til  at  imponere  Befolkningen 
og  bedaare  dens  spadserende  Damer;  jeg  gik  derfor  umid- 
delbart efter  min  Ankomst  Lørdag  Aften  op  ad  Hoved- 
gaden for  at  faa  fat  i  en  Barber,  der  kunde  fjærne  Dunet 
fra  min  Hage.  Det  varede  ikke  længe,  før  jeg  opdagede 
et  Skilt  med  nogle  slemt  karikerede  Figurer:  Barberen 
i  Færd  med  at  indsæbe  Kunden  og  Lærlinge  og  Svend 
masende  med  en  andens  Haar,  og  Indskriften:  Parykmager. 
Noget  nølende  aabnede  jeg  Døren  til  Barberstuen.  En 
Person  kom  mig  elskværdig  i  Møde  og  meddelte  paa  min 
Anmodning  om  at  blive  snart  ekspederet,  at  Mester  just 
var  gaaet  ud.  »Men  Svenden  da?«  »Ja,  han  er  her  hel- 
ler ikke.«  »Og  du  selv?«  »Ja,  jeg  kan  ikke  barbere, 
men  skulde  det  for  øvrigt  være  noget  andet,  Herren 
kunde  ønske,  saa  er  jeg  med  Fornøjelse  til  Tjeneste,  vær 
saa  artig,  vil  Herren  ikke  træde  nærmere,  ind  i  Kabinet- 
tet, for  Damerne  ere  tilstede,  og  Herren  kan  ellers  l'aa 
at   drikke,  hvad   Herren   sætter  mestx  Pris  paa.«     Jeg  be- 

takkede  mig  og  gik.  I  en  anden  Gade  fandtes  et  Skilt, 
hvis  Figurer  var  maaske  noget  mindre  fordrejede  og  over- 
drevne, og  paa  hvilket  der  ogsaa  stod  at  læse:  »Paryk- 
mager.« Det  er  da  værd  at  undersøge,  om  Barberskilt 
betegner  Symbolet  paa  de  marinske  Spillehuse,  mente  jeg, 
og  gik  ind.  Her  var  da  et  Par  Sakse,  nogle  Stole  og  et 
skævthængende  Spejl  paa  Væggen,  og  efter  Manden  at 
dømme,  som  var  i  Stuen,  kunde  det  nok  antages,  at  han 
ikke  var  ukendt  med  Barberforretningen.  »De  er  da  Bar- 
ber?« »Ja,  min  Herre,  til  Tjeneste.«  »Naa,  vil  De  saa 
ekspedere  mig.«  Som  Barberer  i  Almindelighed  vat- 
Manden  et  Snakkehoved  og  godt  skaaret  for  Tungebaan- 
det.  »Jo,  jeg  forstaar,  hvor  De  kommer  fra.«  Og  saa 
fortalte  han  om  den  russiske  og  jødiske  Konkurrence,  som 
havde  etableret  den  lukrative  »Barberforretning«  og  med 
Øvrighedens  og  Publikums  Vidende  ganske  ugenert  haa- 
nede  Loven  og  aflokkede  unge  Folk  deres  Penge. 

Jeg  havde  vel  siddet  under  Barberkniven  en  halv 
Times  Tid,  da  Manden  endelig  var  færdig  med  at  rage 
mig,  men  ikke  med  at  lade  Munden  løbe.  Snakkesalighed 
bliver  nu  ikke  altid  belønnet,  men  for  de  mange  gode  og 
vistnok  korrekte  Belysninger  af  Byens  administrative  og 
etnografiske  Forhold  tog  jeg  en  Rubel  og  rakte  Barberen, 
skønt  Taksten  kun  var  5  Kopek,  og  forlod  med  Tak  for 
Betjening  og  interessante  Oplysninger  Stuen.  Barberen 
kunde  saa  prale  med,  at  Færingen  havde  betalt  ham 
rundelig. 

Om  Søndagen  var  jeg  i  Kirke;  paa  Hjemvejen  kom 
jeg  forbi  det  falske  Barberskilt;  Klirren  af  Glas,  Latter 
og  Hvin  lød  der  inde  fra. 

Mandag  Morgen  kørte  jeg  ud  paa  Markedet  for  at 
sælge  mine  tre  Heste  med  Vogn  og  Seletøj. 

En  velhavende  Borger    købte   det   hele,   og  en  Stund 


efter  tog  jeg  med  lejet  Kusk  og  Vogn  aJ  Sted  til  næste 
Skydsstation. 

Undervejs  til  Krasnojarsk  passeredes  ofte  den  nye 
Jærnbanelinie;   i    Atschinsk    var   I  lundreder  af  Arbejdere 

i  Færd  med  at  bygge  en  Kæmpebro  over  Tsehulym,  og 
hist  og  her  var  Anlægget  helt  tilendebragt,  nu  og  da 
saas  et  Arbejdstog  rulle  forbi.  Det  vakte  for  en  Stund 
bitre  Følelser  hos  mig  at  se  disse  tidligere  saa  fredelige 
Skovstrækninger  undergivne  Menneskenes  brutale  Magt, 
nu  maatte  de  vilde  Dyr  ængstelige  søge  bort  fra  al  den 
Ufred,  som  de  saa  uformodet  var  blevne  opskræmte  af. 
Men  vidt  strække  sig  de  sibiriske  Egne,  og  lange  Tider 
vil  der  gaa,  før  deres  fredløse  af  Mennesker  foruroligede 
og  efterstræbte  Dyr  ville  blive  helt  udryddede.  Lad  kun 
Træer  blive  fældede,  Veje  opkastede,  Jærnbaner  anlagte, 
Steder  bebygges,  kort  sagt  Civilisationen  og  Kulturen 
holde  deres  Indtog,  det  vil  dog  vare  længe,  før  Ulv  og 
Bjørn  ikke  kan  finde  vilde,  forrevne  og  uryddede  Skov- 
strækninger, hvor  de  kunne  skjule  sig  selv  og  deres  Afkom 
for  den  fremtrængende,  betydningsfulde,  men  ikke  altid 
romantiske  og  idylliske  Kultur.  7083  Verst  er  den  cen- 
tralsibiriske  Jærnvej  lang,  og  den  russisk-sibiriske  Bane: 
St.  Petersborg— Vladivostok  er  uden  Sammenligning  Ver- 
dens længste. 

I  Nærheden  af  Atschinsk  viser  en  Indskrift  paa  en 
Pæl  Grænsen  mellem  Guvernementet  Tomsk  og  Jenisejsk 
og  dermed  mellem  Vest-  og  Østsibirien.  Hinsides  At- 
schinsk bliver  Terrænet  mere  og  mere  kuperet,  kønnere 
og  livligere.  Vest  for  Krasnojarsk  gaar  Vejen  hen  over 
en  dejlig  Steppe,  der  ligger  nok  saa  højt  og  falder  jævnt 
ned  mod  en  F"loddal,  hvorigennem  man  saa  kører  ind  til 
den  særdeles  maleriske  By  Krasnojarsk. 

Mellem  de  to  næste  Stationer  rejste  jeg  i  Følge  med 
to  tyske  Brødre,  hvoraf  den  ene  var  22,  den  anden  13  Aar. 

Af  mange  Grunde  er  Rejseselskab  i  Sibirien  altid  meget 
søgt,  og  da  Tyskerne  ligesom  jeg  skulde  lige  til  Irkutsk, 
foreslog  jeg  dem,  at  vi  skulde  følges  ad;  det  var  de  meget 
glade  ved,  og  saa  kom  vi  alle  op  i  en  Tarantas  (stor  luk- 
ket fjederløs  Vogn  med  Vinduer  paa  Siderne).  Tyskerne 
kom  direkte  fra  Lifland  og  skulde  til  nogle  Slægtninge, 
der  var  Pølsemagere  i  Irkutsk.  En  sibirisk  Pølsemager 
bærer  i  Reglen  et  tysk  Navn;  i  Tomsk,  i  Irkutsk,  over- 
alt i  Landets  Centralbyer,  er  det  ægte  Njemets'er,  som 
lede  de  største  Pølse-  og  Viktualieforretninger.  Des  værre 
beholdt  jeg  kun  kort  de  to  unge  Brødres  Selskab,  den 
ældste  blev  overfaldet  af  et  pludseligt  Ildebefindende  og 
maatte  paa  den  anden  Station  fra  Krasnojarsk  gaa  til 
Sengs  til  stor  Sorg  for  sin  Broder,  jeg  opsatte  Rejsen  i 
nogle  Timers  Tid  for  at  se,  hvad  Vending  Ildebefindendet 
vilde  tage,  og  i  al  den  Tid  blev  den  syge  paa  det  ømme- 
ste kærtegnet  og  passet  af  sin  unge  Broder. 

Det  lod  dog  ikke  til,  at  Tyskeren  vilde  komme  sig 
saa  snart.  Saa  fortsatte  jeg  atter  Rejsen  alene  i  Selskab 
med  de  for  hver  Station  lejede  Postkuske  eller  almindelige 
Jæmtschiker.  Medens  der  i  Guvernementet  Tomsk  laa 
mange  og  store  Landsbyer,  enkelte  paa  flere  Tusend  Ind- 
byggere og  med  en  Udstrækning  i  Længden  af  flere  Verst 
—  Husene  langs  Chausseen  ligge  i  Regien  i  en  enkelt 
Række  paa  hver  Side  af  Vejen  — ,  blev  disse  nu  sjæld- 
nere og  sædvanlig  af  ringe  Omfang,  jo  længere  man  kom 
Øst  paa.  Dette  forklares  til  Dels  derved,  at  der  i  Vest- 
sibirien lever  omtrent  20  Gange  saa  mange  Russere  som 
i  Østsibirien,  men  til  Gengæld  er  der  langt  flere  Indfødte 
i  Landets  østligere  end  i  de  vestligere  Egne.  Jeg  rejste 
langsomt,  gav  mig  god  Tid  og  undlod  ikke  at  give  mig 
i  Samtale  med  Bønderne  og  snuse  omkring  i  Kroerne  for 
at  studere  Folkelivet  paa  nært  Hold.  Men  skønt  man  i 
berygtede  Landsbyer  ikke  undlader  at  gaa  frem  med  For- 

sigtighed  og  en  skødesløs  Mine,  er  det,  endog'  i  Forklæd- 
ning og  med  fornoden  Beherskelse  af  Sprogformerne,  ikke 
saa  let  for  den  typiske  fremmede  at  undgaa  at  blive  ud- 
peget og  omringet.  I  slige  Tilfælde  bør  man  helst  jo  før 
jo  heller  forlade  Bygden.  —  Ganske  enkelte  Gange  var 
jeg  saa  heldig  at  faa  lejlighedsvis  Skyds,  og  saa  kunde 
man  jo  slumpe  til  at  rejse  meget  billigt.  En  Gang  kom 
jeg  op  at  køre  med  en  Bonde,  der  skulde  tilbage  til  sin 
Bygd,  som  laa  35  Verst  borte.  Turen  skulde  kun  koste 
50  Kopek.  Det  led  mod  Aften,  da  den  var  til  Ende.  Efter 
tiere  Nætters  mangelfuld  Søvn  følte  jeg  mig  træt  og  be- 
sluttede derfor  at  tage  ind  hos  Bonden  for  at  overnatte 
i  hans  Chate  (Hytte).  Skumringen  listede  sig  langsomt 
frem.  Da  jeg  havde  faaet  mine  mange  Vadsække  besør- 
gede ind  i  Bondens  Stue,  hængte  jeg  Revolveren  op  paa 
Væggen  og  begav  mig  ud  i  Byen  for  at  opsøge  en  Butik 
og  købe  et  eller  andet  spiseligt  til  Aftensmad.  Ved  min 
Tilbagekomst  stod  Bonden  ude  i  Gaarden  og  samtalede 
med  en  Person,  der  havde  et  meget  skummelt  og  under 
fundigt  Ansigt.  Gælder  deres  Samtale  mig  ?  Maaske  lægge 
de  onde  Raad  op  mod  min  Person;  det  var  forekommet 
mig,  at  Bonden  under  hele  Kørslen  havde  haft  noget  hem- 
meligt frastødende  ved  sig,  for  øvrigt  havde  han  næsten 
slet  ikke  svaret  mig.  Det  var  mig  straks  paafaldende,  at 
alle  Sagerne  syntes  at  staa  i  en  anden  Orden,  end  de  var 
blevne  opstillede,  da  jeg  gik  ud  i  Byen.  Ved  at  se  nøjere 
efter  fandtes  en  Vadsæk  at  være  bleven  aabnet  og  under- 
søgt, der  manglede  endog  et  Par  ubetydelige  Ting.  Men 
Revolveren  hang  urørt  paa  Væggen.  Konen  gik  omkring 
i  Stuen  og  syslede  med  noget  til  at  sætte  frem  paa  Bor- 
det til  Aften.  Saa  kommer  Manden  ind,  tager  Plads  ved 
Bordet  og  spørger  mig,  om  jeg  ikke  vil  spise  lidt  med 
dem.  Aftensmaden  bestod  af  Te,  Rugbrød  og  tyk,  sur  Fløde 
i  en  Skaal  til  at  dyppe  Rugbrødet  i,  desuden  et  Fad  med 

sødt  Ostestof  med  Fløde.  Da  Maaltidet  var  forbi  (Man- 
den havde  hele  Tiden  holdt  sig  næsten  fuldstændig  tavs, 
og  Konen  havde  ligeledes  været  meget  ordknap),  blev  der 
redt  mig  et  Leje  paa  Gulvet.  Manden  spurgte,  om  jeg 
ønskede  at  køre  tidlig  næste  Morgen,  og  det  blev  aftalt, 
at  han  skulde  skydse  mig  til  næste  Station.  Lidt  efter 
lidt  var  der  paakommet  mig  en  underlig  Ængstelse,  jeg 
følte  mig  ligesom  overbevist  om,  at  der  var  blevet  plan- 
lagt et  natligt  Overfald  paa  mig,  og  besluttede  at  være 
aarvaagen,  ihvor  meget  jeg  end  kunde  trænge  til  Søvn. 
Manden  og  Konen  krøb  op  paa  Palatet,  jeg  tog  min  Jakke 
af  og  strakte  mig  paa  Gulvet.  Der  kunde  vel  være  gaaet 
en  halv  Times  Tid,  da  jeg  listede  mig  op  i  den  samme 
ængstelige  Spænding  for  at  tage  Revolveren  ned  fra  Væg- 
gen og  lægge  den  ved  min  Side.  Alt  var  stille  som  Graven, 
og  udenfor  paa  den  blaa  Sommernats  Himmel  blinkede 
Stjærnerne  over  det  lette  Tusmørke,  som  atter  snart  vilde 
vige  for  Solens  Rosenskær.  Det  maatte  være  over  Mid- 
nat, jeg  saa  paa  mit  Ur,  det  syntes  at  vise  12^4 ;  Søvnen, 
som  havde  tynget  saa  stærkt,  var  begyndt  at  forlade  mig, 
og  det  vilde  ikke  have  været  mig  muligt  at  lukke  Øjnene. 
Saa  med  eet  høres  en  sagte  Hvisken  oppe  fra  Soveloftet, 
og  lidt  efter  stiger  Manden  lydløst  ned  ad  den  lille  Stige. 
Jeg  havde  omfattet  Revolveren  med  højre  Haand  og  skjulte 
den  under  Tæppet.  Manden  kastede  et  Blik  paa  Væggen, 
hvor  Revolveren  havde  hængt,  og  blev  øjensynlig  forun- 
dret over  ikke  at  se  den  der.  Han  skævede  et  Par  Gange 
hen  paa  mig,  der  laa  ubevægelig  med  halvt  lukkede  Øjne, 
og  forsvandt  saa  ud  ad  Døren.  Nu  gælder  det  Liv  eller 
Død,  tænkte  jeg,  og  sprang  op,  tændte  L}ts  og  satte  mig 
for  Bordenden  med  Revolveren  parat  til  Skud.  Et  Øje- 
blik efter  høres  listende  Fodtrin  og  sagte  Hvisken  i  Gan- 
gen, saa  aabnes  Døren,  og  tre  vildt  udseende  Mænd  med 
blanke   Knive  i   Hænderne  træde   ind  i   Stuen.     At  finde 

mig  i  defensiv  Stilling  havde  Banditterne  vist  ikke  ven- 
tet, mon  ikke  desto  mindre  gik  deres  Frækhed  saa  vidt, 
at  de.  til  Trods  for  min  truende  Holdning  og  manende 
Advarsel,  rykkede  mig  ind  paa  Livet;  det  faldt  mig  svært, 
men  jeg  nødsagedes  til  at  iværksætte  min  Trusel  om  at 
trykke  løs  paa  den  første,  der  gjorde  Tegn  til  at  anfalde 
mig;  dog  dræbe  et  Menneske  vilde  jeg  først  i  alleryderste 
Nødstilfælde.  Jeg  skød  efter  den  nærmeste  Bandits  ven- 
stre Ben;  i  det  samme  Skuddet  faldt,  straktes  han  n;< 
grus  til  Jorden,  den  anden  Slyngel  og  den  forræders ke 
Vært,  der  havde  holdt  sig  i  Baggrunden,  styrtede  straks 
ud  ad  Døren.  Den  saarede  laa  og  jamrede  sig  og  bandte, 
ude  af  Stand  til  at  rejse  sig,  medens  Konen  kom  skri- 
gende ned  af  Palatet  for  straks  at  skjule  sig  der  oppe 
igen,  da  hun  saa  mig  sidde  med  den  rygende  Revolver  i 
Haanden.  Uden  at  bekymre  mig  om  Mandens  Stønnen  og 
Raseri,  hans  mislykkede  Forsøg  paa  at  komme  op  igen, 
blev  jeg  rolig  paa  min  Plads  for  at  vente,  hvad  der  videre 
vilde  ske. 

Det  var  begyndt  at  dages,  jeg  kastede  Blikket  ud  ad 
det  lille  Vindue  i  Stuen  og  saa  tre  Mænd  komme  løbende 
hen  ad  Vejen  og  dreje  af  op  mod  Hytten.  De  traadte  ind 
og  viste  sig  at  være  min  »Vært«,  en  polsk,  politisk  Landflyg- 
tig og  Bygdens  Starosta  (første  Øvrighedsperson).  Jeg  skulde 
arresteres.  Imidlertid  kom  Polakken,  der  var  en  god  Ven 
af  Starosten  og  for  øvrigt  ikke  uden  Indflydelse  i  Bygden, 
hen  til  mig  og  meddelte  mig  paa  Engelsk,  efter  at  han 
først  havde  spurgt  mig,  om  jeg  forstod  dette  Sprog,  at 
han  havde  sørget  for,  at  Starosten  ufortøvet  vilde  hjælpe 
mig  med  at  komme  videre,  nu  maatte  jeg  følge  med  ham 
hjem,  der  holdt  en  lukket  Vogn  rede  til  at  modtage  mig. 
Senere  paa  Dagen  skulde  min  Bagage  blive  sendt  velbe- 
holden afsted.  Bønderne  havde  paastaaet,  at  jeg  havde 
overfaldet   dem,  og  nu   vilde    de   rotte  sig  sammen   imod 

mig  og  have  mig  dømt  for  Mordforsøg.  Da  jeg  gik  med 
Starosten,  kom  to  Bønder  ind  for  at  samle  den  saarede 
op  og  bringe  ham  hjem.  Polakken  sagde  til  Afsked,  at 
han  vilde  passe  paa  mine  Sager,  der  var  gaaet  Bud  efter 
en  Feltskær,  og  det  hele  vilde  ikke  paadrage  mig  videre 
Følger.  Jeg  takkede  ham  for  hans  Omsorg,  men  han  bad 
mig  tage  mig  i  Agt  for  at  søge  Natteophold  hvor  som 
helst  og  hos  hvem  som  helst,  det  sikreste  for  mig  vilde 
være  enten  slet  ikke  at  overnatte  eller  ogsaa  kun  gøre 
det  paa  de  faste  Stationer;  men  jeg  vilde  dog  være  bedst 
faren,  om  jeg  udelukkende  benyttede  Posthestene  og  Post- 
stationerne som  Herberge.  Under  Starostens  Beskyttelse 
kom  jeg  hjem  i  hans  Gaard,  han  tog  et  kort  Forhør  al 
mig  over  Nattens  Tildragelser,  vidste  godt,  hvem  den 
tredje  af  Røverne  var,  men  troede  iøvrigt  ikke,  der  var 
noget  ved  Sagen  at  gøre.  Hvis  jeg  ønskede  det,  kunde 
jeg  blive  i  Bygden,  indtil  man  kunde  faa  Bønderne  i  For- 
hør, men  da  de  rimeligvis  vilde  aflægge  falsk  Ed,  og  jeg- 
ingen Beviser  havde,  kunde  den  hele  Sag  let  komme  til 
at  gaa  mig  imod.  For  imidlertid  at  undgaa  eventuelle 
Ubehageligheder,  var  det  vel  bedst,  jeg  straks  kørte  videre, 
og  han  havde  derfor  sørget  for  at  holde  en  Vogn  i  Bered- 
skab. Selvfølgelig  havde  jeg  ingen  større  Lyst  til  at  dvæle 
længer  end  nødvendigt  i  Landsbyen ;  ubemærket  kom  jeg 
op  i  Tarantas'en,  som  straks  satte  sig  i  Bevægelse  mod 
den  25  Verst  bortliggende  Poststation,  og  nogle  Timer 
efter  kørte  en  Vogn  ind  i  Gaarden  med  min  Bagage. 

En  Aftenstund,  et  Par  Dage  senere  blev  jeg  skydset 
af  en  Bonde.  Da  jeg  havde  kørt  uafbrudt  de  foregaaende 
Nætter  og  kun  faaet  ringe  eller  ingen  Søvn  i  de  rum- 
lende, fjederløse  Vogne,  lod  jeg  Bagagen  læsse  af  Vognen 
og  gik  med  Jæmtschiken  ind  i  hans  Hytte  i  den  Hensigt 
at  overnatte  hos  ham.  Derinde  indgød  Omgivelserne  lige- 
som   Bondens    underlige    Opførsel    mig    Betænkeligheder, 

hvorfor  jeg  lod  ham  vide,  at  han  skulde  vise  mig  til  et 
andet  Herberge,  hvor  man  vilde  huse  mig.  Til  Skydssta- 
tionen  var  det  mindre  passende  at  henvende  sig,  naar 
man  ikke  var  kommen  med  Postheste.  Bonden,  der  var 
mere  end  sædvanlig  tvær,  nægtede,  under  Paaskud  af,  at 
lians  Heste  var  trætte,  at  køre  mig  andensteds  hen.  Saa 
tog  jeg  Bagagen  ned  til  Landevejen  og  satte  mig  der  for 
at  vente  paa  tilfældig  Befordring.  Der  kom  mange  fra 
Marken  tilbagevendende  Vogne  med  glade  og  syngende 
yngre  og  ældre  Folk  forbi,  men  ingen  af  dem  ænsede 
min  Kalden  eller  mine  Vink. 

Endelig  lykkedes  det  dog  at  faa  en  Vogn,  paa  hvilken 
der  kun  sad  en  Mand  paa  en  Bunke  Græs,  til  at  holde. 
Jeg  gjorde  ham  bekendt  med  mit  Ønske,  hvorpaa  han 
hjalp  mig  med  at  faa  Bagagen  op  i  Vognen,  men  selv 
vilde  han  dog  ikke  modtage  mig  for  Natten.  Vi  korte  op 
gennem  Bygden  og  lod  forespørge  i  fiere  af  de  bedre  ud- 
seende Huse,  men  ingen  vilde  modtage  mig.  Saa  blev 
Bonden  ked  at  det  hele  og  sagde,  at  nu  maatte  jeg  staa 
at,  for  han  havde  ikke  Tid  til  at  blive  ved  at  køre  rundt 
i  Bygden,  han  var  træt  og  vilde  hjem.  Just  da  kommer 
en  halvvoksen  Dreng  hen  til  Vognen.  Han  tiltaler  mig 
ganske  fortrolig  og  beklager  sig  over,  at  Folk  ere  saa 
underlige  til  Sinds  og  saa  bange  for  fremmede,  at  de  ikke 
ere  at  formaa  til  at  tage  imod  dem.  »Dersom  »maladoj 
barin«  (den  unge  Herre)  ønsker  det,  skal  De  være  vel- 
kommen hjemme  hos  os.  Jeg  var  naturligvis  meget  glad 
ved  at  høre  denne  Tale  og  lod  Drengen  vise  os,  hvor  han 
boede.  Saa  kunde  jeg  da  endelig  slippe  Bonden;  Drengen 
tog  ivrig  fat  med  at  bære  mine  Sager  op  fra  Vognen  og 
ind  i  Huset;  det  beboedes  af  hans  Broder  og  dennes  unge 
Hustru  foruden  ham  selv.  Da  Broderen  kom  ud  i  Gaar- 
den  og  saa,  at  der  var  fremmede,  siger  Ynglingen  —  det 
var  for  Resten  en  rigtig  køn  og  opvakt  Fyr — :     Her  har 

jeg  en  rejsende,  som  du  nok  er  saa  god  at  tage  imod.« 
Jeg  kom  ind  i  en  tarvelig,  men  stor  og  hvidskuret  Stue, 
fik  et  godt  og  kraftigt  Maaltid  Mad  af  Sødmælk,  Æg, 
Fløde  og  Brød  og  skulde  netop  i  Færd  med  at  spise,  da 
den  unge  Dreng  spørger  mig,  om  jeg  maaske  ikke  først 
kunde  ønske  at  tage  et  Bad.  »Jo  Tak!  Lad  os  bare  faa 
et  Bad  før  Maden.«  Saa  fulgte  jeg  Drengen  gennem  en 
stor,  blomstrende  Køkkenhave,  der  duftede  i  den  stille, 
svale  Aftendæmring,  og  i  hvis  Baggrund  det  primitive 
Dampbadehus  laa.  Til  næsten  hvert  Hus  i  alle  russisk- 
sibiriske Landsbyer  hører  et  saadant  Badehus,  hvor  Be- 
boerne mindst  en  Gang  om  Ugen  (om  Lørdagen)  gennem- 
gaa  en  Renselseskur.  Sergei,  som  den  unge  Russer  hed, 
mente,  at  skønt  Broderen  og  hans  Hustru  nylig  havde 
været  i  Bad,  vilde  vi  nok  kunne  opdrive  tilstrækkelig 
Damp  til  at  faa  en  ordentlig  Udsvedning  af  Legemet  i 
Stand  oppe  paa  den  øverste  Terrasse  under  Loftet.  Saa 
klædte  vi  os  af,  og  da  vi  havde  vadsket  os  —  jeg  maatte 
pænt  ligge  paa  Maven  paa  den  nederste  Terrasse,  mens 
Ynglingen  skrubbede  min  Ryg  med  en  Børste  og  en  vold- 
som Mængde  Sæbe  og  hældte  det  ene  Fad  Vand  over  mig 
efter  det  andet  —  opfordrede  Sergej  mig  til  at  krybe  op 
under  Loftet  og  lægge  mig  der,  medens  han  hældte  varmt 
Vand  paa  Stendyssen  over  det  udbrændte  Ildsted.  Stenene 
var  endnu  meget  hede,  og  snart  steg  Vanddampene  saa 
varme  op  imod  mig,  at  de  brændte  paa  Legemet.  Jeg 
skulde  imidlertid  ogsaa  piskes,  og  saa  kom  Sergej  op  paa 
Terrassen  og  begyndte  at  slaa  løs  paa  mig  med  Venik'en, 
saa  Sveden  randt  af  mig  i  Strømme.  Til  sidst  blev  det 
mig  for  hedt,  og  saa  fik  jeg  da  Lov  til  at  stige  ned  igen 
paa  Gulvet  og  blive  overhældt  med  et  Par  Spande  koldt 
Vand.  Under  sin  Iver  for  at  tjene  mig  havde  Sergej  for- 
sømt at  skrubbe  sig  lidt  selv,  men  hans  kønne,  velformede, 
snehvide  Legeme  var  vant  til  slige  Badeture  og  kunde  i 

øvrigt  ikke  siges  at  trænge  til  Vadsk.  Sommer  og  Vinter 
gaar  Russeren  i  sit  Dampbad:  ikke  sjældent,  naar  ingen 
Forstue  eller  Paaklædningsværelse  lindes,  tager  han  Klæ- 
derne af  udenfor  i  over  40°  Kulde  for  saa  dryppende  al 
Sved  efter  Badet  at  løbe  ud  i  Frosten  og  klæde  sig  paa 
der,  hvor  han  har  kastet  Klæderne  i  Sneen. 

Da  jeg  efter  Badet  havde  spist  min  Aftensmad,  fandt 
jeg  mig  saa  godt  til  Pas,  at  jeg  i  Stedet  for  at  gaa  til  Ro 
foretrak  at  køre  videre  med  det  samme.    Natten  var  smuk 

stille,  og  den  unge  Scrgejs  Broder  erklærede  sig  straks 
rede  til  at  spænde  tre  raske  Heste  for  og  befordre  mig 
til  nærmeste  Poststation.  Til  Afsked  forærede  jeg  den 
kønne  Yngling,  der  lod  til  at  være  et  Pragteksemplar  af 
et    Menneske,    en    Sølvkapsel  med   et   Kort  over  Sibirien. 

Herefter  holdt  jeg  mig  i  nogle  Dage  til  Postbefor- 
dringen. Paa  en  af  de  sidste  Stationer  kørte  en  Bonde 
mig  en  Aftenstund  op  til  en  ny,  lille  Blokhytte.  Der  vilde 
man  huse  mig,  naar  jeg  vilde  tage  til  Takke  med  at  hvile 
paa  en  Bænk  i  Stuen.  Min  Bagage  blev  bragt  ind,  og 
efter  Aftensmaden  gik  jeg  til  Ro.  Værten,  en  nygift  Sol- 
dat, fortalte  under  Maaltidet  morsomme  Historier  fra  Øst- 
sibirien,  hvor  han  havde  aftjent  sin  Værnepligt.  Medens 
Konen  redte  sig  et  Leje  paa  Gulvet  og  halvpaaklædt  gik 
til  Hvile  der,  syntes  Manden  ikke  at  have  Hastværk  med 
at  komme  af  Klæderne,  han  blev  siddende  et  Øjeblik  paa 
en  Bænk,  gik  saa  ud  og  lukkede  Døren  til  efter  sig ;  han 
syntes  ellers  ikke  at  være  helt  ædru.  Konen  forsøgte  at 
indlede  en  Samtale  med  mig,  men  da  jeg  var  søvnig,  sva- 
rede jeg  kun  undvigende  og  uforstaaende,  omsider  tav 
hun,  og  saa  faldt  jeg  i  Søvn.  Pludselig  vaagner  jeg  ved 
at  høre  højrøstet  Tale,  Døren  til  Stuen  gaar  op,  og  flere 
støjende  Mandfolk  med  min  Vært  i  Spidsen  træde  ind. 
Landsbyen  havde  jeg  hørt  omtale  som  meget  berygtet, 
især  som  Tilholdssted  for  en  Mængde  dristige  Hestetyve. 

To  af  de  indtrædende  var  forsynede  med  Geværer,  og 
Tanken  henledtes  ganske  naturlig  paa  Overfald.  Hvad 
om  det  atter  var  mig,  det  gjaldt!  Min  Vært  kommer  imid- 
lertid straks  hen  til  mig  og  hvisker  mig  i  Øret,  at  jeg 
ikke  skal  nære  Angst  for  ham  og  hans  Kammerater.  — 
Det  var  tydeligt,  at  Mændene  var  en  Del  berusede,  jeg 
hørte  en  af  dem  hviske  til  Konen,  som  var  kommen  op 
fra  sit  Leje:  *  Hvem  er  det,  som  ligger  derhenne?-  -En 
rejsende,«  siger  hun,  hvorpaa  Manden  ytrede:  »Aa,  det 
er  Synd  at  gøre  ham  noget  ondt.  < 

Imidlertid  var  jeg  ikke  meget  glad  ved  pludselig  at 
være  bleven  vækket,  netop  som  jeg  var  falden  i  Søvn, 
og  saa  blive  holdt  vaagen  hele  den  korte  Nat  af  de  lar- 
mende Mænd.  De  satte  sig  ned  ved  Bordet  for  at  drikke 
af  det  Brændevin,  de  medbragte.  Jeg  hørte  en  af  dem 
sige:  »Om  der  end  er  stjaalet  syv  Heste  fra  mig,  er  jeg 
dog  endnu  ikke  fattig,  og  nu  vil  jeg  drikke  og  være  lystig 
med  mine  Venner.«  Med  eet  staa  alle  op  og  begynde  at  lege 
Soldater  med  Ildragere  og  Geværer,  paa  Husbondens 
Kommando  stille  de  sig  op  i  Geled.  En  og  anden  af  de 
mere  besindige  vilde  have,  at  Geværerne  skulde  sættes 
til  Side,  men  deres  Formaninger  blev  ikke  tagne  til  Følge, 
og  naar  Bøssepiberne  rettedes  mod  mit  Leje,  kunde  jeg 
ikke  lade  være  at  trykke  mig  lidt  derved.  At  bede  Bøn- 
derne holde  op  og  om  muligt  forsvinde  igen,  som  de  var 
komne,  vovede  jeg  ikke  og  maatte  derfor  finde  mig  i  min 
Skæbne.  Til  sidst  kunde  jeg  ikke  bare  mig  for  at  le  ad 
deres  Forestillinger  og  Præstationer.  Pludselig  kommer 
en  ny  Mand  styrtende  ind  ad  Døren  med  et  rygende  Ge- 
vær i  Haanden.  »Hvordan  er  det,  I  holde  Vagt,«  siger 
han,  »her  har  Tyvene  været  paa  Færde,  jeg  har  skudt 
paa  dem,  men  ikke  truffet  i  Mørket.« 

Nu  styrte  de  alle  ud.  Saa  blev  det  stille  en  Tid,  men 
jeg  var   dog   ikke  faldet   i   Søvn,  før    hele   Selskabet  igen 

viste  siii,.  De  bk-\  siddende  en  Stund  ivrigt  samtalende 
"in  de  sidste  hyppige  Tyverier  af  Heste  og  Seletøjer,  om, 
at  de  vist  ikke  anvendte  de  rette  Forholdsregler  til  Tyve- 
nes Paagribelse.  Omsider  brød  de  atter  for  Alvor  op  for 
at  Eølge  hjem  med  en  af  Kammeraterne  og  tilbringe  Re- 
sten af  Natten  hos  ham.  Endelig  fik  jeg  da  Ro.  Et  Par 
Timer  etter  vækkede  Værtinden  mig.  Jeg  stod  op,  fik- 
en  Smule  Mad  og  Te  i  Livet  og  kørte  bort  med  en  Vogn, 
som  var  lejet  om  Aftenen  til  at  møde  Kl.  4  om  Morgenen. 
Paa  en  af  de  sidste  Stationer  fortalte  Folkene  i  det 
Hus,  jeg  var  taget  ind  i,  medens  der  blev  skiftet  Heste, 
følgende  Røverhistorie:  >  Det  var  i  Fjor  Høst,  at  fire  Guld- 
minearbejdere tog  Natteherberge  her  i  Bygden  paa  Vej 
til  deres  Hjem  i  Vestsibirien.  (Paa  Centralhovedlandevejen 
kan  man  sent  paa  Sommeren  og  vel  ogsaa  til  andre  Tider 
mode  en  eller  liere  Vogne  i  Følge  med  tilbagevendende 
Guldgravere  og  deres  Hustruer,  alle  velbevæbnede  og  med 
Pengetasker  i  solide  Remme  over  Brystet.)  To  af  dem 
fik  Plads  i  ét  Hus  og  de  to  andre  i  et  andet.  Om  Mor- 
genen skulde  de,  ligesom  de  var  komne,  køre  videre  i 
samme  Vogn.  Det  var  tidligt,  de  to  af  Guldgraverne  kom 
paa  Benene  og  fik  tre  Heste  for  Vognen;  Manden,  som 
de  havde  overnattet  hos,  paatog  sig  at  skydse  dem.  Saa 
korte  de  op  for  det  Hus,  hvor  Kammeraterne  tog  ind. 
Paa  deres  Banken  kom  en  Mand  til  Syne  og  meddelte 
dem,  at  Kammeraterne  allerede  for  over  en  Times  Tid 
siden  var  rejste  videre  med  en  lejet  Vogn.  Det  var  be- 
synderligt, mente  de  to,  men  der  var  ikke  andet  at  gøre 
end  at  køre  og  se,  om  man  ikke  skulde  kunne  naa  dem 
igen.  Saa  galopperede  de  henad  Landevejen,  men  i  næste 
Bygd,  hvor  de  skulde  skifte  Heste,  var  der  ingen,  som 
havde  lagt  Mærke  til,  at  deres  Kammerater  var  komne 
eller  kørte  forbi.  Nu  begyndte  de  at  fatte  Mistanke  og 
besluttede  at  vende   om   og  se,  om  de  to   andre  dog  ikke 

skulde  være  blevne  tilbage;  det  havde  jo  været  Bestem- 
melsen at  følges  ad  lige  til  Tomsk.  Men  i  Huset,  hvor 
de  to  skulde  have  overnattet,  var  ingen  Mænd  at  finde, 
og  dér  paastod  man  vedblivende,  at  de  var  kørte  bort  om 
Morgenen.  Guldgraverne  blev  kun  endnu  mere  mistroiske, 
en  Undersøgelse  sattes  i  Gang,  og  den  gav  det  Udbytte, 
at  Kammeraterne  blev  fundne  —  som  blodige  Lig  i  Gaar- 
dens  Badehus.  Om  Aftenen  havde  de  ytret  Ønske  om  at 
komme  i  Bad,  de  havde  taget  deres  Pengetasker  med  sig, 
men  været  saa  uforsigtige  at  efterlade  Revolverne  i  Stuen. 
Bonden  havde  ladet  sig  friste  og  med  Bistand  af  sin  Hu- 
stru skudt  sine  Gæster  med  deres  egne  Vaaben,  da  de 
var  i  Færd  med  at  bade  sig.  Han  havde  netop  villet 
skjule  sine  Ofre  og  bringe  dem  af  Vejen,  da  Vognen  med 
de  to  andre  Guldgravere  vendte  tilbage  og  for  anden  Gang- 
kørte  op  for  Vinduerne.« 

Paa  Vejen  til  Irkutsk  indhentede  jeg  liere  Gange  store 
Fangetransporter,  Grupper  af  Emigranter  og  langstrakte 
Karavaner,  der  i  Reglen  lededes  af  Tatarer  og  befordrede 
alle  Slags  evropæiske  Varer  til  Landets  østligere  Egne. 
Karavanerne  ere  saa  vel  Sommer  som  Vinter  ledsagede 
af  beredne,  væbnede  Mænd,  som  ikke  mindst  om  Natten 
maa  være  i  stadig  Bevægelse  for  at  overse  Togene  i  hele 
deres  Udstrækning  og  især  passe  godt  paa  Bagtroppen, 
da  man  aldrig  kan  vide  sig  sikker  for  Tyve.  I  mangfol- 
dige Tilfælde  ere  hele  Læs  blevne  løsnede  i  Karavanen 
og  stjaalne,  og  det  er  ikke  sjældent,  at  en  af  Jæmt- 
schik'erne  —  der  er  en  Kusk  for  hver  femte  Hest,  Kusken 
stiller  ofte  Heste  og  Slæder  eller  Vogne  til  Transportkon- 
torernes Raadighed  —  gaar  i  Ledtog  med  en  af  sine  By- 
fæller  og  hjælper  ham  med  at  fjærne  et  Led  i  Karavanen 
for  siden  at  dele  Byttet,  NB.,  hvis  de  komme  godt  fra  Histo- 
rien. Under  Samtaler  med  Bønderne  fik  jeg  ofte  uforbe- 
holdne Udtalelser  om  Karavantyverier,  hvilke  flere  Lands- 

byers  ærede  Indbyggere  betragte  som  en  tovlig,  om  end 
noget  vovelig  Forretning,  den,  Vorherre  selv  er  dem  be- 
hjælpelig med  at  gennemføre  med  Held.  Især  ere  de-  store 
mod  Vest  gaaende  Te-Karavaner  udsatte  for  at  blive  plyn- 
drede, de  firkantede  med  Oksehud  omviklede  Teballer,  der 
ere  opstablede  paa  Vognene  eller  Slæderne,  ere  forholds- 
vis lette  at  løsne  og  rulle  til  Side.  Om  Vinteren  foregaa 
de  Heste  Tyverier;  da  ere  Nætterne  mørke,  Og  i  den  dybe 
Sne  ved  Vejkanterne  er  det  saa  let  at  forstikke  de  stjaalne 
Ting,  indtil  Karavanen  har  passeret,  og  de  kunne  blive 
hentede  og  bortkørte.  —  I  hvert  Guvernement  er  der  Vej- 
bomme, hvor  der  betales  Gennemgangstold  og  Vejpenge; 
de  sidste  beløbe  sig,  saa  vidt  jeg  erindrer,  til  tre  Rubler 
aJ  hver  Hest  paa  Turen  fra  Tomsk  til  Irkutsk  og  omvendt. 
Der  indkommer  aarlig  vistnok  over  et  Par  Millioner  Kro- 
ner til  Hovedlandevejenes  Vedligeholdelse,  men  den  største 
Del  af  denne  store  Sum  sluger  selve  »Vejadministrationen  . 
I '.onderne  og  de  Indfødte  ere  pligtige  til  mod  ringe  eller 
slet  ingen  Godtgørelse  at  arbejde  paa  Vejen,  der  paa  store 
Strækninger  i  Almindelighed  er  temmelig  ulastelig  ved 
Højsommertide,  men  paa  sine  Steder  ogsaa  rig  paa  dybe 
Spor  og  Ujævnheder.  —  Paa  den  centralsibiriske  Hoved- 
vej er  der  mange  Porte,  der  lukke  for  store  Marker  og 
Agre.  De  staa  forresten  næsten  altid  aabne  og  vogtes  i 
hele  den  lange  Sommer  og  til  langt  ud  paa  Høsten  af  de 
typiske  Portvogtere,  som  kun  have  en  ussel,  lav,  utæt 
Jordhytte  at  ty  til  i  Regn  og  Slud  eller  tilbringe  Nætterne 
i.  Men  Livet  i  Portvogterens  Skur  er  for  den  endnu  ikke 
af  Sorg  og  Lidelser,  bitre  Skuffelser  og  fejlslagne  Ung- 
domsforhaabninger  helt  tilintetgjorte,  forladte  Mand,  der 
ofte  er  udgaaet  fra  det  fineste  Selskab  i  Verdensbyen  St. 
Petersburg,  meget  lærerigt,  skønt  blottet  for  al  Hygge  og 
Properhed.  Ja,  jeg  har  en  Forestilling  om,  hvorledes  de 
ildesete,   foragtede  Landevejs-Portvogtere   i   Sibirien    hen- 

leve  deres  Liv  i  og  uden  for  Hytten,  de  have  i  fremmede 
saa  vel  som  det  russiske  Sprog  —  i  Portvogterne  kan  man 
træffe  forhenværende  Grosserere,  Adelsmænd  og  Officerer 
saa  vel  som  de  mest  uvidende  Bønder  —  fortalt  mig  deres 
Livshistorie,  som  endte  med  Forvisningen  til  Sibirien  og 
til  sidst  i  den  elendige  Vogtergerning.  Deres  største 
Glæde  er  at  modtage  en  fremmed  og  beværte  ham  med 
en  Drik  Te  og  de  Krummer,  der  findes  i  LTytten,  og  ofte 
vil  den  forbipasserende  kunne  se  Portvogteren  med  sin 
Gæst,  en  forsulten  Vagabond  eller  en  fattig  Vandrings- 
mand, sidde  i  Hyttens  Indre  ved  en  lun  Passiar  om  en 
Kop  Te.  Men  der  kommer  aldrig  et  Smil  paa  Værts  eller 
Gæsts  Ansigt,  Trækkene  ere  altid  lige  mørke,  lige  kolde, 
lige  alvorlige,  undertiden  gnistre  Øjnene  paa  Tilhører  som 
Fortæller,  og  da  føler  Hjærtet  sig  beklemt  i  deres  Nær- 
hed. Jeg  har  siddet  i  Timevis  og  hørt  paa  Portvogter- 
nes Fortællinger,  jeg  har  tilbragt  Nætterne  paa  Muldgul- 
vet i  deres  Jordhytter,  og  de  have  —  uden  at  forlange 
Godtgørelse  for  deres  Arbejde  —  repareret  mit  Fodtøj, 
givet  mig  af  deres  Mad  og  tillavet  mig  en  varm  Drik. 
Men  Vagabonden,  som  sad  i  Hytten  før  mig,  undrer  sig 
over,  at  jeg  søger  samme  Vært  som  han,  og  giver  mig 
for  en  Cigar,  et  Stykke  Sukker  og  lign.  interessante  Epi- 
soder af  sin  Livs-  og  Lidelseshistorie.  Og  naar  saa  Port- 
vogteren paa  sin  Morgentur  skal  op  i  den  nærliggende 
Bygd  for  at  faa  et  tarveligt  af  onde  Blikke  forbitret  Maal- 
tid  Mad  —  han  gaar  paa  Omgang,  en  Dag  spiser  han 
her,  den  anden  dér  —  varetager  Vagabonden  hans  Ger- 
ning og  udtaler  sig  med  Lovord  om  den  fraværende  og 
hans  Logishus  —  der  er  dog  én  Rønne,  hvor  den  fredløse 
landsforviste  uforstyrret  kan  lægge  sit  trætte  Hoved  til 
Hvile,  ét  Menneske,  med  hvem  han  kan  tale  fortroligt,  hos 
hvem  han  finder  Deltagelse  for  sin  haarde  Skæbne.  Og 
i  Vagabonden  har  Portvogteren  sin  trofaste  Lidelsesfælle, 

den  eneste,  han  skattes  og  respekteres  al,  den  eneste,  han 
finderTrøst  hos  for  Landsbyens  Ubehageligheder  og  skænd 
—  i  sin  kummerlige  Tilværelse. 

For  Emigranterne  lindes  hist  og  her  Plakater  op- 
slaaede  paa  iøjnefaldende  Steder  ved  Vejen,  med  Oplys- 
ninger om  lokale  Forhold,  om  Dampskibsruten  paa  Baj- 
kal  m.  m. 


XXVI 

Etnografiske  Notitser. 

Andagt  og  Ikoner.  —  Sovetid.  —  Toilette.  —  Vand.  —  Maaltider 
og  Mad.  —  Arbejde.  —   Overtro.  —  Opdragelse.  —  Politi.  —  Tig= 
gere.  —   Usædelighed.   —   Haandværkere   og   Tjenerskab.   --    Det 
sibiriske    Kokken   som   Opholdssted   for    Mennesker  og   Dyr. 
Sekter.  —  Sibiriske  ortodokse  Præster. 

Den    russiske   Befolkning'   i   Sibirien   kan   ikke  siges  at 
staa  paa  noget  lavt  Kulturtrin,  ihvorvel  Almue-  og 
Bondestanden  ikke  er  meget  oplyst. 

Sibiriakernes  største  Dyder  ere  Religiøsitet,  Tarvelig- 
hed og  Nøjsomhed.  De  bo  beskedent,  dog  ogsaa  ofte  ret 
hyggeligt.  Husene  bestaa  ikke  sjældent  af  kun  ét  Rum, 
men  i  flere  af  Landsbyerne  ved  de  store  Landeveje  findes 
Huse  af  meget  gammel  Dato  med  to  og  tre  Etager,  be- 
boede udelukkende  af  én  Familie.  Til  Husenes  Opvarm- 
ning om  Vinteren  haves,  naar  Bagerovnen  ikke  kan  gøre 
tilstrækkelig  Tjeneste,  gultglasserede  Ler-  eller  Murstens- 
ovne.  De  ere  meget  praktiske;  naar  der  er  fyret  i  om 
Aftenen,  kunne  de  holde  Stuen  passende  varm  hele  Nat- 
ten igennem.  For  paa  ganske  kort  Tid  at  kunne  opvarme 
en  kold  Stue  bruges  flere  Steder  en  lille  Ovn  af  tynde 
Jærnplader.  Den  bliver  hurtig  gloende  hed  og  kan  der- 
for, naar    den   benyttes  meget,  ikke  holde  mange  Vintre, 

men  saa  koster  den  ogsaa  kun  et  Par  Kroners  Penge.  I 
flere  af  Landsbyhusene  ere  Gulvene  belagte  med  hjemme- 
lavede, solide  og  tykke  Tæpper.  Velhavende  Bønder  tage, 
naar  de  ville  ligge  rigtig  varmt,  bløde  Hareskindstæpper 
over  sig.  Før  Sibiriaken  gaar  til  Ro  om  Altenen,  beder 
han  sin  Bøn  foran  Helgenbillederne  eller  korser  sig  i  det 
mindste.  Hver  Lørdag  Aften  tændes  ligesom  Aftenen 
forud  for  Helligdagene,  hvoraf  Russerne  have  omtrent  én 
for  hver  tredje  Dag  i  Aaret,  Olielamper  og  Vokslys  foran 
Helgenbillederne,  og  Kvinderne  knæle  da  ned  ved  Siden 
af  disse  i  ydmyg  Bøn  til  Gud,  Jomfru  Maria  og  Hellig 
Nikolaj. 

Ikonerne  ere  ikke  sjælden  tarvelige  Godtkøbsbilleder 
forfærdigede  af  europæisk-russiske  Munke  og  Bønder,  men 
der  er  ogsaa  kostbare  i  Glas  og  Ramme  indfattede  Ikoner. 
Selve  Billedet  dækkes  i  Almindelighed  af  en  støbt,  op- 
højet og  forgyldt  Metalplade,  der  er  gennembrudt  saaledes, 
at  Ansigt  og  Hænder  ses  igennem  Forgyldningen.  End- 
skøndt  de  sibiriske  Russere  godt  véd,  at  At  jets  Ivan  Kron- 
stadtskij  (Fader  Ivan  fra  Kronstadt)  endnu  tilhører  de  le- 
vendes Tal,  tilbede  de  dog  hans  Billede  som  en  Helgens. 

Om  Sommeren  sover  den  russisk-sibiriske  Bonde  ikke 
mange  Timer  i  Døgnet,  ofte  maa  han  køre  lange  Afstande, 
inden  han  kommer  til  sine  Marker,  hvor  Sommerarbejdet 
foregaar,  hvis  han  da  ikke  foretrækker  at  overnatte  ude 
i  et  Skur;  men  om  Vinteren  tager  han  sig  det  mageligt 
og  anvender  ikke  alene  de  lange  Nætter,  men  ogsaa  noget 
af  den  korte  Dag  til  sin  Søvn. 

Naar  Sibiriaken  om  Morgenen  slaar  Øjnene  op,  sen- 
der han  Vorherre  en  Tanke  og  korser  sig  for  sit  Bryst. 
deretter  gaar  han  straks  ud  i  Gaarden  for  at  gøre  Toi- 
lette. Her  hænger  nemlig  en  støbt,  lille  Kedel  med  Vand. 
Skal  man  vadske  sig,  stiller  man  Hænderne  sammen  og 
trykker  med    den   ene  Tommelfinger   paa    Kedelens   Tud, 

hvorpaa  Vandet  løber  ned  i  Hændernes  Hulning.  Tvæt- 
ningen gaar  ogsaa  for  sig  paa  anden  Maade,  idet  nemlig 
den,  som  skal  to  sig,  bliver  betjent  af  en  anden,  som  med 
en  Blikøse  hælder  Vandet  i  hans  Hænder.  For  en  velset 
Gæst  er  det  en  Ære  at  blive  betjent  al"  Husets  Datter  paa 
denne  Maade.  Saa  snart  Hænderne  ere  løbne  fulde,  bøjer 
man  Hovedet  og  fører  dem  op  mod  Ansigtet  for  at  vadske 
det,  hvorpaa  de  fyldes  paa  ny,  indtil  man  er  færdig;  Sæbe 
benyttes  sjælden  til  Ansigtsvadsk.  Mere  formuende  Folk 
betjene  sig  af  en  Messingbeholder,  der  har  Lighed  med  en 
Buddingform  og  hænger  i  en  lodret,  gaffelformet  Messing- 
stang, som  gerne  efter  Aarstiderne  er  fæstet  til  en  Væg 
ude  i  Gaarden,  paa  Verandaen  eller  inde  i  Huset,  i  Køk- 
ken eller  Soveværelse.  I  Beholderens  Bund  er  en  bevæge- 
lig Stang,  som  løftes  op  af  de  hule  sammenstillede  Hæn- 
der, hver  Gang  de  skulle  fyldes,  hvorved  Vandet  rinder 
ned.  Stangens  Tykkelse  tiltager  nemlig  op  efter,  og  dens 
øverste  Del  slutter  tæt  til  Hullet,  hvori  den  bevæger  sig 
og  stemmer,  naar  Hænderne  fjærnes,  straks  for  Vandet. 
—  Vandledning  haves  ikke  i  Købstæderne  og  selvfølgelig 
endnu  mindre  i  Landsbyerne.  Landbefolkningen  har,  som 
Forholdene  endnu  ere,  ofte  lettere  Adkomst  til  Drikke- 
og  Vadskevand  end  Befolkningen  i  Stæderne;  paa  de  fleste 
Gaarde  findes  Brønde,  hvis  der  da  ikke  i  Nærheden  rin- 
der en  Aa  eller  Bæk.  I  Byerne  maa  Kvinderne  være  tid- 
lig paa  Færde  for  at  passe  paa  Vandmændene,  der  køre 
gennem  Gaderne  og  falbyde  Vand  —  som  de  paa  Tønder 
hente  paa  autoriserede  Steder  ved  Floderne  (alle  sibiriske 
Byer  ligge  ved  sejlbare  Vandveje)  —  paa  samme  Vis,  som 
man  i  andre  Lande  gaar  rundt  og  udraaber  sine  Varer 
foran  Husene.  Flodvandet  er  sjælden  frit  for  Bismag, 
enten  det  er  hentet  paa  det  ene  Sted  ved  Floden  eller  det 
andet,  det  er  lige  godt  blandet  med'  Vadskekonernes 
Smuds,  Dampskibenes  Affald,  Menneskers  og  Dyrs  Afson- 

Sibirien  i  vore  Dage.  20 

dringer.  Ofte  ser  man  Koner  vådske  <>u  M»  nnesker  bade 
sig  i  ikke  ret  lang  Afstand  ovenfor  et  Vandafhentninussted. 
En  Spand  Vand  koster  \l/2 — 2  Kopek. 

I  Tomsk  og  større  Stæder  findes  dog  Brønde  og  Vand- 
værk, hvor  Vandet  pumpes  op  fra  Floderne,  saa  Byens 
Kvinder  selv  kunne  gaa  hen  til  de  faste  Pumper  med 
deres  Spande. 

Naar  Russeren  har  faaet  sit  Ansigt  tvættet,  gaar  han 
ind  i  Stuen  og  stiller  sig  ganske  ugenert  af  andre  op  foran 
Ikonerne  for  at  holde  Morgenbøn.  Dernæst  klæder  han 
sig  fuldt  paa  og  begiver  sig  hen  til  Bordet,  hvor  Husmo- 
deren har  bænket  sig  med  den  dampende  Samovar  foran 
sig.  Før  Russerne  gaa  til  Bords,  undlade  de  aldrig  at 
korse  sig  foran  Helgenbillederne.  Til  Teen  spises  sæd- 
vanlig kun  bart  Brød,  efter  Omstændighederne  Rug-  eller 
Hvedebrød,  og  Sukker  (Sukkeret  røres  ikke  ud  i  Teen), 
nogle  komme  lidt  Mælk  i  Teen,  ikke  Fløde,  andre  drikke 
den  uden  Tilsætning.  Chokolade,  Kaffe  eller  Kakao  drik- 
kes aldrig  i  de  jævne  Samfundslag,  de  kendes  endog  næppe 
af  Navn.  Frokost  nydes  i  Reglen  ikke,  derimod  drikke 
mange,  naar  Lejlighed  haves,  endnu  en  Gang  Te  tor  Mid- 
dagen. Til  den  anden  Te  nydes  ofte  lidt  stegte  med  Mælk- 
eller  Fløde  spædede  Kartofler,  et  Stykke  Agurk  eller  syl- 
tede Svampe.  Til  Middag  nydes  Surkaal  eller  Fisk  og 
Fiskesuppe,  men  ofte  lindes  der  dog  uden  for  Fastetiden 
ikke  engang  hverken  Fisk  eller  Kød  paa  Bordet.  Det  er 
besynderligt,  at  Sibiriakerne  ikke  spise  Kod  og  Kartofler 
sammen,  men  altid  hvert  for  sig,  først  Kødet,  saa  Kartof- 
lerne eller  omvendt.  Madvarerne  opbevares  i  en  dyb 
Kælder  under  Gulvet  i  Køkkenet  eller  i  et  for  Øjemedet 
ofte  med  Is  forsynet  Forraadskammer  ude  i  Gaarden. 
Efter  Morgenteen  begive  de  sibiriske  Bønder  sig  om  For- 
aaret  i  Marken,  medens  Kvinderne  blive  hjemme;  men 
om  Sommer  og  Høst  maa  de,  lige  saa  vel  som  Mændene, 

hjælpe  til  med  at  slaa  Græs,  skære  Korn  og  bjærge  Hø, 
og  det  er  særlig  Kvinderne,  hvem  Kornhøsten  paahviler. 
Landbefolkningen  er  ikke  alene  nøjsom,  men  ogsaa  haard- 
før  og  ingenlunde  doven.  De  lange  ledige  Vinteraftener 
have  Mændene  des  værre  ikke  altid  forstaaet  at  faa  ud- 
fyldt med  nyttigt  Arbejde.  Der  er  dog  betydelig  mandlig 
Husflidsindustri  i  Landet,  og  hvert  Aar  holdes  der  i  de 
mindre,  opblomstrende  Købstæder  Udstillinger  af  Husflids- 
arbejder.  Mange  Bønder  lave  om  Vinteraftenerne  Slæder 
og  Vogne  saa  vel  til  eget  Brug  som  til  Salg;  des  værre 
afskrække  Autoriteterne  Befolkningen  fra  Husflidsarbej- 
derne,  idet  de  holde  vaagent  Øje  med  alt,  hvad  der  saa- 
ledes  forfærdiges  og  føres  til  Marked,  for  af  afkræve  Pro- 
ducenterne høje  Afgifter.  De  Skeer,  Knive  og  Gafler, 
Landbefolkningen  bruger,  ere  bl.  a.  for  største  Delen  Hus- 
fiidsarbejde.  I  de  sibiriske  Handelsb\'er  ser  man  Mænd 
og  Kvinder  kappes  om  Drager-  og  Lossearbejdet  ved  de 
mange  kommende  og  afgaaende  Fragtdampere,  hvor  For- 
tjenesten for  Akkordarbejde  kan  beløbe  sig  til  5  Rubler 
(10  Kroner)  for  Mænd  og  fra  1  —  3  Rubler  for  Kvinder 
pr.  Dag. 

Noget  videre  Kendskab  til  deres  udstrakte  Land  have 
Russerne  ikke,  og  der  er  mange,  som  ingen  Anelse  have 
om,  at  der  i  Sibirien  gives  andre  Folkefærd  end  russiske, 
tatariske  og  jødiske.  I  Almindelighed  interessere  Folk  sig 
ikke  for  at  høre  Besked  om  Egne,  som  ligge  uden  for 
deres  Virkekreds.  Naar  jeg  i  Landsbyerne  har  fortalt,  at 
jeg  er  kommen  fra  et  Land,  som  hedder  Danmark,  saa 
kunne  Folk  have  svaret:  Ja,  vi  ere  ogsaa  derfra.  Efter 
deres  Begreb  hører  alt,  hvad  der  ikke  er  Sibirien,  til  euro- 
pæisk Rusland.  Andre  have  videregaaende  Forestillinger 
og  indbefatte  i  Verdensaltet:  Europæisk  Rusland,  Sibirien, 
Kina  og  Tyskland,  andre  Lande  eksisterer  der  efter  deres 

Mening  ikke.     Danmark  har  dog  mange  hørt  nævne  som 
deres  [mperatrices  (nu  Enkekejserindens]  Fødeland. 

Sibiriakerne  ere  meget  overtroiske.  Blandt  andet 
paastaa  de,  at  Fanden  strejfer  omkring  i  Skovene  i  men- 
neskelig Skikkelse  og  om  Nætterne  hyppig  løser  Hestene 
ud  af  Staldene  eller  driver  dem  ud  af  Gaardspladsene  og 
foretager  Rideture  paa  dem. 

Fandens  Yndlingsopholdssted  er  ligesom  Brodjægaens 
(Vagabondens)  Landsbyernes  Badehuse.  Efter  at  Mørket 
er  faldet  paa,  kan  det  være  forbundet  med  Fare  at  gaa 
alene  i  Bad.  Der  er  mange,  som  kunne  fortælle  om,  at 
Fanden  har  haft  en  fæl  Damp  oppe  i  Badehusene  under 
sin  Rumsteren  der  i  de  mørke  Nætter.  En  gammel,  orto- 
doks Russer  fortalte  mig  en  Gang  følgende  Historie:  »En 
gammel  Mand  gik  i  Badehuset  alene  efter  Mørkets  Frem- 
brud, til  Trods  for,  at  Folk  bestemt  fraraadede  ham  at 
bade  sig  saa  sent.  Da  han  ikke  kom  hjem  efter  passende 
Fraværelse,  anede  man  Uraad.  To  Mand  begav  sig  straks 
med  Lygter  afsted  for  at  se,  hvad  der  var  blevet  af  den 
gamle,  men  ved  at  aabne  Døren  til  Badstuen  mødte  deres 
Blik  et  uhyggeligt  Syn.  Paa  Gulvet  laa  Gamlingen  blodig 
og  fiaaet,  Fanden  havde  hængt  hans  Hud  op  til  Tørring 
ved  Kakkelovnen.  Efter  al  Rimelighed  maa  den  gamle 
Mand  have  forsøgt  at  tage  en  Sten  ud  af  Dyssen,  der  er 
bygget  op  over  Ildstedet,  det  maa  man  ikke  gøre,  efter  at 
det  er  blevet  mørkt,  thi  saa  kommer  man  ikke  levende 
derfra.«  »Da  vilde  jeg  dog  vove  at  rive  hele  Stendyssen 
ned  og  det  lige  paa  Slaget  12,  om  det  skulde  være,  ind- 
vendte jeg,  men  Russeren  rystede  medlidende  paa  Hove- 
det og  irettesatte  mig  strængt  for  min  ugudelige  Tale. 
»Ja,  I  Njemtsy  ere  ogsaa  nogle  ugudelige  og  vantro  Men- 
nesker.« Jeg  havde  haabet,  at  de  tilstedeværende  skulde 
stille  sig  skeptiske  ligesom  jeg  overtor  Fortællingen,  men 
blev  tværtimod  udlet  af  dem  for  min  Daarskab.     »jamen 


309 


mene  I  da  virkelig,  at  Fanden  har  flaaet  den  gamle  Mand? 
»Ja  selvfølgelig  gøre   vi   det,   under   de  Omstændigheder, 
som  her  foreligge.«  —  Mangen  Gang  har  jeg  været  nær 
ved   at  gaa  ud   af  mit  gode  Skind  over  disse  overtroiske 
Menneskers  naragtige  Paastande. 

Især  er  det  farligt  at  gaa  alene  i  Bad  sent  om  Afte- 
nen »na  Svatjkah  (Tiden  mellem  Jul  og  Helligtrekongers- 
dag). En  russisk  Tekniker  aflagde  mig  under  mit  Ophold 
i  Tomsk  en  Dag  Besøg.  Efter  at  den  fremmede  med  Iver 
havde  forfægtet  Russernes  tekniske  Overlegenhed  i  For- 
hold til  andre  europæiske  Lande  og  talt  med  megen  Ros 
om  Ruslands  udviklede  Fabrikvirksomhed,  kom  Talen  ind 
paa  Overtro.  »Jeg  har  selv  set  Fanden,«  forsikrede  Ma- 
skinisten. >  I  hvilken  Skikkelse?«  genmælede  jeg.  »I  men- 
neskelig!« Og  saa  kom  han  med  en  lang  Historie,  om  hvor- 
ledes Tschort  (populært  Navn  for  Djævelen)  en  sildig  Af- 
tenstund ad  lukkede  og  laasede  Døre  havde  aflagt  ham 
Visit.  Alle  mine  Indvendinger  mod  Historiens  Sandsyn- 
lighed faldt  magtesløse  til  Jorden.  »Men  hvorfor  besøger 
da  Fanden  ikke  ogsaa  mig  en  Gang  imellem  i  sin  ordi- 
nære, symbolistiske  Skikkelse?«  »Ganske  naturligt,:;  siger 
Mekanikeren,  »De  er  vantro,  og  de  vantro  har  Fanden 
ikke  fornødent  at  friste,  De  er  jo  allerede  forført  og  en 
af  hans.«  Nu  blev  jeg  paa  egne  og  min  Tros  Vegne  for- 
nærmet og  saa  meget  mere,  som  Teknikeren  ellers  var 
en  særdeles  dygtig  og  respektabel  Mand.  Men  De  skulde 
lade  være  med  at  have  saa  daarlige  Tanker  om  os  Lu- 
theranere, Hr.  Maskinist.«  »Jo,  jeg  kender  eder,  jeg  har 
været  meget  sammen  med  Njemtsy  i  europæisk  Rusland, 
ved,  at  de  ere  vantro,  at  de  aldrig  bede.«  »Vi  bede  og- 
saa, skønt  ikke  foran  Helgenbilleder.«  »Ja  det  er  ogsaa 
det,  I  ikke  gøre,«  siger  Manden,  »men  uden  Guds  eller 
Helgenernes  Lignelser  foran  sig  kan  man  ikke  forrette  sin 
Andagt  eller  bede  oprigtigt.-     Russeren  viste  som  mange 

af  hans   ortodoks     Landsmænd  en    indgroet  Ringeagt  for 
den  lutheranske-  Tro. 

I  Sibirien  er  jeg  i  Almindelighed  endog  bleven  be- 
tragtet  som  en  ren  Hedning;  jeg  har  jo  hverken  baaret 
Kors  paa  Brystet  eller  ejet  noget  Helgenbillede,  lige  saa 
lidt  som  jeg  har  forrettet  min  Andagt  med  Henblik  paa 
disse,  naar  jeg  om  Morgenerne  er  staaet  op  fra  mit  Leje; 
heraf  drages  saa  den  Slutning,  at  Njemtsy  ikke  ere  døbte. 
Tit  er  jeg  bleven  spurgt,  om  der  findes  Præster  i  det 
Land,  hvor  jeg  horer  hjemme,  om  Folk  dér  er  >  gramatny 
(læsekyndige). 

Af  Russernes  Ikoner  kunne,  som  bekendt,  mange  gøre 
store  Undergerninger.  De  kunne  den  ene  Dag  befinde  -iu 
paa  et  Sted  og  den  næste  pludselig  lade  sig  til  Syne 
fjærnt  borte.  Flere  Sibiriaker  veed  at  fortælle  om  et 
Billede  af  Guds-Moder,  som  Dagen  efter,  at  det  af  Menig- 
heden var  blevet  beskuet  og  tilbedt  i  et  Chram  (Kirke), 
fandtes  langt  borte  paa  en  Træstub  ude  i  en  Skov.  Iko- 
nen blev  bragt  tilbage,  men  allerede  næste  Dag  blev  den 
atter  fundet  ude  i  Skoven  paa  samme  Stub.  Er  nu  ikke 
dette  et  stort  Mirakel?  En  anden  Ikon  havde  ved  Natte- 
tide gentagende  flyttet  sig  fra  Guds  Hus  til  en  berygtet, 
fjærntliggende  Kro,  hvor  den  fandtes  om  Morgenen  fiere 
Dage  efter  hinanden,  efter  at  den  hver  Gang  var  bleven 
bragt  tilbage  til  Kirken.  Jo  længer  man  kommer  Øst 
paa,  des  større  Overtro  møder  man.  Naar  det  tordner,  er 
det  Profeten  Elias,  som  kører  i  Skyerne.  Lynet  er  Guds 
Pil.  Under  en  Jagt  i  Selskab  med  flere  ældre  og  yngre, 
driftige  og  vindskibelige  sibiriske  Bønder  kom  vi  i  en 
tyk  Skov  til  et  Sted,  hvor  Lynet  havde  afstedkommet  stor 
Skade  og  splintret  flere  ranke,  unge  Træer  fra  Top  til 
Rod  for  saa  at  bore  sig  ned  i  Jorden  og  kaste  den  op 
omkring  til  alle  Sider.  Da  vi  standsede  for  at  beskue 
Ødelæggelsen,   udbrød  en   af   Russerne   uvilkaarligt:     »Ja 

hvilken  Magt  har  nu  ikke  Guds  Pil«  (Bosehej  strjelka),  og 
en  af  de  andre  ytrede  nærmest  henvendt  til  mig:  »Mon 
vi  nu  ved  at  grave  i  Jorden  vilde  kunne  finde  Pilen,  eller 
mon  den  er  gaaet  saa  dybt  ned,  at  den  ikke  vil  kunne 
udgraves?« 

De  fleste  Sibiriaker  fæste  megen  Lid  til  de  saa 
kaldte  Sagavartschik'er  (Forudsigere,  Spaamænd),  som 
alene  ved  Haandspaalæggelse  eller  mystiske  Formularer 
kunne  helbrede  ubetydelige  saa  vel  som  farlige  Sygdomme 
og  Onder.  Da  jeg  en  Gang  blev  plaget  af  Tandpine,  raa- 
dede  min  Vært  mig  at  henvende  mig  til  en  Sagavartschik. 
Der  gik  saa  Bud  efter  en  saadan.  Det  var  en  ung  Mand 
med  et  fordrukkent,  intetsigende  Ansigt.  Han  mødte  i 
øvrigt  halvfuld  og  erklærede  sig  straks  villig  til  at  hel- 
brede min  Kindtand  med  nogle  Formularer.  Jeg  kom  ham 
imidlertid  i  Forkøbet  og  jog  ham  paa  Døren,  saa  han  ikke 
fik  Brug  for  sin  Kunst.  Dette  tog  han  mig  ilde  op,  og 
Værten,  som  var  tilstede,  mindede  mig  om  i  min  egen 
Interesse  ikke  oftere  at  gøre  mig  Uvenner  med  en  Saga- 
vartschik, thi  en  saadan  kunde  godt  hævne  sig  grumt. 
Ofte  har  jeg  hørt  ret  pudsige  Historier  om  onde  Saga- 
vartschik'er, der  skulle  have  ødelagt  dette  eller  hint  Men- 
neske paa  Sjæl  og  Legem,  saaledes  at  der  slet  ikke  bli- 
ver Tale   om    Helbredelse   mere   hverken  her  eller  hisset. 

Baade  Almuen  og  Borgerstanden  i  Sibirien  lider 
endnu  under  Følgerne  af  en  mangelfuld  Opdragelse.  Høf- 
lighed og  uegennyttig  Fortrolighed  Mand  og  Mand  imellem 
skorter  det  ofte  paa.  Mod  fremmede  kan  Russeren  være 
grov,  men  dog  ogsaa  usædvanlig  høflig  og  forekommende. 
Smiger  og  falsk  Underdanighed  følger  af  det  kun  alt  for 
egenmægtige  Embedsmandsvælde.  Øvrigheden  holder  sig 
fornemt  til  de  begunstigede  i  Samfundet  og  lader  sig  titu- 
lere med  Vasje  Vysokoblagarodiju  (Deres  Højvelbaarenhed). 
Det  sibiriske,  menige  Politi  er  hovent,  rovlystent  og  slemt 

til  at  overfalde  endog  fredelige  Folk,  det  er  ligesom  i 
andre  Lande  tilbøjeligt  til  at  anvende  Brutalitet  overfor 
sine  Ofre. 

De  sibiriske  Tiggere  Eorstaa  at  spille  deres  Rolle.  I 
Jesu  Kristi  og  Guds  Navn  bønfalde  de  om  en  Almisse; 
naar  de  have  faaet  den,  velsigne  de  Giveren  og  nedkalde 
Herrens  Naade  over  ham  i  hans  Paahør,  for  siden  at  gaa 
bort  og  give  deres  Følelser  Luft  i  grove  Skældsord,  fordi 
Gaven  maaske  ikke  svarede  til  Forventningen.  I  Sibirien 
faa  Tiggerne  sjælden  Penge,  derimod  giver  man  dem  over- 
alt, hvor  de  komme,  rigeligt  af  Mad.  De  samle  Sække 
fulde  med  Brød  i  Dagens  Løb.  Brødet  sælge  de  paa  de 
simple  Traktjir  og  Kabakker  eller  til  andre  Vagabonder. 
Kabakværten  lader  Brødskiverne  skære  i  smaa  Tærninger 
og  tørre  i  Bagerovnen  for  at  servere  dem  overstrøede 
med  Salt  paa  en  lille  Skaal  til  Drukkenboltenes  Snapse. 
Et  nogle  Dages  Studie  i  de  mange  tarvelige,  sibiriske 
Kabakker  giver  Stof  til  Belysning  af  Folkelivet  paa  dets 
laveste  Stadier;  hvor  mange  havarerede  store  Mænd  vil 
Iagttageren  ikke  kunne  finde  der  fra  Dag  til  Dag! 

For  nogle  af  de  indvundne  Skillinger  køber  saa  Tig- 
geren sig  et  Maaltid  varm  Kaalsuppe,  som  med  Kød  og 
Brød  kun  koster  7  Kopek.  Resten  af  Pengene  tabes  i 
Spil  og  drikkes  op. 

Sibiriakerne  genere  sig  ikke  for,  endog  i  Kvinders 
Nærværelse,  at  gøre  Brug  af  skidne  og  uartige  Talemaa- 
der.  Paa  Torvene  og  især  Tolkutsehka'erne  gaar  det  over 
alle  Grænser.  Naar  Kunden  og  Sælgeren  eller  Sælger- 
sken ikke  kunne  enes  om  Priserne,  kommer  det  sædvan- 
lig til  Sammenstød,  og  man  skal  være  særdeles  taktfuld 
og  taalmodig,  om  man  undgaar  at  blive  udskældt  paa  den 
mest  raffinerede,  sibirisk-russiske  Maade.  Men  køber  De 
til  Gengæld  noget,  og  prutter  De  ikke  for  meget,  da  kan 

det    nok  hænde,  De  faar  en  endog  usædvanlig  høflig  og 
smigrende  Behandling. 

Moralsk  set  staar  den  russiske  Befolkning  i  Sibirien 
ikke  paa  højere  Trin  end  Befolkningen  i  de  fleste  andre 
Lande.  Det  er  ret  almindeligt,  at  Mand  og  Kvinde  leve 
sammen  i  Aarevis  og  avle  Børn,  uden  at  deres  Forbin- 
delse i  nogen  Maade  er  lovmedholdelig.  Et  saadant  Sam- 
liv er  ogsaa  meget  løst,  og  ved  mindste  Foranledning  fin- 
der ofte  en  Adskillelse  for  bestandig  Sted.  Mange  af  de 
til  Sibirien  indvandrende  Haandværkere  og  andre  efter- 
lade sig  i  Rusland  deres  Hustruer,  som  de  saa  meget  ofte 
snart  slaa  helt  af  Tankerne  for  at  hengive  sig  til  sibirisk 
Levevis  eller  tage  sig  en  ny  Kone. 

Ordningen  ved  de  store  sibiriske  Dampbade  tillader 
kontrollerede  og  ukontrollerede  unge  Kvinder  Adgang  til 
Separatbadene  sammen  med  de  mandlige  Badegæster,  ja 
Badene  ere  endog  ofte  forsynede  med  et  Par  Piger  til 
Gæsternes  behagelige  Afbenyttelse  mere  end  til  deres  Be- 
tjening. Ude  paa  Landet  leves  et  langt  sundere  Liv  end 
i  Byerne,  og  det  er  et  Fortrin,  at  Ungdommen  her  alle- 
rede i  16—20  Aars  Alderen  indgaar  i  lovligt  Ægteskab, 
endskønt  det  dog  maa  siges  at  være  en  tidlig  Giftealder. 
»Pjan  kakk  Saposjnik«  (fuld  som  en  Skomager)  lyder 
et  sibirisk  Mundheld.  Er  en  Skrædder-  eller  Skomager- 
svend i  Stand  til  at  holde  sig  ædru  og  arbejde  den  ene 
Uge,  bliver  han  borte  den  næste  og  turer  omkring  paa 
Knejper  og  i  Spillehusenes  Musik-  og  Dansesale,  til  alle 
de  fortjente  Penge  ere  slupne  op,  og  Klæderne  ere  pant- 
satte eller  solgte  og  ombyttede  med  gamle  Laser.  En 
Skomager-  eller  Skræddersvend  arbejder  eller  bor  i  øvrigt 
sjælden  længere  end  een  a  to  Uger  hos  én  Mester,  ofte 
kun  en  eller  to  Dage,  indtil  han  har  faaet  Lejlighed  til 
at  tilliste  sig  et  Stykke  Læder,  et  Par  Støvler,  et  Stykke 
Klæde    og    forsvinde    med   det.     Naar    Mestrene    ere   saa 

uforsigtige  at  udbetale  nogle  Rubler  i  Forskud  til  den 
arbejdssøgende,  løber  denne  gerne  bort  med  det  samme- 
og  søger  til  en  anden,  som  lian  \  eed  har  Brug  for  Svende. 
Organisationer  eller  Forbund  have  hverken  Mestrene  eller 
Svendene,  disse  sidste  kunne  dog  ved  at  optræde  enigt 
og  true  med  at  forlade  deres  Pladser,  naar  Mestrene  have- 
mest  Brug  for  Folk,  tiltvinge  sig  en  højere  Løn.  Naar 
de  sibiriske  Svende  om  Søndagen  ere  ude  paa  Svir,  komme 
de  aldrig  paa  Værkstederne  igen  førend  sent  om  Manda- 
gen; men  her  skulle  de  nu  »poehmelitsa«  (faa  sig  en  Dram 
for  at  genvinde  den  tabte  Ligevægt,  en  Opstrammer),  og 
det  ender  da  ofte  med,  at  de  vedblive  at  »poehmelitsa« 
Dage  og  Uger  i  Rad,  indtil  Penge,  Klæder  og  Møbler 
eller  alt,  hvad  de  ejede,  er  fløjten.  Saa  kommer  Angeren, 
Selvbebrejdelserne,  Græmmelsen,  Løfterne  om  et  forbedret 
Levned.  Men  de  sibiriske  Haandværkssvendes  Vilje  er 
om  muligt  endnu  svagere  end  andre  Menneskers! 

Uhøflig  og  raa  er  saa  vel  det  mandlige  som  det  kvinde- 
lige sibiriske  Tjenestetyende.  Sjælden  tjener  en  Pige  et 
Herskab  i  længere  Tid.  Opsætsighed,  Spektakler  og  Op- 
sigelse maa  man  daglig  være  forberedt  paa  —  Kontrakter 
er  det  ikke  muligt  at  slutte  —  og  sjælden  ender  en  Tje- 
nestepiges Bortgang  uden  Larm  og  Brag.  Lige  saa  upaa- 
lidelige  og  grimme  i  Ord  og  Adfærd  som  Tjenestepigerne 
ere  Herskabernes  Kuske  —  Undtagelser  lindes  der  jo  al- 
tid — ,  de  ere  vanskelige  at  stille  tilfreds  og  have  med 
at  gøre.  Det  maa  synes  underligt,  at  det  Sted,  hvor 
Maden  bliver  tillavet,  ogsaa  tjener  Tyendet  som  Opholds- 
sted. Men  saaledes  er  det;  hos  mange  om  ikke  hos  alle 
de  Familier  i  Byerne,  der  holde  Tjenestefolk,  har  i  alt 
Fald  Kusk  og  Kokkepige  som  Regel  intet  andet  Opholds- 
sted, naar  de  skulle  være  inden  Døre,  end  netop  Køkke- 
net, som  fortrinsvis  udgør  en  lille,  étrummet  Bygning 
adskilt  fra  Hovedhuset  og  indesluttet  af  den  fælles  Gaard. 

De  mange  ækle,  graadige,  brune  eller  sorte  Kakerlaker, 
som  leve  i  Køkkenet,  skulle  heller  ikke  tjene  til  at  fremme 
Appetiten  hos  den  fremmede,  der  er  kendt  med  Forhol- 
dene og  skal  spise  af  Køkkenets  Retter. 

Oppe  under  Loftet,  over  Bagerovnen,  paa  Gulv  og 
Vægge,  alle  Steder  optræder  det  fede  og  hurtige  Insekt. 
Henne  i  Sengene  aander  Køkkenpersonalet  tungt,  deres 
Hænder  famle  hid  og  did  for  at  dæmpe  den  irriterende 
Kløe  fra  de  rovlystne  Sengetæger.  —  Ved  at  undersøge 
Brød  og  andre  Levnedsmidler,  der  henstaa  i  Køkkenet, 
vil  man  finde,  at  de  allerede  efter  en  halv  Nats  Forløb 
bære  meget  tydelige  Spor  af  at  have  været  i  Berøring 
med  Insektsværmene.  —  Enkelte  Russere  gøre  svage  For- 
søg paa  at  fordrive  Sengetæger,  som  andre,  ved  i  Aare- 
vis  at  leve  sammen  med  og  omgaas  dem,  ere  blevne  næ- 
sten ligegyldige  for;  men  Tægerne  ere  kloge  og  overliste 
Folk  ved  at  krybe  hen  under  Loftet  og  lade  sig  falde  ned 
i  Sengen  til  den  sovende,  som  snart  kommer  efter,  hvad 
der  er  hændet.  For  at  blive  af  med  Kakerlaker  griber 
man  i  Landsbyerne  ofte  til  det  Middel  at  rømme  Huset 
en  Maanedstid  eller  to  midt  i  den  strænge  Vinter  for  at 
udhungre  dem.  Det  lykkes  ogsaa  at  faa  dem  til  at  bukke 
under,  men  sjælden  gaar  der  lang  Tid,  efter  at  Huset  er 
blevet  beboet  paa  ny,  før  man  atter  er  lige  overhængt  af 
Plagen. 

Russerne  i  Sibirien  dele  sig  i  ikke  faa  Trossekter; 
de  mest  udbredte  er  Kersaki  eller  Starovjertsy  (gammel- 
troende),  Malakaner,  Skopsy  og  Lutheranere,  til  de  sidste 
høre  imidlertid  kun  faa  Russere,  men  derimod  de  forviste 
Kurlændere,  Liflændere  og  Finner.  De  tre  førstnævnte 
Trossekter  ere  ilde  lidte  af  de  rettroende  Katoliker,  og 
fra  Myndighedernes  Side  ere  de  udsatte  for  Forfølgelser. 
At  Skopsy'erne  straffes  strængt  for  den  taabelige  Mis- 
handling   af  deres    Legemer,    der,   hvis   den    blev    sat    i 

Gang  over  Eor  alt  Mandkøn,  vilde  ende  med  Mennesk« 
hedens  Tilintetgørelse,  er  rimeligt  og  ikke  mere  end  bil- 
ligt. Sekten  er  ikke  talrig,  men  den  vinder  dog  aarlig 
liere  Tilhængere.  For  at  lade  sig  lemlæste  faa  Fanati- 
kerne større  Pengesummer  udbetalte.  Sekten  trives  ogsaa 
kun  i  Kraft  af  sine  store  Midler.  Skopsy'erne  forvises  til 
Landets  allernordligste  af  Russere  befolkede  Landsbyer 
og  sendes  ogsaa  i  Katorgi  (Straffeanstalter).  Det  er  i 
øvrigt  temmelig  let  at  skelne  en  Skopser  fra  et  normalt 
Menneske,  han  har  nemlig  en  meget  bleg  Ansigtsfarve, 
afrundede  fyldige  Former,  et  kvindagtigt  Væsen,  en  lin, 
skærende  Kvindestemme,  meget  fyldig  Haarvækst  og  intet 
Skæg.  —  Kersakerne  afvige  fra  den  ortodokse  Tro  ved 
ikke  eller  i  hvert  Fald  kun  i  en  meget  uvæsentlig  Grad 
at  dyrke  Helgener  og  Billeder,  de  have  ingen  Præster,  da 
de  mene,  at  enhver  kan  være  sin  egen  Præst.  De  be- 
tragte Tobaksrøgning  og  Alkoholdrikning  som  Synd,  og 
de  skulle  have  Anerkendelse  for  deres  vise  Syn,  -  alt, 
hvad  der,  i  Stedet  for  at  gavne  Legemet  og  Sjælen,  øde- 
lægger dem,  maa  saa  vist  være  syndigt.  Kersakerne 
faste  ligesom  de  ortodokse  Russere,  de  tilbede  Maanen, 
Solen  og  Stjærnerne  og  føre  i  det  hele  taget  et  eksem- 
plarisk om  end  alt  for  tilbagetrukket  og  roligt  Liv; 
de  bede  ligesom  Muhamedanerne  ved  Hjælp  af  Bønne- 
snore. 

Malakanerne  (Malako  =  Mælk)  have  faaet  deres  Navn 
af  den  Omstændighed,  at  de  næsten  udelukkende  ernære 
sig  af  Mælk  og  Mælkespiser.  Saa  vidt  jeg  erindrer,  nyde 
de  aldrig  f.  Eks.  Kød  lige  saa  lidt  som  Fisk,  der  ingen 
Skæl  har,  de  dejlige  Aal,  Stør  og  Kvabber  maa  de  f.  Eks. 
ikke  spise. 

Malakanerne  tro  ligesom  Kersakerne  paa  en  treenig 
Gud,  men  hos  dem  ere  Helgenbillederne  helt  banlyste. 
De  kunne  mange  og  lange  Bønner  uden  ad  paa  Fingrene, 

og  Bibelen  skal  findes  i  alle  deres  Huse.  Malakanerne 
gaa  lige  saa  lidt  som  Kersakerne  i  de  russiske  ortodokse 
Kirker,  de  forrette  deres  Andagt  hjemme.  Paa  Grund  af 
deres  Tro  ere  mange  Malakaner  blevne  forviste  fra  euro- 
pæisk Rusland;  omkring  Byen  Blagovetschensk  bo  de 
for  sig  selv  i  store  Landsbyer. 

De  ortodokse,  sibiriske  Præster  skulle  i  Almindelig- 
hed ikke  være  meget  oplyste  eller  dannede,  men  Almuen 
ser  op  til  dem,  skønt  med  blandede  Følelser;  den  er  nem- 
lig kommen  efter,  at  Præsterne  ikke  selv  altid  efterkomme 
deres  egne  Formaninger,  at  de  t.  Eks.  i  de  store  Faster 
spise  baade  Kød  og  Mælk  og  Smør,  medens  de  indtræn- 
gende bede  Menighederne  om  at  forsage  Kødspiserne  for 
deres  Saligheds  Skyld.  —  Et  Par  Gange  om  Aaret  køre 
Landsbypræsterne  eller  deres  Diakoner  omkring  til  alle 
Huse  i  Sognet  for  at  tigge;  de  faa  forskellige  Levneds- 
midler, men  de  gives  ikke  altid  af  et  glad  Hjærte.  jeg- 
sad  en  Efteraarsdag  inde  hos  en  fattig  Enke  i  en  Landsby 
og  spiste  et  tarveligt  Maaltid  Mad,  da  Sognepræsten  med 
en  med  forskellige  Levnedsmidler  næsten  fyldt  Vogn  holdt 
udenfor  og  pikkede  paa  Stuens  lille  Vindue.  Konen  saa 
straks,  hvem  det  var,  sprang  op  fra  Stolen  og  raabte: 
»Apjæt  batusjka,  a  mjene  tseho  odatj  jemu!  (Der  har  vi 
igen  lille  Far  (Præsten),  men  hvad  har  jeg  at  give  ham?) 
Konen  løftede  imidlertid  Lemmen  i  Køkkengulvet  op,  løb 
ned  ad  Trappen  i  Kælderen  og  kom  tilbage  med  en  stor 
Skaal  Grøntsager,  som  hun  sprang  ud  med  og  hældte  i 
Vognen.  Da  saa  Præsten,  der  var  sin  egen  Kusk,  var 
borte,  beklagede  hun  sig  over,  at  han  ikke  kunde  lade 
hende,  som  var  saa  fattig,  være  i  Fred.  Præsternes  Løn 
bestaar  vistnok  for  den  væsentligste  Del  i  Naturalier, 
som  de  paa  ovenstaaende  Maade  selv  indsamle.  Det  er 
uvisse  og  ofte  vel  maadelige  Sportler,  og  ikke  kan  det 
være  morsomt  for  Præsten  heller  at  udsætte  sig  for  alt, 

hvad  dir  kan  følge  af  saadanne  Ekspeditioner  for  at  skaffe 
Mad  i  sit  Forraadskammer. 

For  Daabs-  og  Bryllupsforretninger  skulle  Præsterne 
tage  sig  godt  betalte.  De  aflægge  ogsaa  endog  i  de  store 
Byer  Husbesøg  alene  for  at  indsamle  Penge.  De  Eølges 
parvis  ad  med  et  Krucifiks  og  en  Bønnebog  i  Haanden  ; 
i  hvert  Hus,  de  komme  til,  messe  de  en  Bøn  foran  [ko- 
nerne, sædvanlig  i  Overværelse  af  Husstanden,  der  signer 
sig  andægtig,  og  saa  gaa  de  skyndsomst  igen,  etter  at 
Husfaderen  har  stukket  nogle  Penge  til  dem,  som  de  be- 
skedent putte  i  deres  store  Lommer  i  Ornat-Kjolerne.  En 
Gang  var  jeg  tilstede  i  et  Hus,  da  en  af  Præsternes  Kjo- 
ler revnede  af  Sølvets  Vægt,  hele  Stuegulvet  bedækkedes 
med  Penge,  og  det  kan  hænde  sig,  at  det  varede  længe, 
før  de  klingende  Mønter,  der  afstedkom  et  skrækkeligt 
Rabalder,  da  de  faldt,  alle  atter  laa  velbeholdne  i  Pia- 
stens Lomme,  som  en  af  de  tilstedeværende  Kvinder 
under  Opsamlingen  havde  repareret. 

En  af  Præsterne  i  Jenisejsk  kom  jeg  tilfældigvis  til 
at  stifte  et  flygtigt  Bekendtskab  med.  Det  var  ude  paa 
Torvet.  En  primitiv  Vogn  korte  op  til  Grønthandler- 
skerne, som  sad  i  en  lang  Rad  paa  samme  Vis  som  Ko- 
nerne nede  paa  Gammel  Torv.  Der  var  kun  een  Person 
i  Vognen,  han  havde  en  gammel  falmet  og  sid  Kaftan 
paa,  Haaret  laa  i  store  uredte  Tjavser  ned  paa  Skuldrene, 
og  den  støvede,  antike  Hat  harmonerede  ikke  med  det 
røde,  velnærede  Ansigt.  Manden  i  Vognen  var  en  af 
Byens  Præster,  en  gemytlig  Personlighed  forresten.  Han 
købte  Cedertrænødder  hos  fire  af  Konerne  og  Grøntsager 
hos  tre.  Men  da  han  saa  skulde  gøre  Regnskabet  op  med 
dem,  kom  det  til  svære  Forviklinger,  Præsten  kunde  ikke 
huske,  hvad  han  skyldte  hver  især,  og  vilde  ikke  rigtig 
fæste  Lid  til  de  om  Vognen  sammenstimlende  Madam- 
mers  Forsikringer.      Saa   paatog    Hans    Velærværdighed 

sig  en  noget  reserveret  Mine  og  begyndte  at  pille  Nød- 
derne ud  af  en  Kogle,  knække  dem,  spise  Kærnerne,  men 
spytte  de  knuste  Skaller  i  den  venstre  Haand  for,  naar 
denne  var  halvfyldt,  at  smide  dem  ud  over  Forsamlingen, 
ligesom  det  skulde  hjælpe  til  at  opfriske  Erindringen  hos 
ham.     Men  til  ingen  Verdens  Nytte. 

»Kom  hid,«  siger  Præsten  til  en  af  de  utaalmodige 
Koner;  »hvor  meget  gav  jeg  dig?«  »Saa  meget«  (23  Kopek), 
siger  Konen.  »Nej,«  siger  Præsten,  »du  har  at  give  mig 
tilbage,  det  er  dog  forkert.«  »Njet  vrosj  batusjka«  (nej, 
du  lyver,  Batusjka),  svarede  Konen,  og  saaledes  blev  de 
ved,  alle  Konerne  og  Præsten  i  lang  Tid.  Hvorledes  eller 
om  de  kom  til  Forlig,  er  ikke  godt  at  vide,  men  Opgøret 
blev  vist  meget  vanskeligt,  da  Regnskabet  syntes  at  for- 
vikle sig  mere  og  mere,  alt  efter  som  Disputen,  der  var 
meget  fornøjelig,  fortsattes.  Men  jeg  maatte  gaa,  før  Præ- 
sten havde  faaet  klaret  Skærene.  —  I  Landsbyerne  skelne 
Præsterne  sig  ofte  ikke  fra  de  almindelige  Bonder.  Jeg 
har  et  Par  Gange  forvekslet  Præster  med  Brodjæga'er 
(Landstrygere),  tilsmudsede  og  udeltagende,  i  gamle  Klæ- 
der, har  jeg  fundet  dem  siddende  paa  Jorden  i  Udkanten 
af  Bygderne.  Men  da  de  forrette  Markarbejde  paa  samme 
Maade  som  Bønderne,  kunne  de  ikke  altid  være  lige  propre. 

Efter  Sigende  skal  der  endnu  i  Sibirien  findes  Præster, 
som  ikke  kunne  læse  og  skrive ;  af  dem  kan  der  dog  vist 
nu  ikke  være  mange  tilbage. 

XXVII 

Fra  Sibirien  via  Is-  og  Karahavet 
til  Europa. 

Irkutsk.  —  Ned  ad  Angarafloden.  —  Krasnojarsk.  -  Et  inter- 
essant Museum.  —  Alene  fra  Krasnojarsk  til  Jenisejsk  i  en  læk 
Baad.  —  Tropisk  Varme,  skoldede  Ben.  —  Sammen  med  forhen= 
værende  Forbrydere.  —  I  Jenisejsk.  —  Trojskij  Klostret  og  dets 
Helgen.  —  Uærlighed  og  Byttehandel.  —  Nye  Indfødte.  —  Gun= 
stig  Bør.  Troldmanden  ledsager  mig.  —  Paa  den  nordligste 
Fiskeri-  og  Handelsstation  i  Jenisejbugten.  —  Afslutning  paa 
Baadfarten.  —  Om  Bord  paa  det  engelske  Flodskib  „Minusinsk" 
-  Afrejse  med  „Lorna  Doone".  —  I  Drivisen.  —  I  Land  ved 
Mesney  øen.  -  -  Forholdene  ved  Vajgatsch  og  Novaja  Semlja.  — 
Ud  i  aabent  Hav.  —  Ankomst  til  Norge.  —  1  England.  —  Hjem 
over  København. 

I  omtrent  6  Aar  havde  jeg  gennemstrejfet  store  Dele  af 
Sibirien  og  i  den  Tid  oplevet  adskillige  baade  tragiske 
og  fornøjelige  Æventyr,  været  udsat  for  Overfald  og 
Mordforsøg,  men  ogsaa  høstet  Udbytte  i  Form  af  mindre 
etnografiske  og  zoologiske  Samlinger  foruden  Kundskab 
om  sibiriske  Forhold  i  Almindelighed.  Saa  skulde  jeg 
rejse  hjem  og  valgte  den  hidtil  næsten  ubenyttede  og 
lidet  —  af  Passagerer  slet  ikke  —  kendte  Søvej  langs 
Nordasiens  og  Nordeuropas  Kyst. 

Fra  Irkutsk  skulde  Rejsen  gaa  ned  ad  Angarafloden, 
Jenisej  og  videre  over  Is-  og  Karahavet  til  England. 

Jeg  havde  faaet  at  vide,  at  der  nede  ved  Pristan'en 
(Kajen)  laa  en  Lægter  (stor  Flodpram),  som  skulde  afgaa 
til  Jenisejsk  med  Te,  og  opsøgte  derfor  Ejermanden  for 
at  anmode  om  Lov  til  at  rejse  med.  Det  var  der  intet 
i  Vejen  for,  »naar  jeg  vilde  tage  til  Takke  med  Bekvemme- 
lighederne.« En  dejlig  Junimorgen  stod  vi  nedad  Strømmen, 
men  først   efter  31    Dages  Forløb  ankom  vi  til  Jenisejsk. 

Besætningen,  der  bestod  af  -Karavaner«  (Mænd  med 
ubestemmeligt  Naturel  og  Fortid,  Vagabonder),  var  under 
hele  Rejsen  nødsaget  til  at  bære  fine  Haarnet  for  at  be- 
skytte Ansigtet  mod  de  giftige  Myggesværme. 

Sejladsen  ned  ad  Angarafloden  er  en  af  de  Oplevelser, 
som  man  aldrig  glemmer.  Vi  passerede  >  Paroger« 
(Tærskler;  Fald),  hvor  Bølgerne  brusede  og  buldrede  i 
mægtig  Vrede  mod  en  Mangfoldighed  af  Over-  og  Under- 
vandsskær. Saa  snart  vi  kom  i  Nærheden  af  disse  far- 
lige Passager,  blottede  enhver  af  Karavanerne  Hovedet 
og  signede  sig  andagtsfuld  med  Ansigtet  vendt  mod 
Solen.  Først  efter  at  vi  lykkeligt  var  komne  over,  toges 
Hovedbedækningen  paa  igen.  Fire  Mand  staa  agter  ude 
og  styre  med  en  kolossal  Aare,  og  Kommandoen  lyder  til 
det  roende  Mandskab ;  men  tørner  Prammen  i  den  rivende 
Fart  mod  Klipperne,  er  det  i  Reglen  ude  med  den. 
Rejsen  var  hele  Tiden  begunstiget  af  meget  godt  Vejr, 
enkelte  Dage  viste  Termometret  32  Gr.  R.  i  Skyggen, 
men  da  var  det  næsten  ikke  til  at  holde  ud,  især  hvis 
det  var  stille,  og  de  giftige  Insekter  som  Støvskyer  om- 
sværmede os  og  trodsede  baade  Net  og  Karavanernes 
Forbandelser. 

Langs  Angarafloden  findes  en  herlig,  vild  Natur,  og 
Skovene  strække  sig  jævnlig  helt  ned  til  Vandet.  Afløses 
de  lave  Bredder  af  stejle  Fjælde,  ere  disse  gerne  beklædte 
med  Buskvækster  og  Træer. 

En  sjælden  Gang  ses  en  ensom  Landsby  omgiven  af 

Sibirien  i  vore  Dage.  21 

en  grøn  Mark,  der  til  alle  Sider  begrænses  af  mægtige 
Cedertræskove.  Paa  nogle  af  de  Steder,  hvor  Bredderne 
danne  lave  Sandforstrande,  er  det,  at  Menneskene  have 
bygget  sig  Huse  og  dyrket  en  Plet  Jord.  I  Skovbrynet 
i  Bygdernes  Nærhed  græsse  Hornkvæg  og  Heste,  men  i 
Middagsheden  ligge  Køerne  nede  paa  Sandet  og  tygge 
Drøv  eller  vade  ud  i  Floden  for  at  drikke. 

Ved  Landsbyen  Strelka  ikke  langt  fra  Angaraflodens 
Udløb  i  Jenisej  laa  ved  vor  Ankomst  to  moderne  Flod- 
renserskibe,  byggede  i  England  for  den  sibiriske  Vand- 
vejs-Administrations Regning.  Et  kostbart  og  tillige 
vanskeligt  Arbejde  for  at  rense  Angarafloden  skulde 
netop  paabegyndes.  Ved  Hjælp  af  Dynamit,  hvorved 
Parogernes  Klipper  agtedes  sprængte,  og  stærke  Fortøj- 
ninger haabede  man  at  kunne  gøre  Floden  sejlbar  saa- 
ledes,  at  Dampskibe  kunde  gaa  op  ad  Strømmen. 

Til  Dato  havde  kun  et  eneste  Dampskib  vovet  sig 
ned  ad  Angarafloden.  De  Telægtere,  som  i  Aarets  Løb 
ankomme  fra  Irkutsk  til  Jenisejsk,  hugges  op  til  Brændsel ; 
det  er  solide,  store  Skibe,  med  en  Drægtighed  af  fra  50 
til  flere  Hundrede  Tons,  og  dem  kan  man  paa  Bestem- 
melsesstedet købe  for  en  25  til  50  Kroner  Stykket. 

Ved  Strelka  blev  de  pasløse  Subjekter  landsatte,  for 
at  de  og  Prammens  Ejer,  som  ikke  har  Lov  til  at  hyre 
Folk  uden  Pas,  ikke  skulde  komme  ind  under  Lovens 
Arm  i  Jenisejsk.  Besætningen  havde  faaet  god  Respekt 
for  Parogerne,  og  med  fri  Vilje  vilde  ingen  af  dem  gøre 
Turen  om  igen.  Den  umiddelbart  overhængende  Fare 
havde  vistnok  hos  nogle  af  dem  efterladt  Spor  af  alvor- 
lige Indtryk.  Ellers  var  de  nogle  forhærdede  Krabater. 
En  af  Karavanerne  meddelte  saaledes  bl.  a.  sine  Kamme- 
rater, at  han  var  paa  Vej  til  Europa  for  at  slaa  sin  egen 
Søster  ihjel.  »Om  der  ikke  skulde  meget  Mod  til  for 
med  Overlæg  at  begaa  et  Mord?«    —    »Nej,«    siger  Ban- 


323 


diten,  »ikke  mere,  end  der  skal  til  for  at  dreje  Halsen 
om  paa  en  Høne.  <  Jeg  undgik,  saa  godt  det  lod  sig  gøre, 
at  komme  i  alt  for  intim  Berøring  med  de  raa  forbry- 
derske Mennesker. 

Med  fem  Mands  Besætning  afsejlede  Lægteren  for 
god  Vind  en  Morgenstund  fra  Strelka;  om  Aftenen  var 
vi  i  Jenisejsk.    Det  havde  været  en  yderst  spændende  Tur. 

Da  jeg,  før  jeg  forlod  Landet,  havde  en  nødvendig 
Mission  at  udføre  i  Krasnojarsk,  tog  jeg  straks  dertil  med 
Dampskib. 

Krasnojarsk,  som  har  sit  Navn  af  en  rød  Bjærg- 
masse,  der  findes  i  dens  Nærhed  (krasno-jar  =  rød 
Klippe),  er  en  meget  smuk,  malerisk  By.  De  ornamente- 
rede, anselige  Bygninger,  der  ere  opførte  af  mørkerød 
eller  gulagtig  Sten,  til  Dels  fra  de  røde  Klipper,  gøre  et 
yderst  venligt  og  net  Indtryk.  Gaderne  ere  retvinklede 
og  brede,  til  Dels  stensatte,  men  ikke  meget  befærdede 
paa  almindelige  Dage.  Markedsdagene,  Fredag  og  Lør- 
dag, er  der  mere  Liv,  og  paa  Søn-  og  Helligdage  ses 
Grupper  af  Mænd  og  Kvinder  paa  Vej  til  og  fra  Kirken. 
Om  Eftermiddagen  promeneres  der  paa  Hovedstrøgene, 
hvor  de  fornemme,  forfængelige  sibiriske  Brunetter  til- 
trække sig  Opmærksomheden  ved  deres  elastiske,  lette 
og  ranke  Holdning  og  live  op  ved  deres  livlige,  ugenerte 
Tale  og  Latter;  de  unge,  behandskedeSpradebasser(»frant«) 
med  den  bløde,  sorte  Hat  eller  den  stilfulde,  russiske 
Kasket  søge  paa  deres  Side  ikke  at  passere  helt  ube- 
mærkede gennem  Menneskevrimlen. 

Efter  et  Par  Dages  Ophold  i  Krasnojarsk  tog  jeg,  da 
der  først  senere  vilde  gaa  Dampskib  ned  ad  Floden, 
med  Baad  afsted  fra  Byen.  Jeg  havde  om  Lørdagen  paa 
Markedet,  hvor  der  var  en  meget  stor  Omsætning  af 
alle  tænkelige  Sager,  og  hvor  især  Landbefolkningen 
med    sine    forskellige  Produkter:  Fødevarer   og  Husflids- 

artikler,  var  fremtrædende,  købt  en  lille  brugt,  fladbun- 
det Baad,  af  Form  som  en  norsk  Pram,  et  Par  Aarer,  en 

Stang  til  Mast  og  Dug  ti!  Sejl  samt  Proviant  for  en  Uge, 
og  i  en  ejendommelig  konstrueret  Droske  transporteret 
disse  Sager  ned  til  Floden,  som  flyder  tæt  forbi  Byen. 
Jeg  betalte  min  Regning  i  Hotellet,  aflagde  et  Besøg  i 
Byens  Museum,  hvis  dygtige  Forstander,  Ornitologen 
Kibert,  med  megen  Beredvillighed  vejledede  mig  gennem 
Samlingerne,  hvoraf  den  etnografisk-antropologiske  fore- 
kom mig  interessant  og  værdifuld,  uden  dog  at  være  sær- 
lig righoldig,  og  gjorde  mig  saa  klar  til  at  bryde  op.  Da 
Baaden  var  kommen  i  Vandet,  viste  den  sig  at  være  meget 
læk;  jeg  tog  den  op  igen,  gav  den  en  flygtig  Kalfatring 
med  Hamp  og  Tjære,  og  roede  saa  bort.  Efter  5X2  Dags 
Forløb  ankom  jeg  til  Jenisejsk.  Turen  nedad  Floden  var 
ikke  uinteressant.  Jeg  maatte  passere  en  for  aabne  Baade 
og  ikke  lokalkendte  Folk  ualmindelig  farlig  Parog.  Med 
frygtelig  Fart  hvirvlede  det  spinkle  Fartøj  af  Sted  i  den 
rivende  Strøm  ind  imellem  skjulte  og  synlige  Klipper. 
Det  syntes  mig  lidt  mærkeligt,  at  den  ikke  stødte  og  ikke 
gik  under  med  mig.  Midt  ude  i  Parogen  er  en  dyb,  men 
smal  Rende,  som  Dampskibene  følge;  men  Vandet  er  dér 
i  Oprør  og  bryder  med  en  Uendelighed  af  krappe,  stejle 
Bølger,  som  straks  vilde  fylde  den  Baad,  som  vovede  sig 
derud.  Jenisejparogen  er  omtrent  en  halv  Fjerdingvej 
bred.  Mellem  Krasnojarsk  og  Jenisejsk  talte  jeg  107  Byg- 
der paa  begge  Sider  af  Floden,  selvfølgelig  undgik  flere 
min  Opmærksomhed.  Afstanden  mellem  de  to  Byer  er  ad 
Flodvejen  mellem  7  og  800  Verst. 

Nætterne  tilbragte  jeg  enten  i  Baaden,  som  drev  for 
Strømmen,  eller  i  en  eller  anden  Bygd.  Det  var  ikke 
altid  let  at  faa  Logis,  naar  jeg  kom  til  Gaarde,  efter  at 
Mørket  var  faldet  paa;  jeg  indgød  i  Reglen  baade  Frygt 
og  Mistænksomhed   ved    min   pludselige,   natlige    Banken 

paa  Husdørene.  En  Aften  silde  gik  jeg  rundt  i  en  Bygd 
paa  omkring  25  Huse  uden  at  slippe  ind  noget  Steds; 
forresten  var  jeg  maaske  utilbørlig  skødesløs  i  min  Op- 
træden, jeg  bar  nemlig  mine  Støvler  og  Strømper  i  Hæn- 
derne i  Stedet  for  paa  Benene.  Det  livede  saa  dejligt  op 
i  Nerver  og  Sind  at  gaa  der  og  vade  i  Natteduggen.  Paa 
Vejen  ned  til  Flodbredden  igen  passeredes  en  ussel  Hytte, 
som  jeg  før  ikke  havde  villet  gaa  op  til.  Det  var  mørkt, 
Duggen  havde  bredt  sig  over  det  hele,  og  den  fugtige 
Nattetaage  rullede  hen  over  Markerne.  Jeg  var  tyndt 
paaklædt  og  havde  derfor  netop  ingen  synderlig  Lyst  til 
at  overnatte  ude.  Saa  gik  jeg  op  til  Hyttens  lille  Vindue, 
hvorfra  et  mat  Lysskær  blinkede,  og  bankede  paa.  Langt 
om  længe  kom  et  Hoved  til  Syne  i  en  af  Ruderne;  jeg 
præsenterede  mig,  meddelte,  hvorhen  Rejsen  gjaldt  etc, 
besvarede  alle  Spørgsmaalene,  som  blev  gjorte  indenfor, 
og  fik  til  sidst  følgende  Svar  paa  min  Bøn  om  Nattely: 
»Jeg  vilde  nok  tillade  dig  at  komme  ind,  men  min  Hustru 
er  angst  for  at  tage  mod  Folk  saa  sent  paa  Natten.« 
Endelig  efter  megen  Tryglen  og  Løfte  om  god  Betaling- 
kom  Manden  og  lukkede  op  for  mig.  Jeg  kom  ind  i  et 
Rum,  det  eneste,  hvoraf  Huset  bestod;  paa  et  Leje  paa 
Gulvet  laa  en  Kvinde  og  tre  Børn.  Moderen  kom  paa 
Benene,  og  Manden  spurgte,  om  jeg  vilde  tage  til  Takke 
med  at  ligge  paa  Gulvet,  for  saa  skulde  de  se  til  at  til- 
vejebringe nogle  Klæder  til  Underlag;  men,  tilføjede  han, 
her  er  saa  mange  Sengetæger,  at  det  næppe  er  til  at 
holde  ud  for  os  om  Natten.  Da  jeg  af  Erfaring  havde 
lært,  hvilken  ækel  Plage  disse  flade,  røde  Tæger  er,  var 
det  forstaaeligt,  at  det  ikke  kunde  nytte  noget  at  forblive 
i  Huset,  da  man  alligevel  hverken  vilde  faa  Ro  eller 
Søvn.  —  Uha!  naar  Russerne  beklage  sig  over  Væggetøj, 
ja  saa  vilde  det  blive  rent  galt  for  mig.  Konen  gik  halv- 
paaklædt  ud  i  Gaarden  efter  en  Krukke  Mælk,  hun  havde 


326 


opbevaret  i  en  Kælder.  Medens  jeg  nød  den  styrkende 
Drik  til  et  Stykke  tørt  Brød,  fortalte  den  unge  Husbonde, 
at  han  for  ganske  kort  Tid  siden  var  vendt  tilbage  fra  en 
Pilgrimsfærd  til   »Jerusalim«. 

Det  er  meget  almindeligt,  at  Russerne  i  kritiske  Øje- 
blikke, især  i  vanskelige  Sygdomstilfælde,  love  Almisser 
eller  gøre  ubesindige  Løfter,  som  det  bliver  dem  en  uaf- 
viselig Pligt  at  indfri.  Almisserne  bestaa  meget  ofte  kun 
i  et  Lys  til  et  Helgenbillede  »Bosje  na  svetschke«  (Gud 
til  et  Lys,  o:  et  Lys  til  Gud,  Ikonen).  Sammen  med  den 
unge  Mand  havde  andre  valfartet,  nogle  satte  alle  deres 
Skillinger  til  paa  den  lange  Tur  og  var  komne  hjem  igen 
i  den  yderste  Armod. 

Jeg  fik  Tiltro  til  det  fattige  Ægtepar,  og  de  nærede 
ikke  længere  Mistro  til  mig,  men  i  deres  Tægehus  kunde 
jeg  ikke  blive;  paa  Gulvet  laa  Børnene  og  væltede  sig 
fra  den  ene  Side  til  den  anden,  nu  og  da  vaagnende  op 
af  Søvnen;  Staklernes  smaa  Hænder  var  hele  Tiden  i 
uvilkaarligt  Arbejde  for  at  fjærne  den  irriterende,  kløende 
Fornemmelse,    som  de    blodsugende   Snyltedyr   forvoldte. 

Ude  i  Gaarden  stod  en  Høstak,  og  i  den  gravede  jeg 
mig,  efter  Russerens  Raad,  ned;  dog  Stakken  var  vaad  af 
Dug,  og  Høet  for  øvrigt  saa  fugtigt,  at  jeg  hele  Natten 
følte  mig,  som  om  jeg  laa  i  en  Seng  mellem  vaade  Lagen, 
men  i  Ansigtet  skar  mig  de  hvasse  Straa. 

Tidlig  næste  Morgen  sad  jeg  i  min  Baad,  som  under 
hele  Turen  vedblev  at  være  læk. 

Vejret  var  smukt,  Omgivelserne  ligesaa,  og  Sindet 
som  Følge  deraf  let  og  fortrøstningsfuldt. 

Det  var  Helligdag  og  fortryllende  Vejr,  da  jeg  roede 
midt  ude  paa  Floden  og  hørte  Sang  og  Latter  inde  under 
Land;  en  Baad  stævnede  ud  imod  mig;  den  kom  nærmere, 
og  det  viste  sig,  at  dens  Besætning  bestod  af  tre  statelige 
Russerinder  og   en   lille   Dreng.     Det  varede  ikke  længe, 

saa  havde  jeg  den  paa  Siden.  De  kraftige  klare  Røster 
fra  de  unge  Strubehoveder  og  svulmende  Læber  gjaldede 
ud  over  Flodens  spejlblanke  Flade  og  gav  Ekko  i  Fjæld- 
kløfter  og  Skovens  Træer;  Tilværelse  og  Omgivelser  for- 
mede sig  til  et  idyllisk  Hele. 

Længe  efter,  at  Sibirjatschka'erne  havde  budt  mig 
Farvel  og  ønsket  lykkelig  Rejse,  lød  de  glade  Toner  af 
»Sørøvernes  Sang  paa  Volgafloden«  —  den  sidste  Sang, 
de  havde  foredraget  —  i  mine  Øren. 

En  Solskinsdag,  da  det  var  meget  varmt,  udhvilede 
jeg  mig,  efter  en  Svømmetur  i  Floden,  paa  nogle  flade 
Klipper  ved  Stranden  og  faldt  i  Søvn.  Jeg  havde  tildæk- 
ket mig  med  Baadsejlet,  men  da  jeg  ikke  havde  taget 
Strømperne  paa,  og  Benene  under  Søvnen  stak  frem  under 
dette,  vaagnede  jeg  snart  med  stikkende  Smerter  i  Læg- 
gene.    Følgerne  af  min  Uforsigtighed  bar  jeg  længe  efter. 

En  Aften  kom  jeg  til  et  Sted  ved  Bredden,  hvor  der 
stod  en  lille  Hytte,  en  Røgsøjle  steg  i  Vejret  udenfor;  jeg 
glædede  mig  til  en  Samtale  med  Fiskerne,  som  formo- 
dentlig her  havde  deres  Ophold  under  Fisketiden,  og 
lagde  ind  til  Land,  hvor  der  til  Tørring  paa  nogle  Støtter 
hang  Liner  og  Garn. 

Efter  at  jeg  var  stegen  op  paa  Bredden,  kom  to 
Mænd  ned  fra  Hytten  og  bød  mig  velkommen.  Paa  mit 
Spørgsmaal,  om  det  lod  sig  gøre  at  faa  nogen  Aftensmad 
tilberedt  ved  deres  Ild,  og  om  jeg  kunde  overnatte  hos 
dem,  svarede  de:  Jo,  det  kunde  jeg  nok,  og  saa  gik  vi 
op  til  Hytten.  Uden  for  det  simple  Blokhus  sad  tre 
Mænd  i  Færd  med  deres  Aftensmad,  som  bestod  af  kogt 
Fisk  samt  Fiskesuppe  med  Brød  til.  Jeg  blev  opfordret 
til  at  deltage  i  Maaltidet;  men  da  jeg  lod  Mændene  vide, 
at  jeg  længere  oppe  ad  Floden  havde  købt  fire  delikate 
Sterletter,    og  at  de   endnu  var  levende  i   Baaden,   tilbød 

de  sig  at  koge  en  af  dem  for  mig,  medens  jeg  foreslog, 
at  vi  skulde  spise  de  tre  andre  raa. 

Fiskerne  var  snaksomme  og  Lagde  ikke  saa  ringe 
Videbegærlighed  for  Dagen.     De  fandt  det  mærkeligt,  at 

jeg  saadan  ganske  alene  kunde  foretage  slige  lange  Ture 
ned  ad  Floderne;  saa  spurgte  de  mig  om,  hvor  jeg  havde 
hjemme,  og  i  hvilken  Anledning  jeg  rejste  paa  saa  afsides 
liggende  Steder.  Indbyrdes  var  deres  Tale  ikke  meget 
polert,  hvorimod  Henvendelserne  til  mig  fortes  i  et  høf- 
ligt og  beskedent  Sprog.  De  var  alle  ældre  Mænd,  men 
ikke  fødte  i  Sibirien;  uforbeholdent  tilstod  de,  at  en  af 
dem  var  forvist  for  at  have  begaaet  to  Mord,  en  anden 
for  at  have  udøvet  Drab,  men,  paastod  han,  i  Selvforsvar, 
og  mente,  han  var  bleven  uforskyldt  forvist,  den  tredje 
havde  været  Falskmøntner,  og  den  fjerde  havde  stjaalet 
en  Hest.  Kun  en  af  Fiskerne  var  født  i  Sibirien.  Tre  af 
disse  forhenværende  Forbrydere  havde  udsonet  deres  Straf 
i  sibiriske   Fængsler,  medens  den  fjerde  var  rømt  derfra. 

Da  jeg  havde  hørt  Fiskernes  Fortid,  følte  jeg  mig 
ganske  naturligt  mindre  vel  til  Pas  i  deres  Selskab,  og 
de  aldrende  Mænd  havde  et  alt  andet  end  mildt  Udtryk 
i  deres  furede  Ansigter.  Lange  Aars  Indespærring  havde 
lagt  et  barskt  og  alvorligt  Udtryk  i  deres  Fysiognomi, 
som  dog  med  Tiden  var  blevet  sløvet  og  modfaldent. 

De  gamle  Forbr}rdere  gættede  sig  til  mine  Tanker  og 
sagde,  at  jeg  slet  ikke  skulde  være  bange  for  dem,  ingen 
af  dem  vilde  gøre  mig  Fortræd.  Skønt  jeg  mange  Gange 
før  paa  sibiriske  Landeveje  var  truffet  sammen  med  Rø- 
vere og  Mordere  og  alskens  Vagabonder  og  havde  ind- 
ladt mig  i  Samtale  med  dem,  gjorde  deres  Forsikring  ikke 
den  ønskede  Virkning  paa  mig.  Da  jeg,  efter  Aftens- 
maaltidet,  bad  dem  anvise  mig  Plads  i  Hytten,  sagde  de, 
at  de  skulde  rede  mig  et  Leje  i  et  lidet,  trangt  og  mørkt 
Skur,  som  var  fastbygget  til  Blokhuset,  og  for  at  jeg  ikke 

skulde  blive  plaget  af  Myggene,  vilde  de  tænde  et  Baal 
foran  Indgangen.  For  alle  Tilfældes  Skyld  lagde  jeg  mine 
Revolvere  til  rette  ved  Siden  af  Lejet.  Længe  laa  jeg 
vaagen;  enkelte  Myg  havde  trodset  Røg  og  Ild  og  faaet 
Indpas  i  Rummet,  hvor  de  fløj  summende  omkring,  nu  og 
da  sættende  sig  paa  mit  Ansigt  og  Hænder  for  at  suge 
Blod  og  indgyde  Gift  i  Stedet. 

Endelig  var  alt  blevet  stille,  Fiskerne  var  gaaede  til 
Hvile.  Saa  til  sidst,  uagtet  Myggenes  Stik,  faldt  jeg  i  en 
vederkvægende  Søvn,  som  varede,  indtil  en  af  Fiskerne 
kom  og  spurgte,  om  jeg  ikke  vilde  staa  op  og  drikke  Te 
med  dem.  I  en  Hast  sprang  jeg  op  fra  Lejet  og  gik  ned 
til  Jenisej  for  at  bade  mig,  for  siden  efter  russisk  Skik 
at  forrette  min  Morgenandagt.  Vejret  var  smukt;  den 
natlige  Taage,  som  havde  ligget  over  Floden,  var  i  Færd 
med  at  sprede  sig  for  den  frembrydende  Sol,  hvis  Straa- 
ler  begyndte  at  glimre  paa  det  spejlblanke  Vand. 

En  af  Fiskerne  havde  ved  Forvisningen  efterladt 
Hustru  og  tre  Sønner  og  nu  i  tyve  Aar  ikke  hørt  fra 
dem.  Et  Par  Breve,  som  han  for  lang  Tid  siden  havde 
sendt  til  dem,  var  straks  blevne  tilbagesendte,  andre 
hørte  han  ikke  mere  om,  de  var  muligvis  blevne  tilbage- 
holdte af  Landsbyens  Postmester,  til  hvem  de  var  ind- 
leverede med  kontante  Penge,  ufrankerede.  I  Landsbyerne 
sælges  ikke  Frimærker.  De  kunde  alle  nok  have  Lyst 
til  igen  en  Gang  at  se  gamle  Rusland  og  deres  paarø- 
rende, men  hvorledes  kunde  dette  lade  sig  gøre?  sagde 
de  med  et  betegnende  Udtryk  til  mig.  Vejen  kunde  ikke 
tilbagelægges  til  Fods,  dertil  var  den  for  lang  og  de  for 
gamle,  og  Rejseomkostningerne  kunde  ingen  af  dem  be- 
stride, saa  det  fik  nok  være  saadan,  som  det  nu  en  Gang 
var.  Under  Talen  faldt  et  Par  Taarer  ned  ad  en  af  de 
gamle  Mænds  Kinder,  mange  Tanker  opkom  hos  mig,  og 
jeg  var  rørt  over,  hvad  jeg  hørte  og  saa.     Ved  Afskeden 

takkede  jeg  meget  for  Gæstfriheden;   Fiskerne  hilste  mig 
med  Ordene:  Farvel,  med  Gud,  lev  vel! 

En  tidlig  Morgenstund  landede  jeg  ved  Jenisejsk.  Af 
to  Vadskekoner  fik  jeg  den  trøstesløse  Meddelelse,  at  det 
engelske  Skib  »Minusinsk«,  som  skulde  møde  Wiggins- 
Ekspeditionen  nede  i  Jenisejbugten,  var  afgaaet  forrige 
Dags  Morgen.  Og  jeg,  som  skulde  rejst  med  dette  Skib; 
nu  var  gode  Raad  dyre!  Oppe  i  Byen  blev  det  meddelt 
mig,  at  en  af  d'Hrr.  Købm.  Kytmanoffs  Transportdampere 
var  ventet  fra  Turuchansk  og  vilde  gaa  tilbage,  saa  snart 
den  havde  udlosset,  for  at  hente  Aarets  anden  og  sidste 
Ladning  Pelsvarer  og  Stør.  Muligvis  vilde  jeg  med  dette 
Skib  kunne  naa  den  engelske  Ekspedition.  —  »Jenisej« 
ankom  og  var  efter  8  Dages  Forløb  færdig  til  at  dampe 
Nord  paa.  Der  blev  anvist  mig  en  god  og  rummelig 
Plads  i  Kaptajnens  Kahyt. 

Saa  prustede  og  stønnede  den  gamle  Maskine,  sendte 
et  Hav  af  Gnister  og  Flammer  til  Vejrs,  drev  »Jenisej« s 
Skrog  frem  og  var  i  13  Dage  flere  Gange  nær  ved  at 
sætte  Ild  paa  hvad  som  helst,  der  fandtes  paa  Dækket, 
om  det  saa  var  Besætningen;  i  Løbet  af  een  Dag  maatte 
Dækket  mange  Gange  fejes  for  de  nedfaldne  Gnister.  De 
fleste  af  de  ombordværende  fik  brændt  adskillige  Huller 
i  deres  Klæder.  Paa  den  14.  Dag  efter  Afrejsen  fra  Je- 
nisejsk naaede  vi  Lukovoj  Protok,  en  Arm  af  Bugten, 
nogle  Hundrede  Verst  Nord  for  Turuchansk. 

Men  her  var  ingen  Engelskmænd,  og  nu  skulde  Ski- 
bet ikke  længere. 

Paa  »Jenisej«  var  under  Nedfarten  nogle  Pilgrimme, 
som  valfartede  til  det  bekendte  Trojskij  eller  Solovjejskij 
Monastyr,  der  ligger  et  kort  Stykke  Syd  for  Turuchansk. 
En  medrejsende,  en  Købmand  fra  nævnte  lille  B}%  fortalte 
en  smuk  Legende  om  Klosterets  Helgen,  et  ungt  Menne- 
ske, som  var  slaaet  ihjel  med  et  Nøgleknippe  af  en  Køb- 

mand  fra  den  gamle,  berømte  Kosakby  —  hvoraf  der  nu 
kun  findes  Ruiner  —  Tassovsk  ved  Tasfloden.  Det  unge 
Menneske  var  til  Messe  i  Byens  Kapel  en  Helligdag,  da 
Købmanden  fik  Besøg  af  Tungusere,  som  kom  for  at  handle. 
Der  blev  sendt  Bud  efter  Ynglingen,  som  havde  medtaget 
Nøglerne  til  Boden,  men  han  vægrede  sig  ved  at  følge 
med,  før  Messen  var  til  Ende.  Da  han  saa  kom  hjem, 
tog  Købmanden,  som  var  bleven  opbragt,  Nøgleknippet 
fra  ham  og  slog  ham  med  det  i  Hovedet,  saa  han  døde. 
For  at  skjule  Forbrydelsen  blev  Liget  kastet  i  en  Sø. 
Mange  Aar  efter  Drabet  havde  en  blind  Mand  fra  Tas- 
sovsk forvildet  sig  ud  i  Vandet  ved  Søens  Bred,  han  stødte 
med  Fødderne  paa  noget  blødt  og  blev  pludselig  seende, 
Stedet  undersøgtes,  og  Liget  af  den  forsvundne  Kommis 
bragtes  for  Dagen;  dets  ædle  Træk  og  Former  var  bløde 
og  hvide  som  hos  en  nylig  hensovet.  Ynglingen  blev  op- 
højet til  Helgen  og  ført  til  Klosteret  ved  Turuchansk,  og 
endnu  den  Dag  i  Dag  sker  der  store  Vidundere  ved  hans 
Grav  i  det  gamle  Monastyr.  Saaledes  tror  Købmanden 
og  hele  den  øvrige  Besætning  paa  Skibet,  og  hvis  jeg 
tvivlede  paa  Undergerningerne,  kunde  jeg  selv  gaa  til 
Klosteret  og  blive  overbevist. 

Under  Sejladsen  ned  ad  Jenisejfloden  kom  mange  Ka- 
noer og  Baade  med  Indfødte  ud  til  Skibet,  og  der  dreves, 
især  under  sidste  Halvdel  af  Rejsen,  en  ret  livlig  Bytte- 
handel. At  de  Indfødte  maa  sælge  billigt  og  købe  dyrt, 
er  rimeligt,  da  d'Hrr.  Kytmanoff  egentlig  ingen  Konkur- 
renter have  paa  nedre  Jenisej ;  den  Skibet  medfølgende 
Agent  eller  Kaptajnen,  som  ogsaa  til  Dels  forestaar  Bytte- 
handelen, tager  det  heller  ikke  saa  nøje  med  Maal  og 
Vægt;  Manglen  paa  Kontrol  virker  jo  fristende,  og  enhver 
er  gerne  sig  selv  nærmest.  Naar  en  Stør  paa  Decimal- 
vægten, som  Sælgeren  ikke  forstaar  sig  paa,  vejer  100 
Pd.,  er  det,  som  sagt,  fristende  kun  at  notere  60  —  70  Pd., 

om  en  kan  tjene  sig  10  til  15  Kroner  paa  Pisken,  og  a1 
Risiko  ved  Snyderiet  er  udelukket.  Mener  den  Indfødte, 
at  lian  faar  for  lidt,  stiller  man  ham  i  Udsigt,  at  han  slet 
intet  faar,  thi  man  ved,  at  han  ela  vil  bønfalde  om  at 
slippe  af  med  sin  Vare,  og  at  man  vil  give  ham,  hvad 
man   finder  for  godt. 

Efter  to  Dages  Henliggen  ved  Lukovoj  Protok,  hvor 
det  store  jenisejske  Handelsfirma  havde  oprettet  en  Fiske- 
fangst- og  Handelsstation,  vendte  Damperen  tilbage. 

Paa  Stationen  kunde  jeg  ingen  Meddelelse  faa  om, 
hvor  »Minusinsk«  vilde  ankre  nede  i  Bugten,  derimod  fik  jeg 
at  vide,  at  Skibet  havde  passeret  Lukovoj  Protok  for  faa 
Dage  siden.  Da  nu  >  Jenisej«  var  borte,  og  jeg  saaledes 
afskaaret  fra  at  komme  tilbage  til  eiviliserede  Egne,  var 
der  intet  andet  at  gøre  end  at  fortsætte  Nord  paa  for  dog 
om  muligt  at  faa  fat  i  »Minusinsk«  eller  den  forventede 
engelske  Ekspedition;  at  Kaptajn  Wiggins  var  paa  Vej 
til  Jenisejbugten,  havde  jeg  ved  Modtagelsen  af  et  Tele- 
gram i  Jenisejsk,  før  Afrejsen  derfra,  faaet  Vished  for. 

Det  lykkedes  mig  at  hyre  nogle  indfødte  Dolganer, 
som  roede  mig  til  næste  Fiskeristation  —  25  Verst  læn- 
gere mod  Nord.  Paa  Stationen,  der  bestod  af  to  Huse, 
boede  fire  Russere,  to  Mænd  og  to  Kvinder,  de  sidste 
havde  aldrig  været  saa  langt  Syd  paa  som  til  Turuehansk. 
—  Med  Skibet  var  der  kommen  en  rød  Ko;  den  blev  i 
Baad  ført  fra  Lukovoj  Protok  til  Stationen,  Kasanskoje, 
og  vakte  stor  Forundring  hos  dem  af  Beboerne,  især  de 
to  Kvinder,  som  ikke  før  havde  set  et  saadant  Dyr.  Der 
Arokser  meget  Græs  ved  de  nordsibiriske  Fiskeristationer, 
saa  for  den  Sags  Skyld  kunne  Fiskerne  holde  baade  Horn- 
kvæg og  Faar.  Paa  Kasanskoje  modtog  man  mig  med 
megen  Gæstfrihed.  Atter  hyrede  jeg  nogle  Indfødte  til 
at  ro  mig  til  en  ny  Station,  Ka-ra-ul,  40  Verst  borte.  Jeg 
tik  en  meget  venlig  Modtagelse  i  det  eneste  Hus,  Stationen 

bestod  af,  og  kom  om  Aftenen  i  en  god,  blød  Seng.  Me- 
dens Folkene  laa  og  sov  næste  Morgen  tidlig,  stod  jeg  op 
for  at  gaa  en  Tur  i  Omegnen.  Uden  for  Huset  stod  tyve 
store,  glubske  Hunde  lænkede,  vilde  Krabater,  som  ikke 
ere  saa  gode  at  ave;  slippes  de  løs,  rive  de  hinanden  i 
Stykker.  De  benyttes  til  Slædekørsel,  fodres  udelukkende 
med  tørret,  udkogt  Fisk,  og  det  er  et  ikke  saa  ringe 
Kvantum,  der  om  Høsten  skal  oplagres  til  deres  Forsy- 
ning i  den  lange  Vinter.  Ved  S}met  af  mig  udstødte 
Flokken  Hyl,  som  paafaldende  lignede  vilde  Ulves,  og 
sled  i  Kæderne.  Nær  Stationen  var  en  Ligplads  paa  om- 
trent t\Tve  Gravsteder,  flere  af  dem  var  næsten  jævnede 
med  Jorden,  ved  nogle  ganske  faa  stod  faldefærdige,  smaa 
Trækors. 

Ved  Hjemkomsten  fra  Udflugten  modtoges  jeg  af 
Stationens  Ejer,  en  meget  intelligent  Mand,  og  hans  Hu- 
stru, som  førte  mig  ind  i  Spisestuen  og  bænkede  mig 
foran  et  rigeligt  anrettet  Bord.  Under  Maaltidet  fik  jeg 
at  vide,  at  Familien  Vladimiroff  for  politiske  Forseelser 
for  ti  Aar  siden  var  bleven  forvist  til  denne  fjærntlig- 
gende  Egn  af  Sibirien  og  uden  Eksistensmidler,  da  man 
havde  frataget  den  al  Formue.  Efter  nævnte  Tidsløbs 
ihærdigt  Arbejde  og  virksom  Stræben  havde  de  bragt  det 
saa  vidt,  at  Stationen  nu  om  Sommeren  kunde  leje  en 
Stab  af  400  indfødte  Fiskere.  Til  Besørgelse  af  Varetrans- 
porten mellem  Stationen  og  den  lille  By  Turuehansk  tjente 
en  Rensdyrhjord  paa  et  Par  Tusend  Høveder. 

Beboelseshuset  paa  Ka-ra-ul  var  hyggeligt.  Paa  Dag- 
ligstuegulvet fandtes  persiske  Tæpper,  og  Væggene  var 
prydede  med  store,  massive  Spejle  eller  behængte  med 
nautiske  og  astronomiske  Instrumenter. 

Under  mit  to  Dages  Ophold  paa  Ka-ra-ul  laa  der  om- 
trent 40  fladbundede  Baade  ved  Bredden  og  indtog  Mel, 
Te,  Tobak,  Rævesakse  m.  m.     De  indfødte  Arbejdere  var 

i  Færd  med  at  drage  bort  fra  Stationen  og  sprede  sig 
omkring  ved  Vandløb  og  Arme  af  Bugten  for  siden  med 
Vinterens  Komme  at  fordele  sig  omkring  i  Tundraerne  og 
anstille  Jagt  paa  Hvidræve  og  Vildrener,  hvis  Skind  de 
saa  havde  Forpligtelse  til  at  medbringe  om  Vaaren  og 
overlade  til  Stationens  Ejer,  naar  de  vendte  tilbage  for  at 
begynde  Fiskeriet. 

Fra  Kara-ul  til  Goltschika  længere  Nord  paa,  hvor 
det  maatte  antages,  at  »Minusinsk«  havde  ankret,  var  der 
en  Strækning  af  omtrent  350  Verst.  Det  lykkedes  mig 
ikke  at  faa  nogen  af  de  Indfødte  til  at  skydse  mig  den 
ganske  anselige  Vejlængde,  endskønt  jeg  bød  dem  300  Kr. 
for  Turen.  Jeg  henvendte  mig  til  Hr.  Vladimiroff;  han 
kunde  godt  forstaa,  at  de  Indfødte  ikke  vilde  risikere  at 
drage  saa  langt  Nord  paa,  nu  det  var  blevet  saa  sent  paa 
Aaret;  Storme  og  Søgang  kunde  lægge  store  Hindringer 
i  Vejen  og  afstedkomme  langvarige  Forsinkelser.  »Men,« 
siger  den  elskværdige  Købmand  ligefrem,  jeg  vil  over- 
lade Dem  Baad  og  Mandskab,  saa  kan  De  forføje  over 
Besætningen  naar  som  helst.«  Da  Rejsen,  hvis  ugunstige 
Vejrforhold  indtraadte,  frem  og  tilbage  muligvis  kunde 
komme  til  at  vare  over  en  Maaned,  eller  lige  indtil  Bug- 
ten frøs  til,  var  det  mig  umuligt  at  modtage  det  meget 
forekommende  og  opofrende  Tilbud.  Hr.  Vladimiroff  fore- 
holdt mig  bestemt,  at  han  intet  som  helst  skulde  have  i 
Godtgørelse. 

Hr.  og  Fru  Vladimiroff  indvilligede  dog  omsider  i,  at 
jeg  rejste  alene  i  en  af  Stationens  Linebaade,  som  jeg  selv 
fik  Anmodning  om  at  udsøge;  Baaden  kunde  jeg  ikke  faa 
Lov  til  at  betale;  den  forekommende  Russer  sagde,  at  han 
havde  Mangel  paa  Baade  og  slet  ikke  kunde  sælge  nogen, 
men  en  skulde  med  største  Glæde  blive  stillet  til  min 
Disposition,  saa  kunde  jeg  siden  gøre  med  den,  hvad  jeg 
vilde. 

Saa  'hjalp  Stationens  Kommis,  en  nok  saa  høflig  og 
elskværdig  Mand,  ellers  forvist  fra  Jakutsk  for  Drab  og 
nu  nærmest  fungerende  som  »Vinter-Rejsende«,  mig  med 
at  rigge  Fartojet  til.  Jeg  fik  nogle  Levnedsmidler,  bl.  a. 
en  Blikkasse  Smaakager  og  en  do.  Multebær  —  syltede 
af  Fru  Vladimiroff  —  med  paa  Vejen. 

Den  8.  September  sejlede  jeg  saa  bort  efter  at  have 
taget  en  hjærtelig  Afsked  med  de  ualmindelig  brave  Folk 
paa  Ka-ra-ul;  alle  fulgte  de  mig  ned  til  Stranden  for  at 
ønske  mig  Lykke  paa  Rejsen.  Jeg  tog  en  af  Aarerne  i 
Haanden  og  lænede  mig  tilbage  i  Agterstævnen  for  at 
styre ;  Baaden  gled  med  god  Fart  frem  gennem  et  smukt 
Farvand. 

8  Verst  nord  for  Ka-ra-ul  passerede  jeg  Tolstoj-Noss, 
hvor  der  fandtes  et  Fiskersted  med  fire  Hytter  og  et  Ka- 
pel. I  Skumringen  fik  jeg  Øje  paa  et  Telt,  som  stod  nede 
paa  en  flad  Klippebred  ved  Bugten.  Jeg  roede  til  Land, 
lagde  Baaden  for  Anker  og  gik  op  til  Teltet.  Mændene 
var  ude  paa  Fiskeri  og;  vendte  hjem  en  Stund  efter,  at 
jeg  var  ankommen  —  de  bragte  mange  delikate  Sterletter 
tilbage  fra  Turen;  Kvinderne  fik  nogen  Moksun  (ogsaa  en 
delikat  Fisk),  Sterletten  var  maaske  for  god  til  dem. 

Det  begyndte  at  blæse  en  frisk  Nordøstvind,  hvorfor 
jeg,  da  Natten  tillige  blev  mork,  foretrak  at  overnatte  i 
Teltet.  Næste  Morgen  var  der  Blæst  af  Nordnordøst,  saa 
det  vilde  blive  en  brydsom  Dag,  men  afsted  maatte  jeg 
alligevel.  Jeg  fik  i  det  jurakiske  Sprog,  som  den  ene  af 
Dolganerne  kunde,  nogen  Vejledning  om,  hvorledes  jeg 
skulde  sætte  Kursen.  Bugten  var  allerede  bleven  flere 
Mil  bred  med  mange  Næs  og  Indskæringer,  paa  lange 
Strækninger  var  Vandet  i  en  hel  Versts  Afstand  fra  Land 
saa  lavt,  at  en  fladbundet  Baad  paa  l1^  Fods  Dybgaaende 
ikke  vilde  kunne  passere  over  det.  De  Indfødte,  som  om 
Aftenen  havde  været  meget  forundrede  ved  min  Tilsyne- 

komst  og  ikke  mindre  over  min  Færdighed  i  at  tale  Ju- 
rakisk,  fulgte  mig  ned  til  Vandet  og  gav  mjg  beredvillig 

Oplysninger  om  forskellige  Forhold   ved  nedre  Jenisej. 

Det  var  endnu  tidligt,  da  jeg  kom  afsted,  Vinden  vat 
stærk  og  bar  lige  ud  fra  Land,  saa  det  blev  vanskeligt 
at  holde  Kursen  med   den   kølløse  Baad.     Langs  en  lav, 

lerholdig  Forstrand  arbejdede  jeg  mig  frem  en  Verst  eller 
to.  Blæsten  tog  til  i  Styrke,  og  da  jeg  ikke  kunde  hejse 
Sejl  uden  at  komme  til  at  lænse  ud  i  Bugten,  hvor  Bøl- 
gerne gik  højt,  var  der  intet  andet  at  gøre  end  at  slæbe 
sig  saa  langt  op  til  Bredden  som  muligt,  kaste  Anker  og 
vade  i  Land  for  at  afvente  gunstigere  Vindforhold.  Jeg 
gik  op  igennem  den  vist  over  en  Verst  brede  Forstrand, 
som  fortsatte  sig  i  en  temmelig  høj,  stejl  Lerkyst,  den  egent- 
lige Bred;  op  ad  Bakke  gik  det  og  ind  over  Tundraen. 
Et  Par  Timer  efter  vendte  jeg  tilbage  til  Baaden  med  et 
Knippe  halvtørre  Kviste  fra  de  store  Drivveddynger  inde 
under  Lerbakken.  Med  megen  Anstrængelse  lykkedes  det 
at  faa  tændt  Ild  paa  Sandet  et  Stykke  fra  Vandgangen 
for  at  stege  nogen  Fisk.  Vinden  havde  imidlertid  drejet 
sig  mod  Nord,  og  Vandet  begyndte  som  Følge  deraf  plud- 
selig at  stige,  og  det  saa  hastigt,  at  det  havde  naaet  Baa- 
let,  før  Fisken  endnu  var  gennemstegt.  Saa  maatte  jeg 
spise  Maden,  halvraa  som  den  var;  paa  en  flad  Klippe- 
blok —  der  antagelig  stammede  fra  en  tidligere  Isperiode 
—  hoppede  jeg  op,  efter  at  have  sørget  for  at  faa  Baaden 
længere  ind,  for  at  nyde  mit  Maaltid.  Imidlertid  steg 
Vandet  saa  stærkt,  at  det  snart  stod  over  mit  Tilflugts- 
sted, hvorpaa  jeg  tyede  til  Baaden.  Efter  Middag  begyndte 
Blæsten  at  løje  af. 

Saa  tog  jeg  atter  til  Aarerne,  men  det  gik  kun  lang- 
somt fremad  i  det  grunde  Farvand  med  den  bakkede 
Sand-  og  Mudderbund.  Om  Aftenen  befandt  jeg  mig  vel 
tre,   fire  Verst  fra  den    over  Vandet   ragende  Forstrand; 

det  var  blevet  Magsvejr,  og  Roningen  blev  fortsat.  I  Mør- 
ket spredte  Baaden  en  Flok  Svaner,  som  laa  i  Vejen;  de 
sang  saa  ejendommeligt  klagende,  at  jeg  blev  helt  vemods- 
stemt  derved. 

Natten  blev  kulsort,  og  da  det  ikke  var  utænkeligt, 
at  det  vilde  blæse  op  igen,  fandt  jeg  det  klogest  at  søge 
saa  nær  op  mod  Land  som  muligt,  kaste  Anker  og  faa 
nogen  Søvn.  Ved  at  afstryge  nogle  Tændstikker  og  finde 
Vindretningen  paa  Kompasset  vilde  jeg,  hvis  Vinden  ikke 
drejede  sig,  let  kunne  holde  den  rigtige  Retning.  Pludse- 
lig støder  Baaden,  jeg  faar  den  fri  af  Revlen,  men  alle 
mine  Forsøg  paa  at  komme  ind  paa  andre  Kanter  mis- 
tykkes; antagelig  var  Baaden  endnu  et  Par  Verst  fra  Land, 
da  jeg  lod  Ankeret  falde.  For  at  være  sikker  paa  ikke 
at  komme  i  Drift  stak  jeg  en  af  Aarerne  ned  i  den  ler- 
holdige Bund  og  bandt  den  til  Baaden  ved  et  stærkt  Tov. 
Efter  at  have  nydt  noget  Rugbrød  og  raa  Stør  gik  jeg 
til  Ro  i  Forstævnen.  Baaden  duvede  og  sled  i  Reb  og 
Kætting  og  drejede  stadig  om  fra  den  ene  Side  til  den 
anden. 

Tidlig  næste  Morgen  var  jeg  ved  Aarerne  og  tog 
kraftige  Tag  for  at  faa  mine  kolde  Lemmer  varme.  Vej- 
ret var  blevet  lidt  bedre,  og  Baaden  skød  taalelig  god  Fart, 
skønt  Vinden  var  imod.  Et  Par  Mils  Vej  længere  fremme 
blev  Vandet  dybere,  saa  jeg  til  min  Glæde  endelig  kunde 
komme  tæt  ind  til  Bredden,  som  nu  manglede  egentlig  For- 
strand; mellem  Lerbakken,  som  strakte  sig  i  Nord,  saa  langt 
jeg  kunde  se,  og  Bugten  var  en  bred  tre — fire  Meter  høj, 
græsbevokset  Strækning,  hvor  der  hist  og  her  viste  sig 
smaa  Grupper  af  forkrøblet  Elle-  og  Pilekrat. 

Hen  paa  Eftermiddagen  landede  jeg  ved  Mundingen 
af  en  lille  Flod.  I  Haab  om  at  træffe  et  Telt  foretog  jeg 
en  Tur  op  langs  Bredden.  De  Indfødte  vilde  have  kunnet 
give  mig  værdifulde  Oplysninger   om    Beskaffenheden   af 

Bugten,  over  hvilken  jeg  des  værre  ikke  ejede  noget  Spe- 
cialkort. Men  der  var  ingen  Telte  at  se.  Imidlertid  havde 
Vinden  drejet  sig  om  til  Sydøst,  i  en  Fart  blev  Masten 
sat  op  og  rigget  til,  og  saa  gik  det  af  Sted,  for  fuldt  Sejl, 
imod  Nord.  Efter  fire  Timers  hurtig  og  behagelig  Sejlads 
kom  jeg  ind  imellem  et  helt  Virvar  af  lave,  omfangsrige 
Holme;  længere  ude  mod  Vest  dukkede  flere  Øer  op.  En 
uoverskuelig  Mængde  Ænder,  Gæs  og  Svaner  havde  i 
broget  Forvirring  taget  Bredderne  og  det  omgivende  lave 
Vand  i  Besiddelse.  Efter  flere  Fejltagelser  og  Vanskelig- 
heder kom  jeg  endelig  fri  af  »Fugleøerne«  og  ind  under 
Bredden,  hvor  Vandet  viste  sig  at  være  dybt.  Stranden 
blev  tørrere  og  mere  tiltalende;  længere  inde  hævede 
Landet  sig  op  til  kegleformede  Fjælde,  som  efter  Øjemaal 
kunde  være  nogle  Hundred  Fod  høje.  Baaden  skød  be- 
standig god  Fart;  men  i  Skumringen  begyndte  Vinden  at 
løje  af. 

Forude  saas  to  Baade,  som  nærmede  sig;  en  Stund 
efter  havde  jeg  den  ene  paa  Siden.  Paa  mit  Spørgsmaal 
om,  hvor  langt  der  kunde  være  til  Goltschika,  svaredes 
der  paa  Jurakisk:  » Jægar,  ma  jorau,  a  sedje  hupte«  (Veed 
ej>  Jeg  veed  ikke,  men  det  er  meget  langt).  Jeg  passerede 
en  tredje  Baad  og  landede  paa  en  Strandbred,  hvor  der 
stod  fire  Telte.  Ved  det  ene  af  disse  skræmte  jeg  en 
ældre  Kvinde  ved  den  noget  bydende  Maade,  hvorpaa  jeg 
i  mit  Hastværk  opfordrede  hende  til  at  koge  mig  en  Drik- 
varmt  Vand  eller  Te;  Vinden  var  gunstig  og  Vejret  smukt, 
saa  det  gjaldt  om  at  benytte  Tiden  og  komme  af  Sted 
igen,  saa  snart  som  muligt.  Medens  Konen  serverede 
Teen,  kom  en  ældre  Mand  ind  fra  et  af  de  andre  Telte, 
og  kort  derefter  de  tilbagevendende  Fiskere.  Der  blev 
stoppende  fuldt  med  Folk,  som  alle  i  Tankerne  syntes  at 
beskæftige  sig  med  mig,  og  hvis  Nysgerrighed  jeg  øjen- 
synlig   vakte.     Flere    af    de    Indfødte   skjulte    ikke    deres 

Fortrydelighed  og  Ærgrelse  over  at  erfare,  at  de  ikke 
kunde  købe  nogen  som  helst  Vare,  ikke  engang  Brænde- 
vin, hos  mig.  De  fandt  det  ret  pudsigt,  at  nogen  vilde 
ulejlige  sig  saa  langt  Nord  paa,  uden  saa  meget  som  at 
medføre  den  allerringeste  Genstand  til  Forhandling.  Telt- 
boerne levede  sikkert  i  gode  Omstændigheder.  Boligerne 
var  nye,  og  udenfor  fandtes  en  Mængde  velfyldte  For- 
raadsslæder. 

Skumringen  varer  paa  denne  Tid  af  Aaret  længe  i 
Nordsibirien,  og  det  var  endnu  ikke  mørkt,  da  jeg  kom 
af  Sted  igen.  Baaden  glider  langs  Landet  under  den  svage 
Brise.  Ikke  langt  fra  Teltene  gaar  en  Flok  Rensdyr  og 
søger  sin  Føde.  En  god  halv  Mil  kunde  være  tilbagelagt, 
da  der  atter  viste  sig  et  Par  Telte  paa  en  Landodde.  Det 
var  næsten  fuldstændig  mørkt,  men  da  Vinden  blev  fri- 
skere, ønskede  jeg  at  benytte  den  og  holde  det  gaaende 
til  noget  ud  paa  Natten.  Himlen  klarede  op,  og  da  der 
ikke  var  Udsigt  til  andet  end  smukt  Vejr,  styredes  Baaden 
et  Stykke  ud  i  Bugten,  hvor  Vinden  var  stærkere;  Krum- 
ningerne af  Landet  vilde  undgaas  og  Hurtigheden  blive 
større. 

Noget  ud  over  Midnat  begyndte  Søvnen  at  tynge  paa 
mig,  hvorfor  Kursen  atter  sattes  mod  Land.  Inde  under 
Bredden  skimtedes  utydeligt  Omridsene  af  et  Par  Telte. 
Baaden  blev  sejlet  op  paa  Landet  og  fortøjet,  hvorpaa 
dens  Ejer  hastede  op  mod  Teltene.  Folkene  var  for  længst 
gaaede  til  Ro,  men  jeg  vækkede  dem,  og  de  stod  op  og 
kogte  mig  nogen  Fisk,  som  smagte  mig  godt,  da  Appetiten 
selvfølgelig  ikke  var  daarlig. 

Det  havde  været  min  Mening  at  hvile  lidt  ud  i  Land, 
men  da  Vejret  fremdeles  var  godt  og  Vinden  sydlig,  af- 
slog jeg  de  Indfødtes  Tilbud  om  at  overnatte  hos  dem  og 
sejlede  atter  bort.  Da  jeg  nede  ved  Stranden  skal  stige 
ind  i  Baaden,  vender  jeg  mig  om  og  ser  til  min  Forbav- 

selse,  at  en  af  de  Indfødte,  en  gammel  Mand,  har  fulgt 
med  miu.  Han  fortalte,  at  han  var  Sehaman  og  saa  fat- 
tig, at  han  intet  havde  at  betale  »Jasak«  (Regeringstribut) 

med,  —  om  den  fremmede  ikke  vilde  være  saa  god  at 
give  ham  en  eller  to  Rubler.  Jeg  bemærkede,  at  hans 
Profession  var  foragtelig  og  for  Arkanum  vederstyggelig, 
men  hvis  han  vilde  holde  op  med  sit  Bedrageri,  skulde 
han  faa  en  Rubel.  Den  gamle  »Hedning«  sagde,  at  han 
erkendte,  at  det  var  en  daarlig  Ting  at  schamanere,  og 
at  han  vilde  holde  op  dermed.  Han  bar  en  Stav  i  Haan- 
den,  i  et  Bælte  om  Livet  havde  han  tre  store,  hule  Mes- 
singkugler foruden  en  rund  Plade  af  samme  Metal.  Jeg 
rakte  ham  en  Rubel,  hvorpaa  han  stødte  Baaden  fra  Land 
og  ønskede  mig  heldig  Rejse. 

Klokken  to  begyndte  der  at  gaa  en  temmelig  stærk 
Dønning;  alt  som  Kulingen  tiltog,  og  det  tillige  blev  tem- 
melig mørkt  til  at  holde  Kursen,  besluttede  jeg  at  lægge 
til  Land  og  afvente  Daggryet;  men  inde  ved  Bredden 
stødte  Baaden  pludselig  paa  et  Skær,  der  gik  smaa,  stejle 
Bølger,  og  den  tog  en  Del  Vand.  Heldigvis  fik  jeg  den 
atter  flot  og  lidt  efter  bjærget  ind  til  en  tør,  jævnt  skraa- 
nende  Sandbred,  hvor  den  toges  op  med  Forstævnen  og 
fortøjedes  ved,  at  Ankeret  anbragtes  et  Stykke  oppe  paa 
Sandet.  Stedet  egnede  sig  vistnok  godt  for  Vaadkastning, 
og  det  forekom  mig,  at  der  i  Sandet  fandtes  Spor  efter 
Fodtrin  af  Mennesker,  men  paa  Frastand  kunde  der  i 
Mørket  intet  ses,  saa  de  Telte,  som  stod  i  Nærheden  og 
først  opdagedes  næste  Morgen,  desværre  nu  maatte  undgaa 
min  Opmærksomhed. 

Da  Natten  var  kølig,  tog  jeg  en  Aare  og  gravede  i 
Sandet  en  dyb  Grav,  hvori  jeg  lagde  mig  ned  og  tildæk- 
kede mig  med  et  Par  Renskind  og  noget  af  det  opkastede 
Sand.     Under  Arbejdet   kom  jeg  til   at  tænke  paa  Polar- 

fareren  Vitus  Behring  og  hans  modige  Besætning  under 
deres  sørgelige  Overvintring  Nordøst  for  Sibirien. 

Jeg  sov  godt,  indtil  det  gryede  i  Øst,  stod  saa  op  og 
sprang  lidt  om  paa  Sandet  for  at  faa  Blodet  i  god  Cirku- 
lation ■ —  om  Natten  havde  det  været  et  Par  Graders 
Kulde  — ,  pakkede  sammen   og   stødte  Baaden  fra   Land. 

Da  jeg  var  kommen  noget  ud  fra  Bredden,  saa  jeg 
fire  Telte  ikke  en  halv  Fjerdingvej  fra  mit  Nattekvarter. 
Det  kunde  være  godt  at  faa  noget  varmt  at  drikke,  saa 
lagde  jeg  atter  til  Land  og  løb  op  til  Teltene.  Beboerne 
laa  endnu  og  sov,  men  uden  Medlidenhed  blev  de  væk- 
kede og  anmodede  om  at  koge  noget  til  at  forfriske  mig 
med.  En  Kvinde  gav  sig  straks  i  Lag  med  at  koge  Te. 
I  Teltet  levede  en  gammel  Mand,  som  jeg  under  Turen 
ned  ad  Bugten  af  de  Indfødte  havde  hørt  omtale  med  me- 
gen Ærefrygt  som  den  berømte  patriarkalske  »Pasjka- 
Knæsj«  (Pasjka  [Personnavn]  —  Fyrste).  Knæsjen,  der 
stammede  fra  den  ambatske  Race,  men  kunde  tale  noget 
Juraksamojedisk  foruden  lidt  Russisk,  var  vel  omkring  de 
80  Aar,  kendt  viden  om  og  meget  afholdt  af  alle  de  Ind- 
fødte. Jeg  har,  sagde  Fyrsten,  der  gjorde  et  meget  vær- 
digt og  imponerende  Indtryk,  været  meget  syg  i  de  sidste 
to  Uger,  men  er  nu  noget  bedre.  Han  havde  imidlertid 
stærke  Anfald  af  Hoste. 

Pasjka  dadlede  mig,  fordi  jeg  foretog  min  Rejse  alene 
uden  nogen  Ledsager;  jeg  kunde  drukne  paa  Vejen,  det 
var  ikke  saa  sjældent,  at  Baade  gik  under  i  Bugten,  og 
saa  maatte  han  sende  Folk  ud  for  at  lede  efter  mig. 

De  nordsibiriske  Fyrsters  officielle  Hverv  er  nærmest 
paa  Regeringens  Vegne  at  indkræve  Skat  —  fem  Rubler 
eller  Pelsskind  af  tilsvarende  Værdi  —  af  hver  voksen 
Mandsperson,  men  Pasjka  har  vistnok,  ved  Siden  af  at 
være  sig  sin  Pligt  over  for  Regeringen  bevidst,  røgtet  sit 

Kald  med  betimelig  og  nodvendig  Overbærenhed  med  sine 
Landsmænd. 

Efter  at  have  nydt  nogen  Forfriskning  tog  jeg  hjærte- 
lig  Afsked  med  de  Indfødte  og  stak  til  Søs  igen.  Det  gik 
godt  frem,  da  Medbøren  var  frisk ;  indtil  Klokken  fire 
sad  jeg  agter  ude  og  styrede,  men  saa  blev  Farvandet 
grundt  og  opfyldt  med  større  og  mindre  Sten,  som  til 
Dels  ragede  op  over  Vandfladen.  I  Stedet  for  at  sætte 
ud  i  Bugten,  hvor  Vandet  var  dybt,  men  Bølgerne  paa 
Grund  af  den  tiltagende  Kuling  ogsaa  gik  temmelig  højt, 
sejledes  med  nogen  Risiko  ind  imellem  Skærene  for  at  naa 
Bredden,  som  bestod  af  flade  Klipper.  Inde  paa  Højtun- 
draen havde  jeg  bemærket  et  Telt,  muligvis  kunde  man 
der  faa  nogle  Oplysninger  om  Farvandets  Beskaffenhed 
længere  mod  Nord,  i  hvert  Fald  en  Udsigt  over  Bassinet. 
Jeg  kom  i  Land,  fortøjede  Baaden  og  gik  op  mod  Bakke- 
strøget, hævede  mig  op  paa  dette  og  stod  en  Stund  efter 
uden  for  Teltet.  Inden  for  fandtes  en  ung  Kvinde  og  en 
ung  Mand  samt  en  4—5  Aar  gammel  sød,  rødmusset  Pige. 
Det  var  let  at  se,  at  Barnet  var  af  en  anden  Race  end 
Manden  og  Konen.  Hun  var  ogsaa  Datter  af  en  Russer 
Sotnikoff,  hvis  Rensdyrhjord  han  vogtede,  og  som  boede 
et  Stykke  længere  Nord  paa.  Pigen  havde  det  unge  Ægte- 
par »i  Pleje«. 

Dolganen  beklagede  sig  over,  at  Rensdyrhjorden  for- 
voldte ham  uendeligt  Bryderi.  Vejret  var  endnu  sommer- 
ligt, og  Hjorden,  som  blev  meget  plaget  af  Moskiter,  havde 
ingen  Ro  paa  sig,  men  strejfede  stadig  vidt  omkring. 
Miltbrand  havde  ogsaa  grasseret  i  Flokken  og  bortrevet 
mange  D}7r.  Af  de  Indfødte,  som  kun  var  knapt  forsynede 
med  Fødemidler,  fik  jeg  dejlig  fed,  nymalket  Renmælk  at 
drikke.  Uden  for  Teltet  stod  en  Slæde  forspændt  med 
fire  Rener,  Dolganen  satte  sig  op  paa  den  og  kørte  bort 
til  Hjorden  gennem  Lyng  og  Moradser.    Det  maatte  være 

tungt  at  trække  en  Slæde  over  bar  Jord,  men  de  nord- 
sibiriske Indfødte  kende  ikke  til  Vogne. 

Efterhaanden  fik  jeg  Modvind  og  maatte  saa  lade  Sej- 
let falde;  da  det  begyndte  at  blæse  op  fra  Nordnordøst, 
maatte  Kursen  sættes  op  i  en  stor  Vig,  »Pustoj-Gavan« 
(den  tomme  Havn),  som  skærer  sig  ind  imellem  en  meget 
bred,  græsklædt  Forstrand  og  det  egentlige  Fastland.  Hav- 
nen vilde  efter  alt  at  dømme  egne  sig  godt  for  større 
Dampskibe,  som  skulde  bytte  Varer,  og  mærkeligt  nok  var 
den  bleven  upaaagtet  af  Kaptajn  "Wiggins  de  Aar,  han 
havde  sejlet  paa  Jenisej.  Vigen  havde  nemlig  ogsaa  det 
Fortrin  at  være  dybvandet.  Det  var  blevet  mørkt,  da  jeg 
var  kommen  over  Bugten  og  ind  til  Bredden,  som  var 
tør  og  sandet,  men  da  jeg  vidste,  at  Russeren  Sotnikoffs 
Fiskeplads  ikke  kunde  være  mange  Verst  borte,  blev  jeg 
ved  at  ro.  Endelig  skimtedes  paa  en  lille  fremspringende 
Odde  et  Telt  og  et  Stykke  oven  for  dette  paa  en  Bakke 
Omridsene  af  et  lille,  lavt  Blokhus.  I  en  lille  Indskæring 
i  Klippebredden,  hvor  jeg  landede,  laa  et  Par  nylig  hjem- 
vendte Fiskerbaade;  de  Indfødte  var  mig  behjælpelige  med 
at  trække  Baaden  op  paa  Bredden,  hvorpaa  de  viste  mig 
op  til  Hytten. 

Hr.  Sotnikoff  kom  mig  i  Møde  ved  Indtrædelsen,  bad 
mig  undskylde  den  indskrænkede  Plads  og  sidde  ned. 
Straks  derpaa  blev  der  dækket  Bord,  og  for  Stedets  iso- 
lerede Beliggenhed  var  det  sjældne  Retter,  som  kom  frem. 
Hr.  Sotnikoff  forsikrede,  at  han  var  overmaade  glad  ved 
at  se  og  modtage  et  fremmed  Menneske,  og  det  oven  i 
Købet  en  Udlænding.  Maden,  hvormed  han  bød  mig  tage 
til  Takke,  var:  Størpirog,  stegt  og  kogt  Renkød,  Rulle- 
pølse, Flæsk,  raa  Fisk  med  Eddike,  Peber,  Salt  og  Løg, 
Hvedekringler,  fine  Biskuits,  Franskbrød  og  Rugbrød, 
Sherry  og  russisk  Taffelbrændevin.  Til  Teen  serveredes 
Kager  og  Multebærsyltetøj. 

Sotnikoff  nærede  megen  [nteresse  for  de  nordsibiriske 
Indfødtes  Etnografi;  hvis  jeg,  sagde  han,  skulde  komme 
for  sent  til  Goltschika,  hvor  Engelskmændene  antagelig 
havde  ankret,  vilde  han  uden  Vederlag  og  med  største 
Fornøjelse  befordre  mig  omkring  i Tajmurhalvøen  og  ved 
Lenabugten,  men  til  Gengæld  maatte  jeg  saa  nedskrive 
en  udtømmende  Afhandling  om  Jakuternes,  Ambateraes  og 
andre  der  levende  Stammers  Liv.  Hr.  Sotnikoff  havde 
læst  nogle  af  den  russiske  Regering  prisbelønnede  Bøger 
om  sibiriske  Indfødtes  Liv,  men  da  han  kendte  de  omtalte 
Folkefærd  af  Selvsyn,  kunde  han  oplyse,  at  Skildringerne 
var  meget  fejlagtige,  da  Forfatterne  ingenlunde  selv  havde 
berejst  de  Egne,  hvis  Folkeliv  de  havde  paataget  sig  at 
skildre. 

Foruden  med  Handel  og  Fiskefangst  beskæftigede 
Hr.  Sotnikoff  sig  ogsaa  med  at  fange  hvide  Delfiner  i 
Garn.  —  Næste  Morgen  gik  vi,  efter  at  jeg  rigtig  havde 
udhvilet  mig  i  en  blød  Dunseng,  ud  for  at  se  Delfingar- 
nene; de  viste  sig  at  være  lavede  af  alt  for  tykke  Reb, 
men  der  var  et  nyt,  lavet  af  almindelig  Linesnøre  med 
langt  finere  Masker  end  de  andres,  og  i  dette  havde  Rus- 
seren i  Sommerens  Løb  faaet  S  Delfiner,  i  de  øvrige  tre 
Garn  kun  tre  Stykker.  Er  Delfinen  viklet  ind  i  Garnet, 
skydes  den  med  en  Riffel,  harpuneres  eller  dræbes  med 
Spyd,  hvis  den  ikke  forinden  er  kvalt. 

Jeg  havde  stor  Lyst  til  at  modtage  Russerens  Indby- 
delse til  at  være  med  ham  om  Vinteren  og  foretage  vidt- 
strakte Rejser  i  ukendte  Egne,  hvor  ingen  anden  Ikke- 
indfødt  kom  hen,  men  maatte  foreløbig  lade  Tanken  fare. 
Forresten  havde  jeg  jo  tidligere  haft  Anledning  til  at 
skaffe  mig  et  nogenlunde  godt  Kendskab  til  Tajmurhalv- 
øen. 

Hen  paa  Formiddagen  forlod  jeg  »Pustoje  ,  saaledes 
hed  Stationen,  sammen  med  en  Juraksamojed,  som  det  var 

lykkedes  mig  at  hverve.  Sotnikoff  fulgte  mig  ned  til 
Stranden,  Husets  12aarige,  friske,  smukt  paaklædte  Søn 
kom  med  og  overrakte  mig  fra  sin  Moder  en  Pakke  Bis- 
kuits og  en  Daase  Syltetøj. 

Saa  lagde  vi  fra  Land.  Den  udsøgte,  hjærtelige  Mod- 
tagelse, Bevidstheden  om,  at  der  kun  var  henved  90  Verst 
til  Goltschika,  den  friske,  gunstige  Vind  og  den  dygtige 
og  kyndige  Ledsager,  jeg  havde  faaet,  alt  dette  bidrog  til 
at  skabe  Glæde  og  Fortrøstning  i  mit  Sind  —  i  Løbet  af 
Natten  var  det  muligt,  at  den  lange,  møjsommelige  Baad- 
fart  vilde  være  tilendebragt.  Ud  paa  Eftermiddagen  havde 
vi  allerede  tilbagelagt  omtrent  45  Verst  og  befandt  os  da 
i  Nærheden  af  en  ny  Station,  »Woronsova«,  mod  hvilken 
vi  satte  Kurs.  Vi  kom  i  Land  og  gik  op  til  det  eneste 
Hus,  som  fandtes  der  paa  Stedet.  Ledsageren,  Ivan,  en 
meget  oplyst  Indfødt,  talte  ganske  godt  Russisk  og  havde 
to  Gange  lodset  Kaptajn  Wiggins's  Skibe,  en  Gang  direkte 
til  Jenisejsk,  den  anden  Gang  til  Lokovoj  Protok. 

Ivan  gik  i  Forvejen,  idet  han  mente,  at  Beboerne  al 
Hytten  var  saa  uvante  med  at  se  fremmede,  at  de  kunde 
blive  helt  forskrækkede  ved  mit  Komme,  om  han  ikke 
først  underrettede  dem  derom. 

Ved  min  Indtrædelse  i  en  Forstue  havde  Juraken 
taget  Plads  paa  en  Bænk;  i  en  Sidedør  til  Stuen  saa  jeg 
to  unge  Kvinder  paa  omkring  tyve  Aar  staa  og  stirre  hen 
i  Vejret  med  et  eget  sky  og  melankolsk  Udtryk.  Paa 
min  Hilsen  svarede  de  næppe,  og  der  hørtes  ingen  Opfor- 
dring fra  dem  om  at  træde  ind  og  sidde  ned.  Besøget 
var  vist  en  Begivenhed  for  dem;  rimeligvis  havde  de  ikke 
før  set  et  ungt,  civiliseret  Menneske.  Hvor  deres  blege 
Ansigter  saa  sløve  og  flegmatiske  ud!  Det  lykkedes  den 
Indfødte  at  formaa  dem  til  at  anrette  nogen  Mad  for  os: 
Te,  Brød,  Brændevin  og  udmærket,  raa  Fisk.  Hele  Tiden, 
medens  vi  spiste,  stod    de  i  Sideværelset  og  begloede  os 

med  nogle  ejendommelige  Udtryk  i  Øjnene.  Pigerne  var 
alene  hjemme;  deres  Fader  var  paa  Fiskeri  med  sine  ind- 
fødte Fiskere;  Moderen  havde  de  mistet.  Aldrig  i  deres 
Liv  havde  de  været  udenfor  deres  Fødested,  naar  undta- 
ges et  Par  Gange  ved  Goltschika,  hvor  en  af  d'Hrr.  Kyt- 
manoffs  Kommis'er,  en  Russer,  bor  og  er  gift  med  en  ind- 
født Kvinde.  Det  maatte  i  Sandhed  være  en  underlig, 
afsondret  Tilværelse,  de  unge  Kvinder  førte.  Jeg  var  næ- 
sten kommen  til  at  græde  ved  Tanken  om,  at  de  maatte 
henleve  hele  deres  Ungdoms  Vaar  uden  nogen  som  helst 
Omgang,  uden  Opdragelse,  uden  anden  Adspredelse,  end  det 
altid  samme  tilbagevendende  daglige  Arbejde  kunde  give; 
Tungsind,  Tomhed,  Forladthed  og  Haabløshed  stod  malet 
i  deres  udtryksløse,  fortvivlede  Træk.  Huset,  de  beboede, 
var  muggent  og  usundt,  ligesom  Pladsen  rundt  omkring 
var  meget  sumpig  og  moradsig. 

Jeg  tog  Afsked  med  de  i  en  Afkrog  af  Verden  bort- 
gemte  ingenlunde  grimme  Søstre  med  en  Beklagelse  og 
Medlidenhed,  som  jeg  næppe  har  følt  før;  og  endnu,  naar 
jeg  tænker  tilbage  paa  mit  ofte  forfærdelig  isolerede  Ung- 
domsliv i  nordsibiriske  Egne,  kommer  Billedet  af  de  to 
stakkels  ulykkelige  Piger  frem  for  mit  indre  Blik. 

Det  gik  hurtigt  Nord  over,  thi  Vinden  havde  vokset 
sig  stærk.  For  at  undgaa  Krumningerne  af  Bredden  sty- 
rede vi  ud  i  Bugten.  Den  Indfødte  var  fortrolig  med  Far- 
vandet. Vi  skiftedes  til  at  styre  og  sidde  ved  Sejlet.  Ved 
Mørkets  Frembrud  blæste  det  op  til  Storm.  Baaden  fløj 
afsted,  medens  Bølgerne  skyllede  ind  i  den.  Jeg  var  nær 
ved  at  angre,  at  vi  havde  vovet  os  saa  langt  ud  midt  i 
Mørket  og  Stormen,  men  nærede  dog  Tiltro  til  min  Kam- 
merat, som  viste  sig  særdeles  modig  og  dygtig.  Vi  sej- 
lede over  nogle  Grunde,  som  gik  et  langt  Stykke  ud  fra 
Land,  og  hvor  Bølgerne  brølede  og  fraadede;  havde  vi 
stødt,  vilde  der  vist  ikke  have  kunnet  findes  nogen  Red- 

ning.  Men  det  var  ikke  Skæbnens  j  Tilskikkelse,  at  vi 
skulde  gaa  under. 

Da  Dagslyset  begyndte  at  bryde  frem,  saa  vi  for  os 
i  Bugten  en  blaa  Lanterne  lyse.  Klokken  8  om  Morgenen 
landede  vi  ved  Goltschika.  Her  fandtes  fem  Huse  foruden 
et  Chram  (Kapel).  Alle  Folk  laa  og  sov  ved  vor  Ankomst, 
hvorfor  jeg  benyttede  Lejligheden  til  at  se  mig  lidt  om 
paa  Pladsen.  Det  vigtigste  var,  at  »Minusinsk«  laa  til 
Ankers  i  Bugten. 

Da  Folk  var  komne  paa  Benene,  gik  vi  ind  til  Kyt- 
manoffs  Kommis,  hvor  vi  modtoges  venligt  af  den  unge 
indfødte  Hustru,  der  ogsaa  bød  paa  en  god  Frokost.  Kom- 
mis'en,  en  ældre  Russer,  havde  i  12  Aar  forestaaet  Fiske- 
og  Handelsstationen  ved  Goltschika  og  i  al  den  Tid  ikke 
været  uden  for  den  nærmeste  Omegn,  ja  nærede  ikke  en- 
gang Ønske  om  at  se  sit  Fødested,  Jenisejsk,  igen;  men 
en  solid  Formue  havde  han  tjent  sig  her  oppe,  langt  borte 
fra  al  menneskelig  Larm  og  Tummel. 

Af  Zaren  havde  Kommis'en  for  en  Del  meteorologiske 
Observationer  modtaget  en  Broncemedaille.  Velvilligt 
overlod  han  mig  nogle  af  sine  Optegnelser  om  Vind  og 
Vejr. 

Fra  ^Minusinsk«  var  ud  paa  Dagen  to  Mand  komne 
i  Land  for  at  afhente  en  af  Mandskabet,  som  havde  været 
paa  Jagt.  Til  Trods  for,  at  Vejret  var  blevet  ret  slemt, 
agtede  de  sig  om  Bord  igen,  hvorfor  jeg  fulgte  med,  med- 
tagende Depecher,  et  Telegram  til  Kaptajnen  og  Mr.  Popham, 
Medinteressent  i  Wiggins-Ekspeditionen,  Breve  og  Aviser, 
der  var  indløbne  fra  London  til  Jenisejsk,  kort  før  jeg  for- 
lod Byen. 

Det  blev  en  tung  Tur  ud  til  Skibet,  men  da  man  der 
havde  været  saa  betænksom  at  kaste  en  Bøje  ud  til  os, 
blev  vi  til  sidst  halede  om  Bord. 

Af  Hr.  Popham,   der  for   et  Par  Aar   siden   med   sin 

Lystyacht  havde  været  paa  Færøerne  og  aflagt  et  Besøg 
i  mit  Hjem,  blev  jeg  hjærteligt  modtaget.  I  Løbet  af 
Sommeren  havde  han  gjort  en  Rejse  i  I, andet  sammen 
med  en  Ven  tor  at  samle  Fugleskind  og  agtede  sig  nu 
hiem  med  Ekspeditionens  Skibe,  hvilke  man  spændt  og 
utaalmodigt  ventede  paa. 

Ud  paa  Eftermiddagen  blæste  det  op  til  en  svær 
Storm,  og  Skibet  begyndte  at  drive  ind  mod  Land,  den 
højre  Bred  af  Bugten,  som  jeg  under  hele  Baadfarten  be- 
standig havde  fulgt.  Dampen  blev  sat  op,  Skibet  kom  i 
Gang,  Ankrene  haledes  ind,  og  Kursen  sattes  mod  den 
anden  Bred,  under  hvilken  vi  vilde  finde  Ly  for  Orkanen. 
Ved  Sejlenes  Hjælp  var  Skibet  i  Stand  til  at  ride  Stor- 
men af;  under  voldsomme  Krængninger  nærmede  vi  os 
Landet  paa  den  modsatte  Side  lige  over  for  Goltschika, 
hvor  Bugten  kun  har  en  Bredde  af  9  Verst,  medens  den 
baade  nord  og  syd  for  denne  Breddegrad  er  mange  Mile 
bred. 

Næste  Morgen  var  Vejret  smukt,  og  Vinden  havde 
helt  lagt  sig.  Kl.  9  om  Morgenen  opdagedes  fra  Mærset 
en  Røgsøjle  i  nordlig  Retning,  ingen  var  i  Tvivl  om,  hvem 
den  hidrørte  fra,  og  et  enstemmigt  Hurra  lød  over  Skibet. 
Kort  efter  saas  to  Dampskibe,  som  hurtig  nærmede  sig; 
da  de  var  komne  os  paa  ca.  1  Versts  Atstand,  saluterede 
vi  dem  med  hundrede  Geværsalver,  mens  Damppiben 
skingrede.  Skibene  ankrede  i  Nærheden  af  os  og  besva- 
rede vor  Hilsen.  Dagen  forløb  med  gensidige  Visitter, 
og  en  Jolle  var  næsten  bestandig  i  Fart  mellem  Skibene. 

Næste  Dag  begyndte  Omladningen  af  Varerne.  Det 
blev  bestemt,  at  det  ene  af  de  to  ankomne  Skibe,  »Bar-na-ul«, 
samt  »Minusinsk«  skulde  op  ad  Jenisej  til  Tenisejsk,  mens 
det  største  Skib  »Lorna  Doone«  skulde  returnere  til  Eu- 
ropa. 

Men  Losningen  blev  besværliggjort  af  Storm  og  Uvejr, 

som  atter  tog  fat,  nogle  Timer  efter  at  Fartøjerne  havde 
lagt  sig  Side  om  Side,  og  som  derpaa  saa  at  sige  uafbrudt 
varede  til  den  22.  September,  da  man  afsejlede.  Af  de 
medbragte  Varer:  Sild,  Karpiks,  Soda,  Malerfarve,  Jærn- 
varer  etc,  maatte  »Lorna  Doone«  bringe  en  Tredjedel  til- 
bage med  sig  og  havde  ikke  faaet  indtaget  mer  end  det 
halve  af  den  Grafitladning,  som  var  bragt  Nord  paa  fra 
et  Sted  i  Nærheden  af  Turuchansk,  og  som  Englænderne 
var  komne  i  gratis  Besiddelse  af. 

Under  Skibenes  lange  Henliggen  i  Bugten  havde  vi, 
naar  Vejret  tillod  det,  Besøg  af  Indfødte,  der  kom  med 
deres  forskellige  Pelsskind,  til  hvilke  der  ikke  var  Mangel 
paa  Købere.  Jeg  var  nogle  Gange  i  Land  paa  Bredden 
og  skød  Ryper  samt  overværede  Schamaneringer.  To 
Hytter  inde  paa  Bredden  beboedes  den  ene  af  en  sossvensk 
Ostjak,  den  anden  af  en  Russer  af  blandet  Race.  Tre 
Telte  fandtes  i  Nærheden.  Under  Schamaneringen  en  Af- 
ten tog  jeg  Trommen  fra  Heksemesteren  og  begyndte  at 
hamre  paa  den,  gebærde  mig,  gestikulere,  i  det  hele  taget 
opføre  mig  som  forrykt,  og  samtidig  i  en  syngende  Tone 
deklamere  nogle  uforstaaelige  Formularer.  Jeg  opnaaede 
at  komme  i  Ekstase  og  betydede  ved  Forestillingens  Slut- 
ning i  et  myndigt  Sprog,  at  Aanderne  havde  befalet  mig 
at  forkynde,  at  intet  Menneske  længer  var  værdigt  at 
konferere  med  dem,  og  forsøgte  nogen  alligevel  derpaa, 
vilde  der  vederfares  ham  og  hele  hans  Stamme  en  stor 
Ulykke.  Jeg  opnaaede  imidlertid  kun,  at  de  Indfødte  blev 
fortørnede  paa  mig;  det  var  nær  kommet  til  alvorlig 
Trætte,  men  Ostjaken  mæglede  uden  synderlig  Vanske- 
lighed Fred. 

For  første  Gang  siden  de  to  Skibes  Ankomst  oprandt 
atter  med  den  22.  September  en  smuk  Dag.  Under  Damp- 
fløjternes  Skingren  sejlede  alle  tre  Skibe  bort  —  »Lorna 
Doone«  mod  Nord,  de  to  andre  mod  Syd,  op  ad  Bugten. 

Med  »Bar-na-ul«  fulgte  Kaptajn  J.  Wiggins,  medens  en 
ældre  Skotte  overtog'  Kommandoen  paa  »Lotna  Doone  . 
Jeg  tik  efter  nogle  smaa  IU  ta-nkeligheder  Lov  til  at  følge 
med  sidstnævnte  Skib  som  Passager  —  strængt  taget 
havde  man  i  Følge  et  for  Nordsibirien  gældende  Lovbud 
ikke  Ret  til  at  medtage  mig  —  hvad,  om  det  var  en  for- 
vist Forbryder! 

Ved  Afrejsen  blæste  der  en  frisk  Kuling,  men  Vin- 
den tiltog  bestandig,  saa  vi  fik  svær  Sø,  før  vi  havde  til- 
bagelagt de  omtrent  200  Verst  op  til  Dieksons  0.  Den 
700  Tons  store  Damp-Skonnertbrig  blev  ordentlig  gennem- 
vadsket. 

Inde  paa  Kysten  bemærkedes  hist  og  her  sammen- 
pressede Isstykker.  Sommeren  havde  været  sen  og  kold, 
ellers  smelter  som  Regel  Flodisen,  som  kastes  op  paa 
Land  ved  Mundingen  af  Bugterne. 

Natten  til  den  23.  September  og  hele  denne  Dag  var 
der  svær  Sø  og  Storm  af  Sydvest,  saa  der  kun  gjordes 
smaa  Fremskridt.  En  Mængde  Sæler  tumlede  sig  i  Bøl- 
gerne. 

Den  24.  September  fik  vi  smult  Vande,  svag  Vesten- 
vind, Slud  og  Regn.  Kl.  8  om  Morgenen  viste  Termome- 
tret 8  Gr.  (R.),  Kl.  2  Middag  4  Gr.  og  Kl.  9  Aften  3  Gr. 

Vi  naaede  74  Gr.  5  Min.  n.  Bredde  og  lod  saa  falde 
noget  af  mod  Syd.  Om  Aftenen  saas  Is  forude,  og  ud 
paa  Natten  var  Skibet  omringet  af  et  bredt  Bælte  for- 
holdsvis let  Drivis.  Den  25.  befandt  vi  os  omtrent  20 
danske  Mil  Nord  for  Beliostroff;  der  blæste  en  frisk  Ku- 
ling fra  Øst,  men  Farvandet  eller  de  aabne  Render  var 
glatte  som  paa  en  lille  Indsø.  Natten  til  den  26.  laa  vi 
stille  i  Isen.  Morgenen  brød  frem  med  Taage  og  Snefald. 
Kl.  12  lykkedes  det  at  tage  en  Observation:  71  Gr.  n. 
Bredde,   65  Gr.  ø.  L.     I  Dagens    Løb   havde  jeg   set  en 

Kjover,  Sortænder  og  Havlitter,  som  yndede  de  aabne  Ste- 
der mellem  Isen. 

Natten  til  den  27.  lagdes  Skibet  for  Isanker  i  Læ  af 
en  større  Flage.  Den  27.  kom  vi  ingen  Vegne  om  For- 
middagen, men  om  Eftermiddagen  lykkedes  det  os  at  arbejde 
Skibet  ud  i  aabent  Vand.  I  Iskanten  gik  Dønningen  høj, 
Skuden  slyngedes  et  Par  Gange  med  voldsomme  Brag 
mod  en  afskraanende  Iskolos,  som  ragede  omtrent  10  Fv. 
op  af  Vandet  —  egentlige  Isbjærge  forekomme  ikke  i  Ha- 
vet Nord  for  Sibirien  — ,  men  »Lorna  Doone«,  en  præg- 
tig, gammel  Ishavsskude,  klarede  den  farlige  Situation. 
Da  vi  var  komne  løs  af  Isen,  befandt  vi  os  omkring  19 
Mil  Nordnordøst  for  Indløbet  til  Jugorstrædet.  Under  Sejl 
og  Damp  stod  vi  ind  mod  Kysten  af  europæisk  Rusland, 
Farvandet  var  isfrit.  Kl.  8  h-  2  Gr.,  Kl.  2  -=-  3  Gr.,  Kl.  9 
-T-  3,5  Gr. 

Natten  til  den  28.  blev  Søen  smul,  hvoraf  der  des 
værre  maatte  sluttes,  at  Isen  ikke  kunde  være  langt  borte. 
Det  var  meget  mørkt,  hvorfor  der  kun  blev  sat  ringe 
Kraft  paa  Maskinen.  Paa  Dækket  var  Søstænket  frosset 
til  et  glat  Islag.  Ud  paa  Dagen  øjnedes  Land  omkring 
Karabugten;  der  blev  sat  Sejl  til,  da  Vinden  var  gunstig, 
og  med  10  til  11  Knobs  Hastighed  bar  det  ind  mod  Jugor- 
strædet. 

Den  29.  var  der  Modvind;  om  Natten  havde  det  væ- 
ret for  mørkt  til  at  sejle,  da  Isen  fra  alle  Kanter  begyndte 
at  nærme  sig  og  sætte  ind  paa  Skibet.  Imellem  os  og 
Fastlandet  laa  en  ca.  15  eng.  Mil  bred  sammenhængende 
Isflade.  Ved  Indløbet  til  Jugorstrædet  blev  vi  siddende 
fast  i  Pakisen.  Der  faldt  nogen  Sne  ellers  var  Vejret 
meget  smukt. 

Is-  eller  Elfenbensmaager  saas  for  første  Gang,  des- 
uden andre  Maagearter,  Alkekonger,  hvor  som  helst  der 
var  aabent  Vand,  arktiske  Ænder,  Tyvjoer,  Struntjægere, 

Sibirien  i  vore  Dage.  23 

Sæler,  og  nu  og  da  stak  en  hvid  Delfin  Hovedet  op  i  en 
Aahning  for  at  aande;  vistnok  have  Delfinerne  mangen 
Gang  risikeret  at  drukne  under  Isen,  da  denne  ofte  paa 
lange  Strækninger  er  saa  tæt,  at  der  ikke  findes  noget 
som  helst  Hul  eller  Aabning. 

Den  30.  havde  Isen  og  Strømmen  sat  os  langt  ind  i 
Strædet  mellem  Wajgatsch  og  Fastlandet,  Skibet  var  kun 
to  Mil  fra  det  vestlige  Indløb.  Gaarsdagen  havde  vi  gen- 
nem Kikkerten  bemærket  tre  Mænd  inde  paa  den  lille  0 
Mesney.  Nu  tik  vi  Besøg  af  Jurak-Samojeder,  som  kom  ud 
over  Isen  med  en  jolleagtig  Baad,  som  de  dels  roede,  dels 
trak.  Ud  paa  Dagen  kom  en  russisk  Handlende,  Kosjeven 
fra  Chabarova  ved  Jugorstrædet,  om  Bord.  Russeren  blev 
ligesom  de  Indfødte  modtagen  med  megen  Gæstfrihed. 
Han  havde  for  øvrigt  ydet  Wigginsekspeditionerne  væsent- 
lige Tjenester  og  en  Gang  reddet  et  Skibsmandskab  paa 
Mesney-Øerne  og  ført  det  med  Slæder  via  Postnikoff  (en 
Landsby  1000  Verst  Syd  for  Chabarova)  til  Archangelsk. 
Foruden  Kosjevens  Etablissement  findes  fire  andre  Huse 
ved  Chabarova  samt  et  Kapel.  Stedet  er  af  Russerne  kun 
beboet  om  Sommeren,  om  Høsten  drage  de  Syd  paa  til 
Archangelsk  med  de  tilbyttede  Varer,  selv  Præsten  med- 
fører mange  kostbare  Bjørneskind,  som  han  har  formaaet 
de  Indfødte  til  at  ofre  til  Kapellet. 

Om  Vinteren  er  Isen  i  Jugorstrædet  fra  det  østlige 
Indlob  til  omkring  100  Verst  mod  Øst  i  mere  eller  min- 
dre regelmæssig  Drift;  baade  Vinden  og  Strømmen  ind- 
virker paa  Driftretningen.  I  en  Bugt  paa  den  nordlige 
Del  af  Wajgatsch  fanges  af  en  tre,  fire  indfødte  Familier 
aarlig  omkring  40  Isbjørne,  400—500  Sæler,  og  nogle 
Hvalrosser.  Tidligere  kom  en  Mængde  norske  Skibe  til 
Wajgatsch  og  K arahavet,  men  for  13  Aar  siden  udgik  den 
russiske  Territoriallov,  som  forbyder  fremmede  Nationer 
at  drive  Fangst  nærmere  end  en  Mil  fra  Land;  i  de  alier- 

sidste  Aar  faa  endog  de  norske  Fangstskibe  ikke  Lov  at 
passere  hverken  Karaporten  eller  Jugorstrædet.  Russerne 
have  paa  Kysten  ikke  langt  fra  Chabarova  fundet  en  god 
Havn,  hvor  et  af  deres  Inspektionsskibe  overvintrer.  Der 
er  nu  tre  større  Krigsskibe,  som  inspicere  Kysterne  af 
Novaja  Semlja  og  sønden  for. 

Efter  at  den  russiske  Videnskabsmand  Nosiloff  i  mange 
Aar  har  opholdt  sig  paa  Novaja  Semlja,  er  der  dér  ble- 
vet oprettet  tre  Nybygder  med  Kapel,  og  hundrede  Ind- 
fødte ere  komne  fra  Fastlandet  og  have  taget  fast  Ophold 
paa  Dobbeløen.  Mellem  de  beboede  Steder  paa  Novaja 
Semlja,  Chabarova  og  Archangelsk  vedligeholde  et  Par 
Dampere  om  Sommeren  en  regelmæssig  Rute.  Kosjeven 
ejer  en  Sejlskude,  som  han  aarlig  sender  et  langt  Stykke 
op  ad  den  tømmerrige  Petschoraflod.  —  Den  30.  Septbr. 
var  Temperaturen  -—  2  Gr.,  -=-   1  Gr.,  -r-  0,5  Gr. 

Om  Aftenen  den  1.  Oktober  kom  Skibet  i  Drift  Øst 
paa.  Termometret  viste:  -=-  2  Gr.,  -=-  2,5  Gr.,  -f-  2  Gr. 
Der  faldt  tæt  Sne,  og  det  blev  helt  vinterligt.  Den  2. 
Oktober  var  Vejret  meget  smukt,  men  Stemningen  om 
Bord  ikke  slet  saa  god,  thi  Skibet  var  kommet  nær  Pak- 
isen, langt  ud  i  Karahavet  igen.  Kosjeven  og  et  Par  Ind- 
fødte var  forblevne  om  Bord;  jeg  indhentede  Oplysninger 
af  dem  om  Karabugten,  Bajdaratsbugten  mellem  Jalmal 
og  europæisk  Rusland  samt  om  Forholdene  i  det  hele 
taget  paa  og  ved  Kysten.  —  Det  lykkedes  mig  at  faa  den 
ene  af  Kokkene  til  at  tilberede  et  ekstra  Maaltid  af  Sæl, 
men  da  jeg  inviterede  Juraksamojederne  til  at  spise  med 
mig,  rystede  de  paa  Hovedet  og  sagde,  at  de  aldrig  spiste 
saadant  noget,  thi  de  var  kristne  Folk,  som  respekterede 
sin  Pope,  og  ingen  Hedninger.  De  Indfødte  lod  sig  for- 
lyde med,  at  Chabarova-Popen  var  en  stor  Ynder  af  Vodka 
og  alskens  Skind. 

Da   man    paa    »Lorna   Doone«    frygtede   for  at  blive 

drevet  Længere  ud  i  Havet  igen,  og  Muligheden  for  en 
Indefrysning  og  Overvintring  ikke  var  udelukket,  blev  der 

paa  Agterdækket  holdt  Raad  med  det  Resultat,  at  13  fri- 
villige Mand  af  de  29,  Besætningen  bestod  af,  skulde  for- 
lade Skibet,  over  Isen  drage  i  Land  og  med  Kosjeven  som 
Fører  begive  sig  hjem  over  Archangelsk  og  St.  Peters- 
burg. Hr.  Popham  med  sin  Ven  gik  i  Baaden,  der  var 
ladet  med  Proviant,  fire  Mand  af  den  tilbageblivende  Be- 
sætning og  Forfatteren  af  denne  Bog  assisterede  de  bort- 
dragende, da  Baaden  maatte  trækkes  over  Isen  mere  end 
ros.  Efter  8  Timers  Arbejde  naaedes  fast  Is  omtrent  en 
Mil  fra  Kysten,  hvorpaa  vi  fem  vendte  om;  med  Bistand 
af  en  lille  Kano  kom  vi  ved  Nattetide  efter  store  Vanske- 
ligheder og  Besværligheder  med  at  trænge  frem  gennem 
Isen,  som  havde  sat  sig  i  stærk  Drift  ud  fra  Land,  om 
Bord  i  Skibet.  Temperaturen  var  den  3.-^-1  Gr.,  -^1,5 
Gr.,  -r-  2  Gr. 

Den  3.  Oktober  var  det  Snefog  og  diset  Vejr.  Vi  laa 
og  drev  med  Isankeret  paa  en  større  Flage.  Landet  var 
ude  af  Sigte.  Isen  var  dog  knap  saa  tæt  som  den  fore- 
gaaende  Dag,  og  da  Vinden  var  gunstig,  arbejdedes  med 
Sejl  og  Damp  for  at  presse  Skibet  op  mod  Kysten.  Vi 
avancerede  kun  lidet,  og  da  Skruens  Vinger  ved  fortsat 
Arbejde  var  knækkede  til  det  halve  af  deres  oprindelige 
Længde,  indstilledes  Dampen,  og  Sejlene  firedes  ned. 
Temperaturen:  -r-  5  Gr.,  -~  4  Gr.,  h-  6  Gr.  (R.). 

Næste  Dag  fik  vi  Land  i  Sigte.  Alle  Sejl  blev  satte 
til  for  en  frisk  Nordenvind,  men  snart  blev  Isen  saa  tæt, 
at  vi  sad  helt  fast. 

.Med  en  af  Besætningen  var  jeg  ude  paa  Isen  for  at 
skyde  Sæler,  Ænder  og  Alkekonger,  som  der  ikke  var 
nogen  Mangel  paa,  hvor  som  helst  der  fandtes  en  Smule 
aabent  Vand.    Temperaturen:  -i-  5,5  Gr.,  -r-  2  Gr.,  -f-  5  Gr. 

Natten  til  den  5.  faldt  megen  Sne,  der  blæste  en  stærk 

Nordvestvind.  Om  Morgenen  laa  Sneen  en  Alen  dyb  paa 
Dækket.  Ud  paa  Dagen  saas  i  en  Mils  Afstand  i  Sydvest 
en  aaben  Rende;  Isen  begyndte  ogsaa  omkring  Skibet  at 
blive  lidt  løsere,  forhaabentlig  vilde  den  begynde  at  sprede 
sig,  saa  der  atter  kunde  sættes  Kraft  paa  Maskinen.  Ende- 
lig aabnedes  en  ny  Rende  1  Verst  fra  Skibet,  antagelig 
vilde  vi  ogsaa  have  naaet  den  i  god  Tid,  om  der  var  ble- 
vet giort  Forsøg  paa  at  forcere.  Under  hele  Turen  var 
Kaptajnens  Manøvrer  meget  ængstelige  og  usikre. 

Imidlertid  tiltog  Vinden  i  Styrke,  Isen  beg}rndte  at 
sprede  sig  mer  og  mer,  og  Skibet,  uden  Medvirkning  fra 
vor  Side,  at  nærme  sig  Randen.  Men  der  var  nu  ogsaa 
kommet  Dønning  i  Isen,  og  ude  i  Kanten  brødes  Bølgerne 
voldsomt  med  de  svære  Iskolosser.  Flere  Steder  skrue 
Stykkerne  sig  op  mod  hinanden  med  Stønnen  og  Knagen; 
de  trykkes  og  gnides  op  mod  Skibets  Sider,  saa  det  ryster 
og  brager  i  Skroget.  Under  Dækket  havde  vi  Fornem- 
melse af,  at  alt  ramlede  sammen  og  gik  i  Kvas  over  vore 
Hoveder.  Det  mærkedes  paa  Besætningen,  at  den  ikke 
følte  sig  ganske  tryg. 

Vi  var  komne  i  Nærheden  af  Kanten,  og  det  syntes 
uundgaaeligt,  at  vi  maatte  støde  mod  nogle  skraatliggende 
kolossale  Stykker,  som  ragede  langt  op  over  Skibets 
Mastetoppe,  og  mod  hvilke  Bølgerne  slyngedes  med  vold- 
som Kraft,  saa  Skum  og  Sprøjt  kastedes  helt  over  deres 
Toppe.  Først  i  sidste  Øjeblik,  da  Sammenstødet  var  umid- 
delbart forestaaende  og  en  Katastrofe  ikke  udelukket,  blev 
der  sat  Damp  til,  hvorved  den  truende  Fare  blev  undgået. 
Baadene,  i  hvilke  der  var  blevet  nedstuvet  Instrumenter 
og  Proviant,  var  holdte  klare  til  at  sættes  i  Søen,  og 
Mandskabet  fordelt  paa  hver  af  dem  i  Tilfælde  af  et  For- 
lis. Det  havde  vistnok  været  vanskeligt  at  bjærge  sig 
mellem  den  stejle  Is,  som  Bølgerne  overalt  satte  i  stærk 
Bevægelse. 

Da  vi  var  komne  ud  af  Isen,  sattes  liere  Sejl  til  og 
Kurs  mod  Sydvest.  Natten  faldt  paa,  og  det  blev  Storm, 
hvorfor  Skibet  maatte  ligge  med  Stævnen  mod  Vinden 
for  at  ride  den  af,  indtil  det  blev  lyst.  Temperaturen : 
-r-  6,0  Gr.,   -r-  5  Gr.,  h-  3  Gr. 

Den  6.  Oktober  blev  Ankeret  kastet  ud  paa  en  større 
Grundis,  der  stod  paa  12  Fv.s  Dybde  en  Snes  Verst  Øst 
for  Mesney-Øen.  Isen  var  tæt  i  Vest  og  lod  ikke  til  at 
skulle  komme  i  Drift  igen  ud  i  Karahavet.  Straks  efter 
at  Skibet  var  fortøjet,  satte  Drivisen  ind  fra  Havet  og 
omringede  os  fuldstændigt.  Jeg  tog  en  Tur  i  Land  ind 
over  Tundraen.  En  gammel,  norsk  Sejlskude  laa  inde 
paa  Bredden,  den  var  forlist  for  8  Aar  siden,  efter  hvad 
Indfødte  senere  fortalte.  Kysten  dannedes  af  skarpe,  kan- 
tede Klipper,  som  mod  Øst  hævede  sig  til  stejle  100 — 200 
Fod  høje  Bjærge,  der  atter  faldt  af  og  gav  Plads  for  et 
Floddelta,  som  fortsattes  i  en  bred,  lavsidet  Dalbund. 
Vest  for  det  Sted,  hvor  Landstigningen  fandt  Sted,  var  der 
en  lav  Forstrand,  som  fortsattes  i  en  jævn  Flade,  yppig 
bevokset  med  Græs,  der  endnu  stak  højt  op  over  den  mere 
end  en  Fod  dybe  Sne. 

Stedet  egnede  sig  godt  til  Bebyggelse.  Af  Indfødte 
erfaredes,  at  det  tilgrænsende  Hav  var  fiskerigt,  ligesom 
de  hver  Vinter  skyde  en  Mængde  Sæler,  foruden  Bjørne, 
netop  paa  denne  Del  af  Kysten. 

Ved  at  gaa  et  langt  Stykke  ind  over  Tundraen 
kom  jeg  til  et  Telt,  hvis  Beboere  kørte  mig  ned  til  Isen 
igen. 

Om  Bord  fortalte  de  Indfødte,  at  Popham  og  Kosjeven 
med  den  afgaaede  Besætning  velbeholdne  var  ankomne 
til  et  af  Russerens  Telte,  og  at  de  allerede  gjorde  For- 
beredelser til  Rejsen,  saaledes  ved  at  sende  Indfødte  om- 
kring i  Egnen  for  at  opkøbe  Pelsklæder  til  Besætningen. 
Da  jeg  paa  Skibets  Vegne  som  tjenstlig  Tolk  spurgte  de 

Indfødte,  om  de  troede,  at  vi  skulde  indefryse,  gav  de  den 
Meddelelse,  at  Isen  om  Høsten  temmelig  regelmæssig  lig- 
ger indepresset  ved  Kysten  i  8  Dage,  for  siden  at  sætte 
ud  til  Havs,  blive  lige  saa  længe  borte,  komme  ind  igen 
og  saaledes  paa  en  vis  Strækning  holde  sig  i  Drift  hele 
Vinteren  igennem.  I  Slutningen  af  Oktober  kan  man  i 
Jugorstrædets  vestlige  Løb  køre  over  Isen  mellem  Vaj- 
gatsch  og  Fastlandet.  Imellem  Vajgatseh  og  Novaja  Semlja 
(Karaporten)  er  Isen  om  Vinteren  stadig  i  Drift.  Saa  stærk 
kan  Strømmen  være  i  Jugorstrædet  om  Sommeren  ved 
Ny-  og  Fuldmaane,  at  8  Mand  ikke  mægte  at  ro  den  af. 
Den  6.  Oktbr.:  -r-  2,5  Gr,  -;-  2  Gr.,  ~  2,5  Gr. 

Den  7.  Oktbr.  oprandt  med  klart  Vejr  og  Solskin.  Et 
Par  Timer  midt  paa  Dagen  herskede  en  tæt  Taage;  siden 
blev  det  Sol  og  klart  igen.  Jeg  gjorde  smaa  Udflugter 
paa  Isen,  skød  et  Par  Sæler  og  nogle  sorte  Ænder;  om- 
kring Skibet  flokkedes  Elfenbensmaagerne  og  gjorde  sig 
til  gode  med  Affald  fra  Kabyssen.  Maskinisterne  fangede 
nogle  Læmmener  (Læmming)  mellem  opskruet  Is  og  satte 
dem  i  Bur  paa  Dækket. 

Temperaturen:  -j-  2,5  Gr.,  -i-  7  Gr.,  -s-  9  Gr. 

Der  var  flere  Steder  temmelig  store  Aabninger  i  Isen 
om  Morgenen  den  9.  Oktbr.  Formiddagen  var  smuk.  Hen 
paa  Eftermiddagen  begyndte  det  at  blæse  op.  Det  var  jo 
heldigt,  at  vi  var  fortøjede  ved  en  Grundis.  Strømmen 
var  stærk,  og  da  det  blev  Storm,  sled  og  rykkede  »Lorna 
Doone«  i  sine  Lænker.  Sent  om  Aftenen  var  der  kun 
lidt  Is  omkring  os.  Endelig  rev  Skibet  sig  løs,  og  Dam- 
pen, som  var  holdt  i  Beredskab,  blev  taget  i  Brug,  hvor- 
paa  der  atter  styredes  ind  i  Strædet  og  kastedes  Anker 
udenfor  Chabarova. 

Kl.  8:  -=-  10  Gr.,  Kl.  2:  -f-  8  Gr.,  KL  9:  -*-  5  Gr. 

Endskønt   Isen   var    spredt,   og  Vejret  meget   smukt, 


360 


blev  vi  liggende  hele  den  næste  Dag  for  Anker  uden  at 

foretage  os  noget. 

Kl.  8  Morgen:  -5-  3  Gr. 

Kl.  11  paafølgende  Dag  lettede  vi  Anker  for  at  dampe 
ud  af  Drivisen,  som  fra  Øst  atter  trængte  ind  i  Strædet 
og  begyndte  at  omringe  os.  Vinden  var  god,  og  efter  to 
Timers  Forlob  var  vi  komne  gennem  Strædet  og  ud  af 
det  lunefulde  Karahav.  Ishavet  vest  for  Novaja  Semlja 
var  fuldstændig  isfrit.  Da  der  næsten  ingen  Kul  var  til- 
bage og  der  til  Dels  var  blevet  fyret  med  sønderhuggede 
Brædder  i  den  sidste  Tid,  blev  der  kun  gjort  Brug  af  Sej- 
lene. Imidlertid  blev  den  brækkede  Skrue  løftet  op  og 
erstattet  af  en  Reserve-ditto.  Vinden  vedblev  at  være 
gunstig.  Den  16.  Oktober  ankrede  vi  i  Vardø  efter  en 
meget  behagelig  Rejse  fra  Vajgatsch. 

Under  normale  Forhold,  naar  Karahavet  er  isfrit,  kan 
Rejsen  mellem  Vardø  og  Jenisejs  Munding  tilbagelægges 
paa  8  til  10  Dage.  Havde  vi  været  to  Dage  tidligere  paa 
Vej,  vilde  vi  i  Følge  de  Indfødtes  og  Kosjevens  Udsagn 
ikke  have  mødt  Ishindringer  i  selve  Jugorstrædet,  det 
havde  været  aabent  i  to  Maaneder,  og  Isen  kom  først  to 
Dage  før  vi. 

Efter  senere  Konference  med  Kaptajn  Wiggins  kunde 
det  konstateres,  at  i  de  sidste  tyve  Aar  havde  Drivisen 
aldrig  lagt  saa  mange  Hindringer  i  Vejen  for  Sejladsen, 
som  netop  i   1895. 

I  Vardø  laa  »Lorna  Doone«  i  10  Dage  for  at  indtage 
Kul  og  vente  paa  Ordrer  fra  England.  Saa  fortsattes  Rej- 
sen gennem  de  norske  Fjorde  via  Tromsø  til  Aalesund, 
hvorfra  Kursen  sattes  over  Nordsøen.  Endelig  ankrede 
vi  den  15.  November  i  Tynefloden  ved  Newcastle,  efter  i 
flere  Dage  at  have  redet  en  svær  Storm  af,  under  hvilken 
Kaptajnen  sad  og  klagede  sig  mellem  ituslaaede  Sager  i 
den  vandfvldte  Kahyt,  mens  Søerne  skyllede  over  Dækket. 

Ved  Indsejlingen  til  Newcastle  stod  en  Masse  Men- 
nesker paa  Bredden  for  at  betragte  det  fra  Nordsibirien 
tilbagevendende  Skib. 

Fra  Newcastle  rejste  jeg  via  London  og  København 
hjem  til  Færøerne. 

Hr.  Popham  og  den  Del  af  Besætningen,  som  fulgte 
ham,  var  naaet  i  god  Behold  til  St.  Petersburg. 

Jeg  havde  opnaaet  at  blive  den  første  Dampskibspas- 
sager  fra  Nordsibirien  til  Europa. 


XXVIII 

De  forvistes  Stilling  i  Sibirien. 

Sibirien  har  nu  i  over  300  Aar  været  Ruslands  Tugt- 
hus. Allerede  fra  1592  begyndte  den  russiske  Zar 
Ivan  Vasiljevitsch  at  forvise  Forbrydere  til  Sibirien.  En 
hvilken  som  helst  Forbrydelse  straffedes  den  Gang  med 
Forvisning;  ogsaa  uden  Dom  ad  administrativ  Vej  blev 
mange  Mennesker  sendte  bort.  Om  en  Kommune  i  Rus- 
land til  Eksempel  var  besværet  med  et  eller  andet  ørkes- 
løst Subjekt,  som  ikke  gad  arbejde  eller  var  forfalden  til 
Drik,  kunde  han  eller  hun  let  dømmes  til  Forvisning  som 
et  skadeligt  Individ  for  det  hjemlige  Samfund.  Om  to 
Ægtefolk  førte  en  alt  for  trættekær  Tilværelse,  kunde  den 
skyldige  let  dømmes  til  at  forvises.  Var  en  Hustru  be- 
lemret med  en  arrig,  drikfældig  Mand,  kunde  hun  ogsaa 
faa  ham  bortsendt,  ligesom  Manden  kunde  blive  Hustruen 
kvit  til  Sibirien,  om  der  var  vægtige  Grunde  derfor. 

Ved  det  store  Nederlag  i  1812  blev  de  tilfangetagne 
Franskmænd  sendte  i  Forvisning  til  Sibirien.  Under  den 
polske  Opstand  i  1864  blev  mange  højtstaaende  polske 
Adelsfamilier  skaffede  af  Vejen  sammesteds  hen. 

I  Sibirien  var  man  i  Begyndelsen  ikke  forberedt  paa 
de  forvistes  Modtagelse,  de  blev  derfor  slupne  fri,  efter  at 
have  naaet   det  Distrikt,  som  var  dem  anvist  til  Ophold. 

Men  snart  fik  de  i  Sibirien  ansatte  Autoriteter  Befa- 
ling til  at  opføre  Fængsler  til  Fangernes  Modtagelse. 

De  sibiriske  forviste  fik,  indtil  meget  langt  ned  i  Nu- 
tiden, en  raa  og  umenneskelig  Behandling;  nu  er  dog  dette 
Forhold  ændret  til  det  bedre. 

De  værste  Forbrydere  blev  brændemærkede  i  Pande 
og  Kinder.  Denne  Straf  er  ophævet  for  ca.  40  Aar  siden. 
Andre  fik  Næsebor  og  Mundvige  opskaaret.  Jeg  har  set 
en  brændemærket  Russer  i  Sibirien. 

Som  jeg  en  Dag  kom  gaaende  over  Torvet  i  Jenisejsk, 
faar  jeg  pludselig  Øje  paa  en  ældre  Mand,  hvis  Ansigt 
forekom  mig  ganske  unaturlig  furet  og  rynket.  Jeg  gik 
hen  til  Manden  for  at  indlade  mig  i  Samtale  med  ham. 
Vedkommende,  som  handlede  med  alskens  gamle  og  brugte 
Sager  og  Antikviteter,  var  meget  optaget,  og  først  efter 
en  Del  Paatrængenhed  lykkedes  det  mig  at  faa  udpresset 
af  ham,  at  han  for  40  Aar  siden  var  bleven  forvist  for 
Falskmøntneri.  Efter  Ankomsten  til  Straffeanstalten  var 
han  bleven  brændemærket,  idet  man  med  et  gloende  Jærn 
havde  mærket  hans  Pande  og  Kinder  med  Bogstaver  (Sym- 
boler) paa  hans  Misgerning.  Da  den  gamle  fortalte,  at 
han  havde  været  en  saare  smuk  Yngling,  maa  det  have 
været  saa  meget  mere  sørgeligt  for  ham  at  faa  sit  Ansigt 
saaledes  ramponeret  og  beskadiget. 

Andre  Fanger  blev  piskede  med  Knuten,  en  Svøbe, 
flettet  af  Remme  med  en  Dusk  af  Læderstrimler.  Saa- 
danne  korporlige  Revselser  kunde  stundom  faa  en  sørge- 
lig Udgang ;  men  Delinkventen  maatte  døje  det  bestemte 
Antal  Prygl,  over  hvilket  der  blev  kontrolleret.  Alle  le- 
gemlige Tugtelser  ere  nu  afskaffede  ved  de  sibiriske 
Straffeanstalter.  Det  er  en  Snes  Aar  siden,  at  Regerin- 
gen ophævede  et  Lovbud,  som  gik  ud  paa  at  paalægge 
alle  de  i  Centralsibirien  boende  indfødte  Stammer  at  gøre 
Jagt  paa   Rømningsmænd    fra   de  sibiriske  Fængsler  og 

skyde  dem.     Der   var  lovet  fem    Rubler   (10   Kr.    15  Øre 

Sølv)  for  hver  skudt  undvegen.  I  de  Tider  var  det  [år- 
ligt at  rejse  mellem  de  halvvilde  Burjatstammer  i  Øst- 
sibirien,  —  det  var  især  disse,  som  havde  gjort  sig  det 
til  en  Maandtering  at  opsøge  undvegne  Fanger  og  skyde 
dem,  -  -  thi  Burjaterne  gjorde  ofte  ikke  Forskel  paa  den 
fredelige  Vandrer  og  de  undvegne  Fanger.  Jeg  hørte  tak- 
om  en  Burjat,  som  skulde  have  skudt  60  undvegne.  Som 
sædvanlig  havde  Burjaten  en  Gang  i  længere  Tid  strejfet 
omkring  i  de  gamle  Kæmpeskove  eller  langs  Landevejene 
for  at  opsøge  Flygtninge,  men  uden  Held,  indtil  han  til 
sidst  en  Aftenstund,  da  han  kommer  gaaende  gennem  en 
tyk  Skov,  faar  Øje  paa  to  Mænd,  som  sidde  ved  Foden 
af  et  Træ  i  Færd  med  ved  et  Baal  at  tillave  sig  nogen 
Kvældsmad.  Ligesom  en  Slange  forstaar  Burjaten  at  liste 
sig  paa  sine  Ofre;  da  han  ubemærket  har  nærmet  sig  i 
passende  Skudhold,  sigter  han  med  sin  Flintelaasbøsse  og 
fyrer;  den  ene  af  de  fremmede  sprang  i  Vejret  og  faldt 
død  om,  medens  den  anden  tog  Flugten.  Burjaten  begav 
sig  hen  til  sit  Offer  for  at  bemægtige  sig  dets  Klæder. 
Burjaterne  plejede  at  have  til  Mundheld:  Skyder  jeg  et 
Egern,  faar  jeg  kun  dets  Pels,  men  skyder  jeg  en  undve- 
gen Fange,  faar  jeg  hans  Klæder  og  5  Rubler  oven  i  Kø- 
bet. Drabsmanden  var  ikke  fornøjet  med  eet  Offer,  han 
maa  vel  have  haft  en  Anelse  om,  at  den  bortløbne  vilde 
komme  igen  og  opsøge  sin  Kammerat  for  at  se,  hvad  der 
var  blevet  af  ham,  thi  han  lagde  sig  igen  paa  Lur  i  det 
samme  Buskads  i  Underskoven,  hvorfra  han  havde  skudt 
sit  Offer.  Efter  at  den  taalmodige  Jæger  havde  ventet  i 
et  helt  Døgn,  faar  han  pludselig  næste  Aften  i  Skumrin- 
gen Øje  paa  den  bortløbne  fremmede,  som  kommer  gaaende 
langsomt  og  med  afmaalte  Skridt  frem  imellem  Træerne 
og  spejdende  til  alle  Sider,  som  for  at  overbevise  sig  om, 
at  intet  mistænkeligt  var  i  Nærheden.     Da  han,  anstræn- 

gende  sine  Sanser  til  det  yderste,  intet  mistænkeligt  kan 
bemærke,  gaar  han  lidt  dristigere  hen  til  det  Sted,  hvor 
hans  Kammerat  var  falden,  men  ikke  saa  snart  havde 
han  bukket  sig  ned  over  det  afklædte  Legeme,  førend 
Skovens  Stilhed  afbrydes  af  et  Riffelskud,  men  denne 
Gang  —  og  maaske  for  første  Gang  i  sit  Liv  —  havde 
Burjaten  sigtet  fejl.  (De  Indfødte  i  Sibirien  ere  over- 
hovedet overordentlig  flinke  og  sikre  Skytter.)  Da  den 
fremmede  følte  sig  usaaret,  greb  han  denne  Gang  ikke 
Flugten,  men  foer  hen  imod  det  Sted,  hvorfra  Skuddet 
var  kommet.  Den  Indfødte  havde  ikke  Tid  til  at  faa  la- 
det igen,  og  det  kom  til  et  blodigt  Slagsmaal,  hvor  Sko- 
vens gamle  Træer  var  de  tavse  Vidner  til  de  kæmpendes 
forbitrede  og  fortvivlede  Haandgemæng.  Den  gamle  Bur- 
jat  maatte  til  sidst  bukke  under,  og  Flygtningen  (saadan 
en  var  det)  lemlæstede  ham  ynkeligt  og  hængte  Liget  op 
i  et  Træ.  Senere  var  Rømningsmanden  bleven  fanget 
igen  og  sat  fast,  hvorpaa  han  fortalte  om  Burjatens  Ende- 
ligt. 

Flygtningene  fra  de  sibiriske  Fængsler  eller  Landlø- 
bere overhovedet  føre  en  Tilværelse,  som  ikke  er  at  mis- 
unde, og  det  er  sandt,  at  mangen  en  undvegen  atter  har 
ønsket  sig  inden  for  Fængslets  Mure.  Om  Sommeren 
kunne  de  bjærge  sig  nogenlunde,  men  om  Vinteren  maa 
de  døje  meget  ondt;  vel  behøve  de  undvegne,  saa  længe 
de  holde  sig  borte  fra  de  større  Byer,  i  Regelen  ikke  at 
frygte  for  at  blive  grebne,  men  i  den  strænge  sibiriske 
Vinter  ere  de  i  deres  luvslidte  og  pjaltede  Klæder  udsatte 
for  den  sviende  Frost  og  maa  leve  af  det,  som  de  kunne 
tigge  sig  til.  De  pleje  om  Sommeren  at  opsøge  deres 
Nattekvarter  i  Skovene  eller  langs  Landevejene  hos  Port- 
vogterne, men  om  Vinteren  gerne  i  et  eller  andet  af 
Landsbyernes  Badehuse.  Dørene  til  disse  staa  i  Regelen 
aabne,  og  Bønderne  have  ikke  noget  imod,  at  Landløberne 

benytte  dem  til  Ophold  om  Natten;  om  Morgenen  gaa  de 
deres  Vej.  —  Ved  en  Fodtur  paa  en  sibirisk  Landevej 
havde  jeg  en  Morgenstund  udhvilet  mig  ved  Siden  af  et 
Badehus  i  en  Landsby.  En  Bondekone  kommer  i  det 
samme  forbi  og  spørger  mig  nok  saa  fortrolig:  »Ty  brod- 
jåga  li?«  (Er  du  ikke  Vagabond?)  Jeg  benægtede  Ikke 
Spørgsmaalet,  hvorpaa  den  gode  Kone  gik  ind  i  sit  Hus 
og  kom  og  gav  mig  en  hel  Krukke  Mælk. 

Regeringen  har  forbudt  Bønderne  at  give  Landløberne- 
Mad,  men  den  russiske  Bonde  og  Almuesmand  er  i  Rege- 
len barmhjærtig  og  ser  lidt  igennem  Fingrene  med  denne 
Lov.  De  have  ogsaa  en  Grund  til  at  gøre  saa,  thi  naar 
Vagabonden  ikke  faar  noget,  naar  han  tigger,  kan  det  let 
hænde,  at  han  kunde  finde  paa  at  hævne  sig  ved  at  gøre 
Indbrud,  udøve  Tyveri  og  maaske  Mord.  Før  have  Bøn- 
derne, for  ikke  direkte  at  bryde  Loven,  ladet  udstille 
Fødemidler  i  et  Kar  udenfor  deres  Hus,  og  Landløberne 
have  da  forsynet  sig  heraf,  og  begge  Parter  staa  sig  vel 
ved  saadan  Ordning  og  leve  tilfredse  med  hinanden.  I 
Landsbyerne  har  jeg  dog  ofte  alligevel  lagt  Mærke  til,  at 
Bønderne  have  afvist  Tiggerne  (Vagabonder). 

Naar  en  Fange  undviger  fra  de  sibiriske  Fængsler, 
er  det  hans  fornemste  Opgave  at  søge  at  naa  tilbage  til 
sit  Hjem  i  Rusland;  men  dette  er  lettere  tænkt  end  gjort, 
og  saafremt  det  ikke  lykkes  ham  at  komme  i  Besiddelse 
af  et  Pas,  kommer  han  næppe  langt.  Der  gives  især  en 
Maade  til  at  skaffe  sig  Pas  i  Sibirien,  nemlig  ved  Køb. 
I  mange  af  de  større  sibiriske  Byer  gives  der  altid  Sub- 
jekter, helst  forviste  politiske  Forbrydere,  som  sysselsætte 
sig  med  at  forfærdige  falske  Pas,  men  denne  Udvej  er  nu 
mere  vanskelig  at  benytte,  da  vedkommende  Falsknere 
kun  sjælden  se  deres  Snit  til  at  skaffe  sig  det  nu  bruge- 
lige Stempel-Papir,  hvorpaa  Pas  bør  skrives.  Falske  Pas 
koste  fem    Rubler    Stykket.     Da  Vagabonden  som  Regel 

ikke  har  disse  Penge,  bortfæster  han  sig  i  Arbejde  hos 
en  eller  anden  af  Landsbyens  Bønder.  Vel  tillade  Lovene 
ikke  at  hyre  en  Arbejder  uden  Pas,  men  dette  Lovbud 
omgaas  ofte,  og  helst  i  afsidesliggende  Landsbyer  ser  man 
ikke  saa  nøje  herpaa,  og  Kontrollen  er  her  ogsaa  meget 
indskrænket.  Naar  Vagabonden  har  fortjent  sine  fem  Rub- 
ler, opsiger  han  sin  Tjeneste  og  fortsætter  Vejen  Vest  paa. 
Sjælden  lykkes  det  at  passere  Byerne,  da  Politiet  her  er 
temmelig  aarvaagent.  Lykkes  det  Landløberen  eller  Flygt- 
ningen at  naa  hen  til  det  Sted  i  Byen,  hvor  det  falske 
Pas  er  til  Fals,  er  dette  ogsaa  saa  godt  udfærdiget,  at  det 
ikke  kan  skelnes  fra  et  ægte,  og  de  kunne  med  dette  naa 
frem  til  deres  Hjem  i  Rusland,  men  stundom  kun  for  atter 
at  blive  paagrebne  der.  Det  er  sjældent,  at  Vagabonden 
eller  Flygtningen  fra  de  sibiriske  Fængsler  begaar  Mord 
paa  den  vejfarende  for  at  bemægtige  sig  hans  Pas ;  oftest 
ere  de  undvegne  fredelige  Personer,  som  sjælden  for- 
ulempe nogen.  Paa  Landevejene  har  jeg  flere  Gange  truf- 
fet sammen  med  undvegne  Fanger,  disse  have  ikke  viist 
noget  fjendtligt  Sindelag,  men  som  oftest  beklaget  sig  over 
deres  tunge  Lod  i  Livet. 

De  politiske  Forbrydere  ere  ikke  altid  heldigt  stillede 
i  Sibirien;  de  blive  som  Regel  slupne  paa  fri  Fod  efter 
Ankomsten  til  det  Guvernement  eller  den  Egn  af  Landet, 
inden  hvis  Grænser  de  maa  opholde  sig.  Have  denne 
Slags  forviste  Formue,  saa  kunne  de  jo  let  klare  sig.  De 
begynde  da  gærne  en  eller  anden  Forretning,  saafremt 
det  er  dem  tilladt  at  etablere  saadanne. 

Men  have  de  politiske  Forbrydere  ingen  Midler  at 
disponere  over,  og  stundom  faa  de  ikke  Tilladelse  til  at 
modtage  Penge  hjemme  fra,  kan  det  nok  se  surt  ud  for 
dem,  og  jeg  har  mangfoldige  Gange  i  Sibirien  truffet  for- 
henværende polske  Adelsmænd  og  St.  Petersburgske  Køb- 
mænd   og    Handlende    som    Portvogtere    ved    Landeveje, 

Smede,  Skomagere  eller  andre  Haandværkere  eller  som 
Postmestre  i  fjærne,  afsidesliggende  Landsbyer,  hvor  der 
ikke  kan  være  Tale  om  nogen  Slags  social  Sammenkomst 
eller  dannet  Omgang.  De  politiske  eksilerede  udgør  kun 
en  ringe  Procent  af  alle  forviste.  —  Transporten  al  Fan- 
ger til  Sibirien  skete  før  paa  en  meget  besværlig  Maade, 
idet  Fangerne  maatte  marchere  til  Fods  umaadelige  Stræk- 
ninger gennem  Rusland  og  Sibirien,  før  de  naaede  deres 
Bestemmelsessted.  Nu  sker  Fangetransporten  med  Jærn- 
veje  og  Dampskibe.  Den  centralsibiriske  Jærnbane  er  nu 
aabnet  over  hele  Linien,  saa  man  kan  køre  lige  fra 
St.  Petersburg  til  Vladivostok  ved  Kysten  af  det  stille 
Hav,  en  Strækning  af  mange  Hundrede  Mil.  Fangerne 
eskorteres  oftest  lænkede  paa  Fødderne  og  stundom  paa 
Hænderne  med,  dog  hindre  Kæderne  ikke  Gangen.  Naar 
jeg  paa  sibiriske  Landeveje  har  mødt  Fangetransporter, 
har  jeg  altid,  længe  inden  jeg  har  kunnet  faa  Øje  paa 
Fangerne,  hørt  Kædernes  Raslen  og  Klirren.  Mange  Hun- 
drede Fanger  ankomme  ofte  i  Følge.  Enkelte  Aar  har 
der  været  forvist  indtil  tyve  Tusend  Forbrydere  til  Sibi- 
rien fra  Ruslands  forskellige  europæiske  Lande,  Middel- 
tallet er  ca.  9000  Fanger. 

Naar  Fangerne  ankomme  til  en  Bygd  ved  Middags- 
tider, skulle  de  hvile  ud  og  spise.  Ad  telegrafisk  Vej  er 
der  Dagen  forud  sendt  Underretning  til  Landsbyens  Kvin- 
der om,  at  Transporten  er  i  Anmarche,  for  at  de  i  rette 
Tid  kunne  møde  op  med  Tschschi'en  (Kaalsuppen).  Til 
Fængselsgaardene,  hvor  Rasten  holdes,  komme  saa  Kvin- 
derne fra  de  forskellige  Kanter  af  Bygden  med  den  tar- 
velige Ret,  for  hvilken  de,  saa  vidt  jeg  erindrer,  faa  15 
Kopek  pr.  Portion.  Men  Værterne  tiltale  deres  lænkede 
Gæster  medlidende  og  deltagende,  og  dette  gengældes  med 
hengivne  Blik. 

Under    mit    ophold  i   Tomsk    havde  jeg    en  Tid  god 

Lejlighed  til  at  betragte  de  med  Fangeskibene  ankomne 
forviste,  som  under  Konvoj  og  Trommeslag  passerede 
forbi  mine  Vinduer.  Der  var  Fanger  i  alle  Aldre,  Drenge 
paa  omkring  14 — 15  Aar  kunde  være  lænkede  saavel  som 
Oldinge.  Forud  for  de  militært  ordnede  store  Tog  kørte 
Vogne  med  s}^ge  og  politiske  forviste,  hvoraf  mange  havde 
deres  egne  Klæder  paa,  medens  alle  kriminelle  Forbrydere 
bar  Fangedragt.  Bag  efter  Togene  følge  Vogne  med  Fan- 
gernes Bagage.  Jeg  lagde  ofte  Mærke  til,  at  Folk,  især 
Kvinder,  kom  løbende  ud  fra  Husene,  naar  Fangerne  pas- 
serede, for  at  række  Penge  til  dem,  som  var  nærmest  i 
Rækkerne;  men  de  eskorterende  Soldater,  der  med  paa- 
satte  Bajonnetter  dannede  Kreds  om  de  ulykkelige  Menne- 
sker, forhindrede  jævnlig  Fangerne  i  at  modtage  Gaverne. 

Efter  at  Udvandringen  til  Sibirien  i  de  sidste  Aar  er 
steget  i  en  ganske  betydelig  Grad,  har  det  russiske  Senat 
drøftet  Spørgsmaalet  om  Afskaffelsen  af  Forvisningssyste- 
met.  Om  nogle  Aar,  mener  man,  at  Forvisning  af  For- 
brydere til  Sibirien  vil  ophøre. 

Lige  saa  raa,  haard  og  umenneskelig  Behandling,  som 
Fangerne  før  have  maattet  døje,  lige  saa  human  er  Med- 
farten nu  ved  de  sibiriske  Fængselsanstalter.  Man  kan 
med  Rette  sige,  at  Mordere  og  andre  farlige  Forbrydere 
faa  en  alt  for  mild  Straf,  der  for  de  førstes  Vedkommende 
kun  bestaar  i  Tugthusarbejde  paa  nogle  faa  Aar.  Ved  det 
sibiriske  Fængselsvæsen  er  der  i  den  sidste  Tid  indtraadt 
mange  gavnlige  Reformer.  I  de  større  Byer  ere  alle  Fæng- 
slerne opførte  af  Sten,  og  disse  ere  imponerende,  store 
Bygningskomplekser,  der  indvendig  som  udvendig  gøre 
et  ganske  godt  Indtryk. 

Cellerne  ere  rummelige  og  godt  ventilerede,  og  Fan- 
gerne faa  tilstrækkelig  sund,  men  tarvelig  Kost.  Ved 
Siden  af  de  fleste  Fængsler  har  man  oprettet  mekaniske 
Værksteder   og   tekniske   Arbejdslokaler,    hvor    Fangerne 

Sibirien  i  vore  Dage.  24 

kunne  arbejde  i  det  Fag,  de  bedst  forstaa  sig  paa  og  bedst 
synes  om;  og  blandt  fangerne  lindes  der  mange  dygtige 
Teknikere  og  Mekanikere.    Fængselsbestyrelsen  tager  imod 

Bestillinger  fra  Byens  Borgere,  og  Fangerne  udfore  Arbej- 
det mod  en  vis  Andel  af  de  for  Arbejdet  indkommende 
Penge.  Da  Arbejdet  udføres  solidt  og  billigt,  er  der  altid 
nok  af  Bestillinger,  og  mangen  en  driftig  sibirisk  Straf- 
Eange  har  under  sit  Fængselsliv  erhvervet  sig  en  ikke 
ganske  ubetydelig  Formue.  Paa  enkelte  Steder  blive  Fan- 
gerne eskorterede  ud  paa  Arbejde  ved  et  eller  andet  of- 
fentligt Foretagende  i  Byens  Omegn;  om  Aftenen  kon- 
vojeres de  tilbage  til  Fængslerne.  —  Jeg  mener,  at  de 
sibiriske  Fanger  ere  langt  bedre  stillede  end  andre  Lan- 
des Fanger. 

Efter  udstaaet  Straffetid  faa  de  Fanger,  som  ikke  straks 
ere  blevne  slupne  paa  fri  Fod,  Lov  til  at  nedsætte  sig 
som  Kolonister,  men  vedblive  dog  for  nogles  Vedkom- 
mende endnu  i  nogen  Tid  at  staa  under  Politiopsigt,  men 
herved  lykkes  det  netop  at  gøre  mange  Forbrydere  til 
hæderlige  og  nyttige  Mennesker.  Dette  er  Systemets  lyse 
Side. 

Den  Lod,  der  bliver  de  til  Sibirien  forviste  til  Del, 
kan  man  forst  dømme  ret  om,  naar  man  jævnfører  den 
med  vore  hjemlige  Forbryderes  Skæbne.  Hvad  bliver  der 
af  de  ulykkelige,  som  fylde  de  europæiske  Fængsler,  hvad 
bliver  der  af  deres  Hustruer  og  Børn?  Hvilken  Lod  ven- 
ter disse  Forbrydere,  naar  de  atter  blive  fri,  og  hvilken 
Skæbne  bliver  deres  Hustruer  og  Børn  til  Del?  Jeg  tror, 
at  de  fleste  kende  Svaret  paa  disse  Spørgsmaal. 

XXIX 

Sibirisk  Flora  og  Fauna. 

Tundraen  og  dens  Dyreliv.  —  Rensdyret.  —  Tundraens  Forban- 
delse.— Midtsibirisk  Naturliv.  —  Pelsværk.—  Dyreliv  paa  Steppen. 

Den  nordvestsibiriske  Tundra,  der  som  Helhed  frem- 
byder et  ensformigt,  udtryksløst  og  fladt  Billede,  kan 
dog  ingenlunde  frakendes  en  vis  Afveksling  inden  for  dens 
enkelte  Dele.  Vandrer  man  om  Sommeren,  efter  at  Sneen 
er  smeltet,  i  flere  Dage  efter  hverandre  hen  over  Tun- 
draen, møder  Blikket  undertiden  ret  kønne,  smaa  Natur- 
scenerier: større  og  mindre  venlige  Søer  omkransede  af 
graahvide,  tørre  Sandbanker,  hvor  Nyserod,  Timian,  vild 
Rose,  Dueurt,  Klokkeblomst,  Ranunkel,  Engkarse,  Katte- 
hale,  blaa  Forglemmigej  og  flere  andre  Blomster,  som  man 
ikke  skulde  vente  at  træffe  saa  langt  mod  Nord,  blomstre 
frem,  oplive  og  forskønne  Stedet.  I  Dalbunde  og  paa 
Bakkehældninger,  som  vende  mod  Syd,  hvor  Solen  i  den 
korte  Sommer  har  optøet  Jorden  til  et  Par  Fods  Dybde, 
har  i  Læ  af  Laurbærpil,  Dværgbirk  og  Lærk  højstammede 
Blomsterplanter,  Røn,  Ribsbuske  og  Jordbær  fundet  sig 
et  Hjem.  Inde  paa  selve  Højtundraen,  der  næsten  over- 
alt er  blød  og  moradsig  paa  Grund  af,  at  den  smeltede 
Sne  ikke  finder  Afløb,  støder  den  vandrende  paa  forkrøb- 

lede  Tyttebær,  en  og  anden  i  Mosset  halvskjult  Blaabær- 
busk,  Multe-,  Kragebær,  Hedelyng,  Stargræs,  Tørvemos 
og  fremfor  alt  paa  Rensdyrlav.  1  dens  sydligere  Del  ud- 
gøre Lærketræer  ofte  smaa,  kønne,  høje  Skovpartier.  Ved 
Vandløbenes  Bredder  danner  Vidjepilen  og  Dværgbirken, 
som  er  isprængt  med  Ribsbuske,  ofte  tætte,  næsten  uigen- 
nemtrængelige Krat. 

Jo  længere  man  kommer  op  mod  Ishavskysten,  des 
fattigere  bliver  Plantevæksten;  paa  Øerne  Nord  for  Sibi- 
rien naa  Dværgbirken  og  Enebærbusken  højst  et  Par 
Tommers  Højde,  Multe-  og  Sortebær  høre  helt  op,  kun 
Lyng,  Rensdyrlav,  Mosser  samt  stride  Græsarter  og  nogle 
enkelte  højnordiske  Blomsterplanter  kunne  trives  her  i 
det  meget  tynde  Jordlag,  som  tøs  op  under  den  korte, 
kølige  Sommer. 

Først  sent  paa  Aaret  oplives  Tundraen  efter  den  lange, 
strænge  Vinter,  hvor  kun  Rypernes  friske,  højlydte  Kla- 
gen afbryder  den  døde  Ensformighed.  Paa  Floder,  i  Bug- 
ter og  Indsøer  mylrer  det  nu  frem  med  legende  Fisk,  som 
skjultes  under  den  tykke  Vintens;  Støren,  Sterletten  og 
Gedden  vaagner  op  af  Vinterdvalen  og  trækker  hen  paa 
lavvandede  Steder.  Fra  Ishavet  stiger  Laksen,  Moksunen 
(Coregonus  muksun),  Njelmaen  (Coregonus  leucichthys), 
Siroken,  Pensjanen  og  andre  for  Nordsibirien  særegne 
Fiskearter,  Sæler,  hvide  og  sorte  Delfiner,  i  store  Mæng- 
der op  i  Floderne.  Stimer  af  Smaarisk  begynde,  ivrig 
efterstræbte  af  Maager  og  Terner,  at  lege  oppe  under 
Vandfladen.  Da  flytte  de  fiskeridrivende  Indfødte  fra  Tun- 
draens Indre  til  Bredderne  for  at  ombytte  den  Sult  og 
Nød,  som  maatte  være  bleven  foraarsaget  ved  mislykket 
Hare-  og  Rypejagt,  med  Sommerens  Velstand  og  Overflod 
af  Fisk. 

Blandt  Tundraens  mest  karakteristiske  Dyr  maa  jeg 
først    nævne    Polarræven.      Den    forekommer,    saa    langt 

Tundraen  strækker  sig,  og-  fanges  paa  alle  Aarets  Tider: 
som  ung,  da  dens  Haarfarve  er  blaalig  med  det  ejendomme- 
lige mørkebrune  Kors  over  Forryggen,  (»Korsræv«),  om 
Sommeren  og  om  Høsten  som  skiddenhvid  og  om  Vinte- 
ren i  sin  kostbare,  snehvide  Dragt.  Hvidræven  ernærer 
sig  af  Læmminger  og  Spidsmus ;  den  første  træffes  over- 
alt i  Nordsibirien,  ofte  ude  paa  Isen  langt  fra  Land.  Den 
nordsibiriske  Tundras  Ulv  er  et  temmeligt  sky  Dyr.  Naar 
Ulvene  om  Vinteren  samle  sig  i  Flokke,  anfalde  de  dog 
ikke  sjælden  de  Indfødtes  Rensdyrhjorder.  Jerven  (Fjæld- 
frasen,  Russernes  Rasamaga)  kommer  sjælden  ind  paa  den 
aabne  Tundra,  men  opholder  sig  i  de  op  til  denne  græn- 
sende Skovpartier.  Derimod  træffes  den  brune  Bjørn  og 
dens  Afarter  ofte  længere  mod  Nord,  hvor  de  holde  til  i 
Lavtundraens  Vidjekrat  og  Lærketræpartier.  Medens  den 
hvide  Hare  forekommer  meget  almindelig  som  et  for  Tun- 
draen karakteristisk  Dyr,  er  dens  Frænde,  den  sorte  Hare, 
ligesom  Hvidrævens  Slægtning,  den  sorte  Ræv,  meget 
sjældne  i  Nordsibirien.  Den  sorte  Ræv  —  dens  Skind 
kan  være  flere  Tusend  Kroner  værd  —  holder  til  i  mo- 
radsige  Krat  og  saa  fjærnt  som  muligt  fra  alle  menneske- 
lige Boliger.  Den  kønne,  blodtørstige,  om  Vinteren  hvide 
Hermelin  er  temmelig  almindelig  i  Tundraen.  Jeg  skød 
mange  af  dem  paa  Nejvesolej,  hvor  de  havde  taget  Op- 
hold i  en  gammel,  afmastet  og  indefrossen  Kutter,  der 
tjente  som  Opbevaringssted  for  Stationens  Forraad  af  fros- 
sen Fisk. 

Det  for  al  menneskelig  Eksistens  i  Tundraen  vigtigste 
Dyr  er  Renen.  Den,  som  kun  har  set  Renen  i  fangen 
Tilstand  eller  som  Husdyr,  vil  vanskelig  kunne  gøre  sig 
noget  Begreb  om,  hvad  den  er  i  Frihed.  Vildrenens  mest 
yndede  Opholdssted  er  Højtundraen,  men  den  træffes  og- 
saa  hyppigt  i  Dalførerne,  især  om  Sommeren,  da  dens 
Føde  for   en  stor  Del  bestaar   af  Græs,   Buskenes  Blade 

og  unge  Skud.  Den  strejfer  ellers  vide  om,  farer  over 
bløde,  bundløse  Moradser  paa  sin  bredhovede,  ualminde- 
lig  bevægelige  Fod,  hvormed   den  om  Vinteren   skovler 

Føden  frem,  gennem  Mosengene  og  svømmer  over  Floder 
og  Søer.  Den  majestætiske,  stolte  Hjorteart  er  et  ædelt 
Vildt,  og  Jægerens  Hjærte  banker  ved  Synet  af  dens 
Skønhed  og  prægtige  Holdning.  Jeg  for  min  Del  har  faaet 
lidt  Uvilje  mod  Rensdyret  efter  at  have  erfaret,  at  det 
sætter  Pris  paa  Mus  og  Læmminger  og  sluger  dem  med 
Begærlighed,  naar  de  komme  i  dets  Vej. 

Af  karakteristiske  Fugle  for  Tundraen  maa  først  næv- 
nes Rypen  og  Hjejlen.  Dennes  tungsindige  Røst  stemmer 
godt  overens  med  den  trøstesløse  Ørken;  dens  melankol- 
ske Skrig,  som  høres  i  lyse  Nætter  og  Dage,  virker  ned- 
stemmende som  Tundraen  selv.  Tundraens  blanke  Indsøer, 
Holme  og  Sandbanker  ere  Svanernes  og  Gæssenes  Hjem. 
I  uhyre  store  Mængder  forekommer:  Graagaasen,  Ring- 
gaasen,  Blisgaasen,  Bramgaasen,  den  alm.  Svane  og  Sang- 
svanen samt  mange  forskellige  Arter  Ænder:  Fløjlsand, 
Isand,  Bjærgand,  Havlit,  Skeand,  Topand,  Krikand,  spids- 
halet  And,  Hvinand  og  flere.  Af  andre  nordsibiriske 
Fugle  kan  nævnes:  Lommer,  Lappedykkere,  Ryler,  Odins- 
haner,  Brushøns,  Sneværling,  Snelærke,  Kødmejse,  spids- 
halet  Mejse,  Korsnæb,  Gullærke,  Terner,  Maager,  Tyvjoer, 
Struntjægere,  Musvaager,  Falke  og  Sneuglen.  Den  alm. 
Graaspurv  har  fundet  Vej  op  til  de  ved  de  nordsibiriske 
Flodbugter  af  Russerne  anlagte  Fiskeristationer.  Ravnen 
optræder  kun  meget  sparsomt. 

Tundraens  mest  frygtede,  utaalelige  Fjende  er  Myggen. 
Den  gør  store  Dele  af  Nordsibirien  ligefrem  ubeboelige  om 
Sommeren  for  civiliserede  Mennesker  og  Dyr;  den  er  en 
Plage,  som  trodser  al  Beskrivelse.  De  Sværme,  Myggene 
danne,  se  ud  som  tykke,  mørke  Røgskyer,  som  man  inde- 
sluttes  i  og  ubønhørligt   pines   af.     Man  kan   ikke  aande 

uden  at  faa  Munden  fyldt  med  de  alt  trodsende  Blodsugere, 
som  i  Hundredtusendtal  anfalde  en,  trænge  ind  i  Øren, 
Næsehuller  og  tilintetgøre  alle  Forsøg  paa  at  fordrive 
dem.  Bliver  man  staaende,  tætnes  Sværmen,  gaar  man 
frem,  trækkes  den  ud  i  Længden,  og  løber  man,  alt  hvad 
man  formaar,  følger  Sværmen  i  rasende  Fart  efter;  stand- 
ser man  saa  udmattet  paa  Sjæl  og  Legeme,  er  man  straks 
omringet  fra  Top  til  Taa  af  de  irriterende  Plageaander. 
Sjæl  og  Legeme  slappes  og  udmattes  fuldstændig  af  den 
grusomme  Plage,  Hjærnen  formaar  ikke  at  tænke,  og  man 
bliver  ude  af  Stand  til  at  foretage  sig  noget.  Omtrent 
lige  saa  slemme  som  Myggene  er  en  Slags  meget  smaa, 
giftige  Fluer,  der  ligesom  de  første  optræde  værst  paa  de 
sumpigste  Steder  i  Tundraen.  I  varme  Somre  ere  disse 
Djævleinsekter  frygtede,  da  maa  mangt  et  Rensdyr  bukke 
under  for  deres  uudholdelige  Angreb.  Et  Middel  mod 
Insekterne  er  at  indsmøre  Ansigt  og  Hænder  med  Terpen- 
tin. Man  maa  forny  Indgnidningen  hvert  10.  Minut  og 
kan  da  holde  de  blodtørstige  Røvere,  som  ikke  taale  Ter- 
pentinlugten, borte  fra  de  blottede  Legemsdele.  Om  Hø- 
sten, naar  Luften  bliver  kølig,  formindskes  Plageaander- 
nes  Antal  kendeligt  Dag  for  Dag,  til  sidst  forsvinde  de 
helt  efter  at  have  lagt  deres  Æg.  Fra  stillestaaende  Vande, 
Moser  og  Sumpe  vælde  saa  med  næste  Sommer  Millioner 
af  ny  vingede  Myg  og  Fluer  frem. 

Tundraens  Sommerliv  er  allerede  forbi  med  August 
eller  i  September.  Dens  brungrønne  Farvetone  forvandles 
til  rødbrunt  med  gulhvide,  lysende  Pletter  —  Renmosset. 
Trækfuglene  drage  efterhaanden,  de  fleste  mod  Sydvest, 
enkelte:  Havlitten,  Isanden  mod  Havet  i  Nord.  Kun  Sne- 
uglen, Rypen,  Hvidfalken,  Sneværlingen  og  en  enkelt 
Mejse  vover  at  blive  tilbage  og  trodse  Vinterens  svidende 
Frost. 

Saa    lægge    i    Oktober   Floder,    Bugter    og   Søer   til. 

Snart  er  alting  hyllet  i  den  hvide  Vinterdragt.    Og  naar 

Solen   i  December  helt  er  vegen  bort,    kaster   Nordlyset 

gnistrende  og  flammende  sit  blanke,  skinnende  Lys  over 
en  livløs  Sneørken. 

Centralsibiriens  Dyre-  og  Planteliv  er  naturligvis  ri- 
gere paa  Afveksling  end  Tundraens  i  Nord.  Mange  af 
de  umaadelig  store  vestsibiriske  Kæmpeskove,  hvor  Fyr, 
Gran,  Sølvgran  og  Ceder  ere  de  mest  fremherskende  Træer, 
have  prægtige  Underskove,  hvor  Plantevæksten  kan  være 
uanet  yppig.  Som  et  Bindeled  mellem  Naale-  og  Løvtræ- 
skovene vokser  Birken  mellem  Flodløbene,  hvor  den  tri- 
ves bedst.  Her  forekommer  ogsaa  Ask,  Pil,  Fyr,  Hæg, 
sjældnere  Lærk.  Eg,  Bøg,  Alm,  Lind,  Løn,  Hvidgran, 
Hvidbøg  og  Sortpoppel  træffes  næsten  ingensteds  i  Vest- 
sibirien, men  forekommer  paa  sine  Steder  i  Østsibirien. 
Vestsibiriens  smukkeste  og  mest  fremherskende  Træ  er 
Cederen,  der  hæver  sig  slankt  i  Vejret  og  knejser  med 
sin  prægtige  Krone  højt  mod  Himlen.  Paa  lave  Flodbred- 
der, som  om  Foraaret  oversvømmes  af  det  stigende  Vand, 
danne  Krogtjørn,  Snebollen,  Gedeblad,  vild  Rose, Ribsbusken 
blomsterrige  Smaaskove.  Her  træffes  ligesom  i  Tajgaens 
lavtliggende  Underskove  mandshøje  Skærmplanter,  Gift- 
tyde, Spiræaarter,  Bregner,  Ridderspore,  Fingerbøl,  Blaa- 
klokke  og  Nyserod  i  yppig  Vækst,  og  omkring  Træstam- 
merne væver  og  slynger  sig  den   vilde  Humle. 

1  Centralsibiriens  Skove  vokse:  Jordbær,  Blaabær, 
Tyttebær,  Hindbær,  Bjørnebær,  Solbær,  Ribs,  Hægebær 
og  flere. 

Cedertræets  Kogler,  hvis  Nødder  ikke  ere  større  end 
Kaffebuskens,  ere  i  de  sibiriske  Skove  Genstand  for  Ind- 
samling. For  flere  af  de  nordlige  Landsbyers  Vedkom- 
mende er  Cedertrænøddehøsten  en  Livsbetingelse.  Has- 
selbusken vokser  ved  Vandløb  i  Midtsibirien,  medens  i  de 
allersydligste   Egne  Vindruer   og   Æbler  trives    og  blive 

meget  gode.  I  Sydsibirien  dyrkes  endnu  Teplanten  og  i 
Centralsibirien  Tobak  og  alle  almindelige  Grøntsager  og 
Kornsorter.  —  Ved  Midten  af  September  afgive  Sibiriens 
Skove  et  broget  Billede,  der  veksler  fra  det  mørkeste 
grønne  til  det  grelleste  røde,  og  som  i  høj  Grad  har  Evne 
til  at  fængsle  Øjet  og  paavirke  Sindet.  —  Der  er  ofte 
stille  og  tomt  i  de  umaadelig  udstrakte,  vilde,  uryddede 
Skove.  Stilheden  afløses  af  Høststorme,  som  bragende  og 
buldrende  fare  ind  mellem  Kæmpetræerne,  saa  de  begynde 
at  svaje  og  gnide  sig  mod  hinanden,  jamrende  og  klagende. 
Hist  og  her  styrte  gamle  Kæmper  og  ranke  Ungtræer  til 
Jorden,  idet  de  rykkes  op  med  Rode.  Fra  Løvtræerne 
drysse  tørre,  gulrøde  Blade,  som  raslende  hvirvles  omkring. 
Saa  strømmer  Regnen  ned  fra  Skyerne,  og  Stormen  be- 
gynder at  lægge  sig.  Atter  komme  smukke,  stille  Dage, 
og  Jægeren  drager  til  Skovs  med  glade  Forhaabninger; 
men  han  kan  blive  grusomt  skuffet  og  i  flere  Dage  strejfe 
omkring  uden  saa  meget  som  at  støde  paa  et  eneste  Eks- 
emplar af  det  Vildt,  han  søger,  skønt  det  gennemstrejfede 
Terræn  har  gode  Betingelser  for  dets  Eksistens.  Utvivl- 
somt bebos  de  umaadelige,  sammenhængende  Skove  af 
langt  flere  Pattedyr  og  Fugle,  end  vi  tænke;  men  Dyrene 
ere  saa  jævnt  fordelte  over  de  store  Flader,  at  man  ikke 
faar  nogen  Maalestok  for  deres  Antal.  Visse  Skove  ere 
i  mange  Aar  fyldte  med  alle  Haande  Vildt,  medens  de  i 
andre  Aar  synes  helt  forladte.  Paa  Grund  af  ubunden, 
irrationel  Jagt,  Skovbrande  og  Farsoter  er  forskelligt  Vildt 
nu  i  mange  Egne  af  Sibirien  blevet  næsten  helt  udryddet. 
Af  de  i  Midtsibirien  almindeligst  forekommende  Fugle 
skal  jeg  nævne:  Ænder  (mange  Arter),  Vadefugle  (Bek- 
kasiner, Viber,  Spove  m.  fl.),  Sumpfugle  (Hejren,  Rørdrum- 
men, Tranen  m.  fl.),  Aarhøns,  Hjerper,  Tjurer,  Agerhøns 
(i  Østsibirien),  Droslen,  Solsorten,  Pirolen,  Nattergalen, 
Svalen,  Korsnæb,  Graasisken,  Gøgen,  Tornsmutten,  Nødde- 

krigen,  Skovskaden,  Stæren,  Rødstjerten,  Irisken,  Gærde- 
smutten, Lærken,  Høge,  Falke,  Maager,  Terner,  Duer, 
Ravnen,  Kragen,  Alliken,  Raagen,  Husskaden,  Spætter 
(fem  Arter),  Dompappen,  Stillidsen,  langhalet  Mejse,  Kød- 
mejsen, Hornuglen  og  Musvaagen.  De  tolv  sidstnævnte 
overvintre.  De  for  Centralsibirien  mest  karakteristiske 
Dyreformer  ere:  Soblen,  Bjørnen,  Ræven  (den  røde  og  dens 
Afarter),  Ilderen,  Maaren,  Lækatten,  Jerven,  Egernet,  Od- 
deren og  Haren.  Bjørnen  optræder  i  stor  Mængde;  den 
forekommer  i  mange  Afarter.  Medens  Odderen  endnu  er 
talrig  mange  Steder  i  Landet,  findes  Bæveren  næsten  ude- 
lukkende paa  Kamschatka.  Den  sorte  Sobel,  hvis  Skind 
har  en  Værdi  af  500  Kr.,  fanges  med  Snarer  og  er  talrigst 
i  Østsibirien.  Den  brune  Sobel  er  heller  ikke  længere 
talrig  i  Vestsibirien.  Dens  Skind  betales  med  fra  25 — 100 
Kroner.  Egern  jages  saa  vel  af  de  Indfødte  som  af  Rus- 
serne. I  Løbet  af  Høsten  og  Vinteren  dræbes  der  Mil- 
lioner af  dette  Dyr.  Egernet  findes  i  flere  Afarter.  Pri- 
sen paa  dets  Skind  varierer  mellem  25  og  100  Øre.  Det 
sorte  Egern,  som  bebor  Landets  nordøstligere  Egne,  har 
den  kostbareste  Pels.  Endskønt  Sibiriakerne  bruge  me- 
get Pelsværk,  udføres  der  dog  fornemmelig  til  St.  Peters- 
burg og  London  en  stor  Mængde  Bjørne-,  Sobel-,  Ræve- 
og  Egernskind.  Mærkeligt  nok  indføre  de  sibiriske  Rus- 
sere garvet  og  tilberedt  Pelsværk  fra  Amerika.  I  Reglen 
er  det  fint,  kostbart  Pelsværk,  Befolkningen  i  Sibirien  bæ- 
rer. Uægte  eller  værdiløse  Pelsbeklædningsgenstande 
virke  frastødende,  medens  de  ægte,  værdifulde  give  et 
solidt,  anstandsmæssigt  Indtryk  af  Personen.  Derfor  skal 
Pelsværk,  naar  det  som  ofte  her  hjemme  i  første  Række 
skal  tjene  som  Pynt,  være  ægte  og  have  Værdi,  ellers 
mispryder  det,  selv  en  smuk  Skikkelse.  En  anden  Ting 
er  det,  naar  D}-renes  Skind  skal  tjene  os  udelukkende  fol- 
det praktiske  Øjemed;  da  læmper  man  sig  efter  Omstæn- 

dighederne,  men  værdiløst  Pelsværk  bør  ingen  bære  til 
Skue. 

Den  sibiriske  hvide  Hare  fanges  for  Skindets  Skyld, 
som  garvet  anvendes  til  at  fore  Sengetæpper  med.  Den 
almindelige  Russer  spiser  ikke  Harekød.  Fra  Sibirien 
eksporteres  i  frossen  Tilstand  til  de  større  europæiske 
Byer  Masser  af  vilde  Hønsefugle. 

Af  de  i  Centralsibirien  forekommende  Fiskearter,  som 
hyppigst  fanges,  er  Laksen  (i  Østsibirien),  Støren,  Sterlet- 
ten,  Moksunen,  Njelmaen,  Karussen,  Aborren,  Karpen, 
Suderen,  Forellen  og  Gedden  de  vigtigste. 

I  Nordsibirien,  hvor  der,  som  tidligere  nævnt,  findes 
mange  meget  velsmagende  Arter  Fisk,  forekommer  ogsaa 
Gedden  og  Kvabben,  hvilke  dog  aldrig  spises  af  de  Ind- 
fødte i  Fangstsæsonen,  men  kastes  bort,  da  der  er  nok 
af  velsmagende  Fisk  foruden.  Rejer  og  Krebs  fiskes  og- 
saa i  Sibirien. 

I  Bajkalsøen  lever,  som  bekendt,  Sælhunde. 

Ordet  Steppe  har  en  udvidet  Betydning  og  betegner 
ikke,  som  man  i  Almindelighed  mener,  kun  et  fladt,  lavt 
Landskab.  Den  sydsibiriske  Steppe  danner  visselig  mange 
Steder  jævne,  lidet  afvekslende  Strækninger,  men  taarner 
sig  ogsaa  mangen  Gang  op  til  ret  anselige  Bjærge,  hvis 
Toppe  ligge  højt  over  Snegrænsen.  Steppen  er  langt  fra 
altid  ensartet  og  ensformig.  Den  har  ogsaa  herlige  Lunde, 
Skove,  Søer,  Floder  og  Dale.  I  Bjærgene  lever  Argali, 
det  vilde  Faar,  der  er  to  Gange  saa  stort  som  vort  tamme. 
Ude  paa  de  vide,  græsbevoksede  Flader  strejfer  Steppe- 
antilopen  og  Steppehesten  omkring,  udsat  for  de  nomadi- 
rende  Kirgiseres  Efterstræbelser.  Her  har  Murmeldyret, 
Siselmusen  og  mange  andre  for  denne  Del  af  Sibirien  sær- 
egne Pattedyr  deres  Hjem.  Paa  Steppernes  Saltsøer  sej- 
ler Dværgmaagen,  medens  Kejserørnen  sidder  paa  Vej- 
stolperne og  glor  sløvt  og  døsigt  paa  den  fremmede,  som 

i  Sydsibiriens  tropiske  Sommervarme  bolder  sit  lndt<>-  i 
Landsbyerne.  Steppernes  mest  karakteristiske  Hønsefugle 
ere  Trappen,  Steppe-  og  Bjærghønen.  Og  medens  den  vilde 
Nak  uennemstrejfer  de  ensomme,  dunkle  østsibiriske  Skov- 
strækninger, klatrer  Moralhjorten,  af  hvis  ikke  udviklede 
Takker  der  i  Kina  tilberedes  et  efterstræbt  Pirringsmid- 
del af  en  bestemt  Art,  hvilket  det  himmelske  Riges  ud- 
levede Sønner  opveje  med  Guld,  mellem  Bjærgene,  i  hvis 
sydøstligste  Egne  endog  Løven  og  Tigeren  af  og  til  viser  sig. 

Søvejsforbindelsen  mellem  Sibirien 
og  Europa. 

Søvejen  gennem  Karahavet  fra  1875— 1898.  —  Kaptejn  Wiggins.  — 
Regelmæssig  Forbindelse  mulig. 

Bag  Øen  Novaja  Semlja  strækker  Karahavet  sig  langs 
Sibiriens  Nordkyst,  hvor  de  store  sejlbare  Floder  Ob 
og  Jenisej  udmunde  og  afgive  farbare  Skibsveje  vidt  om 
i  det  store  Land.  Flere  Lærde  havde  udtalt  den  ufor- 
gribelige Mening,  at  Karahavet  var  en  uoverskuelig  Is- 
masse, gennem  hvilken  det  vilde  være  en  komplet  Umu- 
lighed at  trænge  frem,  og  Spørgsmaalet  om  at  aabne  en 
nordlig  Søvej  til  Sibirien  blev  anset  for  en  uudførlig  Tanke. 
Mod  denne  Anskuelse  rejste  sig  Aar  1853  den  bekendte 
Forkæmper  for  Norden,  Russeren  M.  K.  Sidoroff,  men  ikke 
i  et  eneste  videnskabeligt  Selskab  fandt  han  mindste  Del- 
tagelse. Med  stor  Fynd  paapegede  han  den  bestandige 
Forbindelse  mellem  Folkene  ved  Floderne  Petschoras  og 
Obs  Mundinger.  Overbevisningen  om  det  umulige  i  at 
befare  Karahavet  var  saa  stor,  at  endog  den  betydelige 
Præmie,  som  Sidoroff  tilbød  det  Fartøj,  som  først  kom  op 
i  Jenisej  og  derfra  udførte  en  Ladning  Grafit,  i  lang  Tid 
ikke  lokkede  nogen. 


:;s'j 


Endelig   i    Aaret    1862   lykkedes  det   ham  at  overtale 

Hr.  Krusenstjerna  til  at  udruste  en  Ekspedition  østerpaa, 
og  skønt  den  ikke  fik  noget  heldigt  Resultat,  overbevistes 
dog  Deltagerne   om,  at  Karahavet   var  næsten  frit  for  Is. 

Først  1875  lykkedes  det  Nordenskjold  at  naa  Mundin- 
gen af  Jenisej  med  det  norske  Fartøj  »Prøven«.  Søvejen 
til  Sibirien,  der  for  300  Aar  siden  blev  befaret  af  dyg- 
tige russiske  Pomory  (Beboere  af  Nordkysterne  af  euro- 
pæisk Rusland  fra  Archangelsk  og  østerpaa),  var  for  an- 
den Gang  aabnet. 

Men  i  Nordenskjolds  Daad  saa  man  kun  en  lykkelig 
Hændelse,  som  hverken  kunde  overtyde  russiske  Købmænd 
eller  engelske  Kapitalister  om  Karahavets  Tilgængelighed. 
For  at  overbevise  disse  blev  det  nødvendigt  gennem  en 
hel  Række  lykkelig  udførte  Rejser  at  konstatere,  at  Sej- 
lads paa  dette  Hav  var  ufarlig.  Opgaven  var  det  forbe- 
holdt den  engelske  Kaptejn  Wiggins  at  udføre.  I  Løbet 
af  22  Aar  har  han  gjort  12  Rejser  over  Karahavet.  I 
Begyndelsen  af  1895  indgav  Wiggins  udførlige  Beretninger 
om  sine  Rejser  til  følgende  Selskaber:  Det  kejserlige  rus- 
siske geografiske,  kejserlige  russiske  tekniske  til  Fremme 
af  russisk  Handel  og  Industri,  og  St.  Petersburgs  Selskabs 
Afdeling  for  Opmuntring  af  russisk  Koffardifart. 

Efter  at  have  lidt  fuldstændig  Piasko  i  lærde  russiske 
Kredse  henvendte  nu  afdøde  M.  K.  Sidoroff  sig  til  den 
bekendte  Geograf  Petermann  med  Henstilling  til  ham  om 
i  sit  Tidsskrift  at  optage  Bekendtgørelse  om,  at  en  Præ- 
mie paa  2000  Lstrl.  ATar  udlovet  til  den,  som  først  ankom 
ad  Søvejen  op  til  Mundingen  af  Jenisej.  Derved  lærte 
Kaptejn  Wiggins  Sidoroffs  Tilbud  at  kende  og  foretog  der- 
for sin  første  Polarfærd  med  Dampskibet  »Diana«.  Efter 
at  have  besejlet  Karahavet  gik  han  østerpaa  til  Dicksons 
Havn  og  vendte  derfra  tilbage  til  England.  Karahavet 
havde  været  isfrit.     Næste  Aar  foretog  Wiggins  en  anden 

Rejse,  under  hvilken  han  atter  overbevistes  om  Karaha- 
vets  Isfrihed.  1876  gik  den  djærve  Sømand  helt  op  i 
Jenisejfloden  og  udlossede  der  den  første  ad  Søvejen  an- 
komne Varetransport.  Næste  Aar  ankom  til  Lukovoj  Pro- 
tok  (en  udmærket  Havn  i  Jenisejbugten)  under  Kaptejn 
Wiggins  en  hel  Flotille,  bestaaende  af  Damperne  »Biskaj«, 
»Tulej«  og  »Bard«,  hvilke  medbragte  800  Tons  Varer.  De 
to  førstnævnte  Skibe  gik  op  til  Byen  Jenisejsk,  hvor  de 
overvintrede.  Tre  Aar  efter  kom  atter  en  Flotille,  Dam- 
peren »Orestis«,  Yachten  »Blankastre«  og  Floddamperen 
»Minusinsk«,  som  medbragte  Jærnbaneskinner  til  det  sibi- 
riske Anlæg  samt  forskellige  andre  Varer.  Sammen  med 
Engelskmændene  kom  under  det  russiske  Flag:  Bugser- 
damperen  »Løjtnant  Ovsyn«,  Hjuldamperen  »Løjtnant  Ma- 
lygen«  og  Barken  » Skutaroff« .  I  Aaret  1894  konvojerede 
Kaptejn  Wiggins  med  Dampskibet  »Stjernen«  de  to  Flod- 
renserdampskibe  »Pjervoj«  og  »Ftoroj«,  som  var  byg- 
gede i  England  og  skulde  bruges  til  at  rense  Angara- 
flodens  nedre  Løb.  I  1895  førte  Kaptejn  Wiggins  en  større 
Transport  af  forskellige  Varer  op  til  Jenisejsk  med  Dam- 
peren »Lorna  Doone«,  der  senere  bragte  mig  som  Passa- 
ger fra  Nordsibirien  til  England.  »Lorna  Doone« s  Retur- 
ladning bestod  af  Grafit,  en  kostbar  Vare,  der  overlodes 
Engelskmændene  uden  noget  som  helst  Vederlag.  I  1896 
udgjorde  Wiggins-Ekspeditionen  4  store  Dampskibe,  som 
lykkelig  sejlede  frem  og  tilbage  mellem  Europa  og  Nord- 
sibirien. I  1897  udrustede  Firmaet  Popham  &  Co.  11  Dam- 
pere, lastede  med  Kolonial-,  Jærn-  og  andre  Varer.  Ski- 
bene delte  sig  i  to  Afdelinger,  hvoraf  den  ene  Flotille  gik 
op  ad  Jenisej,  den  anden  op  ad  Ob.  Hverken  paa  Ud- 
eller Hjemrejsen  saas  noget  til  Drivisen.  Returladningen 
til  London  bestod  af  Grafit,  Hvede,  Kobber  og  Pelsværk 
(store    Kobberlejer    findes    i    Jenisejbugtens    umiddelbare 

Nærhed).     I    1898  sendte  samme  Firma  en  større  Flaade 
Handelsskibe  na  London  til  Sibirien. 

Samtidig  med  Kaptejn  Wiggins  var  Ogsaa  andre  paa 
Færde.  I  1877  byggede  P.  A.  Boling  Skonnerten  »Sever- 
noje  Sijanije«  (Nordlyset),  paa  hvilken  Skipper  Svanenberg 
med  fire  russiske  .Matroser  lykkelig  sejlede  fra  Sibirien 
gennem  Karahavet  rundt  om  den  skandinaviske  Halvø  til 
St.  Petersburg,  medbringende  Prøver  af  sibiriske  Produk- 
ter. Et  Aar  efter  udrustede  SibiriakofY  Damperen  Fra- 
ser« og  Briggen  »Express«,  som  bragte  Varer  fra  Tysk- 
land til  Kap  Kara-ul  i  Jenisejbugten.  Damperen  blev  til- 
bage, medens  Briggen  returnerede  og  naaede  lykkelig 
Tyskland,  fuldtlastet  med  sibirisk  Hvede.  Aar  1879  an- 
kom samme  Brig  til  Jenisej  med  Varer  fra  Europa  og 
vendte  for  anden  Gang  lykkelig  tilbage  med  en  Ladning 
Hvede.  Ikke  saa  heldig  var  den  Ekspedition,  som  Sibiria- 
koff  udrustede  i  1883.  Damperen  »Oscar  Dickson«  kom 
paa  Grund  og  blev  Vrag  uden  for  Mattesale,  Kaptejnen 
havde  antaget  Indløbet  til  Gydebugten  for  Mundingen  af 
Jenisej,  men  Mandskabet  reddedes  og  førtes  til  Obdorsk 
af  Juraksamojeder.  I  Aaret  1891  kom  Damperen  Dal- 
mann«  under  Kommando  af  Kaptejn  Dalmann  med  Varer 
fra  Tyskland  til  Jenisejsk.  Fartøjet  blev  solgt  til  en  rus- 
sisk Købmand  (Dalmann  blev  dræbt  af  en  forvist  Sven- 
sker i  Jenisejsk)  og  omdøbt  til  »Dedusjka«,  d.  v.  s.  den 
gamle  Mand;  det  vedligeholder  nu  en  Rute  mellem  Jeni- 
sejsk og  Minusinsk.  I  Perioden  1878—1890  foretoges  til 
Mundingen  af  Ob  fem  heldige  Rejser,  og  Varerne  tortes 
enten  direkte  til  Tobolsk  eller  til  Mundingen  af  Nadym 
(ved  Obbugten).  I  1894  var  Kaptejn  Wiggins's  24  Ekspedi- 
tioner med  37  Fartøjer  (indtil  1899  28  Ekspeditioner  med 
57  Fartøjer)  lykkeligt  gaaede  gennem  Karahavet  uden  at 
møde  alvorlige  Ishindringer.  —  At  en  regelmæssig  Sø-  og 
Handelsforbindelse  mellem  Sibirien  og  Europa  vil  faa  en 

glimrende  Fremtid,  er  uden  for  al  Tvivl.  Nordsibirien 
har  Kobber,  Grafit,  Kul,  Tømmer  etc.  til  Udførsel.  Eks- 
port af  billigt  Korn  (Hvede,  Rug)  fra  Sibirien  vil  øges  me- 
get ved  Benyttelsen  af  den  nordlige  Søvej.  Til  samme 
Tid  som  Kreaturer  (Heste,  Hornkvæg,  Faar,  Rensdyr),  Mel 
og  andre  sibiriske  Produkter,  tjenlige  til  Eksport  ad  Sø- 
vejen, ere  yderst  billige  i  Landet,  staa  Fiskepriserne  paa 
Grund  af  den  store  Efterspørgsel  meget  højt  paa  de  sibi- 
riske Markeder.  I  de  nordsibiriske  Floder  og  Bugter  fin- 
des en  Mængde  fortrinlige  Fiskearter  saa  vel  som  Sæl- 
hunde, Delfiner,  Hvaler,  men  de  Indfødte  udnytte  endnu 
lidet  eller  intet  af  disse  Rigdomme.  Nordsibirien  er  et  ud- 
mærket Sted  for  Anlæg  af  hermetiske  Fabrikker,  Træmasse- 
fabrikker,  Fiske-  og  Fangststationer,  Bjærgværker  m.  m. 


Sibirien  i  vore  Dage.  25 


XXXI 

Hvorledes  Russerne  kom  i  Besiddelse 
af  Sibirien. 

Den  sidste  Halvdel  af  det  16.  Aarhundrede  saa  som 
Hersker  over  det  daværende  (moskvaske)  russiske 
Rige  Zar  Ivan  Vasiljevitsch  »den  frygtelige«.  I  den 
første  Tid  af  denne  Kejsers  Regering  var  Rusland  lidet, 
imod  hvad  det  blev  i  hans  senere  Aar.  Mange  Distrikter 
beboede  af  den  egentlige  slaviske  Stamme  var  ikke  sam- 
lede, men  styredes  af  forskellige  Fyrster,  som  ikke  vilde 
falde  Storherskeren  til  Føje. 

Ivan  Vasiljevitsch  blev,  som  rimeligt  var,  da  han  be- 
tragtede sig  som  Overhoved  for  de  af  Russere  beboede 
Landsdele,  ked  af  Fyrsternes  Overmod,  Træskhed  og 
deres  bestandige  Strid  og  Splid  indbyrdes ;  han  forsøgte 
paa  alle  mulige  Maader  at  lægge  Landet  under  sig.  Der, 
hvor  han  intet  formaaede  med  Magt,  brugtes  List.  Under 
mange  forskellige  Paaskud  blev  Fyrster  og  mægtige 
Adelsmænd  lokkede  til  Moskva,  hvor  de  saa  blev  dræbte. 
Andre  Modstandere  ryddedes  af  Vejen  ved  Gift.  For 
disse  vilkaarlige  Drab  fik  Ivan  Vasiljevitsch  Tilnavnet 
»den  frygtelige«.  Zaren  skal  med  egne  Hænder  have 
halshugget  mangfoldige  Mennesker;  dog  skildres  han  som 
en    religiøs   Mand,   der  fastede  strængt,  skriftede  ofte  og 

lod  sig  pine;  stundom  var  Zaren  saaledes  fyldt  med 
Anger  og  Kval,  at  han  jævnlig  tog  sin  Tilflugt  til 
Klostre,  hvor  han  tilbragte  megen  Tid  ad  Gangen.  Ivan 
Vasiljevitsch  var,  ligesom  Kristian  II.  af  Danmark,  en 
Ven  af  de  lavere  Klasser,  men  for  Adelen  var  han  en 
Rædsel.  Fra  den  største  Grusomhed  kunde  han  falde 
hen  i  mørke  angerfulde  Grublerier.  I  sine  sidste 
Leveaar  led  Zaren  meget  af  uhyggelige  Syner,  dertil 
kom  de  skrækkelige  legemlige  Lidelser;  hans  Legeme 
formelig  opløstes  og  forraadnede,  indtil  endelig  Døden 
gjorde  Ende  paa  de  forfærdelige  Kvaler,  og  Sjælen  forlod 
den  sorte  Masse. 

Ivan  Vasiljevitsch  var  heldig  i  sine  Krigsforetagende 
og  samlede  en  stor  Del  af  det  nuværende  russiske  Rige 
under  sit  Scepter;  i  hans  Tid  blev  det  nordlige  Asien, 
det  umaadelig  udstrakte  Sibirien,  indlemmet  i  Rusland. 
Han  havde  dog  mange  Fjender  ogsaa  udenfor  Riget, 
Polakkerne  havde  sat  sig  fast  i  Lillerusland,  og  Tata- 
rerne hærgede  baade  i  Øst  og  Vest. 

Ved  Donau  landene  i  Sydrusland  var  der  opstaaet  et 
eget  krigersk  Folk,  som  kaldte  sig  Kosakker,  djærve  og 
raske  Krigere,  som  fik  deres  Uddannelse  paa  den  befæ- 
stede 0  Saporosnje  i  det  asovske  Hav. 

Her  blev  der  paalagt  og  indpræntet  de  tapre  Krigere 
mange  Forpligtelser,  som  nøjagtig  og  punktlig  overhold- 
tes. Kosakkerne  var  en  god  Støtte  for  Zaren  i  Moskva 
i  Kampen  mod  Polakkerne  til  Generhvervelse  af  Lillerus- 
land. Nogle  af  Kosakkerne  udartede  imidlertid  til  selv- 
raadige  og  vilkaarlige  Ransmænd.  Foruden  Angreb  paa 
Polakker  og  Tatarer,  som  de  kaldte  »Poganyje«  (de  urene), 
gjorde  de  sig  tit  ikke  Skrupler  over  at  hærge  og  røve 
blandt  deres  egne  Landsmænd.  En  Horde  af  disse 
Kosakker  havde  i  nogen  Tid  udøvet  Plyndringer  i  Lands- 
byerne langs  Volga.     Skovene  gav  godt  Ly  og  Skjul  for 

Ransmændene.  En  Gang  da  disse  halvvilde  Kosakker 
laa  lejrede  ved  de  skovbevoksede  Bredder  af  Volgafloden, 
fik  de  en  smuk  Vaardag  Øje  paa  en  kvik  Gut,  som  havde 
forvildet  sig  hen  til  dem.  Mændene  lokkede  Drengen  til 
at  blive  hos  dem  og  benyttede  ham  til  at  koge  deres 
Mad.  Guttens  Navn  var  Timofej  Timofejevitsch ;  naar 
Kosakkerne  bivuakerede,  og  Timofej  var  i  Færd  med  at 
tillave  deres  Maaltider,  som  meget  hyppig  bestod  i  Grød, 
fandt  de  paa  at  kalde  ham  Jermak  (Grødkogeren).  Alt 
som  den  opvakte  Dreng  voksede  til,  kom  Kosakkerne  til 
at  holde  meget  af  ham,  og  da  han  var  18  Aar  gammel, 
udnævnte  de  ham  til  deres  Høvding.  Som  Røverhøvding 
viste  Jermak  sig  mild  og  skaansom  overfor  nødlidende 
Mennesker;  derimod  afpressede  han  i  høj  Grad  de  vel- 
staaende  store  Løsesummer.  Sine  vilde  Kosakker  forstod 
Jermak  at  indgyde  stor  Respekt  ved  energisk  Disciplin 
og  myndig  Optræden.  En  Gang  havde  Jermak  med  sine 
Mænd  vovet  at  bryde  ind  i  selve  den  russiske  Zars 
Residensstad  og  kom  heldig  herfra  med  et  stort  Bytte. 
Da  Zaren  ikke  vilde  taale  slige  Overfald  af  Vold  i  sin 
Hovedstad,  dømte  han  Jermak  og  hans  Stalbrødre  fra 
Livet,  og  en  stor  Belønning  blev  udlovet  for  Ransmæn- 
denes Paagribelse.  Kosakkerne  fik  Nys  om  Zarens  Be- 
stemmelse, og  for  at  undgaa  at  blive  grebne  flygtede  de 
Øst  paa,  dybt  ind  i  det  den  Gang  tyndt  befolkede  Guverne- 
ment  Perm,  hvor  de  ikke  behøvede  at  være  i  bestandig 
Frygt  for  at  blive  grebne.  Efter  at  være  trængte  frem 
lige  til  Uralbjærgene  hørte  de  tale  om  Landet,  som  laa  øst 
derfor;  det  blev  i  mange  Henseender  rost  som  meget  rigt. 
Samtidig  med  Ivan  Vasiljevitsch  herskede  over  hele 
det  nordlige  Asien  en  Tatarhøvding,  som  hed  Kutschum 
og  havde  anlagt  sin  befæstede  Residensstad  ved  Irtysch- 
flodens  Bredder.  Jermak  og  hans  Mænd  havde  hørt  om 
den  store  Høvdings  umaadelige  Rigdomme  samt  hans 
Anseelse    blandt    Østasiaterne,   og  de  besluttede  nu  intet 

mindre  end  at  drage  videre  mod  Øst  til  Kutschums 
Hovedstad  og  erobre  denne.  En  saadan  Beslutning 
maatte  anses  for  vanskelig  at  bringe  til  Udførelse  under 
de  daværende  Forhold ;  paa  den  anden  Side  Uralbjærgene 
var  uigennemtrængelige  Skove,  hvor  man  maatte  rydde 
sig  Vej  med  Øksen  i  Haand,  men  dog  lykkedes  det  Jer- 
mak  med  sine  200  Mænd  i  Efteraaret  1683  at  naa  frem 
til  en  af  Irtyschflodens  Bifloder  »Tura«.  Jermak  indsaa, 
at  det  vilde  være  for  sent  paa  Aaret  at  begive  sig  læn- 
ger Øst  paa,  hvorfor  han  bestemte  sig  til  at  slaa  Lejr 
for  Vinteren  ved  Turafloden  og  afvente  Foraarets  Komme. 
Kosakkerne  havde  af  Fødemidler  medbragt  Mel  og  Te, 
desuden  en  lille  Kanon,  Ammunition  og  Geværer.  Der 
blev  straks  taget  fat  paa  at  opføre  underjordiske  Hytter 
og  mindre  Blokhuse  til  Beboelse  for  Vinteren  ;  dernæst 
blev  Baade  og  Tømmerfiaader  byggede  for  Sejladsen  ned 
ad  Floden  for  det  kommende  Foraar,  og  for  øvrigt  alle 
nødvendige  Forberedelser  gjorte  til  det  forestaaende 
Erobringstog.  Kosakkerne  led  ingen  Mangel  paa  Føde- 
midler, Skovene  og  Floderne  skænkede  dem  rigelig  Næ- 
ring af  deres  store  Forraad:  Vilde  Dyr,  ypperligt  Fugle- 
vildt, mange  lækre  Fiskearter.  I  Slutningen  af  Oktober 
Maaned  indtraadte  saa  den  strænge  sibiriske  Vinter. 
Floder  og  Søer  frøs  til,  og  Jorden  dækkedes  af  et  vældigt 
Snelag;  Kosakkerne  strejfede  om  i  de  nærliggende  Skove 
for  at  fælde  Rensdyr  og  kostbare  Pelsdyr,  eller  de  begav 
sig  ud  paa  en  i  Nærheden  liggende  Sø  for  at  fange  Fisk. 
Men  en  Afdeling  af  Kosakkerne  maatte  altid  holde 
sig  i  Nærheden  af  Lejren  for  at  værne  denne  imod  plud- 
selig Overrumpling  af  de  sibiriske  Tatarer.  For  om  Vin- 
teren at  kunne  sætte  deres  Garn  i  Søen  lod  Kosakkerne 
bore  Huller  i  Isen  i  en  ret  Linie  med  ca.  en  Favns  Mel- 
lemrum, Garnet  blev  da  ved  Hjælp  af  en  Stang  stukket 
ind  under  Hullerne  og  sænket  ned  i  Vandet.  En  smuk 
Frostdag    under   Vinteropholdet,   medens   Jermaks    Mænd 

befandt  sig  midt  ude  paa  Søen  i  Færd  med  at  fiske,  blev 
de  pludselig  overrumplede  af  en  Mængde  Tatarer,  som 
kom  lobende  ned  til  Søbredden,  hvor  Kosakkerne  havde 
henstillet  deres  Vaaben,  og  afskar  dem  fra  Landet.  Ko- 
sakkerne fik  ikke  engang  Tid  til  at  flygte,  men  maatte 
bøde  med  Livet  for  deres  Uforsigtighed,  da  Tatarerne  ikke 
viste  ringeste  Skaansel,  men  gennemborede  dem  med  de- 
res Pile.  Ogsaa  paa  andre  Maader  mistede  Jermak  i  Yin 
terens  Løb  en  Del  af  sine  Mænd;  i  6  Maaneder  havde 
Vinteren  varet  uafbrudt,  saa  kom  der  pludselig  Varme  i 
Luften,  og  i  faa  Dage  tøede  Is  og  Sne  bort.  Vildænder, 
Svaner  og  Gæs  begyndte  at  trække  i  Massevis,  brogede 
Arter  af  Vade-  og  Sangfugle  indfandt  sig  og  fyldte  Luf- 
ten med  deres  forskellige  Toner,  det  var  Budskabet  om 
Sommerens  Komme.  Straks  efter  at  Isen  var  smeltet,  brød 
lermak  op  fra  sin  Lejr.  Efter  et  Par  Ugers  Sejlads  ned 
ad  Floderne  ankom  Kosakkerne  med  deres  Baade  og  Tøm- 
merflaade  i  Nærheden  af  den  asiatiske  Høvdings  Residens- 
stad, her  steg  de  i  Land  for  at  slaa  Lejr  og  holde  Krigs- 
raad  om,  hvordan  de  skulde  gaa  til  Værks  med  Belejrin- 
gen. Kutschums  Stad  kaldtes  »Sibir«,  som  er  et  tatarisk 
Ord  og  betyder  en  rig  og  smuk,  velbefæstet  By,  og  heraf 
har  det  store  Landomraade,  som  Høvdingen  herskede  over, 
faaet  sit  Navn.  Staden  Sibir  var  omgivet  af  et  Virke,  og 
Kosakkerne  fandt  i  lang  Tid  ingen  Lejlighed  til  at  bryde 
igennem  Murene.  Medens  de  laa  udenfor  Byen,  havde  de 
nu  og  da  løsnet  Skud  med  deres  lille  Kanon;  Lyden  fra 
denne  opskræmmede  Indbyggerne,  som  foruden  Tatarer 
bestod  af  forskellige  sibiriske  Folkefærd,  saasom:  Tunguser, 
Ostjaker,  Kirgisere,  Burjater  o.  a.  Høvdingen  og  hans 
Søn  begyndte  ogsaa  at  nære  Frygt  for  Byens  og  Landets 
Sikkerhed.  I  Sibirien  var  man  endnu  ganske  ukendt  med 
Ildvaaben.  Kosakkerne  paa  sin  Side  blev  ikke  saa  lidt 
overraskede  ved  Nat  som  Dag  at  hore  Larm  og  Drøn  ud 
fra  Høvdingens  Palads.     For  at  faa  Opløsning  paa  Betyd- 

ningen  af  Kanonskuddene  lod  Kutschum  tilkalde  forskel- 
lige »Schamaner<  eller  Troldmænd  (Nekromaner)  og  for- 
anstalte Schamaneringer  med  Trommeslag  og  alskens  Staa- 
hej.  Efter  længe  at  have  ligget  udenfor  Fæstningen  fandt 
Kosakkerne  endelig  en  Dag  et  Sted  i  Forskansningen,  som 
ikke  var  ret  solidt,  og  i  Løbet  af  Natten  derpaa  lykkedes 
det  dem  uforvarende  at  bryde  ind  gennem  Murene.  Uden 
at  være  blevne  foruroligede  havde  de  faaet  deres  Kanon 
med  Ammunition  og  Geværer  indenfor  Fæstningen,  hvor 
det,  allerede  før  det  endnu  begyndte  at  dages,  kom  til  Sam- 
menstød med  Asiaterne;  men  disse  flygtede  straks  ved 
Begyndelsen  af  Træfningen  af  Skræk  for  Ildvaabnene, 
hvis  dødbringende  Virkning  de  aldrig  før  havde  set.  Kut- 
schum fægtede  tappert  med  sin  unge  Søn  ved  sin  Side, 
men  da  han  saa  sig  forladt  af  alle  deres  Undersaatter, 
flygtede  ogsaa  de  for  ikke  at  blive  fangne.  Hermed  var 
Fæstningen  og  Staden  Sibir  og  dermed  saa  godt  som  hele 
Landet  i  Kosakkernes  Hænder. 

Jermak  mistede  kun  faa  Mand  under  Belejringen;  i 
Kutschums  Bolig  fandt  han  store  Skatte:  Guld-  og  Sølv- 
sager i  Mængde,  kostbart  Pelsværk  og  Tæpper.  Byttet 
blev  delt  i  tre  Dele:  lJs  til  Zaren  i  Moskva,  V3  til  Kosak- 
kerne, og  endelig  1/3  til  Høvdingen.  Jermak  var  Diplo- 
mat, han  indsaa,  at  han  i  Længden  ikke  vilde  kunne 
klare  sig  med  sine  faa  Mænd  i  Tilfælde  af,  at  Tatarerne 
vilde  samle  sig  for  at  rykke  frem  imod  dem,  han  udvalgte 
derfor  nogle  af  sine  tapreste  Kosakker  og  lod  dem  rejse 
til  Moskva  med  Kejserens  Gave  og  paalagde  dem  at  be- 
rette Zaren,  at  han  i  dennes  Navn  havde  erobret  et  stort 
og  rigt  Land,  og  spørge,  om  Zaren  vilde  sende  ham  en 
Afdeling  Soldater  til  Forstærkning  af  sit  Mandskab. 

Da  Jermaks  Mænd  kom  til  Moskva,  blev  de  godt  mod- 
tagne; Kejseren  glædede  sig  over  de  kostbare  Gaver,  til- 
gav dem  deres  tidligere  Brøde  og  ophævede  Dødsstraffen 
over  dem. 

Skønt  Ivan  Vasiljevitsch  under  de  daværende  kriger- 
ske Forhold   ikke  havde  mange  Folk  at  undvære,  sendte 

han  dog  under  Anførsel  af  en  tapper  og  højsindet  Fyrste 
en  lille  Hærafdeling  til  Jermaks  Undsætning  og  med  den 
udtrykkelige  Befaling,  at  Fyrsten  og  Soldaterne  skulde 
være  Jermak  lydige.  Ved  denne  Lejlighed  erholdt  Jermak 
tillige  en  stor  Udmærkelse,  idet  Kejseren  udnævnte  ham  til 
»Fyrste  af  Sibirien«. 

De  fleste  sibiriske  Stammer  gav  sig  nu  frivillig  ind 
under  Jermaks  Herredømme,  da  han  som  Fyrste  viste 
sig  at  være  mild  og  human  og  ikke  krævede  saa  store 
Skatter  af  dem,  som  Kutsehum  havde  gjort.  Saa  godt 
som  uden  Blodsudgydelse  kom  saaledes  1jå  af  Jordkloden 
ind  under  den  russiske  Trone.  Det  varede  dog  nogle 
Aartier,  inden  de  allerfjærneste  og  østligste  Dele  af  Sibi- 
rien blev  undertvungne. 

Kineserne  modsatte  sig  ihærdigt  Ordningen  af  Grænse- 
skellet paa  den  mantschuriske  Nordgrænse;  men  saa  var 
ogsaa  hele  Landet  erobret  for  at  blive  administreret  og 
styret  efter  russiske  Love  som  et  undertvunget  Land. 

Jermak  døde,  3  Aar  efter  at  han  havde  indtaget  Fæst- 
ningen og  Byen  Sibir.  Han  havde  gjort  en  Udflugt  til 
en  0  i  Irtyschfloden  og  overnattede  der  med  nogle  af  sine 
Mænd;  men  medens  Kosakkerne  laa  i  en  blid  Slummer, 
blev  de  overrumplede  af  en  Bande  Tatarer.  Under  det 
pludselige  Angreb  var  Jermak  den  eneste,  der  fik  Tid 
til  at  gribe  sit  Sværd,  hvormed  han  værgede  sig  tappert; 
han  vilde  ikke  dø  for  Tatarernes  Hænder  og  kastede 
sig  ud  i  Irtyschfloden  i  den  Hensigt  at  svømme  over  til 
den  modsatte  Bred;  uheldigvis  trak  hans  tunge  Rustning 
ham  ned  under  Vandet,  hvorved  han  druknede. 

I  Byen  Tobolsk  er  der  reist  et  smukt  Mindesmærke 
for  Jermak:      Fyrsten  af  Sibirien«. 

